
Duminica a V-a din Postul mare este închinată Sfintei cuvioase Maria Egip- 
teanca. Aceasta a trăit între anii 355- 431 şi încă de tânără a căzut în patima 
desfrânării. Aflând că la Ierusalim se află lemnul Sfintei Cruci, a venit aici ca să 
i se închine, dar nu a reuşit să intre în biserică. Înţelegând că aceasta se dato- 
rează vieţii sale păcătoase, Maria Egipteanca ia hotărârea de a se îndrepta şi 
petrece timp de 47 de ani în asceză şi rugăciune în pustiul Iordanului. 

Evanghelia şi Apostolul zilei 


CEREREA FIILOR 
L.UL 26VencU 
MARCU A 32-45_ 


În vremea aceea: 

32. Și erau pe drum, suindu-se la Ierusalim, iar lisus mergea înaintea lor. Şi 
ei erau uimiţi şi cei ce mergeau după ei se temeau. Și luând la Sine, iarăşi, pe 
cei doisprezece, a început să le spună cele ce aveau să I se întâmple: 

33. Că, iată, ne Suim la Ierusalim şi Fiul Omului va fi predat arhiereilor şi 
cărturarilor; şi-L vor osândi la moarte şi-L vor da în mâna păgânilor. 


34. Și-L vor batjocori şi-L vor scuipa şi-L vor biciui şi-L vor omori, dar după 
trei zile va învia. 

35. Şi au venit la EI Iacov şi loan, fiii lui Zevedeu, zicându-I: Învăţătorule, 
voim Să ne faci ceea ce vom cere de la Tine. 

36. lar EI le-a zis: Ce voiţi să vă fac? 

37. lar ei I-au zis: Dă-ne nouă să şedem unul de-a dreapta Ta şi altul de-a 
stânga Ta, întru slava Ta. 

38. Dar lisus le-a răspuns: Nu ştiţi ce cereţi! Puteţi să beţi paharul pe care îl 
beau Eu sau să vă botezați cu botezul cu care Mă botez Eu? 

39. Iar ei I-au zis: Putem. Şi lisus le-a zis: Paharul pe care Eu îl beau îl veţi 
bea, şi cu botezul cu care Mă botez vă veţi boteza. 

40. Dar a şedea de-a dreapta Mea sau de-a stânga Mea, nu este al Meu a da, 
ci celor pentru care s-a pregătit. 

41. Și auzind cei zece, au început a se mânia pe Iacov şi pe loan. 

42, Și lisus, chemându-i la Sine, le-a zis: Știţi că cei ce se socotesc cârmuitori 
qi neamurilor domnesc peste ele şi cei mai mari ai lor le stăpânesc. 

43. Dar între voi nu trebuie să fie aşa, ci care va vrea să fie mai mare între 
voi, Să fie slujitor al vostru. 

44. Şi care va vrea Să fie întâi între voi, să fie tuturor slugă. 

45. Că şi Fiul Omului n-a venit să I se slujească, ci ca EI să slujească şi să-Și 
dea sufletul răscumpărare pentru mulți. 


În vremea aceea: 

36.Unul din farisei L-a rugat pe lisus să mănânce cu el. Și intrând în casa 
fariseului, a şezut la masă. 

37..4Și iată era în cetate o femeie păcătoasă şi aflând că şade la masă, în casa 
fariseului, a adus un alabastru cu mir. 

38.Și stând la spate, lângă picioarele Lui, plângând, a început să ude cu 
lacrimi picioarele Lui şi cu părul capului ei le ştergea. Şi săruta picioarele 
Lui şi le ungea cu mir. 

39.,Și văzând, fariseul, care-L chemase, a zis în sine: Acesta, de-ar fi prooroc, 
ar şti cine e şi ce fel e femeia care se atinge de El, că este păcătoasă. 

40.Şi răspunzând, lisus a zis către el: Simone, am Să-ţi spun ceva. Învăţă- 
torule, spune, zise el. 

41.Un cămătar avea doi datornici. Unul era dator cu cinci sute de dinari, iar 
celălalt cu cincizeci. 

42.Dar, neavând ei cu ce să plătească, i-a iertat pe amândoi. Deci, care dintre 
ei îl va iubi mai mult? 

43.Simon, răspunzând, a zis: Socotesc că acela căruia i-a iertat mai mult. lar 
EL i-a zis: Drept ai judecat. 


44.Şi întorcându-se către femeie, a zis lui Simon: Vezi pe femeia aceasta? Am 
intrat în casa ta şi apă pe picioare nu Mi-ai dat; ea însă, cu lacrimi, Mi-a 
udat picioarele şi le-a şters cu părul ei. 

45.Sărutare nu Mi-ai dat; ea însă de când am intrat, n-a încetat să-Mi sărute 
picioarele. 

46.Cu untdelemn capul Meu nu l-ai uns; ea însă cu mir Mi-a uns picioarele. 
47.De aceea îţi zic: lertate sunt păcatele ei cele multe, căci mult a iubit. lar 
cui se iartă puţin, puţin iubeşte. 

46.Și a zis ei: lertate îţi sunt păcatele. 

49.Și au început cei ce şedeau împreună la masă să zică în sine: Cine este 
Acesta care iartă şi păcatele? 

50.Iar către femeie a zis: Credinţa ta te-a mântuit; mergi în pace. 


Apostol 


Fraţilor: 

11. lar Hristos, venind Arhiereu al bunătăţilor celor viitoare, a trecut prin 
cortul cel mai mare şi mai desăvârşit, nu făcut de mână, adică nu din zidirea 
aceasta; 

12. El a intrat o dată pentru totdeauna în Sfânta Sfintelor, nu cu sânge de 
țapi şi de viei, ci cu însuşi sângele Său şi a dobândit o veşnică răscumpărare. 
13. Căci dacă sângele ţapilor şi al taurilor şi cenuşa junicii, stropind pe cei 
spurcați, îi Sfinţeşte spre curățirea trupului, 

14. Cu cât mai mult sângele lui Hristos, care, prin Duhul cel veşnic, S-a adus 
lui Dumnezeu pe Sine, jertfă fără de prihană, va curăţi cugetul vostru de 
faptele cele moarte, ca să Slujiți Dumnezeului celui viu? 


Fraţilor: 

23.lar înainte de venirea credinţei, noi eram păziţi sub Lege, fiind închişi 
pentru credinţa care avea să se descopere. 

24.Astfel că Legea ne-a fost călăuză spre Hristos, pentru ca să ne îndreptăm 
din credinţă. 

25.lar dacă a venit credinţa, nu mai Suntem sub călăuză. 

26.Căci toţi sunteţi fii ai lui Dumnezeu prin credinţa în Hristos lisus. 


27.Căci, câţi în Hristos v-aţi botezat, în Hristos v-aţi îmbrăcat. 

28.Nu mai este iudeu, nici elin; nu mai este nici rob, nici liber; nu mai este 
parte bărbătească şi parte femeiască, pentru că voi toţi una sunteţi în Hristos 
Iisus. 


29.Iar dacă voi sunteţi ai lui Hristos, sunteţi deci urmaşii lui Avraam, moş- 
tenitori după făgăduinţă. 


Duminica a cincea a Sfântului şi marelui Post în care se pomeneşte 
cuvioasa maica noastră Maria Egipteanca (Triod) 


La Vecernie, Sâmbăta seara 


Rânduiala este asemenea ca şi la celelalte Duminicii, cântând şi rânduiala Sfân- 
tului de la Minei, ce se va întâmpla. lar alții mai pe urmă au aşezat să se cânte în 
această Duminică slujba cuvioasei maicii noastre Maria Egipteanca. După Psal- 
mul începător şi obișnuita Catismă, la, Doamne strigat-am..., punem Stihirile pe 
10: cântând trei Stihiri ale Învierii, din Octoih, trei ale lui Anatolie şi patru ale 
cuvioasei, repetând una. Glasul al 6-lea. 


Podobia: Toată nădejdea punându-și în ceruri... 


Te oprea vederea celor cinstite, întinăciunea cea mai dinainte, ce se trăgea din 
spurcăciuni; dar înţelepciunea ta şi cunoştinţa de cele ce s-au lucrat de tine, 
maică de Dumnezeu înţelepțită, s-a făcut ţie întoarcere spre cele mai bune; că 
privind spre icoana binecuvântatei fiicei lui Dumnezeu şi căindu-te de toate 
păcatele tale de mai înainte, prea lăudată, cu îndrăzneală te-ai închinat cin- 
stitului lemn. 


Închinându-te sfintelor locuri cu bucurie, ai luat de acolo darul călătoriei spre 
fapta bună cea de mântuire; ai alergat grabnic cu bună călătorie şi trecând râul 
Iordanului, în locaşul Botezătorului te-ai sălăşluit cu osârdie; şi sălbăticia 
patimilor o ai întunecat cu viaţa ta cea bună, împuţinând prin înfrânare înfier- 
bântările trupului, maică pururea fericită. 


Locuind în pustie, ai lepădat chipurile patimilor din sufletul tău, întipărindu-ţi 
închipuirea lui Dumnezeu, cuvioasă, prin feluri de bunătăţi; şi atâta ai strălucit, 
încât şi peste ape uşor ai trecut, fericită, şi te-ai ridicat de pe pământ cu rugă- 


ciunile tale către Dumnezeu; şi acum stând cu îndrăzneală înaintea lui Hristos, 
prea lăudată Marie roagă-te pentru sufletele noastre. 


Slavă Tatălui şi Fiului şi Sfântului Duh, glasul al 4-lea 


Puterea Crucii Tale, Hristoase, a făcut minune; că şi ceea ce mai înainte era că- 
zută de tot, s-a nevoit cu nevoinţă pustnicească. De unde şi lepădând neputinţa, 
vitejeşte a stătut împotriva diavolului. Pentru aceasta luând şi dar de biruinţă, se 
roagă pentru sufletele noastre. 


Şi acum şi pururea şi în vecii vecilor. (a Născătoarei) cea întâia a glasului, 
Dogmatica 


La Stihoavnă 
Stihirile Octoihului. 


Slavă Tatălui şi Fiului şi Sfântului Duh, a cuvioasei, glasul al 2-lea 


Vânările sufletului şi patimile trupului le-ai tăiat cu sabia postului; greşalele 
gândului cu izvorul sihăstriei le-ai înecat; şi cu curgerile lacrimilor tale ai adăpat 
toată pustia şi ne-ai odrăslit nouă roduri de pocăință. Pentru aceasta cinstim 
pomenirea ta, cuvioasă. 


Și acum şi pururea şi în vecii vecilor. (a Născătoarei), glas acelaşi 


O, minune mai nouă decât toate minunile cele de demult! Că cine a cunoscut 
maică să nască fără bărbat, şi să poarte în braţe pe Cel ce cuprinde toată făptura? 
A lui Dumnezeu este voia, Cel ce S-a născut; pe care ca pe un prunc, prea 
curată, în braţele tale purtându-L, şi îndrăzneală de Maică spre Dânsul câş- 
tigând, nu înceta rugându-L pentru cei ce te cinstesc, ca să miluiască și să 
mântuiască sufletele noastre. 


Troparul Învierii. 


Slavă Tatălui şi Fiului şi Sfântului Duh, a cuvioasei, glasul al 8-lea 


Întru tine maică cu osârdie s-a mântuit Cel după chip, că luând Crucea ai urmat 
lui Hristos şi lucrând ai învăţat să nu se uite la trup, căci este trecător; ci să 
poarte grijă de suflet, de lucrul cel nemuritor. Pentru aceasta şi cu îngerii 
împreună se bucură, cuvioasă Marie, duhul tău. 


Şi acum şi pururea şi în vecii vecilor. (a Născătoarei) 


Cel ce pentru noi Te-ai născut din Fecioară şi răstignire ai răbdat, Bunule, care 
cu moartea pe moarte ai prădat şi Învierea ai arătat ca un Dumnezeu, nu trece cu 
vederea pe cei ce i-ai zidit cu mâna Ta; arată iubirea Ta de oameni, Milostive, 
primeşte pe Născătoarea de Dumnezeu, ceea ce Te-a născut pe Tine, care se 
roagă pentru noi şi mântuieşte Mântuitorule, pe poporul cel deznădăjduit. 


Acestea le zicem şi la Dumnezeu este Domnul..., Şi cealaltă, rânduială, după 
obicei. 


La Utrenie 


După toată rânduiala obişnuită, trei Canoane: Al învierii cu al Născătoarei de 
Dumnezeu, pe 6; acesta al Triodului, pe 4 şi al cuvioasei, pe 4. 


Canon asupra bogatului şi a lui Lazăr 
Cântarea l-a 


Irmos: Apa trecând-o ca pe uscat şi din răutatea Egiptului scăpând israeliteanul, 
striga: Mântuitorului şi Dumnezeului nostru să-l cântăm. 


Lăsatu-m-ai în bogăţia dulceţilor, veselindu-mă în toate zilele cu desfătarea bo- 
gatului. Dar Te rog pe Tine, Mântuitorule, scapă-mă de foc ca pe Lazăr. 


Imbrăcatu-m-am, Mântuitorule, cu desfătările, ca cel ce se îmbracă cu vison şi 
cu haină aurită; ci să nu mă trimiţi pe mine în foc, ca pe acela. 


Se veselea bogatul de demult cu bogăţia şi cu desfătarea, în viaţa cea 
stricăcioasă; pentru aceasta s-a osândit la munci; iar Lazăr cel sărac s-a răcorit. 


A Născătoarei 


Cetele îngereşti şi omeneşti te laudă neîncetat Maică, care nu ştii de mire; că ai 
ținut pe Făcătorul ca prunc în braţele tale. 


Alt Canon, al cuvioasei Maria Egipteanca 
Cântarea 1-a 
Irmos: Pe Cel ce a acoperit oarecând, cu valul mării, pe prigonitorul tiran, sub 


pământ l-au ascuns feciorii celor mântuiţi. lar noi ca fecioarele să cântăm 
Domnului, căci cu slavă S-a prea slăvit. 


Trimite-mi lumină mie, celui ce prăznuiesc cu dragoste pomenirea ta cea pur- 
tătoare de lumină şi dumnezeiască, cuvioasă, ceea ce stai înaintea lui Hristos, 
lumina cea neapropiată, mântuindu-mă din toate ispitele vieţii. 


Cela ce ai venit cu trupul la egipteni, Cel necuprins şi mai înainte de veci Te-a 
arătat din Egipt stea prea luminoasă Domnul, cel ce ştie toate mai înainte de 
facerea lor. 

Slavă Tatălui şi Fiului şi Sfântului Duh. 

Neştiind dumnezeieştile porunci, prea cinstită, ai întinat chipul cel dumnezeiesc; 
dar prin dumnezeiască purtare de grijă, iarăşi l-ai curăţit, îndumnezeindu-te, cu- 
vioasă, prin faptele tale cele dumnezeieşti. 

Şi acum şi pururea şi în vecii vecilor. Amin (a Născătoarei) 

O! Milostivirea Ta cea multă, Dumnezeul meu, şi smerenia Ta cea nespusă. 
Cum ai asemănat cu îngerii pe păcătoasa de mai înainte, ca pe o curată şi fără 
prihană? Prin rugăciunile Maicii Tale. 

Catavasie: Deschide-voi gura mea şi se va umplea de Duhul, şi cuvânt răs- 
punde-voi Impărătesei Maici şi mă voi arăta luminat prăznuind şi voi cânta 
minunile ei bucurându-mă. 


Canon asupra bogatului şi a lui Lazăr 


Cântarea a 3-a 


Irmos: Tu eşti Întărirea celor ce aleargă la Tine, Doamne, Tu eşti Lumina celor 
din întuneric şi pe Tine Te laudă duhul meu. 


Precum ai mântuit, Hristoase, pe Lazăr din văpaie, aşa să mă mântuieşti şi pe 
mine nevrednicul robul Tău din focul gheenei. 


Bogat sunt, Doamne, de patimi şi de desfătări; dar sărac ca Lazăr de averea 
bună-tăţilor; ci mă mântuieşte! 


Cu roşu şi cu vison se îmbracă cel bogat, adică cu desfătările şi cu păcatele; 
pentru aceasta arde în văpaie. 


A Născătoarei 


Dă-ne nouă ajutor cu rugăciunile tale Preacurată, gonind năvălirile primejdiilor 
celor cumplite. 


Alt Canon, al cuvioasei Maria Egipteanca 
Cântarea a 3-a 
Irmos: Pe Tine, Cel ce ai spânzurat fără de ţinere tot pământul pe ape, văzându- 
Te făptura spânzurat, în locul căpăţânii, de multă spaimă fiind cuprinsă, striga: 
nu este sfânt afară de Tine, Doamne! 
Către porţile pierzării apropiindu-te prin faptele cele necuvioase, ţi-a deschis ţie 
porțile pocăinţei prea cinstită, Cel ce a sfărâmat mai-nainte cu puterea Dumne- 
zeirii porțile iadului; fiind însuşi poarta vieţii. 
Pe ceea ce se făcuse mai-nainte armă păcatului o ai arătat, prin închinarea armei 
dumnezeieştii cruci, atotbiruitoare tuturor armelor şi vicleniilor drăceşti, înde- 
lung răbdătorule îndurate. 
Slavă Tatălui şi Fiului şi Sfântului Duh. 
Cela ce şi-a vărsat sângele mai-nainte pentru mântuirea tuturor, cu baia lacri- 
milor te-a făcut curată pe tine, ceea ce boleai cumplit cu stricăciunea faptei celei 
rele; Cela ce a dat cu adevărat fiinţă tuturor. 
Şi acum şi pururea şi în vecii vecilor. Amin (a Născătoarei) 
Mai presus de tot cuvântul este minunea ce s-a făcut întru tine Fecioară; că 
Cuvântul Tatălui întru tine dumnezeieşte s-a sălăşluit; dând numai cu Cuvântul, 


tuturor celor ce păcătuiesc, dezlegarea greşalelor. 


Sedelnă, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Toate săltările trupului înfrânându-ţi cu ostenelile sihăstreşti, ţi-ai arătat înţe- 
lepciunea sufletului tău, vitează; că poftind să vezi Crucea Domnului, te-ai 
răstignit singură pe tine lumii, prea mărită. Drept aceea şi spre râvna vieţii înge- 


reşti cu dragoste te-ai îndemnat singură, prea fericită; roagă-te lui Hristos 
Dumnezeu, să dăruiască iertare de greşale, celor ce cinstesc cu dragoste sfântă 
pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
(a Născătoarei) 


Pe ceea ce este uşă cerească şi scrin, munte cu totul sfânt, nor strălucit, să o 
lăudăm; scară cerească, rai cuvântător, mântuirea Evei şi vistierie mare a toată 
lumea; că într-însa s-a lucrat mântuirea lumii şi iertarea greşalelor celor de 
demult. Pentru aceasta strigăm către dânsa: Roagă pe Fiul tău şi Dumnezeu, să 
dăruiască iertare de greşale celor ce se închină cu credinţă prea sfintei naşterii 
tale. 


Canon asupra bogatului şi a lui Lazăr 
Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Se dezmierda bogatul cu mâncarea şi cu îmbrăcămintea, veselindu-se; iar Lazăr 
poftea să se sature din sfărâmăturile mesei acestuia. 


Câinii lingeau rănile lui Lazăr săracul, făcându-se mai milostivi decât mintea 
bogatului către sărac. 


Inaintea porţii bogatului se tăvălea de demult Lazăr, Mântuitorule, muncindu-se 
în nevoile sărăciei; pentru aceasta acum se prea măreşte. 


A Născătoarei 


Roagă, Preacurată, pe Cel ce L-ai născut, să scoată din robia vrăjmaşului pe cei 
ce te laudă; că tu singură eşti folositoarea noastră. 


Alt Canon, al cuvioasei Maria Egipteanca 
Cântarea a 4-a 


Irmos: Dumnezeiasca Ta plecăciune... 


Ca un Ziditor al firii omeneşti, ca un izvor al milei şi ca o bogăţie a milostivirii, 
Te-ai milostivit lubitorule de oameni, spre ceea ce a năzuit la Tine; şi o ai răpit 
de la fiara cea pierzătoare. 

Sârguindu-te să vezi crucea, te-ai luminat Marie cu lumina Crucii Celui ce a 
pătimit pe Cruce; răstignindu-te lumii, cu voia dumnezeiască, ca o vrednică de 
minuni. 


Slavă Tatălui şi Fiului şi Sfântului Duh. 


Ceea ce era mai-nainte pricina răutăților a multora, pentru pofta cea rea, ca soa- 
rele strălucind s-a arătat povăţuitoare cuvioasa, celor ce greşesc. 


Și acum şi pururea şi în vecii vecilor. Amin (a Născătoarei) 


Covârşit-ai mintea celor cereşti, cerule cel înţelegător al Împăratului tuturor; că 
afară de legile firii ai născut, Preacurată, pe Dătătorul de lege şi Făcătorul tu- 
turor. 


Canon asupra bogatului şi a lui Lazăr 
Cântarea a 5-a 


Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 


Dacă a văzut bogatul pe Lazăr în sânurile lui Avraam, în lumină şi în slavă 
veselindu-se, a strigat: părinte Avraame, miluieşte-mă pe mine, cel ce sunt 
osândit din foc şi cumplit mi se arde limba. 


Avraam a zis bogatului: Te-ai dezmierdat, veselindu-te cu bogăție lumească; 
pentru aceasta aici te munceşti în foc, în veci, iar Lazăr cel sărac se bucură întru 
veselia cea nesfârşită. 


Bogat m-am făcut cu înşelăciunea lumii, cheltuindu-mi toată viaţa întru pofte ca 
şi bogatul, lubitorule de oameni, ci mă rog îndurărilor Tale, să mă mântuiesc de 
foc, precum s-a mântuit Lazăr. 


A Născătoarei 


Având îndrăzneală către Fiul tău, prea curată, ca o Maică, nu trece cu vederea 
purtarea de grijă cea pentru noi cei de un neam, rugămu-ne; că pe tine singură te 
punem rugătoare bine primită, noi, creştinii către Stăpânul. 


Alt Canon, al cuvioasei Maria Egipteanca 
Cântarea a 5-a 
Irmos: Dumnezeiasca arătare, Hristoase... 


Moise s-a prea mărit oarecând în Sinai, văzând tainic spatele lui Dumnezeu, 
prea lăudatul, însemnând taină străină; iar acum Maria cu osârdie căzând la prea 
curata icoană a năstrapei care ţine mană, a luat viață îngerească. 


Dorind să vadă frumuseţea casei Tale, precum zice psalmistul, ceea ce a spurcat 
sălăşluirea Ta, s-a făcut locaş înţelegător slavei Tale. Prin rugăciunile cele înţe- 
legătoare, ale celei ce nu ştie de bărbat, care s-a făcut locaş al Tău, Hristoase, fă- 
mă şi pe mine locaş Duhului Celui atotfăcător. 


Slavă Tatălui şi Fiului şi Sfântului Duh. 
Ceea ce a vânat pe mulţi cu undiţa trupului, adică cu ochii, şi i-a făcut mâncare 
diavolului, prin scurtă dulceaţă, s-a vânat cu tot adevărul de dumnezeiescul dar 
al cinstitei cruci, făcându-se mâncare dulce lui Hristos. 
Și acum şi pururea şi în vecii vecilor. Amin (a Născătoarei) 
O taină cunoscând ceata profeților, taina ce s-a făcut întru tine, Preacurată, în 
multe chipuri mai-nainte au grăit de tine cu dumnezeieşti cuvinte de taină; iar 
acum căzând Maria la prea curată icoana năstrapei, care a ţinut mana, te-a rugat 
pe tine să fii chezăşuire păcătoşilor către Dumnezeu. 

Canon asupra bogatului şi a lui Lazăr 
Cântarea a 6-a 
Irmos: Curăţeşte-mă, Mântuitorule, că multe sunt fărădelegile mele şi Te rog, 


ridică-mă din adâncul răutăţilor; căci către Tine am strigat şi mă auzi, Dumne- 
zeul mântuirii mele. 


Bogatul s-a osândit pe sine la văpaia focului, prin viaţa cea dezmierdată; iar La- 
zăr cel sărac, alegându-şi sărăcia în viaţa de aici, s-a învrednicit bucuriei celei 
nesfârşite. 


Lazăr s-a învrednicit în sânurile lui Avraam, desfătându-se Hristoase, cu viaţa 
cea veşnică; iar bogatul s-a osândit, să se muncească în foc cu trupul şi cu 
sufletul. 


Bogatul s-a osândit în foc pentru Lazăr, iar pe mine păcătosul rogu-mă să nu mă 
osândeşti, Doamne, lubitorule de oameni; ci mă învredniceşte ca pe Lazăr, 
luminii 'Tale. 


A Născătoarei 

Să ne mântuim de greşalele cele cumplite, curată, prin rugăciunile tale, Născă- 

toare de Dumnezeu, şi să dobândim, prea curată, strălucirea cea dumnezeiască a 

Fiului lui Dumnezeu, celui ce s-a întrupat din tine, precum nu se poate spune. 
Alt Canon, al cuvioasei Maria Egipteanca 

Cântarea a 6-a 

Irmos: Adâncul cel mai de jos al păcatelor m-a înconjurat şi se sfârşeşte duhul 

meu; ci, întinzându-Ţi, Stăpâne, braţul tău cel înalt, ca pe apostolul Petru, In- 


dreptătorule, mântuieşte-mă. 


Bucură-se, Marie, Oştile îngereşti, văzând întru tine prea cuvioasă viață întoc- 
mai cu a lor şi strigă: Slavă fie Domnului. 


Infricoşează-se adunările întunecaţilor draci de tăria ta cea răbdătoare; că femeie 


fiind, goală şi singură, cu prea mărire I-ai ruşinat. 
Slavă Tatălui şi Fiului şi Sfântului Duh. 


Strălucit-ai ca soarele, prea lăudată Marie, şi toată pustia o ai luminat cu minu- 
nile; pentru aceasta luminează-mă şi pe mine cu lumina ta. 


Şi acum şi pururea şi în vecii vecilor. Amin (a Născătoarei) 


Luminându-se îngerii cu slava Celui născut al tău, Fecioară, au strigat: Pace no- 
uă tuturor şi pe pământ, oamenilor bunăvoire. 


Condac glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de 
veci. 


Ceea ce erai plină de tot felul de păcate mai-nainte, astăzi te-ai arătat aleasă lui 
Hristos, prin pocăință urmând vieţii îngereşti, şi cu arma Crucii pierzi pe draci. 
Pentru aceasta te-ai arătat mireasă împărăției, Marie prea lăudată. 


Icos: Pe tine, mieluşeaua şi fiica lui Hristos, astăzi cu cântări te lăudăm, Marie 
pururea slăvită, care te-ai arătat crescând între egipteni şi din toată rătăcirea lor 
ai scăpat; şi de acolo te-ai adus bună şi desăvârşită odraslă Bisericii, prin post şi 
prin rugăciune. Că nevoindu-te mai presus de măsura firii omeneşti, te-ai înălţat 
întru Hristos, prin viaţă şi prin fapte. Pentru aceasta te-ai arătat mireasă Împă- 
răției Cerurilor, Marie prea lăudată. 


In loc de Sinaxar, citim viaţa cuvioasei maicii noastre Maria Egipteanca. 


Canon asupra bogatului şi a lui Lazăr 


Cântarea a 7-a 
Irmos: Din Iudeea, mergând tinerii... 


Precum a fost de demult lov în răni, cu viermi şi în gunoi, aşa a şezut şi Lazăr 
înaintea porţii bogatului, strigând: Dumnezeul părinților noştri, bine eşti cu- 
vântat. 


Zăcând înaintea porții nemilostivului bogat, Lazăr de demult aştepta măcar 
fărâmături din masa lui şi nimenea nu-i da; dar în locul acelora a aflat sânul lui 
Avraam. 


Izbăveşte-mă de partea nemilostivului bogat, Hristoase al meu, rogu-mă şi, 
rânduindu-mă împreună cu Lazăr cel sărac, mă învredniceşte a striga Ție cu 


mulțumire: Dumnezeul părinţilor noştri, bine eşti cuvântat. 


A Născătoarei 


Întrupându-Te din pântece fecioresc, Te-ai arătat spre mântuirea noastră; pentru 
aceasta ştiind pe Maica Ta Născătoare de Dumnezeu, strigăm ie cu mulţumire: 
Dumnezeul părinţilor noştri, bine eşti cuvântat. 


Alt Canon, al cuvioasei Maria Egipteanca 
Cântarea a 7-a 


Irmos: Tinerii, în Babilon, au călcat... 


Marele între părinţi, înțeleptul Zosima, înconjurând pustia, s-a învrednicit a 
vedea pe cuvioasa şi a strigat: Bine eşti cuvântat Dumnezeul părinţilor noştri. 


Pentru ce ai venit, părinte, să vezi o femeie înstrăinată de toată bunătatea cea 
lucrătoare? Strigat-a către bătrânul, cuvioasa şi a cântat: Bine eşti cuvântat 
Dumnezeul părinţilor noştri. 


Slavă Tatălui şi Fiului şi Sfântului Duh. 


Omorându-ţi, fericită, săltările patimilor tale, te odihneşti acum în limanul ne- 
pătimirii, strigând: Bine eşti cuvântat Dumnezeul părinţilor noştri. 


Și acum şi pururea şi în vecii vecilor. Amin (a Născătoarei) 


Zămislit-ai cu chip negrăit, rămânând Fecioară prea curată, şi ai născut mân- 
tuirea lumii, pe Hristos Dumnezeul nostru. Pentru aceasta toţi credincioşii pe 
tine cu cântări te slăvim. 


Canon asupra bogatului şi a lui Lazăr 
Cântarea a 8-a 


Irmos: De şapte ori cuptorul, chinuitorul haldeilor, l-a ars nebuneşte, pentru 
cinstitorii de Dumnezeu; dar văzându-i pe aceştia mântuiţi de o putere mai 
mare, Făcătorului şi Izbăvitorului a strigat: Tineri, binecuvântaţi-L, preoţi 
lăudaţi-L, popoare prea înălţaţi-L întru toţi vecii. 


Cu veşmânt roşu, cu vison şi cu porfiră se îmbrăca de demult, luminat, bogatul 
cel ticălos; iar Lazăr cel sărac rău zăcea la poarta lui, poftind să se sature din 
fărâmăturile ce cădeau din masă şi nimenea nu-i da lui; pentru aceasta împără- 
țeşte acum întru slavă împreună cu Hristos. 


La poarta bogatului zăcea Lazăr cu trupul putred de răni şi poftea să se sature de 
fărâmături şi nimenea nu-i da lui; iar câinii cu milostivire îi lingeau cu limba 
bubele lui şi rănile. Pentru aceasta s-a învrednicit în Raiul desfătării. 


Îmbogăţitu-m-am şi eu, Multmilostive, cu dulceţuri, întru desfătarea vieţii aces- 
teia, ca şi bogatul de demult, ce se îmbrăca în toate zilele în porfiră; şi însumi eu 
mă judec spre pierzare, pentru desfătările şi înşelăciunile mele. Pentru aceasta, 
Hristoase, mă rog Ție, să mă scuteşti de focul cel veşnic întru toţi vecii. 


A Treimii 


Pe Dumnezeirea cea întreit luminătoare, care slobozeşte o rază din o fire în trei 
feţe, pe Tatăl cel fără început, pe Cuvântul Tatălui, cel de o fire, şi pe Duhul cel 
de o fiinţă, carele împreună împărăţeşte, tineri binecuvântaţi-L, preoţi lăudaţi-L, 
popoare prea înălțaţi-L întru toţi vecii. 


Alt Canon, al cuvioasei Maria Egipteanca 


Cântarea a 8-a 


Irmos: Înfricoşează-te şi te teme... 


Cela ce cerci adâncurile inimii şi ştii toate ale noastre mai-nainte de a fi, Mân- 
tuitorule, ai răpit din viaţa cea silnică pe ceea ce a alergat la iubirea Ta de 
oameni, care strigă neîncetat: Preoţi binecuvântaţi, popoare prea înălțați pe Hri- 
stos în veci. 


O, cât este de cinstită schimbarea mutării tale către cele mai bune, cuvioasă! O, 
dragoste dumnezeiască a ta, care ai urât dulceţile trupeşti! O, credinţa ta cea 
fierbinte şi dumnezeiască, prea lăudată Marie! Care cu o credinţă o lăudăm şi o 
prea înălțţăm întru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 
Aflat-ai plata durerilor şi răsplătirea ostenelilor tale, cinstită Marie, prin care ai 
surpat pe vrăjmaşul cel ucigaş; şi acum strigi împreună cu îngerii cântare fără 
tăcere, lăudând şi prea înălţând pe Hristos întru toţi vecii. 
Şi acum şi pururea şi în vecii vecilor. Amin (a Născătoarei) 
Pe mine tot m-a înnoit pentru bunătate, în pântecele tău, Preacurată; nestricând 
osebirile amânduror firi, ca un Stăpân al tuturor vecilor. Pentru aceasta pe tine, 
ca pe o pricină a mântuirii noastre, cu cântări te lăudăm întru toţi vecii. 

Canon asupra bogatului şi a lui Lazăr 
Cântarea a 9-a 
Irmos: Pe tine Maica lui Dumnezeu şi Fecioara cea neispitită de nuntă, pe tine 
ceea ce ai născut mai presus de minte, prin cuvânt, pe Dumnezeu Cel Adevărat, 


pe tine cea mai înaltă decât prea curatele Puteri, cu slavoslovii, fără de tăcere, 
te mărim. 


Fă-mă, Hristoase, sărac ca Lazăr, rogu-mă, fugărind poftele desfătărilor mele, ca 
un Dumnezeu din fire; iar întru bunătăţi mă fă bogat; ca prin credinţă, cu cântări 
să Te slăvesc. 


Bogat şi nemilostiv fiind, nu m-am uitat prin credinţă la mintea mea, lepădat 
fiind înaintea porţilor poruncilor Tale, lubitorule de oameni; ci ca un îndurat şi 
iubitor, ridică-mă ca şi de demult pe Lazăr, prietenul Tău cel mort de patru zile. 


Toţi am înţeles pilda Stăpânului; deci, toţi credincioşii să urâm nemilostivirea 
bo-gatului, ca să scăpăm de muncă şi să săltăm pururea în sânurile lui Avraam. 


A Născătoarei 


Pe tine, ceea ce ai ţinut în braţe pe Dumnezeu cel nevăzut, carele este lăudat în 
cer de toată făptura şi prin tine ne dăruieşte nouă pururea mântuire, cu credinţă 
te slăvim. 


Alt Canon, al cuvioasei Maria Egipteanca 
Cântarea a 9-a 


Irmos: Nu te tângui, Maică, văzându-Mă în groapă pe Mine, Fiul tău, pe care 
M-ai zămislit în pântece, fără de sămânță! Că Mă voi Ridica şi Mă voi Preaslăvi 
şi voi înălța întru mărire, neîncetat, ca un Dumnezeu, pe cei ce cu credinţă şi cu 
dragoste te măresc pe tine. 


Lesne ai răbdat maică osteneala pustiei, îndreptându-te cu puterea cea tare a lui 
Hristos; că gândurile cele spurcate ce-ţi veneau le-ai stins, prea cinstită, cu 
izvoarele dumnezeieştilor lacrimi, ceea ce eşti vârful sihaştrilor, lauda cuvio- 
şilor. 


Cu raze prea luminoase te-a luminat pe tine Fecioara şi prea curata, ceea ce una 
a născut pe Hristos lumina, făcându-te înfricoşată vrăjmaşilor pe tine, cinstită. 


Și tuturor arătându-te, Marie, a fi podoaba pustnicilor, întărirea cuvioşilor. 


Slavă Tatălui şi Fiului şi Sfântului Duh. 


Lăsând înţelepţeşte toate cele pământeşti, te-ai arătat sălăşluire cinstită Duhului; 
ci roagă pe singur Mântuitorul Hristos să scape de răutăţile lumeşti pe cei ce să- 
vârşesc cu credință dumnezeiască pomenirea ta. 


Şi acum şi pururea şi în vecii vecilor. Amin (a Născătoarei) 


Tăindu-te de legile fireşti, Fecioară, ai născut curată mai presus de fire prunc 
tânăr pe pământ, pe Cel ce este dătător de lege şi Vechi de zile, ceea ce eşti cer 
înţelegător al Făcătorului tuturor. Pentru aceasta cu credinţă şi cu dragoste pe 
tine te fericim. 


Luminânda Învierii 
Slavă Tatălui şi Fiului şi Sfântului Duh, a cuvioasei 


Podobia: Cel ce ai împodobit cerul cu stele, ca un Dumnezeu, şi prin îngerii Tăi 
tot pământul luminezi, Făcătorule a toate, mântuieşte pe cei ce Te laudă pe Tine. 


Pildă de pocăință avându-te pe tine, cuvioasă Marie roagă pe Hristos să ne 
dăruiască nouă aceasta în vremea postului; ca prin credinţă şi prin dragoste să te 
lăudăm pe tine cu cântări. 


Şi acum şi pururea şi în vecii vecilor. Amin (a Născătoarei) 


Ceea ce eşti îndulcirea îngerilor, bucuria celor scârbiţi, părtinitoare creştinilor, 
Fecioară, Maica Domnului, sprijineşte-mă şi mă izbăveşte de muncile cele veş- 
nice. 


La Laude 
Patru Stihiri ale învierii, din Octoih, şi patru ale lui Anatolie; apoi cântăm: 


Stih: Scoală-Te, Doamne, Dumnezeul meu, înalță-se mâna Ta, nu uita pe săracii 
Tăi până în sfârşit. 


Glasul 1, singur glasul: Nu este împărăția lui Dumnezeu mâncarea şi băutura, ci 
dreptatea şi nevoinţa cu sfinţenie. Pentru aceasta, nici bogaţii nu vor intra într- 
însa, ci numai câţi pun averile lor în mâinile săracilor; acestea învaţă şi David 
proorocul, zicând: Bărbat drept este cel ce miluieşte în toate zilele, cel ce se 
desfătează întru Domnul, umblă în lumina Lui şi carele nu se va poticni. Ace- 
stea toate s-au scris, spre învăţătura noastră; ca postind, să facem bunătate şi aşa 
va da nouă Domnul, în locul celor pământeşti, cele cereşti. 


Slavă Tatălui şi Fiului şi Sfântului Duh. Tot aceasta. Și acum şi pururea şi în 
vecii vecilor. (a Născătoarei) 


Prea binecuvântată eşti... 


Doxologia mare, Ecteniile şi Apolisul. La Litie, Stihira Evangheliei şi celelalte. 


La Liturghie 


Fericirile glasului, Prochimenul glasului şi al sfintei, glasul al 4-lea. Minunat 
este Dumnezeu întru sfinţii Săi, Dumnezeul lui Israil. Stih: Întru adunări bine- 
cuvântaţi pe Dumnezeu. Apostolul zilei, din cartea către Evrei, şi al cuvioasei, 
din cartea cea către Galateni. Evanghelia zilei, de la Marcu, şi a cuvioasei, de la 
Luca. Chinonicul: Lăudaţi pe Domnul..., Altul: Întru pomenirea veşnică va fi... 


lar la masă ne ospătăm ca şi în celelalte Duminici. 


In această lună (aprilie), ziua întâia - Pomenirea prea cuvioasei maicii 
noastre Maria Egipteanca (Minei) 


La Vecernie 
La Doamne strigat-am..., Stihirile Triodului şi ale sfintei, glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Întinăciunea cea mai de înainte, ce se trăgea din spurcăciuni te oprea pe tine de 
vederea celor cinstite; iar înţelepciunea şi cunoştinţa ta, de cele ce s-au lucrat de 
tine, ţi-au făcut ţie întoarcere spre cele mai bune, ceea ce eşti de Dumnezeu înţe- 
lepțită; că privind spre icoana binecuvântatei Fiicei lui Dumnezeu, şi căindu-te 
de toate păcatele tale cele mai dinainte, prea lăudată, cu îndrăzneală te-ai în- 
chinat cinstitului Lemn. 


Cu bucurie închinându-te sfintelor locuri de acolo, ai luat dar de călătorie spre 
fapta bună cea mântuitoare, şi cu bună călătorie tare ai alergat, şi trecând râul 
Iordanului, în locaşul Botezătorului cu osârdie te-ai sălăşluit, şi cu viaţa ta cea 
bună, ai îmblânzit sălbăticia patimilor, prin înfrânare supunând înfierbântările 
trupului, maică pururea pomenită. 


Locuind în pustie, ai lepădat chipurile patimilor din sufletul tău, prin feluri de 
bunătăți zugrăvindu-ţi în suflet, închipuire lui Dumnezeu cuvioasă, şi atât ai 
strălucit, cât şi peste ape uşor ai trecut fericită; şi prin rugăciunile tale te-ai ridi- 
cat de pe pământ către Dumnezeu. Şi acum cu îndrăzneală stând înaintea lui 
Hristos, prea mărită Marie, roagă-te pentru sufletele noastre. 


Slavă Tatălui şi Fiului şi Sfântului Duh, glasul al 2-lea 

Vânările sufletului şi patimile trupului le-ai tăiat cu sabia postului, greşelile 
cugetului cu izvorul sihăstriei le-ai înecat, şi cu curgerile lacrimilor tale ai adă- 
pat toată pustia, şi ne-ai odrăslit nouă roduri de pocăință. Pentru aceasta prăz- 
nuim pomenirea ta cuvioasă Marie. 


Şi acum şi pururea şi în vecii vecilor. (a Născătoarei) 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cu- 
prins de frică, se bucura strigând către Tine: Slavă smereniei Tale, iubitorule de 
oameni! 


Când îmi aduc aminte de greşelile mele dintru adâncul sufletului suspin Fe- 
cioară şi îmi bat pieptul, strigând: Greşit-am şi cad la tine Stăpână, căutând să 
mă pocăiesc. Dar iarăşi nesimțţitor fiind, mă îmboldesc de obişnuirea cea rea, vai 
mie! Izbăveşte-mă de aceasta degrab, şi spre mântuire mă povăţuieşte. 


A Crucii, a Născătoarei 
Cu întuneric s-a îmbrăcat odinioară soarele văzându-Te spânzurat pe lemn 
Mântuitorule, şi toate cele dedesubtul pământului s-au cutremurat. Morţii s-au 
sculat, pietrele s-au despicat, şi toate cele cereşti s-au înfricoşat; iar prea curata 
Fecioară stând lângă Crucea Ta, plângea lăudându-Te, lubitorule de oameni. 
Tropar, glasul al 8-lea: Intru tine maică cu osârdie s-a mântuit cel după chip; că 
luând crucea, ai urmat lui Hristos; şi lucrând, ai învăţat să nu se uite la trup, că 
este trecător, ci să poarte grijă de suflet, de lucrul cel nemuritor. Pentru aceasta 
şi cu îngerii împreună se bucură, cuvioasă Marie, duhul tău. 

La Utrenie 
Canoanele al sfintei şi ale Triodului după rânduiala postului. 


Canonul Sfintei 


Cântarea 1-a, glasul al 2-lea 


Irmos: Întru adânc a aşternut de demult toată oastea lui Faraon puterea cea prea 
într-armată, iar întrupându-Se Cuvântul a pierdut păcatul cel prea rău, Domnul 
cel prea slăvit că cu slavă S-a proslăvit. 


Aflând tu acum strălucirea frumuseţii cea plină de luciri, şi a razei celei dătă- 
toare de lumină, luminează-mi sufletul meu cel întunecat de patimi rogu-mă, 
prin rugăciunile tale cele către Domnul, mărită Marie. 


Omorându-ţi odinioară sufletul, prin sfătuirea cea rea a şarpelui, şi alunecându- 
te la fapte fără socoteală, şi pogorându-l întru adâncimea pierzării, ai ales cele 
mai bune, şi cele vremelnice le-ai defăimat. 


Cu cugete necuvioase prin patimi mai înainte spurcându-ţi bunul neam al 
sufletului şi nerobirea, şi purtând îmbrăcămintea cea prea murdară a stricăciunii, 
ţi-a fost uitat de slava cea mai presus de minte, a Celui ce te-a zidit. 

Slavă Tatălui şi Fiului şi Sfântului Duh. 

Hrănindu-ţi gândul cu neoprirea şi cu deşertăciunea dezmierdărilor, amăgind pe 
îndrăgitori, te-ai depărtat pe sineţi de împărtăşirea cea mai bună, punând împo- 
triva ei semeţia a tot păcatul, vrednică de laudă. 


Şi acum şi pururea şi în vecii vecilor. Amin (a Născătoarei) 


Fiindu-mi cugetul întinat de patimi, şi rănit de păcate, şi cumplit tulburându-se, 
ceea ce eşti plină de dar, care ai născut nestricăciunea cea înfiinţată, şi izvo- 


râtoare de viaţă, curăţeşte-mă şi mă mântuieşte de păcate. 


Cântarea a 3-a 

Irmos: Pe piatra credinţei... 

Cu dragostea cea prea îndumnezeită te-ai într-aripat, şi lepădându-te de mărirea 
cea trecătoare, te-ai apropiat la Stăpânul, strigând: Nu este sfânt ca Dumnezeul 
nostru, şi nu este drept afară de Tine, Doamne. 

Apropiindu-te mai înainte către lemnul păcatului, şi învăţându-te minte adu- 
cătoare de moarte, ai alergat către Lemnul cel purtător de viață Hristos, stri- 
gând: Tu eşti Dumnezeul nostru, şi nu este drept afară de Tine, Doamne. 

Slavă Tatălui şi Fiului şi Sfântului Duh. 

Dorit-ai de vărsarea Luminii celei negrăite, şi defăimând toate cele vremelnice, 
te-ai înălţat către privirea cea fără materie, strigând cu credinţă: Tu eşti Dumne- 


zeul nostru, şi nu este drept afară de Tine, Doamne. 


Şi acum şi pururea şi în vecii vecilor. Amin (a Născătoarei) 


Impreunatu-ne-am cu dumnezeieşti cetele îngerilor, prin naşterea ta de Dumne- 
zeu Născătoare; că ai zămislit întru tine negrăit pe Ziditorul, şi ai întrupat pe Cel 
necuprins. Pentru aceasta toţi te cinstim pe tine, Născătoare de Dumnezeu. 


Irmosul: Pe piatra credinţei întărindu-mă, lărgit-ai gura mea asupra vrăjmaşilor 
mei, că s-a veselit duhul meu a cânta: Nu este sfânt ca Dumnezeul nostru, şi nu 
este drept, afară de Tine, Doamne. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lu- 
mea. Pentru aceasta, te rog pe tine, Preasfântă Fecioară, să mă izbăveşti de gre- 
şeli, când va fi să stau înaintea feţei Ziditorului meu, Stăpână Fecioară curată, 
atunci să-mi dăruieşti ajutorul tău, că pe tine te am nădejde eu, robul tău. 


Toate săltările trupului înfrânându-ţi prin ostenelile cele sihăstreşti, ţi-ai arătat 
înţelepţia sufletului tău vitează; că poftind să vezi Crucea Domnului, te-ai răs- 
tignit singură pe tine lumii, prea mărită. Drept aceea şi spre râvna vieţii îngereşti 
cu dragoste te-ai îndemnat singură, prea fericită. Pentru aceasta noi credincioşii 
cinstind pomenirea ta, cerem iertare de greşeli, să se dăruiască lumii, prin rugă- 
ciunile tale, Marie. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
(a Născătoarei) 


În noroiul păcatelor am căzut, şi nu este întru mine chipul fiinţei, că m-am 
înecat în viforul păcatelor mele cumplit; ci tu ceea ce ai născut Cuvântul, pe Cel 
singur lubitor de oameni, caută spre mine Fecioară, şi mă mântuieşte de tot 
păcatul, şi de patimi pierzătoare de suflet, şi de toată răutatea vrăjmaşului celui 
cumplit; ca să cânt veselindu-mă: Roagă-te Ziditorului şi Dumnezeu, iertare de 
greşeli să dăruiască, celor ce năzuiesc cu credinţă la acoperământul tău. 


A Crucii, a Născătoarei 


Pe Mielul şi Păstorul şi Mântuitorul, văzându-L Mieluşeaua pe Cruce spân- 
zurând pe nedrept, tânguindu-se striga: Vai mie prea iubite Fiule! Ce este 
această prea mare şi înfricoşată şi străină taină pe care o văd; mă sfărâm la cele 
dinlăuntru, şi a suspina nu am virtute, şi nu pot a suferi ca să Te văd mort. Ci 
fie-Ți milă Stăpâne de suspinurile cele de Maică, şi precum ai zis, umple-mă de 
bucurie, înviind din mormânt ca un Dumnezeu. 


Cântarea a 4-a 


Irmos: Te laud pe tine, că glas am auzit, Doamne, şi m-am spăimântat, că ai 
venit până la mine căutându-mă, pe mine cel rătăcit; pentru aceea proslăvesc 
multă bunătatea Ta, cea către mine, mult Milostive. 


Mutatu-te-ai din patria ta mărită maică, plutind prin purtarea de grijă cea de sus 
către pământul Sionitenilor după dorirea ta, întru care prin mărturisire ai aflat 
dezlegare faptelor tale. 


Impingându-te înapoi nevăzut mărită, şi nevăzând de aproape vederea cea mai 
bună, darea Luminii celei negrăite, punând cugetul îndreptător nearătării, ai cu- 
noscut cele ascunse. 


Intărindu-te cu darul cel mântuitor, şi văzând dumnezeiască şi purtătoare de 
lumină strălucire, ţi-ai apropiat ochii şi inima de cinstita Cruce, şi de acolo te-ai 
împărtăşit mântuirii. 


Slavă Tatălui şi Fiului şi Sfântului Duh. 


Cu bucurie văzând chipul cel prea luminos al Fecioarei şi de Dumnezeu Născă- 
toarei, cu lacrimi ai alergat către dânsa, punând înaintea ei toate tocmelile vieții 
tale prea fericită. 


Şi acum şi pururea şi în vecii vecilor. Amin (a Născătoarei) 


Cela ce a înfiinţat toate cu voirea, S-a unit cu omul după fiinţă prin negrăita 
Voire, şi prin neasemănată purtare de grijă; şi ieşind din tine purtând trup, cu 
totul mă înnoieşte pe mine prin voinţă, Preacurată. 


Cântarea a 5-a 


Irmos: Luminarea celor ce zac întru întuneric, mântuirea celor deznădăjduiţi, 
Hristoase Mântuitorul meu, către Tine mânec Împăratul păcii, luminează-mă cu 
strălucirea Ta că alt Dumnezeu afară de Tine nu ştiu. 


Prin închipuire mutându-te din viaţă, sârguindu-te către calea cea dumnezeiască 
a nepătimirii, cu dragoste ai trecut apele cele vestite ale Iordanului, şi ai do- 
bândit slavă negrăită, de Dumnezeu cugetătoare, Marie. 


Având suflet bărbătesc, ai năvălit către nevoinţe, pătimind prea tare, şi bărbă- 
teşte suferind cea anevoie oprită lupta celor potrivnice, Marie ceea ce eşti po- 
doaba înfrânării. 


Cu gând întărit lepădând firea cea femeiască, şi spălându-ţi patimile prin înfrâ- 
nare, petrecând în pustie ca într-o grădină dumnezeiască, te bucurai Maică, 
văzând frumuseţea Ziditorului tău. 

Slavă Tatălui şi Fiului şi Sfântului Duh. 

Cel ce a înşelat pe Eva cu cuvinte în Rai, şi cu multe feluri de meşteşuguri o a 
izgonit, dintru acea veşnică desfătare, acum s-a surpat, şi s-a călcat de luptele 
tale cele prea vitejeşti, cuvioasă Marie. 

Şi acum şi pururea şi în vecii vecilor. Amin (a Născătoarei) 

Răsărit al Soarelui slavei, şi căruţă purtătoare de lumină a Împăratului, pe tine te 
ştim Fecioară, întru care a şezut Fiul Celui Preaînalt, şi sicriu al bunătăţii, care 
ai adus în lume pe Hristos. 

Cântarea a 6-a 


Irmos: De adâncul greşellor... 


Cu toată mijlocirea te-ai îndulcit prea fericită de dragostea lui Hristos, şi întă- 
rindu-te cu dragostea Lui, ai lepădat năpădirea patimilor, cuvioasă Maică. 


Luminându-te cu frumuseţea faptelor tale, ai risipit năvălirea întunericului, şi 
feţele vrăjmaşilor le-ai întunecat prin ostenelile sihăstriei. 


Slavă Tatălui şi Fiului şi Sfântului Duh. 


Tare îți întindeai ochiul tău, rugându-te Celeia ce singură este curată, întărindu- 
te totdeauna către dânsa, prea lăudată. 


Şi acum şi pururea şi în vecii vecilor. Amin (a Născătoarei) 


Arătatu-te-ai scaun al Împăratului mai presus de ceruri, Preacurată, încăpând 
trupeşte plinirea dumnezeieştii stăpânirii Lui. 


Irmosul: Intru adâncul greşelilor fiind înconjurat, chem adâncul milostivirii 
Tale cel neurmat, din stricăciune, Dumnezeule, scoate-mă. 


Condac, glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 


toresc. Că pentru noi s-a născut Prunc Tânăr, Dumnezeu, cel mai înainte de ve- 
CI. 


Ceea ce erai mai înainte plină de tot felul de curvii, astăzi te-ai arătat mireasă lui 
Hristos prin pocăință urmând vieţii îngereşti, şi cu arma Crucii pierzi pe draci. 
Pentru aceasta te-ai arătat mireasă Împărăției Cerului, Marie prea mărită. 


Icos: Pe tine mieluşeaua şi fiica lui Hristos astăzi cu cântări te lăudăm, Marie 
pururea mărită, care te-ai arătat creştere între egipteni, şi din toată rătăcirea lor 
ai scăpat, şi de acolo te-ai adus bună şi desăvârşită odraslă Bisericii, prin post şi 
prin rugăciuni, nevoindu-te mai presus de măsura firii omeneşti, prin care te-ai 
şi înălţat întru Hristos, prin viaţă şi prin faptă. Pentru aceasta te-ai arătat mireasă 
Împărăției cerului, Marie prea mărită. 


Sinaxar 


In ziua întâia, pomenirea prea cuvioasei maicii noastre Maria Egipteanca. 


Stih: S-a înălţat duhul, trupul de demult părăsind, 
Zosima trupul cel mort al Mariei ascunde-l în pământ. 
În întâia zi a lui Aprilie, 

A murit Maria lauda pustiei. 


Aceasta a fost din Egipt, care mai înainte trăia cu neînfrânare şi cu neastâm- 
părare, şi chema sufletele multor oameni spre pierzare la desfătarea împreunării 
curveşti. Deci petrecând ea şaptesprezece ani întru necurăţie, că dintâi-aşi dată 
de mică a fost căzută în faptele cele rele, pe urmă s-a dat cu totul spre nevoinţe 
şi spre bunele fapte. 


Și atâta s-a înălțat prin nepătimire, cât trecea şi apa Iordanului pe deasupra, şi 
când sta pe pământ la rugăciune se ridica, şi se înălța în sus. 


lar pricina întoarcerii ei a fost aceasta: Când a fost pe vremea închinării cinstitei 
Cruci, mergând mulți din multe locuri la Ierusalim, a mers şi ea împreună cu 
tineri desfrânaţi. Şi sosind acolo, şi fiind oprită nevăzut de la intrarea cinstitei 
Biserici, puse chezaş pe prea curata Fecioară Maica lui Dumnezeu, cum că de se 
va lăsa să intre înlăuntru, să-şi aleagă a trăi cu înţelepciune, şi a nu mai sluji în 
viaţa cea rea, şi în poftele şi în dezmierdările cele trupeşti. 


Deci dobândindu-şi dorinţa după rugăciunea ei n-a minţit la făgăduinţa ce a 
făcut, ci trecând Iordanul, şi mergând în pustiu, s-a nevoit patruzeci şi şapte de 
ani, neavând pe nici un om, ca să o vadă, fără numai pe Dumnezeu. Prin mij- 


locul căruia s-a depărtat de la firea omenească, şi a dobândit îngerească petre- 
cere, şi mai presus de om pe pământ. 


Tot în această zi, pomenirea prea cuviosului părintelui nostru şi mărturi- 
sitorului, Macarie egumenul Pelechitului. 


Stih: Macarie fericit în viaţă fiind, 
Fericit acum întru fericită viaţă este locuind. 


Acest întru Sfinți părintele nostru Macarie, în Constantinopol fiind născut, şi 
prunc sărman rămânând după părinţii săi, s-a crescut de un adevărat moş al său, 
de acesta fiind dat la învăţătura Sfintelor Scripturi şi având firească isteţime, şi 
multă osârdie arătând, în scurtă vreme petrecând toată Scriptura; a cunoscut 
nimicnicia, şi grabnica stricăciune a celor vremelniceşti, precum şi veşnicia ce- 
lor cereşti. 


Pentru care ieşind din cetate, s-a dus la mănăstirea numită Pelechiti, şi ames- 
tecându-se pe sine cu monahii de acolo, lepădând numele Hristofor, căci aşa se 
numea mai-nainte, Macarie de acum înainte s-a numit. 


Deci acesta slujind mai întru toate trebuinţele Chinoviei şi săvârşind bunătăţile 
prin multa smerenie, s-a făcut începător, împreună şi făcător de minuni prea 
minunat. Căci patimi nevindecate Dumnezeu prin el a vindecat, şi ploaie din 
Cer, a pogorât pe pământ prin rugăciune, şi mare şi vestit făcându-se el în zilele 
acelea, multă mulțime năzuia către el. Unui adică durerile sufleteşti prin el 
curăţindu-le; iar alții trupeşti vindecări dobândind; însă alţii sufleteşte împreună 
şi trupeşte de el întărindu-se, se întorceau pe la casele lor. 


Deci auzind vestea aceasta, 'Tarasie prea sfântul patriarh al Constantinopolului, 
a trimis de l-a chemat pe el, ca să vindece pe Pavel Patriciul, ce avea boală 
primejdioasă, şi era deznădăjduit de vindecare. Deci sfântul l-a vindecat. După 
aceea şi soția sa de asemenea boală pătimind, şi deznădăjduită fiind de doctori, 
iarăşi s-a vindecat de sfântul. Pe care şi binecuvântându-l patriarhul, l-a făcut 
slujitor Domnului, căci nu bolea cu boala neascultării precum cei mulți. 


Deci ducându-se la mănăstirea sa, smerenia ce o avea, mai mult înmulțită o a 
pus în lucrare. 


Atuncea lucrătorul de sminteli diavolul, sădind în Bizanţ împărat tiran, da 
cinstitele icoane în foc şi în apă. Acesta era Leon Armeanul, care a trimis în sur- 
ghiunie pe prea sfântul patriarh Nichifor, şi care muncea pe arhierei şi 
arhimandriţi cu izgoniri şi închisori, şi cu cumplite bătăi. 


Atuncea şi minunatul acesta bărbat, unul fiind din pomeniţii mai sus Sfinţi 
părinţi, la feluri de munci a fost dat, şi în închisoare a petrecut până la sfârşitul 
spurcatului aceluia împărat. 


lar după acela împărăţind Mihail Travrul, şi acesta de aceeaşi spurcată credinţă 
fiind, scoțând pe sfântul de la închisoare, şi prin alții mult măgulindu-l şi 
îngrozindu-l, nimic a isprăvit. Pentru care şi izgonindu-l la Ostrovul Afusie îl 
avea în pază. lar sfântul suferindu-le pe toate vitejeşte, mulțumea lui Dumnezeu. 
Deci zăbovind în acea izgonire şi mult nevoindu-se, şi de minuni făcător acolo 
făcându-se, s-a mutat către Domnul. 


Tot în această zi, pomenirea Sfinţilor mucenici Gherontie şi Vasilid, care prin 
sabie s-au săvârşit. 


Stih: Gherontie prin sabie împreună cu Vasilid, 
De răsplătirile împăratului a toate s-au împărtăşit. 


Tot în această zi, Sfântul şi dreptul Ahaz. 


Stih: Ahaz stând aproape de Dumnezeu, 
A zis: Nu voi ispiti pe Dumnezeul meu. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 

Irmos: Chipul cel de aur în câmpul Deira cinstindu-se, cei trei tineri au defăi- 
mat porunca cea prea fără de Dumnezeu, şi fiind aruncaţi în mijlocul focului, 
răcorindu-se au cântat: Bine eşti cuvântat, Dumnezeul părinților noştri. 
Vrăjmaşul cel ce se lăuda, şi peste măsură se semeţea, vrând să biruiască tot 


pământul, s-a biruit el de femeie, şi cel ce a omorât pe om şi l-a izgonit afară din 
desfătarea cea de viaţă, se vede omorât. 


Cel ce prea mărit a hrănit odinioară pe norod în pustie, Acesta ţi s-a făcut ţie 
odihnă şi mângâiere, hrănindu-te şi adăpându-te cu putere negrăită, de Dumne- 
zeu cugetătoare pe tine care strigai: Bine eşti cuvântat, Dumnezeul părinților 
noştri. 


Tare îngrădindu-te cu Crucea, ai scuturat întreitele valuri ale patimilor, tăindu-le 
ca pe o mare, asemenea ca şi văzătorul de Dumnezeu; şi fără patimă trecând că- 
tre pământul făgăduinţei, arătat ai primit moştenirea cea netrecătoare. 


Slavă Tatălui şi Fiului şi Sfântului Duh. 


Vrăjmaşul celor bine credincioşi, prin nenumărate năvălirile lui nu a putut să 
biruiască răbdarea ta cea tare şi nemişcată. Pentru aceea te ridicai asupra pier- 
zării lui, strigând: Bine eşti cuvântat, Dumnezeul părinților noştri. 


Și acum şi pururea şi în vecii vecilor. Amin (a Născătoarei) 

Dumnezeu cel necuprins s-a întrupat din tine Maică Fecioară cinstită, şi ca un 
Bun în pântecele tău a zidit de iznoavă pe om. Pentru aceea lăudându-te pe tine 
ca pe o mijlocitoare tainelor celor înfricoşate, zicem: Bine eşti cuvântată, ceea 
ce ai născut pe Dumnezeu cu trup. 

Cântarea a 8-a 

Irmos: Pe Dumnezeu cel ce... 

Cu razele bunătăţilor fund luminată, în chip de lumină, vestirea isprăvilor tale a 
străbătut acum toată lumea. Pentru aceea cu credinţă prea mărim pomenirea ta, 
maică. 

De bucurie negrăită s-a învrednicit de Dumnezeu cugetătorul Zosima, arătat 
pândindu-te pe tine în pustiu, şi strigând: Lăudaţi făpturile pe Domnul, şi-L prea 


înălţaţi întru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 


Impărtăşindu-te de daruri şi învrednicindu-te de dumnezeiască răsplătire, ţi-ai 
adus aminte de plecarea lui Zosima de Dumnezeu purtătoare, şi cu dânsul 
împreună cântând, ziceai: Pe tine Te prea înălțăm Hristoase în veci. 


Şi acum şi pururea şi în vecii vecilor. Amin (a Născătoarei) 

Ca să răpeşti pe om Dumnezeule de la ucigaşul de om, Te-ai arătat pe pământ, 
purtând trup cu adevărat, Mântuitorule, păzind curată, pe ceea ce Te-a născut. 
Pentru aceea Te lăudăm întru toți vecii. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Pe Dumnezeu, care S-a pogorât în cuptorul cel cu foc la tinerii evreieşti, şi 
văpaia întru răcoreală o a prefăcut, ca pe Domnul lăudaţi-L lucrurile, şi-L prea 
înălţaţi întru toţi vecii. 


Cu dragoste împărtăşindu-te tainelor, şi umplându-te de lumina cea strălu- 
citoare, şi câştigând darul cel negrăit al Mirelui tău, te-ai învrednicit de dumne- 
zeiască şi fericită mutare. 

Cântarea a 9-a 

Irmos: Ceea ce negrăit... 

Cunoscându-ţi mutarea ta cea negrăită, ai umblat pe ape neudată, de Dumnezeu 
purtătoare, şi de pe pământ te-ai mutat, ajungând la frumuseţea cea neajunsă, şi 
la veselia Ziditorului tău prea cinstită. 

Purtând făclie, şi fiind înfrumuseţată cu strălucirea bunătăţilor, priveşti la Scau- 
nul Împăratului tuturor, şi te veseleşti de frumuseţea Lui cea dulce, dănţuind 
împreună cu drepţii, de Dumnezeu cuprinsă maică. 

Slavă Tatălui şi Fiului şi Sfântului Duh. 

Primind multe daruri de la Dumnezeu pentru ostenelile şi trudele voastre, Marie, 
împreună cu de Dumnezeu cugetătorul Zosima, îmblânziţi-L şi acum nouă tutu- 


ror, ca să ne dea iertare de greşeli sufletelor noastre. 


Şi acum şi pururea şi în vecii vecilor. Amin (a Născătoarei) 


Arătatu-te-ai mai înaltă decât toate făpturile, Doamnă şi Stăpână, ca una ce în 
pântecele tău ai purtat cu trup pe Stăpânul tuturor mai presus de cuvânt, şi L-ai 
hrănit cu lapte, precum se cuvine unei Maici. Pentru aceasta toţi pe tine te 
slăvim. 


Irmosul: Ceea ce negrăit ai întrupat din coapsele tale cele fecioreşti pe Dumne- 
zeu luminătorul, cel ce a răsărit mai înainte decât soarele, şi a venit la noi în 
trup, binecuvântată eşti Preacurată; pentru aceea după vrednicie te slăvim. 


Luminânda 


Podobie: Lumina cea neschimbată... 


Făcutu-te-ai nouă chip pocăinţei Marie, căci cu umilinţa ta cea călduroasă, ţi-ai 
dobândit biruinţe folositoare, câştigând pe Maria, Născătoarea de Dumnezeu, cu 
care împreună roagă-te pentru noi. 


A Născătoarei 
Lumina cea fără de ani strălucind din Tatăl mai-nainte de veci, acum pe urmă în 


ani S-a arătat din tine Fecioară, spre mântuirea lumii, către care nu înceta rugân- 
du-te pentru popoarele tale. 


Stihoavna Triodului. Şi cealaltă slujbă a Utreniei după rânduiala postului şi Ot- 
pustul. 


Canon de rugăciune către Sfânta cuvioasă Maria Egipteanca (1 aprilie) 


| “i0cla i  HaPia 


Canon prea cuvioasei noastre Maria Egipteanca (audio): 
https://schitulclosca.ro/canonul-preacuvioasei-maicii-noastre-maria-egipteanca-audio/ 


ie se se 


Troparul Sfintei cuvioase Maria Egipteanca, glasul al 8-lea: Întru tine, maică, 
cu osârdie s-a mântuit cel după chip; că, luând crucea, ai urmat lui Hristos; şi 
lucrând, ai învăţat să nu se uite la trup, căci este trecător; ci să poarte grijă de 
suflet, de lucrul cel nemuritor. Pentru aceasta şi cu îngerii împreună se bucură, 
prea cuvioasă maică Maria, duhul tău. 


Cântarea 1, glasul al 2-lea 

Irmos: Întru adânc a aşternut de demult toată oastea lui Faraon, puterea cea 
prea într-armată, iar Intrupându-Se Cuvântul a pierdut păcatul cel rău, Domnul 
cel Preaslăvit, că singur cu slavă S-a prea slăvit. 

Stih: Sfântă cuvioasă Maria, roagă-te lui Dumnezeu pentru noi. 

Aflând tu acum strălucirea frumuseţii cea plină de luciri şi a razei celei dătă- 
toare de lumină, luminează-mi, te rog, sufletul meu cel întunecat de patimi, prin 


rugăciunile tale cele către Domnul, mărită Marie. 


Stih: Sfântă cuvioasă Maria, roagă-te lui Dumnezeu pentru noi. 


Omorându-ţi odinioară sufletul, prin sfătuirea cea rea a şarpelui şi alunecând la 
fapte fără socoteală şi pogorându-l întru adâncimea pierzării, ai ales cele mai 
bune şi cele vremelnice le-ai defăimat. 

Stih: Sfântă cuvioasă Maria, roagă-te lui Dumnezeu pentru noi. 

Cu cugete necuvioase, prin patimi mai înainte spurcându-ţi bunul neam al sufle- 
tului şi nerobirea şi purtând îmbrăcămintea cea murdară a stricăciuni, ai uitat de 
slava cea mai presus de minte, a Celui ce te-a zidit. 

Slavă Tatălui şi Fiului şi Sfântului Duh. 

Hrănindu-ţi gândul cu neoprirea şi cu deşertăciunea dezmierdărilor, amăgind pe 
îndrăgitori, te-ai depărtat pe sineţi de împărtăşirea cea mai bună, punând împo- 
triva ei semeţia a tot păcatul, vrednică de laudă. 

Şi acum şi pururea şi în vecii vecilor. Amin (a Născătoarei). 

Fiindu-mi cugetul întinat de patimi şi rănit de păcate şi cumplit tulburându-se, 
curăţeşte-mă şi mă miluieşte de păcate, Ceea ce eşti plină de har, care ai născut 
Nestricăciunea cea înfiinţată şi izvorâtoare de viaţă. 


Cântarea a 3-a 


Irmos: Pe piatra credinţei... 


Stih: Sfântă cuvioasă Maria, roagă-te lui Dumnezeu pentru noi. 


Cu dragostea cea îndumnezeită te-ai într-aripat şi lepădându-te de mărirea cea 
trecătoare, te-ai apropiat de Stăpânul, strigând: nu este sfânt ca Dumnezeul no- 
stru şi nu este drept afară de Tine, Doamne. 


Stih: Sfântă cuvioasă Maria, roagă-te lui Dumnezeu pentru noi. 
Apropiindu-te mai înainte către lemnul păcatului şi învățându-te cunoştinţa adu- 
cătoare de moarte, ai alergat către Lemnul cel purtător de viaţă, Hristos, stri- 
gând: Tu eşti Dumnezeul nostru şi nu este drept afară de Tine, Doamne. 

Slavă Tatălui şi Fiului şi Sfântului Duh. 

Dorit-a1 de vărsarea Luminii celei negrăite şi defăimând toate cele vremelnice, 


te-ai înălţat către privirea cea fără materie, strigând cu credinţă: Tu eşti Dumne- 
zeul nostru şi nu este drept afară de Tine, Doamne. 


Şi acum şi pururea şi în vecii vecilor. Amin (a Născătoarei). 


Împreunatu-ne-am cu dumnezeieştile Cete ale îngerilor, prin naşterea ta de 
Dumnezeu Născătoare, că ai zămislit întru tine în chip de negrăit pe Ziditorul şi 
ai Întrupat pe Cel Necuprins. Pentru aceasta toţi te cinstim pe tine, Născătoare 
de Dumnezeu. 


Irmosul: Pe piatra credinţei întărindu-mă, lărgit-ai gura mea asupra vrăjmaşilor 
mei, că s-a veselit duhul meu a cânta: nu este sfânt ca Dumnezeul nostru şi nu 
este drept afară de Tine, Doamne. 

Cântarea a 4-a 

Irmos: Te laud pe Tine, că glas am auzit, Doamne şi m-am înspăimântat, că ai 
venit la mine căutându-mă, pe mine cel rătăcit. Pentru aceasta preaslăvesc multă 
bunătatea Ta, cea către mine, Mult Milostive. 

Stih: Sfântă cuvioasă Maria, roagă-te lui Dumnezeu pentru noi. 

Mutatu-te-ai din patria ta, maică, plutind prin purtarea de grijă cea de sus către 
pământul sionitenilor după dorirea ta, întru care prin mărturisire ai aflat dez- 


legare faptelor tale. 


Stih: Sfântă cuvioasă Maria, roagă-te lui Dumnezeu pentru noi. 


Impingându-te înapoi în chip nevăzut, mărită şi nevăzând de aproape vederea 
cea mai bună, darea Luminii celei negrăite, punând cugetul îndreptător neară- 
tării, ai cunoscut cele ascunse. 


Stih: Sfântă cuvioasă Maria, roagă-te lui Dumnezeu pentru noi. 

Întărindu-te cu harul cel mântuitor şi văzând dumnezeiască şi purtătoare de 
Lumină strălucire, ţi-ai apropiat ochii şi inima de prea cinstita Cruce şi de acolo 
te-ai împărtăşit de mântuire. 

Slavă Tatălui şi Fiului şi Sfântului Duh. 

Cu bucurie văzând chipul cel prea luminos al Fecioarei şi de Dumnezeu 
Născătoarei, cu lacrimi ai alergat către dânsa, punând înaintea ei toate tocmelile 


vieţii tale, prea fericită. 


Şi acum şi pururea şi în vecii vecilor. Amin (a Născătoarei). 


Cel ce a înfiinţat toate cu voirea, s-a unit cu omul după fiinţă prin negrăita voire 
şi prin neasemănata purtare de grijă; şi ieşind din tine purtând Trup, cu totul mă 
înnoieşte pe mine prin voinţă, Preacurată. 


Cântarea a 5-a 

Irmos: Luminarea celor ce zac întru întuneric, mântuirea celor deznădăjduiţi, 
Hristoase Mântuitorul meu, către Tine alerg, Impăratul păcii, luminează-mă cu 
strălucirea Ta, că alt dumnezeu afară de Tine nu ştiu. 

Stih: Sfântă cuvioasă Maria, roagă-te lui Dumnezeu pentru noi. 

Prin închipuire mutându-te din viaţă, sârguindu-te către calea cea dumnezeiască 
a nepătimirii, cu dragoste ai trecut apele cele vestite ale Iordanului şi ai dobândit 
mărire negrăită, de Dumnezeu cugetătoare maică Marie. 

Stih: Sfântă cuvioasă Maria, roagă-te lui Dumnezeu pentru noi. 

Având suflet bărbătesc, ai năvălit către nevoinţe, pătimind tare şi bărbăteşte ai 
îndurat lupta cea anevoie oprită a celor potrivnice, Marie, ceea ce eşti podoaba 
înfrânări. 

Stih: Sfântă cuvioasă Maria, roagă-te lui Dumnezeu pentru noi. 

Cu gând întărit lepădând firea cea femeiască şi spălându-ţi patimile prin înfrâ- 
nare, petrecând în pustiu ca într-o grădină dumnezeiască, te bucurai, maică, 
văzând frumuseţea Ziditorului tău. 

Slavă Tatălui şi Fiului şi Sfântului Duh. 

Cel ce a înşelat pe Eva cu cuvinte în Rai şi cu multe feluri de meşteşugiri a 
izgonit-o din acea veşnică desfătare, acum s-a surpat şi a fost călcat de luptele 


tale cele vitejeşti, cuvioasă maică Marie. 


Şi acum şi pururea şi în vecii vecilor. Amin (a Născătoarei). 


Răsărit al Soarelui slavei şi car purtător de lumină al Împăratului, te ştim pe ti- 
ne, Fecioară, întru care a şezut Fiul Celui Preaînalt şi sicriu al bunătăţii, care ai 
adus în lume pe Hristos. 


Cântarea a 6-a 


Irmos: De adâncul greşellor... 


Stih: Sfântă cuvioasă Maria, roagă-te lui Dumnezeu pentru noi. 


Pe deplin te-ai îndulcit, prea fericită, de arătarea lui Hristos şi întărindu-te cu 
dragostea Lui, ai alungat năpădirea patimilor, prea cuvioasă maică. 


Stih: Sfântă cuvioasă Maria, roagă-te lui Dumnezeu pentru noi. 


Luminându-te cu frumuseţea faptelor tale, ai risipit năvălirea întunericului şi 
feţele vrăjmaşilor le-ai întunecat prin ostenelile sihăstriei. 


Slavă Tatălui şi Fiului şi Sfântului Duh. 


Tare îți întindeai ochiul tău, rugându-te celei ce singură este Preacurată, spriji- 
nindu-te totdeauna către dânsa, prea lăudată. 


Şi acum şi pururea şi în vecii vecilor. Amin (a Născătoarei). 


Arătatu-te-ai scaun al Împăratului mai presus de ceruri, Preacurată, cuprinzând 
trupeşte plinirea dumnezeieştii Lui stăpâniri. 


Irmosul: De adâncul greşelilor fiind înconjurat, chem adâncul milostivirii Tale 
cel neurmat: din stricăciune, Dumnezeule, scoate-mă. 


Condac, glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de ve- 
CI. 


Ceea ce erai mai înainte plină de tot felul de desfrânări astăzi te-ai arătat mi- 
reasă a lui Hristos, prin pocăință urmând vieţii îngereşti şi cu arma Crucii pierzi 
pe demoni. Pentru aceasta te-ai arătat mireasă Împărăției Cerului, prea cuvioasă 
maică Marie, prea cinstită. 


Cântarea a 7-a 
Irmos: Cei trei tineri au călcat porunca cea potrivnică lui Dumnezeu, de a se 
închina chipului de aur din câmpul Deira; şi aruncaţi în mijlocul focului, răco- 


rindu-se au cântat: bine eşti cuvântat, Dumnezeul părinţilor noştri. 


Stih: Sfântă cuvioasă Maria, roagă-te lui Dumnezeu pentru noi. 


Vrăjmaşul cel ce se lăuda şi peste măsură se semeţea, vrând să biruiască tot 
pământul, a fost biruit el de femeie şi cel ce a omorât pe om şi l-a izgonit afară 
din desfătarea cea de viaţă dătătoare se vede omorât. 


Stih: Sfântă cuvioasă Maria, roagă-te lui Dumnezeu pentru noi. 

Cel ce în chip minunat a hrănit odinioară pe popor în pustiu, Acesta ţi s-a făcut 
ție odihnă şi mângâiere, hrănindu-te şi adăpându-te cu Putere de negrăit, de 
Dumnezeu cugetătoare, ţie care strigai: bine eşti cuvântat, Dumnezeul părinților 
noştri. 

Stih: Sfântă cuvioasă Maria, roagă-te lui Dumnezeu pentru noi. 

Tare îngrădindu-te cu Crucea, ai scuturat furtunile patimilor, tăindu-le aşa cum a 
tăiat marea văzătorul de Dumnezeu; şi fără patimă trecând către pământul 
făgăduinţei, ai primit moştenirea cea netrecătoare. 

Slavă Tatălui şi Fiului şi Sfântului Duh. 

Vrăjmaşul celor bine credincioşi, prin nenumăratele lui năvăliri nu a putut să 
biruiască răbdarea ta cea tare şi nemişcată. Pentru aceea te ridicai asupra pieri- 


ciunii lui, strigând: bine eşti cuvântat, Dumnezeu părinților noştri. 


Şi acum şi pururea şi în vecii vecilor. Amin (a Născătoarei). 


Dumnezeu Cel Necuprins S-a Întrupat din tine, Maică Fecioară prea cinstită şi 
ca un Bun în pântecele tău a zidit din nou pe om. Pentru aceea lăudându-te pe 
tine ca pe o mijlocitoare a Tainelor celor înfricoşătoare, strigăm: bine eşti cu- 
vântată, ceea ce ai născut pe Dumnezeu cu Trup. 


Cântarea a 8-a 

Irmos: Pe Dumnezeu, cel ce S-a pogorât... 

Stih: Sfântă cuvioasă Maria, roagă-te lui Dumnezeu pentru noi. 

Cu razele virtuților fiind luminată, vestirea isprăvilor tale a străbătut acum în 
chip de lumină toată lumea. Pentru aceea cu credință mărim pomenirea ta, prea 


cuvioasă maică. 


Stih: Sfântă cuvioasă Maria, roagă-te lui Dumnezeu pentru noi. 


De bucurie negrăită s-a învrednicit de Dumnezeu cugetătorul Zosima, pândin- 
du-te pe tine în pustiu, şi strigând: lăudaţi făpturile pe Domnul şi-L prea înălțați 
întru toţi vecii. 

Binecuvântăm pe Tatăl şi pe Fiul şi pe Sfântul Duh, Domnul. 

Împărtăşindu-te de daruri şi învrednicindu-te de dumnezeiască răsplătire, ţi-ai 
adus aminte de plecarea lui Zosima, de Dumnezeu purtătoare şi cu dânsul îm- 
preună cântând, ziceai: pe Tine Te prea înălțăm Hristoase în veci. 

Şi acum şi pururea şi în vecii vecilor. Amin (a Născătoarei). 

Ca să răpeşti pe om, Dumnezeule, de la ucigaşul de om, Te-ai arătat pe pământ, 
purtând Trup cu adevărat, Mântuitorule, păzind curată pe Ceea ce Te-a născut. 
Pentru aceea Te lăudăm întru toţi vecii. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Pe Dumnezeu, cel ce S-a pogorât în cuptorul cel cu foc la tinerii evreieşti şi vă- 


paia întru răcoreală a prefăcut-o, ca pe Domnul lucrurile lăudaţi-L şi prea înăl- 
țaţi-L întru toţi vecii. 


Cântarea a 9-a 

Irmos: Ceea ce în chip de negrăit... 

Stih: Sfântă cuvioasă Maria, roagă-te lui Dumnezeu pentru noi. 

Cu dragoste împărtăşindu-te Tainelor cu dorinţa şi umplându-te de Lumina cea 
strălucitoare şi câştigând harul cel de negrăit al Mirelui tău, te-ai învrednicit de 
dumnezeiască şi fericită mutare. 

Stih: Sfântă cuvioasă Maria, roagă-te lui Dumnezeu pentru noi. 

Cunoscând Taina mutării tale, ai umblat pe ape neudată, de Dumnezeu purtă- 
toare şi de pe pământ te-ai mutat, ajungând la frumuseţea cea neajunsă şi la 


veselia Ziditorului tău, prea cinstită. 


Stih: Sfântă cuvioasă Maria, roagă-te lui Dumnezeu pentru noi. 


Purtând făclie şi fiind înfrumuseţată cu strălucirea virtuților, priveşti la scaunul 
Împăratului tuturor şi te veseleşti de frumusețea Lui cea dulce, dănţuind 
împreună cu drepţii, de Dumnezeu insuflată maică. 


Slavă Tatălui şi Fiului şi Sfântului Duh. 


Primind multe daruri de la Dumnezeu pentru ostenelile şi trudele voastre, 
Marie, împreună cu de Dumnezeu cugetătorul Zosima, înduplecaţi-L şi acum 
pentru noi toţi, ca să dea iertare de greşeli sufletelor noastre. 


Şi acum şi pururea şi în vecii vecilor. Amin (a Născătoarei). 


Arătatu-te-ai mai înaltă decât toate făpturile, Fecioară şi Stăpână, ca una ce în 
pântecele tău ai purtat cu Trup pe Stăpânul tuturor mai presus de cuvânt şi l-ai 
hrănit cu lapte, precum se cuvine unei maici. Pentru aceasta toți pe tine te mă- 
rim. 


Irmosul: Ceea ce în chip de negrăit ai întrupat din coapsele tale cele fecioreşti 
pe Dumnezeu Luminătorul, Cel ce a Răsărit mai înainte decât soarele şi a venit 
la noi în Trup, binecuvântată eşti Preacurată; pentru aceea după vrednicie te 
mărim. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Toate săltările trupului înfrânându-ţi prin ostenelile cele sihăstreşti, ai arătat 
înţelepţirea sufletului tău, vitează; că poftind să vezi Crucea Domnului, te-ai 
răstignit singură pe tine lumii, cea vrednică de a fi cântată. Drept aceea şi spre 
râvna vieţii îngereşti cu dragoste te-ai îndemnat singură, prea fericită. Pentru 
aceasta noi credincioşii, cinstind pomenirea ta, cerem să se dăruiască lumii 
iertare de greşeli, prin rugăciunile tale, prea cuvioasă maică Marie. 


Sedealna Preasfintei Născătoare de Dumnezeu, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 


lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


În noroiul păcatelor am căzut şi nu este întru mine chipul ființei, că m-am înecat 
cumplit în viforul păcatelor mele; ci tu, ceea ce ai născut pe Cuvântul, Cel 
Singur lubitor de oameni, caută spre mine, Fecioară şi mă miluieşte de tot 
păcatul şi de patimile cele pierzătoare de suflet şi de toată răutatea vrăjmaşului 
celui cumplit; ca să cânt veselindu-mă: roagă-te lui Dumnezeu şi Ziditorului să 
dăruiască iertare de greşeli celor ce năzuiesc cu credinţă la sfânt acoperământul 
tău. 


Sedealna Sfintei Cruci şi a Preasfintei Născătoare de Dumnezeu, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 
Pe Mielul şi Păstorul şi Mântuitorul, văzându-L Mieluşeaua pe Cruce spânzurat 
pe nedrept, tânguindu-se, striga: vai mie, Preaiubite Fiule! Ce este această mare, 
înfricoşătoare şi străină Taină pe care o văd? Mă sfărâm la cele dinlăuntru şi a 
suspina nu am putere şi nu pot suferi ca să Te văd mort. Ci, fie-Ți milă, Stăpâne, 
de suspinurile cele de maică şi precum ai zis, umple-mă de bucurie, Înviind din 
mormânt ca un Dumnezeu. 


Canonul cuvioasei maicii noastre Maria Egipteanca 


Troparul Sfintei cuvioase Maria Egipteanca, glasul al 8-lea: Întru tine maică, 
cu osârdie s-a mântuit cel după chip că luând crucea ai urmat lui Hristos şi 
lucrând ai învăţat să nu se uite la trup, că este trecător ci să poarte grijă de suflet, 
de lucrul cel nemuritor. Pentru aceasta şi cu îngerii împreună se bucură, cu- 
vioasă maică Marie, duhul tău. 


Cântarea 1 


Stih: Cuvioasă maică Marie roagă-te lui Dumnezeu pentru noi! 
Ca ceea ce stai înaintea lui Hristos, Lumina cea neapropiată, lumină trimite mie 
cuvioasă, ca să prăznuiesc cu dragoste a ta dătătoare de lumină şi sfântă 


pomenire! Mântuieşte-mă dintru ale vieţii toate ispitele. 


Stih: Cuvioasă maică Marie roagă-te lui Dumnezeu pentru noi! 


Necuprinsul şi mai'naintele de veci, Domnul, cela ce după întrupare printre 
egipteni a locuit,Cela ce pe toate ştie mai-nainte de a fi ele, din Egipt adusu-te-a 
stea cu totul luminoasă. 


Slavă Tatălui şi Fiului şi Sfântului Duh 


Neştiind dumnezeieştile porunci, întinat-ai a lui Dumnezeu asemănarea, dar 
prin a Sa purtare de grijă, iarăşi o ai curăţit, întru tot cinstită cuvioasă, îndumne- 
zeindu-te, prin ale tale sfinte făptuiri! 

Și acum şi pururea şi-n vecii vecilor. A Născătoarei de Dumnezeu. 

O, cea multă a Ta milostivire, Dumnezeul meu, şi bunătatea Ta cea nespusă! Că 
prin mijlocirile Maicii 'Tale, pe păcătoasa de mai înainte, curată şi nepătată 
precum îngerii ai făcut. 


Cântarea 3 


Stih: Cuvioasă maică Marie roagă-te lui Dumnezeu pentru noi! 


Prin ale tale necuvioase fapte, către ale pierzării porți te-ai apropiat, dar Cela ce 
mai înainte a sfărâmat porţile iadului cu puterea dumnezeirii Sale, deschis-a ție 
ale pocăinţei porțile, preacinstită, Insuşi a vieţii Poartă fiind. 


Stih: Cuvioasă maică Marie roagă-te lui Dumnezeu pentru noi! 

Schimbat-ai femeia ce unealtă păcatului se făcuse, prin arma Sfintei tale Cruci, 
îndelung răbdătorule şi îndurate Doamne; că prin închinarea Crucii, doborât-a 
toate armele şi vicleniile demonilor. 

Slavă Tatălui şi Fiului şi Sfântului Duh 

Cela ce toate a făcut să fie, şi Şi-a vărsat sângele răscumpărare tuturor, curăţatu- 
te-a prin apa lacrimilor tale, când erai bolnavă de cumplita stricăciune a pă- 
catului. 

Și acum şi pururea şi-n vecii vecilor. A Născătoarei de Dumnezeu. 

De negrăit ceea ce întru tine s-a petrecut,Fecioară este căci în chip dumnezeiesc, 
Cuvântul Tatălui întru tine s-a sălăşluit, dăruind numai cu cuvântul Său, iertare 
de greşale tuturor celor ce păcătuiesc. 


Sedealna: 


Potolitu-ţi-ai prin lucrarea nevoinţei toate ale cărnii protivnice porniri, vădind a 
sufletului tău bărbăţia. 


Căci Crucea Domnului poftind a vedea, cinstită maică, răstignitu-te-ai lumii 
prin sfinţenie şi cu osârdie ai căutat îngerescul chip al vieţuirii a urma. 


Pentru aceasta, cu credinţă cinstim pomenirea ta, fericită Marie, rugându-ne ca 
deplin iertare de păcate să dobândim prin ale tale mijlociri. 


Cântarea 4 

Stih: Cuvioasă maică Marie roagă-te lui Dumnezeu pentru noi! 

Făcătorule al firii omeneşti, izvorule al milei şi comoară a îndurării, milostivitu- 
te-ai de cea care la Tine a năzuit răpindu-o de la fiara cea pierzătoare, ca Cela ce 
eşti lubitorul omenirii. 

Stih: Cuvioasă maică Marie roagă-te lui Dumnezeu pentru noi! 

Crucea sârguindu-te a vedea, Marie, luminată ai fost de lumina ei, cu dumne- 
zeiască rânduiala Domnului celui Răstignit, însuţi pe tine lumii răstignindu-te, 
ca o vrednică de minuni. 

Slavă Tatălui şi Fiului şi Sfântului Duh 

Ceea ce oarecând prin pofta cea rea pe mulți întru netrebnicie a purtat, precum 
soarele strălucind acum întru sfinţenia sa, călăuzitoare către ceruri,celor greşiţi 


s-a arătat. 


Și acum şi pururea şi-n vecii vecilor. A Născătoarei de Dumnezeu. 


Cer înţelegător al Împăratului tuturor, întrecut-ai întru înţelegere şi puterile 
cereşti, că peste ale firii legile, Preacurată, zămislit-ai pe Dătătorul de Lege şi 
Făcătorul tuturor. 


Cântarea 5 

Stih: Cuvioasă maică Marie roagă-te lui Dumnezeu pentru noi! 

Precum în tainica vedere pe Sinai, Moise privit-a al lui Dumnezeu spatele, de 
slavă strălucind şi nedesluşit arătând neînţeleasă taina ce-a văzut, aşa Maria a 
căzut dinaintea prea curatei icoane a Maicii lui Dumnezeu: acela în vasul de aur 
mană primind, iar aceasta viaţă îngerească luând. 


Stih: Cuvioasă maică Marie roagă-te lui Dumnezeu pentru noi! 


Tânjind, precum psalmistul, măreţia Bisericii Tale a vedea şi al slavei Tale 
duhovnicesc lăcaş, ceea ce a întinat Biserica Ta a strigat: O, Hristoase, cu du- 


hovniceştile rugăciuni ale Fecioarei, ce Ţie s-a făcut Biserică, lăcaş mă fă al 
Duhului celui Atoatefăcător. 


Slavă Tatălui şi Fiului şi Sfântului Duh 

Ceea ce pe mulţi bărbaţi robi făcând, prin momeala undiţei cărnii şi plăcerea 
ochilor, mâncare diavolului pe ei aducând prin cea scurtă a plăcerii dulceaţă; pe 
sine acum, în adevăr, roabă se face şi prin dumnezeiescul har al Sfintei Cruci 
prea dulce înainte punere lui Hristos aduce-se. 

Și acum şi pururea şi-n vecii vecilor. A Născătoarei de Dumnezeu. 

A prorocilor ceată, cu de Dumnezeu însuflate şi tainice cuvinte în celei dintru 
tine taine învăţaţi fiind, neprihănită Maică a lui Dumnezeu, în multe chipuri, de 
tine mai înainte au grăit! lar acum, cea dintru Egipt Maria, la prea curata icoană 
a năstrapei ce mană a primit, căzând, chezăşuire către Dumnezeu, pentru cei 
păcătoşi se face. 

Cântarea 6 


Stih: Cuvioasă maică Marie roagă-te lui Dumnezeu pentru noi! 


Oştile îngereşti se bucură, întru tine văzând întocmai cu a lor viaţă, şi strigă, 
Sfântă Marie, slavă aducând Domnului! 


Stih: Cuvioasă maică Marie roagă-te lui Dumnezeu pentru noi! 


Infricoşează-se adunările demonilor de tăria răbdării tale! Că femeie fiind, goală 
şi singură, în chip minunat ai ruşinat pe ei. 


Slavă Tatălui şi Fiului şi Sfântului Duh 


Strălucit-ai, prea lăudată Marie, precum soarele, şi ai luminat pustia cu strălu- 
cirea ta. Străluceşte şi peste mine, ca mărit să fiu cu lumina ta. 


Și acum şi pururea şi-n vecii vecilor. A Născătoarei de Dumnezeu. 


Luminaţi fiind îngerii cu slava Celui născut al tău, Fecioară, au strigat: Pace n- 
ouă tuturor şi pe pământ, oamenilor bunăvoire. 


Condac, glasul al 3-lea: Ceea ce mai înainte de tot felul de întinări erai plină, 
arătatu-te-ai lui Hristos aleasă, prin pocăinţa vieţii îngereşti urmând, şi cu a 


Crucii armă pe demoni călcând. Pentru aceasta, Impărăţiei Cerurilor mireasă te- 
ai arătat, Marie prea lăudată. 


Icos: Pe tine, mieluşeaua şi fiica lui Hristos, astăzi cu cântări lăudăm, Marie 
pururea vrednică de cântare. Cea care între egipteni te-ai arătat crescând şi 
dintru a lor toată rătăcirea ai scăpat, adusu-te-ai Bisericii aleasă şi cinstită 
odraslă. Prin post şi rugăciune, nevoindu-te mai presus de a firii omeneşti 
măsură prin viaţă şi prin fapte, de Hristos înălțată fiind, mireasă Împărăției Ce- 
rurilor te-ai arătat, cuvioasă Marie, mult lăudată. 


Sinaxarul cuvioasei maicii noastre Maria Egipteanca din Mineiul pe luna 
aprilie 


In această lună (aprilie), în ziua întâi, pomenirea prea cuvioasei maicii 
noastre Maria Egipteanca. 


Această prea cuvioasă maică a fost din Egipt şi mai înainte trăia cu neînfrânare 
şi cu neastâmpăr, chemând sufletele multor oameni spre pierzare la desfătarea 
împreunării desfrânate. Petrecând ea şaptesprezece ani întru necurăție, ca 
dintâiaşi dată de mică a fost căzută în faptele cele rele, pe urmă s-a dat cu totul 
spre nevoinţe şi virtute. Şi atâta s-a înălţat prin nepătimire, cât trecea şi apa 


Iordanului pe deasupra şi când stătea pe pământ la rugăciune, era ridicată şi 
înălţată în sus. 


Iar pricina întoarcerii ei a fost aceasta: când a fost pe vremea închinării cinstitei 
Cruci, mergând mulți din multe locuri la Ierusalim, a mers şi ea împreună cu 
tineri desfrânaţi. Sosind acolo şi fiind oprită în chip nevăzut de la intrarea 
cinstitei biserici, a pus chezaş pe prea curata Fecioară Maica lui Dumnezeu că 
de va fi lăsată să intre înăuntru, va trăi cu înţelepciune şi nu va mai sluji vieţii 
celei rele şi nici poftelor şi dezmierdărilor trupeşti. Dobândindu-şi dorinţa după 
rugăciunea ei, n-a minţit la făgăduinţa ce a făcut, ci trecând lordanul şi mergând 
în pustiu, s-a nevoit patruzeci şi şapte de ani, neavând pe nici un om ca să o 
vadă, fără numai pe Dumnezeu, cu ajutorul Căruia s-a depărtat de la firea 
omenească şi a dobândit îngereasca petrecere, cea mai presus de om, pe pământ. 


Iar Sfântul Zosima, care a împărtăşit-o şi îngropat-o pe Sfânta Maria Egipteanca 
este prăznuit pe 4 aprilie. 


Cântarea 7 


Stih: Cuvioasă maică Marie roagă-te lui Dumnezeu pentru noi! 


Inţeleptul Zosima, mai marele între părinţi, prin pustie rătăcind, învrednicitu-s-a 


pe sfânta a vedea şi a strigat: Binecuvântat eşti, Dumnezeule, cel al părinților 
noştri! 


Stih: Cuvioasă maică Marie roagă-te lui Dumnezeu pentru noi! 

Pentru ce, părinte, venit-ai a vedea o înstrăinată femeie de toată cea lucrătoarea 
virtute”? strigat-a către bătrânul, cuvioasa şi a cântat: Binecuvântat eşti, Dumne- 
zeule, cel al părinţilor noştri! 


Slavă Tatălui şi Fiului şi Sfântului Duh 


Omorându-ţi, întru tot fericită, ale patimilor tale săltările, la limanul nepătimirii 
ajungând acum, strigi: Binecuvântat eşti, Dumnezeule, Cel al părinților noştri! 


Și acum şi pururea şi-n vecii vecilor. A Născătoarei de Dumnezeu. 
Zămislit-ai în chip negrăit, Preacurată şi ai rămas fecioară, iară lumii mântuirea 
ai născut, pe Hristos, Dumnezeul nostru. Pentru aceasta, toţi credincioşii cu 


cântări pe tine mărim. 


Cântarea $ 


Stih: Cuvioasă maică Marie roagă-te lui Dumnezeu pentru noi! 


Cela ce cerci ale inimii adâncurile şi ale noastre cunoşti mai înainte de a fi, pe 
ceea ce a alergat la Tine, Mântuitorule, o ai scăpat din cea silnică viaţă; pe cea 
care, cu netăcut glas strigă iubirii Tale: Preoţi binecuvântaţi-L., noroade prea 
înălțaţi pe Dânsul întru toţi vecu! 


Stih: Cuvioasă maică Marie roagă-te lui Dumnezeu pentru noi! 

O, cât e de cinstită schimbarea mutării tale spre cele mai bune! O, a ta dumne- 
zeiască dragoste, care urât-ai ale cărnii plăcerile! O, fierbinte credinţă! Ferici- 
mu-te prea lăudată Marie şi te prea înălțăm întru toţi vecii! 

Slavă Tatălui şi Fiului şi Sfântului Duh 

Aflat-ai durerilor răsplata şi ostenelilor tale schimb, cinstită Marie, prin care 
înfrânt-ai pre cel ucigaş vrăjmaş; iar acum, dimpreună cu îngerii strigi, fără tă- 
cere cântare, lăudând şi prea înălțând pe Hristos întru toţi vecii! 

Și acum şi pururea şi-n vecii vecilor. A Născătoarei de Dumnezeu. 

Cu totul m-a făcut din nou, întru iubirea Sa de oameni, ca un Stăpân al tuturor 
veacurilor, în pântecele tău, Preacurată, nestricând osebirile amânduror firi- 
le! Pentru aceasta pe tine, ca pe o pricinuitoare a mântuirii noastre, cu cântări te 
lăudăm întru toţi vecii! 


Cântarea 9 


Stih: Cuvioasă maică Marie roagă-te lui Dumnezeu pentru noi! 


Intărită cu a lui Hristos tărie, Maică, cu lesnire ai răbdat chinuirile pustiei, căci 
cu şuvoaiele de Dumnezeu dăruitelor lacrimile tale, gândurile cele întinate ce-ţi 
veneau ai stins, ceea ce eşti a pustnicilor culme şi sfinților slavă! 


Stih: Cuvioasă maică Marie roagă-te lui Dumnezeu pentru noi! 


Cu prea luminoase raze, strălucit-a peste tine prea curata Fecioară,ceea ce 
singură Maica lui Hristos-Lumină este, pe tine făcându-te vrăjmaşilor înfrico- 
şătoare, cinstită Marie şi tuturor arătându-te a fi a pustnicilor podoabă şi cu- 
vioşilor întărire! 


Slavă Tatălui şi Fiului şi Sfântului Duh 


Toate cele pământeşti înţelepţeşte părăsind, arătatu-te-ai cinstită sălăşluire a 
Duhului; deci roagă pe Unul izbăvitorul nostru Hristos, de cele lumeşti răutăți să 
scape pe cei ce cu dumnezeiască credinţă săvârşesc sfântă pomenirea ta. 


Și acum şi pururea şi-n vecii vecilor. A Născătoarei de Dumnezeu. 


De cele fireşti legi, curată Fecioară, scăpând, născut-ai mai presus de fire, Prunc 
tânăr pe pământ, pe Cela ce este Dătător de Lege şi Cel vechi de zile. Pentru 
aceasta, cerule cel înţelegător al Făcătorului tuturor, cu credinţă şi cu dragoste 
pe tine te fericim! 


Sursa: 
https://www.crestinortodox.ro/slujbe-randuieli/canonul-cuvioasei-maicii-noastre-maria- 
epipteanca-72903.html 


http://www.nistea.com/maria-egipteanca-canon.htm 


Acatistul Sfintei Maria Egipteanca 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 


Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Îngerului luminii şi luceafărului pustiei cele de laudă să-i aducem, noi, care ne 
minunăm de nevoinţele ei cele mai presus de fire. Iar tu, ca ceea ce ai biruit pe 
Veliar cu puterea Crucii şi cununa slavei ai dobândit-o de la Dumnezeu, roagă- 
te Stăpânului Hristos, ca să ne ierte de păcate, nouă, celor ce-ţi cântăm: Bucură- 
te, prea cuvioasă maică Maria, mult folositoare! 


Icosul 1 

Înger pământesc ai fost, prea cuvioasă maică, iar acum eşti om ceresc, bucurân- 
du-te negrăit de Lumina dumnezeirii, în care pururea te veseleşti, iar noi, cei ce 
ne minunăm de frumuseţea harului tău, te lăudăm aşa: 

Bucură-te, a lui Hristos pentru vecie mireasă; 

Bucură-te, maică prea înţelepţită; 


Bucură-te, a Egiptului rază luminoasă; 

Bucură-te, fiică a Maicii Domnului prea iubită; 

Bucură-te, că în nevoinţele tale ai fost mângâiată; 

Bucură-te, că Împărăţia Cerească ai câştigat; 

Bucură-te, că puterea Sfintei Cruci te-a ajutat; 

Bucură-te, că în ceata prea cuvioşilor părinţi de cerească lumină străluceşti; 
Bucură-te, că împreună cu Sfintele mironosiţe şi cu toate cuvioasele femei te ve- 
seleşti,; 

Bucură-te, învăţătoarea înfrânării; 

Bucură-te, cununa Bisericii; 

Bucură-te, a pustnicilor îmbărbătare; 

Bucură-te, prea cuvioasă maică Maria, mult folositoare! 


Condacul al 2-lea 

Lucrurile lui Dumnezeu tăinuite în plăcuţii săi a le descoperi spre folosul sufle- 
tesc bine este, cugeta Sfântul Sofronie, auzind de la cuviosul Zosima prea 
luminatele tale fapte, prea cuvioasă maică Maria Egipteanca, iar noi, nepu- 
tincioşii, mult minunându-ne de cele mai presus de fire ale tale aspre nevoinţe, 
întru mare umilinţă îi strigăm lui Dumnezeu, Cel ce minunat se proslăveşte întru 
sfinții Săi: Aliluia! 


Icosul al 2-lea 

În veşnica fericire din ceruri voind Dumnezeu a te aşeza, din Egipt la pust- 
nicească viaţă te-a chemat şi ascultând tu chemarea Preasfintei Născătoare de 
Dumnezeu, ai petrecut patruzeci şi şapte de ani în cea mai adâncă pustie a 
Iordanului, întru multe şi mari nevoințe, ţi-ai închinat viaţa lui Hristos, Mirele 
tău, pentru care noi, smeriţii, împreună cu Puterile Cereşti te lăudăm aşa: 
Bucură-te, că de desfrânare te-ai lepădat; 

Bucură-te, că părăsind Egiptul, la Ierusalim ai alergat; 

Bucură-te, că prea curatei Fecioare rugându-te, cu lacrimi fierbinţi în biserică cu 
multă usurinţă ai intrat; 

Bucură-te, că cinstitei şi de viaţă făcătoarei Cruci te-ai închinat; 

Bucură-te, că atunci ochii sufletului tău s-au luminat; 

Bucură-te, că Maica Domnului din icoană ţi-a vorbit; 

Bucură-te, că ea trecerea lordanului ţi-a poruncit, 

Bucură-te, maică Maria, prea lăudată; 

Bucură-te, că în pustie de Duh Sfânt ai fost luminată; 

Bucură-te, stea de lumină purtătoare; 

Bucură-te, a celor ce te cinstesc, apărătoare; 

Bucură-te, duh de rugăciune cu dulce alinare; 

Bucură-te, prea cuvioasă maică Maria, mult folositoare! 


Condacul al 3-lea 


Trupul ţi-a fost robit de patimi timp de şaptesprezece ani, dar prin aspră petre- 
cere, prin lacrimi de pocăință şi rugăciune neancetată către Preasfânta Fecioară, 
al ei ajutor ai primit şi întru smerenia inimii îi cânți lui Dumnezeu: Aliluia! 


Icosul al 3-lea 

Părăsind păcatul, în pustia Iordanului ai alergat, unde numai cu două pâini şi 
jumătate te-ai hrănit timp de şaptesprezece ani, ducând cele mai grele lupte cu 
foamea, cu setea, cu bântuielile necuratelor gânduri şi cu duhul desfrânării care 
te mistuia, dar după aceste încercări, cu totul te-ai uşurat şi te-ai hrănit treizeci 
de ani cu rădăcini şi cu ierburi, petrecând ca un înger în trup, pentru care noi te 
fericim cu umilinţă, cântând aşa: 

Bucură-te, cuvioasă maică cerească; 

Bucură-te, fiică a Egiptului, de Maica Domnului aleasă; 

Bucură-te, că de păcat cu totul te-ai lepădat; 

Bucură-te, că uscându-ţi trupul cu foamea şi cu setea, de urâtele patimi ai scă- 
pat; 

Bucură-te, că Sfintei Fecioare te-ai rugat; 

Bucură-te, că al ei grabnic ajutor ai căpătat; 

Bucură-te, că prin viaţa ta curată pustia s-a sfinţit; 

Bucură-te, că mult ostenindu-te cununa slavei ai primit; 

Bucură-te, povăţuitoare prea înţeleaptă; 


Bucură-te, locuitoarea pustiei cea minunată; 

Bucură-te, de lacrimi duhovniceşti izvorâtoare; 

Bucură-te, a duhurilor rele înfricoşătoare; 

Bucură-te, prea cuvioasă maică Maria, mult folositoare! 


Condacul al 4-lea 

Prin viaţă pustnicească ţi-ai luminat cugetul şi firea de relele porniri ţi-ai curățit. 
Ajută-ne, prea cuvioasă Maică, să ne ridicăm şi noi din păcat, prin post şi 
prin rugăciuni, Să ne Sfinţim firea, ca împreună cu tine, Să-i cântăm lui 
Dumnezeu: Aliluia! 


Icosul al 4-lea 

Tu eşti nădejdea şi întărirea celor deznădăjduiţi, prea cuvioasă maică Maria, că 
văzând noi alegerea ta, de la păcătoasa vieţuire, la înalta duhovnicească trăire, 
nădăjduim în a sufletului mântuire şi cântăm lăudându-te aşa: 

Bucură-te, a noastră mângâiere; 

Bucură-te, duhovnicească alinare; 

Bucură-te, că ai biruit pe omul cel vechi cu înfrânarea; 

Bucură-te, cetate neînvinsă; 

Bucură-te, uşă către Rai deschisă; 

Bucură-te, că de Duhul Sfânt ai fost luminată; 

Bucură-te, casă sufletească pe stâncă ridicată; 


Bucură-te, că ai biruit puterea vrăjmaşului; 

Bucură-te, bună mireasmă a pustiului; 

Bucură-te, că ai răbdat frigul nopţii şi arsiţa soarelui; 
Bucură-te, a noastră povăţuitoare; 

Bucură-te, a celor ce se roagă ţie, de patimi izbăvitoare; 
Bucură-te, prea cuvioasă maică Maria, mult folositoare! 


Condacul al 5-lea 

Cuviosul Zosima, pustia lordanului străbătând, în aspră postire şi neîncetate 
rugăciuni petrecând, aflându-te pe tine, prea cuvioasă maică Maria, înger în 
trup, îmbrăcată cu dumnezeiască lumină, s-a sârguit a striga cu lacrimi către 
Dumnezeu: Aliluia ! 


Icosul al 5-lea 

Când te-ai rugat prea cuvioasă maică, erai înălţată de la pământ şi cu faţa prea 
luminată, iar cuviosul Zosima, căzând la pământ, a cerut ca de tine să fie bine- 
cuvântat şi cu frică ţi-a strigat: 

Bucură-te, înger pământesc; 

Bucură-te, om ceresc; 

Bucură-te, mireasma raiului dumnezeiesc; 

Bucură-te, minune prea slăvită; 


Bucură-te, prea cuvioasă Maria, de Dumnezeu iubită; 
Bucură-te, a mea umilinţă; 

Bucură-te, strig către tine cu credinţă; 

Bucură-te, de cuviosul Zosima mult cinstită; 

Bucură-te, maică duhovnicească; 

Bucură-te, că pe toţi îi înveţi să se mântuiască; 

Bucură-te, a vrăjmaşilor îngrozire; 

Bucură-te, stea luminoasă între popoare; 

Bucură-te, prea cuvioasă maică Maria, mult folositoare! 


Condacul al 6-lea 

Ispitele sufletului şi patimile trupului le-ai tăiat cu sabia postului, păcatele 
gândului cu tăcerea sihăstriei le-ai înecat şi cu curgerile lacrimilor tale ai adăpat 
toată pustia şi ne-ai odrăslit nouă roadele pocăinţei. Pentru aceasta cinstim 
pomenirea ta şi Îi cântăm lui Dumnezeu: Aliluia! 


Icosul al 6-lea 

Minunată cu adevărat a fost viaţa ta, prea cuvioasă maică, iar noi, ştiind a ta 
sfântă vieţuire, ne întărim şi te lăudăm, zicând: 

Bucură-te, pildă aleasă de vieţuire duhovnicească; 
Bucură-te, a noastră învăţătură pentru trăire creştinească; 
Bucură-te, a Egiptului floare aleasă; 

Bucură-te, că din pustie roditoare ai fost culeasă; 
Bucură-te, a sihaştrilor lumină; 

Bucură-te, a celor nevoitori odihnă; 

Bucură-te, nădejdea creştinilor; 

Bucură-te, lauda monahilor; 

Bucură-te, mângâierea sufletului meu; 

Bucură-te, a mea mijlocitoare către Dumnezeu; 
Bucură-te, a călugărilor îmbărbătare; 

Bucură-te, a păcătoşilor pildă de urmare; 

Bucură-te, prea cuvioasă maică Maria, mult folositoare! 


Condacul al 7-lea 

Chip al pocăinţei te-ai arătat, prea cuvioasă maică Maria, că din roabă a dia- 
volilor prin păcat, înger al Luminii te-ai arătat şi pe cei mai nevoitori pustnici 1- 
ai întrecut, iar acum cu cetele cuvioşilor îi cânţi lui Dumnezeu: Aliluia! 


Icosul al 7-lea 

Din lume nemaiştiind nimic de patruzeci şi şapte de ani, prea cuvioasă maică şi 
nici chip omenesc sau fiare sălbatice în acest timp nemaivăzând, pe cuviosul 
Zosima l-ai întrebat: Cum viețuiesc creştinii astăzi? Cum este păzită Biserica? 
Și te-ai bucurat cu duhul auzind că sunt în pace, cu rugăciunile sfinţilor pustnici 


şi cu ale celor ce prin mănăstiri se nevoiesc. De a ta trăire numai în Dumnezeu, 
deşi pe pământ erai şi în trup omenesc vieţuiai, bucurându-ne, noi, nevrednicii, 
cu umilinţă te lăudăm: 

Bucură-te, de Duhul Sfânt purtătoare; 

Bucură-te, smirnă bine mirositoare; 

Bucură-te, că de lume cu totul te-ai despărțit; 

Bucură-te, că liniştea pustiei mult ai iubit; 

Bucură-te, că patruzeci şi şapte de ani te-ai nevoit în pustie; 

Bucură-te, a Duhului Sfânt odraslă vie; 

Bucură-te, că la ocrotirea Maicii Domnului ai alergat; 

Bucură-te, că în relele ispite, ea te-a ajutat; 

Bucură-te, că în seara Cinei Domnului, de Sfânta Împărtăşanie te-ai învrednicit; 
Bucură-te, că locul de îngropare leul ţi l-a pregătit; 

Bucură-te, a Bisericii ocrotitoare; 

Bucură-te, a celor ce aleargă la tine mângâietoare; 

Bucură-te, prea cuvioasă maică Maria, mult folositoare! 


Condacul al 8-lea 

Neputincios este cuvântul, iar mintea nu poate să priceapă dumnezeiasca lucrare 
ce s-a făcut cu tine, prea cuvioasă maică Maria, că din prăpastia păcatelor ai 
ieşit îndată şi din izvorul vieţii ai fost adăpată, cântând cu bucurie în Duhul 
Sfânt: Aliluia! 


Icosul al 8-lea 

Minunată cu adevărat este taina întoarcerii tale din căile pierzării la viaţa sfântă 
şi curată, prin nevoinţe mai presus de fire, Dumnezeu, cu marea Sa milostivire, 
în cerească Lumină te-a îmbrăcat, pentru care noi, cu lacrimi, întru smerenia ini- 
mii, te lăudăm zicând: 

Bucură-te, nădejdea mântuirii păcătoşilor; 

Bucură-te, nesfârşită bucurie a creştinilor; 

Bucură-te, a fecioarelor trezire; 

Bucură-te, a noastră către Dumnezeu fierbinte rugătoare; 

Bucură-te, a părinților cucernici bucurie; 

Bucură-te, a tinerilor înţelepciune; 

Bucură-te, a văduvelor cinstire; 

Bucură-te, a celor primejduiţi izbăvire; 

Bucură-te, ocrotitoarea celor ce trăiesc în feciorie; 

Bucură-te, cerească nepătimire; 

Bucură-te, a celor ispitiţi răbdare; 

Bucură-te, a noastră, către Domnul, fierbinte rugătoare; 

Bucură-te, prea cuvioasă maică Maria, mult folositoare! 


Condacul al 9-lea 


Tu îmi dai dar luminător de Sus, prea cuvioasă maică, din osârdia ta cea dumne- 
zeiască, ca să scap de întunericul patimilor şi să laud din inimă faptele tale cele 
prea frumoase, cântând Domnului întru bucurie: Aliluia! 


Icosul al 9-lea 

Cu osârdie şi cu dragoste ai alergat către Hristos, urmând calea de întoarcere a 
păcătosului, în pustiile cele neumblate mult nevoindu-te şi poruncile dumne- 
zeieşti împlinindu-le, pentru care noi cu smerenie şi cu lacrimi te lăudăm: 
Bucură-te, a nevoitorilor prea minunată cunună; 

Bucură-te, ceea ce dăruieşti sfaturi de taină; 

Bucură-te, odrăslie duhovnicească a pustiei; 

Bucură-te, focul dumnezeiesc al râvnei; 

Bucură-te, tainică lucrare a mântuirii; 

Bucură-te, că îndemni la pocăință; 

Bucură-te, alungarea deşertăciunii lumeşti; 

Bucură-te, făclie nestinsă a pustiei; 

Bucură-te, izgonitoarea patimilor omeneşti; 

Bucură-te, a sufletelor creştine luminare; 

Bucură-te, fulgerul care arzi duhurile satanei; 

Bucură-te, cetate nejefuită a credinţei; 

Bucură-te, prea cuvioasă maică Maria, mult folositoare! 


Condacul al 10-lea 

Cine va putea tâlcui bucuria îngerilor pentru întoarcerea ta, că ai avut trupul 
scufundat în desfrânare şi cugetul robit de înşelare, dar mai pe urmă, prin po- 
căinţă şi lacrimi arzătoare, te-ai făcut a lui Hristos mireasă şi a Duhului Sfânt 
sălăşluire prea aleasă, iar noi, avându-te pe tine mijlocitoare, slăvim pe Dumne- 
zeu şi cu umilinţă îi cântăm: Aliluia! 


Icosul al 10-lea 

Fiică a Luminii celei neapropiate, pe tine Lumina lumii luminându-se, la Sine 
te-a chemat şi darul Duhului Sfânt ai aflat, maică prea cuvioasă, pentru care noi, 
fericindu-te, te lăudăm zicând: 

Bucură-te, că Sfintele Scripturi de îngeri ai fost învățată; 

Bucură-te, că de cuviosul Zosima ai fost lăudată; 

Bucură-te, că de îngeri ai fost întâmpinată; 

Bucură-te, înţelepciune dumnezeiască; 

Bucură-te, a noastră lumină sufletească; 

Bucură-te, al rugăciunii izvor; 

Bucură-te, al duhovniceştii nevoinţe spor; 

Bucură-te, a pustiei lumină; 

Bucură-te, a virtuţilor monahiceşti grădină; 

Bucură-te, minte luminată de Duhul Sfânt; 


Bucură-te, că la rugăciune te-ai înălţat de pe pământ; 
Bucură-te, a monahilor călăuzitoare; 
Bucură-te, prea cuvioasă maică Maria, mult folositoare! 


Condacul al 11-lea 

Toate cetele îngereşti şi adunările omeneşti le-ai bucurat cu viaţa ta cea lumi- 
nată, că tu firea covârşind şi ca cei fără de trup vieţuind, înger al pustiei şi 
lumină omenirii te-ai arătat, cântând lui Dumnezeu neîncetat: Aliluia! 


Icosul al 11-lea 

Prea cuvioasă maică, ceea ce împreună cu îngerii şi cu sfinţii în Ceruri petreci, 
roagă pe Milostivul Dumnezeu, ca să ne izbăvească de necazurile ce ne împre- 
soară, ca plini de recunoştinţă să-ţi cântăm: 

Bucură-te, a noastră mângâiere; 

Bucură-te, a celor ce sufleteşte pătimesc, dulce alinare; 

Bucură-te, că vieţuieşti cu puterile îngereşti,; 

Bucură-te, că împreună cu Sfintele femei te veseleşti; 

Bucură-te, a cuvioşilor cunună prea slăvită; 

Bucură-te, prea cuvioasă Maria, lauda Egiptului; 

Bucură-te, că făcându-ţi semnul Sfintei Cruci, ai păşit peste apele Iordanului; 
Bucură-te, viaţă tăinuită în pustie; 

Bucură-te, că prin aceasta, ai dobândit cerească Împărăţie; 

Bucură-te, că pentru noi te rogi cu multă ardoare; 

Bucură-te, a păcătoşilor ridicare; 

Bucură-te, a demonilor izgonitoare; 

Bucură-te, prea cuvioasă maică Maria, mult folositoare! 


Condacul al 12-lea 

Rugăciune cu osârdie aducând şi acum, prea cuvioasă maică Maria, către prea 
curata Născătoare de Dumnezeu, deschide şi nouă dumnezeieştile îndurări, pen- 
tru a cânta, întru bucuria inimii, prea milostivului Dumnezeu: Aliluia! 


Icosul al 12-lea 

Lăudând nevoinţele tale, îl slăvim pe Dumnezeu, cel ce te-a învrednicit să fii 
mijlocitoare pentru noi, care-ţi cântăm: 
Bucură-te, înţelepciune duhovnicească; 
Bucură-te, ambrozie dumnezeiască; 
Bucură-te, flacără serafimică; 

Bucură-te, rugăciune într-aripată; 
Bucură-te, smerenie adâncă; 

Bucură-te, înger cu fire omenească; 
Bucură-te, al nostru dar ceresc; 
Bucură-te, credință desăvârşită prin faptă; 


Bucură-te, maică de Dumnezeu fericită; 

Bucură-te, cuvioasă Maria, de Maica Domnului mult iubită; 
Bucură-te, a noastră mijlocitoare; 

Bucură-te, a inimilor mângâietoare; 

Bucură-te, prea cuvioasă maică Maria, mult folositoare! 


Condacul al 13-lea (de trei ori) 

O, prea cuvioasă maică Maria Egipteanca, ceea ce în Lumina dumnezeirii stră- 
luceşti, roagă-L pe Milostivul Dumnezeu să ne dea iertare de păcate, ca în ce- 
reasca Împărăţie, împreună cu sfinţii şi îngerii de-a pururi să-l cântăm: Aliluia, 
Aliluia, Aliluia! 


Apoi iarăşi se zice: 


Icosul 1 

Înger pământesc ai fost, prea cuvioasă maică, iar acum eşti om ceresc, bucurân- 
du-te negrăit de Lumina dumnezeirii, în care pururea te veseleşti, iar noi, cei ce 
ne minunăm de frumuseţea harului tău, te lăudăm aşa: 

Bucură-te, a lui Hristos pentru vecie mireasă; 

Bucură-te, maică prea înţelepțită; 

Bucură-te, a Egiptului rază luminoasă; 

Bucură-te, fiică a Maicii Domnului prea iubită; 

Bucură-te, că în nevoinţele tale ai fost mângâiată; 

Bucură-te, că Împărăţia Cerească ai câştigat; 

Bucură-te, că puterea Sfintei Cruci te-a ajutat; 

Bucură-te, că în ceata prea cuvioşilor părinţi de cerească lumină străluceşti; 
Bucură-te, că împreună cu Sfintele mironosiţe şi cu toate cuvioasele femei te ve- 
seleşti,; 

Bucură-te, învăţătoarea înfrânării; 

Bucură-te, cununa Bisericii; 

Bucură-te, a pustnicilor îmbărbătare; 

Bucură-te, prea cuvioasă maică Maria, mult folositoare! 


Condacul 1 

Îngerului luminii şi luceafărului pustiei cele de laudă să-i aducem, noi, care ne 
minunăm de nevoinţele ei cele mai presus de fire. Iar tu, ca ceea ce ai biruit pe 
Veliar cu puterea Crucii şi cununa slavei ai dobândit-o de la Dumnezeu, roagă- 
te Stăpânului Hristos, ca să ne ierte de păcate, nouă, celor ce-ţi cântăm: Bucură- 
te, prea cuvioasă maică Maria, mult folositoare! 


Paraclisul cuvioasei Maria Egipteanca 


ST 205IMA ame ST. MANU 
o 


(1 aprilie /a 5-a Duminică din postul Paştelui) 
[Preotul: face obişnuitul început, zicând: Binecuvântat este Dumnezeul nostru. ] 
Citeţul: Amin. Slavă Ţie, Dumnezeul nostru, slavă Ţie! 


Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 


8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoa- 
te din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. (de 3 ori), apoi: 


Troparul: Întru tine maică, cu osârdie s-a mântuit cel după chip că luând crucea 
ai urmat lui Hristos şi lucrând ai învăţat să nu se uite la trup, că este trecător ci 
să poarte grijă de suflet, de lucrul cel nemuritor. Pentru aceasta şi cu îngerii 
împreună se bucură, cuvioasă maică Marie, duhul tău. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
asemenea 


Nu vom tăcea niciodată, Născătoare de Dumnezeu, a vesti puterile tale noi 


nevrednicii; că de nu ai fi stătut tu înainte rugându-te, cine ne-ar fi izbăvit pe noi 
dintru atâtea primejdii? Sau cine ne-ar fi păzit până acum slobozi? Nu ne vom 
depărta de la tine, Stăpână, că tu mântuieşti pe robii tăi pururea din toate ne- 
voile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 


11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi Smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canonul cuvioasei Maria Egipteanca 
Cântarea 1 
Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărțind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui Dum- 
nezeu. 
Stih: Sfântă cuvioasă maică Marie, roagă-te lui Dumnezeu pentru noi. 
Din adâncul patimilor te-a tras mâna nevăzută a Proniei şi în pustie sălăşluindu- 
te, viaţă îngerească ai vieţuit, cântând cu îngerii cântarea întreit sfântă, care fă să 


se audă şi în urechile inimilor noastre, ca să ne izbăvim de tulburarea patimilor. 


Stih: Sfântă cuvioasă maică Marie, roagă-te lui Dumnezeu pentru noi. 


Ca într-o temniţă prinzându-te vrăjmaşul întru patima desfrânării se bucura că te 
va duce în temniţele iadului, dar slobozindu-te de amândouă prin pocăință, a ră- 
mas tulburat urzitorul pierzării oamenilor. 


Slavă Tatălui şi Fiului şi Sfântului Duh. 


Pildă prea înfricoşătoare de pocăință ai rămas în cartea amintirii oamenilor, 
pentru aceasta şi pe mine, cel ce am întrecut şi duhurile răutăţii întru fărădelegi, 
mă scoate la limanul dumnezeieştii umilinţe, cuvioasă Marie. 


Şi acum şi pururea şi în vecii vecilor. Amin. 


Scoate-mă din adâncul păcatelor, Ceea ce ai născut pe Adâncul milostivirii şi 
mă izbăveşte de toate cursele vrăjmaşilor, care caută neîncetat să mă tragă în 
adâncul deznădăjduirii. 


Cântarea a III-a 

Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu 
bucuria mea, Cel ce n-ai lăsat sânurile părinteşti şi a noastră sărăcie ai cercetat- 
o. Pentru aceasta, cu profetul Avacum, strig către Tine: Slavă puterii Tale, lubi- 
torule de oameni. 

Stih: Sfântă cuvioasă maică Marie, roagă-te lui Dumnezeu pentru noi. 

Crucea lui Hristos ţi-a fost ca o scară pe care ai urcat din adâncul păcatelor către 
înălţimea răstignirii patimilor împreună cu Hristos, cel ce a venit să cheme pe 
toţi la înălţimea pocăinţei. 

Stih: Sfântă cuvioasă maică Marie, roagă-te lui Dumnezeu pentru noi. 

Cetele îngerilor s-au minunat de viaţa ta cea nematerialnică, fericită, căci veş- 
mântul patimilor lepădând, te-ai încins cu desăvârşita curăţie stând întru rugă- 


ciuni neîncetate înaintea Izvorulului curăţirii tuturor. 


Slavă Tatălui şi Fiului şi Sfântului Duh. 


Inăbuşit-ai toată pofta cea trupească cu puterea lui Hristos şi cu roua rugăciunii 
ai stins văpaia gândurilor rele, luminându-te cu darul lui Dumnezeu, cu care 
străluceşte şi sufletele noastre întinate în păcate grozave. 


Şi acum şi pururea şi în vecii vecilor. Amin. 


Nu se pricepe toată mintea a aduce laudă vrednică de frumuseţea Ta, căci ai 
întrecut toate cetele îngereşti cu strălucirea virtuţilor, iar acum eşti nouă izvor de 
luminare. 


Stihiri: 


Pe cărările ascultării de poruncile Domnului ai ales să mergi, luând în spate 
Crucea lui Hristos, cu care nimicind toate urzelile păcatului, te-ai înălțat întru 
lumina nepătimirii şi te rogi acum pentru noi, cei cufundaţi în multe păcate 
grele. 


Maica Vieţii, corabia mântuirii tuturor, du-mă către limanurile cele line ale po- 
căinţei, mai înainte de apusul vieţii, ca să nu fiu cu dat mâncare celui viclean în 
adâncurile cele mai de jos. 


Sedealna: 


Podobie: Ceea ce eşti rugătoare caldă şi zid nebiruit, izvor de milă şi lumii 
scăpare, cu de-adinsul strigăm către tine Născătoare de Dumnezeu, Stăpână: Vi- 
no degrab şi ne izbăveşte pe noi din nevoi, ceea ce eşti singură grabnic folo- 
sitoare. 


Carte a pocăinţei ai fost arătată lumii, căci munţii păcatelor i-ai nimicit şi te-ai 
suit pe Taborul înţelepciunii întru îmbrăţişarea neîncetată a rugăciunii către 
Hristos. 

Cântarea a IV-a 

Irmos: Nepăzind poruncile Tale Stăpâne, cu mintea mea intrând în patimile 
desfătărilor, am fost golit de har şi pentru răni zac gol; ci mă rog Ție, Mân- 
tuitorule, mântuieşte-mă! 

Stih: Sfântă cuvioasă maică Marie, roagă-te lui Dumnezeu pentru noi. 
Lepădând toată povara poftelor trupeşti, ca un înger te-ai făcut, înălţând jertfe 
de rugăciuni pentru toată lumea şi bine înmiresmând pustia cu mireasma cuvin- 


telor dumnezeieşti dăruite prin Duhul. 


Stih: Sfântă cuvioasă maică Marie, roagă-te lui Dumnezeu pentru noi. 


Invrednicitu-te-ai a te închina cinstitei cruci a lui Hristos prin rugăciunile Celei 
fără de prihană şi ai alergat în pustie, ca să mergi pe urmele Inaintemergătorului, 
bine plinind testamentul pocăinţei. 


Slavă Tatălui şi Fiului şi Sfântului Duh. 

Deschide-mi porţile pocăinţei cu cheia rugăciunii cuvioasei Maria, ca să nu 
rămân eu afară în întunericul necazurilor, neavând om ca să ridice sarcina nepu- 
tinţelor mele. 


Și acum şi pururea şi în vecii vecilor. Amin. 


Maica Cuvântului, scoate-mă din robia patimii, ca una ce eşti vas ales a toată 
înţelepciunea şi sfinţeşti inimile robilor tăi ca râuri de gânduri dumnezeieşti. 


Cântarea a V-a 


Irmos: Căutând cu ochiul Tău cel neadormit, milostiveşte-Te spre mine, cel 
cuprins de dormitarea trândăviei, şi care slujesc somnului desfătărilor în patul 
patimilor; Cel ce ţi-ai plecat capul pe Cruce şi Te-ai trezit de bunăvoie, mic- 
şorând Hristoase, noaptea păcatului, Cel ce eşti lumina dreptăţii. 


Stih: Sfântă cuvioasă maică Marie, roagă-te lui Dumnezeu pentru noi. 
Foamea şi setea şi năvălirea poftelor de multe feluri ai îndurat, hrănindu-te cu 
dorirea Cuvântului, iar acum hrăneşte şi sufletele noastre cu dorirea curăţiei şi a 
toată virtutea mântuitoare. 

Stih: Sfântă cuvioasă maică Marie, roagă-te lui Dumnezeu pentru noi. 

Pustia ai luminat cu rugăciunile tale necontenite şi nevoinţa îngerilor bine să- 
vârşind, te-ai aflat pe muntele doririlor dumnezeieşti, iar acum întinde-ne mâna 
ta cuvioasă, ca să ne scoţi din adâncul înşelăciunii. 

Slavă Tatălui şi Fiului şi Sfântului Duh. 

Toată cugetarea cea păcătoasă lepădând, te-ai făcut privelişte îngerilor, iar noi, 
lăudând faptele tale minunate, luăm mare milă prin rugăciunile tale necontenite 
către Izvorul vieţi. 

Şi acum şi pururea şi în vecii vecilor. Amin. 

De multe păcate fiind biruit, sunt aproape de căderea în prăpastia deznădăjduirii, 
dar scoate-mă Preacurată, de la vrăjmaşii mei, ca să nu ajung eu mâncare celui 


viclean în adâncurile cele mai dedesubt. 


Cântarea a VI-a 


Irmos: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar 
ca lona mă rog: Dumnezeule, din stricăciune scoate-mă. 


Stih: Sfântă cuvioasă maică Marie, roagă-te lui Dumnezeu pentru noi. 


Cuviosul Zosima te-a aflat pe tine fericită, ca pe o mireasă prea înfrumuseţată 
de virtuţi a lui Hristos, şi s-a minunat de faptele tale, vestind tuturor înălțimea 
pocăinţei care ridică pe om din adâncul greşelilor. 


Stih: Sfântă cuvioasă maică Marie, roagă-te lui Dumnezeu pentru noi. 


Intru rugăciune erai înălțată de la pământ, căci scara nevoinţelor ai suit-o până 
la treptele cele mai înalte, iar acum întinde mână de ajutor şi nouă, celor ce pu- 
rurea cădem şi de pe prima treaptă a rugăciunii. 


Slavă Tatălui şi Fiului şi Sfântului Duh. 


Pe valurile apei ai mers cu puterea lui Hristos, iar acum cuvioasă maică, poartă- 
ne pe noi deasupra valurilor ispitelor, ca să nu fim înghițiţi de adâncul răutăților. 


Şi acum şi pururea şi în vecii vecilor. Amin. 


Egiptul te poartă ca pe un crin binecuvântat al pocăinţei, iar noi, umplându-ne 
de mireasma rugăciunilor tale, rugăm pe Hristos să ne dăruiască îndreptare vieţii 
şi mare milă. 


Stihiri: 


De patruzeci şi şapte de ani nemaiştiind nimic din cele din lume, ai întrebat pe 
cuviosul Zosima despre vieţuirea creştinilor şi dând slavă lui Dumnezeu pentru 
pacea Bisericii, te-ai rugat pentru întărirea acesteia, pentru care te roagă şi 
acum. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul: De toate felurile de întinări fund mai înainte plină, astăzi te-ai arătat 
mireasă lui Hristos prin pocăință, urmând vieţii îngereşti, şi cu arma Crucii 
pierzi pe draci. Pentru aceasta te-ai arătat mireasă Împărăției Cerurilor, Marie 
prea mărită. 


Prochimenul: Cinstită este înaintea Domnului, moartea cuviosului Său. 
Stih: Fericit bărbatul cel ce se teme de Domnul... 
Evanghelia după Matei 
Zis-a Domnul ucenicilor Săi: 
27. Toate Mi-au fost date de către Tatăl Meu şi nimeni nu cunoaşte pe Fiul, 


decât numai Tatăl, nici pe Tatăl nu-L cunoaşte nimeni, decât numai Fiul şi 
cel căruia va voi Fiul să-i descopere. 


28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Stih: Miluieşte-mă Dumnezeule după mare mila ta şi după mulțimea îndu- 
rărilor Tale curăţeşte fărădelegea mea. 


Slavă Tatălui şi Fiului şi Sfântului Duh. 


Pentru rugăciunile cuvioasei Tale, Milostive, curăţeşte mulțimea greşelilor 
noastre. 


Și acum şi pururea şi-n vecii vecilor. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-ne Dumnezeule după marea mila Ta, şi după mulţimea în- 


durărilor Tale, curăţeşte fărădelegile noastre. 


Bucurie s-a făcut în cer pentru întoarcerea ta la pocăință, căci din roabă celui 
viclean te-ai făcut înger luminat al pustiei, iar acum cu glasul pocăinţei veseleşti 
pustia inimilor, chemând pe toţi la vieţuirea cea curată. 


[Mântuieşte, Dumnezeule, poporul Tău şi binecuvântează moştenirea Ta, cerce- 
tează lumea Ta cu milă şi cu îndurări, înalţă fruntea creştinilor ortodocşi şi 
trimite peste noi milele Tale cele bogate; pentru rugăciunile prea curatei 
Stăpânei noastre Născătoarei de Dumnezeu şi pururea Fecioarei Maria; cu 
puterea cinstitei şi de viaţă făcătoarei Cruci; cu ocrotirile cinstitelor, cereştilor 
netrupeşti Puteri; pentru rugăciunile cinstitului, măritului prooroc, Înainte- 
mergătorului şi Botezătorului loan; ale Sfinţilor, măriţilor şi întru tot lăudaţilor 
apostoli; ale tuturor sfinţilor sfinţiţilor ierarhi; ale sfinţilor, măriților şi bunilor 
biruitori mucenici; ale prea cuvioşilor şi de Dumnezeu purtătorilor părinţilor 
noştri, ale Sfinţilor (N), a căror pomenire o săvârşim, ale cuvioasei Maria 
Egipteanca, ale Sfinţilor şi drepţilor dumnezeieşti părinţi loachim şi Ana şi pen- 
tru ale tuturor sfinților; rugămu-ne, Multmilostive Doamne, auzi-ne pe noi 
păcătoşii, care ne rugăm Ție, şi ne miluieşte pe noi. 

Doamne, miluieşte (de 12 ori).] 


Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri! 

Stih: Sfântă cuvioasă maică Marie, roagă-te lui Dumnezeu pentru noi. 
Veşmântul întinat al sufletului l-ai lepădat prin osteneli mai presus de fire şi în 
haina Luminii te-ai îmbrăcat, luminând întunericul pustiei şi risipind întunericul 
cel greu al patimilor celor ce ţi se roagă ţie. 

Stih: Sfântă cuvioasă maică Marie, roagă-te lui Dumnezeu pentru noi. 

Pustia a înflorit, căci ai adăpat-o din destul cu apa rugăciunilor tale, iar acum 
adapă şi pustia inimilor noastre, ca să odrăslească florile gândurilor dumne- 
zeieşti, alungând mirosul cel greu al patimilor. 

Slavă Tatălui şi Fiului şi Sfântului Duh. 

Nu înceta a aduce tămâia rugăciunilor tale pentru toată lumea, ca să se dăruiască 
pace Bisericii şi risipirea sfaturilor celor viclene, toţi împreună aducând slavă 


Celui mai presus de lume. 


Şi acum şi pururea şi în vecii vecilor. Amin. 


Nu mă depărta pe mine de la faţa Ta, Preacurată, căci sunt neputincios şi gâr- 
bovit de multe păcate, ci cu toiagul rugăciunii tale mă sprijineşte, ca să biruiesc 
cursele ispitelor. 


Cântarea a VIII-a 


Irmos: Văzându-Te soarele întins pe Cruce, şi-a strâns razele şi tot pământul s- 
a clătinat cu cutremur, Împărate al tuturor, văzându-Te de voie pătimind, Cel ce 
eşti din fire nepătimitor. Pentru aceasta, Te rog Hristoase: Tămăduieşte ca un 
doctor patimile sufletului meu! 


Stih: Sfântă cuvioasă maică Marie, roagă-te lui Dumnezeu pentru noi. 
Pe ramurile minţii tale au înflorit gândurile cele dumnezeieşti, care au bine 


înmiresmat pustia şi pe îngerii împreună petrecători cu tine, împreună cu care 
roagă-te să mă izbăvesc eu din robia patimii. 


Stih: Sfântă cuvioasă maică Marie, roagă-te lui Dumnezeu pentru noi. 

Cu sabia postului ai tăiat toate gândurile cele trupeşti şi te-ai izbăvit de ispitele 
potrivnicului, pe care cu săgeata rugăciunilor tale îl alungă de la noi, ca bine să 
te lăudăm, fericită maică. 

Binecuvântăm pe Tatăl, şi pe Fiul şi pe Sfântul Duh, Domnul. 

Cu secerea gândului smerit ai tăiat toţi spinii păcatului din grădina inimii tale şi 
ai sădit flori de gânduri dumnezeieşti, cu care bine înmiresmând pustia, te-ai 
făcut bucurie îngerilor. 


Şi acum şi pururea şi în vecii vecilor. Amin. 


De patimi cumplite sunt biruit şi nu aflu odihnă sufletului meu, dar te rog pe 
tine Maică, să mă ajuţi a ajunge la limanul pocăinţei. 


Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu 
Fecioară de Dumnezeu Născătoare, prin odrasla purtării în pântece, lumii bine- 
cuvântare ai înflorit; pentru aceasta toţi te slăvim. 

Stih: Sfântă cuvioasă maică Marie, roagă-te lui Dumnezeu pentru noi. 
Faptele tale cele minunate cine la va putea povesti, căci te-ai ridicat deasupra 
firii cu nevoinţa şi ai luat cununa vieţii veşnice din mâna lui Hristos, pe care 


roagă-L să ne mântuiască pe noi. 


Stih: Sfântă cuvioasă maică Marie, roagă-te lui Dumnezeu pentru noi. 


În pustia Iordanului ai mers pe urmele Înaintemergătorului, refăcând drumul 
pocăinţei, întru care îndreptează şi paşii gândurilor noastre, ca să fim prinşi de 
lupii înţelegători ai păcatelor. 


Slavă Tatălui şi Fiului şi Sfântului Duh. 
Crucea pe umerii tăi luând, ai trecut peste toate valurile poftelor şi ajungând la 
adâncul milostivirii, ţi-ai potolit setea de îndumnezeire, făcându-te privelişte 


înfricoşătoare îngerilor, împreună cu care te roagă pentru mântuirea noastră. 


Şi acum şi pururea şi în vecii vecilor. Amin. 


Nu te depărta de sufletele noastre, când ne mâhnim cumplit întru adâncul nepu- 
tinţelor, ci dă-ne mână de ajutor, ca să scăpăm şi de osândirea cea veşnică. 


Cuvine-se cu adevărat să te fericim, Născătoare de Dumnezeu, cea pururea 
fericită şi prea nevinovată şi Maica Dumnezeului nostru. Ceea ce ești mai 
cinstită decât heruvimii şi mai mărită fără de asemănare decât serafimii, care 
fără Stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


"Ceea ce eşti mai cinstită...". 


Bucură-te, floarea cea cu bună mireasmă a pocăinţei, care ai bine înmiresmat 
bucuria îngerilor, cartea cea nescrisă a umilinţei, scara de foc prin care noi cei 
greşiţi urcăm la înălțimea Cuvântului, nu înceta a mijloci pentru toţi roade 
vrednice de pocăință, ca şi de întunericul cel veşnic să scăpăm şi să lăudăm 
împreună cu tine pe Treimea cea făcătoare de viaţă. 


Floare a pustiei, sădeşte şi în inimile noastre florile gândurilor de pocăință, ca să 
ne învrednicim a ne desfăta de mireasma smeritei cugetări şi să biruim pe vrăj- 
maşii care pururea ne necăjesc. 


Cine nu te va ferici pe tine, maică Marie, căci ca o pasăre ai scăpat din cursa 
vrăjmaşului şi cu cetele îngerilor te-ai înălţat la cer, unde te rogi pentru pacea 
lumii şi mântuirea sufletelor noastre. 


Pe Maica Domnului avându-o ocrotitoare prea tare, ai scăpat de asuprelile 
potrivnicului şi pustia inimii o ai prefăcut în rai înţelegător, mutându-te cu 
bucurie către Raiul cel nevăzut. 


Stinge săgețile vicleanului cele năpustite cu putere asupra noastră, ca să rămâ- 
nem nerăniți de păcat şi la vremea cuvenită să îţi înălțăm cântare de mulţumire 
şi de laudă pentru mijlocirile tale. 


S-a tulburat vrăjmaşul şi s-au veselit îngerii de îndreptarea ta maică Marie, căci 
ai lepădat toată pofta trupească şi cu legătura iubirii lui Hristos te-ai încins, 
rugându-te acum Lui să se mântuiască şi sufletele noastre. 


Cetele puterilor netrupeşti, cu Botezătorul, cu apostolii lui Hristos, cu Sfânta 
cuvioasă Maria Egipteanca şi cu Născătoarea de Dumnezeu Maria, faceți 
rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Veniţi să încununăm cu cântări de laudă pe maica noastră, cuvioasa Maria, căci 
împărăteasă a pustiei s-a făcut, stăpânind peste patimile trupului şi adăpându-se 
din izvorul Cuvântului, pe care ÎL şi roagă acum să dea sufletelor noastre pace şi 
mântuire. 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! - vreme în care ne închinăm icoanei sfântului. 


Toată pofta cea rea lepădând, te-ai unit cu Hristos în cămara inimii prin rugă- 
ciune, iar acum întru cămările cele cereşti petrecând, aduci jertfe de rugăciuni 
pentru cei ce te cinstesc pe tine. 


Stăpână, primeşte rugăciunile robilor tăi şi ne izbăveşte pe noi de toată nevoia 
şi necazul. 


Toată nădejdea mea spre tine o pun, Maica lui Dumnezeu, păzeşte-mă sub 
acoperământul tău. 


Sursa: 


https://www.erestinortodox.ro/comunitate/group_discussion_view.php?group_id=857& 
grouptopic_id=7979 


Comentarii patristice - Evanghelia femeii păcătoasei 


(Lc. 7, 36) Unul din farisei L-a rugat pe lisus să mănânce cu el. Și intrând în 
casa fariseului, a şezut la masă. 


Inţelegeţi că Hristos a venit la masa fariseului nu ca să-și sature trupul cu 
mâncare, ci pentru a săvârşi în continuare lucrarea cerului cât timp se mai afla 
cu trupul pe acest pământ. 


(Fericitul Augustin,Predica 93,traducere pentru Doxologia.ro de Lucian 
Filip) 


(Lc. 7, 36) Unul din farisei L-a rugat pe lisus să mănânce cu el. Și intrând în 
casa fariseului, a şezut la masă. 


Matei înfăţişează această femeie turnând mir pe capul lui Hristos (Mt. 26, 13) şi 
poate că de aceea a ezitat să o numească păcătoasă. După Luca, o păcătoasă a 
uns cu mir picioarele lui Hristos. Ea nu poate fi una şi aceeaşi femeie, decât 
dacă evangheliştii par să se contrazică... dacă înţelegeţi această deosebire, veți 
vedea pe această femeie ca fiind fericită oriunde va fi propovăduită Evanghelia. 
Ea va fi pomenită pentru totdeauna, pentru că a turnat mireasma dreptelor 
lucrări şi mirul faptelor bune pe capul lui Hristos (Mt. 26, 13). 


(Sfântul Ambrozie al Milanului, Tâlcuire la Evanghelia după Luca 6, 14-15, 
traducere pentru Doxologia.ro de Lucian Filip) 


(Lc. 7, 37) Şi iată era în cetate o femeie păcătoasă şi, aflând că şade la masă, 
în casa fariseului, a adus un alabastru cu mir. 


ŞI iată — se spune — era în cetate o femeie păcătoasă. Cine este această femeie? 
Fără îndoială că este Biserica... . 


Ea auzit că Hristos a venit în casa fariseului, adică la sinagogă. A auzit că acolo, 
la paştele iudeilor, Hristos a aşezat taina pătimirilor Sale, a împărtăşit din taina 
Trupului și a Sângelui Său şi a descoperit taina mântuirii noastre. Ea a socotit pe 
cărturari ca fiind doar nişte simpli păzitori ai uşilor. Vai vouă, învăţătorilor de 
Lege! (Lc. 11, 52). Ea a sfărâmat ușile certurilor şi a nesocotit chiar şi 
superioritatea fariseilor. Arzând, alergând şi asudând, şi-a croit calea în marea 
cameră din mijlocul ospăţului legii. Acolo, a aflat de pătimirile lui Hristos ce 
vor urma Și că a fost vândut la un ospăț al iubirii, printre pahare dulci. 

(Petru Hrisologul, Predica 95, traducere pentru Doxologia.ro de Lucian 
Filip). 


(Lc. 7, 38)Și, stând la spate, lângă picioarele Lui, plângând, a început să ude 
cu lacrimi picioarele Lui, şi cu părul capului ei le ştergea. Și săruta picioarele 
Lui şi le ungea cu mir. 


Fericit cel ce poate unge picioarele lui Hristos, chiar şi cu untdelemn. Simon 
încă nu-L unsese, dar mai fericită este ea, cea care unge cu mir. Harul mai 
multor flori strânse într-un buchet împrăștie o altă dulceaţă a miresmei. Doar 
Biserica mai face această ungere. Ea are nenumărate flori, cu felurite miresme. 
Ea a trebuit să-şi asume asemănarea unei păcătoase, pentru că şi Hristos şi-a luat 
asemănare de păcătos. 


(Sfântul Ambrozie al Milanului, Tâlcuire la Evanghelia după Luca 6, 21, 
traducere pentru Doxologia.ro de Lucian Filip). 


(Lc. 7, 38)Și, stând la spate, lângă picioarele Lui, plângând, a început să ude 
cu lacrimi picioarele Lui, şi cu părul capului ei le ştergea. Şi săruta picioarele 
Lui şi le ungea cu mir. 


Femeia aceea nu intrase în comuniune cu Cuvântul, pentru că era încă 
păcătoasă. Ea a arătat cinstea cuvenită Stăpânului cu cel mai de preţ lucru al ei, 
adică cu buna mireasmă, şi a şters ceea ce a rămas din parfum cu podoaba 
capului, cu părul. Apoi, a turnat lacrimi de pocăință şi astfel, păcatele sale au 
fost iertate. 


Acesta este un simbol al învăţăturii Domnului și al suferințelor Sale. Ungerea 
picioarelor cu mir cu bună mireasmă sugerează învăţătura dumnezeiască, al 


cărei bun miros și nume s-a răspândit până la marginile pământului: în tot 
pământul a ieşit vestirea lor şi la marginile lumii cuvintele lor (Ps. 18, 4). Mai 
mult decât atât, picioarele unse ale Domnului îi simbolizează pe apostoli, iar 
dulcea mireasmă a mirului prefigurează pogorârea Sfântului Duh peste ei. Vreau 
să spun că imaginea picioarelor Mântuitorului trebuie să fie atribuită apostolilor, 
care au mers în toată lumea pentru a propovădui Evanghelia. 


(Clement  Alexandrinul, Hristos Învățătorul 2, 8, traducere pentru 
Doxologia.ro de Lucian Filip). 


(Lc. 7, 38)Și, stând la spate, lângă picioarele Lui, plângând, a început să ude 
cu lacrimi picioarele Lui, şi cu părul capului ei le ştergea. Şi săruta picioarele 
Lui şi le ungea cu mir. 


Cu mâinile faptelor bune, Biserica ţine picioarele celor ce predică Împărăţia 
Mântuitorului. Ea le spală cu lacrimile milosteniei, le sărută cu buzele 
rugăciunii şi varsă întregul mir al milei, până când Hristos se va întoarce la ea. 
Aceasta înseamnă că EI va veni înapoi la ea şi-i va spune lui Simon, fariseilor, 
celor care-L resping, şi evreilor: am intrat în casa ta şi apă de spălat pe picioare 
nu Mi-ai dat. 


Când va rosti aceste cuvinte? Le va rosti atunci când va veni în slava Tatălui şi 
va despărți pe cei drepți de cei nedrepți, precum desparte un păstor oile de 
capre. Va spune: căci flămând am fost şi nu Mi-aţi dat să mănânc; însetat am 
fost şi nu Mi-aţi dat să beau, Străin am fost şi nu M-aţi primit (Mt. 25, 42). Este 
acelaşi lucru cu a spune: Dar această femeie, în timp ce îmi spăla picioarele, mi 
le unge şi le sărută, a făcut slujitorilor ceea ce tu nu ai făcut Stăpânului. Ea a 
făcut picioarelor ceea ce tu ai refuzat să faci Capului. Ea a cheltuit pe cele mai 
de jos mădulare ceea ce tu ai refuzat Creatorului tău. Atunci, Hristos va spune 
Bisericii: lertate sunt păcatele ei cele multe, căci mult a iubit. 


(Petru Hrisologul, Predica 95, traducere pentru Doxologia.ro de Lucian 
Filip). 


(Lc. 7, 39) Şi văzând, fariseul, care-L chemase, a zis în sine: Acesta, de-ar fi 
prooroc, ar şti cine e şi ce fel e femeia care se atinge de EL, că este păcătoasă. 


Observaţi a cui era această casă. Femeia păcătoasă este slăvită în casa fariseului 
şi mai departe, Biserica este îndreptățită în casa Legii și a proorocilor şi nu în 
cea a fariseilor. Fariseul a fost necredincios, iar femeia a fost credincioasă. 
Fariseul a spus: Acesta, de-ar fi prooroc, ar şti cine e şi ce fel e femeia care se 
atinge de EI, că este păcătoasă. Iudeea este casa legii care nu este scrisă pe 
piatră, ci pe tablele de carne ale inimii. Biserica este desăvârşită, fiind mai mare 


decât Legea, pentru că Legea nu cunoaște iertarea păcatelor, iar Biserica o 
cunoaște. Legea nu deţine taina prin care păcatele ascunse sunt curăţite; de 
aceea, ce lipseşte din Lege se află în Evanghelie. 


(Sfântul Ambrozie al Milanului, Tâlcuire la Evanghelia după Luca 6, 23, 
traducere pentru Doxologia.ro de Lucian Filip) 


(Lc. 7, 39) Şi văzând, fariseul, care-L chemase, a zis în sine: Acesta, de-ar fi 
prooroc, ar şti cine e şi ce fel e femeia care se atinge de El, că este păcătoasă. 


Ea nu se va gândi că, dacă i-a fost iertat puţin, să iubească la fel de puţin şi 
ignorând dreptatea lui Dumnezeu şi căutând-o pe a sa, să nu se supună dreptății 
lui Dumnezeu (Rom. 10, 3). Simon era prins în mrejele păcatelor sale, iar 
femeia, căreia multe păcate i s-au iertat pentru că mult iubise, l-a întrecut. Ea 
mai cu putere şi mai cu adevărat va socoti că toate păcatele de la care a oprit-o 
Dumnezeu vor fi numărate ca unele iertate. 


(Fericitul Augustin, Sfânta feciorie 41, traducere pentru Doxologia.ro de 
Lucian Filip). 


(Lc. 7, 39) Şi văzând, fariseul, care-L chemase, a zis în sine: Acesta, de-ar fi 
prooroc, ar şti cine e şi ce fel e femeia care se atinge de EL, că este păcătoasă. 


Domnul nostru a săvârşit minuni asupra lucrurilor obişnuite ca să ştim că cei ce 
nesocotesc minunile sunt lipsiţi de cunoaşterea lor. Dacă o vindecare ca aceasta 
a fost câştigată în taină, cu atât mai mult, Hristos ar fi fost capabil de acelea pe 
care le-a săvârşit cu cuvântul Său de faţă cu ceilalți. Dacă au devenit sfinte nişte 
buze necurate doar sărutându-l picioarele, oare cu cât mai mult nu vor deveni 
sfinte buzele prin sărutarea gurii Sale? Prin sărutările ei, femeia păcătoasă a 
primit un dar de la binecuvântatele Sale picioare, care i-au adus iertarea 
păcatelor. Ea ungea cu grijă picioarele Doctorului său, Care cu grijă a adus şi EI 
comoara vindecării pentru suferințele ei. Cel care satură pe cei flămânzi nu a 
fost invitat, dar Cel ce iartă pe păcătoşi S-a invitat singur, datorită pocăinţei 
femeii celei păcătoase. 


(Sfântul Efrem Sirul, Omilii despre Domnul nostru 13-19, traducere pentru 
Doxologia.ro de Lucian Filip). 


(Le. 7, 41) Un cămătar avea doi datornici. Unul era dator cu cinci sute de 
dinari, iar celălalt cu cincizeci. 


Cine să fie cei doi datornici dacă nu cele două popoare, cel al evreilor şi celălalt 
al neamurilor, datornici către Creditorul comorilor cerești? Acestui Creditor nu- 
I datorăm bogății materiale, ci Îi suntem datori cu fapte bune şi nenumărate 
virtuți. Greutatea ascultării, asemănarea dreptății şi sunetul mărturisirii măsoară 
valoarea acestei bogății. Vai mie, dacă nu am păstrat ceea ce mi s-a dat, căci cu 
greu poate plăti cineva întreaga datorie acestui Creditor. Vai mie, dacă nu cer: 
iartă-mi datoria! Domnul nu ne-ar fi învăţat să ne rugăm pentru iertarea 
păcatelor (vezi Mt. 6, 12) dacă nu ar fi ştiut că unii nu-şi vor putea plăti datoria 
decât cu mare greutate (Lc. 11, 4). Nu putem plăti cu nimic care să fie pe 
măsura durerilor trupului pe care Şi l-a asumat, pentru loviturile, crucea, 
moartea și îngropare Sa. Vai mie, dacă nu am iubit! Îndrăznesc să spun că Petru 
nu a plătit înapoi datoria, dar știm prin aceasta că mult a iubit. Nici Pavel nu şi-a 
plătit-o. Cu siguranță, a plătit moartea cu moarte, dar nu şi-a plătit alte datorii, 
pentru că datora mult. Îl ascult spunând aceasta, pentru că nu plătise înapoi: sau 
cine mai înainte I-a dat Lui un dar şi va lua înapoi de la EI? (Rom. 11, 35). 
Chiar dacă am fi plătit crucea cu cruce, moartea cu moarte, am putea plăti noi, 
oare, cele de la EI, prin EI şi în EI? (Rom. 11, 36). Să ne plătim datoriile iubind, 
darurile fiind milostivi şi lăudând pe Dumnezeu pentru bogăţiile primite. Celui 
care 1 se dă mult, mult va iubi. 


(Sfântul Ambrozie al Milanului, Tâlcuire la Evanghelia după Luca 6. 24, 26, 
traducere pentru Doxologia.ro de Lucian Filip). 


(Lc. 7, 41-43) Un cămătar avea doi datornici. Unul era dator cu cinci sute de 
dinari, iar celălalt cu cincizeci. Dar, neavând ei cu ce să plătească, i-a iertat 
pe amândoi. Deci, care dintre ei îl va iubi mai mult? Simon, răspunzând, a 
zis: Socotesc că acela căruia i-a iertat mai mult. lar EI i-a zis: Drept ai 
judecat. 


Domnul a spus un cuvânt care a fost precum o săgeată. A aşezat drept câștig 
împăcarea şi a uns-o cu dragoste pentru a alina mădularele trupului. Fără 
pregetare a tras-o spre cel păcătos, ca păcatul să fie schimbat în virtute. Imediat 
după ce Domnul se smerise spunând: Simone, am să-ţi spun ceva, el, care se 
lepădase, a răspuns: Învăţătorule, spune! Un cuvânt dulce a pătruns o minte 
împietrită şi a scos la iveală o roadă înmiresmată. EI, cel care era un clevetitor 
înainte de cuvântul Mântuitorului, a adus laudă publică după el. Smerenia cu un 
grai dulce biruiește până şi pe duşmanii Săi ca să aducă şi ei laudă. Smerenia nu 
cearcă celelalte virtuţi, ci pe cei care urăsc manifestarea roadelor sale. 


(Sfântul Efrem Sirul, Omilii despre Domnul nostru 24, 2, traducere pentru 
Doxologia.ro de Lucian Filip) 


(Lc. 7, 44) Şi întorcându-se către femeie, a zis lui Simon: Vezi pe femeia 
aceasta? Am intrat în casa ta şi apă pe picioare nu Mi-ai dat; ea însă, cu 
lacrimi, Mi-a udat picioarele şi le-a şters cu părul ei. 


Vindecarea bolnavului este slava doctorului. Domnul a săvârșit aceasta pentru a 
mări şi mai mult necinstirea fariseului, care defăima slava Doctorului nostru. 
Hristos săvârşise minuni pe străzi și avea să săvârșească minuni şi mai mari 
îndată ce avea să intre în casa fariseului, decât cele săvârşite afară. Pe stradă 
vindecase trupuri bolnave, însă în casă a vindecat suflete bolnave. Afară, a dat 
viaţă adormitului Lazăr, înăuntru, a dat viaţă femeii păcătoase care era adormită. 
A redat sufletul viu trupului mort din care plecase şi a îndepărtat păcatul de 
moarte de la femeia păcătoasă în care sălășluise. Acel fariseu orb, pentru care 
minunile nu fuseseră de ajuns, a nesocotit lucrurile de rând pe care le-a văzut 
din cauza lucrurilor minunate pe care nu reuşit să le vadă. 


(Sfântul Efrem Sirul, Omilii despre Domnul nostru 42, 2, traducere pentru 
Doxologia.ro de Lucian Filip) 


(Lc. 7, 45) Sărutare nu Mi-ai dat; ea însă de când am intrat, n-a încetat să-Mi 
sărute picioarele. 


Sărutul este semnul iubirii... . 


Sărută cu adevărat picioarele lui Hristos cel care, citind Evanghelia, recunoaște 
faptele Domnului nostru lisus şi le cinsteşte cu o sfântă dragoste. Cu un smerit 
sărut, mângâie urmele pașilor lui Hristos. Sărutăm pe Hristos, în sărutul Sfintei 
Împărtăşanii: cine citeşte să înțeleagă (Mt. 24, 15). 


Biserica nu încetează să sărute picioarele lui Hristos şi cere nu una, ci mulțime 
de sărutări în Cântarea Cântărilor (Cânt. 1, 2). Precum Preasfânta Maria Îi 
ascultă fiecare cuvânt, primeşte în inima sa fiecare cuvânt al Său când sunt citite 
Evanghelia şi profeţiile şi ține toate aceste cuvinte în inima sa (Lc. 2, 51). 
Numai Biserica are şi primeşte aceste sărutări, precum o mireasă, căci sărutul 
este garanția nunţii şi darul căsătoriei. 


(Sfântul Ambrozie, Scrisoarea 62, traducere pentru Doxologia.ro de Lucian 
Filip) 


(Lc. 7, 46) Cu untdelemn capul Meu nu l-ai uns; ea însă cu mir Mi-a uns 
picioarele. 


Biserica spală picioarele lui Hristos, le şterge cu părul ei, le unge cu untdelemn 
şi toarnă mir pe ele. Nu numai că se îngrijește de cei răniți şi alină pe cei 


osteniți, dar îi şi îmbălsămează cu dulcea mireasmă a harului. Ea varsă acest har 
nu numai peste cei bogaţi și puternici, ci şi peste cei neputincioşi, cântăreşte 
totul în egală măsură. La același sân îi strânge pe toţi şi pe toți îi alintă cu 
aceeași îmbrățişare. 


O singură dată a murit Hristos. O dată a fost îngropat. Însă asta nu însemnă că 
nu vrea ca în fiecare zi să fie unse cu mir picioarele Sale. Cine sunt picioarele pe 
care le mirungem? Picioarele lui Hristos sunt cei despre care EI însuşi a spus: 
Adevărat zic vouă, întrucât aţi făcut unuia dintr-aceşti fraţi ai Mei, prea mici, 
Mie Mi-ai făcut (Mt. 25, 40). Femeia din Evanghelie spală aceste picioare, le 
udă cu lacrimile ei atunci când păcatul celor mai josnice persoane este iertat, 
când greşeala lor este ştearsă şi le este oferită iertarea. Sărută aceste picioare cei 
care iubesc chiar şi pe cei mai din urmă oameni ai lui Dumnezeu. Cel care este 
milostiv cu cei neputincioşi unge cu mir picioarele lui Iisus, căci Însuși Domnul 
lisus spune că 1 se aduce cinstire prin aceşti mucenici şi apostoli. 


(Sfântul Ambrozie, Scrisoarea 62, traducere pentru Doxologia.ro de Lucian 
Filip) 


(Lc. 7, 46) Cu untdelemn capul Meu nu l-ai uns; ea însă cu mir Mi-a uns 
picioarele. 


Ea, prin dragostea sa, a adus fățiş lacrimile ce zăceau ascunse în străfundul 
ochilor săi, iar Domnul, pentru curajul său, a adus fățiș gândurile care erau 
ascunse în fariseu... . Domnul nostru, stând în mijlocul lor, a rostit o pildă 
despre aceştia doi, ca femeia să fie întărită prin aceasta, iar fariseul să fie 
descoperit prin tâlcuirea ei. 


(Sfântul Efrem Sirul, Comentariu la Diatesaronul lui Taţian 7.18, traducere 
pentru Doxologia.ro de Lucian Filip) 


(Le. 7, 49) De aceea îţi zic: lertate sunt păcatele ei cele multe, căci mult a 
iubit. lar cui se iartă puţin, puţin iubeşte”. 


Hristos a venit să ierte datornicilor şi mult şi puţin, şi ca să arate milă faţă de cel 
MIC şi de cel mare și ca să nu mai rămână nimeni care să nu se fi împărtăşit din 
bunătatea Sa. Ca o chezăşie şi exemplu al harului Său, a eliberat pe această 
femeie desfrânată din multele sale păcate, spunând: lertate sunt păcatele tale! 
Un cuvânt ca acesta este cu adevărat vrednic numai de Dumnezeu! Este un 
cuvânt împletit cu o autoritate supremă. Dacă Legea condamna pe cei aflați în 
păcat, cine, mă-ntreb eu, ar fi putut spune lucruri mai presus de Lege, decât Cel 
care le-a poruncit? El de-ndată a eliberat pe femeie şi a îndreptat atenția 
fariseului şi a celor care cinau împreună cu el către lucruri mai măreţe şi mai 


înalte. Ei au aflat că Cuvântul, fiind Dumnezeu, nu era precum unul dintre 
proroci, ci era cu mult mai înalt decât oamenii, chiar dacă se făcuse Om. 


(Sfântul Chiril al Alexandriei, Comentariu la Luca, Omilia 40, traducere 
pentru Doxologia.ro de Lucian Filip) 


(Lc. 7, 49) De aceea îţi zic: lertate sunt păcatele ei cele multe, căci mult a 
iubit. lar cui se iartă puţin, puţin iubeşte”. 


O primă iertare este cea prin care suntem botezați pentru iertarea păcatelor (Lc. 
11, 41). O a doua iertare este la primirea muceniciei. O a treia este cea dată 
atunci când săvârșim milostenie, căci Însuşi Mântuitorul spune: Daţi mai întâi 
milostenie cele ce sunt înlăuntrul vostru şi iată, toate vă vor fi curate (Lc. Il, 
41). O a patra iertare a păcatelor ne este dată prin faptul că iertăm şi noi 
greşelile fraților noştri. Domnul și Mântuitorul spune: Că de veţi ierta oamenilor 
greşelile lor, ierta-va şi vouă Tatăl vostru Cel ceresc; iar de nu veţi ierta 
oamenilor greşelile lor, nici Tatăl vostru nu vă va ierta greşelile voastre (Mt. 6, 
14-15). EI ne-a învăţat să ne rugăm, spunând: și ne iartă nouă greşelile noastre, 
precum şi noi iertăm greşiților noştri (Mt. 6, 12). O cincea iertare este atunci 
când cineva va converti un păcătos de pe calea greșelii sale. Sfânta Scriptură 
spune: să ştie că cel ce a întors pe păcătos de la rătăcirea căii lui îşi va mântui 
sufletul din moarte şi va acoperi mulţime de păcate (lac. 5, 20). O a şasea iertare 


vine din mulţimea dragostei; Însuși Domnul a spus: Iertate sunt păcatele ei cele 
multe, căci mult a iubit, iar Sfântul Apostol Petru spune: Dragostea acoperă 
mulțime de păcate (1 Pt. 4, 8). Există şi o a şaptea iertare a păcatelor, cea prin 
penitență, deși este fără îndoială grea şi ostenitoare. Păcătosul spală în lacrimi 
aşternutul său (Ps. 6, 6) iar lacrimile sale îi devin pâine ziua şi noaptea (Ps. 41, 
4). 


(Origen, Omilii la Levitic 2.4.5, traducere pentru Doxologia.ro de Lucian 
Filip) 


(Lc. 7, 49) De aceea îţi zic: lertate sunt păcatele ei cele multe, căci mult a 
iubit. lar cui se iartă puţin, puţin iubeşte”. 


Se întâmplă ca omul, fie el în orice stadiu al vieţii sale, să poată uneori să aducă 
rugăciune curată şi fierbinte. Chiar şi din locul cel mai de jos, când un om se 
pocăieşte de teama pedepsei şi a judecății ce va să vină, cererile sale îl pot 
îmbogăţi cu aceeaşi râvnă a duhului precum cea a omului care a atins curăția 
inimii, care priveşte la binecuvântările lui Dumnezeu și care este umplut de o 
covârșitoare bucurie. Precum şi Domnul a spus: Cel care ştie că i s-a iertat mult 
începe să iubească mult. 


(Sfântul loan Casian, Dialoguri 2.9, traducere pentru Doxologia.ro de Lucian 
Filip) 


(Lc. 7, 49) De aceea îţi zic: lertate sunt păcatele ei cele multe, căci mult a 
iubit. lar cui se iartă puţin, puţin iubeşte”. 


Hristos este dragostea noastră. Dragostea este folositoare pentru că s-a jertfit pe 
sine în faţa morţii pentru păcatele noastre. Dragostea este bună pentru că a iertat 
păcatele. Sufletul nostru să se înveşmânteze cu dragostea care e mai tare decât 
moartea (Cânt. 8, 6). Precum moartea este sfârșirea păcatelor, la fel este şi 
dragostea sfârșitul lor, pentru că cel care iubeşte pe Domnul încetează să mai 
păcătuiască. Căci dragostea nu gândeşte răul şi nu se bucură de nedreptate, ci 
toate le suferă (1 Cor. 13, 5-7). lar dacă cineva nu caută binele său, cum îl va 
putea el căuta pe cel al aproapelui? (| Cor. 13, 5). Acea moarte prin baia 
botezului, prin care fiecare păcat este îngropat, este atât de puternică încât iartă 
fiecare greşeală. Cu o asemenea dragoste a venit la Hristos femeia din 
Evanghelie, iar El spune că: Multele sale păcate i-au fost iertate pentru că mult a 
iubit. Moartea mucenicilor este şi ea de o aceeaşi tărie, căci șterge greşelile de 
dinainte. Pentru că cere o dragoste la fel ca cea a mucenicilor, moartea suferită 
după chinuri asemenea celor îndurate de ei este la fel de puternică pentru a opri 
pedeapsa păcatelor. 


(Sfântul Ambrozie al Milanului, Isaac sau sufletul 8. 75-76, traducere pentru 
Doxologia.ro de Lucian Filip) 


Părintele Ilie Cleopa - Predica la Duminica a V-a a Sfântului şi marelui 
Post (a Sfintei Maria Egipteanca ) - Despre slava deşartă şi mânie 


Ce voiţi să vă fac? lar ei I-au zis: Dă-ne nouă să şedem unul de-a dreapta Ta 
şi altul de-a stânga Ta, întru slava Ta (Marcu 10, 36-37) 


Iubiţi credincioşi, dacă aţi ascultat cu atenţie şi evlavie citirea Sfintei Evanghelii 
de azi, pe lângă alte sfinte învățături care izvorăsc din cuvintele Mântuitorului, 
aţi auzit şi de cererea celor doi Apostoli, Iacob şi loan, fiii lui Zevedeu. lată ce 
au cerut: Învăţătorule, voim să ne faci ceea ce vom cere de la Tine. Iar El le-a 
zis: Ce voiţi să vă fac? lar ei au zis: Dă-ne nouă să şedem unul de-a dreapta 
Ta şi altul de-a stânga Ta întru slava Ta (Marcu 10, 35-37). 


Vedeţi, frații mei, ispita slavei deşarte cum a îndrăznit a se apropia chiar şi de 
ucenicii Domnului? Nu este de nici o mirare acest lucru, căci diavolul încă în 
Rai fiind a ispitit pe protopărinţii noştri Adam şi Eva tot cu ispita mândriei şi a 
slavei deşarte. Că auziţi ce spune şarpele Evei: Nu, nu veţi muri! Dar 
Dumnezeu ştie că în ziua în care veţi mânca din el vi se vor deschide ochii şi 
veți fi ca Dumnezeu, cunoscând binele şi răul (Facere 3, 4-5). 


Diavolul şi îngerii lui au fost izgoniți din cer tot pentru păcatul mândriei şi al 
slavei deşarte, căci cugetau să se facă asemenea cu Ziditorul lor, Care i-a adus 
din neființă întru fiinţă. lată ce zice dumnezeiasca Scriptură despre aceasta: Tu 
care ziceai în cugetul tău: Ridica-mă-voi în ceruri şi mai presus de stelele 
Dumnezeului celui puternic voi pune jilțul meu! În muntele cel sfânt voi pune 


sălaşul meu, în fundurile laturei celei de miazănoapte. Sui-mă-voi deasupra 
norilor şi asemenea Celui Prea Înalt voi fi (Isaia 14, 13-14). Vedeţi, fraţilor că 
păcatul mândriei şi al slavei deşarte a fost pricina căderii satanei şi a îngerilor 
celor de un gând cu el? 


Cu acest păcat greu şi urât de Dumnezeu a înşelat diavolul şi pe strămoşii noştri 
în Rai, iar de atunci şi până azi nu încetează a ispiti pe oameni cu tot felul de 
încercări, dar mai ales cu ispita mândriei şi a slavei deşarte, pe care Preabunul 
Dumnezeu o urăşte atât de mult. 


Aşa a ispitit şi pe ucenicii Mântuitorului din Evanghelia de azi. Însă aţi auzit cu 
câtă blândeţe şi înţelepciune i-a îndreptat Mântuitorul; nu i-a certat, nu i-a 
blestemat, nu i-a pedepsit, ci cu blândeţe le-a zis: Nu ştiţi ce cereţi! (Marcu 10, 
38). Ca unor copii neșştiutori le spune că nu ştiu ce vor. După aceea le-a amintit 
de paharul sfintelor Sale patimi şi le-a zis: Nu ştiţi ce cereţi! Puteţi să beţi 
paharul pe care îl beau Eu Sau să vă botezați cu botezul cu care Mă botez Eu? 
(Marcu 10, 38), iar ei au zis: "Putem", la care lisus le-a adăugat: Paharul pe 
care Eu îl beau îl veţi bea şi cu botezul cu care Mă botez vă veţi boteza (Marcu 
10, 39). Într-adevăr, lacob a fost ucis de Irod, iar pe Ioan l-a surghiunit în 
Patmos Domițian, păgânul împărat al Romei. 


În acest fel amândoi apostolii au băut paharul suferinței pentru Domnul şi 


pentru Evanghelia Lui. Dar a şedea de-a dreapta Mea, nu este al meu a da, ci 
celor pentru care s-a pregătit (Marcu 10, 40). Dar de ce a zis: Nu este al Meu a 
da, ci celor pentru care s-a pregătit de către Tatăl Meu (Matei 20, 23). 
Nimenea Să nu _socotească aici ca_ Arie ereticul că Mântuitorul este mai mic ca 


învaţă, zicând: Iar Eu şi Tatăl Meu una suntem (loan 10, 30); şi iar zice: Toate 
câte are Tatăl ale Mele sunt; de aceea am zis că din al Meu iau şi vă voi vesti 
vouă. Și toate ale Mele sunt ale Tale şi ale Tale sunt ale Mele şi M-am 
preaslăvit întru ei (loan 16, 15; 17, 10). Iar în alt loc zice: Nu crezi tu că Eu 
sunt întru Tatăl şi că Tatăl este întru Mine? (loan 14, 10). 


Dar să mergem mai departe pe drumul cuvântului spre a auzi ce zice Sfânta 
Evanghelie: Auzind cei zece, au început a se mânia pe lacob şi pe loan (Marcu 
10, 41). Vedeţi fraților că pentru ispita mândriei celor doi Apostoli, pe ceilalți 
zece i-a ajuns ispita mâniei. Prea Înduratul nostru Mântuitor, iarăşi, ca pe 
niştecopii care nu ştiu ce fac, chemându-i la Sine, le-a zis: Ştiţi că cei ce se 
socotesc cârmuitori ai neamurilor domnesc peste ele şi cei mai mari ai lor le 
Stăpânesc. Dar între voi nu trebuie să fie aşa, ci care va vrea să fie mare între 
voi, să fie slujitor al vostru. Și care va vrea să fie întâi între voi, Să fie tuturor 


slugă (Marcu 10, 42-44). O bunătate şi dragoste fără margini a Mântuitorului 
nostru, că şi pe cei dintâi, care erau ispitiţi de patima slavei deşarte şi pe 
ceilalți zece, care se mâniau asupra celor doi, cu mare blândeţe şi 
înțelepciune îi îndreaptă şi îi învaţă, să nu fie ca stăpânitorii lumii, care cu 
multă trufie şi slavă deşartă conduc popoarele şi le domnesc. 


De aceea îi învaţă, zicând: Și care vrea să fie întâi între voi, să fie tuturor 
slugă (Marcu 10, 44). Prin aceste preasfinte învățături alungă din mintea lor 
şi slava deşartă şi mânia, căci aceste patimi Sunt amândouă fiice ale mândriei. 
Slava deşartă este începutul, iar mândria este sfârşitul! Însă şi la spălarea 
picioarelor la Cina cea de Taină, aceeaşi învăţătură împotriva slavei deşarte i-a 
învăţat: Voi Mă numiţi pe Mine Învățătorul şi Domnul, şi bine ziceţi, căci 
sunt. Deci dacă Eu, Domnul şi învățătorul, v-am spălat vouă picioarele şi voi 
sunteţi datori ca să spălaţi picioarele unii altora; că v-am dat vouă pildă, ca, 
precum v-am făcut Eu vouă, să faceţi şi voi (loan 13, 13-15). 


are copilul de bărbatul desăvârşit şi grâul de pâine" (Filocaha, vol LX, Sfântul 
loan Scărarul, Cuvântul 22, Bucureşti, 1980). Pe slava deşartă cu "vaiul"” o 
amenință Domnul zicând: Vai vouă, când toţi oamenii vă vor vorbi de bine 
(Luca 6, 26). "Gândul slavei deşarte este prea subţire şi cu lesnire stă pe 
ascuns lângă isprăvile faptelor bune şi nu mică nevoinţă trebuie spre a se 
izbăvi cineva de slava deşartă" (bidem). Cum poate cineva a se izbăvi de fiara 
aceasta cu multe capete a slavei deşarte? După 

, slava deşartă o izgoneşte de la sine, cel ce în tot locul şi lucrul se 
defaimă pe sine, cel ce suferă cu vitejie ocările şi defăimările altora, cel ce 
trece fără de vătămare pe lângă laude şi cel care aleargă spre slava cea de 
Sus, iar pe cele de aici le socoteşte gunoaie. 
Zice acelaşi sfânt că "începutul neslavei deşarte este păzirea gurii şi iubirea de 
necinstiri, mijlocul este încetarea tuturor ispitirilor gândite ale slavei, iar 
Sfârşitul este că pe cele ce ajută la necinstire să fie primite înaintea oamenilor 
din inimă" (Ubidem). Numai acela are înţelepciune smerită, care lucrează toată 
fapta bună cu scopul de a plăcea lui Dumnezeu, după cum ne învaţă şi Sfântul 
Apostol Pavel, zicând: Ori de mâncaţi, ori de beţi, ori altceva de faceţi, toate 
spre Slava lui Dumnezeu să le faceţi (| Corinteni 10, 31; Coloseni 3, 18). 


La fel şi 0 ne învaţă următoarele despre slava deşartă: 


"Sârguieşte-te să fii defăimat şi te vei umple de cinstea lui Dumnezeu. Nu 
căuta să fii cinstit, plin fiind înăuntru de răni. Ocărăşte-te pe tine, ca să fii 
cinstit şi să n-o doreşti ca să nu te necinsteşti”. Apoi zice: "Cel ce aleargă 
după cinste, ea fuge dinaintea lui, iar cel ce fuge de dânsa, cinstea aleargă 


după el şi propovăduitor al smereniei lui i se face înaintea tuturor oamenilor. 
Fugi de slavă şi vei fi Slăvit. Teme-te de mândrie şi te vei mări. Dacă urăşti 
slava, fugi de cei ce o caută" (Filocalia X, Sfântul Isaac Sirul, 1981, Cuvântul 
5. Pentru lepădarea de lume). 


Iubiţi credincioşi, până aici am vorbit despre răutatea slavei deşarte, cu care au 
fost ispitiţi cei doi Apostoli Iacob şi loan. In cele ce urmează vom vorbi puţin 


SA 


despre păcatul mâniei, care nu puţin ne vatămă în această viaţă. 


Mai întâi să vedem ce este mânia şi de câte feluri este. "Mânia este sutaşul 
raţiunii, răzbunătorul poftei. Când dorim un lucru şi Suntem împiedicaţi de 
cineva, ne mâniem asupra lui ca unii ce suntem nedreptăţiți" [e santul loan 
„ Dogmatica, Bucureşti 1938, cap. 14). "Mânia este aducerea 
aminte a urii ascunse, adică a pomenirii de rău. Mânia este dorinţa de a face 
rău celui ce ne-a mâniat" (Filocalia IX, III, Cuvântul 8). 


Felurile mâniei sunt patru. 
> Primul fel de mânie se cheamă "iritare", 
— al doilea fel de mânie se cheamă "pizmă"; 
> al treilea fel de mânie se cheamă "zavistie”, adică cea care zace mult în 
sufletul omului şi caută răzbunare; 
> iar al patrulea fel este mânia cea dreaptă a lui Dumnezeu. 


Dumnezeu ne învață în 0 să oprim mânia noastră cea rea: 
Părăseşte mânia şi lasă iuţimea (Psalm 36, 8). La fel şi POI, 
zice: Lepădaţi şi voi toate acestea: Mânia, iuţimea, răutatea, hula, cuvântul de 
ruşine din gura voatră (Coloseni 3, 8). În alt loc arătând acelaşi lucru, zice: 
Orice amărăciune şi supărare şi mânie şi izbucnire şi defăimare să piară de la 
voi împreună cu orice răutate (Eteseni 4, 31). 


DI ne arată prin ce faptă bună putem să gonim de la noi 


mânia cea rea şi pătimaşă, zicând: "Precum apa în văpaie câte puţin 
adăugindu-se, desăvârşit pe văpaie o stinge, aşa şi lacrima plânsului celui 
A] 


adevărat pe toată văpaia mâniei şi a iuţimii face s-o ucidă" (Filocalia IX, op. 
cât., p. 68). 


Cât priveşte mânia cea dreaptă a lui Dumnezeu s-a arătat prin multe feluri de 
pedepse, după cum despre aceasta ne arată |, zicând: 
Cu mulţimea slavei Tale ai surpat pe cei potrivnici. Trimis-ai mânia Ta şi i-a 
mistuit ca pe nişte paie. La suflarea nărilor Tale s-a despărțit apa. Strânsu-s- 
au la un loc apele ca un perete şi s-au închegat apele în inima mării. 
Vrăjmaşul zicea: Goni-i-voi şi-i voi ajunge; pradă voi împărţi şi-mi voi sătura 
sufletul de răzbunare; voi scoate sabia şi mânia mea îi va stârpi. Dar ai trimis 


Tu duhul Tău şi marea i-a înghiţit; afundatu-s-au ca plumbul, în apele cele 
mari (eşire 15, 7-10). 


În alt loc, despre mânia cea dreaptă a lui Dumnezeu, auzim aşa: Și i-a lepădat 
Dumnezeu din pământul lor cu mânie, cu iuţime şi cu aprindere mare şi i-a 
aruncat în alt pământ, cum vedem acum (Deuteronom 29, 28). Iar 

„ arătând despre mânia cea dreaptă şi 
sfântă a lui Dumnezeu care va fi la sfârşitul lumii, zice aşa: Pentru aceasta voi 
prăbuşi cerurile; şi pământul se va clătina din locul lui, din pricina furiei 
Domnului Savaot în ziua iuţimii mâniei Lui. Atunci, ca o gazelă sperioasă şi o 
turmă pe care nimeni nu poate s-o adune, fiecare se va întoarce la poporul 
Său şi fiecare va fugi în pământul său (Isaia 13, 13-14). 


Fraţii mei, acum să arătăm ce virtuţi sunt împotriva mâniei. 


„ voind să ne înveţe prin ce putem linişti 


tulburarea mâniei a zis: 


(Matei 11, 29). În alt loc ne învaţă, zicând: Fericiți 
cei blânzi, că aceia vor moşteni pământul (Matei 5, 5). Tot dumnezeiasca 
Scriptură ne învaţă, zicând: Răspunsul blând domoleşte mânia (Pilde 15, 1; 16, 
14; 25, 15). III rază că brândețea are mare preț înaintea 


ne arată că trebuie să 
sfătuim cu blândeţe pe cei care vor cădea în oarecare păcat şi zice: Fraților, 
chiar de va cădea vreun om în vreo greşeală, voi cei duhovniceşti îndreptaţi pe 
unul ca acela cu duhul blândeţii (Galateni 6, 1). 


Am însemnat acestea din dumnezeiasca Scriptură, ca să vă aduc aminte că cel 
mai bun leac împotriva mâniei este blândeţea şi nepomenirea de rău, căci 
aceste fapte bune şi pe cei răi îi pot face buni şi îi pot aduce la pocăință. În 
această privință am să vă reamintesc nişte 


Au venit odată hoţii la chilia unui bătrân şi i-au zis: "Am venit Să-ţi luăm 
toate câte ai în chilia ta". 


Iar el le-a zis: "Câte vă place, fiilor, luaţi”. 
Şi ei au luat toate lucrurile bătrânului pe care le avea în casa sa. Insă au uitat 


un Săculeţ care era atârnat într-un cui. Deci bătrânul luându-l, alerga după 
ei, zicând: "Fraţilor, luaţi cele ce aţi uitat în chilia voastră!” 


Iar aceia, umilindu-se pentru nerăutatea bătrânului au adus înapoi în chilia 
lui toate cele luate şi s-au pocăit, zicând întru dânşii: "Cu adevărat, omul lui 
Dumnezeu este acesta”. 


Iarăşi citim în Pateric că doi monahi locuiau într-un loc şi s-a dus la dânşii un 
bătrân ca să încerce viaţa lor şi luând un toiag, a început a Sfărâma 
verdeţurile unuia. Iar fratele văzând, s-a ascuns până le-a sfărâmat toate. 
După ce a rămas numai o rădăcină, a zis fratele către bătrân: "De voieşti, 
lasă pe aceasta să o fierb ca să gustăm din ea împreună!” Aceasta auzind 
bătrânul, a pus metanie fratelui, zicând: "Pentru această nerăutate a ta se 
odihneşte Duhul Sfânt peste tine, frate!" 


E ări Pe cel fără de minte îl ucide mânia (lov 5, 2). lar 
ne învaţă: Soarele să nu apună peste mânia voastră (Efeseni 
4, 26). Cu adevărat, pe cel fără de minte îl ucide mânia, dacă nu va părăsi din 
inimă pomenirea de rău şi răzbunarea asupra celui ce l-a supărat, altfel 
având ură asupra fratelui, ajunge să fie ca un ucigaş de oameni. Căci, după 
mărturia Sfintei Scripturi, oricine urăşte pe fratele său este ucigaş de oameni şi 
ştiţi că orice ucigaş de oameni nu are viaţă veşnică (| loan 3, 15). lată fraţilor, 
în ce chip, pe cel fără de minte îl ucide mânia. Căci de nu va părăsi mânia şi 
ținerea de minte a răului ajunge la ură şi prin ură se face ucigaş de oameni şi aşa 
îşi ucide prin mânie şi răzbunare sufletul său. 


Iubiţi credincioşi, astăzi este Duminica a cincea a Postului Mare. Fiecare zi în 
post trebuie să fie o nouă treaptă care ne urcă spre cer şi ne apropie de Învierea 
lui Hristos. De aceea suntem datori, fraţii mei, să ne silim zi cu zi la rugăciune, 
la înfrânare, la post, la împăcare duhovnicească cu toţi oamenii, la milostenie, la 
părăsirea păcatelor prin spovedanie şi la unirea cu Hristos prin Sfânta 
Împărtăşanie. 


Astăzi am vorbit de două păcate foarte răspândite la noi: slava deşartă şi mânia. 
Cel mai potrivit timp de pocăință şi despătimire pentru noi toţi este Postul Mare. 


Y Acum să ne ostenim. 

Y Acum să ne rugăm mai mult. 

Y Acum să părăsim mândria, mânia, ura, îndoiala, desfrânarea, necredinţa 
şi tot păcatul. 

Y Acum să ne împăcăm cu Dumnezeu, până mai avem viaţă şi timp de 
pocăință. 


Nu vedem cu toţii câtă suferinţă este în lume şi câți mor fără nici o pregătire 
creştinească? Cum vor fi izbăviţi de osândă cei ce mor în beţie şi desfrâu, cei ce 
mor în ură şi procese, cei ce mor în secte şi în întunericul necredinţei? Cine îi va 


elibera din chinurile iadului, dacă o viaţă de om pe pământ nu le-a ajuns să 
creadă cum trebuie în Dumnezeu şi să facă fapte bune de pocăință? Să ne 
ferească Mântuitorul de un asemenea sfârşit înfricoşător, fără salvare. 


Tot în Duminica de astăzi Biserica Ortodoxă face pomenirea Sfintei Maria 
Egipteanca, pe care ne-o dă ca model de pocăință pentru toţi. Această cuvioasă a 
fost în tinereţe o mare păcătoasă. Dar ajungând la Mormântul Domnului nu 
putea să intre în biserică pentru păcatele ei cele cumplite. Atunci, venindu-şi în 
fire a început să plângă cu amar pentru păcatele sale şi după ce s-a închinat, s-a 
făcut pustnică în pustiul Iordanului. Acolo s-a nevoit singură 47 de ani, răbdând 
grele ispite, foame, gânduri, frig şi lupte de la diavoli. La urmă, fiind 
descoperită de cuviosul Zosima, un sihastru sfânt, acesta a spovedit-o, a 
împărtăşit-o cu Sfintele Taine şi după încă un an, a aflat-o adormită în Domnul 
şi a înmormîntat-o acolo. Pomenirea ei se face la 1 aprilie. Vedeţi câţi ani s-a 
pocăit ea pentru păcatele făcute la tinereţe? 


Să urmăm şi noi pe calea pocăinţei, că fără aceasta degeaba trăim; ne cheltuim 
şi viaţa în zadar, ne pierdem şi sufletul. Mai avem o săptămână până la 
Duminica Floriilor. Este foarte bine ca în aceste zile să vă spovediţi, iar la Florii 
să primiţi Trupul şi Sângele lui Hristos. 


Continuaţi cu postul şi cu rugăciunea. Dar cereți numai cele de folos pentru 


..v 


Impăcaţi-vă cu Dumnezeu şi cu oamenii şi aveţi mare grijă pentru 


Sfântul loan Gură de Aur - Cuvânt la Duminica a cincea a marelui Post 
(Puterea Rugăciunii) 


“Cereţi şi vi se va da” (În.16,24) 


“Desigur, nimic nu este mai puternic decât rugăciunea. Un împărat în haină de 
porfiră nu e mai mărit decât rugătorul pe care îl împodobeşte vorbirea sa cu 
Dumnezeu. Precum un om, vorbind cu împăratul în prezenţa întregii oştiri, a 
comandanților şi a domnilor, prin aceasta atrage asupra-şi ochii tuturor şi capătă 
însemnătate, aşa se întâmplă şi cu cel ce se roagă. Socoteşte numai ce înseamnă 
când un om, în prezenţa tuturor Îngerilor, Arhanghelilor, Serafimilor, 
Heruvimilor şi a tuturor puterilor cereşti, cu toată bucuria şi siguranţa, se 
apropie de împăratul împăraților şi cutează a vorbi către Dânsul? 


Care cinste s-ar putea asemăna cu aceasta? Dar nu numai cinste, ci şi un mare 
folos urmează pentru noi din rugăciune, chiar înainte de a fi primit lucrul pentru 
care ne rugăm. Adică îndată ce ridică cineva mâinile sale la cer şi cheamă pe 
Dumnezeu, deodată retrage inima sa de la toate lucrurile cele pământeşti şi se 
Strămută cu duhul în viaţa cea viitoare. EI atunci gândeşte numai la cele 
cereşti şi în timpul rugăciunii nu are nimic comun cu viaţa cea pământească, 
dacă încă se roagă bine. 


Dacă cumva se aţâtă mânia lui, ea uşor se potoleşte prin rugăciune; dacă poftele 
lui se aprind, focul lui lesne se stinge; de l-ar chinui însă şi pizma, el lesne o va 
alunga, întâmplându-se ceea ce zice profetul despre răsăritul soarelui. Dar ce 
zice el? “ Pus-ai întuneric şi S-a făcut noapte, când se mişcă toate fiarele 
pădurii; puii leilor ţipă după pradă şi cer de la Dumnezeu hrana lor; când 
însă răsare soarele, ele fug şi se târăsc în culcuşurile lor” Ps.103,20-22). Deci 
precum la ivirea razelor soarelui toate fiarele pădurii o iau la fugă şi se ascund 
în culcuşurile lor , ot aşa rugăciunea, ca raza soarelui, iese din gura noastră 


şi se luminează sufletul nostru, fug toate patimile cele fără de minte şi 
dobitoceşti, ascunzându-se în cotloanele lor, însă numai dacă ne rugăm cu 
râvnă şi trezwie. De ar veni atunci chiar satana, el va trebui să se depărteze. 


Adică, precum stăpânul când vorbeşte cu o slugă a sa, nu cuteză o altă slugă a se 
apropia şi a-l stingheri, aşa cu atât mai puţin cutează duhurile cele rele a ne 
stingheri când vorbim cu Dumnezeu cu râvnă cuviincioasă. 


Rugăciunea este un liman pentru cei zbuciumaţi de furtună, o ancoră pentru 
cei goniţi de valuri, un toiag pentru cel ce se clătină, o comoară pentru cei 
săraci, o siguranţă pentru cei bogaţi, un ajutor împotriva bolilor şi o ocrotire 
pentru sănătate. 


Rugăciunea face nepieritoare bunurile ce le avem şi cu toată graba goneşte 
relele ce ne bântuiesc. De vine vreo ispită, ea uşor se alungă, de se întâmplă 
pierderea averii, sau altceva ce tulbură sufletul, rugăciunea vindecă şi aceasta 
curând. Rugăciunea este scăpare contra tristeţii, temelia veseliei, pricină de 
bucurie statornică, muma adevăratei înţelepciuni. 


Cine se poate ruga cu toată puterea, fie el cel mai sărac om, el totuşi va fi cel 
mai bogat dintre toţi; aceluia însă, căruia îi hpseşte rugăciunea, de ar şedea chiar 
pe scaun împărătesc, tot este cel mai sărac dintre toţi. 


Ahab nu era oare împărat, nu avea el oare aur şi argint cu prisosință? Dar 
fiindcă era lipsit de rugăciune, nu s-a dus el oare să-l caute pe Ilie, pe un om 
care nu avea locuinţă, nici alta haină decât un simplu cojoc? Vezi că Ilie era mai 
bogat decât Ahab? Că până ce el a vorbit şi a rugat ploaia de la Dumnezeu, 
împăratul cu toată oastea sa, se aflau în mare nevoie. Aceasta este puterea 
rugăciunii! 


Rugăciunea este arma cea mai tare, vistierie care niciodată nu se deşartă, 
bogăţie nesecată, liman fără valuri, temelia păcii, rădăcină, izvorul, mama 
tuturor bunătăţilor, mai puternică decât o împărăție. 


Adeseori domnitori împodobiţi cu coroană au zăcut doborâţi de friguri, chinuiți 
de arşiţa cea arzătoare; doctorii, soțiile, slugile şi generalii stăteau împrejurul 
lor, dar nici meşteşugul doctorilor, nici altceva asemenea, n-a putut să aducă 
vreo ameliorare bolnavului. Atunci venea un om care şi-a pus încrederea sa în 
Dumnezeu, numai se atingea de trupul celui bolnav săvârşind o rugăciune curată 
şi toată boala se îndepărta. Ceea ce nu putuse nici bogăția, nici mulțimea 
slujitorilor, nici meşteşugul şi cercarea doctorilor, nici mărirea puterii 
împărăteşti, foarte adeseori a săvârşit rugăciunea unui singur sărac şi nevoiaş. 


Aşa puterea rugăciunii a stins şi puterea focului, precum la cei trei tineri în 
cuptorul cel înfocat; a domolit turbarea leilor, precum la Daniil, a pus capăt 
războaielor, a curmat bătăile, a alungat furtunile, a izgonit duhurile cele rele, a 
deschis porţile cerului, a spart cătuşele morţii, a alungat bolile, a abătut paguba 
şi nenorocirea, a întărit cetăţile cele zguduite, a înlăturat şi ridicat pedepsele cele 
dumnezeieşti şi panditurile cele omeneşti. 


Eu însă vorbesc de rugăciunea care nu zace numai pe buze, ci se ridică din 
adâncul inimii. Căci precum copacii cei înrădăcinaţi adânc nu se răstoarnă şi nu 
se smulg nici de înmuitele năvăliri ale vijeliei, tocmai pentru că rădăcinile cele 
înfipte adânc în pământ sunt tari, aşa şi rugăciunea care se naşte din adâncul 
sufletului se suie cu siguranţă la înălțime, pentru că rădăcina sa e tare şi nu 
poate fi răsturnată de nici o furtună a gândurilor. De aceea zice şi profetul: “ 
dintr-un adânc am strigat către Tine , Doamne. ” Ps.129,1. 


Dar atât mai sus se înalță rugăciunea când iese dintr-o inimă strâmtorată şi 
evlavioasă. Precum apa când curge pe un câmp şes şi se poate lăţi pe o mai mare 
întindere, nu se suie la înălțime, dar când se strânge şi se apasă, ţâşneşte la 
înălțime mai iute ca săgeata, tot aşa şi duhul omenesc, când se îndulceşte de o 
liberare mare, se împrăştie oricum; dar când se strânge sau se apasă prin vreo 
nenorocire, atunci transmite la înălțime o rugăciune curată şi binesunătoare. 


Și, ca să ştii că rugăciunea care se săvârşeşte în nevoie mai întâi decât toată 
ascultarea, ascultă pe profetul ce zice: “În necazul meu am chemat pe Domnul 
şi m-a auzit” (Ps. 119.1). Rugăciunea totodată uşurează sufletul cel necăjit. 
Căci dacă cel necăjit capătă oarecare alinare când el poate povesti altor 
oameni nenorocirea lui şi a o descrie, fiindcă prin această grăire el 
depărtează oarecum patimile, apoi nu oare cu atât mai vârtos vei afla mare 
mângâiere şi alinare, când vei spune Domnului, patimile sufletului tău? Unui 
om adeseori îi este împovărător cel ce se jeluieşte de suferinţele sale şi voieşte 
a plânge pe sânul său; se fereşte de el şi îl împinge la sine; la Dumnezeu nu e 
aşa, EI lasă pe oricine, ba încă îl atrage şi cu cât mai îndelungat îi vei povesti 
suferinţele tale , cu atât mai mult te iubeşte şi se pleacă la rugăciunea ta. 
Aceasta ne-o spune însuşi Hristos, când zice : “ veniţi la mine toţi cei osteniți 
şi însărcinaţi şi eu vă voi odihni” Mt.11,28. Aşadar EI ne cheamă la Sine ne 
cheamă la Sine, pentru aceea nu ne lasă neascultaţi; ne atrage la Sine nu ne 
respinge şi de am avea asupra- ne intunerice de păcate, cu atât mai grabnic 
să alergăm spre Dânsul; că El a venit nu ca Să-i cheme pe cei drepți, ci pe cei 
păcătoşi (Matei 9,13). 


Numai noi înşine să ne predăm Lui, numai noi să alergăm la Dânsul şi să nu 
ne mai lăsăm de El şi ne vom încredința cât de adevărat este graiul: că nimica 
în lume nu ne poate în adevăr tulbura, când noi ne rugăm cu râvnă şi cu 


sinceritate. Intâmplă-se orice, totul se va depărta uşor prin rugăciune. Şi ce 
este de mirat că rugăciunea poate depărta necazurile omeneşti, când ea aşa de 
uşor Stârpeşte şi dezrădăcinează păcatul? 


Deci pentru ca noi să petrecem cu norocire viaţa aceasta de faţă, totodată să ne 
eliberăm de păcatele noastre şi să putem oricând cu bucurie a ne înfățişa la 
scaunul Judecăţii lui Hristos, de-a pururea să ne gătim nouă pentru acest scop 
locul cel mântuitor al rugăciunii amestecându-l cu lacrimi, cu râvnă, cu 
îndelungă răbdare. Atunci noi vom dobândi o îndestulare statornică şi îndulcirea 
de bunătăţile cele cereşti, de care fie ca noi toţi să ne împărtăşim, prin harul şi 
iubirea de oameni a Domnului nostru lisus Hristos, căruia împreună cu Tatăl şi 
cu Duhul Sfânt, se cuvine laudă în vecii vecilor! Amin.” 


(Extras din cartea: Sfântul loan Gură de Aur - Omilii la Postul mare) 


Sfântul Nicolae Velimirovici - Predică la Duminica a V-a din Postul mare a 
Sfintei Maria Egipteanca - Evanghelia despre slujirea şi patimile Fiului lui 
Dumnezeu 


( Marcu 10:32-45) 


Smerenia Domnului nostru lisus Hristos este un lucru de mare măreție, fiindcă 
minunile Sale sunt o mare uimire, dimpreună cu Invierea Sa - acea minune a 
minunilor. Luând trup împuţinat şi strâmt, de rob, EI a ajuns slujitorul robilor 
Săi. 


De ce încearcă oamenii Să pară mai mari şi mai buni decât sunt? larba de pe 
câmp nu încearcă aceasta şi nici peştii din apă sau păsările din văzduh. 
Atunci, de ce oamenii fac aceasta? Pentru că, odinioară, ei au fost cu adevărat 
mai mari şi mai buni decât sunt acum şi umbra acestei amintiri îi îndeamnă la 
exagerarea măreției şi bunătăţii lor - pe o coardă întinsă prea tare şi să fie 
mânuiţi de demoni. 


Dintre toate lucrurile pe care trebuie să le înveţe omul, smerenia este lucrul cel 
mai greu. De aceea, Domnul lisus Şi-a făcut cunoscută învăţătura Lui despre 
semerenie în termenii cei mai limpezi cu putinţă, atât în cuvânt, cât şi în faptă, 
aşa încât nimeni să nu poată pune la îndoială însemnătatea de nemăsurat şi de 
neînlăturat a smereniei, în lucrarea de mântuire a omului. De aceea a venit EI 
îmbrăcat în trup omenesc stricăcios, întocmai aşa cum se făcuse cel al lui Adam, 
ca pedeapsă pentru căderea lui în păcat. EI, Domnul Cel fără de păcat şi 
Făcătorul heruvimilor minunaţi şi strălucitori, S-a îmbrăcat în veşmânt gros, 
stricăcios, de întemnițat vinovat. Nu este aceasta, în sine, o lecţie destul de 
limpede, despre smerenia pe care trebuie să o înveţe oamenii cei păcătoşi? 


Domnul a repetat această lecţie 


> prin naşterea Lui în peştera păstorilor, în locul unei curţi împărăteşti, 
aflându-Se în preajma păcătoşilor şi săracilor care erau batjocoriți, 
> prin spălarea picioarelor ucenicilor Lui, luând de bunăvoie patima Lui 
asupra Lui şi 
> în cele din urmă, răstignindu-Se pe Cruce, prin înghițirea până la fund a 
paharului suferinţei celei mai amare. 
Cu toate acestea, oamenii au socotit că învăţătura despre smerenie este cea mai 
grea de priceput şi la fel este să o pună în lucrare. 


Chiar şi ucenicii lui Hristos, care fuseseră dimpreună cu bunul şi smeritul lor 
Domn în fiecare zi, nu au fost în stare să înţeleagă bunătatea Lui şi nici Să 
înveţe smerenia Lui. 


Preocuparea pe care o aveau pentru ei şi situaţia lor, slava şi răsplata lor, s-a pus 
în privelişte chiar în chpele cele mai hotărâtoare, când ei ar fi trebuit să se 
gândească cel mai puţin la aceste lucruri. Dar aceste slăbiciuni li s-au arătat în 
acele clipe cu îngăduinţa lui Dumnezeu, astfel ca neamuri de-a rândul să 
vadă toate slăbiciunile, căderea păcătoasă şi nimicnicia firii omeneşti. 


De exemplu, 


> când Domnul a rostit cuvinte grele despre bogaţi: "Mai lesne este să 


treacă cămila prin urechile acului, decât să intre un bogat în împărăţia 
lui Dumnezeu", Petru L-a întrebat pe Domnul despre răsplata pentru 
fiecare ucenic: "Cu noi oare ce va fi?'' (Matei 19:24, 27). 

> Cu un alt prilej, când Domnul a vorbit ucenicilor Lui despre vindere, 
chinuire şi moartea Fiului lui Dumnezeu, ucenicii mergeau în urma Lui, 
vorbind între dânşii care era mai mare. Cunoscându-le gândurile şi 
auzind vorbirea lor şoptită, Hristos, luând un copil, l-a pus în mijlocul 
lor şi, luându-l în braţe, i-a mustrat pentru cearta lor despre întâietate, 
folosind copilul drept exemplu (Marcu 9:31-37). 

> Iarăşi, în ultima Lui călătorie la Ierusalim, când Domnul vorbea mai 
amănunţit despre suferinţa Lui, spunând dinainte că Fiul Omului va fi 
dat în mâinile păgânilor: "Și-L vor batjocori şi-L vor biciui şi-L vor 
omori, dar după trei zile va învia.” - în ceasul acela însemnat şi 
îngrozitor, când Domnul Slavei vestea umilirea Lui de la urmă, şarpele 
mândriei a mai ridicat o dată capul şi a îndemnat pe doi dintre ucenicii 
apropiaţi să rostească o întrebare linguşitoare, care părea mai mult o 
batjocură faţă de mările şi îngrozitoarele suferinţe ale Domnului. 


Evanghelia de astăzi vorbeşte despre întâmplarea cea din urmă. Şi luând la Sine, 
iarăşi, pe cei doisprezece, a început să le spună cele ce aveau să 1 se întâmple. 


Nu era acum nici prima, nici a doua, nici ultima oară când Mântuitorul le vestea 
dinainte despre Patima Lui care urma să vină. 


Urcând din Galileea la Ierusalim, ca să nu Se mai întoarcă pe calea aceea în 
haina cea trupească, Domnul a repetat ucenicilor Săi lucrurile pe care EI le mai 
spusese lor de câteva ori. De ce repetă EI acelaşi lucru de atâtea ori? Pentru a 
scoate din rădăcină şi ultima încolţire a mândriei pe care El o mai putea 
vedea înlăuntrul lor şi care se arăta în clipa aceea. Mai mult, pentru ca ei să 
nu fie luaţi, fără să-şi dea seama, de valul acestor întâmplări îngrozitoare şi să 
fie aruncaţi în deznădejde, năruindu-li-se toată nădejdea pe care o aveau în 
inimile lor. În felul acesta, zicerea cu limpezime a vestirilor tuturor 
întâmplărilor care urmau să se întâmple, le va aduce lumină ucenicilor Săi, ca o 
rază neobişnuită şi tainică, luminându-le şi încălzindu-le sufletele în vremea 
celor mai întunecate clipe ale scurtei biruinţe a păcătoşilor asupra Celui singur 
drept. 


În sfârşit şi pentru a-i pregăti pentru propria lor suferință şi cruce, "Căci dacă 
fac acestea cu lemnul verde, cu cel uscat ce va fi?" (Luca 25:31). "Dacă M-au 
prigonit pe Mine şi pe voi vă vor prigoni.” (loan 15:20). EI este primul care 
primeşte suferinţa, dând exemplu tuturor. 


In ultima Lui călătorie către Ierusalim, Domnul a arătat aceasta ucenicilor Săi, 


nu numai prin cuvinte, ci şi prin faptele Sale, căci Evanghelistul Marcu aduce 
această lămurire uimitoare chiar înainte de începerea Evangheliei de astăzi: şi 
erau pe drum, suindu-se la Ierusalim, iar lisus mergea înaintea lor. Şi ei erau 
uimiţi şi cei ce mergeau după El se temeau. (Marcul0:32). Se pare că în chip 
cu totul deosebit față de obiceiul Lui, El mergea înaintea lor, ca să le arate 
grăbirea de bunăvoie către patima Sa şi supunerea Sa faţă de voia Tatălui Său, şi 
ca să le mai arate exemplul Său de a fi primul la suferinţă. Şi atunci, ucenicii 
trebuie să-şi urmeze Domnul lor Cel sfânt, care este primul în suferinţă şi de 
bunăvoie, îi îndeamnă şi pe ei către sfârşitul lor mucenicesc. 


Dar ucenicii erau uimiţi, pentru că ei nu pricepeau umilirea şi moartea Celui 
Unul care, de atâtea ori de arătase în priveliştea lor, ca fiind mai puternic decât 
oamenii, decât natura şi decât legiuni întregi de draci. Şi ei, urmându-L pe EI, se 
temeau, pentru că, deşi nu înțelegeau, totuşi ei simțeau că toate lucrurile acelea 
cumplite şi de neînchipuit despre care vorbise EI de atâtea ori, urmau să se 
întâmple. 


"Că iată, ne Suim la Ierusalim şi Fiul Omului va fi predat arhiereilor şi 
cărturarilor şi-L vor osândi la moarte şi-L vor da pe mâna păgânilor. Şi-L 
vor batjocori şi-L vor biciui şi-L vor omori, dar după trei zile va învia.” 
Acestea toate urmau să se petreacă pas cu pas, cuvânt cu cuvânt, numai după 


puţine zile. Prevestirea dată de El era atât de adevărată, cum numai El putea 
face, căci ochii Lui puteau vedea în acelaşi timp prezentul şi viitorul, EI fiind 
Cel care vede la fel de limpede ceea ce trebuie să se întâmple şi ceea ce s-a 
întâmplat deja. Înălțat deasupra tuturor celor ale firii, Domnul lisus Se ridică 
şi deasupra veacurilor. Întâmplările tuturor vremurilor I se arătau în 
privelişte, la fel cum toate întâmplările care au loc pe stradă, sunt limpezi 
pentru ochii omului obişnuit care se află de faţă. Cel care putea vedea 
întregul trecut al femeii samarinence şi viitorul întregii lumi până la Sfârşitul 
veacurilor, putea să vadă lesnicios şi limpede, ceea ce urma să 1 se întâmple 
Lui după ce urca dealurile Iudeii spre Ierusalim, pentru ultima oară. În 
vreme ce ucenicii aşteptau de la EI, în felul lor omenesc, minuni tot mai mari 
şi mai mari şi Slavă tot mai mare şi mai mare, El Se vedea în mijlocul 
mulțimii de popor, legat, batjocorit, scuipat, sângerând şi răstignit pe cruce. 
Înainte de a ajunge la ultima şi cea mai mare minune a Sa, EI trebuia să 
ajungă să fie murdăria lumii, un fleac pe care să-l scuipe cei mai murdari 
păcătoşi, pe care i-a cunoscut lumea. Înainte de Înălțarea Sa la cer, El 
trebuia să Se pogoare în adâncul cel mai de dedesubt al pământului, mai 
adânc decât mormintele, chiar până în adâncurile iadului. Înainte de a intra 
în Slava cea cerească şi de a-Şi lua locul pe tron ca Judecător al cerului şi al 
pământului, EI trebuia să îndure bătaie şi ruşine. 


"Dacă grăuntele de grâu, când cade în pământ, nu va muri, rămâne Singur; 
iar dacă va muri, aduce multă roadă.” (loan 12:24). Fără suferinţă, nu există 
înviere; fără umilire nu există preamărire. El desluşise aceasta ucenicilor Săi 
vreme de trei ani întregi şi acum, chiar înainte de a Se despărţi de ei, era 
limpede că ei nu L-au înţeles. Fiindcă vedem acum doi dintre ucenicii Săi cei 
mai apropiaţi venind la EI, cu o cerere de felul acesta: Și au venit la EI Iacov şi 
Ioan, fiii lui Zevedeu, zicându-I: Învăţătorule, voim să ne faci ceea ce vom 
cere de la Tine. lar EI le-a zis: Ce voiţi să vă fac? lar ei i-au zis: Dă-ne nouă 
Să şedem unul de-a dreapta Ta şi altul de-a stânga Ta, intru slava Ta. 


Acestea erau gândurile şi doririle care îi urmăreau pe aceşti doi ucenici chiar în 
ajunul sfârşitului cumplit, pe care avea să-l îndure Învățătorul lor! Aceasta este 
firea omului învârtoşată, grosolană, pe care Domnul, Vindecătorul, caută să 
o înmoaie şi să o îndumnezeiască! După ce întărise şi tot repetase că "şi mulți 
dintre cei dintâi vor fi pe urmă şi din cei de pe urmă întâi", această învăţătură a 
fugii de mărirea şi de slava lumească, după ce dăduse pilda supunerii faţă de 
Voia lui Dumnezeu şi în cele din urmă, după prevestirea cumplită a ultimei Sale 
umiliri şi suferinţe nedrepte - aceşti doi ucenici ai Săi, care erau dintre cei mai 
apropiaţi, se osândesc pe ei, prin căutarea răsplătirii şi slavei lor de la Domnul! 
Gândurile lor zboară de la suferinţele cumplite prevestite ale Domnului, ei se 
gândesc numai la slava Lui cea mai dinainte spusă. Ei cer partea leului din 


această slavă, numai pentru dânşii: să stea unul de-a dreapta şi celălalt de-a 
stânga Domnului când EI va veni să împărăţească! 


Ce fel de prieteni sunt aceştia care nu sunt prinşi de suferinţă, la gândul 
tuturor suferințelor prietenului lor, care aveau să vină? "Voi sunteţi prietenii 
Mei!"' (oan 15:14), le-a spus Domnul. Jar ei se poartă cu atâta necugetare 
faţă de suferințele Lui şi îşi cer partea lor - şi aceasta pare foarte 
îndestulătoare - a slavei care va fi a Lui, numai după umilirea, sudoarea, 
vărsarea de sânge, suferinţa şi durerea prin care avea să treacă. Ei nu cer să 
fie părtaşi la suferinţele Lui, ci numai la Slava Lui. Dar pe ce bază învinuim 
noi pe aceşti doi fraţi? S-au întâmplat toate astea pentru a scoate la iveală 
stricăciunea adâncă a firii omeneşti. 


Căutarea slavei fără suferință de către lacov şi loan este căutată de către toţi 
urmaşii lui Adam - întotdeauna slavă fără suferinţă. Ori de câte ori vorbea 
Domnul despre slava Lui viitoare, El vorbea întotdeauna şi despre suferinţa 
care va fi mai înainte. Dar Apostolii Lui, ca şi ceilalţi oameni, voiau să sară 
peste suferinţa în slavă, în chip nemijlocit. Oamenii de până în ziua de astăzi, 
care nu cunoşteau tainele suferinţei lui Hristos, legătura dintre suferinţă şi viaţă, 
între durere şi slavă, nu puteau pricepe ce se întâmplă. Fi îşi doreau mereu să 
vină o zi când se va despărți viaţa şi slava de suferinţă şi durere, binecuvântând 
şi însuşindu-şi cu tărie doar partea cea dintâi, dar hulind şi neprimind cealaltă 
parte. Aceasta au încercat să facă lacov şi loan în această împrejurare şi, 
făcând aşa, ei au dat la iveală nu numai propria lor slăbiciune, ci slăbiciunea 
întregii omeniri. Şi Domnul nostru dorea ca slăbiciunile nici unuia dintre 
ucenicii Săi să nu rămână nescoase la iveală, pentru ca astfel să poată primi 
ajutor întreaga omenire. El a venit ca Doctorul şi Izvorul Tămăduirii. 
Slăbiciunea omului a fost descoperită prin Apostoli şi în sfârşit, vindecarea şi 
puterea lui Hristos se făceau văzute prin ei. Cu acest prilej, Domnul i-a pus încă 
o dată pe Apostoli faţă în faţă cu chipul suferinţei Lui şi al slavei Lui. Pentru 
fiii lui Zevedeu, aceasta a fost o ispită la care nu s-au putut împotrivi şi au 
căzut: ei au ales slava şi nu au primit suferinţa. 


Domnul a dorit să smulgă ultima urmă de trândăvire din sufletele ucenicilor Săi, 
înainte de răstignirea Sa. Cuvintele Lui despre suferinţă şi slăvire au apăsat cu 
putere mare asupra sufletelor celor doi şi prin această apăsare, EI a curățit din 
sufletele lor ultima rămăşiţă puturoasă a mândriei. Domnul a săvârşit această 
lucrare duhovnicească asupra sufletelor celor mai iubiți prieteni ai Săi, atât 
pentru sănătatea lor, cât şi pentru a noastră. Nimeni dintre noi să nu creadă că 
este deja vindecat de slăbiciunea sa păcătoasă, chiar dacă acesta S-a ţinut 
departe de rele vreme îndelungată şi a postit şi a făcut milostenii, chemându-L 
pe Domnul lisus în ajutor. 


Aceşti doi Apostoli petrecuseră trei ani în preajma Domnului întrupat; ei L-au 
văzut la faţă, au primit învăţătură din gura Lui, au fost de faţă la minunile Lui, 
au mâncat şi au băut dimpreună cu EI şi apoi, după toate astea şi-au arătat rănile 
lor încă nevindecate ale deşertăciunii, ale iubirii de sine, ale cunoaşterii 
nelucrătoare lumești şi ale neputinței duhovniceşti. Ei mai aveau încă gândirea 
de evrei, nu de Creştini: ei mai credeau într-o împărăție pământească pentru 
Mesia, în biruinţa Lui pământească asupra vrăjmaşilor Lui şi în puterea şi slava 
Lui lumească, ca şi puterea şi slava purtată de către David şi Solomon. 


O, creştinilor, gândiţi-vă şi hotărâți: cum vă veţi vindeca de rănile voastre şi 
cum veţi ajunge la desăvârşirea smereniei şi ascultării față de Voia lui 
Dumnezeu, când aceşti doi fraţi minunaţi nu au fost în stare să dobândească 
aceasta în cei trei ani, pe care i-au petrecut în legătură neîntreruptă, 
nemijlocită, cu Dumnezeul Cel viu? Ei au dobândit aceasta mai târziu, când 
Duhul lui Dumnezeu a pogorât în chip de limbi de foc în inimile lor, 
aprinzându-i cu iubire pentru Hristos. Atunci, ei nu au râvnit Slavă fără de 
suferinţă, dar, ruşinându-se de mândria lor de odinioară, au împărtăşit de 
bunăvoie suferinţele Domnului lor, pironindu-şi inimile pe Crucea 
Prietenului lor. 


Să ascultăm atunci răspunsul Domnului la cererea ucenicilor Săi aceştia: Dar 
lisus le-a răspuns: Nu ştiţi ce cereţi! Puteţi să beţi paharul pe care îl beau Eu 


Sau să vă botezați cu botezul cu care Mă botez Eu? lar ei l-au zis: Putem. Și 
lisus le-a zis: Paharul pe care Eu îl beau îl veţi bea şi cu botezul cu care Mă 
botez vă veţi boteza, dar a şedea de-a dreapta mea, nu este al Meu a da, ci 
celor pentru care s-a pregătit. 


Ce bun şi blând este Domnul! Oricare învăţător obişnuit, muritor, s-ar fi mâniat 
pe asemenea ucenici şi ar fi țipat la ei: "Plecaţi de la mine; nu sunteţi vrednici să 
vă dau învăţătura duhovnicească! De trei ani de zile vă tot spun şi vă explic şi 
voi mai vorbiţi ca şi cum nu înţelegeţi nici măcar un lucru!" /oruşi, Domnul le- 
a răspuns lor lămurit, dar tot cu blândeţe şi cu bunătate: "Nu ştiţi ce cereţi.” 
Asta înseamnă: voi vă gândiţi la Mine în chip materialnic, nu duhovnicesc; 
voi nu căutaţi Slava lui Dumnezeu, ci pe a voastră. Voi încă nu aţi înţeles 
desăvârşit cine sunt Eu şi care este Împărăţia Mea. Voi tot numai ca Mesia al 
poporului evreu Mă vedeţi şi credeţi că Împărăţia Mea ar fi asupra acestui 
neam. De aceea voi cutezaţi să căutaţi mărire în această împărăție. Dar Eu 
sunt Mesia tuturor neamurilor, Mântuitorul celor vii şi al celor morţi şi 
Împăratul Împărăției celei nevăzute, în care toate neamurile şi popoarele una 
sunt, Cete de îngeri fără de număr se bucură că se pot numi Slujitori în 
această Împărăţie. Serafimii şi heruvimii, pe care se sprijină tronul lui 
Dumnezeu, nici nu visează să caute mărire în această Împărăţie. Cel mai mic 
în această Împărăţie a Mea este mai mare şi mai Slăvit decât cel mai mare şi 


cel mai măreț dintre împărații lumii acesteia. Voi nu ştiţi, atunci, ce cereți. 


De aceea, Eu vă 
cer vouă aceasta - ceea ce este de preţ mai mare şi de folos mai mare decât 
preocupările şi doririle voastre deşarte: "Puteţi să beţi paharul pe care îl beau 
Eu Sau Să vă botezați cu botezul cu care Mă botez Eu?” Domnul se gândeşte 
acum la paharul morţii şi la botezul cu sânge - prin mucenicie. Acesta este cel 
de-al treilea botez; primul a fost botezul lui loan cu apă, cel de-al doilea este 
botezul lui Hristos, cu apă şi cu Duh - şi numai unora le este dat botezul cu 
sânge: cununa muceniciei. 


Este de netăgăduit faptul că botezul cu sânge este legat de jertfa cea mai mare, 
dar este legat şi de slava cea mai mare. Apostolii lui Hristos trebuie să se boteze 
cu acest botez şi de aceea Domnul a dat cea mai mare grijă pregătirii ucenicilor 
Săi pentru viitoarea mucenicie, fiindcă nu este nimic mai cumplit sau ucigător 
de suflet decât să slăbească sub chinuire şi să se lepede de Hristos. 


De îndată ce Iuda a simţit apropiata umilire şi suferință a Învăţătorului său, 
acesta s-a lepădat de EI şi făcând aşa, s-a dat pierzării pentru veşnicie. El era 
unul dintre cei care aşteptau în deşert să-L vadă pe Hristos împărăţind în 
Ierusalim şi să-şi primească propria sa slavă pentru partea sa, în aceasta. Cu 
toate acestea, când el a văzut că, în locul cununei împărăteşti, Hristos va purta 
cunună de spini, el s-a întors de la el şi s-a dat de partea celor care dădeau 
impresia că sunt mai bogaţi şi mai slăviți în lumea aceasta decât Mântuitorul. 


Iacov şi loan au răspuns la întrebarea lui Hristos fără şovăire: "Putem." Totuşi, 
acest răspuns arată cât de mult Îl iubeau ei pe Domnul lor. Este limpede faptul 
că întrebarea cumplită a lui Hristos despre pahar şi despre botez, a făcut o mare 
impresie asupra fraților, precum doctoria amară asupra omului bolnav, pentru că 
ei şi-au venit în sine degrabă şi s-au ruşinat de gândurile lor de mărire, tocmai 
atunci când gândurile lor trebuiau să se adâncească asupra suferinţei. Având o 
pricepere fără de asemănare în călăuzirea sufletului omenesc, Domnul, într-o 
clipă a îndreptat sufletele lui Iacov şi loan, întorcându-le de la dorirea de 
mărire la primirea de îndată a suferinţei şi a morții. 


Ce învăţătură minunată, desăvârşită, este aceasta pentru noi toți, creştinii! 
Ori de câte ori ne închipuim în Împărăţia fără de moarte a lui Hristos şi 
umblăm pe acolo, căutându-ne locul nostru şi mărirea noastră, Domnul ne 
pune aceeaşi întrebare pe care a pus-o fiilor lui Zevedeu: puteţi să beţi 
paharul pe care îl beau Eu Sau să vă botezați cu botezul cu care Mă botez Eu? 
EI ne călăuzeşte întotdeauna către dreapta socoteală, nu a cetăţii cereşti unde 
noi nu am ajuns încă, ci a căii pe care noi încă nu am călătorit ca să ajungem 


acolo. Trebuie să răbdăm suferinţa înainte de a ajunge la slavă. Visele 
noastre de slavă sunt deşarte, dacă suferinţa vine asupra noastră şi ne găseşte 
nepregătiţi, şi ne lepădăm de Domnul. Atunci ne va aştepta ruşinea în locul 
slavei şi pieirea veşnică în locul vieţii. Binecuvântaţi Sunt aceia dintre noi 
care, la întrebarea lui Hristos dacă putem bea paharul suferinţei pentru EI, 
sunt pregătiţi oricând cu răspunsul: "Doamne, putem!" 


Dar cine va sta la dreapta sa şi la stânga Sa nu este important să cunoaştem. 
Domnul, în smerenia Lui, răspunde: "Nu este al Meu a da." Numai după ce Ela 
înviat şi S-a înălţat, El va fi ca Dumnezeu, Judecătorul celor vii şi al celor morţi. 
Acum, El încă Se află în trup, muritor şi fără slavă, în starea umilă de rob pentru 
întreaga lume; şi acum, când Îl aşteaptă cea mai mare încercare de smerenie şi 
desăvârşire a ascultării Lui, faţă de Voia Tatălui Său, înainte de venirea 
chinurilor de umilire şi suferinţă, EI nu va lua hotărâri despre felul locului şi al 
cinstirii din viitoarea Lui Împărăţie. Ca om, El nu va primi ceea ce este a Lui, ca 
Dumnezeu. Numai după ce va fi băut paharul Său cel amar şi Se va fi botezat cu 
botezul sângelui, chiar la răstignirea Sa pe Cruce, EI va cuteza să făgăduiască 
Raiul tâlharului pocăit - pentru ca, prin asemenea lucrare, să-i înveţe pe oameni 
smerenia, smerenia singură, fără de care întreaga zidire a mântuirii se va fi 
ridicat fără temelie. 


Ceea ce Domnul spune: "Nu este al Meu a da" nicidecum nu se poate tălmăci să 


însemne că Fiul lui Dumnezeu este mai puţin Dumnezeiesc decât Tatăl în 
Împărăţia Cerurilor, cum au înţeles unii eretici. Pentru că Cel care a spus: "Eu 
şi Tatăl Meu una suntem ” (loan 10:30) nu s-ar putea lepăda de Sine. Cuvintele 
"nu este al Meu a da" se pot înţelege corect numai atunci când se socoteşte în 
termeni vremelnici, nu veşnici - într-o vreme trecătoare, în starea Sa de umilire 
ca om în trup. 


Mai mult, în clipa dinaintea celei mai mari umiliri, Domnul lisus, din voia Sa 
liberă şi pentru învăţătura şi mântuirea noastră, nu Şi-a făcut cunoscute toată 
dreptatea şi puterea întreagă, pe care urma să le aibă Domnul Cel biruitor mai 
târziu, după înviere şi slăvire. Numai după Învierea Sa şi după ce a fost slăvit în 
trup şi după ce a fost biruitor asupra lui Satan, asupra lumii şi a morţii, Domnul 
a spus către ucenicii Săi: "'Datu-Mi-s-a toată puterea în cer şi pe pământ.” 
(Matei 28:18). Dar la toată această lămurire, noi trebuie să mai adăugăm ceva, 
ceva ce aratâ grija cea mai înţeleaptă şi atotvăzătoare a Domnului, în rânduiala 
mântuirii omului. El doreşte să arate că nu se află aici nici o pagubă, nici o 
părtinire, căci nu este părtinire la Dumnezeu (Romani 2:11). Domnul vrea să 
spună că Apostolii nu trebuie să fie încrezători în mântuirea şi Slăvirea lor 
doar pentru că au fost chemaţi la apostolat. Căci, chiar şi printre Apostoli se 
afla unul care va pieri. Împărăţia este pregătită pentru toţi cei care, în viaţa 
aceasta, se aratâ vrednici de ea, fără să socotească în vreun fel chemarea sau 


apropierea de la suprafaţă faţă de Hristos, sau vreo legătură de sânge cu EI, 
aşa cum era Situația cu aceşti doi fraţi - lacov şi loan. 


Umilirea până la batojocura de sine şi dragostea până la moarte - acestea 
sunt cele două pilde pe care Domnul a căutat să le sădească în inimile 
ucenicilor Săi, scoțându-le din rădăcină buruienile mândriei, ale părerii bune 
despre sine şi deşertăciunea înfumurării. 


Și auzind cei zece, au început a se mânia pe Iacov şi pe loan. Mânia celorlalți 
zece împotriva celor doi nu s-a ivit din înţelegerea lor mai duhovnicească şi mai 
desăvârşită a Împărăției lui Hristos, decât înţelegerea lui Iacov şi Ioan, ci din 
curata pizma omenească. Ne va face această întrebare să socotim că înţelegerea 
vinderii lui Hristos şi a Împărăției Sale este mai desăvârşită decât înţelegerea lui 
Iacov şi loan? 


"De ce să se socotească lacov şi loan pe o treaptă mai ridicată decât noi 
ceilalți?” - aceasta era întrebarea cea ascunsă, principalul izvor al mâniei şi 
răzvrătirii lor împotriva celor doi. Prin mânia lor pizmuitoare, cei zece Apostoli 
au dat la iveală pe neştiute, faptul că ei pricepeau la fel de puţin că Iacov şi loan 
sau, mai degrabă, că nu înțelegeau Împărăţia duhovnicească a lui Hristos şi 
slava Lui cea cerească. Dar noi ştim că Domnul lisus nu a ales pe cei mai 
înţelepţi dintre înţelepții lumii acesteia ca să-I fie ucenici, ci, dimpotrivă, cu 
adevărat erau cei mai Simpli dintre cei simpli. 


» Eli-a ales pe cei mai împuţinaţi ca să-i facă cei mai mari: 
» Eli-a ales pe cei mai simpli ca să-i facă cei mai înţelepţi; 
» Eli-a ales pe cei mai slabi ca să-i facă cei mai tari; 

» Eli-a ales pe cei mai nesocotiţi ca să-i facă cei mai slăviţi. 


Și Domnul a izbutit în această treabă anevoioasă în chip la fel de minunat, ca în 
toate celelalte. Puterea Lui făcătoare de minuni nu s-a arătat aici mai puţin, 
decât în potolirea furtunii sau înmulţirea pâinilor. Arătându-se slăbiciunile 
ucenicilor, Evangheliştii insuflaţi de Dumnezeu, ai lui Hristos, săvârşesc un 
scop îndoit: 


> mai întâi, ei ne arată în felul acesta propria noastră slăbiciune; şi 
> în al doilea rând, ei arată măreţia puterii lui Dumnezeu şi înţelepciunea 
mijloacelor Sale de tămăduire şi mântuirea oamenilor. 


Acum, când ceilalți zece ucenici au dat la iveală faptul că ei nu pricepeau 
slava lui Hristos şi au mai arătat în acelaşi timp că sufereau de pizmă 
omenească obişnuită, Domnul a folosit prilejul pentru a le mai da o pildă de 
smerenie: Și lisus, chemându-i la Sine, le-a zis: Ştiţi că cei ce se socotesc 


cârmuitori ai neamurilor domnesc peste ele şi cei mai mari ai lor le stăpânesc. 
Dar între voi nu trebuie să fie aşa, ci care va vrea să fie mai mare între voi să 
fie slujitor al vostru şi care va vrea să fie întâi între voi să fie tuturor slugă. 


Aici este o nouă stare de lucruri! Aici este o nouă rânduială a oamenilor, 
neştiută şi neauzită în lumea păgână, înainte de Hristos. Între păgâni, căpeteniile 
şi-au pus în lucrare puterea prin silire şi cârmuitorii au stăpânit prin tăria puterii 
lor, prin moştenire sau bogăţie. Ei au cârmuit şi au stăpânit şi toţi ceilalți le ştiau 
de frică şi le slujeau cu înfricoşare. Ei se socoteau cei dintâi, cei mai mari, mai 
preamăriţi şi mai buni, numai pentru că erau ridicați deasupra celorlalţi prin 
locul ocupat între oameni, puterea şi cinstea lor. Locul dintre oameni, puterea şi 
bogăţiile erau măsură de măsurare a preamăririi printre oameni. Domnul lisus 
nu primeşte această socotinţă şi statorniceşte slujirea ca mijloc de mărire între 
cei care cred în El. Ochii oamenilor nu-l văd ca fiind cel mai înălțat, pe cel care 
este cel dintâi, ci pe cel pe care inimile oamenilor îl simt că este bun. 


Într-un popor creştin, cununa nu aduce locul cel dintâi prin dreptul pe care îl are 
în sine şi cu bogăţiile este acelaşi lucru şi puterea nu dă preţuire persoanei. 
Chemarea şi locul rămân chipuri goale dacă nu sunt întregite cu adevărata 
slujire a celorlalţi, în numele lui Hristos. Toate semnele şi simbolurile de 
suprafaţă ale preamăririi sunt numai o aparenţă fără conţinut, dacă preamărirea 
nu a fost câştigată şi îndreptățită prin slujire. 


Cel care se aşează în vârf prin putere, se află într-un loc foarte primejdios; şi 
atunci când cade, el ajunge în locul cel mai de jos. Cel care îşi cumpără un loc 
de vază îşi va primi răsplata de pe buzele oamenilor şi din mâinile oamenilor, 
dar va fi batjocorit în inimile oamenilor. Cel care prin putere s-a ridicat în 
fruntea oamenilor, va şedea pe un vulcan de ură şi pizmuire - până când 
vulcanul erupe şi acesta piere în lavă. 


"Dar între voi nu trebuie să fie aşa” este porunca Domnului. O asemenea 
rânduială socială vine de la diavol, nu de la Dumnezeu. Fiii întunericului 
viețuiesc aşa, nu fiii luminii. Și voi Sunteţi fii ai luminii. Între voi să 
domnească întâietatea dragostei şi tăria dragostei să-şi arate puterea. Acela 
dintre voi, care îi va sluji cel mai mult pe fraţii săi, din dragoste, acela va fi cel 
dintâi în ochii lui Dumnezeu şi întâietatea lui va dăinui atât în lumea aceasta, 
Cât şi în cea viitoare. 


Moartea nu are nici o putere asupra dragostei, nici asupra a ceea ce a zidit 
dragostea. Cel care ajunge la întâietate prin dragoste în viaţa aceasta, asemenea 
o va păstra şi în viaţa cea viitoare: aceasta nu i se va lua de la el, ci va spori şi se 
va întări cu tărie care nu trece. Cel care ştie cât de mult rău s-a adus în lume şi 
încă se aduce prin lupta de mărire, va pricepe că această învăţătură a lui Hristos 


aduce pace. Prin aceasta s-a pus început celei mai mari şi mai binecuvântate 
revoluţii din societatea omenească - începând de la cea dintâi societate 
omenească. 


Gândiţi-vă ce-ar însemna pentru oameni dacă asemuirea şi rangul lor ar 
depinde de slujire şi de dragoste, în locul puterii, bogăției, îndestulării sau 
învăţăturii înşelătoare. O, câţi dintre cei care se socotesc că sunt cei dintâi, se 
vor afla dintr-o dată cei de pe urmă; şi câţi care se socotesc cei de pe urmă, 
vor fi cei dintâi! O, ce bucurie ar umple inimile oamenilor - şi câtă rânduială, 
pace şi armonie ar fi! Cu toţii s-ar întrece în slujirea celorlalți, decât să 
stăpânească peste ei. Cu toţii s-ar grăbi să dăruiască şi să ajute, decât să ia şi 
Să zidească împiedicări. Fiecare inimă va fi plină de bucurie şi lumină în 
locul răutăţii şi întunecimii. Atunci diavolul ar lua o lumânare şi ar căuta un 
necredincios în toată lumea - dar nu ar găsi nici unul; 

Și faptul că 
această învăţătură nu este o utopie - un vis de nepriceput - se arată prin 
ultimele cuvinte ale lui Hristos din pericopa Evanghelică de astăzi: "Fiul 
Omului n-a venit ca să I se slujească, ci ca EI să slujească şi să-Și dea sufletul 
răscumpărare pentru mulți.” 


Domnul nostru nu a dat nici măcar o singură poruncă oamenilor, pe care 
chiar El să nu o împlinească cu desăvârşire şi în aceasta EI ne-a lăsat tuturor 
o pildă. Domnul a împlinit porunca despre slujirea oamenilor de-a lungul 
întregii Sale existenţe pământeşti - şi chiar în felul în care a venit pe pământ - 
în moartea Lui şi în Sfârşit, în lucrarea Lui neîncetată, plină de dragoste 
pentru oameni, prin Duhul Sfânt, după moartea Sa şi Învierea Sa cea slăvită. 
Prin moartea Lui, El Şi-a dat sufletul Său "răscumpărare pentru mulţi”. EI nu 
spune "pentru toți”, ci "pentru mulţi”, ceea ce înseamnă că există unii care nu 
vor primi dragostea Lui sau nu vor preţui jertfa Lui. 


Slujirea Lui cu dragoste L-a dus la suferinţă şi moarte, căci cine slujeşte din 
dragoste, iar nu doar dintr-un simţ al datoriei, nu se va împuţina prin moarte. 
De asemenea, pentru că slujirea lui Hristos pentru oameni nu este mărginită de 
vremelnicie, suferință sau moarte, are, prin urmare, toate semnele unei jertfe 
desăvârşite, izbăvitoare. Prin această slujire, Domnul a scos omenirea de sub 
puterea diavolului, a păcatului şi a morţii. Dar Domnul nu ar fi putut nici să 
Săvârşească nici să desăvârşească asemenea Slujire fără umilirea Lui cea 
mare şi de neîntrecut. Fiind Cel Dintâi în toată veşnicia, El S-a făcut cel de pe 
urmă, venind în lume ca rob şi slugă, pentru ca, prin slujirea oamenilor, să 
ajungă încă o dată la preamărirea de neîntrecut şi prin aceasta, să arate 
oamenilor calea către mărirea cea adevărată, către înţelepciunea preamărită şi 
dăinuitoare. 


Unii bărbaţi au pus în inima lor această pildă dată de Fiul lui Dumnezeu şi 
urmându-L pe El şi în numele Lui, s-au dat cu totul slujirii oamenilor cu 
dragoste, dar alții au nesocotit pilda Lui şi învăţătura Lui. 


Ce s-a întâmplat cu cei dintâi şi ce s-a întâmplat cu cei din urmă? Vedem 
răspunsul în grăirea Apostolilor lui Hristos: luda nu a primit nici pilda, nici 
învăţătura Lui şi a sfârşit viaţa sa pământească în chip josnic şi ruşinos: 
spânzurându-se; dar ceilalți unsprezece Apostoli, care au pus în inima lor 
cuvintele despre smerenie din pericopa Evanghelică de astăzi şi au pornit să 
urmeze pilda Învăţătorului lor de slujire cu dragoste, sunt slăviţi pe pământ şi în 
cer, vremelnic şi veşnic. 


Toţi cei care nu au primit învăţătura şi pilda lui Hristos, au mers pe urmele lui 
luda, dar toţi cei care au primit această învăţătură mântuitoare şi au urmat 
această pildă de neîntrecut, au mers pe urmele celor unsprezece Apostoli. Istoria 
lumii a consemnat mii de luda, dar şi mii de mii de ucenici adevăraţi şi 
credincioşi şi următori ai Domnului şi Mântuitorului nostru lisus Hristos. Aşa 
cum Domnul a fost biruitor la sfârşitul scurtei Sale vieți pământeşti, tot aşa EI 
va fi Biruitorul la sfârşitul întregii şi îndelungatei istorii a lumii. Armata 
următorilor mântuiţi şi slăviţi ai Săi va fi neasemuit mai mare, decât aceea a 
vrăjmaşilor Săi - prietenii diavolului şi vrăjmaşii lui Dumnezeu. 


O, să dea Dumnezeu să ne aflăm în acea armată a mântuiţilor şi slăviţilor! O, 
Domnul lisus să ne milostivească pe noi în Ziua cea de Apoi, când soarele 
pământesc se va întuneca, fără să mai strălucească vreodată! 


Sfântul Teofan Zăvorâtul — Predică la Duminica Sfintei Maria Egipteanca 


(D) 


De ce a refuzat Domnul cererea Sfinţilor apostoli Iacov şi Ioan şi a mamei 
lor? Doar ceruseră un lucru deloc rău şi anume un loc în împărăția lui Hristos 
Mântuitorul: Fă ca să şadă unul de-a dreapta şi unul de-a stânga Ta, întru 
împărăţia Ta (Mt. 20, 21). 


Ce, nu poate omul să se roage pentru asta? Doar s-a şi poruncit: „Căutaţi mai 
întâi împărăţia lui Dumnezeu” şi pe toţi ne învaţă Sfânta Biserică să ne rugăm: 
„Nu ne lipsi pe noi, Doamne, de veşnica Ta împărăție". 


Și atunci, care este pricina pentru care au fost refuzaţi? După aceea, doar, tot 

au primit împărăţia şi au fost proslăviţi. Pricina e aceea că ei îşi însuşiseră cu 

de la sine putere dreptul la împărăție şi nu doar la împărăție, ci şi la un 

anume loc: cel mai de cinste din împărăție. Iar a-ţi însuşi cu de la sine putere 

nu doar o anumită treaptă de slavă din împărăție, ci chiar şi împărăţia în 
eneral, nu e îngăduit: 


Nu este al Meu a da, ci celui căruia i se va da de către Tatăl Meu 
Cel Ceresc”. 


Aşadar iată şi învăţătura Evangheliei de astăzi: să nu ne însuşim cu de la sine 
putere împărăţia şi lucrând cu toată osârdia pentru primirea ei, primirea în sine 
să o lăsăm la voia lui Dumnezeu, s-o aşteptăm ca pe o milă a Cerescului nostru 
Tată, să slujim întru aşteptare, fără pretenţii, spunându-ne că suntem robi 
netrebnici, chiar dacă am fi făcut tot ceea ce ni s-a poruncit. Este neapărată 
nevoie să ne amintim de asta, fiindcă altfel îndată ce ne vom fi ostenit puţin 
vom şi începe să trâmbițăm înaintea noastră şi să ne punem în rândul sfinţilor şi 
oamenilor mari şi chiar dacă vorbim despre noi în chip smerit, în inimă simțim 


altfel şi ne dăm singuri pierzării prin asta din nechibzuinţă şi lipsă de prevedere. 
Cu frică şi cutremur se cuvine nouă a săvârşi mântuirea noastră, iar nu a pune 
lege lui Dumnezeu cu obrăznicie să ne-o dăruiască. Aşadar fugiți de această 
boală pierzătoare, tâlcuind în lumina smereniei, nu a îngâmfării, ceea ce poate 
părea un temei pentru un asemenea drept şi o asemenea încredințare. 


Ce i-a făcut pe fiii lui Zevedei şi pe mama lor să se adreseze Domnului cu o 
asemenea cerere? 
> în primul rând, faptul că erau dintre credincioşi, cărora li se dăduseră 
mari făgăduinţe; 
> în al doilea rând, faptul că îl slujiseră pe Domnul, de-a lungul petrecerii 
Sale pământeşti, cu deosebită osârdie, căci mama îi slujise din averea sa, 
împreună cu altele; 
în al treilea rând, faptul că primiseră deja de la Domnul semne de 
bunăvoință şi apropiere deosebită. Toate acestea ni se pot potrivi şi 
nouă: însă ele nu sunt un pretext pentru a ridica pretenţii, ci numai un 
imbold către smerenie şi mai multă râvnă pentru primirea împărăției. 


Și între noi se află câte unul care îşi însuşeşte împărăţia în virtutea faptului că 
este creştin, iar creştinilor li s-a zis: Cel ce crede în Fiul are viaţă veşnică (n 3, 
36). într-adevăr, aşa este. Creştinilor le aparţine împărăţia lui Dumnezeu. Ea a şi 
fost întocmită tocmai pentru creştini; dar trebuie să fii adevărat creştin pentru a- 


ţi însuşi ceea ce s-a făgăduit creştinilor. Să stabilească dacă este adevărat 
creştin nu poate singur, însă, nici unul dintre noi. Singurul care o va face - şi 
asta în viitor - este însuşi Domnul, când va spune unora: „Slugă bună”, iar 
altora: „Slugă leneşă şi vicleană”. Aşadar faptul că suntem creştini nu este 
un temei pentru pretenţii, ci un imbold spre smerenie, frică şi mai mare râvnă 
pentru a ne arăta creştini adevăraţi. 


Și între noi se află câte unul care îşi însuşeşte împărăţia în virtutea faptului că 
săvârşeşte nu ştiu ce slujire pentru Domnul: posteşte, merge la biserică, se roagă 
acasă, dă milostenie, clădeşte un azil şi mai ştiu eu ce osteneli face pentru 
Domnul - şi începe să creadă că a ajuns deja în rândul sfinţilor şi îşi însuşeşte 
luminatele locaşuri cereşti. Vrednice de laudă sunt ostenelile acestea şi neapărat 
trebuincioase în lucrarea mântuirii. Domnul, însă, nu Se mulţumeşte numai cu 
ele; dar ce zice? „Fiule, dă-Mi inima ta!” Afară de faptele cucerniciei şi 
ostenelile facerii de bine, Domnul vrea să îi închinăm şi toate simţămintele 
inimii; iar dacă aceste simțăminte îi Sunt închinate Lui Sau nu, asta o poate 
stabili precis doar ochiul cel atoatevăzător al lui Dumnezeu, iar de noi 
adevărul în această privinţă este ascuns de egoismul nostru. Aşadar din faptul 
că ne-am ostenit nu trebuie să tragem concluzia că este drept să ne însuşim 
vrednicia de apropiaţi ai lui Dumnezeu, ci să vedem în asta un imbold spre 
temerea: „Oare alergăm aşa cum trebuie, oare nu ne-am ostenit în zadar?” 


Pentru a ne înălța de la această cugetare la râvnă, trebuie să priveghem cu 
osârdie asupra mişcărilor inimii şi să ne străduim a le îndrepta şi a le întoarce 
către Domnul, pentru a nu iubi nimic în afara Lui şi dacă ne trage inima spre 
ceva, să ne tragă doar pentru Domnul. 


Și între noi se află câte unul care îşi însuşeşte împărăţia pe temeiul că primeşte 
uneori semne ale unei deosebite bunăvoinţe sau apropieri dumnezeieşti, cum ar 
fi: o deosebită adâncire în rugăciune, o deosebită luminare a gândurilor, căldură 
a inimii, simţirea unei tării morale şi ocrotirea lui Dumnezeu în treburile lumeşti 
şi obşteşti. Toate acestea se întâmplă şi sunt, cu adevărat, un semn al unei 
deosebite bunăvoinţe şi mile dumnezeieşti; dar asta nu trebuie să ne facă să 
credem că am ajuns deja la țintă, ci să ne înflăcăreze şi mai mult cu râvna de a 
ajunge acolo, asemenea apostolului, care şi după ce primise darul spunea: Alerg, 
ca doar să şi ajung (Filip. 3, 12), adică „năzuiesc din ce în ce mai mult, doar- 
doar voi ajunge". 


Când tatăl îşi mângâie copilul pe cap sau îi dă bomboane pentru că începe să 
deosebească literele, asta înseamnă că îl socoate pe copil desăvârşit? Şi copilul 
ar face bine, oare, dacă, închipuindu-şi că se poate deja măsura cu un citeţ bun, 
s-ar lăsa de abecedar? lată, aşa e şi cu noi. Semnele deosebitei bunăvoinţe 
dumnezeieşti se dau nu pentru a vădi desăvârşirea definitivă a celui ce le 
primeşte, ci pentru a-l stârni la din ce în ce mai multă râvnă în ceea ce a început 
- în încredințarea că nu aleargă în zadar; dar dacă va ajunge la sfârşitul cursei, 
dacă va primi ceva sau nu, asta ţine de voia Stăpânului de obşte al tuturor. 


Deci nu Sunt temeiuri care să ne dea dreptul a ne însuşi împărăţia. „Păi 
cum?" vor spune unii - „aSta poate să taie orice râvnă. De ce să ne mai 
ostenim ?"' Osteneşte-te aşteptând să primeşti, dar fără a-ţi însuşi drepturi şi 
pretenţii. Calea pe care alersăm e neamăzitoare şi duce drept în Împărăţia 
Cerurilor. Şi întoarce-ţi toată râvna spre scopul de a alerga pe această cale în 
chip nerătăcit, fără abateri - şi vei ajunge negreşit la porţile împărăției; însă 
nu-ţi însuşi asta dinainte. Dă acest drept Stăpânului, spre a primi aceasta de 
la EI ca pe o milă. 


Iată, priviţi cum lucrau în această privinţă Sfinţii lui Dumnezeu. 


XR e 


Un oarecare sfânt strălucea prin mari virtuţi, însă pe patul de moarte 
plângea. 


Fraţii l-au întrebat: „Oare şi tu te temi, Părinte?” 


EI a răspuns: „Toată viaţa mea am avut râvnă să merg pe calea cea 
adevărată, dar nu ştiu ce va hotărî cu privire la mine Milostivul Stăpân". 


XR > ok 


Pe un alt Sfânt, satana se străduia în fel şi chip a-l ispiti Să-şi însuşească 
mântuirea cu de la sine putere. Când acesta trăgea să moară, satana îi 
spunea: „M-ai biruit” (asta fiind acelaşi lucru cu a te mântui şi a intra în 
Împărăţia Cerurilor). 


Sfântul a răspuns: „Tu minciună eşti şi minţi atunci când spui că te-am 
biruit, încă nu a venit vremea Să spun asta”. 


Pe când trecea el prin vămi, satana iarăşi îi zice Sfântului: „M-ai biruit”. 


„Pleacă, înşelare vicleană”, a răspuns sfântul, „încă nu a venit vremea Să 
spun asta”. 


Când sfântul a intrat pe porțile împărăției, satana a strigat din depărtare: „M- 
ai biruit". 


Sfântul a răspuns: „Acum cred că eşti biruit; însă nu eu te-am biruit, ci 
Domnul meu lisus Hristos te-a biruit în mine, nevrednicul”. 


lată cum trebuie să fugim de ispita însuşirii cu de la sine putere a împărăției, 
oricâte osteneli am fi făcut pentru a o primi: aceasta, însă, nicidecum pentru a 
slăbi în râvna noastră sau pentru a ne abate spre lipsa nădejdii de a primi 
împărăția, ci pentru ca, lucrând mântuirea noastră cu frică şi cutremur, să ne 
aprindem din ce în ce mai mult de râvna de a o primi. 


Osteneşte-te fără a-ţi cruța puterile şi viaţa: însă nu te uita la ceea ce ai făcut 
şi nu visa la ceea ce ţi se cuvine să primeşti pentru aceasta, ci întoarce-ţi toată 
luarea-aminte spre ceea ce ai încă de făcut şi teme-te ca nu cumva Să scapi 
din vedere ceva din ceea ce trebuie să faci. Osteneşte-te aşteptând fără 
îndoială, dar fără să îţi însuşeşti. A deznădăjdui, însă, nu trebuie. 


Uitaţi-vă la Maria Egipteanca. Ei îi este închinată Duminica de astăzi. După 
întoarcerea din viața păcătoasă către Domnul, ce osteneli n-a purtat ea? Dar 
până la moarte tot spunea: „Sunt o păcătoasă netrebnică, nevrednică de nici o 
milă a lui Dumnezeu" - şi asta chiar atunci când, având darul străvederii, ştia 
fără să i se spună şi numele lui Zosima. Şi altminteri nici nu se poate. 


Cel ce se osteneşte cu adevărat, acela vede limpede că fără ajutorul lui 
Dumnezeu nu faci nimic. Întrucât această lecţie se repetă toată viaţa, în inimă 


se formează convingerea că doar ceea ce este rău e al nostru, iar ce e bun este 
de la Domnul. Și atunci, ce ne mai rămâne? Ne rămâne doar Să Strigăm: 
» Dumnezeule, milostiv fii mie, păcătosului!” - însă fără nici o mişcare de 
disperare sau chiar renunțare la aşteptare. 


lată şi Domnul, atunci când le-a pus fiilor lui Zevedei condiția: „Puteţi să beţi 
paharul pe care îl voi bea Eu?" şi ei au făgăduit: „Putem ”, adică au primit 
condiţia, nu le-a spus: „Nu veţi primi", ci le-a spus numai: „Nu este al Meu să 
dau, ci al celui căruia a binevoit Tatăl Meu să-i dea". Adică: „Beţi paharul, 
purtaţi toate ostenelile ce însoțesc urmarea Mea, însă primirea în schimb a 
împărăției şi treptei de slavă în împărăție lăsaţi-o în voia Tatălui Meu Ceresc". 
lar asta e totuna cu: „Osteneşte-te întru aşteptare, fără să-ţi însuşeşti cu de la 
sine putere”. lată, aşa să alergaţi şi voi, fraţilor, în aşa chip ca să ajungeţi la 
țintă! 

Sfântul Teofan Zăvorâtul — Predică la Duminica Sfintei Maria Egipteanca 

Pilda pocăinţei Sfintei Maria Egipteanca este atât de cuprinzătoare şi de 
pilduitoare, încât Sfânta Biserică vrea în mod deosebit sa o întipărească in 
inimile noastre. (...) S-ar părea că sunt destule imbolduri pentru a ne opri 
luarea-aminte asupra întoarcerii ei la Dumnezeu şi a trage învăţătură din ea. Să 
ascultăm, deci, această lecţie. 


Nu voi intra în amănuntele vieţii cuvioasei. Mă voi opri asupra primei lucrări 
săvârşite asupra ei de către harul lui Dumnezeu, care a trezit-o din somnul 
păcatului - şi mă opresc nu pentru a vă pofti să îi urmaţi (căci cum aţi putea 
urma ceea ce nu depinde de voi), ci pentru a vă arăta că fiecare poate şi 
trebuie să dobândească dorire de a câştiga acelaşi har. 


Convertirea Sfintei Maria Egipteanca ţine de convertirile extraordinare. Vedeţi 
că ea era cu totul cufundată în păcat şi nici cu gândul nu gândea să-l părăsească: 
dar vine harul şi prin lucrarea Sa covârşitoare, o trezeşte din aţipirea 
păcatului. Deşteptată, ea vede cât de pierzătoare e starea sa şi se hotăreşte să 
se schimbe în bine. 


Cu ea s-a întâmplat acelaşi lucru ca şi când cineva ar fi cufundat în noroi şi 
altcineva, venind, l-ar smulge cu mână tare din adâncul mlaştinii şi l-ar pune 
slobod pe pământ tare. La fel au fost convertirea Sfântului apostol Pavel şi a 
multor altora. 


Însă ceea ce ţine de lucrările aparte, extraordinare, ale lui Dumnezeu, prin însăşi 
firea sa nu poate fi de obşte tuturor; şi dacă cineva, întemeindu-se pe aceste 
pilde, ar refuza cu totul orice grijă de întoarcere a sa la Dumnezeu si orice 
silinţă, parcă spunând harului: „Vino, ia-mă — şi o să merg cu tine”, acela ar 


fi nedrept şi s-ar da singur pierzării, dându-se pe mâna căderii sale. Calea de 
obşte a tuturor este aceasta: „Căutaţi şi veţi găsi; bateţi şi vi se va deschide“. 
Oricum, şi la cei ce merg pe această cale lucrarea harului care întoarce la 
Dumnezeu este aşijderea însemnată de o zguduire; pentru ea însă, este nevoie 
de pregătire prin osteneală personală, trebuie să ne rugăm pentru ea, este 
smulsă, parcă, de la Domnul. Domnul vede osteneala cea dureroasă şi dă 
după osteneală. De la cei ca Sfânta Maria, EI nu aşteaptă această osteneală, ci 
lucrează de-a dreptul; osteneala urmează după aceea. Aşa /ucrează Domnul 
asupra aleşilor Săi deosebiți; iar noi trebuie să mergem pe calea cea de obşte 
şi să ne silim pe noi înşine a ne întoarce la Dumnezeu, atunci când avem 
vremea bineprimită şi străbatem zilele de mântuire. 


Dar ce trebuie să facem cu noi înşine pentru a merita acest har al întoarcerii la 
Dumnezeu, cu ce trebuie să ne ostenim, la ce trebuie să ne silim pentru a-l 
arăta Atoatevăzătorului Dumnezeu că dorim şi căutăm şi însetăm de 
atotlucrarea Lui cea mântuitoare în noi? 


Vă voi arăta asta pe scurt. Să îl luăm pe om în starea în care i-a venit numai 


** Un simplu gând, fără nici o încuviinţare a omului faţă 
de el, nici dorinţa de a urma imboldurilor lui. Aşa, doar o cerinţă a raţiunii: insă 
oricât ar cere raţiunea asta, omul nu va trece la fapte până când nu se va trezi 


râwna, energia conştiinţei adormite. Tocmai spre aprinderea acestei râvne să ne 
purtăm acum sufletul pe care l-a cercetat nu se ştie cum, ca un oaspete nepofitit, 
gândul la mântuire. Aşadar a venit gândul îndreptării: conştiinţa l-a insuflat 
sau îngerul păzitor l-a adus — nu-l lepăda, ci apucă-te de el îndată şi începe 
Să-ţi faci nişte operaţii, ca să zic aşa, care să dea acestui gând putinţa de a 
pune stăpânire pe toate puterile fiinţei tale. 


Să lucrezi în cursul acestei experiențe în mod opus celui în care lucrează 
păcatul, în general în mod opus acelei rânduieli a dispoziţiilor sufleteşti care îl 
țin pe om în păcat. Păcatul încurcă sufletul în multe curse ori se ascunde de el 
sub multe văluri — fiindcă el este slut în sine şi de la început ar putea să facă pe 
oricine să fugă de el. Vălurile acestea sunt: vălul cel mai adânc şi apropiat de 
inimă, alcătuit din amăgirea de sine, nesimţire şi nepăsare; deasupra lor şi 
mai aproape de suprafaţa sufletului şade împrăştierea împreună cu grija de 
multe; urmează vălul de deasupra — precumpănirea trupului şi rânduiala 
vieţii exterioare, văl hrănit de păcate şi patimi. Păcatul trăieşte în inimă, de 
acolo pune stăpânire pe tot sufletul, pătrunde în trup şi în toate faptele şi relațiile 
noastre, altfel spus în întreaga purtare. Aşadar începe să înlături aceste văluri 
unul după altul, cu scopul de a scoate la lumină duhul încurcat în ele, aşa 
cum din pământ se înlătură strat după Strat pentru a se ajunge la comoara 
ascunsă. 


Începe chiar de la vălul dinafară.Curmă pentru o vreme treburile şi relaţiile tale 
obişnuite, mai ales pe cele din care se hrăneşte patima ta stăpânitoare. Ochi, 
ureche, limbă — iată principalele canale pe care vine mâncarea păcătoasă. Taie- 
le prin însingurare. După aceea, apucă-te de trup: refuză-i nu numai 
plăcerile, ci micşorează-i îndestularea chiar şi în trebuinţele indispensabile 
ale somnului şi mâncării. Vei subţia trupul, sufletul se va elibera din 
legăturile materiei, va deveni mobil, mai uşor şi mai receptiv faţă de impresiile 
bune. Tocmai asta va fi urmarea postirii cu dreaptă socotinţă. 


Însingurarea şi postirea uşurează sufletului întoarcerea către sine însuşi. 
Întrând în sine, el întâlneşte acolo, însă, o tulburare cumplită, pricinuită de 
grija de multe şi de împrăştierea cugetului. Grijile ba de una, ba de cealaltă se 
îngrămădesc în inimă şi nu lasă sufletul să se ocupe de sine, nu-l lasă să se 
oprească, ci îl tot gonesc înainte. Iată, este nevoie să le înăbuşim, să le 
alungăm din suflet şi din inimă, măcar pe vremea postului. Câtă vreme nu am 
făcut lucrul acesta, nu putem face în continuare nici un fel de lucrări asupra 
noastră sau aceste lucrări vor rămâne cu totul neroditoare. Grija strânge sau 
roade inima; dar şi când n-avem griji, gândurile deşarte hoinăresc prin cap unul 
după altul, sau unul împotriva altuia şi pricinuiesc acolo o tulburare ca un vifor 
sau o furtună. Într-o astfel de stare nu se poate semăna în suflet nimic 
temeinic şi Statornic. Ca atare, trebuie să adunăm pe fiii noştri cei împrăştiaţi 
— gândurile noastre — laolaltă, aşa cum adună păstorul oile sau cum o lentilă 
convexă adună razele împrăştiate ale soarelui, şi să îi întoarcem pe toţi 
asupră-ne. Asta se săvârşeşte prin luare-aminte sau trezvie. În fine, grijile să 
se ostoiască, gândurile să se liniştească, mintea să se adune în sine şi să se 
statornicească asupra unui singur lucru. Trei sau patru văluri au fost deja 
ridicate. Înaintea ta se află omul tău cel lăuntric, cufundat în somnul nepăsării, 
nesimțţirii şi orbirii. Apropie-te acum cu bărbăţie şi osteneşte-te fără lenevie. 


Începe lucrarea principală — trezirea din somn. Înainte de toate, grăbeşte-te să 
ridici de pe ochii minţii vălurile care o ţin în orbire. De ce nu se teme omul şi 
nu se îngrijeşte pentru sine însuşi? Fiindcă nu vede primejdia pe care o 
presupune Starea sa. Dacă ar vedea-o, n-ar putea să rămână liniştit, aşa cum 
nu poate sta liniştit în casă cel care vede că e cuprinsă de flăcări casa. 


lar omul păcătos nu vede primejdia pe care o presupune starea sa pentru că, din 
oarecare amăgire, se vede într-o stare mulțumitor de bună. Se furişează în el 
închipuiri mincinoase care îl linguşesc, care-i încurcă mintea precum o plasă 
şi îl ascund pe om de sine însuşi. Aceste închipuiri sau gânduri subțiri sunt 
foarte multe. 


» Uhii, de pildă, spun: „Eu sunt creştin“, şi rămân liniștiți, asemenea 
iudeilor care spuneau: „,Sămânţa lui Avraam suntem“; îşi însuşeşte 


întâietăţile şi făgăduințele creştineşti fără creştinism, altfel spus pune pe 
seama numelui, locului şi a hainelor ceea ce se poate întemeia numai pe 
putere şi pe vrednicia lăuntrică. 

Altora le vine în gând starea îmbunătăţită dinafară sau le cad sub ochi 
calităţile lor trupeşti — puterea şi frumuseţea — dimpreună cu înzestrările 
sufleteşti — intelectuale şi estetice, care îi orbesc cu atât mai puternic, cu 
Cât se deosebesc mai mult prin ele de cei ce-i înconjoară. 

Alţii sunt orbiţi de oarecare fapte văzute sau chiar virtuţi făptuitoare, 
cum ar fi înţelepciunea şi chibzuinţa — mai ales când acestea i-au atras 
cinstire, uneori nu doar din partea celor simpli. 

Iar alții, în fine, se întemeiază pe faptul că nu sunt singuri: „Și cutare 
este la fel ca mine, şi cutare, şi chiar cutare “; se amăgeşte cu faptul că 
obiceiurile păcătoase sunt răspândite, de parcă mulțimea celor care 
păcătuiesc face mai puţin păcătos păcatul. 


Gândurile acestea şi cele asemănătoare lor ţin mintea în orbire. Ca atare, 
intrând în tine însuţi şi adunându-ţi luarea-aminte, începe să îndepărtezi 
aceste temeiuri ale orbirii, să Strici aceste nădejdi deşarte sau, altfel spus, 
„îndreptăţiri ale răspunsurilor celor din păcate“, împotriva cărora se ruga 
Prorocul David. 


Scoate-o la mijloc cu gândul pe fiecare dintre ele şi loveşte-o cu sănătoasa 
cugetare creştinească. Convinge-te de următorul lucru: nu contează că eşti 
creştin dacă trăieşti rău; calităţile tale, dacă nu sunt întoarse spre Slava lui 
Dumnezeu, mai mult te vor osândi decât te vor îndreptăţi; nici cinstirea, nici 
răutatea celorlalţi nu îţi vor ajuta. Chibzuind astfel, încetul cu încetul îţi vei 
uni gândurile şi te vei înfățişa unit înaintea privirii minţii şi conştiinţei, care vor 
ridica glas puternic împotriva ta, mai ales atunci când, comparând ceea ce eşti 
cu ceea ce ar trebui să fii, vor afla că nu eşti bun de nimic. Dacă în urma 
acestui fapt vei începe Să Simţi teamă pentru tine însuţi, e un semn bun — e 
prevestirea fugii de păcat, aşa cum clătinarea rândurilor de ostaşi vesteşte 
grabnica fugă a întregii oştiri. 


În acest fel, odată cu vederea de sine în lumina cea adevărată ia naştere 
instinctul conservării duhovniceşti. Ca atare, neîntrerupând cugetările care îţi 
dau în vileag orbirea, în urma primei mişcări loveşte-te şi mai mult şi zguduie 
inima ta cu idei ce pot să te întoarcă de la păcat şi să-ţi stârnească dezgustul 
faţă de el. 


Închipuie-ţi cât mai viu ce este păcatul în sine. Este o boală, cea mai rea 
dintre toate bolile: 

> el îl desparte pe om de Dumnezeu, 

> aruncă în neorânduială sufletul şi trupul, 


> dă conştiinţa chinurilor, 

> îl supune pe om necazurilor în viaţă, în moarte şi după moarte, 

>. îi închide Raiul, îl aruncă în iad. 
Poate că prin aceste gânduri se va înfiripa în inimă dezgustul faţă de acest 
monstru. 


Cercetează legătura dintre păcat şi diavol şi vezi ce prieten şi despot Slut îţi 
dobândeşti prin păcat. Diavolul este în vrăjmăşie cu Dumnezeu. EI pare că Îi 
spune Celui Preaîndurat: „Tu le dai toate, dar ei tot se abat de la voia Ta; iar eu 
nu le dau nimic, însă îi fac să îmi lucreze cu atâta osârdie“. EL este un 
amăgitor. Acum, aruncându-ne în păcate, făgăduieşte în schimbul lor 
oarecare dulceaţă, iar dincolo ne va pune în faţă aceleaşi păcate, râzând 
răutăcios, dacă nu ne vom pocăi. El se cutremură de bucurie răutăcioasă 
atunci când cineva îi cade în gheare. Adu-ţi aminte toate acestea, poate că vei 
Simţi şi tu ură faţă de acest urător al nostru şi al lucrării lui în noi, care este 
păcatul. 


Întoarce-te, în fine, către Dumnezeu şi judecă ce este păcatul înaintea Lui, 
Atoateştiutorului şi Pretutindenea-Fiitorului, Preabunului şi Preaînduratului, 
Purtătorului de grijă şi Răscumpărătorului nostru. După ce ți-ai scos la lumină 
nelegiuita neluare-aminte, nefrica şi nerecunoştinţa faţă de El, poate că vei 
stârni în tine jale mântuitoare şi întristare după Dumnezeu. 


Atunci când, în acest chip, ne vom înghesui în inimă unul după altul, cu de-a 
sila, simţămintele care frâng inima — fie dezgustul şi ura faţă de păcat, fie 
frica şi groaza de începătorul păcatului, fie jalea şi întristarea în Domnul — 
inima se va încălzi şi pune în mişcare, puţin câte puţin. Curentul electric 
împărtăşeşte trupului o anumită încordare şi excitabilitate; aerul curat şi răcoros 
împărtăşeşte o anumită prospeţime şi vioiciune: aşa şi simţămintele acestea pun 
în mişcare energia adormită a puterilor lucrătoare, în fine, ele dau naştere în om 
dispoziţiei de a se scula şi a lucra spre mântuirea sa. Acestea sunt primele 
mişcări ale grijii de mântuirea sufletului. Când vor avea loc, mw întârzia să 
lucrezi asupra ta şi din această parte: alungă somnul nepăsării. Sileşte-te în 
fel şi chip să-ţi încordezi puterile sufletului şi să te apuci de treabă pe loc, fără 
întârziere. Dacă vei amâna, mai rău va fi: mai mult te vei deprinde cu păcatul, 
păcatul va da în tine ramuri din ce în ce mai Stufoase, iar lanţurile păcatului 
vor deveni din ce în ce mai încurcate. Până la urmă, păcatul te va împovăra atât 
de mult, că nici nu o să te mai scoli: te vei duce pe urma diavolului, de unde 
poate că nu va mai fi întoarcere. Deci grăbeşte-te! 


Adu-ţi aminte, totodată, de „cele mai de pe urmă ale tale”. Spune-ţi: „lată 
moartea; unul, altul mor lângă tine; iată că acum-acum vine şi rândul tău. 
Lovitura morţii Stă gata ca o sabie asupra capului şi te va lovi pe neaşteptate. 


După aceea vine judecata; cele tăinuite ale tale se vor vădi înaintea îngerilor 
şi a tuturor Sfinţilor. Acolo vei fi singur cu faptele tale. În urma lor vei fi 
îndreptăţit sau osândit — vei ajunge fie în Rai, fie în iad. la seama: în Rai nu se 
intră cu păcate, iar iadul este pecetluit cu pecetea lepădării dumnezeieşti. Acolo 
este chin fără sfârşit şi fără bucurie. Oare nu este vremea să lepezi această 
povară, care îţi pregăteşte asemenea necaz?“ 


Pentru ca lucrarea tuturor acestor gânduri să aibă cât mai mari sorţi de reuşită, 
adună-le pe toate într-un chip oarecare şi poartă-le în minte ca pe un imbold 
statornic. 


Închipuie-ţi, spune IIRRRRI, că deasupra ta este sabia dreptăţii 
dumnezeieşti, sub tine este iadul, gata să te înghită, înaintea ta moartea, 
înapoi adâncul păcatelor, de-a stânga şi de-a dreapta mulţime de vrăjmaşi răi. 
Dacă îţi vei pune o asemenea rânduială în minte, vei auzi neîncetat înăuntrul tău 
un glas îndemnător: „Oare se cade ţie să fii în nepăsare?” Prin asemenea 
cugetări şi lucrări şi prin cele asemenea lor se ridică, în fine, şi ultimul văl al 
păcatului, alcătuit din nepăsare, nesimţire şi orbire. Acum, omul păcătos este 
descoperit în faţa ochilor săi, nu mai este nesimţitor faţă de primejdia stării sale 
şi nu arareori năzuieşte să se scoale şi să meargă; însă prin asta nu a fost făcut 
totul. Aici lipseşte — este limpede — lucrul de căpetenie: imboldul haric. 
Osteneala a fost întrebuințată, căutarea a fost descoperită: însă toate acestea 


alcătuiesc doar strădanii în vederea atragerii harului de partea noastră, însă 
nicidecum însuşi lucrul pe care îl căutăm. Căutăm şi batem - însă dăruirea este 
la voia Împărţitorului darurilor, Care împarte ca un stăpânitor cui vrea El. 
Aşadar, întrebuințând cu osârdie toate mijloacele amintite, umblă aşteptând 
să te cerceteze Dumnezeu — Care, deşi este totdeauna gata, nu vine niciodată 
cu preaviz. Ca atare, creează condiţiile în care obişnuieşte harul să lucreze, 
ieşi, cum ar veni, întru întâmpinarea lui. 


AStfel să te osteneşti, să te încordezi, să 
cauţi — şi vei găsi. Astfel să baţi, şi ţi se va deschide. Domnul Mântuitorul va 
vedea această osteneală a ta spre mântuire şi-ţi va trimite ajutorul Său cel 
mântuitor, care, venind, va rupe toate legăturile păcatului şi va da sufletului 
libertatea de a merge pe calea Domnului fie întru însingurarea pustiei, fie în 
sfera obştească. Va veni, adică, ceea ce i s-a dat Sfintei Maria Egipteanca pe 
degeaba. 


ina aşa cum a învăţat-o pe Maria Egipteanca, aşa cum învaţă pe oricine 


se învredniceşte de el şi se supune lui. 


Judecând după tot ce este neapărată nevoie să facem cu noi înşine ca să aflăm 
acest har ce insuflă la întoarcerea către Dumnezeu, puteţi vedea că cea mai 
bineprimită vreme pentru acest lucru sunt sfintele posturi şi în primul rând 
Sfânta Patruzecime. Acesta este, pe scurt, „programul” pregătirii cuvenite 
pentru spovedanie şi primirea Sfintei Împărtăşanii. 


Pilda sfintei Maria Egipteanca ni se propune acum, între hotarele postului, 
tocmai pentru a ne aminti, pentru a ne face să cercetăm cu grijă dacă ne-am 
pregătit de spovedanie şi de împărtăşire şi dacă am făcut-o aşa cum se cuvine. 
Cel ce s-a pregătit de spovedanie şi de împărtăşire aşa cum se cuvine trebuie 
Să se simtă însufleţit, înviat, încordat spre sforţări în lucrarea mântuirii. Acest 
scop al său este fie de a dobândi harul, fie de a-l recâştiga dacă l-a pierdut, fie 
de a stârni mai tare focul lui, care a început să se stingă - nu numai de a 
merge la biserică şi de a posti. 


Și rânduiala aceasta exterioară e necesară, însă principalul Stă în schimbarea 
rânduielii lăuntrice. Dacă s-a învrednicit cineva de asta, să mulțumească 
Domnului; dacă nu s-a învrednicit, mai este timp. Intră în arena mântuitoare a 


ostenelii cu tine însuţi — şi vei primi. Domnul este aproape. Te vei apropia şi 
tu de EI şi fără îndoială că va avea loc împreunarea dintre Domnul, Cel 
Iubitor de împărtăşire şi sufletul tău, cel zidit după chipul şi asemănarea Lui, 
care este căutat de El şi care îl caută. 


Amin! 
5 aprilie 1865 


(din: Sfântul Teofan Zăvorâtul, “Predici”, Editura Sophia, Bucureşti, 2009) 


Sfântul Teofan Zăvorâtul — Predică la Duminica Sfintei Maria Egipteanca 


De câte săptămâni cântăm: „Uşile pocăinţei deschide-mi mie, Dătătorule de 
viață"! Şi de fiecare dată primim de la Domnul răspuns mângâietor şi 
însuflețitor la pocăință: fie în citirile din Evanghelie, fie în pomenirile legate de 
Duminici. Lucrarea pocăinţei este ceva ca şi cum Stăpânul casei şade în 
cămările dinăuntru şi unii, căutând intrare la EI, strigă de afară: „Deschide-ne 


nouă, deschide-ne nouă uşile!" Iar Stăpânul casei îi răspunde dinăuntru unuia: 
„Vino, uşa este deschisă", altuia: „Vino, uşa nu este zăvorâtă, e doar închisă, 
deschide-o şi intră", altuia: „Cheia este afară; caut-o, găseşte-o, bag-o în lacăt, 
descuie şi intră”. 


Oameni feluriți, răspunsuri felurite şi felurite osteneli pentru a intra: dar toţi, 
intrând pe uşă, merg înăuntru cu îndrăznire, se apropie de Stăpânul casei, se 
aruncă la picioarele Lui, sunt învredniciţi de milostiva Lui îmbrăţişare şi sunt 
aşezaţi aproape de EI - ca să se mângâie cu această apropiere atotfericitoare. 


Oare vă este limpede această pildă? Stăpânul casei este Domnul, Care 
primeşte pe păcătoşii ce se pocăiesc şi iarăşi îi apropie de Sine. 


Dintre cei care vin la EL, cine sunt cei dintâi, care află uşa deschisă? Sunt cei 
ce după spovedania şi împărtăşirea dinainte s-au păzit curaţi de tot păcatul, 
nu şi-au spurcat gândurile şi simţămintele cu nici o necurăţie şi au păstrat 
nestins focul osârdiei. 


Cine Sunt cei ce au găsit uşa închisă, dar nu şi zăvorâtă? Sunt cei ce 
câteodată au mai Slăbit în râvna de a plăcea lui Dumnezeu, s-au lăsat uneori 
pradă nepăsării şi nelucrării şi cu toate că s-au păzit de păcatele de moarte, 


nu şi-au păstrat întotdeauna curate gândurile şi Simţămintele înaintea 
Domnului. 


Cine Sunt cei pentru care uşa e zăvorâtă şi cheia aruncată, aşa încât mai 
trebuie şi găsită? Sunt cei căzuţi în păcate de moarte, care s-au robit patimilor 
şi obiceiurilor păcătoase şi prin aceasta au căzut în nesimţire împietrită, în 
nepăsare şi orbire. 


De care dintre aceste tagme ţinem şi noi? De cea în rândul căreia ne vom 
pune. De prima? Se va găsi, oare, cineva de felul acesta? De a doua? Şi 
aceştia sunt rari. Rămâne să ne punem în rândul celei de-a treia. Fericiți sunt 
cei dintâi; nu e cu totul rău nici de cei din a doua tagmă; să nu 
deznădăjduim,însă, nici noi, cei împovăraţi cu păcatele şi încurcaţi în patimi. 
Şi pe noi este gata să ne primească Domnul, şi ne cheamă, şi ne primeşte şi ne 
îngăduie la Sine. Chiar dacă uşa este zăvorâtă şi cheia e închisă nu se ştie unde, 
să căutăm şi vom găsi; să deschidem uşa şi să intrăm la Domnul. 


Chezăşia reuşitei este, iată, Sfânta Maria FEgipteanca, a cărei pomenire se 
săvârşeşte astăzi. Pentru ea era cu neputinţă să se apropie de uşă şi să intre pe 
ea: dar Domnul i-a dăruit înţelepțire ca să poată intra. Să mergem pe urmele ei, 
şi vom dobândi toate. 


Ce s-a întâmplat cu ea, că uşa pe care mai înainte nu putea intra 1 s-a făcut 
deodată cu putinţă de trecut? Doar ea n-a întreprins nimic deosebit. Stătea şi ea 
mai într-o parte şi tot stătea şi nimeni n-auzea nici un sunet din gura ei - şi într-o 
clipă a mers şi a aflat trecere prin uşa care mai înainte era cu neputinţă de 
străbătut. Asta înseamnă că în aceeaşi clipă a aflat cheia, a şi deschis uşa şi a şi 
înlăturat toate piedicile. Tocmai la această clipă trebuie să privim şi noi mai cu 
stăruinţă şi să pricepem puterea ei. 


Ce s-a întâmplat atunci? Vedeţi şi voi că pe dinafară pare să nu se fi întâmplat 
NIMIC, ci totul s-a săvârşit prin schimbarea lăuntrică a gândurilor şi 
simțămintelor. „Am văzut”, spune ea, „întregul adânc al păcatului şi m-a 
cuprins groaza în urma Simţirii mâniei lui Dumnezeu, care era gata Să mă 
lovească pentru păcatele mele. M-a dezgustat patima mea, care mă dăduse 
pierzării; m-am întors de la ea cu inima şi am urât-o - şi am dat făgăduinţă 
Domnului să nu mă mai întorc la urâciunile dinainte, ci să-l slujesc doar Lui 
în toate zilele vieţii mele, luând-o drept chezaşă pe Preacurata Stăpână, ceea 
ce L-a născut”. 


lată ce s-a întâmplat! Priviţi, şi veţi afla aici şi cheia, şi descuierea uşii, şi 
deschiderea ei. 


Care e cheia de la uşa pocăinţei? Simţămintele dureroase de pocăință: 
Simțământul păcătoşeniei proprii şi al vinovăţiei pentru ea, Ssimţământul 
mâniei lui Dumnezeu pentru păcate şi al groazei de ea, simțământul frângerii 
inimii şi al părerii de rău pentru toate păcatele. 


Ce alcătuieşte întoarcerea cheii, care descuie uşa zăvorâtă? Dezgustarea de 
păcat, urârea lui, întoarcerea inimii de la el către Dumnezeu şi lucrurile 
plăcute Lui. 


Ce alcătuieşte deschiderea uşii pocăinţei? Hotărârea tare şi neclintită de a nu 
ne mai întoarce la faptele netrebnice dinainte şi legământul nefâţarnic de a 
sluji de acum înainte numai Domnului în toate zilele vieţii noastre. 


lată: recunoaşterea păcatelor, frângerea inimii şi necazul pentru ele, întoarcerea 
de la ele către Domnul, împreună cu legământul de a nu mai arăta îngăduință 
patimilor - şi uşa e deschisă. Dar ce, dacă toate acestea au fost făcute, asta 
înseamnă că vom şi intra îndată? Nu încă, trebuie să primim îngăduința de a 
intra. Îngăduința aceasta se cumpără prin mărturisirea de către noi a 
păcatelor noastre şi ni se înmânează prin dezlegarea de păcate primită de la 
părintele nostru duhovnic. După aceea, rămâne numai Să intrăm, Să ne 
apropiem de Stăpânul casei, să ne învrednicim de îmbrăţişarea Lui şi de 
Starea în apropierea Lui. Asta se săvârşeşte prin primirea Sfintei 
Împărtăşanii. 


lată, Sfânta Maria Egipteanca ne-a arătat care e cheia de la uşa cea zăvorâtă a 
pocăinţei, cum poate fi aflată ea, cum trebuie întoarsă în uşă, cum să descuiem, 
cum să deschidem şi în cele din urmă, să intrăm. Deci urmaţi această cale toți 
cei ce aveţi nevoie. Dar cine nu are nevoie? Să mergem, aşadar, cu toţii. Nimeni 
să nu se dea în lături, nimeni să nu rămână în urma celorlalți, nimeni să nu cadă 
în deznădejde. Pe toţi îi cheamă Stăpânul casei şi pe toți îi aşteaptă. Să mergem, 
împingându-ne şi îndemnându-ne unii pe alții. Să spunem celui care stă pe loc: 
„Tu de ce stai, nu cumva vrei să rămâi fără fericitul Lui Sânge de-ţi înfigi 
picioarele în pământ şi nu te mişti din loc? Oare nu strigi şi tu împreună cu 
Biserica, sau strigi numai cu limba, nu şi cu inima: „Uşile pocăinţei deschide-mi 
mie, Dătătorule de viață"? De ce stai, deci? Apucă-te de treabă. Totul îți e la 
îndemână. Puţină osteneală, şi vei afla toate, şi vei reuşi în toate. lată şi cheia: 
uite cum trebuie întoarsă, uite cum trebuie deschisă uşa şi dobândită îngăduinţa 
de intrare. lată, priveşte prin uşa deschisă celorlalți şi braţele Părinteşti, care 
stau întinse spre tine şi sunt gata să te primească. Oare tot vei mai amâna, 
privind nepăsător încoace şi încolo, pierzând fără folos vremea scurtă şi 
prețioasă?" 


Da, fraţilor, scurtă este deja vremea noastră cea prețioasă! Scumpă vreme e 
vremea postului şi pocăinţei: iar din ea nu au mai rămas decât o săptămână şi 
ceva. Ai lăsat-o să treacă: oare o vei mai apuca? Asta o spun celor ce încă nu s- 
au împăcat cu Domnul şi se văd împovăraţi cu o mulţime de păcate - şi o spun 
ca pe o preîntâmpinare, ca nu cumva cineva, amânând de la o săptămână la alta 
pregătirea pentru spovedanie şi împărtăşanie, să o amâne de tot şi în acest post: 
drept care se va chinui un an întreg sub povara păcatelor şi a mâniei lui 
Dumnezeu care stă să cadă asupra lor. 


Şi încă este bine dacă vom mai trăi până la următoarea vreme bineprimită: altfel 
vom merge nemiluiți şi în lumea cealaltă, unde ne vor deschide uşa şi fără ca 
noi să facem ceva pentru asta, dar deja nu spre pocăință, ci ne vor îmbrânci pe 
ea şi ne vor întemniţa pentru totdeauna; dincolo de ea nu ne vor mai aştepta 
braţele Părinteşti, ci focul cel nestins, viermele cel neadormit şi duhurile 
răutăţii, ce ne urăsc. 


De acestea aducându-ne aminte, să ne grăbim, fraţilor, a ne deschide uşile 
pocăinţei, aşa cum ne-o arată Sfânta Maria Egipteanca, cu ale cărei 
rugăciuni fie ca Domnul să ne înfelepțească în această lucrare atât de 
trebuincioasă pentru noi. Amin! 


21 martie 19865 


Sfântul Teofan Zăvorâtul — Predică la Duminica Sfintei Maria Egipteanca 
(IV) 


Acum e proslăvită Sfânta Maria Egipteanca, dintre marile păcătoase o mare 
dreaptă. Aşadar, bucuraţi-vă, păcătoşilor! Vă e deschisă nu numai uşa pocăinţei, 
ci şi cămara slavei! Uitaţi-vă ce era Maria şi ce a ajuns şi însuflețiți-vă spre a 
alerga cu bărbăţie pe calea ei. 


Domnul a chemat-o, ea s-a sculat şi a mers - şi mergând, nu s-a mai întors să 
privească înapoi. Şi pe noi toţi ne cheamă acum Domnul - şi cine n-a răspuns la 
această milostivă chemare a Lui ? Aproape toți s-au pregătit pentru primirea 
sfintelor Taine, s-au spovedit şi s-au împărtăşit, adică au răspuns chemării şi s- 
au sculat. Deci, să mergem acum neabătut şi pe calea pe care a mers Maria, ca 
să ajungem şi acolo unde a ajuns ea în cele din urmă. 


Sfânta Maria, pocăindu-se, a lăsat tot şi trecând Iordanul, petrecând acolo în 
pustie vieţuire cumplit de aspră, s-a curățit de patimi şi s-a mântuit. lată pildă! 
Pregătiţi-vă să-1 urmaţi. 


Poate că nimeni dintre noi nu a făgăduit să facă chiar la fel; dar toţi suntem 
datori să facem tocmai la fel, dacă este să ţinem seama nu de înfăţişarea dinafară 
a faptelor sfintei, ci de duhul şi de puterea lor. 


Depărtându-se în pustie, sfânta Maria s-a rupt de înşelările lumii şi prin aceasta 
a înlăturat toate ispitele din partea lor. După aceasta, păcatul putea să o atragă 
doar prin trup. Dar nici trupul n-avea odihnă în pustie. Postul, culcarea pe Jos, 
arşiţa şi gerul îl istoveau. 


Și iată două mijloace puternice prin care sfânta a ţinut piept în luptă şi a 
învins păcatul: depărtarea de lume şi istovirea trupului. 


IStovirea trupului este un mijloc lesne de înţeles şi la îndemână pentru noi 
toți. Micşorează raţia de hrană, rânduieşte-ţi mai multă osteneală şi mai puţină 
odihnă şi somn, în locul moliciunii alege asprimea, în locul căldurii frigul, în 
locul moleşelii încordarea, în locul tuturor mângâierilor trupeşti chinuirea de 
sine - şi vom istovi trupul nostru, iar prin aceasta vom istovi patimile ce-şi au în 
el sălaşul. 


Dar cum să ne îndepărtăm de lume noi, cei care trăim în lume ? Este o 
îndepărtare de lume cu trupul - aceasta este îndepărtarea în pustie; dar este şi o 
îndepărtare de lume fără a ieşi din lume: îndepărtarea de felul ei de viaţă. 
Prima nu e la îndemâna tuturor şi nu stă în puterea tuturor; a doua e de datoria 
tuturor şi trebuie împlinită de către toţi. Şi iată, tocmai la aceasta ne chema 
sfântul Andrei în canonul său atunci când sfătuia să ne îndepărtăm în pustie prin 
legiuirea bună. 


Aşadar, leapădă năravurile lumeşti, şi fiecare faptă a ta, fiece pas al tău, să le 
săvârşeşti aşa cum porunceşte legea cea bună a Evangheliei: şi ai să vieţuieşti 
în mijlocul lumii ca în pustie. Această bună legiuire se va face între tine şi lume 
ca un perete despărțitor, din pricina căruia nu vei vedea lumea. Ea va fi înaintea 


ochilor tăi, însă ca şi cum nu ar fi. In lume vor continua schimbările ei, iar tu vei 
avea rânduielile tale. 


Lumea va merge la teatru, /u vei bate metanii) ea 


va fi la plimbare, ; ea va fi întru grăire deşartă şi 


; ea va citi romane deşarte, 
; ea va fi la petreceri, 
; ea îşi va face socoteli egoiste, 
; ea va fi în visări pătimaşe, 


Și astfel, în toate trasează-ţi reguli şi introdu-ţi rânduieli de viaţă potrivnice 
obiceiurilor lumeşti - şi vei fi în lume în afara lumii, ca în pustie. Nici tu nu vei 
fi văzut în lume, nici lumea nu se va vedea în tine. Vei fi în lume pustnic - şi vei 
deveni următor al sfintei Maria, fără a te îndepărta în pustie. 


Dacă, precum am amintit, vei adăuga la aceasta şi ţinerea trupului tău în post, în 
osteneli, în priveghere şi, îndeobşte, în lipsa de orişice odihnă, vei stăpâni 
amândouă mijloacele cu care şi-a biruit patimile Sfânta Maria şi s-a mântuit. 


Pe scurt, în două vorbe: fugi de odihna trupului şi pune-ţi rânduieli de viaţă 
potrivnice obiceiurilor lumeşti, altfel spus îngrădeşte-te cu legiuirea cea bună. 
Fă aşa: vei birui patimile şi tu, te vei mântui. 


Căci, iată, III ce va fi cu tine dacă vei 
Stăpâni amândouă aceste mijloace: supunere a simţurilor, trezvie a minţii, 
blândeţe a gândurilor, mişcări luminoase ale minţii, sârguinţă la fapte, 
gânduri înalte şi subţiri, lacrimi ce nu cunosc măsură, pomenire a morții, 
întreaga înţelepciune curată, departe de orice închipuire ce ispiteşte gândul, 
înțelegere de taină, la care mintea ajunge cu ajutorul cuvintelor 
Dumnezeieşti, frica ce taie lenevia şi nepăsarea şi stinge orice poftă - iar în 
cele din urmă, libertatea omului adevărat, bucuria şi învierea sufletească 
împreună cu Hristos întru împărăţia Lui. lată şi mântuirea. 


lar dacă cineva se va arăta nepăsător față de aceste două mijloace, să ştie 
următorul lucru: nu doar că se va vătăma pe sine în toate privinţele, ci va clătina 
şi însăşi temelia virtuţilor. Acestea, dacă le va păstra în sine şi va rămâne întru 
ele, sunt începutul şi capul lucrării Dumnezeieşti în suflet, uşa şi calea către 
Hristos: aşijderea, dacă cineva se rupe şi se depărtează de ele, ajunge la patimile 
potrivnice lor: răsfăţul trupului şi rătăcirea trupească, adică umblarea după 
obiceiurile lumii, care deschid intrare în suflet tuturor păcatelor şi tuturor 
patimilor. 


Căci arată numai îngăduinţa faţă de obiceiurile lumii, care nu sunt altceva decât 
rătăcire trupească - arată numai îngăduinţă faţă de această rătăcire şi să vezi ce o 
să iasă ! Alunecări nepotrivite şi neaşteptate (continui cuvântul sfântului Isaac), 
care apropie de căderi, viforul simţirilor [senzaţiilor] puternice stârnite prin văz, 
grabnica aprindere ce pune stăpânire pe trup, gândurile neînfrânate, ce tind către 
cădere, răcirea dragostei față de cele Dumnezeieşti şi desăvârşită părăsire a 
regulilor vieţii tale noi, reînnoirea faptelor rele care fuseseră uitate şi 
deprinderea altora, pe care înainte nu le cunoscusei. Și patimile care, cu harul 
lui Dumnezeu, fuseseră deja omorâte în suflet şi nimicite prin uitarea aducerilor 
aminte păstrate în minte, încep să se pună iar în mişcare şi să silească sufletul la 
lucrarea lor. 


lată ce se întâmplă în tine ca urmare a primei îngăduinţe față de păcat, adică a 
rătăcirii trupului după năravurile lumii şi a nerăbdării în suferirea petrecerii 
necăjite în noua rânduială de viaţă. 


Iar cele ce au loc ca urmare a facerii pe placul trupului şi mai ales pe placul 
pântecelui, sunt cu neputinţă chiar a fi înşirate: greutate în cap, mare împovărare 
în trup şi slăbiciune în muşchi, părăsirea pravilelor de rugăciune, lenevia de a 
face metanii, întunecarea şi răcirea inimii, îngroşarea minţii şi gândurilor, o 


ceaţă groasă şi de nepătruns, ce se întinde în tot sufletul, o puternică trândăvire 
şi plictiseală în orişice lucrare după Dumnezeu, precum şi neputinţa de a gusta 
în vremea citirii dulceaţa cuvintelor Dumnezeieşti, rătăcirea gândurilor pe tot 
pământul, privelişti spurcate ce umplu sufletul şi aprind pofta; neîncetată şi 
nesuferită aprindere în tot trupul, de unde vin noi gânduri amăgitoare, cu care 
împreunându-se sufletul, cade în patimi de ocară, la început în sine însuşi - prin 
încuviinţare - apoi şi în afară - prin faptă. Iată roadele amare care se nasc din 
rătăcirea după năravurile lumii şi din toată odihna trupului! 


Ştie vrăjmaşul că cel ce i se va supune va fi pradă lui sigură. Ca atare, se 
străduieşte în fel şi chip fie să strice noile rânduieli de viaţă bună, fie să ne plece 
spre a face oarecare îngăduinţă trupului. Faci o asemenea îngăduinţă, cazi în alta 
- Şi în nici una dintre ele nu vei scăpa de căderea în păcat şi de întoarcerea 
patimilor dinainte. Fii îngăduitor faţă de trup şi el te va aduce la îngăduință şi 
față de năravurile lumii. Un vrăjmaş te va da pe mâna altuia, fără a înceta să te 
lucreze şi el; şi în doi te vor duce de fiecare dată la cădere. Știind de acest necaz, 
să ţii piept cu tărie în ceea ce ai început. 


Pentru trup va lupta iubirea de această viaţă, pentru lume - dorinţa de a 
plăcea oamenilor. Adu împotriva lor ajutoare: în chinuirea trupului simţirea 
vieţii celei adevărate, şi în respingerea obiceiurilor lumii - tovărăşia cu oamenii 
adevăraţi. Trupul va începe să se smiorcăie şi sufletul să tânjească ? Înarmează- 


te cu răbdare, însufleţeşte-te cu acest gând: că te aşteaptă moartea, îngăduința 
față de trup şi de năravurile lumii naşte moartea prin căderea în păcat: moartea 
cea adevărată şi veşnică. Şi trupul dimpreună cu lumea îi sperie cu moartea pe 
cei ce merg împotriva cerinţelor lor, însă această moarte e părută - nu adevărată, 
ci născocită de vrăjmaş ca să bage în sperieţi. Mai bine să fim gata de această 
moarte spre mântuire, pentru a scăpa de moartea cea pierzătoare. 


Bineînţeles, acesta e un lucru greu. De asta se şi cheamă calea aceasta “calea 
Strâmtă şi necăjită”: numai că Dumnezeu, Cel Nemincinos, a unit-o cu 
făgăduinţa mângâietoare că ea duce la viaţă. 


Numai nebunii, spune sfântul Isaac, preferă o mică odihnă din faţa lor unei 
împărăţii îndepărtate, neştiind că mai bine este să rabzi chinuri în nevoinţă decât 
să te odihneşti pe patul împărăției pământeşti şi să fii osândit pentru lenevie. 

Cei înţelepţi vor mai bine moartea, numai să nu cadă sub învinuirea că au 
împlinit vreuna din faptele lor fără trezvie. Nu fii trândav atunci când este 
vorba de ceea ce te face viu cu adevărat şi nu te lenevi să mori pentru aceasta. 


Cu asemenea gânduri şi asemenea poveţe Părinteşti [patristice] întăriți-vă 
hotărârea de a rezista în noile rânduieli bune de viaţă, în împotrivirea faţă de 
năravurile lumii şi de a nu face grijă de trup spre pofte. Prin asta veţi scăpa de 


lucrul cel chinuitor - de robia păcatului şi veţi intra degrabă în libertatea fiilor 
lui Dumnezeu, atunci când, întăriți fiind de puterea lui Dumnezeu, veţi începe să 
umblaţi deja fără împiedicare, fără sforțări, fără jertfe deosebite, întru poruncile 
Domnului, aşa cum umblă fii în casa tatălui lor. 


Amin. 


13 martie 1866 
(din * Pregătirea pentru spovedanie şi pentru Sfânta Impărtăşanie — Predici 
la Triod”, Sfântul Teofan Zăvorâtul) 


Sfântul Teofan Zăvorâtul - Tâlcuiri din Sfânta Scriptură - Duminica Sfntei 
Maria Egipteanca 


[Evr. 9,11-14; Mc. 10,32-45]. 


Păcătoasa, auzind că Mântuitorul se află în casa lui Simon, a mers acolo cu 
un vas de mir şi căzând la picioarele Domnului, a început să plângă şi a 
spălat cu lacrimi picioarele Sale, apoi le-a şters cu părul capului său, le-a 
sărutat şi le-a uns cu mir (Lc. 7, 36-39). 


Ea nu a Zis nimic, ci doar a făptuit şi prin faptele sale a arătat cea mai 
gingaşă dragoste către Domnul. Pentru aceasta s-a şi zis despre dânsa: "Iartă- 
se păcatele ei cele multe, pentru că mult a iubit" (Lc. 1,47). 


O, de-am vorbi şi noi mai puţin şi am făptui mai mult, mărturisindu-ne prin 
fapte iubirea către Domnul! 


Vei zice: "Daca ar fi Domnul de faţă, aş fi şi eu gata să fac totul pentru EI". El 
însă este aici, nevăzut ca Ipostas, însă văzut în toţi creştinii şi mai cu seamă în 
cei nevoiaşi. Unge pe Domnul Cel nevăzut cu rugăciunea iubitoare a minţii şi a 
inimii, iar pentru Cel văzut fă tot ce-ţi stă în putinţă pentru cei aflaţi în nevoie şi 
va fi ca pentru Dumnezeu. 


Sfântul Ignatie Briancianinov - Predică în Duminica Sfintei Maria 
Egipteanca - Îmbinarea postului cu milostenia şi rugăciunea 


“Domnul ne-a arătat mijlocul prin care putem şi Suntem datori să întărim 
neputinţa firii omeneşti atunci când vin necazurile. El S-a rugat cu osârdie. 
Ucenicilor biruiți de somn le-a poruncit: Privegheaţi şi vă rugaţi, ca să nu 
intraţi în ispită (Matei 26, 41). Ca necazul venit să nu pună Stăpânire pe el, să 
nu-l înghită, este neapărată nevoie de rugăciune. 


Pentru a-l birui pe satana, ce năzuieşte ca prin 
gândurile de întristare şi deznădejde să-l clatine şi să îl piardă pe omul supus 
necazului cu îngăduința lui Dumnezeu, pentru a nu se împuţina credinţa 
noastră în vremea necazului, este nevoie de rugăciune. Avem nevoie de ea ca 
în chiar mijlocul necazului să putem simţi, după spusa Apostolului, roară 


bucuria pe care ne-a poruncit el s-o avem când cădem în multe feluri de ispite 
(lac 2) 


Pildei Domnului i-au urmat şi îi urmează adevărații robi ai Domnului. 


“ Încă pe vremea Vechiului Legământ, Sfântul David, mânat de Duhul lui 
Hristos, îşi sporea postul şi rugăciunile în împrejurările grele ale vieții 
(1] Împ. 12, 16; Ps. 34, 12). 

Y Asemenea lui, Prorocul Daniil, înțelegând din cartea Prorocului leremia 
că se împlinise numărul anilor rânduiţi de Dumnezeu pentru petrecerea 
iudeilor robiţi în Babilon, că venise vremea întoarcerii lor în Ierusalim, 
s-a întors spre Dumnezeu cu rugăciune încordată pentru izbăvirea 
iudeilor, întărindu-şi rugăciunea prin post: Dat-am faţa mea către 
Domnul Dumnezeu, spune el, ca să cerc cu cerere, cu rugăciune, cu 


posturi, cu sac şi cu cenuşă; şi m-am rugat către Domnul Dumnezeul 
meu, şi m-am mărturisit (Dan. 9, 3-4). 


Astfel, de pildă, milosteniile, rugăciunile şi posturile sutaşului Cornelie au 
ajuns înaintea lui Dumnezeu şi i-au adus cel mai mare bine: cunoaşterea lui 
Hristos. Eram postind şi rugându-mă întru al nouălea ceas în casa mea, îi 
povestea sutaşul despre sine Apostolului Petru, şi iată un bărbat a Stătut 
înaintea mea în haină luminată. Acela era un înger (Fapte 10, 30). De 
asemenea, Apostolului Petru, care postea şi flămânzea, i s-a arătat o faţă de 
masă mare, pogorâtă din ceruri, care închipuia lumea păgână, primită de 
Dumnezeu la credinţa în Hristos şi la mântuirea întru Hristos (Fapte 10, 11); 
Apostolilor, care slujeau Domnului şi posteau (Fapte 13, 2), 


Sfântul Duh le-a descoperit că alesese pe Pavel şi pe Varnava pentru a 
propovădui creştinismul păgânilor, le-a poruncit să-i osebească şi să-i trimită la 
această slujire. Apostolii, auzind în vremea rugăciunii şi postirii porunca 
Sfântului Duh, mai înainte de a o împlini postesc şi se roagă iar, pentru ca 
porunca primită cu împreună-lucrarea postului şi a rugăciunii să fie împlinită tot 
cu împreună-lucrarea lor. Atunci, postind şi rugându-se şi punându-şi pe ei 
mâinile, i-au slobozit (Fapte 13, 3), grăieşte scriitorul Faptelor Apostolilor. 


Toată lumea ştie ce izbânzi au încununat slujirea lui Pavel şi a lui Varnava! Ea a 
fost încununată de sădirea creştinismului în toată lumea cunoscută pe atunci. 
Nenumărate Sunt mărturiile şi pildele faptului că toţi bineplăcuţii lui 
Dumnezeu se învrednicesc de dumnezeieştile descoperiri tocmai atunci când 
prin post se desfac de materie, iar prin rugăciunea curată, cu minţile goale, 
neîntinate de nici o închipuire, neîmprăştiate de nici un gând străin, se 
înfăţişează întru adâncă evlavie şi pace lui Dumnezeu, Celui nevăzut şi 
nepătruns cu mintea. 


Iubiţi fraţi! După ce am cunoscut însemnătatea şi puterea (dlor 


Dilioviiităşii care sunt milostenia, postul şi rugăciunea, să ne grăbim a ne 


încinge cu aceste arme! Să dobândim milă, să ne îmbrăcăm în bunătate, după 
povaţa şi îndemnul Apostolului (Coloseni 3, 12). 


Trăsătura aparte a caracterului nostru, trăsătura aparte de totdeauna a 
purtării noastre să fie milostivirea. În afara milostivirii să nu căutăm 
dreptate. Mila ce vine din firea omenească vătămată de cădere este potrivnică 
dreptăţii: mila ce se revarsă din poruncile Evangheliei se află, cu toată 


îmbelşugarea sa, în legătură nedespărțită cu dreptatea dumnezeiască, ce se şi 
arată prin ea (Ps. 84, 11-14; 88, 15). 


Nu numai pe timpul sfintelor posturi rânduite de Sfânta Biserică să ne smerim 
trupurile prin întrebuinţarea cu măsură a mâncării — mai ales a mâncării de un 
anumit fel — ci şi în restul timpului să întrebuinţăm mâncarea cu înţelepciune, 
potrivit nevoilor noastre adevărate, pentru a ne păstra puterile trupeşti şi 
Sănătatea trupească “. 


(Sfântul Ignatie Briancianinov, Predici la Triod si Penticostar, Ed. Sophia) 


Sfântul Ignatie Briancianinov - Sfânta Maria Egipteanca - model de 
pocăință şi îndreptare 


Dar va spune cineva: “Maria Egipteanca, model de urmat?! Oare chiar 
trebuie ca toată lumea să fugă în pustie, în locuri nelocuite, în munţi?” Nu, 
nu toată lumea. Dar toţi trebuie să o aibă drept model în truda ei de 
autoîndreptare, în hotărârea ei neclintită de a-şi schimba viaţa şi în felul cum a 
ajuns la această hotărâre. 


Iată părţile care trebuie urmate! Cum a ajuns Cuvioasa Maria la hotărârea de 
a-şi schimba viaţa? Domnul a adus-o. Pentru ce? Deoarece, în pofida patimii 
năprasnice care o stăpânea, ea nu se gândise niciodată să rămână pentru 
totdeauna în această amară robie. Ea a suferit silnicia cărnii şi a vrăjmaşului 
care lucra prin această carne şi s-a lăsat pradă pasiunii, dar nu până la sfârşit. 
Domnul S-a milostivit de suferinţele făpturii şi a venit s-o elibereze din 
legăturile care o chinuiau. Aceasta este învăţătura la care să luăm aminte din 
viața Sfintei Maria Egipteanca. 


Aşadar, de are cineva nefericirea să se afle în robia vreunei patimi trupeşti sau 
sufleteşti, să aibă măcar atâta tărie ca să nu se robească ei fără putință de 
întoarcere, să nu se asemene acelora care, căzuți prada deznădejdii, se dedau 
preacurviei. 


Patima îl leagă pe om şi îl duce legat spre fapte pe placul ei; dar tu, fiind chiar în 
lanţurile robiei, manifestă-ţi măcar dorinţa de a nu face asemenea lucruri, rămâi 


măcar nemulțumit de ele. Să nu spui: “Ei, nu-i nimic, probabil,... Să rămână 
cum a fost sau să meargă lucrurile ca până acum”. Ci, la fel ca cel ce este dus 
legat şi nu are putere să se împotrivească, dar măcar se propteşte cu picioarele, 
aşa şi tu, indiferent de tăria patimii care te stăpâneşte, arată-ţi măcar prin ceva 
revolta faţă de ea şi spune: “E pentru ultima oară, nu mă mai las”; şi, de cazi 
iarăşi, spune la fel, şi tot aşa, dar spune nu doar cu limba, ci şi cu inima şi strigă 
după Domnul spre ajutor. Aşa cum cel ce a fost legat şi dus prizonier de 
vrăjmaş, având, totuşi, posibilitatea de a striga, strigă, doar, doar l-o auzi cineva 
şi l-o elibera, la fel strigă şi tu către Domnul: “Doamne! Mai înainte de a muri, 
izbăveşte-mă! Doamne, înainte de obştescul sfârşit, dăruieşte-mi pocăință!” şi 
vei fi auzit. 


După cum pruncul înfăşat, culcat în leagăn, care nu poate să-şi mişte nici 
mâinile, nici picioarele, îşi apucă, totuşi, mama de inimă prin ţipătul său şi o 
atrage, ca vrăjită spre el, dacă la fel vei striga şi tu, îl vei atrage pe Domnul, Cel 
ce a spus că mai degrabă mama îşi va uita pruncul, decât îi va uita EI pe cei care 
îl cheamă. 


Când, în sfârşit, Domnul va veni la tine, ia aminte, atunci, frate, să nu-ţi îngădui 
să nu te foloseşti cum se cuvine de aceasta mare milostivire a lui Dumnezeu faţă 
de tine. Te vei asemăna atunci Sfintei Maria, pe când era în faţa intrării în 
mormântul Domnului şi fusese prinsă de judecata lui Dumnezeu. După cum ea, 
lovită de o putere nevăzută, nu stătu mult pe gânduri, ci înţelese imediat 
motivul, care era păcatul ei, şi luă imediat hotărârea să părăsească acest păcat 
păgubitor şi să nu se mai întoarcă la el niciodată, aşa trebuie să faci şi tu. 


la aminte, deci! Atunci când o puternică remuşcare a conştiinţei, sau frică de 
judecată şi de moarte, sau apropierea unui pericol atârnând ca o sabie deasupra 
capului tău, sau sentimentul măreției lui Dumnezeu şi al marii Lui bunătăţi, sau 
orice altceva îţi va cutremura profund inima şi îţi va scutura toate încheieturile, 
astfel încât vei simţi că ţi-au căzut toate lanţurile care te strâmtorau până atunci, 
să ştii că s-a atins de tine harul lui Dumnezeu şi că te slobozeşte să calci pe 
calea binelui, slobozenie care până atunci îți lhpsea. la aminte! Acest moment 
este foarte preţios! Ceea ce simţi atunci este lucrarea harului... Adaugă aici şi 
lucrarea ta, adică spune aşa: “Murdar am trăit, făcând pe plac patimilor... De 
acum nu voi mai face aşa”. Apoi, mărturisindu-te şi primind dezlegare, ţine-te 
de făgăduinţa făcută... 


Aşa a făcut Sfânta Maria. Nu şi-a amânat pe mâine hotărârea de a-şi schimba 
viaţa, ci s-a hotărât imediat şi aşa făcu. La fel trebuie să facă fiecare. Harul, 
când vine, dezleagă imediat legăturile patimii, dar dacă cineva nu se hotărăşte 
imediat să părăsească faptele păcătoase, atunci se leagă din nou în aceleaşi 
lanţuri. 


Când îngerul se arată Apostolului Petru în închisoare, acestuia îi căzură 
lanţurile, dar dacă apoi nu l-ar fi urmat pe înger afară din temniţă ci ar fi rămas 
înăuntru, ar fi venit paznicul temniţei, l-ar fi pus iarăşi în fiare şi ar fi încuiat 
temniţa... Şi ar fi rămas Sfântul Petru prizonier mai departe. 


Aşa îl leagă la loc lanţurile patimii pe acela care, simțind lucrarea harului lui 
Dumnezeu slobozindu-l din patimi, nu se hotărăşte imediat să-şi schimbe viaţa, 
ci amână pentru altă dată. Nu amâna, frate! Căci nu ştii de va mai veni vreodată 
un moment atât de prielnic. 


Luând hotărârea neclintită de a te îndrepta, trebuie cu adevărat să începi imediat 
îndreptarea, aşa cum a făcut Sfânta Maria. Lăsându-le pe toate, întărită cu 
Sfintele Taine, călăuzită de sfaturile părintelui duhovnicesc, ea se îndreptă spre 
pustia de dincolo de Iordan, în însingurare, post şi rugăciune, pentru a 
dezrădăcina deprinderile păcătoase însămânţate în ea şi cultivate de viaţa 
vicioasă. Apucă-te şi tu imediat de trudă şi de nevoinţe. 


Desigur, nu toţi au aceeaşi cale de întoarcere. Unul se îndepărtează în pustie şi 
trăieşte în însingurare; altul se duce la mânăstire şi se mântuieşte printre frați; 
altul rămâne în rânduiala vieţii civile şi de familie, comune tuturor. Mulţi au 
parcurs deja toate aceste căi; pe fiecare dintre ele au mers cei care s-au mântuit 
şi mulţi oameni mari. 


Ce cale să aleagă fiecare să hotărască fiecare, după înclinația sa, după 
inspiraţia harului lui Dumnezeu şi după sfatul părintelui său duhovnicesc. 
Trebuie numai Să ştii că fără muncă nu poţi face nimic. Pe toţi cei ce vor să 
biruie carnea ce se luptă cu ei îi aşteaptă un mare război. Câte nu a răbdat 
Cuvioasa Maria!... Pe fiecare îl aşteaptă strădania! Trebuie, cum am spus mai 
înainte, să îndepărtăm tot ceea ce poate să ne hrănească patimile; iar aceasta 
cere destul efort. Trebuie să lucrăm tot ceea ce poate hrăni şi întări noua noastră 
viaţă; dar nici aceasta nu se face fără efort. Trebuie să ne povăţuim în adevărul 
lui Dumnezeu, să ne aflăm cât se poate de des sub lucrarea Sfintelor Taine, 
participând la sfintele slujbe ale Bisericii, să ne luptăm cu patimile şi să facem 
fapte bune, opuse deprinderilor păcătoase; dar toate acestea sunt muncă. Iar, 
ceea ce este cel mai important: să nu rămânem niciodată singuri... Lipeşte-te de 
părintele tău duhovnicesc, găseşte-ţi pe cineva de aceleaşi convingeri cu tine, 
adânceşte-te în povăţuirile sfinților părinţi şi nu întreprinde nimic fără să te 
interesezi pe la toate aceste surse. Nu încerca s-o copiezi în toate pe Cuvioasa 
Maria. Ea a trăit singură, dar calea ei a fost special aleasă astfel de Dumnezeu. 
Nouă ne este mai bine să ne ţinem de rânduiala generală a vieţii. 


Vulturul pluteşte singuratic în înalturi, atât de sus, că se întâmplă să nu-l vedem. 
Dar el este vultur... Aşadar, imită trudele de îndreptare ale Cuvioasei Maria, 


statornicia ei în această luptă şi devotamentul ei neclintit față de făgăduinţa 
făcută... Iar în celelalte, mergi pe calea obştească a celor ce se mântuiesc. Însă 
fii tare, nu-ți permite să te moleşeşti şi după ce te-ai trudit puţin, să nu-ţi 
închipui că ai făcut totul, căci sfârşitul încununează opera. Întipăreşte-ţi în minte 
de pe acum acest sfârşit fericit şi mergi spre el, după cuvântul Apostolului, 
uitându-le pe cele vechi şi năzuind spre cele dinainte, până când vei ajunge la 
lăcaşul de odihnă, pregătit de Domnul tuturor truditorilor Săi. Amin. 


Sfântul Grigorie Palama - Omilie la a cincea Duminică a Păresimilor, 
despre milostivire 

1. Sunt unele părți din mare care hrănesc monştri uriaşi, ce au înfăţişarea unor 
balene, iar corăbierii ce plutesc pe acolo atârnă clopote de corăbii, pentru că, 
speriaţi de zgomotul lor, să fugă aceşti monştri. 


Însă şi marea vieţii noastre hrăneşte monştri mulţi şi îndestul de fioroşi, vreau să 
spun patimile cele rele şi demonii încă şi mai răi care le poartă de grijă. 
Navighează pe marea aceasta ca o corabie Biserica lui Dumnezeu şi, în loc de 
clopote, are pe învățătorii cei duhovniceşti, ca să îndepărteze, prin sunetele cele 
sfinte ale învăţăturii lor, fiarele cele din cugetare. Aceasta închipuia şi 
veşmântul lui Aaron, căci avea clopoței frumos sunători atârnaţi de el. Şi 
aceasta era o vestire dumnezeiască, al cărei glas trebuia auzit în vremea când 
slujea Aaron lui Dumnezeu. 


2. Noi însă, prefăcând litera în duh, vom face să vă răsune vouă acum în chip 
duhovnicesc şi mai cu seamă în timpul postului, atunci când fiare văzute şi 
nevăzute ne asaltează cu îndârjire. Fiarele văzute sunt lăcomia pântecelui şi 
beţiile şi celelalte de acest fel; iar alte fiare într-ascuns stau la pândă: slava 
deşartă şi îngâmfarea şi buna părere despre sine şi fățărnicia. Dar [cuvintele] 
acestea sunt sunetul şi scăparea înaintea unor asemenea fiare şi paza temeinică a 
celor ce se nevoiesc postind. 


3. Aşadar postul şi neînfrânarea sunt potrivnice între ele, precum potrivnice sunt 
viața şi moartea. lar postul este o poruncă a vieţii, de o vârstă cu firea 
omenească, întrucât obârşia şi-o trage din Rai, dat fiind de către Dumnezeu lui 
Adam, drept pază a vieţii şi a harului celui dumnezeiesc. lar neînfrânarea este 
chip al morţii trupului şi a sufletului, fiind dată de către diavol lui Adam în 
Eden, cu viclenie, prin Eva, spre căderea de la viaţa de veci şi spre înstrăinarea 


de la harul cel dumnezeiesc. Fiindcă Dumnezeu nu a făcut moartea, nici nu se 
bucură de pieirea celor vii. Vrea cineva să găsească viaţă şi har în Dumnezeu 
şi de la Dumnezeu? Să fugă atunci de neînfrânarea aducătoare de moarte şi 
să vină degrabă la postul cel dumnezeiesc şi la cumpătare, ca să se întoarcă el 
întru bucuria Raiului. 


4. Moise, postind patruzeci de zile pe munte, s-a înălţat spre culmea vederii lui 
Dumnezeu şi a primit tablele cuvioşiei. Poporul iudeilor, jos, îmbătându-se, a 
alunecat către nelegiuire, căci au făcut, topind aur, un idol în chip de vițel, 
asemenea zeului Apis al egiptenilor, iar dacă Moise nu ar fi stat [rugător] 
înaintea lui Dumnezeu, milostivindu-se mai înainte din pricina uciderii celei 
fără de milă a celor de acelaşi neam, nu i-ar fi cruțat câtuşi de puţin pe ei [vezi 
Ieşirea 32]. 


Aşadar, dacă şi noi avem trebuință de milostivirea lui Dumnezeu, să nu ne 
îmbătăm cu vin, nici să nu ne îmbuibăm peste măsură, căci de aici se trag 
desfrâul şi nelegiuirea. Văzător al lui Dumnezeu a fost şi Ilie, dar mai înainte s-a 
curățit şi el prin post. A dobândit şi Daniel vederea lui Dumnezeu şi arătarea 
unuia dintre arhangheli, înfăţişând ce i-a desluşit lui cele ce aveau să fie, dar 
mai întâi a rămas în post şi nemâncare douăzeci de zile întregi [Daniel 10:2]. lar 
alt prooroc a fost ucis de un leu, dar el a mâncat împotriva poruncii lui 
Dumnezeu. 


Cunoaşteţi cu toţii pe Isav, fiul lui Isaac, care din pricina lăcomiei pântecelui a 
pierdut şi celelalte drepturi ale celor dintâi născuţi şi binecuvântarea părintească. 
Să ne temem şi noi ca nu cumva, dedându-ne la această lăcomie a pântecelui, să 
cădem de la binecuvântarea aceea făgăduită nouă şi de la moştenirea Tatălui 
celui Prea înalt. Şi să vă amintiţi spre pildă de cei trei tineri care, învrednicindu- 
se cu postul, au călcat în picioare, cu tălpile goale şi nevătămate, focul de şapte 
ori aprins în Babilon împotriva lor. 


5. Dacă şi noi ne vom osteni cu postul cel adevărat şi vom călca în picioare 
Jăratecul patimilor şi-l vom stinge şi vom străbate nevătămaţi cuptorul încins ce 
va să fie, când focul va pune la încercare lucrarea fiecăruia dintre noi, ce va 
spune oare Domnul Dumnezeul proorocilor, Cel Care, luând trup pentru noi, S-a 
făcut om, arătându-ne nouă chipul biruinţei împotriva diavolului, căci postind 
pe deplin l-a biruit pe acela, deşi diavolul îl îmboldise cu tot felul de spite. 


Grăit-a Domnul către ucenicii Săi, cu privire la demonul acela surd şi mut: 
„Acest neam de demoni cu nimic nu poate ieşi, decât numai cu rugăciune şi 
cu post” [Marcu 9:29; vezi şi Omilia 12]. 


6. Dar vă voi arăta acum vouă, fraţilor, care este postul cel plăcut lui Dumnezeu 
şi adevărat. Pe acesta se cuvine să-l cunoaşteţi, ca să nu aducem noi lauda 
postului celui trupesc în sine şi pentru sine, ci să-l lăudăm ca lucrător pentru alte 
virtuţi, de folos sufletului. Pentru că şi dumnezeiescul Pavel spune că osteneala 
trupească este de puţin folos [I Timotei 4:83]. 


De aceea şi Părinţii cei purtători de Dumnezeu, care grăiesc din cele trăite de ei, 
nu îngăduie posturile prea îndelungate, ci ei socotesc că este mai de cinste şi 
mai bine primit a mânca o singură dată pe zi şi a nu se sătura. Şi pe acesta îl 
numesc post măsurat şi cumpănit, ceea ce spune şi Sfânta Scriptură: „să nu fim 
înşelați de săturarea pântecului şi de plăcerea gâtlejului”, ci să ne lepădăm de 
dorința de a mai mânca şi alte bucate, ca să fie cantitatea şi calitatea hranei 
potrivite puterii şi constituției celui hrănit, spre a se păstra, pe cât este cu 
putință, sănătatea sa. Căci, dacă se hrăneşte cu măsură cel slăbit din bucatele ce 
i se aşează înainte şi care să fie pe potriva slăbiciunii sale, atunci fapta aceasta 
nu înlătură sfințenia lui. Cel slăbit nu va adăuga la bucatele neapărat 
trebuincioase altele ce sunt foarte de prisos, ci el trebuie să caute hrana şi nu 
trufia, potolirea setei şi nu beţia, folosul cumpănit al hranei şi nu lipsa de 
măsură, şi neînfrânarea, şi abuzul de hrană. 


7. Aşadar acesta este începutul postului celui adevărat şi plăcut lui Dumnezeu, 
iar rostul pentru care a fost rânduit creştinilor şi cinstit de către ei este curățirea 
sufletului. 


> Care este folosul lepădării de hrana trupească, dacă eşti biruit de 
cugetări şi de patimi trupeşti? 

> Care este folosul să te abţii de la vin şi să fii chinuit de sete, dacă chiar 
neîmbătându-te cu vin — după cuvântul celui ce spune: „Vai de cei ce nu 
se îmbată cu vin!” — ai sufletul tulburat de invidie şi de mânie? 

> Care este folosul să te înfrânezi de la o masă plăcută şi bogată, dar să ai 
sufletul lipsit de smerenie? 

> Sau care este folosul să-ţi ungi trupul cu untdelemn, dar să nu-ţi smereşti 
sufletul cu post, după cuvântul lui David? 

> Care este folosul să fugim de mireasma împrăştiată din multe mâncăruri, 
dar să avem mintea păgubită prin gânduri şi cugetări deşarte şi să fim 
lipsiţi de folosul rugăciunilor noastre către Dumnezeu? 


8. Din această pricină este un post bun acela săvârşit spre slăbirea poftei, 
pentru smerirea sufletului, pentru abaterea urii, pentru stingerea mâniei, 
pentru ştergerea ţinerii de minte a răului, pentru lucrarea curată a minţii şi a 
rugăciunii. Dacă ai de toate şi eşti avut, să dai tu din prisosul hranei tale pentru 
mângâierea celor lipsiţi şi nevoiaşi. De vei posti în felul acesta, nu numai că vei 
muri lumii cu Hristos, dar împreună cu EI vei învia şi vei împărăţi în veacul 


veacurilor. Căci vei avea aceeaşi fire cu EI printr-un astfel de post, asemănându- 
te morţii Lui, dar făcându-te părtaş şi învierii Lui, spre moştenirea vieţii întru 
EI. Cel ce posteşte, dacă este ispitit, biruieşte pe ispititor. Dacă nu este ispitit 
însă, păstrează pacea sufletului şi a trupului său, dar, după Pavel, el îşi răneşte 
trupul, chinuindu-l şi supunându-l robiei [Il Corinteni 9:27], din teama ca nu 
cumva să fie nepus la încercare. 


lar dacă Pavel se teme, nu se cuvine oare cu atât mai mult să ne înfricoşăm noi? 
Deci acela care posteşte supune robiei trupul său şi face să fie încercat sufletul 
său; iar cel ce îngraşă trupul său, care după puţin timp va fi nimicit, nemâncând 
ca să trăiască, ci mai degrabă trăind ca să mănânce, precum vieţuitoarele cele 
necuvântătoare pregătite pentru junghiere şi acela care adaugă celor neapărat 
trebuincioase ceea ce prisoseşte, sau acela care mânat de pofte îşi aţâţă trupul, 
sau pur şi simplu îl dă iubirii de plăcere cuibărite în trupurile omeneşti, acela nu 
face nimic altceva decât să pregătească viermilor din pământ o hrană mai 
îmbelşugată. Aşadar bine cântă şi David în Psalmi: „Ce folos ai de sângele 
meu, de mă cobor în stricăciune? ” [Psalmi 29:9]. 9. 


9. Prin urmare, postind şi hrănindu-te cu înfrânare, fără să pui deoparte pentru 
mâine ceea ce prisoseşte azi şi precum Domnul sărăcind ne-a făcut pe noi 
bogaţi, tot astfel şi tu, cititorule, flămânzind în chip nesilit, să saturi pe cel ce 
este flămând fără de voia sa. Atunci postul îți va fi ca un porumbel ce poartă o 


ramură de măslin şi care binevesteşte sufletului tău izbăvirea din potop. Căci aşa 
grăieşte marele prooroc Isaia: „Dacă tu îndepărtezi din mijlocul tău asuprirea, 
ameninţarea cu mâna şi cuvântul de cârtire; dacă dai pâinea ta celui flămând 
şi Saturi sufletul amărât, lumina ta va răsări în întuneric şi bezna ta va fi ca 
miezul zilei” [Isaia 58:9-10]. 


Dacă nu vrei să dai cele ce sunt ale tale, măcar, abţine-te să iei cele străine şi să 
nu dobândeşti lucruri care nu îţi aparţin, răpind şi strângând, în chip potrivnic 
Legii, de la cei săraci, ca nu cumva să auzi că ţi se spune, pe bună dreptate, de 
către Prooroc: „Este oare acesta un post care îmi place?”, zice Domnul. „Să-şi 
plece capul ca o trestie, oare acesta se cheamă post? Rupeţi lanţurile 
nedreptăţii, dezlegaţi legăturile jugului, daţi drumul celor asupriţi şi sfărâmaţi 
jugul lor. Atunci lumina ta va răsări ca zorile şi tămăduirea ta se va grăbi. 
Dreptatea ta va merge înaintea ta, iar în urma ta Slava lui Dumnezeu” 
[prescurtare după Isaia 58:5-8]. 


10. Prin urmare, dacă nu vei da din ale tale celui sărac, deşi ale tale îţi prisosesc, 
cel puţin să nu le răpeşti pe acestea de la cel sărac. Pentru că Stăpânul tuturor, 
Hristos, trimițând foc peste cei puşi de-a stânga Sa şi părăsindu-i blestemului, 
nu îi osândeşte totuşi pe aceştia ca răpitori, ci ca pe unii care,deşi sunt datornici, 
nu dau ce datorează. Aşadar răpitorii şi cei nedrepţi nu se vor înfăţişa la judecată 


şi nu-i vor sta înainte [Judecătorului], ci vor merge pe dată la osândă foarte 
mare, ca unii ce nici aici, pe cât se pare, n-au prea stat înaintea lui Dumnezeu. 
Fiindcă spune Scriptura: „Cei ce mănâncă pe poporul Meu ca pâinea, pe 
Domnul nu L-au chemat” | Psalmi 13:4). 


Cel bogat, căruia i-a rodit țarina şi cel ce este înveşmântat în porfiră şi în vizon, 
vor fi osândiţi, pe bună dreptate, nu ca unii ce au nedreptăţit pe cineva şi ca unii 
care nu au împărţit celor săraci cele dobândite. Pentru că cele adunate în vistierii 
sunt obşteşti, din hambarele rapturilor lui Dumnezeu. Cum să nu fie hrăpăreţ şi 
nesăţios cel ce acaparează cele obşteşti, chiar dacă nu este precum acela ce fură 
cele ce sunt ale altora în chip vădit? Dacă cel dintâi va răbda ca un slujitor rău 
împărțirea înfricoşătoare, cel de al doilea — vai! — va fi supus unor pedepse mai 
cumplite şi mai grele încă şi nici unul dintre ei nu va fi în stare să scape de 
acestea, de nu vor primi, în chip prietenesc, pe cei săraci; de cel dintâi nu va 
administra bine cele încredințate lui de către Dumnezeu şi de celălalt nu va 
cheltui bine cele adunate în chip mârşav. 


11. Marele Pavel, scriind tesalonicenilor (ce sunt negreşit strămoşi ai noştri) cu 
privire la iubirea de fraţi, spune: „Despre iubirea frăţească nu aveţi trebuinţă 
Să vă Scriu, pentru că voi înşivă Sunteţi învăţaţi de Dumnezeu ca Să vă iubiţi 
unul pe altul” [| Tesaloniceni 4:9]. 


12. Domnul a grăit aşadar către unii: „Dacă aţi fi fii ai lui Avraam, aţi face 
faptele lui Avraam ” [loan 8:39]. Să ne temem şi noi înşine de cuvântul acesta, 
care aici nu este grăit către noi, ci cu privire la ziua aceea înfricoşătoare, care să 
nu se ivească, zi în care înrudirea se judecă din asemănarea celor săvârşite. 
Când toţi cei care au îndrăgit sărăcia întru Hristos sau pe cei săraci, cei care au 
disprețuit slava, cei care au îndrăgit înfrânarea, cei care au fost nu doar 
ascultători ai poruncilor din Evanghelii, ci şi împlinitori ai lor, aceia vor fi una, 
în chip minunat, căci spune Scriptura: „Și slava pe care Tu Mi-ai dat-o, le-am 
dat-o lor, ca să fie una, precum Noi una suntem ” [loan 17:22]. Atunci, în chip 
lămurit, sabia cea drept judecătoare a Duhului va despărţi pe fiu de tatăl său şi 
pe fiică de mama sa şi va face să fie separați de cei ce nu sunt asemănători prin 
purtările şi năravurile lor. Dar, dacă acolo va fi aşa, cu atât mai mult va fi aici, 
unde cel ce pe toate le ştie spune: „Nu vă cunosc pe voi”, grăind către cei ce nu 
se aseamănă cu El prin virtute. Pentru că ei nu se învrednicesc, pe cât se pare, de 
chipul Celui ceresc. Ei nu se fac milostivi, precum este Tatăl tuturor; ei nu pun 
laolaltă cele ce le aparţin cu cei lipsiţi şi săraci, precum Acela Care dă tuturor în 
dar bunătăţile Sale. Ei nu s-au făcut binefăcători celor apropiaţi lor, nici nu i-au 
făcut pe cei îndepărtați de ei, prin facerea de bine, să le devină apropiaţi şi, din 
pricina acestei deosebiri, Cel bun nici nu îi cunoaşte, nici nu locuieşte în cei 
asemenea lor. Dacă Acela este aşa, la fel sunt şi cei ce viețuiesc aici potrivit cu 


EI, iar cei care împărătesc cu El acolo vor grăi desigur aceleaşi cuvinte, chiar şi 
celor înrudiți după sânge, dacă aceia nu li se vor vădi apropiaţi prin virtute. 


13.Deci dacă cineva ar spune: „Eu sunt copilul tău”, sau „Acelaşi tată avem”, 
sau „Eu sunt frate cu tine”, atunci acel cineva ar auzi, vai, că fratele nu este 
răscumpărat şi izbăvit [doar pentru că este rudă de sânge] şi că tată nu e nimeni 
altul decât Unul Dumnezeu! Dacă ai fi copil al meu, mi-ai urma mie; acum însă 
eşti al acelui tată ale cărui pofte le lucrezi; pleacă şi rămâi cu el în veacul 
veacurilor, căci eu nu te cunosc pe tine, pentru că toate ale lui Dumnezeu sunt 
ale mele, însă tu nu eşti al lui Dumnezeu! 


Aceste vorbe, „ale mele” şi „ale tale”, sunt izgonite dintru cele de aici, iar noi 
le-am urât pentru tot restul vieţii, drept care am şi devenit moştenitori ai 
împărăției acesteia. Deoarece acest fel de a vorbi, după părerea dumnezeieştilor 
Părinţi, este rece, lipsit de legătura dragostei, ca unul din care Hristos a fost 
izgonit. Şi celor stăpâniți de patima aceasta |a posesiei], ea le pricinuia atunci 
iubirea de sine, iubirea de arginţi, ura faţă de fraţi şi tot soiul de alte răutăţi, iar 
acum îi dă de ruşine. 


14. Să ne temem, fraţilor, rogu-vă, de asemenea fapte; căci sunt cu adevărat 
înfricoşătoare! Să ne îngrijim de cele ale noastre după cum este plăcut lui 
Dumnezeu; să le părăsim, ca să fim iertaţi, să fim milostivi, ca însutit să fim 
miluiți. Căci Acela Care pentru noi a sărăcit până la capăt, primind milostivirea 
pentru Sine, fiind EI plin de cele mai mari daruri, a înmulțit mult darul hărăzit 
nouă ca răsplată. Aşadar să fie cineva sărac precum a fost El şi să trăiască 
împreună cu EI, sau să se facă părtaş cu săracii cei pentru EI şi să se mântuiască 
prin aceştia. Să dobândim milostivirea, dând de bună voie şi de la noi semn şi 
mărturie de dragoste frățească şi de mulțumire față de Tatăl nostru şi Stăpânul 
nostru obştesc. Căci nu va găsi nimeni un răstimp mai potrivit decât zilele 
acestea de post pentru asemenea mulţumiri. Căci legând milostivirea sa de post, 
tot păcatul va fi şters, creştinul se va închina de bună voie patimilor celor 
mântuitoare ale Domnului şi se va bucura împreună cu toţi de învierea lui 
Hristos şi va avea parte de izbăvirea cea veşnică. 


15. Pe care fie ca noi toţi să o dobândim întru Hristos însuşi, Dumnezeul nostru, 
Căruia 1 se cuvine toată slava, cinstea şi închinăciunea, dimpreună cu Tatăl Său 
cel fără de început şi cu Prea Sfântul şi bunul şi de viaţă făcătorul Său Duh, 
acum şi pururea şi în vecii vecilor. Amin. 

(Sursa: Sfântul Grigorie Palama, „Omilii”, volumul I, traducere din limba 
greacă de Dr. Constantin Daniel, revăzută de Laura Pătraşcu şi stilizată de 
Răzvan  Condrescu, Editura Anastasia, Bucureşti, 2000, pp. 181-191,, 
preluare) 


Sfântul Luca al Crimeei - Cuvinte în cea de-a cincea Duminică a Postului 
mare - Intoarceţi-vă la Mine cu toată inima voastră 


MOL MEET de COMPUSE 


Astăzi, Sfânta Biserică le aduce ca pildă tuturor celor care se pocăiesc pe 
cuvioasa Maria Egipteanca, una dintre cele mai mari sfinte, a cărei viaţă este 
atât de uimitoare şi plină de învățături, atât de adânci încât trebuie să ştim tot ce 
se poate despre ea. 


În tinereţe, Maria Egipteanca era de o frumuseţe strălucitoare. Ea locuia în 
Alexandria, ducând o viaţă desfrânată. Odată, plimbându-se pe malul mării, a 
văzut o corabie care pleca spre Palestina, ducând pelerini la praznicul Înălţării 
Crucii Domnului. Pe corabie erau numeroşi tineri şi i-a venit în gând să meargă 
împreună cu ei ca să-i ademenească. După sosirea în Palestina, toţi pelerinii au 
mers la Ierusalim, la biserica Învierii lui Hristos. A mers acolo şi Maria - dar 
când a vrut să intre în biserică laolaltă cu toţi ceilalți, a simțit că o putere 
nevăzută o împinge, nelăsând-o să intre. De trei ori a încercat şi de trei ori a fost 
oprită de acea putere tainică. Maria s-a cutremurat până în adânc, neputând 
pricepe ce înseamnă aceasta: de ce toţi intră în biserică, iar ea nu poate să-i 
treacă pragul? 


Într-o stare de adâncă tulburare sufletească, ea şi-a ridicat ochii şi a văzut icoana 
Preasfintei Născătoare de Dumnezeu, în acea clipă a început pentru prima dată 
să se roage fierbinte, cerându-i Maicii Domnului s-o lase în biserică. După 
această rugăciune fierbinte nimic n-a mai oprit-o şi a intrat fără împiedicare. A 
fost adânc cutremurată de slujba praznicului Înălţării Crucii Domnului şi după 


ce aceasta s-a sfârşit a trecut Iordanul şi a mers în inima pustiei, unde a trăit 
nevăzând pe nimeni patruzeci şi şapte de ani. 


Ea i-a povestit despre viaţa sa cuviosului Zosima, care din purtarea de grijă a lui 
Dumnezeu a întâlnit-o în pustie; i-a povestit că în primii şaptesprezece ani de 
viaţă în pustie suferinţele ei au fost din cale-afară de grele: a suferit de arşiţă şi 
foame în timp ce 1 se năluceau mâncăruri şi băuturi alese şi toată viaţa ei 
desfrânată din Alexandria. Vreme de şaptespreze ani s-a luptat ea cu nălucirile 
acestea şi doar în cel de-al optsprezecelea an a dobândit tihnă adâncă, după care 
a trăit în pustie încă treizeci de ani, devenind un adevărat înger în trup - fiindcă 
atunci când se ruga se înălța de pe pământ şi plutea în văzduh. 


Nu este o legendă. Noi nu ne îndoim de asta, fiindcă şi alți sfinți mari s-au 
învrednicit de asemenea rugăciune. Dar cum se poate explica ea? Cum poate 
trupul omenesc să se ridice deasupra pământului şi să plutească în văzduh? 
Singura explicaţie este că duhul omenesc luminat de rugăciunea neîncetată şi 
de postire dobândeşte o uriaşă stăpânire asupra trupului, fiindcă trupul 
nostru este unealta duhului şi poate fi supus poruncilor acestuia. Trupul 
poate deveni atât de subţire şi de uşor încât devine în stare să plutească în 
văzduh. 


După ce a terminat de vorbit cu cuviosul Zosima, cuvioasa Maria i-a poruncit să 
vină la lordan peste un an şi s-o aştepte acolo cu Sfintele Daruri, ceea ce el a şi 
făcut, întorcându-se după un an, a văzut-o în depărtare pe cuvioasa Maria, care 
se apropia de el; a văzut cum aceasta s-a apropiat de râu, l-a însemnat cu semnul 
crucii şi a venit la el pe apă. Şi a împărtăşit-o monahul Zosima cu frică şi 
cutremur, iar cuvioasa Maria i-a poruncit să vină iarăşi peste un an în locul unde 
o văzuse prima dată. 


A trecut anul, iar cuviosul Zosima a mers acolo şi a văzut-o pe Sfânta Maria 
zăcând pe pământ moartă. Pe nisip stătea scris: „Păcătoasa Maria a murit pe 
întâi aprilie; înmormânteaz-o”. Cuviosul Zosima a prohodit-o, însă era în 
încurcătură, neştiind cum s-o înmormânteze, căci nu avea cu ce să sape groapa. 
Atunci s-a petrecut o nouă minune: a venit un leu, a săpat cu ghearele o groapă 
adâncă şi a plecat. Aşa a înmormântat-o monahul Zosima pe cuvioasa Maria. 


Minunată viaţă, care nu seamănă deloc cu vieţile oamenilor obişnuiţi! În ea 
uimesc mai ales două lucruri, în primul rând, harul lui Dumnezeu, neasemuita 
Lui milostivire şi prevedere a faptului că jalnica desfrânată va deveni o sfântă 
dintre cele mai mari. Al doilea - repeziciunea, neaşteptata adâncime şi hotărâre 
a întoarcerii cuvioasei Maria de la viaţa sa păcătoasă dinainte la nevoinţa ei 
neasemuită din pustie. 


Cuvioasa Maria a împlinit lucrul despre care vorbeşte prorocul: Întoarceți-vă la 
Mine din toată inima voastră, cu post, cu plângere şi cu rugăciune şi Sfâşiaţi 
inimile voastre, iar nu hainele voastre, şi vă întoarceţi la Domnul Dumnezeul 
vostru, că Milostiv şi îndurat este, Îndelung-Răbdător şi Mult-milostiv şi Îi 
pare rău de răutăţi (oil 2, 12-13). Şi Sfânta Maria şi-a sfâşiat inima şi s-a 
întors din toată inima, deodată, la Dumnezeu. Ea a împlinit şi lucrul despre care 
vorbeşte Sfântul Prooroc lezechiel: Vă veţi aduce aminte acolo de căile voastre, 
întru care v-aţi pângărit şi veţi bate feţele voastre pentru toate răutățile voastre 
(lez. 20, 43). 


ŞI s-au împlinit asupra ei cuvintele lui Dumnezeu şi a aflat de milostivirea Lui 
nesfârşită, despre sfinţenia Lui nemărginită, când Domnul a făcut cu ea nu după 
faptele ei, ci după mila Sa, pentru sfânt numele Său. lată cum e adevărata 
pocăință, iată cum trebuie să se poarte toți cei împovăraţi de păcate grele: să se 
întoarcă într-o clipă, din toată inima, la Dumnezeu, să se scârbească de viaţa lor 
dinainte, să se scârbească de ei înşişi, să părăsească fără amânare toate păcatele 
dinainte şi să se pocăiască toată viaţa, cum s-a pocăit Sfânta Maria Egipteanca. 


Vedeţi ce adâncime nemăsurată a avut pocăinţa ei, în ce măsură fără seamăn a 
avut conştiinţa propriei nevrednicii, cât de uimitoare a fost puterea voinţei ei în 
lupta cu patimile, cât de mult timp a petrecut în sfânta pocăință şi în postire. Nu 
ştim cu ce s-a hrănit cuvioasa Maria în adâncul pustiei patruzeci şi şapte de ani, 
dar ea a petrecut acolo vreme îndelungată şi a ajuns la sfinţenie mare. Fa le-a 
arătat tuturor celor ce merg pe calea răului, pe calea propriilor patimi, pildă a 
felului care trebuie să o rupă cu viaţa păcătoasă, a felului în care trebuie să se 
pocăiască şi să ceară iertare de la Dumnezeu. 


Din Vieţile Sfinţilor cunoaştem multe alte pilde ale unei pocăinţe neobişnuit de 
adânci. O asemenea pocăință este obligatorie pentru toţi creştinii ce se întorc la 
Dumnezeu. Dar ce să spun despre noi, creştinii de rând, care nu putem fi numiţi 
„foarte mari" păcătoşi, care n-am trăit în curvie, nu ne-am murdărit în desfrâu, 
beţie, fărădelegi, hoţie? Oare trebuie să ne pocăim, sau ne putem spune aşa cum 
spun mulți dintre noi: „Dar eu ce mari păcate am? Acolo, nişte păcate obişnuite, 
omeneşti”. Oare pentru a pune început pocăinţei trebuie să facem păcate 
drăceşti? Oare aceste păcate omeneşti nu înseamnă nimic? Oare Hristos nu cere 
să fim desăvârşiţi, pentru că Tatăl nostru Cel Ceresc desăvârşit este (v. Mt. 5, 
48)? Oare nu ameninţă EI cu pedepse grele chiar şi pentru orice cuvânt rău (v. 
Mt. 12, 36)? Asta în vreme ce sunt destui care curvesc şi zic liniștiți: „Şi ce-i cu 
asta, ce, e vreun păcat mare? Slăbiciune omenească”, nădăjduind în iubirea de 
oameni a lui Dumnezeu, în faptul că EI le va ierta toate păcatele. Dar au ei 
dreptul la o asemenea nădejde? Bineînţeles că nu. Domnul nu este numai lubitor 
de oameni, El e şi Drept Judecător - El iartă doar păcatele pe care le-am 
conştientizat adânc şi pentru care ne-am pocăit din toată inima 


şi atunci iartă cu uşurinţă uimitoare. 


În Evanghelia de astăzi aţi ascultat cum Domnul a iertat-o pe curva care a spălat 
picioarele Lui cu lacrimi şi le-a şters cu părul său. A iertat-o îndată, întrucât ea îl 
îndrăgise din toată inima. Domnul trebuie iubit din toată inima, trebuie să ne 
temem chiar de cele mai mici păcate, trebuie să năzuim a fi asemănători cu acei 
sfinți nevoitori ce n-au avut păcate grele, dar şi-au petrecut toată viaţa în 
pocăință. Mulţi sfinţi au plâns neîncetat, după cuvântului prorocului Ieremia: Să 
cercetăm căile noastre, luând aminte şi întorcându-ne la Domnul! Să ridicăm 
inimile şi mâinile noastre la Domnul din cer: noi am păcătuit şi ne-am 
răzvrătit (Plângerile 3, 40-42). Ei căutau în inima lor cu mare stăruinţă orice 
necurăţie, se pocăiau tot timpul şi se mâhneau pentru păcatele lor. 


Aveau aşezarea sufletească aşa cum porunceşte Sfântul Apostol Iacov: 
Întristaţi-vă şi jeliți. Râsul întoarcă-se în plâns şi bucuria voastră în întristare 
(ac. 4, 9). Această poruncă îi priveşte nu numai pe marii păcătoşi, ci ne priveşte 
pe noi toţi. Într-o astfel de pocăință adâncă pentru păcatele lor au vieţuit toţi cei 
ce s-au întors din toată inima la Domnul lisus Hristos. 


Sfântul Apostol Pavel spune: Întristarea după Dumnezeu pocăință spre 
mântuire fără părere de rău lucrează, iar întristarea lumii moarte lucrează (2 
Cor. 7, 10-11). Ce este întristarea după Dumnezeu? Este dorul de Dumnezeu, 
dorul de curăţie, de sfinţenie, e întristarea care umple inima omului care vede 
necurăţia şi nevrednicia sa. Această întristare este mântuitoare. 


Dar ce e întristarea lumii? Întristarea pentru bunurile lumeşti, pentru toate 
nereușitele noastre în lupta pentru o viaţă bogată şi sătulă, pentru toate pierderile 
pe care le suferim în această goană după bunurile lumești. Aşadar, aşezarea de 
totdeauna a inimii creştinului trebuie să fie întristarea după Dumnezeu. Râsul 
este departe de cel ce are o asemenea aşezare; el nu va năzui spre veselie. 
Atunci, dacă va fi cuprins de o singură năzuinţă - cea către Dumnezeu, către 
curăţie, către sfinţenie - va deveni înţelept, liniştit şi blând până în adânc. 


Preaînţeleptul împărat Solomon a spus un cuvânt foarte adânc despre cel ce a 
dobândit o astfel de înţelepciune: Inima înţelepţilor în casa plângerii, iar inima 
nebunilor în casa veseliei (Ecl. 7, 5). Locul nostru nu e în casa veseliei - locul 
nostru este, de-a lungul întregii noastre vieţi, în casa plângerii, în tovărăşia celor 
ce plâng şi se întristează, în tovărăşia celor ce îşi frâng inimile înaintea lui 
Dumnezeu, ce îşi dau seama de necurăţia lor. lată calea arătată oamenilor 
obişnuiţi, creştinilor de rând - dar mulți dintre noi merg pe această cale, mulţi 
dintre noi realizează atât de adânc însemnătatea pocăinţei? Nicidecum. Cei mai 
mulți cred că este de ajuns să te pocăieşti pentru păcatele grele, de care îți dai 
seama limpede. Aceasta însă nu este deloc de ajuns, fiindcă păcatele de care ne 


dăm seama tulbure sunt mult mai multe decât păcatele „grele” şi totdeauna 
trebuie să căutăm orice necurăție din inima noastră, nu trebuie să fim nepăsători 
în lucrarea mântuirii noastre, fiindcă nepăsarea înseamnă moarte duhovnicească. 


Se întâmplă însă ca oamenii să cadă în cealaltă extremă: cei cu păcate grele se 
deznădăjduiesc de mântuirea lor, de milostivirea lui Dumnezeu. Ei cred că este 
deja prea târziu ca să se pocăiască, şi satana le şopteşte: „Da, da, aşa e, în zadar 
te mai pocăieşti, nu pierde vremea cu asta”. Aceşti oameni, căzând în 
deznădejde, lepădându-se de pocăință, nu ştiu ce este scris în cartea prorocului 
lezechiel: Și cel fărădelege, de se va întoarce de la toate fărădelegile sale, pe 
care le-a făcut, şi va păzi toate poruncile Mele şi va face dreptate şi milă, viu 
va fi şi nu va muri. Toate nedreptăţile lui, câte le-a făcut, nu se vor pomeni, ci 
întru dreptatea sa pe care a făcut-o va fi viu. Au cu vrere voiesc moartea celui 
fărădelege, zice Domnul, şi nu mai vârtos să se abată el de la calea sa cea rea 
şi să fie viu ? (ez. 18, 21-23)? Dumnezeu nu voieşte moartea păcătosului, ci 
mântuirea lui. A crede că milostivirea lui Dumnezeu este neîndestulătoare 
pentru iertarea păcatelor grele este totuna cu a spune că dacă arunci în mare un 
pumn de nisip murdar, ea se va murdări. Nu, ci marea va spăla acel nisip murder 
şi el va pieri în adâncul ei fără fund. lar milostivirea lui Dumnezeu este fără 
margini, este nemăsurat mai mare decât oceanul nesfârşit, şi în această 
milostivire dumnezeiască putem cu uşurinţă îneca toate păcatele grele dacă ne 
vom pocăi pentru ele din toată inima. 


Mulţi oameni lasă pentru bătrâneţe marea lucrare a pocăinţei. „Păi cum, o să mă 
distrez şi cu cât sunt tânăr, o să mă bucur de viaţă, iar când o să îmbătrânesc o 
să am timp să mă pocăiesc”, spun ei. Oare este înţelept să faci aşa? Oare ştie 
vreunul dintre noi când va veni ceasul morţii? Oare te poţi bizui pe faptul că o 
să ajungi la bătrâneţe? 


Trebuie să te pocăieşti neîntârziat, îndată ce a fost săvârşit păcatul, fără să amâni 
Nici cu o Zi, Nici cu un ceas. Trebuie să-ţi aminteşti cuvintele pe care le spunea 
Sfântul loan Botezătorul la Iordan chemând poporul la pocăință: /ară, securea 
stă la rădăcina pomilor şi tot pomul care nu face roadă bună se taie şi se 
aruncă în foc (Mt. 3, 10). Deci, să ne temem de aceasta şi să ne amintim că la 
rădăcina pomului stă deja securea: dacă nu vom aduce roadele bunătăţii, iubirii 
şi curăţiei, vom fi tăiaţi de această secure când nici nu vom gândi. Să se 
cutremure inima noastră, temându-se de nepăsarea faţă de păcatele neiertate, şi 
fie ca întotdeauna să stea în faţa noastră uimitorul chip îngeresc al cuvioasei 
Maria Egipteanca, ce ne-a arătat o asemenea cale minunată, desăvârşită spre 
pocăință. Cu sfintele ei rugăciuni, fie ca Domnul să ne învrednicească de 
pocăință adevărată şi de iertarea păcatelor noastre. Amin. 


Sfântul Luca al Crimeei - Cuvinte în cea de-a cincea Duminică a Postului 
mare - Lumina lină a cunoaşterii lui Dumnezeu în inimile cuvioase 


lată că se apropie sfârşitul Sfintei Patruzecimi. Să ne adunăm gândurile şi să 
cercetăm: oare a fost atins scopul sfântului post? Pentru ce a fost rânduit 
Postul mare, care este obligatoriu pentru toţi creştinii? Pentru a ne putea 
pregăti ca să întâmpinăm cu vrednicie cea mai mare zi din istoria omenirii, 
ziua mântuirii neamului omenesc - a preaslăvitei Învieri a Domnului şi 
Dumnezeului şi Mântuitorului nostru lisus Hristos după moartea Lui pe 
Cruce. 


Cu trei săptămâni înainte de începutul Postului mare, Sfânta Biserică începe cu 
grijă să ne pregătească pentru această întâlnire, amintindu-ne pildele 
evanghelice şi chemându-ne să pătrundem în tâlcul lor, iar apoi, în duminicile 
Patruzecimii, amintindu-ne evenimente din istoria Bisericii, legate mai ales de 
numele unor mari sfinți. 


În cea de-a cincea săptămână se înalţă înaintea noastră uluitorul chip al unei 
femei care a început ca noian a tot păcatul şi a toată necurăţia, pentru a deveni în 
cele din urmă înger în trup: chipul cuvioasei Maria Egipteanca, întoarsă 
fulgerător de Dumnezeu de pe calea cea pierzătoare a vieţii desfrânate, a vieţii 
de curvie, ea a devenit pentru noi toţi pildă a pocăinţei. 


Ea nu ştia Sfânta Scriptură, nu a citit-o niciodată; a intrat în pustie fără cărţi şi 
totuşi, cum povesteşte bătrânul Zosima, l-a uimit prin adânca cunoaştere a 
Scripturii. Dumnezeu însuşi a învăţat-o, fiindcă ea auzea în inima sa cuvintele 
Sfintei Scripturi. Dumnezeu i-a dat străvedere, pe care nu o au oamenii 
obişnuiţi: cunoştea numele monahului Zosima, ştia că este preot. 


Ea ne-a arătat cea mai uluitoare dintre toate pildele de pocăință, chemându-ne şi 
pe noi pe această cale: fiindcă atunci când auzim de ea, de viaţa ei chinuitoare 
din pustie, trebuie să ne ruşinăm dacă nu ne pocăim deloc, dacă nu ne îngrijim 
de curățirea inimii noastre. 


Să ne amintim încă o pildă de mare pocăință, pe care a săvârşit-o făcătorul de 
minuni şi marele postitor care a fost sihastrul Iacov. După ce a săvârşit două 
păcate foarte grele, cumplite, el a căzut în deznădejde, vrând să lase vieţuirea sa 
şi să plece în lume - dar Domnul l-a repus pe calea pocăinţei, încât a petrecut 
zece ani într-o peşteră plină de oase omeneşti, plângând cu lacrimi de sânge 
păcatul său înfricoşător. Şi a fost miluit de Dumnezeu, Care 1-a înapoiat darul 
facerii de minuni. Aceste pilde strălucitoare de pocăință ale cuvioşilor ne 
îndeamnă şi pe noi să ne pocăim de păcatele noastre. 


Și astăzi vreau să vă spun câteva cuvinte despre cuvioşi în general. Cuvioşii 
sunt sfinții monahi şi pustnici. Din păcate, demult au început să fie osândiţi cu 
asprime şi grosolănie toți monahii, chiar să fie numiţi paraziți, depravaţi, să se 
spună cu dispreţ că ei se îngrijesc numai de mântuirea propriului suflet, că nu le 
pasă de suferinţele şi de răul din lume. Să fie adevărat? Nicidecum! Este o 
minciună grosolană, fiindcă cei ce sălăşluiau în mănăstirile Egiptului, Palestinei, 
iar apoi şi în cele ale Rusiei, s-au ostenit foarte mult în slujirea adusă de ei lui 
Dumnezeu. Da, într-adevăr, ei se ocupau numai de curățirea propriei inimi. Da, 
într-adevăr, ei năzuiau numai să intre în împărtăşirea personală cu Dumnezeu. 


Oare lucrul acesta nu este însemnat, nu este necesar pentru lume? Ba da, este cât 
se poate de necesar, fiindcă cei care şi-au închinat viaţa lui Dumnezeu, 
istovindu-şi trupul în rugăciune şi postire, au devenit cu adevărat mari. Despre 
ei Sfântul Apostol Pavel spune în Epistola către evrei: De care lumea nu era 
vrednică (Evr. 11, 38). Și însuşi Domnul lisus Hristos spune că ei sunt lumina 
lumii, ei Sunt sarea pământului (v. Mt. 5, 13-14). 


Ce adevăr adânc stă în aceste spuse! Prin viaţa lor îngerească ei luminează în 
întunericul păcatului ca stelele cerului, arătându-ne calea pe care trebuie să 
mergem. Ei ne-au arătat icoana a ceea ce trebuie să fie, măcar într-o mică 
măsură, fiecare creştin. Asupra lor sau împlinit uluitoarele cuvinte ale Domnului 
nostru lisus Hristos: Amin, amin zic vouă: cel ce crede întru Mine va face şi el 
lucrurile pe care le fac Eu, şi mai mari decât acestea va face (In. 14, 12). 


În cei care citesc pentru întâia dată cuvintele acestea răsare îndoiala: „Cum, 
poate cineva să facă minuni ca cele ale lui Hristos şi chiar mai mari?” Da, nu vă 
îndoiţi de asta, fiindcă au fost mari cuvioşi care au făcut lucruri asemenea celor 
pe care le-a făcut însuşi Domnul nostru lisus Hristos. Mulţi cuvioşi au înviat 


morţi - de pildă, cuviosul Macarie cel Mare, cuviosul Eftimie cel Mare, cuviosul 
Serghie din Radonej (acesta a înviat un băiat pe care tatăl său îl adusese mort). 


Au fost alţi cuvioşi mari care, asemenea Domnului lisus Hristos, Care a săturat 
cu puţină pâine patru mii şi cinci mii de oameni, au săturat, fără să aibă mâncare 
la îndemână, multe sute de oameni flămânzi, care veniseră în mănăstire. Cu 
rugăciunile lor, magaziile mănăstireşti se umpleau în chip minunat cu grâne şi 
cu pâine atunci când fraţii flămânzeau şi erau gata să se împrăştie ca să nu 
moară de foame. 


Oare nu vă amintiți de minuni asemănătoare făcute de cuvioşii Serghie din 
Radonej, Macarie cel Mare, Eftimie cel Mare, Sava cel Sfinţit şi mulți alţii? Cu 
rugăciunea lor, ei umpleau deodată hambarele pustii, încât hrăneau nu numai 
obştea, ci şi pe flămânzi şi pe săracii care veneau în mănăstire. 


lar Sfântul Teodosie cel Mare a făcut o minune cu adevărat ca cele ale lui 
Hristos, săturând poporul în mănăstire când se terminaseră cu desăvârşire 
proviziile de hrană. În Rai, înainte de cădere, strămoşii noştri, Adam şi Eva, 
aveau stăpânire asupra tuturor fiarelor. Stăpânirea aceasta a fost pierdută de 
către ei atunci când neamul omenesc a căzut în stricăciune. 


S-au aflat însă oameni mari care au recăpătat-o. Cuvioşii Serafim din Sarov şi 
Serghie din Radonej hrăneau din mână urşi, iar urşii îi ascultau, îi înțelegeau. 
Cuvioşilor Gherasim şi Chiriac le-au slujit toată viaţa nişte lei, iar cuviosul 
Zosima, care mai târziu a devenit mucenic, trăia în mijlocul unei haite de fiare 
sălbatice. Stătea de vorbă cu ele, ele îl înțelegeau, îl iubeau, iar când a sosit 
ceasul muceniciei lui, din pustie a venit un leu uriaş şi a pus capăt chinurilor. 


Cuviosul Sava a mers într-o peşteră din pustie, unde trăia un leu şi S-a 

sălăşluit acolo. Când leul s-a întors, nu s-a atins de sfânt, ci doar a început 

să-l tragă de poala dulamei ca să-l scoată din peşteră. Cuviosul Sava i-a 
» 


propus leului să locuiască împreună. „Dacă nu vrei”, i-a spus, „pleacă tu, 
fiindcă înaintea lui Dumnezeu eu sunt mai bun ca tine”. Şi leul a plecat. 


Alt leu s-a tras din drum ca să-i facă loc cuviosului loan Sihastrul. Astfel, 
cuvioşii noştri Părinţi au recăpătat stăpânirea asupra fiarelor, care a fost pierdută 
de strămoşii Adam şi Eva. Câte pilde uimitoare a căii pe care trebuie s-o urmăm 
ne-au arătat alți cuvioşi! 


Marele făcător de minuni Macarie Egipteanul, care învia morţii, a fost clevetit 
de o curvă, care spunea că a rămas însărcinată cu el. Pe atunci era tânăr şi 
minciuna a fost crezută. Tot satul, mâniat de păruta nelegiuire, s-a aruncat 
asupra lui şi l-a bătut până ce l-au lăsat mai mult mort decât viu, fiindcă el nici 


n-a încercat să se dezvinovăţească. Atunci când a venit vremea să nască, 
clevetitoarea s-a chinuit cinci zile, până când s-a pocăit pentru învinuirea 
mincinoasă adusă dreptului. Locuitorii satului s-au speriat şi au mers la cuviosul 
ca să-şi ceară iertare, însă el a fugit în pustie ca să nu fie lăudat, ca să nu-şi 
ceară oamenii iertare de la el. 


Dar cât de mare a fost cuviosul Dula, care întreaga viaţă a răbdat ocări de la 
fraţii ce nu-l aveau la inimă şi a arătat mare blândeţe faţă de toţi cei ce îl 
duşmăneau! 


Iar acelora dintre noi care, suferind din pricina bolilor, se descurajează, să le fie 
pildă cuvioasa Singlitichia, care până la bătrâneţea cea mai adâncă a dus o viaţă 
aspră, ascetică, în timp ce suferea de o boală cumplită, de neîndurat: până şi cei 
din jur simțeau mirosul urât care ieşea din carnea ei putredă. 


Să ne fie pildă şi cuviosul Pimen din Lavra Peşterilor, care din copilărie zăcea 
bolnav, dar a fost tuns monah în chip minunat de către îngerii lui Dumnezeu, 
care i s-au arătat în chipul stareţului şi al fraților. 


Nouă, care ne îngrijim atât de mult de trupul nostru, care îl spălăm şi îl 
încălzim, îl hrănim peste măsură, îl împodobim cu haine luxoase, să ne fie pildă 
oamenii minunaţi despre care citim în Vieţile Sfinţilor. 


Cuviosul Daniil Stâlpnicul nici pe gerul cel mai crunt, când sufla viscolul 
îngheţat şi troienea, nu s-a coborât de pe stâlpul său, ci a stat două zile în viscol 
acoperit doar cu nişte zdrenţe şi aproape că a degerat; 


Procopie din Ustiug, nebunul pentru Hristos, când a fost întrebat cum a petrecut 
o noapte de iarnă acoperit numai cu nişte zdrenţe, desculţ, a răspuns: „Păi 
aproape că am murit de frig, dar un înger ceresc s-a atins de mine cu o floricică 
din Rai, şi am simţit căldură în toate mădularele”. 


Acum prăznuim pomenirea unui mare ierarh: patriarhul Nichifor al 
Constantinopolului, iar ieri am prăznuit pomenirea Cuviosului Teofan 
Mărturisitorul. Ei au trăit pe vremea împăratului Leon, crunt prigonitor al celor 
care cinsteau icoanele, au fost mărturisitori şi au suferit pedepse foarte grele. 


Odată, când Teofan dădea învăţătură ucenicilor săi, le-a poruncit pe neaşteptate 
să aprindă lumânări, să aducă tămâie şi a început să cădească, după care a făcut 
o metanie mare. Când ucenicii au întrebat miraţi de ce s-a închinat cu 
lumânările aprinse, Sfântul Teofan a răspuns: „lată, pe mare pluteşte spre locul 
de surghiun Sfântul Patriarh Nichifor. Lui mă închin”. lar Patriarhul, care se afla 


atunci pe corabie, a făcut o închinăciune adâncă şi când a fost întrebat de ce se 
închină a răspuns: „Mă închin Cuviosului Teofan, care m-a heretisit”. 


Din Viaţa Cuviosului Serghie din Radonej se ştie că el, prânzind cu fraţii, a 
făcut pe neaşteptate o închinăciune până la pământ ierarhului Ştefan al Fermului 
când acesta, în drum spre Moscova, a poposit la treizeci de verste depărtare de 
Lavra Sfintei Treimi. Cuviosul a răspuns astfel la heretisirea ierarhului. 


lată ce străvedere aveau cuvioşii! Ei citeau în inimile oamenilor, ştiau numele 
celor pe care îi vedeau pentru prima dată. Nu rareori răspundeau la întrebări 
încă nerostite, cum s-a întâmplat în multe rânduri cu cuviosul nostru Părinte 
Serafim din Sarov. 


Să ne amintim, de asemenea, cât de mişcător îl ruga strămoșul Avraam pe 
Dumnezeu, Care i Se arătase în chipul celor trei călători, să cruţe cetăţile 
Sodoma şi Gomora de nimicire dacă s-ar fi găsit în ele cincizeci, patruzeci, 
treizeci sau măcar zece drepţi (v. Fac. 18, 24 şi următoarele). 


Cuvioşii, drepţii, Sfinţii Sunt cei pentru care Dumnezeu cruţă până acum 
lumea păcătoasă, care s-a lepădat de EI şi de poruncile Lui. Are vreunul dintre 
oameni o misiune mai înaltă? Şi sfintele noastre mănăstiri - Kievo-Pecerskaia, 
Troiţe-Serghieva, Sarovskaia, Poceaevskaia, Solovetkaia şi multe altele - au fost 
mărgăritare de preţ, din care lumina lină a cunoaşterii lui Dumnezeu, ce licărea 
în inimile marilor nevoitori din ele, lumina Rusia multpătimitoare. 


lată cine sunt cuvioşii. lată cine sunt monahii şi pustnicii. Să nu cutezăm a 
repeta cuvintele celor care-i batjocoresc! Să plecăm inimile noastre în faţa 
acestor mari bineplăcuţi ai lui Dumnezeu! Să ne fie pildă a tot binele pe care-l 
putem face şi noi. lar acum, când vine vremea pocăinţei, să ne fie pildă tuturor 
cuvioasa noastră Maică Maria Egipteanca, cu ale cărei rugăciuni să ne păzească 
Domnul nostru lisus Hristos, a căruia este slava şi stăpânirea în veci. Amin. 


Sfântul Dimitrie al Rostovului: Adevărata pocăință - Osteneli mai mari 
decât păcatele! 


“Adevărata pocăință este, ca nu numai Să ne mărturisim cu adevărat păcatele 
noastre, ci şi să nu ne întoarcem încă la cele mai dinainte lucruri rele şi întru 
îndreptarea vieţii noastre după aceea să petrecem. Nu numai neîntorcându-ne 
la cele mai dinainte, ci şi cu inima înfrântă să ne fie jale pentru cele ce le-am 
făcut înainte. Şi nu numai să ne fie jale, ci şi prin mari osteneli ale pocăinţei a ne 
împăca pentru păcatele cele făcute, întrucât a nu fi asemenea (ostenelile) cu 
păcatele cele lucrate, ci încă să le întreacă pe ele. 


Pentru că deşartă se pare a fi pocăinţa aceluia care nu cu cea lungă înfrânare de 
bucate şi cu postirea cea o dată pe zi vrea să-şi acopere cele multe îmbuibări şi 
beţii. Deşartă este pocăinţa aceluia care, prin scurta şi uşoara oarecare omorâre a 
trupului, i se pare a-şi curăţi cele multe şi grele păcate de moarte. Nedreaptă 
este pocăinţa aceluia care nu cu multe Suspinuri şi loviri în piept se 
nădăjduieşte a se îndrepta de cele multe nedreptăţi, de furtişaguri, de ucideri, 
de jafuri, de răpiri, de asuprelile fraţilor şi de cele asemenea cu acestea. 
Neadevărată este iertarea păcatelor aceluia care numai prin puţine lacrimi, afară 
de altele cuviincioase pocăinţei sale adevărate nevoinţe şi osteneli, aşteaptă să-şi 
spele spurcăciunile cele mari şi fărădelegile şi să scape de muncile cele veşnice. 


Multe lacrimi au vărsat Ninivitenii şi mare pocăință au arătat, că se îmbrăcau în 
saci de la mic până la mare şi au poruncit post nu numai la oameni, ci şi la 
dobitoace şi au strigat către Dumnezeu lungindu-şi rugăciunea şi s-a întors 


fiecare din calea sa cea rea. Insă neîncredinţaţi erau de mântuirea lor, pentru 
că ziceau: “Cine ştie, oare se va căi, sau se va milostivi Dumnezeu şi oare îşi 
va întoarce iuțimea mâniei Sale, ca să nu pierim ” (lona 3). 


Și dacă aceia, atâta pocăință arătând, neadeveriţi erau de milostivirea lui 
Dumnezeu şi de iertarea păcatelor lor, apoi ce fel de adeverire va avea, cel ce 
prin puțina pocăință aşteaptă şi nu prin multe lacrimi ca să se curăţească de 
cele multe şi grele păcate? 


Dar vei zice: Ninivitenii erau păgâni, neştiind Scriptura ceea ce zice: “Inima 
înfrântă şi smerită Dumnezeu n-o va urgisi” (Psalmul 50); şi “Aproape este 
Domnul de cei umiliţi cu inima şi pe cei smeriţi cu duhul îi va mântui“, Şi: 
“Zis-am: Mărturisi-voi asupra mea fărădelegea mea Domnului şi Tu ai lăsat 
păgânătatea inimii mele” (Psalmii 18, 33 şi 31). lar noi credincioşii, 
nădăjduim, că şi cele puţine lacrimi cu mărturisirea păcatelor, pot să câştige de 
la Dumnezeu Mila şi iertarea păcatelor. 


Răspund cu: Pot numai întru aceia care sunt la sfârşitul cel de moarte, cărora 
nu este vreme spre mai multe lacrimi şi spre a se împăca prin pocăință pentru 
păcate. Unora ca acelora pentru o sfărâmare a inimii Milostiv li se va face 
Domnul. Chip este tâlharul cel de pe Cruce, care la sfârşitul său nu multe 
cuvinte cu mărturisire şi cu inimă înfrântă a zis. Şi îndată a auzit de la Domnul, 
milostivul acel cuvânt: “Astăzi vei fi cu Mine în Rai”. lar de la omul cel 
sănătos şi care are vreme spre pocăință îi cere Dumnezeu multe lacrimi şi 
multe osteneli şi nevoinţe (Luca 23), până ce ostenelile pocăinţei se vor 
asemăna, iar mai ales vor şi întrece pe păcatele ce au fost mai înainte. 


Încă pentru lacrimi şi aceasta să se zică: Sunt unii, care se şi umilesc la o 
vreme de păcatele lor şi plâng, iar a greşi nu încetează, pe unii ca aceia nu-i 
foloseşte chipul cel umilit, când năravul lor neîndreptat petrece. Alţii şi la 
pocăință vin, mărturisindu-şi cu lacrimi păcatele lor, iar după o vreme iarăşi la 
aceleaşi spurcăciuni de păcate se întorc şi unora ca acelora ce folos le este de 
spălarea lacrimilor, când iarăşi cu dragoste întru acea mai dinainte tină 
intră ? Deci nu este de ajuns singură umilinţa şi sfărâmarea inimii, ceea ce la 
0 vreme se face fără de adevărată pocăință, ca adică nu numai Să-i fie jale şi 
să plângă pentru păcate, ci nici să nu se mai întoarcă la păcate şi pentru cele 
făcute să sufere cuviincioasa osteneală. 


Pomeneşte Apostolul de Isav, fiul lui Isaac (Evr. 12, 17), cum că n-a aflat 
pocăinţa loc, măcar deşi cu lacrimi a căutat-o pe ea. Pentru ce lacrimile 
păcătosului celuia nu i s-au socotit întru pocăință şi neprimite i-au fost lui 
Dumnezeu, nici nu i-a iertat păcatele de care păcătosul acela a plâns? 
Răspunde PO în trimiterea către Evrei, 83, Cuvântul 31: 


“N-a aflat pocăință, fiindcă n-a arătat cea vrednică pocăință. Și ne sfătuieşte 
de aici pe noi, păcătoşii, zicând: Câţi socotesc a greşi fără curmare 
(nădăjduindu-se că fără cea cuviincioasă obosire şi chinuire să dobândească 
iertarea păcatelor lor) acestea să le gândească: Pentru ce Isav n-a câştigat 
iertare? Pentru că nu S-a pocăit precum se cădea. Oare voieşti să vezi 
pocăință cu deadinsul (adevărată, cuviincioasă), ascultă pocăinţa lui Petru 
cea după lepădare. Pentru că ne spune nouă pentru dânsul evanghelistul 
zicând: leşind afară a plâns cu amar (Mr. 26, 75). Pentru aceasta i s-a şi 
iertat lui un păcat ca acela, fiindcă s-a pocăit cu chipul care i se cădea”. Până 
aici Sfântul Gură de Aur. 


Iarăşi va zice cineva: Sfântul Petru un ceas plângând, a câştigat iertare greşelii 
sale, deci şi mie de voi plânge un ceas înaintea Domnului, mi se vor ierta 
păcatele, fără de multe şi îndelungate osteneli ale pocăinţei. Unuia ca aceluia îi 
răspunde ucenicul lui Petru, „ zicând pentru dânsul, la 
Cuvântul de la Matei, cap. 20: „Că în toate nopţile auzind glasul cocoșului 
cântând, îndată îşi aducea aminte de lepădarea aceea cu care de Hristos se 
lepădase şi se arunca la pământ şi multe lacrimi vărsa, plângând cu amar şi 
aşa făcea toată viaţa sa”. 


Şi pentru aceea SRORIIOESORIItORI TA pEEIOE BISERICEŞII, Cartea 2, cap. 26, 


scrie de dânsul, că ochii lui îi erau însângeraţi, iar aceasta din cea prea multă 
plângere era, de acest fel a fost pocăinţa Sfântului Petru după greşeala lui. 
Iar tu cel ce te nădăjduieşti ca într-un ceas să-ţi plângi păcatele tale, oare poți 
să plângi aşa cu amar precum a plâns Petru? Şi în toate nopțile a te tângui ca 
şi dânsul? Şi iarăşi: Oare poţi tu să suferi ca acele osteneli şi nevoinţe precum 
a suferit Petru, răsplătind lui Hristos Domnului său pentru lepădarea sa, 
până la cea cu capul în jos răstignire a sa? Deci să nu te nădăjduieşti la cea 
puţină oarecare umilinţă a inimii, care ţi se face la o vreme, nici să cutezi la 
cea mai mică osteneală a ta şi la nevoinţa cea scurtă. Ci întocmai cu păcatele 
tale, iar mai ales şi mai multă, o, păcătosule, să-ţi arăţi înaintea Domnului cu 
multe lacrimi pocăinţa şi atunci să aştepţi de la Dânsul milă. 


Învață DI în Cuvântul 10 la Evanghelia de la Matei 3, 8, 


scriind aşa: “Pocăinţa zic: Ca nu numai de cele mai dinainte rele a se depărta, ci 
şi mai mari bunătăţi a arăta: Pentru ca să faceţi roduri vrednice de pocăință, iar 
cum să le facem? De vom începe a face cele potrivnice păcatelor, precum aş 
zice: De ai răpit cele străine, dă dar şi pe ale tale. Ori multă vreme ai curvit, 
înfrânează-te dar şi de a ta femeie, la rânduite zile, deprinzându-te cu 
înfrânarea. Ori ai ocărât şi ai bătut pe cei ce-ţi învinuiau, deci binecuvântează 
pe cei ce te dosădesc şi fă bine celor ce te rănesc pe tine. Pentru că nu ne este 
destulă sănătatea nouă ca numai să scoatem săgeata, ci şi doftorii să ne punem 
pe rană. Ori te-ai desfătat şi te-ai îmbătat în vremea cea mai dinainte, posteşte 


acum şi la băutura apei ia aminte, ca să ridici vătămarea ce ţi s-a adus ție din 
beţie. Ori ai căutat cu ochi curveşti la frumuseţe străină, apoi să nu mai cauţi 
nicidecum la feţe femeieşti, întru cea mai multă păzire rânduindu-te pe sineţi 
după ranele ce le-ai luat, până ce te vei întări întru bine, pentru că “Abate-te de 
la rău şi fă bine” (Ps. 33,13). Până aici Gură de Aur. 


Şi DI sfătuieşte la Romani 6, 19: “Precum aţi pus de faţă mădularele 
voastre slujitoare necurăţiei şi fărădelegii întru fărădelege, aşa şi acum să vă 
puneţi de faţă mădularile voastre slujitoare dreptăţii întru sfinţenie”. 


lar PS, numind pe om pom ce se cunoaşte după roadele 


sale, zice în Cartea 6, cap. 15, de la loan cap. 13: “Deci din roduri, iar nu din 
frunze, sau din rădăcină are să se cunoască pocăinţa, fiindcă şi Domnul a 
blestemat pe pomul ce avea numai frunzele, iar nu şi roduri. Că mărturisirea 
n-0 primeşte (care se face numai cu cuvintele) şi fără de rodurile obosirii 
trupului”. Până aici Grigorie Dialogul. 


Iar noi să luăm aminte. Precum pomul cel bun nu din rădăcină şi din frunze, 
ci din rodurile cele bune se cunoaşte, aşa adevărata pocăință din faptele şi 
părerea de rău. Pom de gând este omul şi are rădăcină a pocăinţei sale: 
gândul şi voinţa mărturisirii păcatelor. lar frunze: singură mărturisirea 
păcatelor. Care cu cuvintele iată se face spre Dumnezeu înaintea Părintelui 
Duhovnicesc şi făgăduinţa de îndreptare, iar rodurile acelui pom sunt 
ostenelile îndestulatei pocăinţe. Deci se cunoaşte adevărata pocăință nu din 
rădăcina gândului, nici din frunzele mărturisirii şi ale făgăduinţei, ci din 
singure ostenelile îndestulatei pocăinţe. Întăreşte-ţi gândul ca o rădăcină, 
înmulțeşte-ţi cuvintele ca nişte frunze. De nu vei avea roduri vrednice de 
pocăință, nevoinţe ostenitoare — zic — şi osârdnică sârguinţă pentru îndestulata 
pocăință de păcate, nu vei fi pom de binecuvântare vrednic, ci de blestem să te 
temi. 


Pe doi păcătoşi îi aflăm în Sfintele Scripturi care se pocăiesc de faptele lor cele 
rele şi şi-au mărturisit păcatele lor la Dumnezeu: Saul şi David, dar n-au câştigat 
amândoi de la Dumnezeu iertare. A zis Saul: (| Regi 15, 24): “Am greşit că am 
călcat cuvântul Domnului”. A zis şi David: (UI Regi 12, 13): “Am greşit 
Domnului meu!” Deci David a câştigat iertare şi s-a mântuit, iar Saul nu S-a 
învrednicit de iertare şi în mânia Domnului a rămas şi a pierit. Pentru ce? Au 
doară nedrept este Domnul, că pe un păcătos ce s-a mărturisit Lui l-a miluit, 
iar pe altul l-a lepădat? Să nu fie! Pentru că drept este Domnul întru toate 
lucrurile Sale (Psalm 144, 18). Ci pricina este numai a celui neiertat păcătos 
Saul, căci mărturisindu-şi păcatul său, nu s-a căit cu îndestulare de dânsul, 
adevărata pocăință şi îndreptare nearătând, măcar deşi îndestulată vreme a 
avut spre pocăință şi îndreptare. 


lar David după mărturisirea păcatului său, o, cât de mult s-a ostenit întru 
pocăință! În toată noaptea aşternutul său cu lacrimile udându-şi în miezul 
nopții sculându-se, cenuşă ca pâinea mâncând şi băutura cu plângerea 
amestecându-şi de postire slăbind şi obosindu-şi trupul său şi smerindu-se 
înaintea Domnului în sac şi în cenuşă multă vreme, pentru aceea nu numai 
de păcat s-a iertat, ci şi iubit lui Dumnezeu S-a făcut. lar Saul cel ce a făcut 
numai singură mărturisire de păcat, iar în pocăință nu s-a ostenit, a rămas 
neiertat în veci. 


Deci să nu se nădăjduiască nimeni că se va curăţi de păcatele sale cele mari 
numai cu singură mărturisirea şi cu puţină umilinţă, fără de ostenelile şi 
nevoinţele cele ce se cuvin la adevărata pocăință, când are vreme spre 
îndreptarea sa şi spre întreaga pocăință pentru păcate şi se leneveşte a se osteni. 


Bine este a urma lui David celui ce grăieşte: “Fărădelegea mea eu o voi vesti şi 
mă voi griji de păcatul meu” (Psalm 37, 19). lată nu se îndestulează David 
numai cu singură mărturisirea fărădelegii sale, ci şi de întreaga pocăință se 
grijeşte. Mărturisi-voi păcatul meu — zice — şi mă voi osteni până ce deplin mă 
voi pocăi de dânsul. Pentru că ce foloseşte a descoperi rana, iar doftoria cea 
cuviincioasă la rană a nu o pune? Ce folos este a-ţi mărturisi păcatele, iar 
canon a nu purta pentru ele, nici a-ţi îndrepta viaţa ta?”. 


(Hronograf, traducere: mitropolitul Veniamin Costache, 
Pelerinul Român, Oradea, 2005, p. 82-86). 


Mitropolit Augustin de Florina - Predică la Duminica a V-a din Post — 
Maria Egipteanca, o pildă de pocăință — “Pocăiţi-vă!” 


Biserica noastră, iubiții mei, Sfânta Biserică Ortodoxă nu este o plăsmuire 
omenească. Dacă era aşa, în urma atacului sălbatic la care a fost şi este supusă 
de către duşmanii ei mai vechi şi mai noi, ar fi trebuit să fi fost nimicită, n-ar 
mai fi existat. Însă lupta aceasta dovedeşte tocmai faptul că Biserica lui Hristos 
e vie şi lucrează. Pentru că nimeni nu luptă împotriva morţilor. Luptă împotriva 
celor vii. Biserica deci se menţine, e vie, împărăţeşte şi triumfă în lume. 


De ce? Am spus: pentru că nu este o ficţiune omenească, nu au confecţionat-o 
oamenii, ci este o instituție dumnezeiască. Este — ca să vorbim mai simplu — un 
copac pe care nu l-a sădit vreo mână omenească; l-a sădit însuşi Dumnezeu, 
Sfânta Treime. De aceea, toţi demonii iadului, de toate culorile şi nuanțele, nu 
pot să o dezrădăcineze. 


Biserica este necesară. Cât de necesară este? Ca pâinea pe care o mâncăm zi de 
zi, ca razele soarelui care ne luminează şi ne încălzesc, ca aerul pe care-l 
respirăm în fiecare clipă. Poţi să trăieşti fără aer? Poţi să trăieşti fără soare? Poţi 
să trăieşti fără pâine? Tot aşa, nu poţi să trăieşti fără Biserică, fără Dumnezeu. 

Și Biserica noastră are o mare destinaţie. Care este destinaţia ei? Biserica este 
un spital. Aşa cum atunci când se îmbolnăvește omul se duce la spital şi cere 
medicamente pentru a se vindeca, aşa şi Biserica noastră — spune Sfântul loan 
Gură de Aur — este un spital duhovnicesc pentru păcătoşii de pe pământ. 
Bolnavii aleargă pentru vindecarea trupului şi păcătoşii aleargă la Biserică 
pentru vindecarea sufletului şi trupului. Doar dacă cineva nu este păcătos, acela 
nu are nevoie de Biserică. Dar există om în lume care să nu fie păcătos? Nu. 
Toţi Suntem păcătoşi. Unul singur a fost fără păcat, Domnul nostru Iisus 
Hristos. Aşadar toţi ceilalţi, ca păcătoşi ce suntem, avem nevoie de Biserica 
lui Hristos. 


Hristos, când era pe pământ, îi chema pe păcătoşi să se pocăiască, să se întoarcă 
la EI şi le dădea iertare. Dar şi până astăzi şi până la sfârşitul veacurilor Hristos 
îi cheamă şi îi va chema pe toţi la pocăință. 


Astăzi, Biserica ne cheamă să ne întoarcem la Hristos cu totul, punându-ne 
înainte ca minunată pildă de pocăință o femeie. Este vorba despre Cuvioasa 
Maria Egipteanca, care este sărbătorită de două ori pe an: astăzi, când este 
sărbătoarea ei mobilă — în Duminica a V — a din Post şi pe 1 aprilie. 


Cuvioasa Maria Egipteanca a trăit în veacul al VI — lea, în anii împăratului 
lustinian (527-565), în marea cetate pe care a zidit-o Alexandru cel Mare şi se 
numeşte Alexandria. Există până astăzi şi este unul din cele mai mari porturi în 
Mediterana. Acolo s-a născut. Dar a deviat de mică. S-a încurcat în anturaje rele 
şi s-a stricat. A devenit o femeie comună. Din cauza frumuseţii ei câştigase 
mulți admiratori şi dispunea de bani. Purta mătăsuri, era întotdeauna împodobită 
cu bijuterii scumpe. Devenise regina plăcerii, ispita, magnetul Alexandriei. 


Aşadar, în timp ce îşi continua viaţa păcătoasă, într-o zi, cum istoriseşte viaţa ei, 
a coborât în port. A văzut acolo o corabie. L-a întrebat pe căpitan unde merge şi 
el i-a răspuns: la Sfintele Locuri. Maria s-a hotărât să călătorească cu acea 
corabie. Aşa s-a şi întâmplat. A ajuns la Sfintele Locuri şi s-a dus la biserică în 
ziua Înălţării Cinstitei Cruci ca să se închine. Dar în clipa în care a încercat să 


intre, o putere nevăzută a împiedicat-o. Atunci a conştientizat starea ei, a 
conştientizat că este păcătoasă, că nu este vrednică să intre în biserică. 


Iubiţii mei, oare noi acum intrăm în biserică cu vrednicie? Dacă la uşă ar sta 
un înger şi ar controla pe fiecare, va găsi pe vreunul vrednic să intre? Intrăm 
prin mila lui Dumnezeu. Noi suntem păcătoşi, viermi murdari şi necuraţi, iar 
Hristos ne primeşte în Biserica Sa. 


Aşadar, Maria şi-a simțit păcătoşenia. A rugat-o atunci pe Preasfânta (Fecioară 
Maria) s-o lase să intre, iar Preasfânta i-a ascultat rugăciunea: Maria a intrat în 
Biserică. A îngenunchiat, a plâns, s-a închinat Crucii şi a făcut o făgăduință 
înaintea lui Dumnezeu că de acum înainte îşi va schimba purtarea. S-a pocăit. A 
intrat neagră şi a ieşit albă. Fugind din biserică, s-a îndreptat spre lordan şi după 
ce a trecut râul, a ajuns în pustie, în pustia nesfârşită, unde doar fiarele sălbatice 
trăiau şi doar glasurile lor se auzeau. Acolo, această femeie, care era obişnuită 
cu luxul şi bogăția Alexandriei, avea să-şi schimbe cu desăvârşire de atunci 
încolo modul de viaţă. A trăit patruzeci de ani întregi în asprime, rugându-L pe 
Dumnezeu să o ierte. 


In acea vreme trăia un ascet care se numea Zosima. Era învăţat, dar diavolul i-a 
aruncat o idee. Zosima -— i-a spus — de ani de zile te nevoieşti în pustnicie, te 


rogi, studiezi, te împărtăşeşti cu Preacuratele Taine. Ca tine nu mai există 
altul... Un gând mândru. Şi mândria este cel mai mare păcat. Însă glasul lui 
Dumnezeu i-a răspuns: Zosima, greşeşti. Există un alt suflet mai înalt decât 
tine... A 1eşit atunci ascetul în pustie şi în timp ce mergea vede deodată ceva ca 
o fantomă. Nu era fantomă; era Maria Egipteanca care ajunsese numai piele şi 
oase. A căzut la picioarele lui Zosima, i-a spus numele şi viaţa ei. După ce s-a 
mărturisit de păcatele ei, l-a rugat pe Sfântul Zosima să-i aducă Dumnezeiasca 
Împărtăşanie. Într-adevăr, Zosima i-a adus Preacuratele Taine şi când a 
împărtăşit-o lacrimile acesteia cădeau în Sfântul Potur. 


Aşa se împărtăşeau odată creştinii, cu emoție şi teamă. Este mare şi 
dumnezeiască Taina Impărtăşaniei. Noi acum, vai, ne împărtăşim nesimţiţi şi 
indiferenți, fără dragoste şi dor după Dumnezeu, fără dragoste dumnezeiască. 


Ea se împărtăşea mărturisită şi cu simţire. Apoi l-a rugat pe Zosima să revină. ŞI 
s-a dus bătrânul după un an acolo şi a căutat-o. Dar a găsit-o moartă, întinsă pe 
nisip. Era ca un înger. Alături însemnase cuvintele: „Îngroapă, părinte Zosima, 
trupul păcătoasei Maria”. Sfântul Zosima a cântat slujba de înmormântare şi a 
venit clipa să o îngroape. Târnăcop nu avea. Cum a săpat? În momentul acela, 
din pustie - să nu creadă necredincioşii, noi credem! - a venit un leu, a săpat cu 
ghearele, a făcut o groapă şi a fost el însuşi groparul. Acolo a fost îngropată 
Cuvioasa. 


Aceasta este în puţine cuvinte viaţa Sfintei Maria Egipteanca, pe care o 
sărbătoreşte astăzi Biserica noastră. Ce ne învaţă? Că Hristos îi primeşte pe toți 
şi pe cei mai mari păcătoşi. Oricâte păcate ar face omul, Hristos îl iartă, dacă 
se pocăieşte. Aşadar, „Pocăiţi-vă!”, ne strigă astăzi cuvioasa Maria. Dar în 
fiecare zi şi în fiecare ceas ne strigă Hristos: „Pocăiți-vă!” (Matei 3, 2). Ne 
cheamă să ne schimbăm şi noi vieţuirea, precum şi-a schimbat-o Maria 
Egipteanca şi toți sfinţii. 


» „Pocăiţi-vă!”, ne strigă toate stihiile naturii, fulgerele şi tunetele şi vai!, 
dacă nu auzim. 

» „Pocăiţi-vă!”, ne strigă dezastrele naturale, inundaţiile care fac râurile 
să se umfle şi să amenințe cu înecarea lumii, cutremurele care dărâmă 
case, incendiile care mistuiesc pădurile, bolile care seceră. 

» „Pocăiţi-vă ”, ne strigă mormintele şi moartea, care vine în fiecare zi. 


Oamenii însă rămân nesimţiţi, nu se pocăiesc. Trec anii, părul i se albeşte, îi cad 
dinții, trupul i se veştejeşte, ajunge la sfârşit şi nici atunci omul nu zice „Mă 
căiesc”. Am spus-o şi altădată: Nu ne va judeca Dumnezeu pentru că am 
păcătuit, ci ne va judeca pentru că nu ne-am pocăit. 


In aceste sfinte zile ne cheamă în mod deosebit. Cum alergăm la spital când ne 
îmbolnăvim, aşa mici şi mari să alergăm la spitalul duhovnicesc al Pocăinţei, la 
Sfânta Mărturisire. Şi atunci realmente vom avea cu noi pe Hristos. 


Cine se mărturiseşte şi se împărtăşeşte — nu e minciună! — ÎI primeşte în sine 
pe Dumnezeu. Şi cine Îl are pe Dumnezeu, nu se teme de nimic. El va avea 
binecuvântarea Bisericii prin mijlocirile Preasfintei Născătoare de Dumnezeu 
şi ale Cuvioasei Maria Egipteanca, a cărei sfântă pomenire o sărbătorim 
astăzi. 


(Omilie a Mitropolitului de Florina, părintele Augustin Kandiotis, în Sfânta 
Biserică a Sfântului Vasilie, Filota - Amintaios, 23.03.1980 dimineaţa) 


(Sursa: Cartea “Ne vorbeşte Părintele Augustin, Mitropolitul de 104 ani” - 
vol. al II-lea) 


Sfântul Teodor Studitul - Predici la Duminica a cincea din Post 


Cuvântul 61: Miercuri în a cincea săptămână din Post: despre purtarea de 
grijă la împărtăşirea cu Sfintele Taine 


Fraților şi părinților, ieri când a venit la mănăstirea noastră omul împăratului, 
îndată ne-am tulburat cu toţii şi la multe gânduri am intrat din pricina venirii lui 
fără de veste, şi tocmai după ce am aflat că n-a venit pentru noi, am scăpat de 
frică şi de cutremur. Deci, vă întreb pentru care pricină ne-am înfricoşat atâta şi 
ne-am tulburat când am văzut pe trimisul împăratului? Este lucru arătat că, 
ştiind noi că nu suntem prieteni împăratului, ci vrăjmaşi mari, pentru că nu 
facem voia şi porunca lui ca să ne unim cu eresul iconomahiei, de aceea ne-am 
spăimântat. Căci de am fi fost prietenii şi iubiții lui ne-am fi bucurat foarte, 
cunoscând că trimisul lui a venit pentru vreo facere de bine şi folosul nostru. 
lată acum pentru ce v-am spus aceasta. Orice suflet ce se va învrednici prin 
bună vieţuire să aibă pe Dumnezeu milostiv la vremea ieşirii din trup, când va 
veni îngerul trimis de Dumnezeu să-l ia, nu se va tulbura nici nu se va teme, ci-l 
va primi cu dragoste şi cu bucurie îl va urma la stăpânul lui. lar sufletul care nu 
se va afla gătit în acel ceas, se va tulbura şi va plânge fără mângâiere, văzând că 
de la, nimeni n-are ajutor. Căci în viaţa de aici poate să ajute prietenul şi fratele 
pe om în luptele lui şi să-l facă fără frică, dar atunci nici un ajutor n-are, căci cu 
hotărâre şi fără milă îngerul răpeşte degrab sufletul ticălos. 


O, ce grijă şi ce cutremur va fi atunci! Deci, fraţilor, dacă ne înfricoşăm numai 
la aducerea aminte de acel ceas, ce vom face când va veni vremea, şi cum va sta 
sufletul înaintea înfricoşatului scaun al lui Hristos? Ascultaţi ce zice proorocul 


Daniil despre această judecată: „Râu de foc curge înaintea Lui, mii de mii stau 
împrejurul Lui şi milioane de milioane îi slujesc Lui; judecătorul este 
înfricoşător şi nimic nu se poate ascunde de ştiinţa Lui; cercetează cu 
amănuntul, până şi pentru cuvântul deşert, precum zice şi Evanghelia" Cum va 
putea îndura sufletul aceasta? În adevăr înfricoşat lucru este să ajungă muritorul 
în mâinile Dumnezeului cel viu şi de trei ori înfricoşat pentru cel care va auzi 
hotărârea, prin care va fi osândit la chinul veşnic. 


Drept aceea, fraților, să ne îndreptăm şi să ne pregătim înainte de moarte, să 
îmblânzim pe Dumnezeu prin pocăință, ca să fie milostiv către noi; să câştigăm 
prieteni pe îngerii, care vor veni să ne ia, ca să privegheze totdeauna ochii 
gândului nostru şi mintea noastră şi să stea cu vitejie împotriva patimilor şi a 
păcatelor, nicidecum să nu ne lase să fim supuşi de ele. Iar de se va întâmpla să 
ne clătească cineva, degrab să ne ridice, şi potolind noi cu lacrimi săgețile 
aprinse ale dia-volului, să îmbrăţişăm dragostea lui Hristos. 


lată ce zice apostolul Iacob: „Mult poate rugăciunea ce se face de către omul 
drept“. Pentru aceasta avem trebuinţă fiecare de rugăciunea altuia şi mai ales de 
a preoţilor şi de învăţăturile dascălilor Bisericii care sunt arhiereii, că ne sunt de 
mare folos. Tot aşa lacrimile de umilință mult ajutor aduc, iar peste toate 
acestea, Sfânta împărtăşanie este cel mai mare dar dumnezeiesc. Cu toate 
acestea noi nu purtăm grijă să ne împărtăşim destul de des, şi mult mă mir, 
pentru ce să ne cuminecăm numai duminica, iar în altă zi, când se întâmplă 
Liturghie, nu. Căci se cuvine mai ales monahilor care se află în sânul vieții de 
obşte, în toate zilele să se 

împărtăşească, însă aceasta o zic despre cei curaţi şi cu sufletul şi cu trupul, dar 
cu nebăgare de seamă şi fără mare cercare şi luare aminte, să nu îndrăznească 
cineva. Că zice apostolul Iacob: „Să se cerceteze omul pe sine de este vrednic şi 
atunci să se cuminece; căci cel ce mănâncă şi bea trupul şi sângele lui Hristos cu 
nevrednicie, păcat şi osândă mare pricinuieşte sufletului său” Că Sfânta 
cuminecătură este pâinea vieţii. Această pâine dă viaţă veşnică şi fericit este cel 
care o mănâncă, ştiind că este fără prihană. Adică fără poftă rea sau vrăjmăşie, 
beţie, lăcomie, iubire de argint, sau orice altă necurăţie. 


Și iată ce zice Hristos: „Eu sunt pâinea vieţii, care M-am pogorât din cer şi cel 
ce va mânca trupul Meu şi va bea sângele Meu este împreună cu Mine şi Eu 
împreună cu el“. 


Vedeţi fraţilor ce dar nespus şi milă nemărginită, că nu numai a murit pentru noi 
Hristos, dar încă şi trupul şi sângele Său ni L-a dat să-L mâncăm şi să-L bem. 
Oare ce semn poate fi mai mare, decât acesta, despre dragostea lui către noi, şi 
ce altă dovadă, că doreşte mântuirea noastră a tuturor, poate fi mai luminată 
decât aceasta? Şi dacă cel ce este oprit de la masa de obşte se mâhneşte şi-i pare 


rău, cu cât oare mai mult se cade să se mâhnească, să plângă şi să se tânguie cel 
ce se opreşte el însuşi de la masa dumnezeiască, fie pentru necurăţie, fie pentru 
neînfrânare, ori pentru neascultare, sau pentru orice altă patimă. Căci nu se 
lipseşte de hrană proastă şi trecătoare, ci de pâinea vieţii şi de paharul mântuirii 
Şi, mai adevărat să zic, de însuşi Hristos; că de este în Hristos cel ce se 
împărtăşeşte cu Sfintele taine şi Hristos este în el. lată dar că, cel ce nu se 
împreună cu Sfintele taine, este despărțit de Hristos. 


lar de n-am urmat până acum aceasta, de acum înainte să ne îndreptăm. 
Cunoscând puterea darului şi curăţindu-ne, când ne este cu putință, să ne 
împărtăşim cu prea curatele taine, spre sănătatea trupului şi a sufletului şi spre 
moştenirea vieţii veşnice. 


De se va întâmpla să fim chiar la muncă şi ascultare afară şi vom auzi toaca 
Bisericii, să lăsăm treaba şi să alergăm cu multă sârguinţă să ne cuminecăm, şi 
mult ajutor vom câştiga. Căci cu această grijă fiind de-a pururea, ne vom feri de 
orice păcat şi vom fi gata totdeauna, iar dacă nu avem grija de a ne împărtăşi 
cădem în multele patimi ale păcatelor. 


Aşadar se cade fraților totdeauna să ne gătim, ca să ne facem părtaşi vieţii 
veşnice, învrednicindu-ne să o câştigăm cu darul şi cu iubirea de oameni a 
Domnului nostru lisus Hristos, a Căruia este slava şi puterea, împreună cu Tatăl 
şi cu Duhul Sfânt, acum şi pururea şi în vecii vecilor. Amin. 


Cuvântul 62: In Vinerea săptămânii a cincea: despre lucrarea cu osârdie a 
faptelor bune 


Fraților şi părinților, fapta bună este lucrarea ce nu încetează nici conteneşte 
vreodată, ci totdeauna merge înainte, în acest chip bărbaţii drepți se înalță la 
măsurile cele mai de sus ale faptelor bune. De aceea zice apostolul: „Nu cunosc 
că am luat dar şi nu cunosc care este săvârşirea faptei bune, ci alerg să ajung la 
cea cu care m-a liberat şi m-a miluit pe mine Hristos lisus" Şi iarăşi zice: 
„Faptele bune cele trecute pe care le-am făcut, le-am uitat şi la cele dinainte mă 
nevoiesc; cu nădejdea alerg către darul chemării de sus a lui Dumnezeu în 
Hristos lisus" Adică bunătatea nu are niciodată sfârşit, că după ce încetează 
bunătatea, începe rău-tatea să lucreze. 


Deci şi noi fraților, să nu rămânem înapoi, nici să nu încetăm a merge pe calea 
faptelor bune, ci totdeauna să fim lesne porniţi şi întăriți în osârdie, ca să 
mergem din putere în putere, până vom ajunge bărbaţi desăvârşiţi şi la măsura 
vârstei plinirii lui Hristos. Şi nu vom putea săvârşi aceasta prin alt mijloc, decât 
petrecând toată ziua şi tot ceasul cu osârdie. 


Adică la ceasul Utreniei, să ne sculăm îndată din somn şi să ne aflăm la 
rugăciune; la sfârşitul utreniei, să începem cu bucurie lucrul obişnuit şi în inima 
noastră să zicem dumnezeieştile cuvinte ale citirii, împreună lucrând şi mâinile 
şi gândul. A venit seara, să ne culcăm cu cuvenită mulţumire şi cu umilință, 
săvârşind canoanele, fără tulburare, cu plecarea genunchilor la pământ şi apoi să 
dormim, păzindu-ne de nălucirile şi arătările viclene. 


Cu această gătire şi petrecere a zilei şi nopţii, se împlineşte ceea ce zice dumne- 
zeiescul David: „Ziua zilei vesteşte graiul, şi noaptea, nopţii, priceperea". Să nu 
treacă ziua cu vorbe netrebnice, cu râsete şi cu leneviri, nici noaptea cu gânduri 
de desfrânări şi de necurăție. Şi nu numai trupul, ci şi sufletul să-l păzim, că 
Domnul voieşte ca amândouă să fie curate de gândurile viclene. 


De va zice cineva că-l supără patima poftei, apoi ce este mai dulce decât fapta 
bună. Pe aceasta să o poftească şi la ea să râvnească, pentru că dulceaţa ei este 
foarte poftită şi fără saţiu. Dacă ne ispiteşte dragostea frumuseţii şi podoaba ei, 
apoi ce este mai frumos decât Domnul nostrum lisus Hristos, cu a Cărui 
frumuseţe toate lucrurile se împodobesc şi se înfrumuseţează. lar poftele rele 
sălbăticesc sufletul şi-l urzesc mai rău decât al fiarelor necuvântătoare, căci nu 
pricinuiesc veselie sau bucurie, ci tiranie, scârbă şi viaţă amărâtă. 


„Nu vă înşelaţi, zice Scriptura, că trup şi sânge, Împărăţia lui Dumnezeu nu vor 
moşteni, nici stricăciunea nestricăciune“. Pe care om nu l-a necinstit păcatul şi 
nu l-a dat morţii, şi dimpotrivă, pe care om nu l-a înălțat fapta bună şi nu l-a 
arătat minunat în lume! 


Să lăsăm pe cei mulţi şi să vorbim numai de doi, de Iosif cel frumos şi de fiul 
cel 

întâi născut al lui David. Amon pentru că a desfrânat cu sora sa, a fost omorât. 
Iar losif a ajuns ca şi împărat al Egiptului pentru că a iubit mult fecioria. 


În adevăr fapta bună este râvnitoare şi mântuitoare, iar răutatea este rea şi urâtă. 
Dar, cu tot adevărul, noi oamenii ne amăgim cu mare înşelăciune şi alegem mai 
bine moartea, decât viaţa, mai mult iubim întunericul, decât lumina şi 
stricăciunea, decât nestricăciunea. 


Și zic unii, că şi noi am pofti să iubim binele, dar nu putem. Nu este adevărat, ci 
pentru că nu voim, pentru aceea nu-l iubim; dar să nu ni se pară că voim, ci din 
toată inima să voim. Căci fund singurii stăpânitori ai minţii şi voii noastre, ceea 
ce voim, aceea facem. Precum se vede, obiceiul rău din tinereţe a întărit 
patimile în noi şi pentru aceea ni se pare că foarte greu ne putem izbăvi de ele. 


Dar iată ce zice apostolul: „Omenesc lucru vă grăiesc, pentru neputinţa trupului 
vostru, că precum aţi făcut mădularele voastre a fi supuse necurăţiei şi 
nelegiuirii spre pierzare, aşa faceţi-le acum, faceți-le zic, mădulare supuse 
dreptăţii spre sfinţenie”. 


Drept aceea, fraţilor, trebuie cu răbdare şi cu rugăciune să batem la uşă şi în 
adevăr ne va deschide uşa Dumnezeul nostru cel bun, făcând în noi cele plăcute 
înaintea Lui şi dându-ne nouă viaţa veşnică în Hristos lisus Domnul nostru, a 
Căruia este slava şi puterea împreună cu Tatăl şi cu Duhul Sfânt, acum şi 
pururea şi în vecii vecilor. Amin. 


Cuvântul 63: Duminica a cincea din Post: despre negrăitul dar ce vor 
dobândi cei ce suferă, fără întristare, scârbele vieţii şi despre pomenirea 
Sfântului Platon 


Fraților şi părinților, orice fel de slujbă va începe omul, lucrează la început cu 
greutate, dar după ce o săvârşeşte, află bucurie şi veselie. Aşa face şi lucrătorul 
țarinei, seamănă cu lacrimi şi seceră cu bucurie. Şi ostaşul când pleacă la război 
merge mâhnit, dar când se întoarce, vine vesel. 


Deci şi noi, fraţilor, fiindcă am ajuns la sfârşitul sfântului post, să nu ne mai 
aducem aminte de pătimirea ce am petrecut, ci să ne bucurăm de bunătățile 
făgăduite şi să slăvim pe Stăpânul Hristos, rugând pe Dumnezeu ca şi de acum 
înainte să ne învrednicească a ne împodobi viaţa cu astfel de nevoinţe. Şi iată, 
înaintea lui Dumnezeu mărturisesc, că aţi petrecut vremea postului cu pace, cu 
răbdare şi cu umilinţă. Fiecare, slujba sa a făcut-o deplin şi fără greşală.Şi slavă 
Sfântului Dumnezeu, că ne-a întărit să săvârşim bine calea sfântului post. 


Deci să luăm această pildă fraţilor şi pentru sfârşitul acestei vieţi vremelnice, 
când fiecare va înceta lucrurile sale, când se va arăta Hristos, viaţa noastră, şi va 
da lui Dumnezeu şi Tatălui împărăţia, precum este scris, când va strica toate 
stăpânirile şi puterile lumii. Atunci sfinţii nu-şi vor mai aduce aminte de 
ostenelile şi de patimile rele pe care le-au răbdat aici, căci vor câştiga bunătățile 
veşnice. Şi aceştia sunt drepții cei mai înainte de lege, adică Abel, Set, Enoh, 
Noe, Avraam şi ceilalți: cei din lege, adică slăviţii prooroci Moisi, Ilie şi ceilalți 
toţi, cei ce sunt din darul cel nou, adică sfinţii apostoli, mucenicii şi toată ceata 
sfinților şi îndeosebi marele Mergător înainte loan, căruia a urmat şi cuviosul 
Părintele nostru Platon, care s-a învrednicit a dobândi vitejia sufletească şi a 
mustrat pe împăratul cel desfrânat şi a căruia zi o prăznuim astăzi. 


Dar de vreme ce ucenicii dascălului bun voiesc să fie şi ei buni, ca să se 
cunoască pomul după rodul său, pentru aceea vă rog fraţilor ca în faptele în care 
au umblat el şi ceilalți părinţi, în acelea să umblăm şi noi. Să nu ne lenevim la 


osteneli, ori să ne sfiim la mărturisirea Sfintelor icoane; pentru că aţi auzit de 
ticălosul Alexandru, cum s-a lepădat de ascultare şi de mărturisire şi ştiţi pentru 
ce a pătimit aceasta. Nu din altceva, numai pentru că umbla singur, după voia 
lui şi pentru că şi-a robit sufletul său iubirii de argint, şi s-a făcut vânzător ca 
Iuda; căci acela a vândut pe Hristos evreilor, iar Alexandru, iconomahilor, care 
se aseamănă cu evreii. De aceea vă poruncesc tuturor să nu vă amăgiţi şi să 
urmaţi lui. Cu toată dreptatea strigă şi zice apostolul, că „rădăcina tuturor 
răutăţilor este iubirea de argint" prin care unii au căzut în mari ispite şi scârbe. 
Și asupra acestui lucru vreau să vă înfrunt şi eu cu cuviinţă, pentru că ştiţi bine 
că acel ticălos iubea slava şi şederea mai sus şi vrând să glumiţi cu dânsul îi 
ziceaţi, că este vrednic să se facă şi preot, iar el a socotit gluma adevăr şi l-a 
orbit trufia diavolului. O, ce a pătimit ticălosul! S-a afundat şi s-a lepădat de 
credinţă, a pierdut dreapta mărturisire, s-a păgubit de bogăţia faptelor bune, ne-a 
întristat şi pe noi smeriţii şi însăşi Biserica lui Hristos. 


Dar Dumnezeul cel bun Care nu voieşte moartea păcătosului, ci doreşte 
întoarcerea lui ca să fie viu, să-i dea şi lui luminare să vadă în ce adâncime a 
pierzării a căzut şi să-şi vie în cunoştinţă. Şi pe voi să vă ierte pentru cuvintele 
nepricepute şi pentru glumele ce aţi grăit, şi pe toți să ne învrednicească 
Împărăției lui cereşti, în Hristos Iisus Domnul nostru, a Căruia este slava şi 
puterea împreună cu Tatăl şi cu Duhul Sfânt, acum şi pururea şi în vecii vecilor. 
Amin. 


(Extras din cartea: Sfântul Teodor Studitul - Cuvântări duhovniceşti) 


Cuviosul Iustin Popovici - Omilia la Duminica Sfintei Maria Egipteanca — 
“Doamne, înainte de sfârşit, până ce nu pier, mântuieşte-mă!” 


În numele Tatălui şi al Fiului şi al Sfântului Duh. 


lată a V-a Duminică din marea patruzecime, /uminica [ce pecerluieşte 
săptămâna] marilor privegheri şi marilor nevoinţe, săptămâna marilor 
tânguiri şi suspine, Duminica celei mai mari sfinte între sfintele femei, a 
Cuvioasei Maicii noastre Maria Egipteanca... 


Patruzeci şi şapte de ani a vieţuit în pustie, şi Domnul i-a dăruit ceea ce 
rareori dăruieşte cuiva dintre sfinţi. Ani întregi nu a gustat pâine şi apă. La 
întrebarea Avvei Zosima, ea a răspuns: „Nu numai cu pâine va trăi omul” 
(Matei 4, 4). Domnul a hrănit-o într-un mod deosebit şi a îndrumat-o la viaţa 
pustnicească, la nevoinţele pustniceşti. 


Şi care a fost urmarea? Sfânta a preschimbat iadul ei în Rai! L-a biruit pe 
diavol şi a urcat sus la Dumnezeu! Cum, cu ce? Cu postul şi cu rugăciunea, cu 


Un imn minunat din Marea Patruzecime spune: „Să urmăm Mântuitorului 
sufletelor noastre, Care prin post ne-a arătat biruinţa împotriva diavolului ”. 
Prin post ne-a arătat biruinţa împotriva diavolului... Nu există o altă armă, nu 
există un alt mijloc. 


Postul! Iată mijlocul pentru a-l birui pe diavolul, pe orice diavol. Exemplu de 
biruinţă, Sfânta Maria Egipteanca. Ce putere dumnezeiască este postul! 
Postul nu este nimic altceva decât să-ţi răstigneşti trupul, Să-ţi răstigneşti 
trupul, să te răstigneşti singur pe tine însuţi. 


De vreme ce există crucea, biruinţa este sigură. Trupul fostei desfrânate din 
Alexandria, Maria, prin păcat s-a predat robiei diavolului. Dar când a îmbrăţişat 
crucea lui Hristos, când a luat această armă în mâinile ei, l-a biruit pe diavol. 


Vede atunci că fiecare păcat în sufletul lui este mormântul 
lui, mormântul, moartea lui. Înfelege că păcatul în sufletul lui nu face nimic 
altceva decât să transforme în leşuri toate câte aparțin sufletului: gândurile 
lui, sentimentele lui şi dispoziţiile lui; un şir de morminte. Şi atunci..., se 
dezlănţuie din suflet un strigăt jalnic: „Înainte de sfârşit, până ce nu pier, 
mântuieşte-mă”. Acesta este strigătul nostru în această sfântă săptămână: 

Astfel ne-am 
rugat în această săptămână Domnului, astfel de strigăte rugătoare ne-a predat, în 
Canonul său cel Mare, marele sfânt părinte al nostru Andrei Criteanul. 


„Doamne, înainte de sfârşit, până ce nu pier, mântuieşte-mă”. Acest strigăt ne 


priveşte pe noi toţi, pe toţi câţi avem păcate. Cine nu are păcate? Este imposibil 
să priveşti în tine însuţi şi să nu afli undeva, în vreun ungher al sufletului tău, să 
nu localizezi în vreun colţ al lui un păcat poate uitat. $;... fiecare păcat, pentru 
care nu te-ai pocăit, este mormântul tău, este moartea ta. Şi tu, ca să poţi să te 
mântuieşti şi să te înviezi pe tine însuţi din mormântul tău, strigă cu strigătele 
tânguitoare şi rugătoare ale Marii Patruzecimi: „Doamne, înainte de sfârşit, 
până ce nu pier, mântuieşte-mă”. 


Să nu ne batem joc de noi înşine, fraţilor, să nu ne lăsăm înşelaţi. Și chiar 
dacă un singur păcat ar rămâne în sufletul tău şi tu nu te pocăieşti şi nu-l 
mărturiseşti, ci îl laşi înăuntrul tău, acest păcat te va duce în împărăţia 
iadului. Pentru păcat nu există loc în Raiul lui Dumnezeu. Pentru păcat nu 
există loc în Împărăţia Cerurilor. Pentru a te învrednici de Împărăţia Cerurilor, 
îngrijeşte-te să izgoneşti din tine orice păcat, să dezrădăcinezi din tine prin 
pocăință orice păcat. Pentru că nimic nu izbăveşte decât pocăinţa omului. O 
astfel de putere a dat Domnul Sfintei Pocăinţe. 


Priviţi! Dacă pocăinţa a putut să mântuiască o femeie atât de desfrânată, cum a 
fost odată Maria Egipteanca, cum să nu mântuiască şi pe alţi păcătoşi, pe fiecare 
păcătos, şi pe cel mai mare păcătos şi criminal? 


Da, Sfânta şi Marea Patruzecime este câmpul de luptă pe care noi, creştinii, 
cu postul şi cu rugăciunea îl biruim pe diavolul, biruim toate păcatele, biruim 
toate patimile şi ne asigurăm nouă înşine nemurirea şi viaţa veşnică. 


În Vieţile sfinţilor şi ale adevăraţilor creştini există nenumărate exemple care 
arată că, într-adevăr, doar cu rugăciunea şi cu postul noi creştinii biruim pe 
demoni, pe toţi cei care ne chinuiesc şi vor să ne târască în împărăţia răului, în 
iad. Chiar, Sfântul Post...! Este postul sfintelor noastre virtuţi. Fiecare sfântă 
virtute înviază Sufletul meu şi sufletul tău din morți. 


Rugăciune! Ce este rugăciunea? Este marea virtute care te înviază şi care 


Sculându-te la rugăciune, n-ai strigat către Domnul să îți curăţească 
sufletul de păcate, de orice rău, de orice patimă? Atunci mormintele tale şi 
mormintele mele se deschid şi morţii înviază. Tot ce este păcătos fuge, tot ce 
târăşte spre rău dispare. Sfânta rugăciune îl înviază pe oricare dintre noi, când 
este sincer, când îşi aduce tot sufletul în cer, când tu cu frică şi cutremur spui 
Domnului: Vezi, vezi mormintele mele, nenumărate sunt mormintele mele, 
Doamne! În fiecare din aceste morminte, iată sufletul meu, iată-l mort, 
departe de Tine, Doamne! Spune un cuvânt şi îi înviază pe toți morţii mei! 
Pentru că Tu, Tu, Doamne, ne-ai dăruit multe puteri dumnezeieşti ca să ne 
învieze prin Sfânta Înviere, să ne învieze din mormântul trândăviei. 


Da, prin păcat, prin patimile noastre, murim Sufleteşte. Sufletul moare când 
se desparte de Dumnezeu. 


Şi noi, când iubim păcatul, când iubim plăcerile trupeşti, în 
realitate ne iubim moartea, iubim mormintele, mormintele rău mirositoare în 
care sufletul nostru se descompune. Dimpotrivă, când ne trezim, când prin 
fulgerul pocăinţei lovim în inima noastră, atunci..., atunci morţii noştri 
înviază. Atunci sufletul nostru îi biruieşte pe toți criminalii săi, îl biruieşte pe 
creatorul prin excelenţă al tuturor păcatelor, pe diavolul, îl biruieşte cu puterea 
Domnului lisus Hristos cel înviat. 


De aceea, pentru noi creştinii nu există păcat mai puternic ca noi. Să fii sigur că 
întotdeauna eşti mai puternic decât orice păcat care te chinuieşte, întotdeauna 
eşti mai puternic decât orice patimă care te chinuieşte. Cum? — întrebi. Prin 
pocăință! Şi ce este mai uşor decât ea? Întotdeauna poţi înăuntrul tău, în 
sufletul tău, să strigi: „Doamne, înainte de sfârşit, până ce nu pier, 
mântuieşte-mă”, 


Ajutorul lui Dumnezeu nu te va trece cu vederea. Te vei învia pe tine însuţi 
din morţi şi vei trăi în această lume ca unul care a venit din cealaltă lume, 
care a fost înviat şi trăieşte o nouă viaţă, viaţa Domnului celui înviat, 
înăuntrul căreia există toate dumnezeieştile puteri, aşa încât nici un păcat de 


acum Să nu poată să te ucidă. Poate vei cădea din nou, dar de acum cunoşti, 
cunoşti arma, cunoşti puterea cu care te înviezi din morţi. Dacă de cincizeci 
de ori pe zi păcătuieşti, dacă de cincizeci de ori te ruşinezi, dacă cincizeci de 
morminte îţi sapi astăzi, strigă doar: _» 


Domnul cel Bun, care cunoaşte slăbiciunea şi neputinţa sufletului omenesc şi a 
voinţei omeneşti, a spus: Vino, frate. Chiar dacă de şaptezeci de ori câte şapte 
păcătuieşti pe zi, vino iar şi spune: Am păcătuit (Matei 18, 21-22). Domnul 
asta ne porunceşte nouă, oamenilor slabi şi neputincioşi. Îi iartă pe păcătoşi. 
De aceea a şi declarat că bucurie mare se face în cer pentru un păcătos care se 
pocăieşte pe pământ (vezi Luca 15, 7). Întreaga lume cerească priveşte la tine, 
frate şi soră, cum trăieşti pe pământ. Cazi în păcat şi nu te pocăieşti? Iată, 
îngerii plâng şi se tânguiesc în cer din pricina ta. Doar ce începi Să te 
pocăieşti, frate, îngerii în cer se bucură şi dănţuiesc ca nişte fraţi ai tăi 
cereşti... 


lată Maria Egipteanca, marea sfântă de astăzi. Cât de păcătoasă a fost! Din ea 
Domnul a făcut o fiinţă sfântă ca heruvimii. Prin pocăință s-a făcut întocmai 
cu îngerii, prin pocăință a distrus iadul în care se afla şi s-a suit întreagă în 
raiul lui Hristos. Nu există creştin neputincios în această lume, chiar dacă îl 


atacă cele mai groaznice păcate şi ispite ale acestei lumi. Însă este suficient 
doar ca creştinul să nu uite 5 pocăinţa, rugăciunea, ; Să 


se dedea vreunei nevoinţe evanghelice, vreunei virtuţi: fie rugăciunii, fie 
postului, fie iubirii evanghelice, fie îndurării. 


Să ne amintim de marii sfinți ai lui Dumnezeu, să ne amintim de marea sfântă 
sărbătorită astăzi, de Cuvioasa Maica noastră Maria Egipteanca şi să fim siguri 
că Domnul va fi ajutorul nostru la vreme. Sfânta Maria a experiat atât de mult 
ajutorul minunat din partea Preasfintei Născătoare de Dumnezeu, încât s-a 
mântuit din groaznicul ei iad, de groaznicii ei demoni. 


Preasfânta Născătoare de Dumnezeu şi astăzi şi pururea ne ajută în toate 
virtuțile noastre evanghelice: în rugăciune, în post, în priveghere, în iubire, în 
îndurări şi în răbdare şi în orice altă virtute. Mă rog să ne ajute întotdeauna 
şi să ne călăuzească... 


De aceea, niciodată să nu oboseşti în lupta şi în războiul cu păcatele tale... In 
toate greutățile tale, în cele mai mari căderi ale tale să-ţi aminteşti de acest 
strigăt al sfintei săptămâni, care are putere să te învieze: 


(Traducere (în elină) de către părinţii Sfintei Mănăstiri Cuviosul Grigorie din 
Sfântul Munte din cartea PASHALNE BESEDE (Omilii Pascale), Belgrad, 
1998) 


Sfântul loan de Kronstadt: Învăţătură în Duminica a cincea din Postul 
mare (1) — Vestirea patimilor şi slujirea jertfelnică 


lubiţi fraţi şi iubite surori! Vreau acum să vă povestesc şi să vă tâlcuiesc 
întrucâtva Apostolul şi Evanghelia de astăzi. 


Din Apostol s-a citit o parte din Epistola Sfântului apostol Pavel către evrei, 
despre puterea curăţitoare a sângelui Mântuitorului Hristos, Care S-a adus pe 
Sine jertfă lui Dumnezeu-Tatăl pentru păcatele întregii lumi, iar din Evanghelie 
s-a citit istorisirea evanghelistului Marcu despre felul cum Domnul lisus Hristos 
le-a prezis celor doisprezece apostoli ai Săi, printre care şi trădătorului luda, că 
EI, Domnul nostru, va fi predat arhiereilor şi cărturarilor; şi-L. vor osândi la 
moarte şi-L. vor da în mâna păgânilor, şi-L vor batjocori şi-L vor scuipa şi-L vor 
biciui şi-L vor omorf, dar după trei zile va învia. 


În continuare, din Evanghelie s-a citit despre cererea nepotrivită a celor doi 
ucenici, fraţii lacov şi loan, ca ei să aibă locurile de frunte atunci când Se va 
proslăvi lisus Hristos şi despre felul cum Domnul i-a certat cu blândeţe, zicând 
că drumul spre slava Lui este drum al crucii, al pătimirilor şi al morţii; s-a mai 
citit şi despre nemulţumirea celorlalți ucenici față de pretenţiile lui Iacov şi loan 
şi despre povaţa pe care le-a dat-o Domnul în această privinţă, şi anume că cel 
care doreşte să fie mai mare decât ceilalţi să le slujească tuturor şi cel ce vrea să 
fie cel dintâi să le fie tuturor rob, precum şi El Însuşi nu a venit ca să 1 se 
slujească, ci ca să slujească şi să-Şi dea sufletul ca răscumpărare pentru mulţi 
(Mc. 10, 32-45). 


Acum să ne întoarcem la Apostol. Aşadar, Sfântul apostol Pavel spune despre 
Hristos în Epistola către Evrei că EI, Arhiereul bunătăţilor viitoare... a intrat 


0 dată pentru totdeauna în Sfânta Sfintelor cu însuşi sângele Său şi a 
dobândit o veşnică răscumpărare pentru toţi cei ce cred în EI — căci dacă 
sângele ţapilor şi al taurilor şi cenuşa juncii, stropind pe cei spurcaţi, îi sfinţeşte 
spre curățirea trupului, cu cât mai mult sângele lui Hristos, Care, prin Duhul cel 
veşnic, S-a adus lui Dumnezeu pe Sine, jertfă fără de prihană, va curăţi cugetul 
vostru de faptele cele moarte, adică de păcate, a căror plată este moartea, ca să 
slujiți Dumnezeului celui viu (Evr. 9,11-14). 


Aşadar, noima celor citite din Apostol este aceea că dacă sângele 
preinchipuitor al Vechiului Testament, sângele dobitoacelor jertfite, îi sfinţea 
pe cei pângăriţi, ca Să fie curat trupul, cu atât mai mult sângele lui Hristos va 
curăţi conştiinţa noastră, sufletul şi trupul nostru, de tot păcatul. 


Şi Apostolul loan Teologul spune că sângele lui lisus Hristos, Fiul lui 
Dumnezeu, ne curăţeşte de tot păcatul (În 1, 7). Aşadar, nici unul dintre 
păcătoşi să nu se descurajeze, oricât ar fi de păcătos, ci să nădăjduiască în 
primirea iertării şi curăţirii tuturor păcatelor sale, fiindcă 


Care S-a pogorât să ne curăţească de tot păcatul, numai Să 
credem în El, să ne pocăim şi să ne împărtăşim cu credinţă şi cu dragoste de 
Preacuratul lui Trup şi Sânge, fără prefăcătorie şi fără să ne întoarcem la 
păcatele dinainte. 


Sfânta Maria Egipteanca, pomenită astăzi, a fost la început cufundată în 
adâncul răutăţilor, în hăul desfrâului, însă pocăinţa, credinţa şi dragostea, 
nevoinţele postirii şi rugăciunii, împărtăşirea cu Sfintele lui Hristos Taine au 
curăţit-o, au făcut-o sfântă şi deopotrivă cu îngerii. Să urmăm şi noi credinţei 
sale, osârdiei sale în pocăință şi rugăciune şi în iubirea de Dumnezeu, setei sale 
de împărtăşire cu Trupul şi cu Sângele lui Hristos şi Domnul ne va curăţi de tot 
păcatul: că la Domnul este milă, şi multă mântuire la EI, şi El ne va izbăvi pe 
noi din toate fărădelegile noastre (Ps. 129, 7-8). 


În Evanghelia zilei de astăzi, Domnul nostru Iisus Hristos ne învaţă să nu 
căutăm întâietatea faţă de alţii din iubire de cinstiri şi din iubire de sine, ci să 
căutăm singura cinstire plăcută Lui: cea de a sluji celorlalţi spre mântuire, 
precum şi Însuşi Hristos Dumnezeu a venit nu să I se slujească, ci Însuşi să 
slujească şi să-Şi dea sufletul ca răscumpărare pentru mulți. Care va vrea să 
fie mare între voi, să fie slujitor al vostru şi care va vrea să fie întâi între voi, 
să fie tuturor slugă (Mc. 10, 45, 43-44). 


Purtaţi-vă sarcinile unii altora şi aşa veţi împlini legea lui Hristos (Gal. 6, 2). 


Amin. 


Sfântul loan de Kronstadt:Cuvânt în Duminica a cincea din Postul mare 
(09) 


COLECȚIA PĂRINŢI RUȘI 


Sfântul loan de Kronstadt 
9 


Cuvinte la Postul Mare 


Fiul Omului n-a venit ca să I se slujească, ci ca să slujească şi să-Și dea 
sufletul ca răscumpărare pentru mulţi (Mc. 10, 45) 


In curând vor veni zilele vrednice de pomenire ale mântuitoarelor pătimiri ale 
Domnului nostru lisus Hristos şi în duminica de acum Biserica a rânduit să se 
citească Evanghelia în care Domnul a prezis pătimirile Sale viitoare. 


EI a zis următoarele: /ată, ne suim la Ierusalim şi Fiul Omului va fi predat 
arhiereilor şi cărturarilor; şi-L vor osândi la moarte şi-L vor da în mâna 
păgânilor; şi-L vor batjocori şi-L vor scuipa, şi-L vor biciui şi-L vor omori, 
dar după trei zile va învia. 


Astfel, Domnul ştia dinainte tot ce avea să I se întâmple în Ierusalim, toate 
amănuntele înjosirii, pătimirilor şi morţii Sale, şi nu Se ferea de ele, ci 
mergea cu vioiciune şi veselie să bea paharul cel amar al pătimirilor pentru 
lume şi pentru înşişi iudeii cei nerecunoscători, care L-au răstignit, ca Să 
slujească mântuirii tuturor. Ce iubire nemărginită! Ce pogorământ nemăsurat! 
Ce îndelungă răbdare minunată! 


Toată viaţa lui lisus Hristos, din pruncie până la moartea pe Cruce şi înviere, 
este o slujire minunată, preaplină de dragoste, a mântuirii neamului omenesc 
— însă şi după înălțarea Lui la Cer, când a şezut de-a dreapta lui Dumnezeu- 
Tatăl, şi până acum, Domnul, împărăţind peste toate neamurile, slujeşte 
mântuirii neamului omenesc şi mai ales a neamului creştinesc, precum a Zis 


EI Însuşi: Iată, Eu cu voi sunt în toate zilele, până la sfârşitul veacului (Mt. 
28,20), sau, că în Evanghelia citită acum: Fiul Omului n-a venit ca să 1 se 
slujească, ci ca să slujească şi să-Și dea sufletul ca răscumpărare pentru 
mulți. 


La fiecare slujbă este de faţă împreună cu noi în chip nevăzut, după făgăduinţa 
Sa: unde sunt doi sau trei adunaţi în numele Meu, acolo sunt şi Eu în 


mijlocul lor (Mt. 18, 20), şi primeşte slujirea noastră şi Însuşi slujeşte mântuirii 
noastre în chip minunat, lucrător, simțit, făcând în noi puteri minunate, 
dumnezeieşti, care destramă lanţurile de fier ale păcatului şi morţii 
duhovniceşti, dând viaţă dulce sufletelor sătule de amărăciunea păcatului. 


Acum suntem în Postul mare, care ţine patruzeci de zile. Ce este Postul Mare? 
Este un dar de preț pe care ni l-a făcut Mântuitorul nostru, Care a postit EI 
Însuşi patruzeci de zile şi patruzeci de nopți fără să mănânce şi să bea, dar cu 
adevărat de preţ pentru toţi cei ce caută mântuirea, fiindcă omoară patimile 
sufleteşti. 


Prin cuvântul şi pilda Sa, Domnul a făcut din el lege pentru următorii Săi. Și cu 
ce dragoste, cu ce puteri dumnezeieşti, harice le slujeşte Domnul tuturor celor 
ce postesc cu adevărat! EI îi luminează, îi curăţeşte, îi înnoieşte, îi întăreşte în 
lupta cu patimile şi cu vrăjmaşii cei nevăzuţi, cu începătoriile şi stăpâniile şi 
Stăpânitorii întunericului acestui veac; îi învaţă toată virtutea şi îi înalţă la 
desăvârşire, la fericirea cea nestricăcioasă de Sus. Au făcut şi fac cunoştinţă 
cu asta din proprie experienţă toţi cei care postesc cu adevărat. Postul însoțit de 
rugăciune este armă fără greş împotriva diavolului şi a mult pătimaşului trup. 
Aşadar, nimeni să nu facă pe deşteptul, spunând că nu este nevoie de post. 


lată însă că vin zilele pătimirilor Preadulcelui nostru Mântuitor. Ce sunt 
patimile, pătimirile Domnului? Sunt jertfa cea de pe urmă, săvârşitoare, a 
Mântuitorului nostru, adusă pentru păcatele lumii şi încheiată prin moartea 
Lui pe Cruce, înainte de care a strigat: Săvârşitu-s-a! (În 19,30). Aceasta este 
ultima slujire adusă de EI pe pământ mântuirii noastre, ca prin pătimirile şi prin 
moartea Lui să ne putem izbăvi de dreapta şi veşnica chinuire pentru păcatele 
noastre, ca El să ne poată da spre mâncare şi băutură Preacuratul, 
Multpătimitorul Său Trup şi Preacuratul Său Sânge, care pentru noi s-a vărsat, 
încât să ne curăţim, să ne sfințim, să primim viaţă şi să ne înnoim, încât să ne 
îmbrace cu dreptatea Sa, cu meritele Sale, să ne îndumnezeiască şi fericească pe 
veci. O, dacă s-ar şi întâmpla aşa, dacă toţi am privi aşa întotdeauna pătimirile 
Lui şi ni le-am însuşi aşa prin credinţă şi dragoste, dacă ne-am răstigni împreună 
cu EI, răstignindu-ne faţă de lume şi de patimi! 


Iată, Liturghia se săvârşeşte aproape tot anul. Ce este Liturghia? Ea este slujire 
zilnică a Domnului în vederea mântuirii noastre şi a lumii — pentru toți şi 
pentru toate. EI Însuşi slujeşte pentru noi şi împreună cu noi prin Liturghie, 
săvârşind Taina Trupului şi Sângelui Său. EI Se junghie pentru noi până în 
ziua de astăzi, rămânând Însuşi nejunghiat în Trupul Său nestricăcios, 
îndumnezeit; varsă Sângele Său, frânge Trupul Său şi ni le dă spre iertarea 
păcatelor, spre sfințire şi viaţa veşnică; până în ziua de astăzi fumegă Sângele 
Lui Viu şi de viaţă Făcător pe altarele bisericilor creştine ortodoxe! O, 
minunat, dumnezeiesc dar al dragostei! O, fericire a creştinilor adevăraţi! 
Aşa slujeşte Domnul până în ziua de astăzi, în chip felurit şi de viaţă făcător, 
mântuirii noastre. 


EI ne-a lăsat însă pildă ca şi noi să slujim unii altora cu iubire, spunând: Care va 
vrea Să fie mare între voi, să fie slujitor al vostru şi care va vrea să fie întâi 
între voi, să fie tuturor slugă. Astfel, fiecare dintre noi, fraţii mei, este dator să 
slujească celorlalți cu talentele, capacităţile, puterile sale, cu poziţia, averea, 
cultura sa, nu să-şi facă doar propriul plac. Astfel, conducerea trebuie să 
slujească poporului, îngrijindu-se de cultivarea lui, de orientarea forțelor lui 
morale şi fizice, de bunăstarea lui economică. 


Y Păstorii trebuie să slujească păstoriţilor lor prin bunul exemplu al 
virtuților creştineşti, prin cuvântul de învățătură şi de zidire, prin 
săvârşirea evlavioasă a Tainelor, prin îndrumarea mântuitoare a 
păstoriţilor spre viaţa îmbunătăţită şi spre mântuirea în Dumnezeu; 

Y oamenii cultivați, scriitorii, presa trebuie să slujească spre slava lui 
Dumnezeu şi folosul poporului prin înrâurirea lor luminătoare, urmând 
principiilor Bisericii Ortodoxe; 

Y bogaţii trebuie să slujească celor săraci — bineînţeles, nu paraziţilor, care 
nu vor să muncească, ci vor să mănânce pâine degeaba (căci dacă nu vrea 


cineva să muncească, acela nici să nu mănânce (II Tes. 3, 10), spune 
Apostolul), ci acelor săraci care nu pot munci nici dacă ar vrea, sau a 
căror muncă este istovitoare şi prost plătită, sau care nu pot găsi nicăieri 
de lucru. 


Toţi Suntem în Hristos mădulare unii altora, şi potrivit credinţei, datoriei şi 
convingerii raţiunii şi inimii trebuie să Slujim unii altora fiecare cu ce poate - 
da, fraţilor, să slujim aproapelui, nu să trăim numai pentru noi, pentru 
plăcerile noastre, nu să socotim viaţa o jucărie, un şir de jocuri şi de plăceri. 
Aceasta nu ar fi creştinism, ci păgânism. 


Datori Suntem noi, cei tari, să purtăm Slăbiciunile celor neputincioşi şi să nu 
căutăm plăcerea noastră, ci fiecare dintre noi să caute să placă aproapelui 
său, la ce este bine, spre zidire (Rom. 15, 1-2). 


Bineînţeles, slujirea aproapelui nu se poate înfăptui fără lepădare de sine şi fără 
cruce şi uneori cu cât este mai mare binele pe care îl facem aproapelui, cu atât 
este mai grea crucea — de pildă, crucea nerecunoştinţei şi răutăţii din partea 
celor cărora le-am făcut bine. 


Crucea însă nu trebuie să ne facă să ne descurajăm, să ne amărâm fără de 
măsură şi să ne lăsăm de slujirea noastră, fiindcă ce cruce este mai grea decât 
crucea pe care a răbdat-o Hristos pentru noi? Pilda Domnului lisus Hristos, 
Care pentru noi S-a deşertat de Sine în chip înfricoşător, să ne slujească drept 
imbold puternic pentru a nu ne teme şi a nu fugi de lepădarea de sine pentru 
binele obştesc — iar această lepădare şi acest bine sunt deosebit de trebuincioase 
acum, în aceste multe şi mari restrişti - care deşi este credincios şi bun, este 
incult, câteodată superstiţios, petrecăreţ, neprevăzător şi nechibzuit şi deşi se 
cheamă că este liber, n-a învăţat să înţeleagă şi să preţuiască darul libertăţii 
adevărate. 


Pentru a Sluji cu adevărat aproapelui trebuie însă neapărat să încetăm a mai 
Sluji patimilor, trebuie lepădare de sine, căci patimile nu îngăduie să Slujim 
aproapelui cu râvnă sinceră, ci ne învaţă să facem doar propriul plac. 


Amin. 


(în: Sfântul loan de Kronstadt, Cuvinte la Postul mare, Editura Sophia, 
Bucureşti, 2013) 


Sfântul Vasile al Kineşmei - Vestirea patimilor Domnului şi cearta 
apostolilor. Intre lupta sălbatică pentru întâietate care striveşte pe cei slabi 
şi puterea dragostei smerite 


ALB 7HAGNA 
VPTh 


Ce înseamnă întâietatea şi puterea în creştinism? 


[Tâlcuire din Evanghelia după Marcu 
(Capitolul 10, versetele 32-45)] 


Apropiindu-Se de Ierusalim împreună cu ucenicii, Domnul începe să vorbească 
iarăşi despre pătimirile care-L aşteptau acolo. lată că este deja a patra oară, într- 
un răstimp destul de scurt, când începe să stea de vorbă despre aceasta cu 
ucenicii: pe drumul către Cezareea lui Filip ($, 31), coborându-Se de pe muntele 
Schimbării la Faţă (9, 12), trecând prin Galileea (9, 31), apropiindu-Se de 
Ierusalim (10, 32-34) EI vorbeşte despre un singur lucru - chinurile, ruşinea şi 
moartea ce-L aşteptau. Sarcina Lui mesianică era îndeplinită, şi se apropia 
ultima nevoinţă - nevoinţa morţii, ce trebuia să încununeze marea Lui lucrare de 
mântuire a omului; la sfârşitul căii vieţii Lui pline de greutăţi se zăreşte deja 
crucea, şi El nu se mai desparte cu gândul de acest spectru al unei morţi 
cumplite şi cu neputinţă de ocolit, este cufundat cu totul în gândurile privitoare 
la deznodământul ce se apropia. În EI nu se vede însă vreo slăbiciune, nu se 
vede dorința de a Se feri de acel pahar cumplit, şi merge de bunăvoie în 
întâmpinarea propriei morți. 


Dar ucenicii? Sfioşi, tremurând de frică, presimțând ceva înfiorător, merg 
ascultători în urma Învăţătorului lor, însă nu toţi îl înţeleg încă. Ştiindu-le 
puţinătatea de suflet şi de credinţă, Domnul prevede ca ei, luaţi pe neaşteptate 
de cumplitele întâmplări legate de moartea Învăţătorului lor, se pot clătina în 
credinţă în EI. De aceea, îi previne în numeroase rânduri că El trebuie să 
pătimească şi că tocmai în aceasta constă slujirea Lui mesianică, că EI ia asupra 
Sa această cruce de bunăvoie... În pofida tuturor explicaţiilor, ucenicii nu pot 
scăpa deloc de prejudecățile mândriei naţionale şi aşteaptă, la fel ca înainte, să- 
şi vadă Învătăţorul-Mesia înconjurat de aureola gloriei pământeşti şi puterii 
împărăteşti. Ideea de Mesia pătimitor şi acoperit de ocară le este încă 
inaccesibilă. Domnul n-apucă să-Şi încheie cuvântarea despre pătimirile 
viitoare, că se apropie de El cei doi ucenici care erau cei mai îndrăgiţi, cu o 
rugăminte care arată că nu-l înţeleseră spusele. 


Iar ei l-au zis: „Dă-ne nouă să şedem unul de-a dreapta Ta, şi altul de-a stânga 
Ta, intru slava Ta” (37). 


Este limpede că spusele Domnului nu le schimbaseră deloc convingerile, că nici 
prin cap nu le trecea soarta îngrozitoare ce-L aştepta pe Învățătorul lor şi că 
visau doar la gloria împărățirii pământeşti, în care cer să li se dea cele mai bune 
locuri - şi este vorba de lacov şi de loan, cei mai apropiaţi ucenici ai 
Mântuitorului, pe care, dându-le întâietate în faţa celorlalți, îi luase pe muntele 
Schimbării la Faţă pentru a-i pregăti pentru întâmplările ce urmau. Cât de greu a 
fost, probabil, pentru Domnul acest refuz îndărătnic de a înţelege, mai ales într- 
un moment atât de trist, când sufletul Lui, împovărat de presimţiri apăsătoare, 
avea nevoie mai mult decât oricând de compasiunea unei inimi pline de iubire şi 
înţelegere! 


lisus le-a răspuns: „Nu ştiţi ce cereţi.” 


Într-adevăr, nu ştiau... Dacă ar fi bănuit ce ironie întunecată confereau acestei 
rugăminţi vanitatea lor şi naiva lipsă de înţelegere a evenimentelor ce se 
desfăşurau! A cere de la Domnul locuri de-a dreapta şi de-a stânga Lui! Asta 
însemna să ceară soarta celor doi tâlhari care au fost răstigniți alături de EI! 


In continuare, între ei şi Domnul începe o discuţie foarte interesantă, care, în 
condiţiile lipsei de înţelegere a ucenicilor, sună ca un joc sinistru de cuvinte. 


Puteţi să beţi paharul pe care îl beau Eu sau să vă botezați cu botezul cu care Mă 
botez Eu? - îi întreabă Domnul. Asta însemna: „Vă veţi hotărî să muriţi pe 
cruce, la fel ca Mine? Sunteţi în stare să răbdați pătimirile care Mă aşteaptă? 
Puteţi să beţi paharul înjosirilor, ruşinii şi suferinţei, care îmi este pregătit?” 


Ei l-au zis: „Putem.” Ei o ţin pe-a lor. Li se pare că Învățătorul îi Întreabă dacă 
au destule puteri şi capacităţi ca să împărtăşească truda Lui de cucerire şi 
cârmuire a viitoarei Împărăţii, şi răspund plini de încredere în sine: “Putem”. 
Mântuitorul nu Se apucă să-i mai convingă de contrariul. Cele trei încercări 
zadarnice de a le deschide ochii, pe care le făcuse înainte, arătaseră cât de inutil 
era să mai facă experienţe de acest fel. El nu face decât să încheie profetic: 
Paharul pe care Eu îl beau îl veţi bea, şi cu botezul cu care Eu mă botez vă veţi 
boteza, dar a şedea de-a dreapta Mea, sau de-a stânga Mea, nu este al Meu a da, 
ci celor pentru care s-a pregătit. 


Domnul le prezice ucenicilor Săi pătimirile şi prigoanele pe care aveau să le 
îndure ca propovăduitori plini de râvnă ai învăţăturii Lui. Unde, când şi în ce 
condiţii avea să fie aceasta ţinea de Pronia Atotputernică şi de planurile lui 
Dumnezeu, însă ei nu aveau să moară împreună cu învățătorul lor. 


Discuţia fiilor lui Zevedei cu Domnul nu a rămas ascunsă de ceilalți ucenici. 
Aceştia au auzit despre ce fusese vorba şi au început a se mânia pe lacov şi pe 
Ioan. 


Aşa se întâmplă totdeauna acolo unde se amestecă slava deşartă omenească şi 
concurența pentru a dobândi bunuri pământeşti. Mica obşte a ucenicilor 
Domnului a trăit în pace şi prietenie atâta timp cât n-a apărut această dispută cu 
privire la întâietate. Ea apăruse încă de mai înainte, în timpul călătoriei prin 
Galileea, însă atunci ucenicilor încă le mai era ruşine de aceste manifestări ale 
îngâmfării şi egoismului şi nu se încumetaseră nici măcar să-i povestească 
Domnului despre disputa dintre ei. Această dispută s-a rezolvat, fără urmări 
deosebite, în cercul lor restrâns, deşi le-a atras din partea Atoateştiutorului 
învăţător o dojană şi o lecţie despre smerenie. Acum se aprinde iar rivalitatea 
între ucenici, şi cei mai aprinşi dintre ei, „fiii tunetului”, întreprind deja paşi 
concreţi ca să-şi asigure cele mai bune locuri în viitoarea împărăție a lui Mesia. 
Nu este de mirare că au stârnit nemulţumirea celorlalți zece. 


Și, într-adevăr, pe ce putea să se întemeieze această pretenţie la întâietate? Căci 
fiecare dintre ceilalți ucenici purtase în aceeaşi măsură greutăţile şi lipsurile 
vieţii de pribegi împreună cu Domnul, părăsind de dragul Lui şi casa, şi familia, 
şi toate lucrurile de care fuseseră ataşaţi mai înainte. Unii dintre ei, cum ar fi 
Andrei şi Petru, fuseseră chiar cei dintâi dintre ucenici. Nimeni nu voia să 
recunoască întâietatea fiilor lui Zevedei. Pe cerul azuriu al paşnicei vieţi 
apostoleşti a apărut primul norişor al dezbinării. 


Atunci, Domnul, împăcându-i pe ucenici, le dă unul dintre acele sfaturi de o 
uriaşă însemnătate, care trebuia să le schimbe radical viaţa. EI arată nu numai 
pricina obişnuită a discordiei dintre oameni şi mijlocul cel mai bun de a o evita, 


ci dă un principiu cu totul nou şi necunoscut până atunci de organizare a 
societăţii. 


Ştiţi că cei ce se socotesc cârmuitori ai neamurilor domnesc peste ele şi cei mai 
mari ai lor le stăpânesc, dar între voi nu trebuie să fie aşa, ci care va vrea să fie 
mare între voi, să fie slujitor al vostru, şi care va vrea să fie întâi între voi, să fie 
tuturor slugă, fiindcă şi Fiul Omului n-a venit ca să 1 se slujească, ci ca El să 
slujească şi să-Şi dea sufietul răscumpărare pentru mulţi. 


Discordia dintre ucenici a fost stârnită de năzuinţa lui lacov şi a lui loan de a 
pune mâna pe locurile de frunte. Încercarea lor a stârnit cârtirea şi nemulţumirea 
generală. Setea de putere şi trufia stârnesc întotdeauna invidie şi rivalitate. 
Aceasta este cauza generală şi cea mai importantă a vrăjmăşiei şi răutăţii dintre 
oameni, care întotdeauna năzuiesc spre ceea ce li se pare lor a constitui măreția 
şi strălucirea vieţii şi, întrucât aceste bunuri nu pot fi împărțite, şi le smulg din 
mâini unul altuia. Există două concepţii diametral opuse asupra lumii, două 
orientări diferite ale voinţei, două moduri incompatibile de înţelegere a 
scopurilor vieţii şi a adevăratei sale măreţii. De obicei, oamenii nu înţeleg care 
este aceasta din urmă şi năzuiesc spre ceea ce este exterior, de faţadă, de 
poleială, iar idolul măreției de faţadă cere sacrificii şi război. 


Ce lucruri sunt considerate de obicei mari, ce face să se aprindă de patimă 
inimile tinere, spre ce se întind cu lăcomie mii de mâini? lată, pe dinaintea 
noastră se perindă un şir de popoare. leşind din beznă pe scenele înguste ale 
vieţii, ele se pierd iarăşi în trecut, fără să lase urme... Caldei, egipteni, 
babilonieni, goți, sarmaţi... Cât de mulți sunt! Şirul de oameni fără nume se 
întinde ca o panglică nesfârşită. Viaţa lor a apărut pentru o clipă în istoria lumii 
şi a pierit: numai mormintele uitate arată că ei au existat cândva. Pe care dintre 
ei le-a ales istoria şi i-a păstrat în amintirea viitorimii, însemnându-i cu pecetea 
măreției? 


lată-l pe Alexandru Macedon, supranumit cel mare - om de o ardoare militară 
nemărginită. „Tata o să cucerească totul şi mie n-o să-mi mai rămână nimic” - 
spunea el cu tristeţe încă din adolescenţă. În inima lui ardea setea de glorie de 
putere, îl îmbată viforul bătăliilor şi al marilor biruinţe; acestei patimi i-a 
sacrificat toată viaţa sa. Care a fost rezultatul? Carul lui triumfal a străbătut, 
tunător, prin aproape întreaga lume. EI a obţinut ceea ce a dorit, dar atunci când 
norul de praf al gloriei şi al entuziasmelor slugarnice s-a destrămat, acolo unde 
trecuse acest tânăr mândru au rămas doar cadavre, oraşe ruinate, incendii, mari 
de sânge şi lacrimi! 


Iată-l pe Napoleon, supranumit de francezi „le Grand”, adică „cel mare” - fără 
îndoială, o figură faimoasă, care a făcut vâlvă cândva în istorie, un om care a 


reuşit să cucerească aproape jumătate de lume. Uitaţi-vă însă la reversul 
medaliei, la „căptuşeala” morală a vieţii lui. 


În timpul unei bătălii crâncene cu musulmanii în Palestina, lângă laffa, când 
francezii dobândiseră deja biruinţa, nu puteau deloc să zdrobească rezistenta 
unui detaşament de elită, alcătuit din câteva mii de oameni, mai ales arnăuțţi. 
Atunci, Napoleon le-a propus acelor eroi să se predea, promiţându-le solemn că 
le va cruța viaţa. Otomanii au crezut în făgăduinţa dată sub jurământ de 
generalul creştin şi au depus armele. Au fost înconjurați, duşi pe malul mării 
şi... împuşcaţi. În tabăra franceză a izbucnit ciuma. Cumplita boală şi-a cosit 
victimele cu sutele. Era cu neputinţă să înainteze în continuare cu toată 
mulțimea de soldați bolnavi, cu lazaretele suprapline. Napoleon l-a chemat pe 
medicul-şef şi i-a propus să-i otrăvească pe toţi soldaţii bolnavi, întrucât aceştia 
îngreunau deplasarea armatei. 


Domnule! - i-a răspuns medicul. Eu am învăţat să vindec; omorârea semenilor 
nu este meseria mea... 


Și totuşi, toţi bolnavii au „murit”... Napoleon avea mâinile dezlegate. Milioane 
de vieţi distruse a sacrificat acest om ambiţiei sale nesăţioase. Parcă îl vezi cu 
tricornul pe cap, tunică scurtă, pe un colosal piedestal din cadavre, aruncând în 
gâtlejul morţii noi hecatombe... 


Și asta se numeşte măreție?! 


Există însă şi eroi de alt soi. lată unul dintre aceştia. 


Cu mulți ani în urmă, în Verhoturie a apărut un om pe care nu îl cunoştea 
nimeni. Era un croitor ambulant, care cosea şube. De unde venise nu ştia 
nimeni, însă era un om ciudat: când era chemat să lucreze alegea una dintre 
izbele mai sărace, se oprea acolo şi le făcea haine tuturor pe gratis; mai mult 
decât atât, se străduia să facă în aşa fel, încât să evite recunoştinţa oamenilor. 
După ce termina de lucru se ascundea imediat, ca să nu ştie lumea unde să dea 
de el şi să-i plătească pentru muncă. Dacă primea ceva, împărțea săracilor. Nu 
era numai croitor; se ocupa de copii, îi învăţa carte, le citea Evanghelia. Uneori 
era văzut în iurtele păgâneşti, unde se îngrijea de bolnavi, le povestea despre 
Hristos, răspândind lumina credinţei ortodoxe... A trăit modest, nebăgat în 
seamă, liniştit şi smerit - dar când a murit, la mormântul lui au început 
vindecările. Orbii îşi recăpătau văzul, şchiopii începeau să umble... Despre el a 
început să se spună: “Domnul l-a proslăvit în chip vădit pe bineplăcutul Său!” 
Poporul se străduia să ajungă la mormântul lui. S-a pus problema canonizării — 


dar când a fost să se adune informaţii despre el, nimeni nu îi ştia nici măcar 
numele! Era numit pur şi simplu „omul cel bun”: asta era tot ce se ştia despre el, 
numai Domnul, printr-o vedenie minunată, a descoperit numele Dreptului. 


Era Sfântul Simeon din Verhoturie... [| Verhoturie se afla în Urali, unde existau 
seminţii păgâne (n.tr.)]. 


Aşa sunt eroii în concepţia creştină: modeşti, smeriţi, uitând cu desăvârşire de ei 
înşişi, dedicați pe de-a-ntregul slujirii celorlalți. Tocmai în aceasta constă 
măreţia adevărată, al cărei prim exemplu l-a dat chiar Domnul. Fără îndoială, ar 
fi putut să fie împărat al lumii. Era împins la asta, se aştepta de la EI asta. Ar fi 
putut vedea la picioarele Sale omenirea slugarnică, prea plecată, S-ar fi putut 
înconjura cu strălucirea unei asemenea puteri şi glorii pământeşti cum nu a mai 
avut cineva vreodată. Cu asta L-a ispitit satana chiar la Începutul căii slujirii Lui 
pământeşti... EI însă nu a vrut; a respins de bunăvoie acest miraj amăgitor al 
măreției pământeşti şi a luat crucea, fiindcă şi Fiul Omului n-a venit ca să 1 se 
slujească, ci ca EI să slujească să-Şi dea sufletul răscumpărare pentru mulți. 


Acelaşi lucru îl aşteaptă de la ucenicii şi următorii Săi. 


In această concepţie despre lume, în acest mod neobişnuit de înţelegere a 
scopurilor vieţii, în acest principiu al smereniei şi abnegaţiei, care pătrunde atât 


viața particulară, cât şi viaţa socială, sunt cuprinse şi marea putere a 
creştinismului, chezăşia împăciuirii societăţii construite pe noile temeiuri. În 
viața noastră domneşte legea fiarelor, dreptul celui puternic. Oamenii se 
folosesc de talentele şi de forțele lor ca să răzbească la suprafaţa vieţii, 
îmbrâncindu-i şi călcându-i în picioare fără milă pe ceilalți. 


Există un tablou al lui Rochegrosse (Pictor francez 1859-1938) numit „Goana 
după fericire”. O stâncă înaltă, cu vârful ascuţit... Deasupra ei - un cer tulbure, 
plumburiu, acoperit cu o pojghiţă de nori pâcloşi, grei şi posomorâţi. Doar într- 
un singur loc, tocmai deasupra stâncii, este ruptă această pătură de nori suri, şi 
pe acolo străbate o rază strălucitoare, mângâietoare, de soare. Aceasta este 
fericirea, şi către ea, cățărându-se pe repezişurile stâncii, se năpustesc nebuneşte 
oamenii. Ei sunt mulţi, nesfârşit de mulţi: se află acolo şi demnitarul plin de 
importanţă, şi poetul cel visător, şi bancherul care poartă inele cu briliante şi pe 
al cărui pântece gras atârnă un lanţ din aur greu, şi tânăra domnişoară îmbrăcată 
după ultima modă, marinarul zdravăn cu pumnii ca nişte baroase... O gloată 
întreagă! Şi toţi năzuiesc spre un singur punct: cel unde străluceşte printre nori 
raza fericirii. Ei se încaieră - încăierare sălbatică, animalică, în care sunt date 
uitării buna cuviință, ruşinea şi mila. Cei mai slabi sunt doborâţi şi zac 
neajutoraţi, striviţi de încălțările miilor de oameni care se caţără, trecând peste 
trupurile lor, şi uită de toate în lupta aceea disperată. Câte un norocos ajunge 


până în vârf, dar stânca se termină printr-un vârf atât de îngust, încât este cu 
neputinţă să îşi păstreze echihbrul, şi chiar în clipa următoare mâinile brutale ale 
rivalilor îl aruncă de acolo, şi se prăvăleşte în adânc, întinzându-şi neajutorat 
mâinile în sus către năluca amăgitoare, care de fapt nu poate să fie prinsă... 


Aşa este viața contemporană. La noi, asta se numeşte „legea luptei pentru 
existenţă”. „Striveşte-i pe toţi, altfel o să te strivească ei pe tine; ia-i aproapelui 
ultima bucăţică de pâine, altfel o să ţi-o ia el ție”: acestea sunt regulile vieții 
contemporane. 


„Aşa şi trebuie să fie, se spune, căci în natura întreagă, chiar şi în regnul vegetal, 
vedem această eternă luptă pentru existenţă - luptă pentru lumina soarelui, 
pentru umezeală, pentru o gură de aer proaspăt. Viaţa este luptă a tuturor 
împotriva tuturor”. Rezultatul este veşnică vrajbă, veşnică tânguire, veşnice 
gemete, veşnică amărăciune. 


Pe acest câmp al luptei vieţii înving şi stăpânesc cei puternici. Cei slabi ori sunt 
nevoiţi să cedeze, ori sunt condamnaţi la extincţie. Pe cadavrele celor căzuţi, pe 
cadavrele celor ale căror puteri au secat, cei puternici se ridică spre piscul vieţii, 
strivind sub tălpi tot ce este slab, neajutorat, şi lăsându-se cu toată greutatea pe 
umerii dezmoşteniţilor soartei. Viaţa ia caracter de construcție grotescă, a cărei 
temelie este alcătuită din elementele cele mai slabe, pe care, cu toate acestea, se 
ține toată greutatea imensă a edificiului; toţi cei puternici se află la etajele 
superioare, care apasă pe temelia slabă. Nu este de mirare că, în condiţiile 
acestei distribuții greşite a materialelor, viaţa socială devine foarte şubredă, 
amenințând să se prăbuşească la cea mai mică zguduire. Dacă ar avea o 
atitudine cât de cât rațională faţă de viaţă, nimeni dintre „domnii” de la etaj n-ar 
putea fi liniştit pentru situaţia sa. 


Legea vieţii creştine este cu totul alta, şi societatea este organizată cu totul altfel 
în ea. Aici regula fundamentală e următoarea: Purtaţi-vă sarcinile unii altora, şi 
dacă cineva vrea să fie întâiul, să fie slujitor al tuturor. Fiecare membru al 
societății creştine trebuie nu numai să nu caute întâietatea, ci şi să slujească 
tuturor. Cu cât este mai puternic duhovniceşte omul, cu atât este mai mare 
povara slujirii pe care o ia asupra sa, cu atât este mai mare râvna cu care poartă 
poverile celorlalți, cu atât mai joasă este poziţia pe care o ocupă în edificiul 
vieţii sociale. “Cei puternici, în jos!” Dacă e respectată această regulă, cei care 
sunt mai tari duhovniceşte se află la temelie, la fundament, iar toţi cei 
neajutoraţi şi slabi - deasupra. Clădirea este atunci trainică. Nu pot exista nici 
dispute, nici vrăjmăşii, fiindcă acestea sunt prevenite de îngăduinţa şi smerenia 
reciprocă, şi rivalitate poate exista numai în ce priveşte nobilul drept de a sluji 
celorlalți. 


Cea mai obişnuită obiecţie adusă din punctul de vedere al vieţii cotidiene 
împotriva smereniei creştine şi a slujirii plină de abnegaţie a celorlalți este cea 
cum că smerenia înseamnă slăbiciune, că de bunăvoință se poate face abuz. 


„Aha, fii bun, şi să vezi cum o să te calce în picioare!” „Cel smerit rămâne 
întotdeauna la coada vieţii, spun aceşti oameni, năpăstuit şi oropsit. Dacă nu va 
fi călcat în picioare cu totul, viaţa o să-i aducă, oricum, puţine bucurii. Nu, omul 
trebuie să fie puternic şi îndrăzneţ. «Cine poate, oase roade.» Omul trebuie să 
smulgă cu mâna sa de la viaţa ceea ce aceasta nu vrea să dea.“ 


lată filosofia majorităţii şi morala meschină întemeiată pe ea! 


Greşeala principală a acestei teorii constă în aceea că smerenia nu este 
nicidecum o slăbiciune în viaţă, ci o mare putere, o putere biruitoare. 


Psihologia influenţei unui om asupra sufletului altuia arată limpede că omul nu 
se supune de bunăvoie în faţa forţei. Chiar dacă poruncile unei puteri despotice 
sunt împlinite întotdeauna cu iritare şi provoacă neapărat revoltă în suflet, 
revoltă care, mai devreme sau mai târziu, se va da pe faţă. Sclavii sunt 
întotdeauna potențiali răzvrătiți. 


Numai atunci când forța exterioară îşi găseşte un temei moral, o justificare 
morală, primeşte dreptul la recunoaşterea supușilor şi devine mai trainică. Omul 
se supune de bunăvoie dragostei şi smereniei. Ce veţi îndeplini cu mai multă 
râvnă: porunca unui despot ahtiat după putere ori sfatul unui stareţ smerit şi 
iubitor? Cred că nu încape îndoială în privinţa răspunsului. Pricina acestei 
supuneri de bunăvoie constă în aceea că porunca despotică va revolta orgoliul şi 
mândria, care se împotrivesc cu mânie, pe când sfatul omului iubitor, smerit, nu 
vă va revolta, deoarece vedeţi şi simţiţi limpede că este dat nu din motive 
egoiste, nu pentru a vă face să vă supuneţi celui care îl dă (fiindcă cel smerit 
năzuieşte să se supună el însuşi tuturor), ci doar spre folosul vostru. Orgoliul nu 
numai că nu are de suferit, ci, dimpotrivă, se simte măgulit se învoieşte cu 
uşurinţă cu sfatul, chiar dacă acesta este, poate, în oarecare măsură, neprevăzut. 


lată de ce oamenii smeriți au mult mai multă influenţă asupra celorlalți decât 
tiranii cu toane şi egoiştii despotici. La urma urmei, cuvintele Domnului sunt 
profund adevărate chiar şi în ce priveşte viaţa de aici, ca să nu zic de cea 
viitoare, de dincolo de mormânt, şi oamenii ce s-au făcut de bunăvoie robi şi 
slugi ai altora vor deveni cei dintâi şi cei mai mari ca înrâurire. Cine sunt la noi 
adevărații conducători şi călăuzitori ai vieţii poporului? Nu învățații, nu 
bogătaşii, nu cei de vază, nu cei puternici, ci stareţii cei smeriţi, la care oamenii 
vin de la mii de kilometri să ceară sfat - şi cine a văzut măcar o dată mulțimea 
de oameni de toate tagmele care se adunau la pragul chiliei Cuviosului Serafim 


din Sarov sau Cuviosului Ambrozie de la Optina a înţeles că acolo bate inima 
poporului şi sunt redactate şi editate legile nescrise care conduc viaţa reală. 


Pe când omul forţei brutale, egoiste, omul de tip nietzschean, cu toată forța 
caracterului şi talentului său, poate să rămână pe piscul fericirii doar pentru 
scurtă vreme, căci mai devreme sau mai târziu se va găsi un pumn mai puternic, 
aparţinând altui egoist, care-l va dobori de acolo ca în tabloul lui Rochegrosse. 


Există o veche poveste pentru copii care descrie foarte nimerit raportul dintre 
forța mângâierii blânde şi cea a presiunii brutale. Odată, soarele şi vântul s-au 
luat la întrecere ca să vadă care e mai puternic. 


Vezi călătorul acela care merge înfăşurat în pelerină? - a întrebat vântul. Cine 
va da jos pelerina de pe el, acela este cel mai puternic. 


Bine! - s-a învoit soarele. 


Vântul a năvălit asupra călătorului şi a vrut să smulsă de pe el pelerina. 
Călătorul a ţinut-o cu mâinile. Vântul a început să urle şi s-a apucat să 
frământe şi mai tare pelerina, străduindu-se să i-o smulgă. Călătorul s-a 
încheiat la gât. Atunci, vântul, turbat de furie, a devenit adevărat uragan şi s-a 
năpustit asupra călătorului din toate puterile. Acela şi-a băgat mâinile pe 
mâneci şi, oricât s-a străduit vântul, în cele din urmă a fost nevoit să se 
recunoască învins. 


A venit rândul soarelui. Acesta s-a ivit cu bunătate dintre norii împrăștiați şi i-a 
zâmbit călătorului istovit. L-a uscat, l-a încălzit, l-a mângâiat cu razele sale. 
Călătorul şi-a scos pelerina singur şi a binecuvântat soarele. 


Să nu uitaţi această frumoasă poveste pentru copii. În ea este cuprinsă o 
înțeleaptă regulă de viaţă. 


În Vieţile Sfinţilor, ca şi în viaţa contemporană, găsim o mulţime de exemple 
ale puterii biruitoare a smereniei pline de dragoste. Nu există putere mai 
irezistibilă. În veşnică sa luptă cu răul, creştinismul s-a folosit întotdeauna şi cu 
succes constant tocmai de această forță. 


„Câteodată rămâi nedumerit, spune starețul Zosima în romanul Fraţii 
Karamazov, mai ales în faţa păcatului omenesc, şi te întrebi:«Să biruiesc cu sila 
sau cu dragostea smerită?» Întotdeauna să hotărăşti: «Voi birui cu dragostea 
smerităy... Smerenia iubitoare e o putere înfricoşătoare, cea mai puternică dintre 
toate, asemenea căreia nu-i nici una” 


In Proloage e istorisită următoarea întâmplare. 


S-au certat doi episcopi. Cu timpul, vrăjmăşia dintre ei s-a întețit, îmbrăcând 
forme tot mai scandaloase. În cele din urmă, unul dintre ei, mai înţelept şi mai 
pătruns de duhul învăţăturii lui Hristos, şi-a adunat clerul şi a zis: 

- Vă daţi seama ce facem noi? Nutrind vrăjmăşie, încălcăm porunca lui 
Dumnezeu şi dăm prilej de sminteală fulor noştri duhovniceşti... Hai să 
mergem cu toţii la potrivnicul nostru, să ne cerem iertare şi să ne împăcăm. 


Zis şi făcut... Cum 1-a văzut celălalt episcop, s-a aprins era gata să-i întâmpine 
cu vorbe amenințătoare şi de ocară, însă cel venit i-a căzut la picioare împreună 
cu tot clerul său 1-a cerut cu smerenie iertare. Inima 1 s-a înfiorat. 


A făcut şi el plecăciune până la pământ fostului său potrivnic şi 1-a grăit: 
- lartă-mă, frate întru Hristos! Am păcătuit înaintea ta! Eşti mai bun şi mai 
vrednic decât mine! M-ai biruit! 


Ava Pimen, marele nevoitor al pustiei, s-a sălăşluit odată într-un loc unde trăia 
alt stareţ, care se bucura de mare cinstire în popor - însă când Cuviosul Pimen a 
început să vieţuiască în apropiere, tot poporul a început să meargă la el, iar 
starețul a rămas fără ucenici şi următori. Orgoliul lui, jignit, nu a îndurat, şi 
inima şi s-a aprins de ură faţă de Cuvios. 


Sfântul Ava a aflat despre acest lucru. 

- Ce să facem cu poporul acesta, care nu pricepe? - le-a spus el ucenicilor săi. 
Au lăsat luminătorul acela mare şi au început să vină la mine, nevrednicul. Hai 
să mergem să-l liniştim! 


Când au bătut la uşa chiliei, stareţul a privit pe ferestruică. Recunoscându-l pe 
Cuvios, nu a vrut să deschidă ușa. 


- Părinte! - a zis cu smerenie Cuviosul. Nu vom pleca de aici până când nu ne 
vei deschide şi nu ne vei primi. S-au aşezat la uşă şi au început să aştepte. Arşiţa 
era insuportabilă, soarele sudic ardea fără pic de milă, însă Cuviosul şi ucenicii 
lui şedeau lângă chilie şi aşteptau cu răbdare. Starețul s-a uitat de câteva ori pe 
fereastră, însă văzând că tot nu pleacă a fost mişcat de smerenia şi răbdarea lor 
şi le-a deschis uşa. 


Pimen şi ucenicii lui i-au făcut plecăciune până la pământ. 
- lartă-ne, sfinte părinte - a zis Pimen. lartă-ne că te supărăm, şi iartă-i pe 
oamenii nepricepuţi care nu sunt în stare să te preţuiască precum se cade... 


- Nu - a răspuns stareţul. Tu să mă ierţi... Văd că lucruri-le care se spun despre 
tine sunt adevărate; eşti soarele pustiei, şi nu mă mai mir că oamenii merg la 
tine! 


De atunci n-a mai vorbit despre Cuviosul Pimen altfel decât cu mare respect şi-i 
trimitea la el pe toţi cei pe care îi cunoştea. Ura a fost biruită de smerenie. 


Ava Serghie le povestea ucenicilor despre un oarecare stareţ sfânt: „Odată, ne- 
am rătăcit, am nimerit pe un câmp arat şi l-am frământat puţin cu picioarele. 
Țăranul a căruia era țarina, băgând de seamă, a început să ne ocărască: «Voi 
aveţi fncă de Dumnezeu? Dacă aţi avea frică de Dumnezeu, nu aţi fi făcut asta!» 
Sfântul stareţ care era împreună cu noi ne-a zis: «Pentru Dumnezeu, fraților, să 
nu-i răspundă nimeni!» - şi, întorcându-se către ţăran, i-a zis cu blândeţe: 
«Drept grăieşti, frate: dacă am avea frică de Dumnezeu nu am fi făcut asta.» 
Țăranul a continuat să ne ocărască plin de furie. «lartă-ne, pentru Domnul, îl 
rugă cu smerenie stareţul, că am păcătuit!» şi n-a răspuns cu supărare nici un 
cuvânt, ci doar cu dragoste şi smerenie - şi atât de mult a mişcat în cele din 
urmă inima ţăranului, încât acela a încetat să mai ocărască, a amuţit, iar după 
aceea a căzut deodată la picioarele Sfântului şi a început să-şi ceară iertare 
pentru mânia şi aprinderea sa.” 


lată acum o întâmplare povestită de o bătrână a cărei viaţă a fost de o reală 
sfinţenie şi care acum este deja pe lumea cealaltă. 


„Ştiţi, povestea ea, că uneori a trebuit să mă ocup cu fapte de caritate - şi sunt 
nevoită să recunosc că ai de suferit multe necazuri în această lucrare din partea 
unor oameni cărora le doreşti sincer binele. Dai peste firi foarte capricioase, dar 
întotdeauna este o cale de a-i îmbuna şi a-i linişti. Odată, îngrijeam o văduvă 
săraca şi bolnavă, care după moartea soţului rămăsese cu doi copii mici. Avea o 
boală cronică gravă, pe care nici măcar doctorii nu putuseră să 1-0 diag- 
nosticheze precis: ceva pe fond de subnutriție şi anemie... Era neobişnuit de 
irascibilă, dar, ştiţi, asta se scuză... trebuie să ştii cum trăiesc săracii ca să 
înţelegi că şi nişte nervi tari se pot da peste cap în urma unei asemenea vieți. 
Totuşi, a fost un moment când aproape că n-am mai putut răbda. M-am 
îmbolnăvit de gripă şi am zăcut la pat două zile. În a treia zi, cu mare efort, m- 
am ridicat totuşi din pat şi am plecat să-mi vizitez bolnava. Am găsit-o într-o 
stare de iritare cumplită: în răstimpul acelor două zile nu venise nimeni la ca, şi 
îi fusese într-adevăr greu. Totuşi, nu m-am aşteptat la potopul de ocări cu care 
m-a întâmpinat. Nu-mi mai aduc aminte bine ce spunea... «Vampirilor... 
acrobaţi ai filantropiei. Doar vă prefaceţi că va pasă, că aveţi grijă.... Orice 
jigodie are mai multă inimă...» Dar nici nu merită să mai repet... Am fost 
foarte necăjită şi amărâtă. I-am întors spatele în tăcere şi am plecat. Acasă, soţul 


meu a observat că sunt tulburată, şi în urma întrebărilor lui stăruitoare am fost 
nevoită să-i povestesc toată istoria. 


— Uite care-i treaba - mi-a zis Petre al meu - dacă chiar îţi pare rău de ea şi îţi 
este milă, nu strica fapta bună, n-o lăsa de izbelişte... Du-te şi cere-ţi iertare de 
la ea. 


Ca să spun cinstit, asta m-a nedumerit de la început. Am fost jignită, făcută albie 
de porci, şi tot eu să cer iertare! Dar, după ce m-am gândit puţin, m-am hotărât 
să mă duc. Imi era, totuşi, milă... 


M-am dus. Era aproape furtună, ploua cu găleata... Am ajuns cu mare greutate, 
şi când am intrat în pridvor apa curgea de pe mine şiroaie. Am intrat. Bolnava 
zăcea în pat, părând dusă pe gânduri. 


— Iertaţi-mă - i-am spus, înclinându-mă, cu cel mai blând ton posibil. M-am 
înfierbântat deunăzi... lertaţi-mă, pentru Dumnezeu, că n-am putut să vin zilele 
acestea... 


Nici n-am apucat să termin de vorbit, că s-a petrecut ceva de neînchipuit cu 
bolnava: aceasta a căzut din pat la picioarele mele şi tremura toată, zguduită de 
suspine... 


- Doamne! Cum aşa?! V-am necăjit, v-am jignit... La atâta bunătate am răspuns 
cu ultimele ocărt, şi tot dumneavoastră cereţi iertare... Sunteţi un înger! 


Plângea şi îmi săruta mâinile, rochia. De-abia am putut să o liniştesc... 


- Da - a adăugat după o pauză bătrânica, nu există oameni răi cu desăvârşire... 
Trebuie doar să ştii să ajungi la ceea ce este bun în sufletul lor...” 


Și asta o poate face - vom adăuga noi - doar acea putere despre care vorbeşte 
Domnul în pasajul din Evanghelie pe care l-am citit: dragostea, blândeţea, 
smerenia. 


(din: Sfântul Vasile al Kineşmei, Evanghelia pentru omul modern. Învăţături 
din Evanghelia după Marcu — volumul 1, Editura Sophia, 2013) 


Arhim. Simeon Kraiopoulos -“Iată, ne suim la Ilerusalim...”, urcăm către 
Patimile Domnului. “Creștinii au duhul celor din lume. Câtă viclenie şi 
provocare există la adresa lui Dumnezeu, atunci când umblăm să reuşim cu 
duh viclean”! Noi ştim ce cerem? “Răstignirea” de a-L crede şi a-L urma 
pe Hristos 


Încotro Îl urmăm pe Hristos? Domnul se îndreaptă către Patimi 


Ziua aceasta, Duminica a V-a din Post, este în fiecare an o zi specială. 
Dintotdeauna şi în toată lumea, Biserica Ortodoxă în Duminica a V-a din Postul 
mare o sărbătoreşte pe Cuvioasa Maria Egipteanca. Este suficient să ne intre în 
minte, puţin câte puţin, această sfântă, ca să ne smerim şi să găsim drumul lui 
Dumnezeu. Întreaga Evanghelie este emoţionantă şi specială. M-am referit şi 
alte daţi, anul trecut ultima oară, la părintele Timotei (duhovnicul părintelui 
Simeon — n.tr.), care a fost în Tesalonic pentru ultima dată în 1953, chiar în 
Duminica a V-a din Postul mare şi a ţinut o omilie care a rămas în sufletul meu 
ca o pecete care nu se şterge, nu se destramă, nu se pierde pentru nimic în lume. 
A fost o omilie specială. A avut cuvinte frumoase, fraze frumoase, aş putea 
spune că a fost o omilie poetică. Această pericopă evanghelică (Marcu 10, 32- 
45) descrie întreaga întâmplare care se referă la plecarea Domnului de la Ierihon 
spre Ierusalim, ultima dată când urca la Ierusalim: „lată, urcăm la Ierusalim şi 
Fiul omului va fi dat arhiereilor şi cărturarilor...” 


Toţi cei care au vizitat Locurile Sfinte ştiu că de la Ierihon la Ierusalim este 
urcuş. Diferenţa de nivel trebuie să fie undeva la 800 m. 


„Urcau spre lerusalim. Hristos mergea înaintea ucenicilor Săi, care erau 
stăpâniţi de teamă. Lumea care-i urma era cuprinsă de teamă. Hristos i-a luat 
deoparte pe ucenici şi le-a spus despre cele ce aveau să 1 se întâmple. 


Iată, le-a spus, urcăm la Ierusalim şi Fiul omului va fi dat în mâna cărturarilor şi 
fariseilor, care-L vor condamna la moarte şi-L vor da pe mâna poporului. Il vor 
batjocori, II vor biciui, Il vor scuipa în faţă şi-L vor omori. A treia zi, însă, va 
învia”. 


După cum ştiţi, pentru evrei Patimile Domnului, viaţa şi sfârşitul Lui au fost 
sminteală, nu au putut să le înţeleagă. Pentru elini, de asemenea, după cum 
spune apostolul Pavel, tot ceea ce a însemnat Hristos, care S-a răstignit pe 
cruce, Mesia care a fost răstignit astfel, ca şi cum ar fi fost cea mai 
neputincioasă făptură, a fost o nebunie. Grecii au considerat-o o nebunie asupra 
căreia nu merită să se aplece şi să o studieze. “Pentru iudei sminteală, pentru 
neamuri, nebunie”. 


După câte citesc şi înţeleg eu, aş spune următoarele: Pot să nu recunoască, să nu 
o spună cu voce tare, dar în adâncul sufletului lor cei mai mulţi dintre creştini 
sunt nedumeriţi. „De ce să se întâmple aşa? De ce nu a evitat Hristos toate 
acestea? De ce să meargă să-L răstignească?” Pentru că vedem că Hristos ştia 
foarte bine unde merge. Și totuşi merge într-acolo întru ascultare, cunoscând 
cele ce aveau să i se întâmple. 


Este o mare taină. Nu poţi înţelege tainele lui Dumnezeu, nu poţi pătrunde în 
ele. Numai dacă crezi şi dacă Hristos se arată, adică dacă îți dezvăluie taina şi 
ceea ce se ascunde în ea. 


Din câte am înţeles eu, celor mai mulţi dintre credincioşi nu le vine la socoteală 
asta, îi nelinişteşte. Deşi avea puterea să scape de răstignitori - cu un cuvânt 
chiar să-i facă să păţească ceva, pentru că L-au răstignit tocmai pe Hristos - nu 
a făcut-o. Putea să-i pună la punct, să-i sperie, nu să îndure El însuşi răstignirea. 
Nu o spun în cuvinte, însă, înlăuntrul lor acesta este raționamentul. 

Este o adevărată răstignire să-l urmezi lui Hristos, este o realitate cutre- 
murătoare 


Asta ne ajută să vedem care este adevărul, adevărata credinţă în Hristos: să-l 
urmezi lui Hristos, să fii fiu al lui Hristos şi să crezi în mântuire, toate acestea 
nu se pot mărturisi altfel. Este o credinţă falsă, dacă nu acceptăm Patimile 
Domnului fără să ne răzvrătim, fără să fim nedumeriţi, fără sentimentul tacit că, 
totuşi, nu a făcut bine Hristos că S-a lăsat răstignit, ca şi cum am vrea să-L 
corectăm. Dacă Fiul lui Dumnezeu a procedat aşa, dacă aşa a rânduit Dumnezeu 


şi Sfânta Treime, înţelegem sau nu, trebuie să acceptăm asta, chiar dacă după 
mintea şi după logica noastră este ceva scandalos. 


Să lăsăm deoparte împotrivirea, atitudinea dinlăuntrul nostru: „De ce, Doamne, 
ai făcut aşa?“, ca şi cum am vrea să-L corectăm pe Dumnezeu. Pe de altă parte, 
deşi acceptă să devii fiu al Său, totuşi te pregăteşte pentru junghiere, pentru 
sacrificiu, aşa cum ciobanul îşi pregăteşte iedul ca să-l junghie. ÎI îngrijeşte ca 
să-l taie. Devii creştin şi ca şi cum te-ar pregăti Dumnezeu ca pe un miel de 
junghiere, asemenea Lui: „...ca un miel spre junghiere S-a adus, şi ca o oaie 
fără glas înaintea celor ce o tund, aşa nu Şi-a deschis gura Sa.” 


Acesta este duhul cel mai profund. Hristos pătimeşte - suntem noi, oare, în 
măsură să-L sfătuim să evite Patimile, să se salveze? - şi Biserică pătimeşte, ca 
şi cei care vor să devină ai lui Hristos. Altfel aşteaptă, altfel nădăjduiesc, ca şi 
cum ar fi o oaie dată spre junghiere. Toate acestea nu pot fi cuprinse cu mintea 
şi cu logica noastră. Aici se poticnesc creştinii. Dar lucrurile se întâmplă astfel, 
tocmai pentru ca noi să renunţăm la logica şi la judecata proprie şi să acceptăm 
că lucrurile nu ţin de logica, de judecata, de înţelepciunea noastră. Important 
este cum le rezolvă şi cum le rânduieşte Dumnezeu. Câtă vreme îţi târăşti sinele 
să-L. accepte pe Dumnezeu, nu-l vei accepta, nu vei crede cu adevărat, nu vei 
deveni aşa credincios. 


Se întâmplă unele lucruri în care deşteptăciunea omului se poticneşte, dar care 
slujesc şi se inspiră din omul cel vechi, din păcatul care există înlăuntrul nostru. 
Prin urmare, este o adevărată răstignire, este emoţionant să accepţi şi să crezi, 
fără nici o rezervă, în ceea ce face şi rânduieşte Dumnezeu. Mare taină are loc în 
sinea ta şi te răstigneşti şi tu odată cu Hristos şi înviezi odată cu El. Hristos a 
intrat cu noi în mormânt şi a omorât moartea, a omorât păcatul, a omorât 
stricăciunea şi a ieşit Hristos cel înviat, care ne învie şi pe fiecare dintre noi. 


„Toată viaţa mea am fost împotriva Ta, Doamne!” 


Dacă vreţi să ştiţi părerea mea, dacă aşteaptă cineva să vadă ce spun, iată, sunt 
de părere că trebuie să ne mărturisim, chiar aici unde suntem adunaţi şi să 
spunem: „Da, Doamne, Te-am acceptat, am crezut în Tine, am făcut multe fapte 
ale credinţei, dar înlăuntrul meu am avut reţineri. Mă lepăd de toate acestea. 
Cred fără măsură, cred absolut liber şi accept înţelepciunea Ta, Doamne, şi felul 
cum lucrezi şi mă lepăd de cele ce mă rețin să accept, ca şi cum aş vrea cu să Te 
corectez pe Tine.” 


lată, aşa devenim creştini, aşa îl vom găsi pe Hristos, aşa vom găsi drumul către 
EI şi vom deveni copiii Săi. Nu are importanţă ce vom păţi. Luaţi aminte la 
lucrul acesta. Eu în scaunul spovedaniei câte aud... Şi mă doare sufletul. Da, 


durere, durere, durere... Oare nu ştie Dumnezeu? Oare nu vede Dumnezeu? Pe 
toate le ştie, pe toate le vede. Aşadar, din toate acestea pe care bunul Dumnezeu 
le îngăduie va ieşi binele. Noi oamenii, cât de răi suntem, chiar pe duşmanul 
nostru dacă-l vedem că suferă, şi tot îi dăm un pahar cu apă, facem ceva pentru 
el. Trebuie să fu foarte sălbatic ca să-l calci în picioare. Oricât de primitiv ar fi 
omul, oricât de duşmănos, tot l-ar compătimi. Oricât de răi am fi noi oamenii, 
tot arătăm puţină bunătate. Cu cât mai mult, oare, ne va arăta Dumnezeu nouă? 


Pentru ca Dumnezeu să îngăduie durerea şi chinul, ceva trebuie să fi vrut să 
spună. Cine crede şi acceptă chinul, are aşa o înţelegere înlăuntrul său, încât 
apoi nu mai are importanţă dacă se vindecă sau nu. Nu aceasta este problema, e 
ca şi cum suferinţa n-ar fi existat după aceea. Pentru că vine atâta har înlăuntrul 
nostru, atâta eliberare, vine atât de viu Dumnezeu, încât totul se schimbă. 


Tot aşa şi aici. Greutatea este - aşa ni se pare nouă - să-L acceptăm pe 
Dumnezeu, aşa cum o face EI, aşa cum spune EI şi cum o cere şi de la noi, 
pentru că şi pe noi ne pregăteşte ca pe nişte miei spre junghiere. Cu cât crezi 
mai mult în Hristos şi cu cât mergi mai aproape, cu atât trăieşti mai mult. Aşa 
este. Dar ce junghiere este aceasta... Este eliberare, este mântuire. Fericit este 
acela care crede fără sminteală şi fără rezerve. 


Trebuie să simţim, ca să putem spune: „lartă-mă, Doamne, iartă-mă. Toată viaţa 
mea aşa am fost, împotriva Ta, chiar dacă am făcut-o pe evlaviosul. Acum mă 


căiesc, iartă-mă. Alerg după Tine şi ce vrei Tu, aceea să se întâmple”. 


„Nu ştiţi ce cereţi!” 


Să ne întoarcem la pericopa evanghelică. Cum Hristos urca spre Ierusalim şi 
spunea acestea, vin la EI loan şi Iacob, cei doi fraţi care împreună cu Petru erau 
ucenicii cei mai iubiţi ai lui Hristos, pe care-i ia şi pe Tabor şi în alte împrejurări 
- cei mai buni, să zicem - şi nici mai mult, nici mai puţin îi spun: „Acum, când 
vei veni întru împărăţia Ta, fă să fie unul de-a dreapta Ta şi altul de-a stânga!. 


Pescari erau, oameni săraci! Fiecare om arată într-un moment important ce are 
înlăuntrul său: iubirea de putere, nu ştiu cum să o numesc. Ei de fapt nu înţeleg 
nimic. Sunt împreună cu Hristos care le vorbeşte, îl iubesc, îi urmează, dar unde 
ÎI urmează? Nu înţeleg nimic. Sunt orbiţi de ceea ce au în mintea lor. Încă 
aşteaptă ca Hristos să izbăvească pe Israel, adică să elibereze poporul de 
stăpânirea romană, aşa cum vor spune şi Luca şi Cleopa după înviere, mergând 
spre Emaus: „lar noi nădăjduiam că EI este cel ce avea să izbăvească pe Israel” . 
Ei asta aşteptau. 


Două lucruri vreau să subliniez. Putem fi creştini, dar să nu ne dăm seama, aşa 
cum se întâmplă în multe cazuri. In această situaţie Hristos este obligat să le 
spună: „Nu ştiţi ce cereți!” 


Îngăduiţi-mi să spun aici că, adeseori, la spovedit, în timp ce ascult ce spune 
celălalt, cum spune şi ce aşteaptă, îmi vine să spun: „Nu ştii ce ceri! Nu ştii ce 
spui!” Cum să-i atenționezi însă? Cei mai mulţi suntem pe un drum greşit al 
gândirii şi al înţelegerii lucrurilor; adică nu-L înţelegem pe Hristos în ceea ce 
spune, nu înţelegem ce ne cere. Da, iar în momentul în care ne apropiem de EI şi 
suntem împreună cu EI, noi suntem cu ale noastre în gând, desigur, cu egoismul, 
cu ostentaţia şi cu grozăvia noastră. 

„Nu ştiţi ce cereţi!”, spune Hristos Domnul celor doi ucenici. Şi începe 
cunoscutul dialog: „Puteţi bea paharul pe care-l beau cu? Vă puteţi boteza cu 

botezul cu care Mă botez eu?”, întreg martiriul, insinucază Hristos. 
„Putem”, au răspuns. 
Iar Hristos nu contestă, acceptă. 


„Da, spune, veţi bea paharul cel amar - dă de înţeles că mai târziu vor suporta şi 
dânşii martiriul - vă veţi boteza cu botezul cu care Mă voi boteza Eu”. Ceea ce 
cereți nu păstrăm doar pentru noi. Este pentru aceia care se pregătesc. Ei vor 
înţelege locurile acestea. Ei vor sta pe tronurile acestea. 


Este foarte important să înțelegem corect. Dumnezeu nu face favoruri. În cadrul 
general al credinţei, în cadrul general al răspunsului omului, Dumnezeu a 
pregătit pentru fiecare ceea ce este potrivit pentru el. Nu face deosebiri. 


În continuare spune Domnul: „Vedeţi ce fac stăpânii lumii! La noi, însă, nu este 
la fel. Cine vrea să fie primul, va fi ultimul şi va fi slujitorul celorlalți.” 


Acesta este duhul creştinesc pe care trebuie să-l avem. Unii dintre noi suntem 
creştini, dar în lumea de astăzi, unde de colo până colo duhul este cel lumesc, 
vom ajunge să ne secularizăm. Creştinii gândesc şi au duhul celor din lume. Se 
miră că nu sunt creştini şi că nu progresează. Cum să progresezi? 


Să simţim şi să spunem din adâncul sufletului nostru: „Doamne, iartă-mă, 
credeam că am devenit creştin, dar n-am devenit. Vreau să fiu din lume, dar să 
beneficiez şi de bunătăţile Tale”. 


Dacă ne uităm mai în profunzime puţin, observăm câtă viclenie şi provocare 
există la adresa lui Dumnezeu, atunci când umblăm să reuşim cu duh viclean. 


Toate sunt înlăuntrul nostru. Să ne adunăm şi să descoperim 
comoara 


Celălalt aspect este următorul. La momentul acela, ucenicii erau împreună cu 
Hristos, dar nu se pogorâse încă Duhul Sfânt. Oricum ar fi stat lucrurile, relaţia 
ucenicilor şi a oamenilor cu Hristos la momentul acela era una exterioară. Când 
însă a venit Duhul, Acela a modificat, a transformat, a schimbat din interior pe 
ucenici, încât ÎL aveau deja înlăuntrul lor pe Hristos. Noi însă suntem creştini, 
ne-am botezat, purtăm în noi întreaga Taină pe care am primit-o la botez, dar ea 
rămâne moartă, nelucrătoare. 


Nu avem dreptul să facem precum poporul evreu, care a alergat în urma lui 
Hristos, L-a ascultat, L-a admirat, s-a folosit, dar înlăuntrul lor nu s-a produs 
nici o schimbare. La fel şi ucenicii, dacă n-ar fi trecut prin Cincizecime, când S- 
a pogorât Duhul Sfânt încât să-i schimbe, ar fi fost asemenea poporului iudeu. 
Noi însă suntem creştini. S-a întemeiat Biserica, există Sfintele Taine, am trecut 
prin ele, în primul rând prin Botez, când au avut loc toate schimbările. Trebuie, 
aşadar, să fim transformați. Drama este că ne-am botezat prunci şi nu am înţeles 
ce s-a întâmplat cu noi. lar până să ne facem mari, a pus stăpânire pe noi firea 
noastră păcătoasă. Ne înfățişăm ca şi creştini botezați în Biserică, reînnoiţi, în 
sensul că purtăm în noi tainic Duhul lui Dumnezeu, dar reuşim să-L păstrăm în 
noi nelucrător. 


De aceea, noi creştinii, nu trebuie să căutăm aiurea, ca şi cum ne-ar lipsi ceva, 
ca şi cum nu ni s-ar fi dat ce trebuia. Toate sunt înlăuntrul nostru. Este nevoie 
doar să ne adunăm şi să descoperim comoara dinlăuntrul nostru. Dacă 
Dumnezeu vede întoarcerea noastră adevărată, mărturisirea noastră adevărată şi 
primim iertarea, Hristos va reînvia în noi harul primit la botez. Aşa cum 
reaprinzi o sobă care se stinge, pentru că a rămas o flăcăruie, peste care pui o 
hârtie, surcele, lemne şi se aprinde vâlvătaia. 


Dacă nu facem asta, dacă nu credem că Hristos a făcut ceea ce trebuia să facă şi 
a asigurat înlăuntrul nostru posibilitatea renașterii prin botez, nu suntem în 
ordine în faţa lui Dumnezeu. Suntem, aşadar, datori să luăm lucrurile în serios, 
să o luăm de la capăt, să ne schimbăm cu adevărat şi să punem început bun. Să 
nu avem linişte până când nu vedem că înviază înlăuntrul nostru flacăra 
dumnezeiască pe care am primit-o la botez şi o luăm prin Taine. 


Dar, aşa cum înţelegem cu toţii, trebuie să te lepezi cu adevărat de tine însuţi, să 
abandonezi cu adevărat duhul acestei lumi, să crezi cu adevărat în Hristos, până 
când logica ta se va izbi de ceea ce spune Evanghelia, deşi ţi se pare că tu ştii 
mai bine şi chiar că eşti pregătit să-i dai sfaturi lui Dumnezeu. Să credem cu 
adevărat şi minunea se va întâmpla. 


28.03.2004 Duminică dimineaţa 


(din: Arhim. Simeon Kraiopoulos, “În pustiul lumii”, Editura Bizantină, 
2014) 


Episcopul Asterie al Amasiei - Cuvânt dintre cele mai mişcătoare şi 
puternice despre pocăinţa şi mila faţă de fraţii care cad în păcate. Indemn 
la pocăință 

De curând am auzit pe Luca spunându-ne că un fariseu cheamă pe Domnul la 
ospăț, îl duce în foişor şi întinde masa obştească [1]. Domnul nu refuză invitația, 
nici nu evită pe fariseu, care nu-l era nici ucenic, nici credincios, ci era legat de 
litera legii, care nu-şi deschisese ochii pentru cunoaşterea adevărului, ci avea 
vederea foarte slabă pentru înţelegerea făgăduinţelor profeților. 


Pentru ce ne-a lăsat în scris Luca acest capitol din viaţa Mântuitorului? Pentru 
care din aceste două motive? Ca să cunoaştem faptele săvârşite de Iisus pe când 
trăia în trup şi să luăm cunoştinţă de o istorie folositoare, sau ca să ne îndrepte 
viaţa noastră pe o cale dreaptă şi fără cotituri, odată ce această istorisire este 
plină de învăţăminte folositoare? Sunt de părere că pentru ultima pricină, şi se 
cuvine ca şi voi să fiţi de aceeaşi părere cu mine. 


Într-adevăr, sunt mulţi oameni egoişti care cred despre ei că au făcut numai 
fapte bune şi drepte, care, întemeiaţi pe o concepţie deşartă, au o părere foarte 
bună despre ei, numesc păcătoşi pe cei ce se apropie de ei şi înainte de a veni 
judecata cea din urmă se despart de ceilalți oameni, ca oile de capre, şi se uită la 
uşa împărăției ca şi cum le-ar fi larg deschisă lor. Nu socotesc vrednici, pe cei 
mulți de a sta cu ei sub acelaşi acoperiş sau la aceeaşi masă; simt dezgust nu 
numai de cei care merg pe calea extremă a vieţii, dar şi de cei care merg pe 
calea de mijloc. 


Luca, doctor mai mult al sufletelor decât al trupurilor, a scris istorisirea aceasta. 
Istorisirea de faţă nu-i o simplă povestire, ci un leac pentru cei care suferă de 
boala mândriei. Luca ne-a arătat că Însuşi Dumnezeul şi Mântuitorul nostru, 
singurul drept şi incomparabil de curat, trăieşte împreună cu cei păcătoşi, este 
cu totul îngăduitor şi iertător cu ei, şi ia masa cu cei care n-au fost niciodată 
curaţi. Nu ca să ia ceva din răutatea şi viciul lor, ci ca să le dea lor din dreptatea 
şi curăția Sa proprie, întocmai ca puterea luminii solare (atât cât putem înţelege 
purtarea de grijă a Creatorului, luând ca termen de comparaţie creaţia). Ştim, 
într-adevăr, că soarele nu luminează numai ţinuturile şese, ci şi văile şi 
văgăunile. Dacă unii dintre noi sunt stăpâniți de aceleaşi păreri ca şi cei mai sus 
arătaţi, atunci să punem capăt acestor păreri, potrivit cuvântului ce spune: Să 
imităm milostivirea şi iubirea de oameni a Stăpânului, să ne pogorâm la cei de 
Jos şi umiliţi nu pentru a ne înjosi şi umili stând împreună cu ei, ci dimpotrivă, 
pentru a-i înălța şi pe ei. Să procedăm ca şi înotătorii, care-şi petrec toată viaţa 
pe apă, care scot la aerul acesta dătător de viaţă din adâncul apei pe cei ce sunt 
pe cale de a muri prin înec. 


Dar pentru că pericopa evanghelică ne dă cea mai bună explicare a acestei stări 
de lucruri haide să ne îndreptăm spre scopul ce-l urmărim. 


Tare mă minunez de cei care sunt îmbrăcaţi cu acest trup plin de patimi şi 
iubitor de plăceri, biruiţi în flecare zi de somn şi de pântece, care nu fac 
experienţa altor preocupări mai înalte, cunoscute nouă tuturor care participăm la 
una şi aceeaşi fire omenească, tare mă minunez de aceştia când îi văd 
îngăduitori cu ei, dar aspri judecători ai celor ce păcătuiesc; când îi văd 
neputincioşi luptători, dar neîndurători legiuitori; nimicesc iubirea de oameni a 
lui Dumnezeu şi astupă, după părerea lor, izvorul îmbelşugat al milei, şi cu 
multă îndrăzneală închid celor rătăciţi intrarea în Împărăţia Cerurilor. Acest fel 
de gândire n-are alt rezultat decât de a sădi în sufletele care caută vindecare 
deznădejdea legii. Cel care a pierdut nădejdea de vindecare, ajunge dintr-odată 
rob bolii şi străin tuturor făgăduinţelor făcute de Scripturile noastre. Căci nici nu 
există în Scripturi, pentru cel ce le cercetează cu înţelepciune, vreun caz în care 
să nu se fi dăruit har, iar iertarea să nu fi vindecat păcatul. Cine este oare atât de 
surd, care să nu audă cuvintele lui lov, strigate tuturor: „Nimeni nu-i lipsit de 
întinăciune, chiar de ar fi viaţa lui o zi”? 


Cine ar putea să-şi închipuie că este atât de cinstit şi de curat încât să socotească 
că iertarea este de prisos şi că nu are nevoie de mila lui Dumnezeu când are să- 
şi dea seama de faptele sale înaintea tribunalului lui Dumnezeu? Chiar dacă ar fi 
ajuns prin viaţa lor până la cea mai înaltă treaptă de dreptate şi de sfinţenie, 
încât să calce, potrivit cuvintelor Scripturii, cu adevărat peste şerpi şi peste 
scorpii, chiar dacă ar fi proclamaţi învingători şi încununaţi în lupta cu păcatul, 
totuşi n-ar trebui să judece viaţa tuturor celorlalți după propria lor bărbăţie, ci să 


mărturisească că viaţa lor plină de virtuţi se datorează lui Dumnezeu Care le-a 
dat harul, prin care au fost stăpâni pe propria lor fire, şi n-au fost biruiți de 
ispitele satanice, iar pe de altă parte să întindă o mână iubitoare celor 
neputincioşi, să-i ridice din ţărână şi să-i curăţească de întinăciuni. Dacă ar 
proceda aşa, ar dobândi îndată lauda propriei lor virtuţi şi bărbaţii şi totodată ar 
primi şi cununile dragostei ce au avut-o faţă de semenii lor. 


Acum însă se găsesc oameni printre noi care se târăsc pe Jos, care nu duc o viaţă 
îngerească asemănătoare puterilor netrupeşti, ci una pentru care ar putea să fie 
traşi la răspundere şi de care să-ţi baţi Joc; şi tocmai aceşti oameni judecă pe 
semenii lor cu asprime şi-i condamnă cu puteri absolute, încât eu, înăbuşit de 
mândria şi îngâmfarea lor, le spun cuvintele evanghelice: „Nu vedeţi bârnele din 
proprii voştri ochi, dar vreţi să scoateţi paiul din ochii altora, legaţi în spatele 
altora sarcini foarte grele; umblaţi de colo, colo cu priviri severe de aspri 
judecători, dar neputincioşi să vă purtaţi propriile voastre poveri; v-aţi aşezat 
mai dinainte în scaunul de judecată al lui Hristos şi aţi răpit dreptul de sentinţă 
al Judecătorului tuturor; sunteţi nişte robi vrednici de dispreţ:, dar judecători 
neînduplecaţi ai semenilor voştri. Dacă spuneţi că aveţi râvnă pentru Dumnezeu, 
imitaţi pe Dumnezeu, originalul chipului vostru, căci sunteţi făcuţi după chipul 
lui Dumnezeu!” 


O, creştini, nume ce exprimă iubirea de oameni, imitaţi dragostea lui Hristos! 


Uitaţi-vă la bogăţia iubirii Sale de oameni! Când a voit să Se arate oamenilor 
prin trup de om, a trimis pe loan, predicatorul pocăinţei, introducătorul căinţei, 
şi pe toţi profeţii dinainte de loan care au fost dascăli ai convertirii. Apoi, după 
puţin timp S-a arătat EI, strigând oamenilor cu propria Sa voce: „Veniţi către 
Mine toţi cei osteniţi şi împovăraţi şi Eu vă voi da odihnă“. 


Cum primea Hristos pe cei care răspundeau chemării Sale? Dădea cu uşurinţă 
iertarea păcatelor, degrabă eliberarea de necazuri şi dureri. Cuvântul a sfințit, 
Duhul a pecetluit; omul cel vechi a fost înmormântat, cel nou s-a născut şi a 
crescut prin har. Ce-a urmat de aici? Omul a ajuns prieten cu Dumnezeu, în loc 
de duşman; fiu, în loc de străin; inițiat în tainele credinței, în loc de ne- 
cunoscător; sfânt, în loc de necredincios. 


Dacă un om, îmbogăţit cu daruri atât de mari şi nemăsurate, păcătuieşte față de 
darnicul şi bunul său Binefăcător, apoi noi, judecători aspri şi neînduplecaţi, nu- 
| lăsăm nici să deschidă gura, îl nimicim şi-l suprimăm din viaţa aceasta, iar în 
cealaltă îl osândim pe veci. Cu totul alta este hotărârea Domnului, Care 
miluieşte de mii şi mii de ori, Care nu doreşte moartea păcătosului, ci aşteaptă 
întoarcerea sa. N-au fost pedepsiţi aşa cei care altădată au păcătuit faţă de har. 
Dimpotrivă, o altă milă a urmat primei mile, iertare se adaugă iertării; picăturile 


de lacrimi au aceeaşi putere ca şi baia botezului, iar suspinul din inimă readuce 
harul plecat puţin timp. 


Dacă nu mă crezi pe cuvânt, întreabă-l pe Petru, care şedea în casa arhiereului, 
şi-ţi va spune că, plângând amarnic, a fost curăţit păcatul tăgăduirii lui Hristos. 
N-a ajuns din nou Simon, ci a rămas Petru apostolul. Sunt de părere că şi luda 
Iscarioteanul, dacă n-ar fi fost îndată propriul său călău, socotind păcatul său cu 
neputinţă de iertat, şi dacă ar fi cerut îndurare şi milă căzând la pământ, n-ar fi 
fost lipsit de îndurările care se revarsă peste întreaga lume. Dovada celor spuse 
de mine o fac toţi evreii care au crezut după ce au răstignit pe Domnul şi care şi- 
au spălat în baia botezului odată cu sufletele şi mâinile. Dacă au fost miluiţi şi 
iertaţi răstignitorii, oare nu s-ar fi bucurat de iertare şi vânzătorul? 


Şi Pavel îi lega altădată pe creştini, dar purtând mai târziu lanţuri pentru Hristos, 
a îndepărtat crimele prin identitatea pătimirii. Pavel a mai păcătuit aruncând cu 
pietre în Ştefan şi aprobând pe ucigaşi, dar fund şi el lovit cu pietre a şters 
păcatele. Matei şi Zaheu erau vameşi, dar călcând în picioare funcţia de vameş, 
prin disprețul banilor, Zaheu L-a primit pe lisus în casa sa, dar mai mult în 
sufletul său, iar Matei a fost arătat evanghelistul şi scriitorul faptei minunate ale 
lui Hristos. Trebuie să-ţi aminteşti şi de vameşul care s-a suit la biserică 
împreună cu fariseul ca să se roage, ca şi de femeia care a pierdut drahma şi a 
găsit-o. 


Dacă s-ar gândi cineva la oamenii care au trăit de la început şi până în vremea 
noastră, va găsi că mulţi la începutul vieţii lor au fost plini de păcate, iar mai 
târziu s-au întors la credință mânaţi de dorul unei vieţi mai bune. Numai lui 
Dumnezeu îi este propriu şi specific de a face totul fără de păcat. Omul însă, 
care stă sub naştere şi stricăciune şi este supus atâtor patimi, n-ar putea 
niciodată să scape de osândă dacă ar fi tăiată nădejdea iertării. 


Uită-te la David, împăratul lui Israel, pe care Dumnezeu l-a făcut împărat după 
alegere şi l-a împodobit prin laudele propriei Sale mărturisiri, zicând: „Am găsit 
bărbat după inima Mea, pe David, fiul lui lese:”. 


David, cu toate că a primit mărturia aceea strălucită din partea lui Dumnezeu, 
totuşi a alunecat în patima iubirii trupeşti şi a căzut în acele păcate pe care le 
cunoaştem cu toţii. Cu toate acestea, după ce a fost mustrat de profet şi-a 
recunoscut păcatul, şi a lăsat consemnat în scris generaţiilor viitoare suferinţele 
pocăinţei sale. Şi vedem, ca într-o icoană, în Psaltire, durerea sa; când îi era 
trupul topit de durere; când prefăcea noaptea, timpul obştesc de odihnă în urma 
oboselilor muncilor, în timp de lacrimi; când îşi uda patul cu lacrimile 
pleoapelor ca prin nişte izvoare, şi ne-a lăsat nouă psalmul al cincizecilea, 
model de pocăință şi de înduplecare a lui Dumnezeu. N-a fost în zadar plânsul 


lui. Suspinele lui adânci au atras asupra sa îndurarea. A primit stăpânirea puterii 
împărăteşti, dar şi prietenia lui Dumnezeu şi îndrăzneala de a-L ruga. 


La fel s-a întâmplat cu împăratul ninivitenilor; din pricina mulțimii păcatelor, 
atât şi poporul condus de el mergeau la pieire; cel care mustra păcatul lor le-a 
vestit că se apropie peste puţin timp ziua pedepsei. Totuşi, ninivitenii au scăpat 
de a face experienţa nenorocirilor, pentru că s-au pedepsit în chip înţelept pentru 
păcatele lor. Proorocul lona s-a supărat că nu s-au îndeplinit relele ce le spusese 
el şi s-a purtat obraznic faţă de milostivirea lui Dumnezeu. Dar Dumnezeu, Care 
ne face cunoscut, şi prin vorbe şi prin fapte, cât este de mare bunăvoința Lui faţă 
de oameni, face ca să crească un vrej deasupra profetului ca să-i ţină umbră 
împotriva razelor soarelui; pe când însă lona dormea sub umbra vrejului, 
Dumnezeu a uscat deodată vrejul. Dar pentru că din pricina uscării vrejului îl 
ardea soarele s-a deşteptat şi a început să se blesteme şi să-şi dorească moartea. 
Dacă profetul s-a întristat atât de mult din pricină că s-a uscat un vrej, oare 
Dumnezeu n-ar avea milă de o cetate atât de mare ajunsă aproape de pieire? 


Aflaţi, oameni aspri şi neînduplecaţi, bunătatea Celui ce ne-a creat pe noi şi 
imitaţi-o! Nu fiţi judecători aspri şi neîndurători ai semenilor voştri! Aşteptaţi 
până ce va veni Cel care descoperă cele ascunse ale inimilor şi va da fiecăruia, 
în viaţa ce-o aşteptăm, în virtutea puterii Sale de Stăpân, starea ce i se cuvine. 
Nu pronunţaţi hotărâri neomenoase, ca nu cumva să aveţi parte de aceleaşi 
sentinţe şi să fiţi sfâşiaţi, ca de nişte dinți foarte ascuţiţi, de cuvintele propriilor 
voastre guri. Sunt de părere că spusele evanghelice: „Nu judecaţi, ca să nu fiți 
judecaţi”. Au tocmai sensul de a ne feri de acest păcat. Prin aceste cuvinte nu ni 
se ia dreptul de a judeca cu milă şi iubire de oameni, ci ni se interzice de a 
osândi cu mai multă asprime decât însuşi Judecătorul. Uşurează aşadar balanţa 
judecății tale, dacă vrei să nu fie atrase şi faptele tale spre talgerul de osândire al 
balanței, când judecata lui Dumnezeu va cântări, ca într-o balanţă, viaţa noastră. 


Tu, care eşti înconjurat de trup şi trăieşti în trup, să nu dispreţuieşti niciodată în 
viaţa ta îngrijirea doctorului! Oricât de zdravăn şi de sănătos ai fi, totuşi nu se 
poate să nu te îmbolnăveşti vreodată, încât să n-ai nevoie de îngrijirea 
doctorului! Ai un suflet, înclinat spre cele pământeşti! Atâta vreme cât el 
îndeplineşte pe ascuns pornirile trupului, nu îndepărta mila din sufletul tău, ca 
nu cumva să fii lipsit de iertare, când vei avea nevoie de ea. 


Eşti preot şi a dat Dumnezeu să fu în fruntea unui popor. Uită-te cu milă la 
căderile în păcat ale păstoriților tăi, cunoscând că deşi situația socială şi de viaţă 
este deosebită de a celor mulţi, totuşi ai aceeaşi fire ca şi ei. Şi odată ce eşti 
părtaş aceleiaşi firi, poate că vei fi părtaş şi păcatului. 


Moise cunoştea asta, căci era om şi cunoştea firea omenească; pentru aceea a 
poruncit să se jertfească un vițel pentru preot; preotul avea negreşit păcate, deci 
cu atât mai mult avea nevoie de curăţire. Ceea ce era pe vremea aceea viţelul, 
aceea este acum pocăinţa ce se face fără mijlocirea a ceva trupesc şi rugăciunea 
ce se aduce lui Dumnezeu fără vărsare de sânge. Noi, care ne lăudăm şi ne 
îngâmfăm, să nu nimicim bunătatea şi mila, odată ce ştim că şi Aaron, preotul 
acela foarte încercat, şi-a atras asupra sa ura lui Dumnezeu când poporul i-a 
cerut să-i facă zei şi a căzut în cârtire împotriva lui Dumnezeu împreună cu sora 
sa, Maria. Dacă cel care a cârtit nu s-ar fi rugat, n-ar fi scăpat de pedeapsă. 
Dacă-i altcineva, nu preot, ci unul din popor, să se teamă să pună jug greu pe 
alții! Dacă cel pus ca să curăţească poporul are nevoie de curăţire, ce va păţi 
oare cel care n-are puterea hirotoniei? 


Să imităm grija pe care o are Mântuitorul de turma Sa. Să citim în Evanghelii, 
ŞI, ca într-o oglindă, să învăţăm de acolo ideea de îngrijire şi de bunătate. Văd 
acolo în parabole şi în cuvinte umbrite pe un bărbat păscând o sută de oi; când 
una din oi s-a depărtat de turmă şi s-a rătăcit, n-a rămas lângă cele care păşteau 
la un loc şi nu s-au rătăcit, ci a plecat în căutarea celei rătăcite; a străbătut văi şi 
răpi, a trecut peste munţi înalți şi mari, a mers plin de răbdare prin pustietăți 
până a găsit-o. Când a găsit-o n-a bătut-o, nici n-a luat-o la goană silind-o cu 
asprime spre turmă, ci a pus-o pe umăr, o purta în spate cu bucurie, a alăturat-o 
celorlalte oi, bucurându-se de ea mai mult decât de toate celelalte. Să căutăm să 


pătrundem sensul ascuns în această parabolă. Negreşit, oaia de care-i vorba aici 
nu-i oaie cu adevărat, iar păstorul este altcineva decât păstorul animalelor; 
dimpotrivă, parabola aceasta cuprinde pilde instructive pentru preoţi. Ne învaţă 
să nu deznădăjduim iute cu privire la oameni, dar nici să-i lăsăm în părăsire 
când sunt primejduiţi; să-i căutăm cu râvnă şi să-i reîntoarcem la starea lor de 
mai înainte; să ne bucurăm de cei care se întorc şi să-i alăturăm mulţimii celor 
care au trăit drept. 


Pe lângă aceasta, se cade ca preotul să pună în practică iubirea de oameni în 
locul asprimii şi al tăierii; chiar dacă Stăpânul porunceşte ca să smulgi din 
rădăcină pe cineva, ca pe o plantă nefolositoare, totuşi preotul trebuie, ca un bun 
grădinar, să ceară de la Domnul cruţare şi îngăduinţă. Acest sens îl are parabola 
smochinului neroditor. Domnul a voit să-l taie pentru că nu a rodit; grădinarul, 
însă, îl roagă şi-i cere să-l mai îngăduie, să-i mal lase timp, dându-i bune nădejdi 
pe temeiul propriei sale purtări de grijă. Nu tăia deci cu uşurinţă, tu, care ai 
datoria să opreşti pe Domnul de a tăia, nici să nu te ducă la deznădejde faptul că 
cineva nu aduce roade; dimpotrivă, dă-ţi toată osteneala ca să-l îngrijeşti; sapă-l, 
prin mustrările ce i le faci; încălzeşte prin sfaturile tale, cum e încălzită planta 
cu gunoi; adapă-l, prin revărsarea învățăturilor; imprejmuieste-l, ca pe un gard, 
prin poruncile care feresc de păcate. Datoria ta este de a cere; a Judecătorului, 
de a judeca. Să ne silim să fim numiţi cu acelaşi nume cu care este numit 


Domnul. Domnul este numit |Apărătorul, Mijlocitorul] pentru că îndupleca pe 
Tatăl prin rugămințile Sale pentru neamul omenesc. Acelaşi nume a primit şi 
Duhul adevărului din pricina râvnei şi dragostei ce-o are pentru noi. Şi El se 
numeşte Mângâietor, căci îndeobşte Se sârguieşte să mângâie şi să ceară iertare 
pentru cei păcătoşi, şi nu pentru cei nevinovaţi şi lipsiţi de păcate. Imită, 
preotule, purtarea de grijă de popor a lui Moise! Imită dispoziţia lui sufletească 
ce-avea către poporul condus de el! Moise, când a înţeles că harul s-a îndepărtat 
puţin de popor, a rugat pe Dumnezeu să nu Se supere pe un popor ce-a păcătuit; 
şi se ruga de Dumnezeu ca să moară înainte de moartea poporului spre a nu 
vedea nimicirea celor păstoriți de el. Nimic nu-i mai bun decât a reproduce 
cuvintele lui: „Mă rog ţie, Doamne! Poporul a păcătuit cu mare păcat înaintea ta 
ŞI şi-a făcut luişi dumnezei de aur. Acum dacă ierți păcatul lor, iartă-l. Dar dacă 
nu-l ierți, şterge-mă din cartea pe care ai scris-o!”. 


Vezi că Moise prefera mântuirea mulțimii în locul mântuirii sale? Vezi că cere 
să fie şters din cartea scrisă de Dumnezeu, dacă nu reuşeşte să capete iertare 
pentru popor? Conducătorii de acum ai poporului sunt aspri cu păcătoşii; alungă 
pe cei care se duc la ei; se fac că nici nu văd pe cei care cad la picioarele lor; 
obrazul nu li se îmblânzeşte de lacrimile celor ce plâng. 


Pentru care motiv a scris Luca, dar mai bine spus Duhul cel Sfânt, pilda fiului 
risipitor, care, după ce a insultat pe tatăl lui prin plecarea sa, a cheltuit toată 
averea luată de la părinţi în plăceri, în beţii şi cu femei? Când a dat mai târziu de 
greutăţi, încât a fost nevoit să se facă păzitor de porci şi să mănânce aceeaşi 
mâncare ca porcii, s-a întors înţelepțit la casa părintească. Tatăl lui, când l-a 
văzut, nu l-a alungat, nici n-a îndepărtat de la uşa sa pe cel reîntors, ci tocmai 
dimpotrivă: a alergat înaintea celui ce se apropia de casa părintească, l-a cuprins 
de gât, a vărsat lacrimi de dragoste pe umărul lui, l-a făcut iarăşi fericit din 
nenorocit ce era, l-a îmbrăcat cu haina ce-o poartă stăpânii, i-a pus în deget un 
inel, a schimbat ziua în zi de sărbătoare şi a pregătit ospăț îmbelşugat şi luminat. 
Istorioara aceasta este o parabolă în care ni se arată că Biserica este ca o casă 
părintească, ce primeşte cu dragoste pe toţi oamenii. Parabola aceasta ne învaţă 
ca oamenii să nu mai trăiască la un loc cu porcii, cu alte cuvinte cu diavolii, ci 
să ajungă, din străini ce sunt, iarăşi fii; ne învaţă ca oamenii să trăiască, prin 
voinţa lui Dumnezeu, ca şi fiul cel desfrânat prin hotărârea tatălui, împreună cu 
bărbaţi sfinți ca şi cu nişte fraţi. Tu nu imita gândul fratelui mai mare, nici nu 
murmura împotriva îndurării şi dragostei tatălui. Că a primit în casă pe fiul 
desfrânat, ruşinea familiei. Mai mult, admiră bunătatea, imită bunăvoința lui 
Dumnezeu, ia în braţe şi îmbrăţişează pe cei întorşi din rătăcirea lor. În chipul 
acesta vei fi povăţuitor orbilor şi dascăl celor rătăciți. 


Am vorbit îndeajuns şi nu trebuie să spun mai mult către cei cu sufletul aspru şi 
neînduplecat, care se folosesc de cuţit în loc de dragoste. 


Ascultă-mă acum, tu, care trebuie să te întorci la credinţă, cum se cuvine să te 
întristezi din pricina păcatelor tale şi cum femeia păcătoasă - să-ţi plângi din 
inimă greşalele. Dar, dacă vrei, uită-te mai bine la femeia păcătoasă despre care 
ni s-a citit azi din Evanghelia scrisă de Luca. Imită smerenia şi înţelepciunea 
acelei femei şi ia exemplu exact de pocăință. A venit în casa fariseului. Nu s-a 
ruşinat de mulţimea mesenilor, nici n-a fugit pentru că vremea ospăţului era 
nepotrivită pentru mărturisire. Dimpotrivă, stăpânită de întristare, cuprinsă de 
mare jale din pricina greşalelor ei, s-a apropiat îndată de tămăduitorul păcatelor! 
Când a venit, nu L-a rugat pe Domnul stând în faţa Lui, ci s-a aşezat la spatele 
Lui, socotindu-se nevrednică, din pricina înfățişării ei, de a putea vorbi cu EI. N- 
a stat fără nici o treabă acolo, ci I-a luat picioarele Lui, şi şi-a despletit părul 
capului; prin cele ce făcea îşi arată întristarea sufletului ei; a început să verse 
lacrimi peste picioarele Lui şi cerea milă cu multă zdrobire sufletească. Şi vărsa 
atât de multe lacrimi încât ploua pe picioarele Lui; apoi, iarăşi, a şters umezeala 
de pe picioare cu părul capului ei, astfel că şi-a arătat toată evlavia şi umilinţa 
sufletului ei. Dar ca să spun pe scurt, femeia s-a pocăit de păcatele ei prin toate 
simţirile şi prin toate mădularele sale. Se poate presupune ce fapte a săvârşit 
înainte femeia aceasta ce şi-a plâns în public şi atât de făţiş păcatele ei. 


Noi, însă, făgăduim şi vestim că ne pocăim, dar nu ne dăm nici o silință de a 
arăta fapte de pocăință; continuăm să avem aceeaşi viaţă pe care o aveam şi 
înainte de a ne mărturisi păcatul. Veselia-i tot atât de mare, îmbrăcămintea la 
fel, desfătarea mesei îmbelşugată, somnul lung şi lenevos până la saţiu; 
ocupațiile şi grijile zilei, unele după altele, aştern peste suflet uitarea propriei 
noastre purtări de grijă. Am scris numai numele pocăinţei, dar pocăinţa e fără 
rod şi fără putere. Noi înşine ne despărțim de taine şi de împărtăşirea nespuselor 
sfinţenii; nu ne dăm nici o silinţă să ne întoarcem la ele, ci le dispreţuim ca pe o 
ieftină desfătare. Înţelege, omule, că te-ai despărţit de împărtăşirea acelor taine 
prin care ai fost învrednicit de mari daruri! Dacă ai avea cinstea să stai la masă 
cu împăratul, iar apoi ai fi îndepărtat, luându-ţi-se această cinste, spune-mi, câţi 
bani n-ai cheltui ca să ajungi iarăşi prieten cu împăratul şi să stai din nou la 
masă cu el? Câte uşi n-ai supăra cu rugămințţile tale, gemând, socotind viaţa de 
nesuferit, arătându-ţi durerea profundei tale supărări prin descompunerea şi prin 
cutele obrazului? Vei mişca, după cum se spune, chiar pietrele, până ce vei 
îndepărta nenorocirea de la tine. Când eşti, însă, despărțit de prietenia cu 
Dumnezeu şi când cazi dintr-o cinste cu adevărat înaltă, ce lucru mare şi vrednic 
faci ca să-ţi arăţi umilinţa sufletului tău ticăloşit? 


Nu este potrivit ca să ducă aceeaşi viaţă ca şi cei sănătoşi cel care spune că 
boleşte, căci altul este regimul celui bolnav, şi altul traiul celui sănătos. Nu vezi 
cât este de mare deosebirea dintre un om sănătos şi unul bolnav? Cel bolnav 
zace într-o cameră mică şi nu-l mai preocupă nici o grijă; nu-l interesează 
agricultura, chiar dacă era pasionat agricultor; bancherul şi negustorul lasă 


deoparte grija de avuţii; se hrăneşte cu apă şi pâine, chiar dacă mai înainte 
întindea masa sibaritică şi plină de toate bunătăţile. Pe bolnav nu-l mai încântă 
jocurile copiilor, stă despărțit de soţie; zi şi noapte doctorii stau lângă el; îi 
sileşte, cu mari onorarii, ca, de dragul unui câştig frumos, să-l facă sănătos. În 
această stare se găseşte cel bolnav cu trupul. 


Tu însă, care stai rău cu sufletul, te duci la doctorul netrupesc, te mărturiseşti cu 
prefăcătorie doctorului, îi arăţi boala, dar laşi ca boala să te consume, să te roadă 
boala şi să se mărească! Înţelepţeşte-te odată! Cunoaşte-te pe tine însuţi! Ai 
supărat pe Dumnezeu; ai mâniat pe Creatorul tău, Care are stăpânire peste 
această viaţă, iar în cealaltă este Domn şi Judecător. Ai păcătuit îmbuibându-te 
cu tot felul de bunătăţi? Vindecă-ţi desfătarea ta prin post! Desfrâul ţi-a vătămat 
sufletul? Castitatea să-ţi fie leacul bolii! Lăcomia cea doritoare de multe bogății 
îți aprinde sufletul? Milostenia să-ți golească îmbuibarea, căci milostenia şi 
datul este mijlocul de curățire al celor lacomi. Răpirea averilor străine ne-a 
vătămat? Să se întoarcă cele răpite la propriul lor stăpân! Minciuna ne-a adus 
până aproape de pierzare? „Pierde-vei, spune Scriptura, pe toţi cei ce grăiesc 
minciună!”. Mărturisirea adevărului să oprească primejdia! Călcarea jură- 
mântului aduce cu sine securea aeriană a fiului lui Zaharia şi ameninţă să ne 
taie? Să îmbrăcăm toată armura pocăinţei, ca să dăm la o parte tăişul securii. A 
fost rob cineva, în chip necredincios, unor învățături eretice? Să pună pe fugă 
rătăcirea printr-o gândire ortodoxă. Aceasta este pocăinţa: iertarea şi nimicirea 


păcatelor săvârşite fie cu fapta, fie cu gândul, potrivit unei dispoziţii sufleteşti. 


Cel care-şi dă seama de folosul pocăinţei, dar se învârte mereu în noroiul 
fărădelegii, se aseamănă robului care deşi cunoaşte mânia stăpânului său, totuşi 
continuă în ochii stăpânului său să facă răul şi-şi întăreşte păcatul. Fii sensibil 
faţă de boala ce te înconjoară! Zdrobeşte-ţi inima cât poţi de mult! Caută-ţi fraţi 
uniţi cu tine prin aceleaşi sentimente ca să-ţi ajute în jalea ta pentru a te izbăvi! 
Arată-mi lacrimile tale amare şi îmbelşugate, ca să amestec cu ele şi pe ale 
mele! la părtaş al durerii tale şi pe preot, ca pe un părinte! Care este omul care 
să-şi dea fals titlul de părinte sau să aibă sufletul de cremene, ca să nu se 
întristeze împreună cu fiii săi întristaţi şi să nu se bucure când ei din nou se 
bucură? Un preot se întristează de păcatul săvârşit de cel pe care-l are drept fiu 
din pricina credinţei, cum s-a întristat lacov când a văzut haina plină de sânge a 
fiului său, losif, cum s-a întristat David de pierderea lui Abesalom, cum s-a 
întristat Eli când au murit pe câmpul de bătaie fiii lui: Ofni şi Finees, cum s-a 
întristat Moise când poporul cel necredincios a născocit facerea viţelului de aur. 
Ai mai multă încredere în părintele care te-a născut după Dumnezeu decât în 
părinţii trupeşti! Arată-i preotului, fără să roşeşti, păcatele tale ascunse! 
Dezgoleşte-i lui faptele sufletului, pe care nu poţi să le spui altora, arătându-i, ca 
unui doctor, boala ta cea ascunsă! Preotul se va îngriji ca să nu-ţi fie pătată nici 
cinstea ta, dar se va îngriji şi de vindecarea ta! Ruşinea fulor loveşte mai mult 


pe părinţi decât pe fiii care au săvârşit ruşinea. Slava fiilor este slava părinţilor, 
la fel şi ruşinea. 


Scadenţa vieţii noastre, fraţilor, nu ne este cunoscută! Să ajungem la sfârşitul 
vieţii noastre cu multă purtare de grijă faţă de noi! Nu-i oare absurd ca aceia 
care au grijă de vindecarea trupului să se curețe pe ei cu medicamente înainte de 
răsăritul constelației Câinelui, pentru ca nu cumva ceea ce este umed în ei să se 
strice din pricina prea marii călduri şi să dea naştere la boală, iar cei care trebuie 
să poarte grijă de suflet să nu preîntâmpine ziua nesigură a morţii şi căldura 
focului din iad, care arde fără încetare şi nu se stinge niciodată? Ai avut drahma 
cea evanghelică, prin care erai cu adevărat bogat, dar ai pierdut-o din pricina 
trândăviei tale. Aprinde făclia pocăinţei! Pleacă-te cu râvnă! Caută-ţi comoara 
ascunsă printre patimile pământeşti. Când o găseşti, ridic-o şi păstreaz-o, ca să 
se bucure împreună cu tine vecinii cu bucuria cea întru Hristos, Căruia se cuvine 
slava, acum şi pururea şi în vecii vecilor. Amin. 


(din: Asterie al Amasiei, “Omilii şi predici“, Editura Institutului Biblic şi de 
Misiune Ortodoxă, Bucureşti, 2008) 


Cuviosul Paisie Aghioritul - Simţirea păcătoşeniei îl mişcă pe Dumnezeu 


Recunoaşterea greşelii noastre 


- Părinte, Avva Isaac spune că în vremea rugăciunii trebuie să te simţi ca un 
copil [Sfântul Isaac Sirul, “Cuvinte ascetice“, Cuv. 19, p. 96. ş. u. Termen al 
limbajului patristic desemnând acea stare fericită potrivit căreia, după o 
nevoinţă de mai mulți ani, lucrarea patimilor încetează şi omul ajunge, prin 
harul lui Dumnezeu, “la măsura vârstei plinătăţii lui Hristos ”.]. 


- Da, dar să te simţi că eşti un copil neastâmpărat. Să recunoşti că ai mâhnit pe 
Părintele tău şi să plângi pentru aceasta. Atunci vei simți mângâierile cele 
dumnezeieşti. Să nu spui: Deoarece sunt copil, Dumnezeu trebuie să mă 
iubească şi să mă ierte. Aşadar pot să fac neorânduieli. 


- Părinte, m-am neliniştit atunci când am citit la Sfântul Grigorie de Nissa că 
“pentru a-L chema Tată pe Dumnezeu trebuie să fi ajuns la nepătimire”, 
altfel aceasta este “ocară şi batjocură” [Vezi Sfântul Grigorie de Nissa, 
“Despre rugăciune “, Cuv.2., P. G. 44, 1141 A.]. 


- Binecuvântato, nu te mâhni. Aceasta a scris-o Sfântul pentru cei ce trăiesc în 
mod răzvrătit şi păcătos. Dar când, deşi păcătuieşte cineva, îşi simte totuşi adânc 


vinovăția sa, atunci îl poate numi “Tată” pe Dumnezeu. 


- Părinte, Simt că nu Sunt în rânduială faţă de Dumnezeu şi aceasta mă doare. 


- Din clipa în care simţi că nu eşti în rânduială şi spui cu smerenie, “am greşit, 
Dumnezeul meu”, Dumnezeu iartă, ajută şi dă harul Său, şi dacă moartea te va 
afla în starea aceasta, te vei mântui. Pentru că nu spui în mod simplu că nu eşti 
în rânduială şi rămâi pe un drum strâmb, ci te nevoieşti. Nu eşti - Doamne 
fereşte! - în stare demonică. Mai mult sau mai puţin, aici, în mănăstire, toate 
surorile sunteţi, cu ajutorul lui Dumnezeu, în pocăință. Apoi să ştii că atunci 
când omul duhovnicesc simte că este într-o stare duhovnicească proastă, 
primeşte har dumnezeiesc, pentru că această simţire pe care o are pentru 
păcătoşenia sa este ca o spălare. 


Când cineva îmi spune cu durere: “Sunt aşa şi aşa”, mă bucur de el, pentru că, 
recunoscându-şi greşalele, se va slobozi de ele. 


Odată am găsit un om care stătea într-o colibă cu pisici şi câini. Nici foc nu 
aprindea pentru că se temea să nu-i ardă colibă. Era cu desăvârşire părăsit. M-a 
durut şi mi-a fost milă de el, dar acela mi-a spus: “Să nu-ţi fie milă de mine, 
călugăre; trebuie să mă chinuiesc. Dacă ai şti ce am făcut, nu ţi-ar mai fi milă de 
mine. Pentru mine este mult şi aici unde sunt“. 


Ei, pe acesta, orice ar fi făcut, oare nu-l va iconomisi Dumnezeu? Și acum [În 
1994, la spitalul de boli canceroase “Teaghenio ”, din Tesalonic.], pe când 
eram în spital, a venit o femeie care avea mâinile găurite din pricina 
transfuziilor. Era într-o stare nenorocită. Sărmana avea toate venele găurite. 
„Nu am făcut nici un bine, îmi spune. Dar poate o să-și facă milă Dumnezeu 
pentru acestea ce le sufăr şi o să mă ia în Rai! Am neputința aceasta, şi 
cealaltă... Şi a spus, a tot spus o grămadă de cusururi. Ce lucrare fină făcea 
în ea însăşi! Eu nu am văzut un alt om într-o astfel de stare! 


- Părinte, am auzit pe cineva spunând: “Imi spune gândul că Hristos Se va 

purta cu îngăduinţă”. Este corect gândul acesta? 


- Când omul are smerenie mare, îşi recunoaşte greşala, îşi simte vinovăția într-o 
măsură mare şi suferă, atunci Hristos Se va purta cu îngăduinţă şi-l va ierta. 
“Fiul Meu, îi va spune, nu te mai gândi. Gata, s-a rezolvat”. Dar dacă nu-şi 
simte vinovăția sa şi se odihneşte la gândul că Hristos Se va purta cu îngăduinţă 
şi milă, aceasta este foarte primejdios. Adică Hristos îi va premia pe păcătoşi? 


Recunoaşterea cea corectă a stării noastre Il mişcă pe Dumnezeu şi ne dă ajutor 
şi bucurie paradisiacă. Dacă ne-ar fi ajutat şi nerecunoaşterea, Dumnezeu nu ne- 
ar fi cerut-o pe cea dintâi. 


- Părinte, aţi spus “recunoaşterea cea corectă” a stării noastre. Există şi 
recunoaştere necorectă? 


- Da, se poate că cineva să aibă o cunoaştere greşită despre sine, să se 
îndreptăţească şi să-şi odihnească gândul. De aceea, atunci când spun că există 
recunoaşterea greşelii, se înţelege că există fie şi o mică străduință pentru 
îndreptare. De pildă, îți datorez cinci sute de mii de drahme şi atunci când te văd 
îţi spun: “Îţi datorez cinci sute de mii”, dar nu mă preocupă grijă să-ţi întorc 
banii; ci numai recunosc în mod simplu că am o datorie. După puţin timp iarăşi 
mă gândesc şi-ţi spun: “Da, da, am această datorie”. Însă asta nu înseamnă 
recunoaştere. Când cineva recunoaşte cu adevărat că are o datorie, nu doarme; 
caută să afle cum s-o achite. Şi atunci când spune: “Am o datorie”, este vestit şi 
celălalt, prin felul cum o spune, că într-adevăr îl preocupă problema. 


Simţirea păcătoşeniei şi sporirea în nevoinţă 


- Părinte, când cineva nu merge bine în nevoinţa Sa, este corect să-şi spună: 
“Aşa eşti şi aşa vei fi. Nimic mai bun nu aştept de la tine”? 


- Dacă înfruntă aşa starea sa, se poate înşela; poate ajunge să spună: “Cei care 
sunt pentru Rai, oricum vor merge în el. Aşadar, de ce să mă mai nevoiesc?”. 
Adică Sfinţii s-au sfinţit fără nevoinţă? Unul ca acesta, deşi nu se nevoieşte, 
aşteaptă să se îndrepte, să se elibereze de patimile lui. Face ca acel bătrân care, 
voind să mănânce mure, şedea jos sub rugul de mure cu gura căscată şi aştepta 
să-i cadă vreo mură în gură. 


- Părinte, cum pot înţelege dacă am sporire duhovnicească? 
- Dacă ai simţirea păcătoşeniei tale, vei avea şi sporire duhovnicească. Cu cât îţi 


vei vedea mai mari păcatele tale, cu atât mai mare simţire vei dobândi şi cu atât 
mai mult vei spori. 


- Părinte, se poate ca cineva să-şi recunoască greşeala sa şi să nu sporească? 


- Când omul îşi recunoaşte greşeala sa şi cade iarăşi, fără să vrea, înseamnă că 
există mândrie sau predispoziţie spre mândrie şi de aceea nu-l ajută Dumnezeu 
să sporească. 


A-şi simţi cineva păcătoşenia sa este un lucru mare şi dăruieşte putere mare. 
După aceea se scârbeşte de sine, se smereşte, atribuie toate bunătățile sale 
numai iubirii de oameni şi bunătăţii lui Dumnezeu şi simte o mare recunoştinţă. 
De aceea. Dumnezeu iubeşte mai mult pe păcătoşii care îşi recunosc păcătoşenia 
lor, se pocăiesc şi trăiesc în smerenie, decât pe cei ce se nevoiesc mult, dar nu-şi 
recunosc păcătoşenia lor şi nu au pocăință. 


Să cerem cu smerenie mila lui Dumnezeu pentru îndreptarea noastră 


- Părinte, atunci când Sfinţii Părinţi spun că pocăinţa este hotărârea de a nu 
mai face păcatele săvârşite mai înainte şi părerea de rău pentru ele 
înseamnă că trebuie să ne aducem aminte de ele continuu? 


- Nu, nu trebuie să ne aducem aminte de fiecare păcat separat, ci să avem 
simţirea continuă a păcătoşeniei noastre. Până la un punct trebuie să se 
gândească cineva la o greşeală a sa, iar apoi să ceară smerit mila lui Dumnezeu 
şi, dacă nu există mândrie, Dumnezeu va ajuta. Şi mai ales atunci când cineva 
este sensibil, este mai bine să-şi uite păcatele lui cele vechi după ce 1 s-au iertat 
prin pocăință şi mărturisire. Unuia ca acesta vrăjmaşul îi poate aduce aminte de 
păcatele lui de odinioară şi să-l ameţească cu gândurile ca să-i mănânce timpul 
şi să-l distragă de la rugăciune. Însă cel care nu este sensibil şi vede că se naşte 
mândria înlăuntrul său atunci este bine să-şi aducă în minte păcatele sale, ca să 
se smerească. 


- Părinte, se poate că cineva să aibă simţirea păcătoşeniei lui şi să nu aibă 
pocăință? 


- Da, dacă nu are smerenie. Când se amestecă egoismul în pocăință, omul 
gândeşte mereu: “Cum de am făcut aceasta? Cum de au văzut-o şi alții? Ce 
părere îşi vor face despre mine?”, şi se chinuieşte. Expresiile “Cum de am făcut 
aceasta iarăşi?” şi “Oare cum am ajuns aici?”, au egoism; nu au pocăință. 
Trebuie să înţeleagă că a greşit şi să ceară smerit mila lui Dumnezeu. Să spună: 
“Dumnezeul meu, am greşit, iartă-mă. Sunt un ticălos. Fie-Ţi milă de mine. 
Dacă nu mă ajuţi, mai rău mă pot face, dar mai bun nicidecum. Singur nu mă 
pot îndrepta”, şi să se străduiască să nu mai facă. Mulţi oameni care au greşit şi 
i-a durut pentru că L-au rănit pe Dumnezeu, iar nu pentru că au scăzut în ochii 
oamenilor, s-au sfințit. 


Când cineva trăieşte lumeşte, dar după aceea taie legăturile cu duhul lumesc, 
este atras de multe ori de el fără să vrea. Cu toate acestea nu trebuie să 
deznădăjduiască. Cred că în cazul acesta sporire este şi faptul că începe 
neliniştea cea bună, care mustră sufletul pentru greşelile ce le-a făcut şi pentru 
ceea ce trebuia să facă, dar nu a făcut. Încet-încet începe o luptă, omul se 
smereşte vrând-nevrând şi se deznădăjduieşte cu deznădejdea cea bună, adică se 
deznădăjduieşte de eul său. Atunci pe toate le atribuie harului lui Dumnezeu şi 
crede cu adevărat ceea ce a spus Domnul: “Fără Mine nu puteţi face nimic” 
[În. 15, 5;]. Dacă în continuare se nevoieşte cu mărime de suflet, cu multă 
smerenie, nădăjduind în atotputernicia lui Dumnezeu, Bunul Dumnezeu îl va 
milui. 


Mâhnirea pentru greşalele noastre 
- Părinte, cum poate fi ajutat cineva ca să nu facă aceeaşi greşală? 


- Dacă îl doare cu adevărat pentru greşeala sa nu o va mai face. Trebuie să 
existe zdrobire lăuntrică şi pocăință sinceră ca să se îndrepte. La aceasta se 
referă Sfântul Marcul Ascetul când spune: “Dacă omul nu se va mâhni pe 
măsura greşelii, cade uşor în aceeaşi greşală“ [Sfântul Marcu Ascetul, “Despre 
cei ce îşi închipuie că se îndreptează din fapte“, Filoc. rom., I, Buc, 1993, p. 
341.]. Adică dacă greşeala este mică, e trebuinţă de pocăință mai mică, dacă este 
mai mare, de o pocăință mai mare. Atunci când cineva şi-a priceput mărimea 
greşelii sale şi nu se întristează “pe măsura greşeli”, atunci uşor cade în aceeaşi 
greşală sau în una mai mare. 


- Cum ne vom da seama că nu ne-am mâhnit “pe măsura greşelii”? 


- Dovada este căderea în aceeaşi greşeală. Apoi, atunci când vă supravegheați să 
nu stabiliți numai diagnosticul. Voi faceţi mereu analize microbiologice, aflaţi 
microbul, îl priviţi şi spuneți: “Trebuie să-l omorâm”, dar nu începeţi 
tratamentul. În regulă, aţi depistat că aveţi o boală. Tac, să vedeţi şi cum să o 
vindecaţi. Ce folos este dacă faceţi mereu analize-analize fără să încercaţi să vă 
îndreptaţi? Spuneţi: “Am patima aceasta, o am pe cealaltă”, dar nu le tăiaţi, ci 
rămâneţi în ele văicărindu-vă. Astfel vă risipiţi puterile şi vă irosiți timpul. Vă 
irosiți şi mintea, şi inima. Vă îmbolnăviţi de întristare şi după aceea nu mai 
faceţi nimic. lar apoi, atunci când vă faceţi bine, începeți: “Oare de ce m-am 
îmbolnăvit atunci? Și cum m-am îmbolnăvit?”. Nu spun să nu vă supravegheați 
pe voi înşivă şi să vă lăsaţi greşelile să treacă neobservate, însă trebuie mers 
numai până la un punct, măi copilaşule, şi cu întristarea! Nu nepăsare, dar nici 
nenorocire. Ai făcut ceva care nu a fost bine? Te-ai gândit la el? L-ai văzut? L- 
ai recunoscut? L-ai mărturisit? Mergi înainte, nu te împiedica. Ține-l numai în 
memorie ca să iei aminte altă dată, dacă ţi se va da o pricină asemănătoare. 
Întristarea pentru greşalele noastre nu are nici o valoare dacă nu încercăm să le 
îndreptăm. Este ca şi cum am plânge pe un bolnav mereu fără să-i oferim ajutor 
pentru întremare. 


- Părinte, dar când te chinuieşti pe dreptate pentru vreo greşeală, nu trebuie 
să te mâhneşti? 


- Trebuie să te mâhneșşti, dar mâhnirea să fie pe măsură. Dacă nu te doare, vei fi 
“tra-la-la” şi vei cădea iarăşi în aceeaşi greşeală; nu te vei îndrepta. Dar dacă din 
mâhnirea pocăinţei treci în deznădejde, atunci înseamnă că te-ai mâhnit mai 
mult decât trebuia. În aceste cazuri trebuie să-ţi dai ţie însuţi puţin curaj şi să 
înfrunţi greşeala cu puţină nepăsare bună. 


Prihănire de sine şi nu deznădejde 


- Părinte, oare este uşor ca dintru început Să Simţim în profunzime 
păcătoşenia noastră? 


- Dumnezeu, din dragoste, nu îngăduie ca încă de la începutul vieţii noastre 
duhovniceşti să ne simţim păcătoşenia noastră, ca să nu ne încovoiem. Există 
suflete mărinimoase şi sensibile care nu ar fi putut rezista şi s-ar fi vătămat. 
Aşadar, ne orbeşte ochii ca să nu ne vedem toate păcatele deodată. Se poate, de 
pildă, să avem găinaţ la manşetă, iar noi să credem că avem flori. Înaintând 
puţin câte puţin în nevoinţa noastră, Dumnezeu îngăduie să începem a ne vedea 
greşelile noastre şi ne dă şi putere să ne nevoim ca să ne îndreptăm. Lucrarea 
fină vatămă atunci când nu există experienţă. La fel se întâmplă şi cu simţirea 
binefacerilor lui Dumnezeu. Dacă ar vedea omul binefacerile lui Dumnezeu încă 
de la începutul vieţii lui duhovniceşti, ar păţi hemoragie duhovnicească. Pentru 
că, atunci când cineva vede binefacerile lui Dumnezeu şi totodată îşi simte 
nemulțumirea sa, se topeşte. 


- Părinte, nu-mi văd greşalele mele şi inima îmi este ca piatra. 


— Uneori îngăduie Dumnezeu să nu ne vedem greşalele noastre şi inima să ne fie 
ca piatra, pentru că altfel se poate ca diavolul să ne arunce în deznădejde. Omul 
trebuie să se gândească la păcătoşenia lui cu discernământ. Pocăinţa care are în 
ea nelinişte şi deznădejde nu este de la Dumnezeu; şi-a băgat şi aghiuţă codiţa 
acolo. Trebuie luare aminte, pentru că se poate ca diavolul să-l apuce din cele 
de-a dreapta, din pocăință, şi să-l arunce în cele de-a stânga, în mâhnire sau 
deznădejde, în aşa fel încât să-l zdrobească sufleteşte şi trupeşte şi să-l 
netrebnicească. Adică îi aduce cealaltă zdrobire, care are nelinişte, ca să-l facă 
cioburi. Se poate, de pildă, să-i spună: “Eşti foarte păcătos, nu te vei mântui”. 
Chipurile se interesează de sufletul tău, dar de fapt îi pricinuieşte nelinişte şi 
deznădejde. Dar nu o să-l lăsăm pe diavolul să facă ceea ce vrea. Atunci când 
diavolul îți spune: “Eşti păcătoasă”, tu să-i spui: “ŞI ce te interesează aceasta pe 
tine? Voi spune că sunt păcătoasă, când vreau eu, nu când vrei tu”. 


- Părinte, cărei pricini i se datoreşte melancolia care de multe ori vine în 
suflet? 


- Melancolia şi apăsarea sufletului se datoresc de obicei mustrărilor de cuget 
provenite din sensibilitate, şi atunci omul are nevoie de mărturisire ca să poată fi 
ajutat de duhovnic. Pentru că, dacă este sensibil, se poate ca greşala să fie foarte 
mică, dar vrăjmaşul diavol s-o mărească, să i-o arate cu microscopul, ca să-l 
arunce în deznădejde şi să-l netrebnicească. Poate să-i spună, de pildă, că a 
mâhnit, chipurile, mult pe unii, că le-a pricinuit greutăţi etc, şi să-l facă să se 


mâhnească mai mult decât poate suporta. Dacă diavolul se interesează aşa de 
mult de unele ca acestea, de ce nu se duce să necăjească conştiinţa unui om 
stăpânit de nesimţire? Dar pe cel nesimţitor, dimpotrivă, îl face să considere 
întru nimic o greşeală mare de a sa, ca să nu-şi vină în simţire. 


Omul trebuie să se cunoască pe sine aşa cum este, nu aşa cum îl prezintă 
vrăjmaşul diavol, deoarece acesta se interesează numai spre răul nostru. 
Niciodată să nu deznădăjduiască, ci îi ajunge numai să se pocăiască, deoarece şi 
păcatele lui sunt mai puţine decât cele ale diavolului, şi are şi circumstanţe 
atenuante, deoarece a fost plăsmuit din pământ, şi din neatenţie a alunecat şi s-a 
murdărit. 


Pentru ca nevoinţa să fie corectă, trebuie ca noi să învârtim roata invers de cum 
o învârteşte diavolul.Dacă ne spune că suntem ceva, să cultivăm prihănirea de 
sine. Dacă ne spune că nu suntem nimic, să spunem: “Dumnezeu mă va milui”. 
Dacă omul se mişcă aşa, în chip simplu, cu încredere şi nădejde în Dumnezeu, 
intră în viaţa lui pocăinţa, smerenia şi urcă la înălțimi duhovniceşti. 


- Părinte, adică prihănirea de sine nu ajută în nevoința duhovnicească? 


— Ajută, dar este trebuinţă de discernământ. Se poate, de pildă, ca cineva să-şi 
spună sieşi: “Eşti un prost...”. Dar s-o spună cu smerenie, ca să-şi bată joc de 
diavol, dar şi cu nobleţe, nu cu ticăloşie. Prihănire de sine, nu deznădejde. 


Semnul maturității duhovniceşti este să cred că nu fac nimic, să deznădăjduiesc 
în sensul cel bun de mine însumi, de eul meu; să simt că prin orice fac, adaug 
mereu numai zerouri, dar să-mi continui nevoința mea nădăjduind în 
Dumnezeu. Atunci Bunul Dumnezeu, văzând zerourile bunei mele intenţii, îşi 
va face milă cu mine, va adăuga la început unitatea şi zerourile mele vor căpăta 
valoare şi mă voi îmbogăţi duhovniceşte. Înlăuntrul stării smerite a deznă- 
dăjduirii de mine însumi se ascunde starea duhovnicească cea bună. 


Lucrare duhovnicească cu lupa 
- Părinte, cum poate cineva Să se vadă pe sine totdeauna păcătos? 


- Atunci când se cercetează cu luare aminte. Cu cât se cercetează mai cu luare 
aminte, cu atât se vede mai păcătos. 


- Cineva care are multe griji, oare cum va putea fi ajutat să săvârşească 
lucrarea aceasta? 


- Este bine ca în timpul zilei să spună puţin rugăciunea şi să aibă o oarecare oră 
de reculegere. Vedeţi, băcanul în fiecare seară îşi numără banii. Dacă nu 
urmăreşte ce câştigă şi ce datorează, va da faliment şi va intra şi în puşcărie. 


- Părinte, unii oameni nu ştiu ce să spună la mărturisire. 


- Aceasta arată că nu fac lucrare fină în ei înşişi. Dacă nu facem lucrare fină în 
noi înşine, atunci şi pe cele mari le scăpăm. Trebuie să ne curățim ochii 
sufletului nostru. Un orb nu vede nimic. Unul care are un ochi, ei, vede şi el, dar 
mai bine vede cel care are amândoi ochii sănătoşi. lar dacă are şi telescop şi 
Microscop, va vedea curat şi pe cele de departe, şi pe cele de aproape. De pildă, 
o iconiţă sculptată o pot săvârşi în trei ceasuri. Dacă o las câteva zile şi mă uit 
iarăşi la ea, îi aflu destule lipsuri. La fel dacă aş lucra la ea şi o săptămână, şi o 
lună, şi doi ani. Dacă vreau, aceeaşi iconiţă o pot lucra şi în cinci ani. Dar după 
aceea trebuie să lucrez cu lupa. Vreau să spun că lucrarea duhovnicească nu are 
sfârşit. Cu cât înaintează cineva duhovniceşte, i se curăţesc ochii sufletului său 
tot mai mult şi mai mult, îşi vede greşalele lui din ce în ce mai mari, şi astfel se 
smereşte şi vine harul lui Dumnezeu. Atunci când Sfinţii spuneau: „Sunt 
păcătos, sunt vrednic de plâns”, o credeau, pentru că ochii sufletului lor 
deveniseră microscoape. Cu cât înaintau, dobândeau un microscop mai puternic 
ŞI se vedeau că sunt mai păcătoşi. lată, îmi privesc mâna cu ochiul liber şi mi se 
pare că este frumoasă. Dacă însă aş privi-o cu lupa, aş vedea aceşti peri, care 


acum abia îi zăreşti, ca pe nişte chiparoşi mici. “Măi, copilaşule, oare ce sunt 
eu? Om sălbatic?”, îmi voi spune. Dacă şi duhovniceşte veţi lucra astfel, vă veţi 
scârbi de omul vostru cel vechi. 


Omul nostru cel vechi este un chiriaş rău înăuntrul nostru şi, ca să plece, trebuie 
să-i dărâmăm casa şi să începem să zidim clădirea cea nouă, pe omul cel nou”. 


(Cuviosul Paisie Aghioritul, Nevoinţa duhovnicească, Ed. Evanghelismos, 
Bucureşti, 2003) 

Binecuvântează, părinte, 


Frați şi părinţi, încheind deja săptămâna crucii şi cea de-a patra din post şi 
ajungând, deja cu harul lui Dumnezeu, ziua de Duminică, har Celui ce are 
putere asupra vieţii şi stăpâneşte asupra morţii şi Care mântuiește din necaz şi 
izbăveşte „de tot răul” [ Înţ. Sol. 16, 12-13.], cum arată Înţelepciunea. Urmând 
să intrăm în a cincea săptămână cea de acelaşi număr cu cele cinci simţuri, cred 
că este drept să vorbesc puţin dragostei voastre despre cele cinci simţuri, adică, 
văzul, mirosul, auzul, gustul, şi pipăitul pentru care este nevoie de multă 
sârguință, multă trezvie, multă priveghere celor ce vor să se mântuiască ca nu 
cumva „moartea”, cum este scris, „să intre prin porțile noastre” - dar numesc 
porți cele cinci simţuri de care am vorbit mai înainte - căci aşa cum neamurile 
barbare intră prin porțile cetăţii şi pun stăpânire pe ea sau își țintesc săgețile prin 
porți şi îi nimicesc pe mulți, la fel şi barbarii demoni, prin porți, adică prin 
simțurile noastre își ţintesc săgețile poftelor ruşinoase, rănesc şi omoară 
sufletele noastre. Căci trimite vicleanul săgeți în inimă, uneori prin vedere, prin 
faptul de a vedea rău și a se răni de „pofta frumuseţii”, alteori prin miros, prin 
faptul de a mirosi cu patimă ceva, alteori prin auz, prin faptul că auzim cele 
vătămătoare, alteori prin gust, printr-un regim de viață bogat în alimente și 
desfătător, şi alteori prin pipăit, prin faptul că punem mâna rău pe ceva sau 
furăm sau ne lăcomim şi răpim cele străine sau lovim cu nedreptate și fără milă. 


Și Dumnezeu, plăsmuind pe om după propriul Său chip prin har şi înzestrându-l 
pe el cu voie liberă, ca un mare dar, ne-a dăruit nouă şi aceste cinci simţuri, nu 
ca să privim pătimaş şi să auzim şi să mirosim şi să pipăim şi să gustăm, 
> ci gura ne-a dat-o să ne hrănim trupul cu cele necesare menținerii vieţii 
şi ca să o deschidem pe aceasta pentru Dumnezeu, 
=> mâinile ni le-a dat ca să lucrăm cu ele felurite lucrări cuvenite şi să le 
ridicăm la rugăciune către Dumnezeu, 
=> mirosul ca să mirosim buna mireasmă mântuitoare şi raclele sfinților de 
mir izvorâtoare şi să-i imităm pe aceștia, 
> iar urechile ni le-a dat ca să auzim minunile lui Dumnezeu şi cele care ne 
îndeamnă pe noi la mântuire, 
— ochii, ca să vedem lumina şi făpturile lui Dumnezeu și să slăvim şi să 
admirăm nesfărşita înțelepciune și putere a lui Dumnezeu. 


Căci cum nu L-ar admira cineva văzând înălțimea cerului atât de mare, lăţimea 
lui şi mărimea și strălucirea luminătorilor şi felurimea stelelor şi buna lor 
rânduială şi cale şi mulțimea lor cu totul nenumărată, numită şi numărată numai 
de Creatorul - Cel ce numără mulțimea stelelor și dă tuturor numele lor - şi 
iarăşi „Când am făcut stelele M-au lăudat toţi îngerii Mei”, blândeţea şi violenţa 
vânturilor, producerea ploilor, mulțimea păsărilor, anotimpurile anului şi cât 
folos aduce schimbarea lor vieţii întregi, lăţimea pământului, felurimea lui, cum 
ar fi pustiul, tărâmul locuit, zonele câmpene, dumbrăvile şi crângurile, șesul, 
folosul pomilor roditori şi al celor neroditori, cursul râurilor, necesitatea şi 
folosul izvoarelor şi a puţurilor, arăturile, livezile, felurimea pomilor, buna lor 
mireasmă și dulceața și plăcuta lor privelişte, felurimea plantelor, turmele 
dobitoacelor, neîmblânzirea fiarelor sălbatice, mărimea mării, şi cum este 
împrejmuită şi reținută de nisip măreţia ei şi nu depăşeşte hotarul pus ei - până 
aici, zice vei veni şi mai departe nu vei trece, aici se vor sfărâma valurile tale” - 
partea ei navigabilă și nenavigabilă, folosul minunat al corăbiilor şi vaselor, 
mulțimea mult felurită a peştilor şi toate celelalte făpturi ale lui Dumnezeu câte 
pot vedea ochii noştri. 


De aceea şi Stăpânul nostru ne-a dat vederea ochilor ca pe o mare comoară, 
pentru ca din făpturile văzute admirându-L pe Făcătorul şi închipuindu-ne pe 
cele nevăzute, să alergăm la El. Nu ştiu cum abătându-ne ochii în chip pătimașş 
de la atâta frumuseţe privim cu curiozitate cele ce ne trag la pierzanie, iar unii, 
având ochii plini de iscodire adulteră privesc cu neînfrânare la fețe chipeşe, 
neauzindu-L pe Domnul şi Mântuitorul nostru spunând limpede că „cel ce 
priveşte la femeie ca să o poftească pe ea a şi săvârşit adulter cu ea în inima 
lui”. 

Vedeţi rodirile iscodirii ochilor? Vedeţi odrăslirile furtului şi neascultării şi al 
mâncării? Vedeţi câte rele au izvorât din călcarea unei singure porunci? „Căci 
dacă Dumnezeu nu i-a cruțat pe cei întâi zidiţi pe care 1-a plăsmuit cu mâna Lui 


şi care au păcătuit” să luăm aminte ca nu cumva să nu ne cruţe nici pe noi 
păcătuind fără de pocăință. Mai bine zis „nu i-a cruțat nici pe îngerii care au 
păcătuit, ci legându-i cu legăturile întunericului în iad i-a dat să fie păziți spre 
judecată. Și n-a cruțat lumea veche, ci a păstrat numai pe Noe ca al optulea 
propovăduitor al dreptăţii, când a adus potopul peste cei fără credinţă. Și cetățile 
Sodomei şi Gomorei osândindu-le la nimicire le-a prefăcut în cenușă, dându-le 
ca o pildă nelegiuiţilor în viitor. lar pe dreptul Lot chinuit de petrecerea în 
desfrânare a celor nelegiuiți l-a izbăvit” [ II Petru, 2, 4-7.]. Căci „Domnul poate 
să scape de ispită pe cei credincioşi, iar pe cei nedrepţi să-i păstreze ca să fie 
pedepsiţi în ziua judecății, Şi mai vârtos pe cei ce umblă după imboldurile cărnii 
în pofte spurcate”, „având ochii plini de pofta desfrânării”, săvârşind adulterul 
de vreme ce „cel ce priveşte ca să poftească a şi săvârşit adulterul în inima sa”, 
precum este scris. 


Așadar, auzind de la Domnul sentinţa aceasta să nu îndrăznim a-L contrazice. 
Căci contrazicere este faptul de a spune că „şi cu ce mă vatăm dacă văd şi mă 
întâlnesc cu o femeie şi nu-mi aduc nici o vătămare cu ea?” Cu ce te vatămi? 
Ascultă cu ce te vatămi! Săgeata poftei îți răneşte inima, se spurcă cugetul tău, 
săvârşeşti adulter în inima ta, cum spune Domnul, zămislești din poftă, iar 
„pofta zămislind, naște păcat, iar păcatul, odată săvârşit, aduce moarte” [| lac. 1, 
1155) 


Traducere și adaptare: Laura Enache 


(Sursa: Sfântul Neofit din Cipru, Cateheze monahale Scrieri II, Cateheza a 9- 
a - A aceluiași despre a cincea săptămână din post și despre cele cinci simţuri 
ale trupului şi mărturii din Sfânta Scriptură și îndemnuri folositoare) 

lar mirosul nu este ca să miroase cele ce trag spre pierzanie, ci ca să simtă buna 
mireasmă a Mirului celui deşertat căci zice: „Mir deşertat este numele Tău şi la 
mireasma mirului Tău alergăm” | Cânt. 1, 3-4.]. Acest mir s-a deșertat în orașul 
Betleem din preacuratul vas al Preanevinovatei și Preasfintei şi s-a umplut de 
bună mireasmă tot pământul cel de sub soare. 


De aceea și magii de la răsărit şi păstorii şi îngerii din cer, apropiindu-se, au 
alergat la mireasma acestui mir şi au văzut pe Mirul acela prunc şezând în iesle 
şi pe Stăpâna aceea preacurată, vas de mir care L-a cuprins. Căci atunci cu 
adevărat era acolo bună mireasmă „mai presus de toate miresmele” | Cânt. 1, 3 
şi 4, 10.]. Şi mirosindu-l magii, s-au închinat și daruri ca unui Împărat şi 
Dumnezeu au adus, iar păstorii s-au întors povestind toate câte au văzut şi au 
auzit, iar îngerii au strigat: „Slavă întru cei de sus lui Dumnezeu şi pe pământ 
pace întru oameni bunăvoire” | Cf.Mt, 2, 1 şi Le. 2, 7.]. 


Acest mir, mirosindu-l sfinţii, au alergat în urma Lui, iar dreptul Noe [Fc. 6, 5.] 
umplându-se oarecând de bună mireasma lui Dumnezeu, a împlinit toate cele 
poruncite lui de EI [Lc. 17, 10.] şi a adus jertfă „Şi a mirosit Domnul miros de 
bună mireasmă” | Fc. 8, 21.] de la grăsimea jertfei lui din pricina cugetului prea 
înmiresmat a celui ce aducea jertfa, iar tămâierea iudeilor, din pricina socotinţei 
lor celei urât mirositoare este Lui urâciune [Cf.s. 1, 13.]. Şi de la jertfa 
dreptului „a mirosit Domnul miros de bună mireasmă” pentru ca şi acum cei ce- 
I aduc cu recunoştinţă jertfă de laudă [Evr. 13, 15.] să miroasă Domnul miros 
de bună mireasmă. 


Dar a vărsat şi femeia [Mt. 26, 6; Mc. 14, 3; In 12, 3.] mirul cel de mult preţ 
peste Mirul cel Nepreţuit de sus, a şters cu mir pământesc pe Mirul cel ceresc și 
mai degrabă ea s-a împărtăşit de bună mireasmă decât a dat. De aceea s-a şi 
umplut casa de bună mireasmă. „ŞI la mireasma mirului Tău alergăm” | Cânt. 1, 


3-4.] şi „mir deșşertat este numele Tău” <şi mireasma mirurilor Tale> „mai 
presus de toate miresmele” și „pentru aceea tinerele Te-au iubit”. 


Era în Betleemul Iudeii, înlăuntrul peşterii, Mirul cel mai presus de fire şi vasul 
Mirului. O, Taină străină! S-a deşertat atunci, S-a deşertat, S-a născut acolo 
Mirul cel ceresc, Mir mântuitor, Mir care covârşeşte toată mintea, Mir negrăit, 
Mir mântuitor, Mir sfânt şi preasfânt și mai înalt decât toată mintea, Mir care 
înmiresmează toate dumnezeieştile oştiri şi Care adună pe pescari la învăţătură 
şi pe ostaşi la luptă, iar pe cuvioşi îi întăreşte şi pe femei le îndârjeşte să capete 
mireasma Mirului dumnezeiesc şi „pentru aceea tinerele Te-au iubit”. 


Nu a fost acolo în peştera aceea, nu a fost acolo naştere obişnuită, nu a fost 
silire, nu a fost moşire, nici şirul slujitoarelor, nici pat, nici căldură, nici nevoie 
de apă proaspătă, nici de schimbarea veşmintelor, nici de mâncarea obişnuită, 
nici întristare. Căci așa cum mirul fără nici o silire se deșartă din vasul lui, nici 
nu întâmpină vreo altă greutate, ci îi vrea numai pe cei ce se împărtăşesc de 
mireasma Lui, la fel toate sunt prin naşterea ta, Preasfântă Stăpână, fără de 
prihană, toate sunt curate şi prea curate, toate armonioase, toate strălucitoare, 
toate, în chip sensibil şi înţelegător, sunt pline de corul îngerilor, toate, toate 
sunt pline de buna mireasmă a naşterii Tale „şi mireasma mirurilor Tale, mai 
presus de toate aromatele” şi „pentru aceea tinerele Te-au iubit” şi „la mireasma 
mirurilor Tale alergăm”. 


Am văzut şi folosul acestui simţ, adică al mirosului? Am simțit buna mireasmă 
„mai presus de toate aromatele”? Slavă Ție, Dumnezeule, Slavă Ţie Celui ce 
bine ai înmiresmat lumea prin venirea Ta, şi slobozeşti din duhoarea păcatului 
pe cei ce vor. Prin urmare, de vreme ce am aflat, cu harul lui Dumnezeu, folosul 
celor două simţuri, adică al vederii şi al mirosului, şi cât câştig le vine celor ce 
văd bine şi miros bine, trebuie să cercetăm pe scurt şi cele privitoare la gust, 
după cum ne dă dumnezeiescul har să vorbim despre acesta. 


Iar gustul nu pentru aceea este dat de Dumnezeu, ca [gura] să distingă amarul de 
dulce şi caldul de rece şi ca o pâlnie să coboare mâncărurile în burduf, în 
pântece, şi să-l umfle ca pe un burduf cu vin nou [Mt. 9, 17.] şi să arate trupul 
dezmierdat şi gras şi să-l îndoape cu hrană bogată, pentru viermi, la vremea 
potrivită. Nu cumva vom mai deschide gura iarăşi [Adică după moarte.] cu timp 
şi fără de timp [Cf.II Tim. 4, 2.], ca să mai vorbim în deşert şi să mai insultăm și 
să mai clevetim, să mai acuzăm sau să mai ponegrim, să mai condamnăm și să 
mai luptăm sau să ne mai jurăm şi să mai mințim şi să mai zicem cele ce nu se 


cuvin şi să o avem pe aceasta ca pe o „groapă deschisă” | Ps. 5, 10.], potrivit 
dumnezeiescului David şi să trimitem duhoarea care vine din murdăria 
cuvintelor, ca din groapa deschisă a unui mort care zace pe fundul ei [Cf.Sfântul 
loan Gură de Aur, Omilii la Psalmi, Tâlcuire la Psalmul al S-lea.], ci gura ne 
este dată ca trupul să fie hrănit cu măsură prin el, prin gust adică, pentru 
susținerea vieții şi să o deschidem, gura, evident, pentru cuvântul lui Dumnezeu 
şi să transmitem neamurilor dumnezeieștile învățături, dar şi să cântăm şi să ne 
rugăm şi să lăudăm pe Dumnezeu, cât ne este cu putință. „Fiule”, zice, 
„deschide gura ta pentru cuvântul lui Dumnezeu și judecă toate în chip sănătos. 
Deschide gura ta şi judecă drept” [| Pilde 31, 8-9.]. Şi iarăşi: „Gura mea, zice, va 
grăi înțelepciune şi cugetul inimii mele pricepere” | Ps. 48, 4.]. 


Iar urechile nu le-am primit pentru auzirea deşertăciunilor, ca să auzim cântece 
sataniceşti şi demonice, şi sfaturi rele şi cuvinte de ruşine vorbărie murdară și 
altele asemenea cu acestea („auz deșert nu vei primi” | leş. 23, 1.]). „Vezi”, 
zice, „nu cumva să intre moartea prin porțile tale” [ ler. 9, 20.], (despre care 
porți am vorbit puţin la începutul cuvântului), ci ca să auzim mereu tâlcuite de 
dumnezeieştile Scripturi minunatele cuvinte dumnezeieşti. „Mi-a dat mie ureche 
să aud, zice, şi învăţătura Domnului va deschide urechile mele” [ Is. 50, 4-5.]. 


lar toţi cei care sunt dispuși către acestea [Adică față de cuvântările dumne- 
zeieşti sau tâlcuiri] cu nepăsare sau cu ostilitate, dar iau aminte cu râvnă la cele 
ruşinoase şi deşarte [Cf.lona 2, 9.] şi mincinoase, acestora li se potriveşte „ca o 
aspidă surdă care își astupă urechile ei” | Ps. 57, 5-6.]. lar cei care nu ascultă 
deloc glasul celor care vestesc dumnezeieştile învățături şi sunt vrăjiți de 
diavolul cel înţelept în răutate, tot aşa, şi acestora li se potriveşte: „Cu auzul veţi 
auzi şi nu veți pricepe, şi cu ochii veţi privi, dar nu veţi vedea” | Is. 6, 9-10.]. De 
ce? Fiindcă „s-a îngroşat”, zice, „inima poporului acesta şi cu urechile lor greu 
aud, ochii lor s-au închis, ca nu cumva să vadă cu ochii, şi să audă cu urechile şi 
să priceapă cu inima și să se întoarcă şi Eu să-i vindec”| Is. 6, 10-11; Mt. 13, 14- 
15.]. 


lar cei care s-au învrednicit să vadă cu pricepere şi să audă cum trebuie pot şi 
aceştia să cânte împreună cu profetul: „Doamne, auzit-am auzul Tău şi m-am 
temut, înțeles-am lucrurile Tale şi m-am spăimântat” | Avac. 3, 2.]. Şi pe bună 
dreptate. Căci cel ce aude auzul lui Dumnezeu cum trebuie fie se teme foarte şi 
se cutremură, precum zice profetul „Doamne, auzit-am auzul Tău şi m-am 
temut”, fie se bucură potrivit cuvântului: „Adusu-mi-am aminte de Dumnezeu şi 
m-am bucurat” | Ps. 76, 3.], fie se spăimântează precum acel: „Înţeles-am 
lucrurile Tale şi m-am spăimântat”. 


lar pipăitul mâinilor nu a fost dat de la Dumnezeu ca să atingem cu mâinile în 
chip viclean și vătămător și să ne întinăm cu furturi și lăcomii sau să ucidem 


prin ele sau să lovim fără milă și cu multă cruzime, ci să le ridicăm în chip 
cuvios la rugăciune, potrivit dumnezeiescului apostol [I Tim. 2, 8.] și iarăși, 
împreună cu genunchii, să le plecăm și pe ele, fie lucrând și slujindu-ne nouă, 
fie şi altora după putere, potrivit cu dumnezeiescul apostol, care zice: „Mâinile 
acestea au slujit pentru trebuinţele mele şi ale celor ce erau cu mine” | Fapte 20, 
34.] şi „trebuie să trăiţi în linişte şi să faceţi fiecare cele ale sale şi să lucraţi cu 
mâinile voastre” | 1 Tes. 4, 11.]. lar „dacă cineva nu vrea să muncească, nici să 
nu mănânce” | Il Tes. 3, 10.], zice. 


Acestea și altele precum acestea avându-le în minte de Dumnezeu purtătorii 
Părinții noștri, au lucrat cu mâinile pentru aceste trei motive, ca prin aceasta să 
alunge gândurile şi fără lucru să nu mănânce pâine, dar şi să şi-o procure pe 
aceasta prin propriile lor osteneli. Şi cei mai mulți, adunând ramuri tinere de 
finic, împleteau cordele |Cf.Palladie, Istoria lausiacă, 2 (vol. 2, pp. 17, 10-11, 
ed. Butler, PG 34, 1011B).], alţii se îndeletniceau cu altceva, alţii s-au ostenit la 
fus, precum a arătat unul dintre fericiţii aceia: „Îmi cobor fusul, zice, şi pun 
moartea înaintea ochilor mei” | AnooOeyuara Ilarepov, 3, 52-53.] şi celelalte. 


[...] 


„Dumnezeu şade pe tronul cel sfânt al Lui” [Ps. 46, 9.], înconjurat în mod 
negrăit şi netrupesc de corurile cele îngereşti. Au stat şi aceştia pe tronul 
sfinţeniei, sloboziți fiind din împrejurările vieţii, înconjurați de virtuți și 


împodobiţi de dumnezeieşti cugete. „Împărăţit-a Dumnezeu peste neamuri” [Ps. 
46, 8.]. Au împărăţit şi aceştia peste patimile cele idoleşti. „Domnul a împărățit, 
întru podoabă s-a îmbrăcat” [Ps. 92, 1-2.] şi aceştia, împărăţind peste patimile 
lor, întru nepătimire s-au îmbrăcat. „Îmbrăcatu-S-a Domnul cu putere și S-a 
încins”, s-au îmbrăcat şi aceștia cu dorul cel dumnezeiesc şi cu putere s-au 
încins. 


„S-a smerit Hristos până la moarte, şi încă moarte pe cruce” [Filip. 2, 8.] şi 
aceştia s-au smerit, luându-și crucea, urmându-l Lui până la moarte. „Păcat nu a 
făcut, nici nu s-a aflat în gura Lui vicleşug” [I Pt. 2, 22.], aceasta este însă 
numai izbânda Dumnezeului-om, Hristos, iar noi toţi am păcătuit şi ne-am lipsit 
de slava lui Dumnezeu, îndreptându-ne în dar numai prin harul Lui [Rom. 3, 23- 
24.]. 


Totuşi aceia s-au străduit, după putere, să nu păcătuiască şi să nu se afle 
vicleșug în gura lor, adică după lepădarea lumii şi după făgăduinţa făcută în 
Hristos. Şi că aceasta este adevărat, vezi-mi pe prea cuviosul acela Moise 
Arapul, şi pe prea cuvioasa Maria Egipteanca, și pe prea cuvioasa Pelaghia, cea 
de un cuget cu dânsa, de câtă pocăință au dat dovadă, şi de cât har dumnezeiesc 
s-au bucurat încă din viaţa aceasta. 


Am aflat, aşadar, cum pe bună dreptate Dumnezeu 1-a slăvit pe cei ce-L slăvesc 
pe EI [I Rg. 2, 30.]. lar dacă ne întoarcem puţin îndărăt şi iarăşi vom cerceta 
isprăvile noastre, vom afla că pe bună dreptate şi după vrednicie suntem lipsiţi 
de harul acelora şi vom cunoaşte că, într-adevăr, „nu este părtinire la 
Dumnezeu” [Rom. 2, 11.]. lar dacă în continuare vom dezvolta şi acel „cel ce 
Mă iubeşte, ține poruncile Mele” [In 14, 23.], vom afla că aceia nu numai că au 
păzit poruncile, dar le-au şi întrecut cu prisosinţă, ca atunci când spune că „cel 
ce se uită la femeie pentru a o pofti pe ea”, iar aceştia nu numai la femeie, dar 
nici măcar la fața unui bărbat nu voiau să privească. Şi martor este cel ce a zis: 
„Nu am văzut față de om în cetatea Alexandriei, afară numai de cea a 
Episcopului” [AnoepOeyuarollarepov,4, 66.]. Aşadar, nu a întrecut porunca prea 
cuviosul acesta şi cei din preajma lui? Dar noi nu numai că nu ţinem poruncile, 
ci, mai mult, le şi călcăm, încât nu numai că privim ca să poftim, ci pe deasupra 
păcătuim cu neruşinare. 


Vezi cum aceia le-au şi păzit, ba le-au și întrecut, iar noi le-am dezlegat şi le-am 
călcat? Și pe drept cuvânt: căci acolo unde este paza poruncilor, acolo și 
prisosește dreptatea, iar unde este dezlegare de poruncă, numaidecât urmează şi 
călcarea ei. Drept aceea, aceia s-au îndumnezeit, fiindcă Hristos Și-a făcut sălaş 
întru ei [Cf.In 14, 23.], iar noi pe bună dreptate şi după vrednicie rămânem cei 
mai MICI. 


„Deci cel ce va strica una dintre aceste porunci, foarte mici, şi va învăţa așa pe 
oameni, foarte mic se va chema în Împărăţia Cerurilor, iar cel ce va face și va 
învăţa, acesta mare se va chema în Împărăţia Cerurilor” [Mt. 5, 19.]. 
Înfricoşătoare este ameninţarea. Dacă pentru dezlegarea unei singure porunci, şi 
aceasta încă foarte mică, avem a ne afla atunci foarte mici, ce nu vom pătimi, 
dacă vom dezlega toate poruncile dumnezeieşti laolaltă, atât pe cele foarte mici, 
cât şi pe cele de căpătâi? lar dacă cineva, păzindu-le pe toate, le va şi învăţa, 
precum dumnezeiescul loan Gură de Aur și cei părtași lui, de care slavă nu va fi 
învrednicit în Împărăţia Cerurilor? 


Căci zice: „Dacă nu va prisosi dreptatea voastră mai mult decât cea a 
cărturarilor și fariseilor, nu veţi intra în Împărăţia Cerurilor” [Mt. 5, 20.]. Şi care 
este deci dreptatea cărturarilor şi a fariseilor? Zic că dau zeciuială din avutul lor 
şi apoi iarăşi din ce le rămâne dau şi o altă a cincea parte şi iarăși o altă a treia 
parte, încât, fără puţin, împart jumătate din avuţiile lor [Lc. 19, 8.]. 


Și aceasta este dreptatea cărturarilor şi a fariseilor. Ce vor face deci cei care nu 
numai că nu dau zeciuială [Mt. 23, 23 şi Le. 11, 42; 18, 12.] din avutul lor, nici 
nu împart a cincea sau a treia parte, ci mai curând se lăcomesc cu nerușinare sau 
fură, răpind cele străine. Să vadă cei ce fac unele ca acestea dacă le este lor cale 
să intre în Împărăţia Cerurilor! Căci dacă Hristos a zis: „Nu veţi intra în 


Impărăţie dacă nu va prisosi dreptatea voastră”, atunci tu, care furi şi răpești şi 
te lăcomeşti, mai degrabă prisoseşti în nedreptate. 


Dar poate împarți din acestea câțiva oboli sau împodobeşti vreo icoană sau 
ridici vreo biserică sfântului cutare şi îţi închipui că ai făcut ceva mare. Dar 
sfânta icoană, pe care ai împodobit-o din lăcomiile tale, mai degrabă ai întinat-o 
decât ai împodobit-o, punând împrejurul ei răpirile lăcomiei tale. Și zice sfântul 
către tine, căruia, chipurile, i-ai împodobit icoana: „Pentru ce ai cugetat 
fărădelegea că voi fi asemenea ţie?” [Ps. 49, 21.] Căci darurile furilor şi 
hrăpăreților „urâciune sunt Domnului, căci în chip nelegiuit le aduc pe ele” 
[Pilde 3, 9.]. Şi „cinsteşte-L pe Domnul din ostenelile tale cele drepte şi 
arvuneşte-l Lui din pârga roadelor dreptăţii tale”. Căci Eu sălășluiesc în 
Împărăţia Cerurilor şi nu am nevoie de ale tale, dar aceia pe care i-ai nedreptăţit, 
lăcomindu-te, sunt apăsaţi de multă sărăcie şi au nevoie de cheltuieli, adică de 
hrană, de băutură, haine şi acoperiș deasupra capului. Şi acelora trebuie să le 
faci bine ca unora ce au fost nedreptățiţi de tine. 


Ai auzit că „dacă nu va prisosi dreptatea voastră mai mult decât a cărturarilor şi 
a fariseilor, nu veţi intra în Împărăţia Cerurilor”? Dar poate ești unul dintre cei 
săraci, neavând ce să împarţi. Depărtează-te acum de furt şi lăcomie, sau mai 
degrabă, chiar dacă ai fi cel mai sărac dintre toți oamenii, şi un singur pahar cu 
apă rece de vei da, nu vei pierde plata ta [Mt. 10, 42.], precum zice Domnul că 


şi văduva aceea, numai cu doi oboli a cumpărat Împărăţia jiMe 19549 ce 21 
1-2.]. 


„Oricine se mânie pe fratele său în deşert, vinovat va fi de judecată” [Mt. 5, 
22.]. Cel ce se mânie în deşert, adică se înfurie în mod nedrept, fără a socoti că 
toți suntem frați şi avem toţi, prin harul botezului, un singur părinte, pe 
Dumnezeu [Mt. 23, 8.], şi se mânie în deşert pe fratele sărac şi simplu, vinovat 
va fi de judecată. Căci cel ce zice fratelui său rakâ, adică nebune, vinovat va fi 
de judecata sinedriului” [Mt. 5, 22.]. Cel ce zice fratelui său rakâ, [Domnul] 
porunceşte să fie dat judecății sinedriului ca un calomniator şi încrezut. ŞI aşa 
cum mai înainte, voind să taie păcatul, a tăiat mai întâi privirea curioasă şi 
iscoditoare, zicând că „cel ce priveşte la femeie ca s-o poftească, deja a curvit 
cu ea în inima lui” [Mt. 5, 28.], la fel şi aici, vrând să-i împiedice sau mai 
degrabă să-i îngrădească pe calomniatori, porunceşte să-i aducă pe aceștia, ca pe 
nişte vinovaţi, înaintea sinedriului. „lar cel ce spune fratelui lui prost, vinovat va 
fi de gheena focului” [Mt. 5, 22.]. 

lar unii dintre răsăriteni, precum a arătat Istoria filothee, făcând fire, ţeseau saci, 
iar alții având hârleţe şi săpăligi săpau pământul și, lucrând ei înșiși, nu aveau 
nevoie de hrană de la nimeni altcineva, imitându-l pe Sfântul Antonie cel mare 
și în acest lucru, cum îl imitau în toate. 


Şi fiindcă, potrivit Sfântului Vasile cel mare, „este bună și legiuită munca 
trupului”, de vreme ce, şi strămoșului nostru, Dumnezeu i-a poruncit să lucreze 
şi să păzească dumnezeiescul Rai. Şi zice despre aceasta înțeleptul în cele 
dumnezeieşti, loan Hrisostomul, cel cu cuvintele de aur: „Nu cumva grădina 
Raiului avea nevoie de paza lui Adam”? Nu cumva avea nevoie de săpătura lui? 
Nicidecum, ci fiindcă lenevirea învaţă toată răutatea [38], Dumnezeu i-a po- 
runcit să o lucreze şi să o păzească, dar nici aşa nu a scăpat de uneltirea 
diavolului. 


Prea cuvioşii au păzit neîntinate aceste cinci simţuri (fie ca şi noi, Doamne, prin 
rugăciunile lor să le păzim pe acestea neprădate). Şi dimpotrivă, s-au sârguit să 
ucidă şi pe aceste trei [patimi] născătoare a oricărui păcat: lăcomia pântecelui 
împreună cu slava deşartă şi cu fiica lor cea nesătulă, adică iubirea de argint. Şi 
cum ar putea fi slujită această blestemată doime, adică lăcomia pântecelui şi 
slava deşartă, dacă nu ar fi zămislit şi nu ar fi născut drept fiică, rodul lor, 
iubirea de arginţi (cum ar putea spune cineva „semănând sămânță după felul şi 
asemănarea ei”). Căci amândouă tind să se poarte cu obrăznicie. Căci una nu l-a 
cruțat pe strămoșul nostru, iar pe Stăpânul l-a îndemnat să preschimbe pietrele 
în pâini, iar cealaltă a doborât minţile cele nematerialnice din cer pe pământ și 


în iad, iar Stăpânului cu neruşinare I-au poruncit să Se arunce jos de pe aripa 
Templului. 


Iar fiica acestora pe slujitorul profetului, omul lui Dumnezeu, l-a umplut de 
lepră, şi pe luda, din apostol şi ucenic, l-a făcut vânzător, şi această fiică atotrea 
L-a răpit ca să-L facă închinător [al ei] pe Cel închinat de toată făptura şi i-a 
făgăduit să-l dea Lui împărăţia lumii, bogăţia şi slava ei, dar „nedreptatea a 
mințit sieși”. Dar nu l-a mai aflat pe Adam cel uşor de amăgit, nici pe îngerul 
cel ușor de schimbat (evuerăfinrov), nici voia acelui ucenic al omului lui 
Dumnezeu, ci a aflat pe Dumnezeu tăinuit şi om la vedere și zicându-i lui 
împotrivă: „Nu numai cu pâine va trăi omul, ci cu tot cuvântul care iese din gura 
lui Dumnezeu”, şi „să nu ispiteşti pe Domnul Dumnezeul Tău”, şi „înapoia 
Mea, satano”. Şi s-a depărtat de EI, şi „îngerii, venind, îi slujeau Lui”, cuvântul 
arătând că cel ce biruieşte aceste trei patimi, lăcomia pântecelui, slava deşartă şi 
iubirea de arginţi este slujit în chip nevăzut de sfinţii îngeri. ( Fie, Doamne, ca şi 
noi să fim învredniciţi a fi biruitori ai acestor patimi cu rugăciunile sfinților Tăi 
celor care le-au biruit). 

Să ne gândim, așadar, la isprăvile sfinţilor, să ne gândim şi la scăderile noastre 
şi să vedem care este măsura noastră şi a acelora şi să aflăm că mare este 
diferenţa între noi şi ei. Şi să-i vedem pe aceia ca pe nişte îngeri purtători de 
trup (iar pe noi ezit şi oameni să ne numim) şi să ne cercetăm pe noi înşine și să 
ne întrebăm de unde vine o asemenea diferenţă, deşi Dumnezeu vrea ca toți să 
se mântuiască şi toţi să devină dumnezei şi să se numească fii ai Celui Preaînalt. 
Căci atunci când spune: „Dumnezei sunteți şi toţi fii ai Celui Preînalt”, arată că 
pe toți îi cheamă la această mare vrednicie. 


Şi atunci cum [e cu putinţă ca] noi să ne deosebim într-atât de cuvioşii aceia 
cam pe cât se deosebesc dobitoacele cele necuvântătoare de firea cea 
cuvântătoare? lar aceia s-au îmbogățit în cunoștință, şi lucrarea practică, şi în 
contemplaţie, şi în izvorul minunilor, și în petrecerea cu îngerii, şi în fapte mai 
presus de fire, şi în vederi tainice, şi în îndrăznirea către Dumnezeu ([vorbind cu 
EI] aşa cum vorbește fiul unui tată şi un prieten către alt prieten) și Dumnezeu 
este gata să plinească voile lor. 


Nu le avea pe acestea toate Sfântul Antonie cel mare şi vestitul acela preot 
Ilarion cel mare sau dumnezeiescul Pahomie şi marele Arsenie, şi Daniil 
Skitiotul, cel de o seamă cu îngerii, şi ucenicul lui, dumnezeiescul Andronic, și 
Eftimie cel foarte mare între părinți şi dumnezeiescul Sava şi mulțimea 
ucenicilor lor, nu mai mici decât ei, și măreţul loan al Scări, sau Sfântul 
Simeon din Muntele minunat şi cel părtaş cu acesta şi de un nume cu el şi cei cu 
aceeaşi vieţuire cu ei, Daniil Stâlpnicul şi Alipie, cel între ierarhi dumnezeiescul 
Gură de Aur şi marele Vasilie descoperitorul de Dumnezeu, și Grigorie 
Teologul şi mai înaintea acestora, marele făcător de minuni Grigorie al 


Neocezareii, şi Athanasie cel mare, şi dumnezeiescul Nicolae, şi tot soborul 
sfinților, ca să nu mai lungesc cuvântul înşirându-i pe mulți? Dar dacă ne vine 
greu şi numai să le înşirăm numele cum oare vom putea arăta râvna vieţuirii lor? 


Cum oare ei, oameni fiind şi încinşi cu trup şi constrânși de nevoile cele după 
fire şi peregrinând prin viața aceasta, s-au bucurat de atâta slavă? Nu cumva de 
la bun început s-au născut sfinţi şi au fost sloboziţi de tirania trupului? Dar dacă, 
poate, unii s-au născut astfel, în mod sigur nu sunt mai mulți de patru sau opt. 
Dar nici aceştia, cred, nu au fost sloboziți desăvârșit de nevoile cele fireşti. Căci 
acest lucru aparţine îngerilor și numai lor, toţi ceilalți sunt supuși nevoilor fireşti 
ale trupului. 


Și atunci pentru ce ne deosebim atât de mult de aceia, oameni fund şi ei, și 
părtaşi firii oamenilor. Să spunem mai întâi că aceia au dobândit atâta har, 
fiindcă Dumnezeu li le-a dat şi vom afla că de aceea noi suntem lipsiţi de har. 
Dar „nu este părtinire la Dumnezeu”, aşa încât pe aceia să-i slăvească şi pe noi 
nu. Or, dacă am umbla pe fericita cale a acelora, numaidecât i-am ajunge şi noi 
pe aceia şi am fi învredniciţi de harismele lor. 


Căci noi pe altă cale am umblat, nu pe cea strâmtă și îngustă, ci pe cea lată și 
largă - patimile cele pierzătoare, poftele trupului, odihnele cele trupeşti, 
mâncărurile cele gustoase, slăvirile în deșert cele la pământ târâtoare, 
neînfrânarea limbii, pe scurt, nestăpânirea celor cinci simțuri, negrija de a 
asculta Sfintele Scripturi, negrija faţă de suflet şi călcarea poruncilor lui Hristos, 
Dumnezeul nostru. Am făgăduit să spun mai întâi cele ale sfinților, dar cuvântul 
ne-a tras să spunem mai întâi cele ale noastre. 


Au păzit aceia după chipul și asemănarea. Căci au auzit tâlcuită dumnezeiasca 
Scriptură: „Şi a zis Dumnezeu: Să facem om după chipul şi asemănarea noastră” 
şi au cercetat ce este după chipul şi asemănarea și au aflat că după chipul este 
partea rațională şi conducătoare, iar asemănarea este facerea de bine [70 
ayaBonoidv] şi voia liberă [ovrezovotov]. Căci Dumnezeu împărăţeşte ca un 
Ziditor şi Creator a toată făptura văzută şi nevăzută, iar pe om l-a pus să 
împărăţească pe pământ şi aceasta este după chipul. Dumnezeu este pricina 
oricărui bine și nicidecum a răului. Dar vrea ca și omul să lucreze binele, atât 
cât îi este cu putinţă, şi să se depărteze de toată răutatea, şi aceasta este după 
asemănarea. 

Căci aşa cum un medic iscusit îi tratează pe cei tăiați şi nu le îngăduie să 
mănânce nimic din cele vătămătoare, ca să nu moară, (căci ştie că de la 
neînfrânarea de la bucate se prelungește boala, şi de la boală se trage moartea), 


la fel şi Hristos ştia că răul se măreşte treptat şi din mânie se naşte ocara, din 
ocară se ajunge la lovire, din lovire adeseori se întâmplă şi ucidere, după cum de 
la o privire iscoditoare se naşte pofta, din poftă învoirea şi din aceasta săvârşirea 
păcatului. De aceea de la început a tăiat păcatul, spunând să nu ne mâniem în 
deşert pe fratele, apoi să nu-i spunem lui nebune și a rânduit pedepse pe măsură. 


Aceste porunci, cred, le-a numit foarte mici, zicând că cel ce dezleagă „una 
dintre poruncile acestea, foarte mici, foarte mic se va chema” și mai înainte de 
ele a amenințat cu aceasta, ca să nu îndrăznească cineva să zică ce înseamnă a 
se mânia sau a zice nebune. lar în cazul acelui prost multă amenințare a pus și 
cu adevărat înfricoşătoare: „Vinovat va fi de gheena focului” cel ce spune 
fratelui său prost. 


Şi ce înseamnă prost, că de atâta pedeapsă se face vinovat, încât se osândeşte în 
gheenă? Prost aceasta este şi se numește, ceea ce este cu desăvârşire nelucrător, 
netrebnic ca atunci când spune „dacă sarea se va strica, cu ce se va mai săra? De 
nimic nu mai este bună decât să se arunce afară și să fie călcată în picioare de 
oameni”. lar omul, fiind după chipul şi asemănarea lui Dumnezeu nu este prost 
şi nici nu se numește astfel. Pentru aceea și cel ce îl numește pe el prost 
„vinovat va fi de gheena focului”. Dacă numai lucrul acesta ne face vinovaţi de 


gheena focului, ce va fi celor ce taie şi spânzură şi lovesc cu sălbăticie, cu multă 
cruzime? 


Traducere și adaptare: Laura Enache 


(Sursa: Sfântul Neofit din Cipru, Cateheze monahale. Scrieri 11) 


Sfântul Neofit din Cipru - Cateheză despre a 5-a săptămână din Post (V) 


Săgeata poftei îţi rănește inima, se spurcă cugetul tău, săvârşeşti adulter în inima 
ta, cum spune Domnul, zămisleşti din poftă, iar „pofta zămislind, naşte păcat, 
iar păcatul, odată săvârşit, aduce moarte”. Vrei o vătămare mai mare decât asta? 
Vrei vreo altă pagubă mai mare? Vrei o altă moarte mai grea decât aceasta? Ai 
auzit că pofta vine din privirea curioasă şi pătimaşă. lar din poftă vine păcatul, 
iar din păcat, moartea sufletului. lar din moartea sufletului, despărţenia de 
Dumnezeu. lar despărțirea de Dumnezeu este osânda cu demonii, iar osânda 
împreună cu demonii, pedeapsă veşnică. lar pedeapsa veşnică este „foc nestins”, 
„vierme neadormit”, „întunericul cel mai dinafară”, „scrâşnirea dinților” şi tartar 
ŞI „plângere fără de mângâiere”, cum mărturiseşte Scriptura. Şi nimeni să nu fie 
necredincios şi să socotească acestea basne. Şi nimeni să nu fie îngreunat de 
cele spuse pentru mântuirea şi folosul vostru. Fiindcă nu spre a vă îngreuna, ci 
spre a vă folosi mai mult şi a răbda osteneala de aici ca nu cumva în loc de 
râvnă, să vă abateţi spre trândăvie, în loc de mulţumire, să vă abateţi spre 
nemulțumire, în loc de cinste, spre necinste. 


„Cei ce se ostenesc cu cuvântul şi cu învățătura să se învrednicească de îndoită 
cinste”, zice Apostolul. Dar eu spun acestea nu ca să pretind cinstea voastră. 
Căci cinstea mea şi slava şi folosul le socotesc a fi mântuirea voastră, progresul 
vostru, pocăinţa fiecăruia dintre voi, întoarcerea fiecăruia, îndreptarea fiecăruia 
şi depărtarea de tot răul. Aceasta este cinstea mea şi bucuria, câștig nedeşertat, 
dacă voi vedea şi voi auzi despre voi că şi mici, şi mari, căutaţi calea mântuirii 
şi vă luptaţi să fiţi mântuiţi. 


Căci vremea de acum este vreme potrivită pentru lupta mântuirii. Ne cheamă pe 
noi Stăpânul casei la lucrarea viei Lui. Căci îi primește pe cei ce au venit în 
ceasul al şaselea şi al nouălea. Să nu ne lenevim cu nimic, să nu trândăvim prin 
nimic, să nu ne păgubim cu nimic, noi, cei ce până acum am întârziat. Să ne 
apropiem cu credinţă, să ne apropiem cu bărbăţie, să ne apropiem cu cele mai 
bune nădejdi de via mântuitoare. Căci a venit săptămâna a cincea din post, de 
aceea am şi vorbit în general despre cele cinci simţuri ale trupului şi vremea 
deja se apropie de bucuria universală. Să alergăm, să ne grăbim, ca să primim 
dinarul, ca să intrăm la cina aceea mare, ca să ne bucurăm de neprihănita aceea 
nuntă, să venim în cămara de nuntă cu candele luminoase, ca să ne sălăşluim în 
paturile de nuntă cele cereşti, cu harul Mirelui, pentru ca talantul care a fost 
încredinţat fiecăruia îndoit să-l aducem înapoi cu împreună-lucrarea lui 
Dumnezeu și cu harul, ca să auzim fiecare dintre noi: „bine, slugă bună şi 


a) 


credincioasă, intră întru bucuria Domnului tău” şi toţi să zică amin, fie, fie. 
Traducere și adaptare: Laura Enache 


(Sursa: Sfântul Neofit din Cipru, Cateheze monahale. Scrieri 11) 


Părintele Arsenie Boca - Predică la Duminica Sfintei Maria Egipteanca 


IRI), e asieură de adevărul celor 


scrise chiar de el; „iară dacă unii nu vor crede, Dumnezeu să le fie milostiv, că 
aceia se uită numai la slăbiciunea firii omeneşti”, pierzând din vedere puterea 
lui Dumnezeu. 


Awa Zosima, bărbat îmbunătăţit, dintr-o mănăstire din Palestina e ispitit de 
gândul desăvârşirii, la care se credea a fi ajuns. Deci voia să ştie dacă se mai 
află oarecine pe pământ să-l întreacă? Cineva îl îndreaptă la o mănăstire lângă 
Iordan. Acolo se potrivi obiceiului călugărilor, care în postul mare aveau o 
petrecere prin pustie, împrăştiaţi. Zosima intră în adâncul pustiei, cale de 20 de 
zile de mers. Vede pe cineva, mergând, mai mult ca o nălucă, cu părul alb, cu 
înfăţişarea arsă de soare. Fuge Zosima după arătare. Arătarea îl opreşte, 
spunându-i pe nume: „Părinte Zosima, dă-mi o haină să mă acopăr, că-s 
femeie”. l-a spus că-i şi preot. Mult s-au târguit, din smerenie, pentru 
blagoslovenie, care să o dea. Femeia se ruga în aer. Zosima a avut gând de 
sminteală, că-i duh rău, care se preface că se roagă. Femeia i 1-a descoperit şi 1- 
a rugat s-o creadă că-i femeie păcătoasă, dar întărită cu Sfântul Botez. Awa 
Zosima o leagă cu jurământ să-şi spună viaţa. 


O viaţă începută greşit... Egipteancă de neam, fugită de la părinţi de la 12 ani, 
petrecând în Alexandria, pentru destrăbălări publice cu toți derbedeii vieţii... 
Aşa a petrecut 17 ani... „Dar nu luam bani; aveam numai poftă nesăţioasă şi 
o dorinţă neînfrânată de-a mă tăvăli în noroi. Acesta socoteam că e scopul 
vieţii!” Norod de bărbaţi libieni... se duceau la Ierusalim la praznicul, atunci 
instituit, al înălțării Sfintei Cruci. 


La Ierusalim n-a putut intra nicidecum în Biserică. Ceilalţi intrau fără nici o 
împiedecare; ea nu putea. O putere o oprea. Şi-a dat seama în curtea Bisericii că 
noroiul faptelor ei n-o lasă. Vede o icoană a Maicii Domnului. Se făgăduieşte 
să-şi schimbe viaţa. Atunci a intrat neîmpiedecată, învrednicindu-se de vederea 
Sfintei Cruci. 


-, Treci Iordanul şi bună odihnă vei afla !” I-a spus un glas. Un om îi dă trei 
monede cu care cumpără trei pâini. 


- Care-i calea la Iordan ? (Ultimele vorbe cu oamenii); călătoria. 
III. 


17 ani de lupte cumplite cu gândurile curviei, ca şi cu nişte fiare sălbatice. 
Dorinţe de carne, vin, desfătări, cântece drăceşti, etc. Alerga cu mintea la icoana 
pe care o văzuse. O lumină sfârşea lupta. Suferinţa frigului şi a arşiţei. In 
convorbire strecura şi citate din Scriptură, — mirând pe Zosima. L-a legat să nu 
spună nimănui nimic. 


- „La anul să vii, dar nu după rânduiala mănăstirii, ci în ziua Cinei celei de 
Taină, aducând Sfânta împărtăşanie. Stai cu Ea pe ţărmul Iordanului. Eu voi 
veni Să mă împărtăşesc. O doresc cu dragoste nestăpânită.” Zosima se mâhnea 
de lungimea anului. 


Un potir mic cu Sfânta împărtăşanie. O aşteptare cu pocăință. Femeia vine, în 
sfârşit, însemnând lordanul cu Sfânta Cruce, şi-l trece. 


Impărtăşirea. Trecerea Iordanului iarăşi în pustie. 


Peste un an iarăşi plecarea călugărilor în pustie. Zosima se ruga s-o regăsească. 
A găsit-o moartă, cu o însemnare scrisă pe pământ: „Îngroapă, Părinte Zosima, 
în acest loc, trupul smeritei Maria. Dă ţărâna ţărânei. Roagă-te mereu către 
Domnul pentru mine. M-am săvârşit în luna lui aprilie, după romani, chiar în 
noaptea patimii mântuitoare, după împărtăşirea Cinei celei de Taină şi 
dumnezeieşti”. 


Scrisoarea n-o ştersese vântul, deşi trecuse un an peste ea. Zosima a aflat şi 
numele cuvioasei. A aflat că îndată după împărtăşire, într-o noapte, a săvârşit 
calea obişnuită de 20 de zile; ea a făcut-o într-un ceas. Un leu i-a venit Awei în 
ajutor, săpând groapa cuvioasei. 


IV. 


Deci e cu putinţă corectarea unei vieţi greşite. Vârsta nepriceperii pune păcatul 
ca sens al vieţii sale. Dumnezeu te aduce la cale, la sens. Este o cumpănă de 
ispăşire a relelor: 17 ani de pofte păcătoase, căutate cu nesaţ, aduc - pentru cine 
vrea să se mântuiască - 17 ani de lupte chinuitoare cu stăvilirea lor. 


Sfânt să fii - şi încă dintre cei întocmai cu Apostolii - şi nu pleci din lumea 
aceasta fără să te spovedeşti curat şi nu pleci fară sfintele Taine. 


lată o femeie, care a smerit pe Awa Zosima. Și iată un model de încurajare 
pentru orice inimă zdrobită de păcat sau cu cârma vieţii ruptă şi fără Sensul 
vieţii. Lipeşte-te de Dumnezeu, de Maica prea curată şi viaţa ta se va umple de 
sens. 


Prislop, 10.1V.49. 
Părintele Arsenie Boca “Cuvinte vii” 


136. Rugăciuni nepotrivite 


E de neînchipuit cât e de mare nepotrivirea între ce cer oamenii lui Dumnezeu şi 
între ce cere Dumnezeu oamenilor. Sau, mai bine zis, nu e potrivire deloc între 
ce cer oamenii de la Dumnezeu şi ce-ar dori Dumnezeu să ceară oamenii. 


Evanghelia de astăzi e un model de decepţii de amândouă părţile. In vreme ce 
lisus le prevestea ucenicilor apropierea pătimirii Sale în Ierusalim, cu amănunte, 
ca atunci când le vor vedea să nu cadă pradă deznădejdii, ei, doi dintre ei, îi cer 
lui lisus ranguri de primi-miniştri (primii de-a dreapta şi de-a stânga 
împăratului). 


De atunci au trecut aproape 2000 de ani, dar aceleaşi, şi mai nepotrivite cereri se 
aud şi astăzi: Cutare se roagă lui Dumnezeu să câştige un serviciu; cutare, să i se 
descopere hoţii; unul, să i se risipească duşmanii; altul să câştige la loterie; una, 
să despartă Dumnezeu pe cutare de la cutare; altcineva, de la ţară, să nu i se mai 
împungă vitele; iar un şcolar să reuşească la examene... Lucruri pământeşti, 
trecătoare, nimicuri. 


Sunt însă unii care-l cer lui Dumnezeu socoteală de cum conduce lumea. 
Aceştia vor să asculte Dumnezeu de ei. - Altă nesocoteală. Alţii nu-l cer nimic; 
ba chiar Îi cer să tacă: să nu existe în faţa lor ! 

- Altă socoteală de dat la reparat. 

Oamenii, fiecare în felul lor, cer lui Dumnezeu lucruri potrivite cu icoana - 
concepţia - ce şi-o fac despre Dumnezeu. Apostolii, fiindcă-L doreau împărat pe 
pământ, Îi cer posturi înalte în împărăție; săracii Îl văd pe Dumnezeu ca pe un 


bogat şi-l cer unele ca acestea, etc. Dumnezeu e văzut prin „patimile” şi 
„pătimirile” lor, ca prin nişte ochelari colorați, şi-l cer să le scutească patimile 
de pătimiri, - ori El e altfel. Cred că cea mai deformată fiinţă din capul 
oamenilor a ajuns Dumnezeu. 


Dar ce ne cere Dumnezeu nouă ? Ce-ar dori să cerem ? Să fim ca lisus; în care 
S-a îmbrăcat El, dându-ni-se model şi viaţă. Dumnezeu pune apăsul pe „a fi”, 
noi pe „a avea”. De aceea noi înaintea lui Dumnezeu mereu suntem în trista 
situație de cerşetori, pe când de fapt trebuie să fim în situația de fii. 


Deci chiar aşa rău stând lucrurile, să-L cerem pe lisus, Omul care să ne înveţe să 
fim, deocamdată oameni, şi pe urmă fii. 


Prislop, Dumineca a V-a din post - Marcu 10,33-45 - 26.111.50 
137. Paharul şi Botezul 


Cei doi ucenici doreau ranguri în împărăția lui Dumnezeu. Ei nu ştiau prin câtă 
umilire avea să treacă însuşi Împăratul până „să intre în slava Sa”. Drept aceea 
lisus îi întreabă: „Putea-veţi bea paharul pe care Eu îl beau şi putea-vă-veţi 
boteza cu botezul cu care Eu Mă botez ?” Şi nedându-şi seama, au răspuns 
ucenicii, naiv: „putem”. Răspunsul a fost totuşi confirmat profetic de lisus, căci 
de fapt soarta viitoare a ucenicilor în lume aşa a şi fost: numai pahar de suferinţe 
şi botez de mucenici. 


Tâlcuind cuvintele acestea ale lui lisus, prin cele întâmplate, nu după multe zile, 
înţelegem că paharul pe care avea lisus să-l bea era mai amar decât cupa cu 
cucută pe care atenienii o deteră lui Socrate. 


In paharul lui lisus erau adunate toate fărădelegile oamenilor, care odinioară 
dezlănţuiseră potopul, toată scârnăvia păcatului şi toată văpaia de ură împotriva 
vieţii Sale, împotriva lui Dumnezeu. Tot sângele spurcat - puterea dracilor - care 
curgea prin oameni, | s-a turnat în potir ca să-l bea lisus, singurul Om fără 
prihană. (Şi când se umple paharul fărădelegilor trebuie să se găsească cineva 
să-l bea, căci altfel se varsă şi, sau se potoape pământul sau se aprinde şi-i vine 
sfârşitul.) 


Fierea şi oţetul, puse-ntr-un burete, sunt nimica faţă de paharul fărădelegilor 
omeneşti, pe care a trebuit lisus să le bea cu Sfânt Sufletul şi Trupul Său şi să se 
„facă pentru noi păcat” (II Corinteni 5,21) şi să ia EI, nevinovatul, pedeapsa 
păcatului de la Dumnezeu, ca să ne câştige cu aceasta şi răscumpărarea sau 
mântuirea. 


Sfântul Său Trup era un potir văzut, dar pe care erau acum încărcate toate 
fărădelegile omului şi băute, nu din înclinarea voinţei spre vreo fărădelege, ci 
din nesfârşita iubire de oameni de-a-i izbăvi de păcat. Aceasta era cea mai 
înfricoşată încercare a iubirii. 


A urmat pedeapsa ei; întâi de la oameni: toată mucenia crucii, pe care ura a 
răstignit iubirea. Iubirea de oameni nu s-a frânt pe cruce. Acesta era botezul; 
botezul sângelui. 


A venit apoi şi cea mai grea încercare cu putinţă, părăsirea lui Dumnezeu: 
Iubirea lui lisus de Dumnezeu nu s-a stins nici pe crucea părăsirii. 


S-a întunecat şi soarele şi s-a zguduit şi pământul la această înfricoşată osândă. 
Acesta era botezul spiritului, - întrucât în lisus era şi suflet omenesc adevărat. 


lisus, din iubirea de oameni, luase asupră-Și toată povara păcatului, - care 
printr-un om a intrat în lume -, şi astfel Fiul Omului s-a făcut ţintă a urgiei 
divine, cea asupra păcatului, care lovea de moarte şi persoana omenească ce şi-l 
asumase, dar izbăvea pe ceilalți oameni de aceeaşi osândă şi urgie. 


Acum, din sfântul Său Potir: jertfa de pe cruce, ne-a izvorât nouă „Sângele cel 
curs prin milostivire din coasta Sa”, sângele cel dătător de viaţă al Sfintei 
împărtăşanii. 

Acesta-i darul ce ne-a dat lisus în schimbul paharului ce i L-au dat oamenii; 
schimb care să ne hotărască şi pe noi să ne schimbăm. Darul acesta al Sfintei 
împărtăşanii să ne hotărască odată pentru totdeauna să nu mai băgăm noi 
fărădelegi în Potirul lui lisus. „Nu ştiţi că nu mai sunteţi ai voştri ? Că aţi fost 
răscumpăraţi ?” 

Paharul şi Botezul Domnului, pe care EI ni le-a întors în binecuvântarea Sfintei 
împărtăşanii ar fi bine să ne întipărească în minte întrebarea care să ne 
însoţească înainte de toate faptele noastre: „Oare ce-ar face isus, acum, în locul 
meu ? De ne va urmări pretutindeni întrebarea asta: „Ce-ar face Iisus în locul 
meu ?” cred că nu l-am mai băga atâtea fărădelegi în pahar ! 


Tâlcuirea Sfântului Maxim Mărturisitorul: „Prin «Botezul Domnului» se 
înţeleg toate ostenelele noastre de bună voie pentru virtute. Acestea şterg petele 
de pe conştiinţă şi omoară înclinările noastre spre lumea simţurilor. 


Prin «Paharul Domnului» se înţeleg toate încercările fără de voie, care ne vin 
asupra în răstimpuri de strâmtorare, pentru că stăm în slujba adevărului. 
Răbdând acestea punem dorul după Dumnezeu mai presus de viaţă. 


Deosebirea dintre pahar şi botez este aceasta că botezul omoară aplecarea 
voinţei spre plăcerile vieţii, de dragul virtuţii; iar paharul convinge pe 
credincioşi să pună adevărul mai presus şi de viaţă. Paharul e înainte de botez, 
pentru că virtutea e pentru adevăr, iar nu adevărul pentru virtute. 


De aceea, cel ce cultivă virtutea, având în vedere adevărul, scapă de săgețile 
slavei deşarte; pe când cel ce urmăreşte virtutea ca scop al vieţii, chiar 
câştigându-o o face culcuş părerii de sine şi e rănit de slava deşartă” (Filocalia 
vol. III, pp. 114-115). 


O viaţă cu totul dezinteresată în slujba lui Dumnezeu - căci El e Adevărul -, cu 
cât ne aduce mai grele amărăciuni şi stridenţe cu viaţa decăzută a lumii, cu atât 
ne apără mai bine câştigul ce ni-l va da Dumnezeu, în slavă adevărată, „la 
zidirea din nou a lumii” (Matei 19,28). 


Prislop, 27.111.50 - Marcu 10,33-45 


Arhimandrit loanichie Bălan - Predică la pomenirea Sfintei Maria 
Egipteanca, în săptămâna a cincea din Postul mare 


lubiţi credincioşi, cu toţii cred că aţi auzit despre viaţa cuvioasei maicii noastre 
Maria Egipteanca, despre acea femeie păcătoasă din Egipt, care prin pocăință s- 
a făcut biserică a Duhului Sfânt, vas ales, alăută duhovnicească, porumbiţă ce- 
rească şi casă a tuturor bunătăţilor. 


Născută în hotarele Egiptului, cuvioasa Maria Egipteanca şi-a întinat tinereţile 
în tot felul de desfrânări, după cum singură mărturiseşte mai târziu, cu atâta 
smerenie şi lacrimi. Uitând cu totul de Dumnezeu şi neruşinându-se de oameni, 
petrecea în cele mai grele păcate de moarte, trăgând la pierzare nenumărate 
suflete. 


Dar Milostivul Dumnezeu, Cel care a voit a pătimi pentru noi şi care nu voieşte 
moartea păcătosului, S-a milostivit de oaia Sa cea rătăcită şi a chemat-o la 
pocăință pe o cale cu totul străină. Deci, cu rânduiala lui Dumnezeu, ajungând 
Maria la Ierusalim şi voind să se închine Sfintei Cruci a Domnului nostru isus 
Hristos în Biserica Sfântului Mormânt, o străină putere dumnezeiască nu i-a 
îngăduit să intre înăuntru cu ceilalți creştini, până ce nu şi-a venit în sine şi nu 
şi-a mărturisit greşelile sale cele grozave înaintea icoanei Maicii Domnului. 
Apoi, închinându-se în biserică şi iar rugându-se, a auzit un glas zicându-i: „De 
vei trece Iordanul, bună odihnă vei afla”. 


Și s-a coborât femeia cea păcătoasă spre apele Iordanului fără hrană, fără haine, 
fără de povăţuitor şi trecând Iordanul de cealaltă parte, s-a pierdut în adâncul 
pustiului fără de viaţă. Şi cine va putea şti şi spune nevoinţa ei în pustiul acela, 
suferinţele cele mari, ispitele cele iuți şi înfricoşate venite de la diavoli, de la 
trup şi de la gânduri? Căci nimeni nu a ştiut nici chinurile ei, nici bucuriile, nici 
foamea, nici setea, nici gerul, nici arşiţa soarelui pe care le răbda acolo. 


lar după 47 de ani de pocăință şi îngerească vieţuire, cuvioasa Maria Egip- 
teanca, ajungând la mare sfinţenie şi aproape de sfârşitul vieţii, a fost aflată, cu 
rânduiala lui Dumnezeu, de cuviosul Zosima, care, ascultând povestirea 
nevoinţelor ei şi împărtăşind-o cu Preacuratele Taine, a îngropat-o în pustiul 
acela după ce s-a mutat la Domnul. 


Iubiţi credincioşi, viaţa cuvioasei Maria Egipteanca este pilda cea mai grăitoare 
a unei adevărate pocăinţe, este icoana omului păcătos, care prin pocăință şi fapte 
bune ajunge să intre în Rai înaintea celor drepteredincioşi, după cum Însuşi 
Mântuitorul ne spune: „Mulţi dintre cei dintâi vor fi pe urmă, şi cei de pe urmă, 
întâi” (Matei 19, 30). Tocmai de aceea s-a rânduit de Biserică în această 
săptămână a Postului mare să se citească viața cuvioasei Maria Egipteanca, 
dimpreună cu Canonul mare, ca să ne fie nouă, celor ce greşim mult, îndemn de 
pocăință adevărată şi întărire în nădejdea mântuirii. 


O, cât de mare este puterea pocăinţei în lume şi ce minuni negrăite săvârşeşte ea 
cu fiecare păcătos care aleargă la limanul ei cel liniştit! Căci de nimic nu are 
mai multă nevoie creştinul, decât de o pocăință adevărată, de o îndreptare 
permanentă a vieţii sale, prin care se împacă cu Dumnezeu. 


Noi, creştinii, auzim adesea vorbindu-se de pocăință, de foloasele ei, dar nu 
voim ca fiecare să purtăm pe spatele nostru sarcina şi jugul ei, ca să moştenim 
în Ceruri odihnă veşnică. 


Noi postim o zi, ne rugăm un ceas, dăm un ban de milostenie, ne spunem 
păcatele la preot, ba facem şi alte fapte bune, dar aceasta nu înseamnă încă 
desăvârşită pocăință, ci numai câteva fapte de pocăință. De ce? Pentru că nu 
lucrăm permanent faptele pocăinţei şi poate nu din dragostea inimii noastre, ci 
le facem mai mult din silă, din obicei şi cu nenumărate întreruperi. Astăzi 
postim, ne înfrânăm, mâine mâncăm cu lăcomie, ne îmbătăm. Astăzi mergem la 
biserică două ore, după masă ne ducem la jocuri şi păcate. Azi dăm milostenie, 
mâine ne pare rău. Azi spunem că ne vom pocăi, mâine spunem că nu avem 
vreme, ci o vom face la bătrâneţe. Azi ne spovedim, iar după ce trece postul 
cădem în aceleaşi păcate. 


Aşa ne pocăim noi, dar aceasta nu înseamnă pocăință adevărată, ci mai degrabă 
amăgire a conştiinţei, cursă a pierzării noastre. O pocăință adevărată este aceea 
care se lucrează în conştiinţa, în inima şi în voinţa noastră neîncetat, de toate 
faptele bune câte le poate face omul. Căci dacă cu rugăciunea zidim şi cu ura de 
frați dărâmăm, ce lucru bun am săvârşit? Dacă cu postul acum agonisim, iar 
mâine cu beţia pe fapta bună o risipim, ce folos mai avem? Dacă azi spălăm 
sufletul cu spovedania, iar mâine în acelaşi noroi cădem, ce plată şi ce nădejde 
de mântuire mai aşteptăm? 


Mulţi confundă pocăinţa cu spovedania propriu-zisă, dar nu este acelaşi lucru. 
Spovedania - fără de care nimeni nu se poate mântui - este baia care spală 
sufletul de noroiul tuturor păcatelor, iar pocăinţa este menţinerea permanentă a 
sufletului în această stare curată. Spovedania taie păcatele cele din trecut, iar 
pocăinţa pe cele din urmă le pierde şi pe cele viitoare cu totul le izgoneşte. 
Spovedania se face numai în anumite vremi, iar pocăinţa se lucrează permanent, 
până la mormânt. De aceea sunt mulți care se spovedesc, dar foarte puţini care 
se şi pocăiesc, adică rup legătura păcatelor lor, îşi schimbă cu totul viaţa, inima, 
voinţa, sufletul şi conştiinţa. 


Deci ce este pocăinţa? 


— Pocăinţa este înaintemergătoarea şi următoarea spovedaniei, care desă- 
vârşeşte lucrarea ei. 

— Pocăința este calea cea strâmtă şi cu scârbe, care duce pe om la 
mântuire, pe care fiecare creştin este dator să meargă (Matei 7, 14). 

— Pocăinţa este ferirea de rău şi împlinirea binelui (Psalmul 33, 14). 

— Pocăinţa este lepădarea desăvârşită a tuturor păcatelor şi deprinderilor 
pătimaşe şi împlinirea tuturor poruncilor dumnezeieşti, fără deosebire şi 
fără încetare. 

— Pocăința este haină mohorâtă ţesută din scârbe şi suspinuri, pe care 
omul de bună voie o îmbracă şi nu trebuie să o mai lepede până la 
mormânt. 

— Pocăinţa este o cămaşă aspră pe care fiecare creştin cu multe osteneli şi- 
0 coase şi cu dureri toată viaţa lui în conştiinţă şi pe trup o simte. 

— Pocăinţa este temniță de bunăvoie, în care cel care vrea să se 
mântuiască, singur osândindu-se, se închide. 

—> Pocăinţa este întristare de fiecare zi, mustrare pentru greşelile de fiecare 
ceas. 

— Pocăinţa este rănirea inimii cu dorul Raiului, îngrădire a minţii cu rugă- 
ciunea, trezire a conştiinţei cu mustrarea de sine, păzire a voinței cu 
sabia credinţei, înfrânare a trupului cu postul şi tot felul de osteneli. 


Pocăinţa, deci, înseamnă lepădare desăvârşită a tuturor patimilor şi 
gândurilor rele, înseamnă trăire smerită, retrasă de duhul lumii, înseamnă 
petrecere plină de pace, înseamnă dragoste desăvârşită, rugăciune neîn- 
cetată, muncă cinstită, îmbrăcăminte smerită, vorbire înţeleaptă, cugetare la 
moarte, spovedanie cu lacrimi, ascultare de Biserică şi Evanghelie, înseamnă 
lepădarea trăirii vechi şi începerea unei vieţi noi, creştineşti. 


lar a te pocăi înseamnă a te ierta cu aproapele, înseamnă a iubi pe toţi oamenii 
deopotrivă, înseamnă a te sacrifica pentru mântuirea altora, înseamnă a cerceta 


pe cei bolnavi, a milui pe cei lipsiţi, a îmbărbăta pe cei împuţinaţi la suflet, 
înseamnă a vorbi cât mai puţin cu oamenii şi cât mai mult cu Dumnezeu, 
înseamnă a plânge mereu pentru păcatele făcute şi a avea bucurie în necazuri, 
înseamnă a fi gata oricând de moarte. 


Mare este puterea pocăinţei pentru om şi mari sunt foloasele ei! 

Y Pocăinţa este salvarea lumii, este singura cale de mântuire a creştinului. 

Y Pocăinţa desăvârşeşte spovedania, se face scară către Cer, face pe 
oameni asemenea îngerilor, uneşte pe păcătoşi cu lisus Hristos. 

Y Pocăinţa umple Raiul de suflete, bucură pe îngeri, arde pe demoni, 
goleşte iadul de păcătoşi. 

Y Pocăinţa descuie inima omului şi înlăuntrul ei închide frica lui Dumne- 
zeu. 

Y Pocăinţa adună ca într-o cetate întărită agoniselile sufletului şi le păzeşte 
de tâlhari. 

Y Pocăinţa este podoaba pustnicilor, bucuria credincioşilor, nădejdea des- 
frânaţilor, scăparea păcătoşilor. 

Y Pocăinţa spală păcatele, trezeşte conştiinţa, oțeleşte voinţa, adună 
mintea, dă viaţă rugăciunii, 

Y pocăinţa este un dar dumnezeiesc. 


Creştinul care se pocăieşte poartă grijă numai de sine, nu mai vede păcatele 
altora, nu judecă pe nimeni, ocoleşte pe cel iubitor de ceartă, se fereşte de cel 
mult-vorbitor, iubeşte tăcerea, merge pe căile cele mai izolate de lume, se 
mulţumeşte cu hainele cele mai smerite, cu mâncarea cea mai simplă. Cel care 
se pocăieşte mereu tace, vorbeşte puţin cu oamenii, are privirea aţintită numai 
înainte, urechile surde faţă de cele lumești, iar picioarele sale nu cunosc decât 
drumul bisericii şi al locului unde îşi câştigă existenţa. Cel care se pocăieşte din 
inimă are mare nădejde de mântuire, are lacrimi de rugăciune, bucurie în 
necazuri, răbdare în ispite, dragoste faţă de vrăjmaşi, râvnă spre toată fapta 
bună. 


Fericiţi sunt creştinii care se pocăiesc cu adevărat! Fericiţi cei care nu umblă pe 
două căi, cei care nu slujesc la doi domni! Fericiţi cei care poartă cu bucurie 
haina cea mohorâtă a pocăinţei! Fericiţi cei care-şi răscumpără vremea vieţii lor 
prin permanentă pocăință! 


lar cei care ştiu legea lui Hristos şi cunosc calea mântuirii, dar nu o păzesc, nu 
merg pe ea, sunt vrednici de mult plâns, căci nu vor scăpa de osânda veşnică. 
Vrednici de plâns sunt şi creştinii noştri care umblă pe două căi, care vor să aibă 
două fericiri, şi aici, şi dincolo. Aceştia iartă şi iar se ceartă, se roagă şi apoi 
blestemă, postesc de hrană, dar mănâncă cinstea vecinilor, stau un ceas la 
biserică şi o noapte priveghează la distracţii, dau un ban milostenie şi zece lei pe 


tutun sau băutură. Din obicei se spovedesc, spun păcatele cu mare silă şi ruşine, 
apoi nu-şi schimbă deloc viaţa, comportarea, ci iar se întorc în Egiptul patimilor, 
în mocirla desfrânărilor şi a tuturor fărădelegilor. 


Vai de oamenii care laudă fapta bună cu cuvântul, dar o urăsc cu trăirea lor! Vai 
de creştinii care cinstesc pe Dumnezeu cu limba, dar Îl ocărăsc cu inima! Vai de 
cei care nu-şi chivernisesc cu multă grijă zilele lor, căci în vremea morţii cu 
multă jale se vor tângui: Moartea păcătosului este cumplită (Psalmul 33, 20). 


Iubiţi credincioşi, v-am povestit până aici pe scurt viaţa cuvioasei Maicii noastre 
Maria Egipteanca, v-am spus ce este pocăinţa cea adevărată, puterea ei şi 
urmările cele grozave ale nepocăinţei. Un lucru încă trebuie să vă mai spun: 
cum să ne pocăim ca să aflăm milă la Dumnezeu în ziua Judecăţii. Să facem 
adevărate roade vrednice de pocăință (Matei 3, 8). Să ne întoarcem către 
Domnul din toată inima... şi se va întoarce şi El către noi (loil 2, 12 şi Zaharia 
53). 


Să ne pocăim, deci, din toată inima, oricât de păcătoşi am fi, căci Dumnezeu nu 
voieşte moartea păcătosului, ci să se întoarcă şi să fie viu... (lezechiel 3, 11). Nu 
este păcat care să nu poată fi iertat de mila lui Dumnezeu, numai dacă noi voim. 
Ştiind îngerii cât de mare este fericirea din care a căzut omul, mare bucurie se 
face în Cer pentru un păcătos care se pocăieşte (Luca 15, 7). 


lar dacă va întreba cineva cum să ne pocăim, vă voi da pilda cuvioasei Maria 
Egipteanca. Aţi auzit cum s-a pocăit ea: a plecat din Egipt, unde făcuse păcate 
aşa de cumplite, spre Ierusalim, unde şi-a mărturisit toate păcatele sale, iar de 
aici, nu s-a mai întors iarăşi în Egiptul desfrânărilor şi al tuturor plăcerilor, ci, 
urmând poruncii celei dumnezeieşti: „De vei trece Iordanul, bună odihnă vei 
afla”, a lăsat viaţa din trecut şi a păşit peste Iordan, unde a trăit în pustiul acela 
toţi anii vieţii sale, în adevărată pocăință. 


Aşa, deci, să facem şi noi, creştinii. Nu este de ajuns numai să venim din Egipt 
la Ierusalim. Adică din lume, la Biserică, la spovedanie, ci mai ales după 
spovedanie trebuie să nu ne mai întoarcem iarăşi la mocirla Egiptului, la poftele 
trupeşti, la păcatele pe care le-am făcut, ci să trecem şi noi apa lordanului şi 
acolo, în pustie, să trăim tot restul vieţii noastre, în multă pocăință. 


Deci să înţelegem că Maria Egipteanca închipuie creştinul păcătos care se 
pocăieşte cu adevărat. Egiptul este lumea cu toate plăcerile şi cursele ei. 
Ierusalimul este Biserica lui Hristos, unde fiecare creştin se spală de păcate prin 
spovedanie. lordanul este hotarul dintre fapta bună şi cea rea, dintre pocăinţa 
cea adevărată şi cea falsă; este hotarul dintre Împărăţia lui Hristos şi a lui 
mamona, dintre calea cea strâmtă a mântuirii şi cea lată a pierzării. lar pustiul 


Iordanului este patria adevăratului creştin care urmează lui Hristos; este calea 
cea uscată de tot felul de pofte şi dulceţi omeneşti, calea cea îngustă a pocăinţei, 
pe care trebuie să meargă fiecare creştin care urmează lui Hristos. 


Să râvnim, deci, cuvioasei maicii noastre Maria Egipteanca. Să părăsim calea 
pierzării şi să ne pocăim. Să ieşim din Egipt, să urcăm la Ierusalim! Aici, să ne 
rugăm Domnului, să ne arătăm rănile, să 1 ne spovedim şi apoi să nu ne mai 
aducem iar aminte de poftele şi mâncărurile Egiptului, ci să trecem Iordanul în 
țara pocăinţei, a rugăciunii, a răbdării, a lacrimilor, a sărăciei lui Hristos. Aşa de 
vom face, înseamnă că ne-am pocăit cu adevărat. Aşa de vom trăi, vom vedea şi 
noi pe Domnul, vom avea parte de Împărăţia Lui, împreună cu toţi sfinţii cei din 
veac. Amin! 


Arhimandrit loanichie Bălan - Monahul Damian Ţâru se mâhnea când 
auzea pe cineva cârtind sau osândind pe aproapele 


E doxologia.ro 


În altă zi, a întâlnit bătrânul un călugăr întristat. Deci, aflând pricina, s-a dus la 
chilie, a scris pe o foaie de hârtie câteva versete din Sfânta Scriptură şi câteva 
cuvinte de la Sfinţii Părinţi, apoi, întâlnindu-l, i-a zis: 

- Primeşte, părinte, această mică reţetă duhovnicească, că îţi va fi de mare 
folos. 


A zis bătrânul către ucenicul său: 
- Părinte Nicodim, astă-noapte am citit viaţa cuvioasei Maria Egipteanca şi, 
adormind puţin, m-am trezit plângând în hohote. 


A zis iarăşi ucenicului său: 

- Când eram tânăr, mă supărau gândurile trupeşti. Iar într-o noapte, pe când mă 
rugam cu lacrimi, am aţipit puţin şi am auzit un glas: „De acum nu vei mai fi 
luptat de asemenea gânduri”. Din ceasul acela, cu darul lui Hristos, am odihnă. 


Ne spunea părintele Nicodim şi acestea despre dascălul său: 

- Părintele Damian nu suferea să audă pe cineva cârtind sau osândind pe 
aproapele. Dacă venea un frate la el şi începea a cârti şi a osândi, bătrânul lăsa 
capul în jos, se oprea din lucru şi ofta. Atunci fratele, văzând aceasta, se ruşina 
de cuvintele sale şi îşi cerea iertare. 


(Arhimandrit loanichie Bălan, Patericul românesc, Editura Mănăstirea 
Sihăstria, p. 623) 


Părintele Visarion lugulescu - Duminica a V-a din Post a cuvioasei Maria 
Egipteanca 


Fraţi creştini, Domnul nostru lisus Hristos, Fiul lui Dumnezeu, care a venit în 
lume să ne mântuiască, a ales pe ucenicii Săi nu la voia întâmplării; de altfel 
vedem că la început aceste persoane nu întruneau multe virtuţi pe care le 
propovăduia Mântuitorul Hristos. Vedem că şi ei, mai înainte de a fi curățiți prin 
Duhul Sfânt, erau mândri, ambiţioşi, râvnitori după onoruri şi vrednici lumești. 


Tocmai de aceea i-a ales Mântuitorul, ca arătându-le pe față ambiția şi 
învăţându-i, să înţelegem şi noi umilinţa şi morala cea nouă pe care s-o punem 
în practică şi să ne fie de temei pentru mântuirea noastră. Cuprinsul Evangheliei 
de astăzi este acesta: ““doi ucenici se apropie de Mântuitorul lumii şi-L roagă să 
le dea locurile cele dintâi în Împărăţia Sa”. 


Ei nu cunoşteau această împărăție duhovniceasă, ci o socoteau a fi o împărăție 
pământească, lumească. lată de ce ambiția şi pofta de a se înălța mai presus de 
ceilalți i-a împins să facă această cerere. Ca să cunoaştem cât de nepotrivită a 
fost cererea celor doi ucenici; este nevoie să ştim timpul şi împrejurările în care 
ea a fost făcută. 


Luna nouă a lui Nisan se arătase pe cer. Focuri pe munţi, oameni trimişi prin 
ţara întreagă vesteau în mod special că peste 14 zile Israel îşi va serba Paştele. 
Fiecare saluta cu bucurie această veste şi se pregătea să prăznuiască amintirile 
minunilor ce s-au săvârşit la ieşirea poporului din Egipt. Se formau caravane, 
grupându-se pe familii şi plecau spre Ierusalim, iar pentru ca să se poată curăţi 
mai înainte de sărbătoare, plecau mai din vreme, adică spre sfârşitul lunii 
martie. 


In această perioadă timpul era frumos, ploile din urmă încetaseră şi un soare 
curat şi frumos veselea cu razele sale cele dintâi flori de primăvară. Toate 
acestea contribuiau la călătoria pioasă a călătorilor către cetatea cea sfântă. 


Pe când poporul lui Israel era cuprins de veselie, numai lisus care predica 
Evanghelia simţea că i se rupe inima. Pentru toţi, Paştele era viaţă, pentru 
Iisus, acesta trebuia să fie moartea. Întrerupându-şi predica, lisus se hotărî să 
se suie în Ierusalim pentru cea din urmă oară şi luă astfel drumul care-L 
ducea la moarte. El mergea singur în capul cetei apostolice, iar apostolii îl 
urmau tăcuţi. 


Mulțimea nu ştia ce să creadă şi se simţea cuprinsă de spaimă. Ucenicii nu 
observaseră tristeţea de pe faţa Mântuitorului; ei erau cuprinşi de multă 
bucurie şi povesteau între ei evenimente fericite care se vor împlini peste 
puţină vreme. Ei visau onoruri, demnități şi funcţii înalte, iar lisus se gândea 
la chinurile ce-L aşteptau la Ierusalim. Ucenicii se întrebau care va fi scaunul 
lor în împărăţia mesianică, iar lisus saluta mai dinainte Crucea pe care avea 
Să fie răstignit. Luându-i la o parte, le spunea ce are să i se întâmple Lui. 


“Iată, ne suim în Ierusalim — zicea Domnul — şi Fiul Omului se va da 
arhiereilor şi cărturarilor şi-l vor judeca spre moarte, îl vor batjocori, îl vor 
scuipa, şi-L vor bate, şi-L vor omori pe El, dar a treia zi va învia”. Ascultând 
aceste cuvinte, ucenicii au fost cuprinşi de groază şi s-au tulburat în inimile lor. 
Li se părea un lucru cu neputinţă ceea ce auzeau, iar cuvintele Mântuitorului le 
dărâmau toate speranţele lor despre împărăția pământească pe care o visau şi în 
care se vedeau ocupând posturi înalte de dregători. 


S-a apropiat atunci Salomeea, femeia lui Zevedei şi mama celor doi ucenici 
lacob şi loan. Alegând momentul când lisus era singur, se apropie de EI 
închinându-l-se şi cerând ca cei doi fii ai ei să stea unul de-a dreapta şi altul de- 
a stânga întru împărăția Sa. Salomeea a servit numai ca mijlocitoare pentru 
ambiția fiilor ei, neprevăzând nici ea şi nici copiii săi unde duce această 
pretenție oarbă. lată de ce au meritat răspunsul acesta aspru din partea 
Mântuitorului: “Nu ştiţi ce cereţi!” 


Ei au cerut aceste două locuri ca să se deosebească de ceilalți ucenici şi să aibă 
autoritate asupra lor. Fiul lui Dumnezeu le-a zis după cum am văzut în 
Evanghelia de astăzi, că aceste locuri vor fi ocupate de cei care merită şi care 
au chemarea de la Dumnezeu. 


Mai întâi însă lisus le-a zis: “Nu ştiţi ce cereţi! Eu voiesc să vă fac vânători de 
oameni, iar voi doriți să fiți slugi împărăteşti? Eu voiesc să vă trimit în lume 
fără traistă şi toiag ca să predicaţi Evanghelia, iar voi căutaţi cinste trecătoare? 


Eu vreau să vă fac fii ai cerului, apostoli şi părtaşi la înnoirea lumii, iar voi 
cugetaţi cele pământeşti? Cu adevărat nu ştiţi ce cereţi?” 


Cuvintele acestea spuse atunci ucenicilor se potrivesc de minune creştinilor de 
astăzi. Ucenicii Domnului nu ştiau că toate sunt rânduite de sus de la Tatăl 
ceresc. Mintea lor era tot pe pământ, tot la lucrurile trecătoare ale acestei lumi, 
nu la împărăţia duhovnicească a lui Hristos, deşi văzuseră atâtea minuni. 
Simţiseră ei că Domnul Hristos era Fiul lui Dumnezeu, dar firea lor era tot aşa 
de îndărătnică şi uitucă ca şi firea noastră a celor de astăzi. 


Să stăm şi să ne gândim: câţi părinţi nu sunt şi astăzi care cer pentru copiii lor, 
întocmai ca mama fiilor lui Zevedei din Evanghelia de astăzi, ca odraslele lor să 
ocupe posturi înalte, fără să se gândească dacă merită sau dacă au chemarea de 
sus pentru a ocupa acele posturi. Câţi nu sunt care în ambiția lor lucrează numai 
cu răutate, nedreptate şi necredinţă, exagerând răul, micşorând binele; peste 
toate acestea recurg la minciună şi calomnie numai ca să zdrobească şi să ocupe 
locul pe care alții l-ar merita. 


Câtă aroganță şi câtă mândrie nu întrebuinţează cei ambiţioşi, căci ei nu cruţă pe 
nimeni Ci privesc cu dispreţ pe oricine e mai prejos decât ei. Ei doresc să fie 
respectaţi, să fie admiraţi de toți. Cei mândri şi ambiţioşi apasă cu asprime pe 
cei mai mici şi umilesc pe cei mari. Cei ambiţioşi se poartă cu nerecunoştinţă 


față de cei din jur. După cum vedeţi, apucăturile omului stăpânit de păcatul 
ambiţiei sunt cu totul păgâneşti, deoarece în păgânism cei mari tratau cu dispreţ 
pe cei mici, pe când în creştinism cei mici trebuie să fie trataţi cu respect de 
către cei mari. 


Iată de ce Mântuitorul a zis: “Domhnii păgânilor îi domnesc pe ei şi cei mari îi 
Stăpânesc pe dânşii, dar între voi să nu fie aşa. Pentru că Fiul Omului n-a 
venit ca să-I slujească Lui cineva, ci ca El să Slujească şi să-şi dea sufletul 
răscumpărare pentru mulți”. În ambiția şi mândria, intrigile şi toate dorinţele 
cele deşarte, lumeşti şi pământeşti de care am amintit sunt căzuţi toţi oamenii 
care au părăsit complet rugăciunea şi legătura strânsă cu Împărăţia cerească. 


Din sfintele cărți bisericeşti, vedem că Dumnezeu a făcut îngeri şi oameni cu 
scopul de a-L slăvi neîncetat. Ce ovare altceva fac îngerii în cer decât să-L 
slăvească pe Dumnezeu? Oare noi oamenii pe pământ nu se cade să-i imităm 
pe îngeri, să fim recunoscători şi noi către Ziditorul şi să-I aducem slavă şi 
cinste?! Căci şi omul este un fel de înger amestecat, aşa după cum spune 

că în om Sunt puteri îngereşti spirituale şi puteri 
omeneşti materiale. 


Omul are misiunea divină, să se înalțe neîncetat peste hotarele firii sale, peste 
nevoile cele pământeşti, ca să se facă un înger întrupat. Aceasta nu se va putea 
împlini aşa uşor dacă nu va întrebuința rugăciunile curate, virtuțile şi toate 
faptele bune. Rugăciunea s-a născut în mintea şi în inima lui Adam chiar din 
timpul când a fost izgonit afară din Rai. Rugăciunea a devenit necesară pentru el 
după ce a fost înstrăinat, izgonit de la faţa Ziditorului său. A început a suspina şi 
a se ruga cu şiroaie de lacrimi, plângând după Raiul cel pierdut. 


Vedem acum toate vietăţile de pe faţa pământului că sunt mulţumite, numai 
omul nu află mângâiere şi odihnă pe pământ. Păsările cântă vesel în codrii, 
fluturii zboară liberi în aer, peştii saltă în ape limpezi, animalele se 
îndestulează cu iarba câmpului, numai omul, acest călător fără patrie, nu-şi 
află odihna sufletului său. EI ştie că nu este pe pământ ţara lui, el simte că în 
altă parte este casa lui. Pentru aceasta nimic nu-l mulţumeşte în această 
viață, că aducându-și aminte de Raiul pierdut, de fericirea cea nemuritoare, 
începe a suspina şi a se ruga. lată, aşa s-a născut rugăciunea în om, aşa a 
ajuns ea pe pământ împreună cu dânsul. S-a revărsat peste spinii pământului 
ca o necesitate, ca un dor dumnezeiesc. 


Ce este deci sfânta rugăciune? Mai întâi este o datorie. Când toate zidirile 
slăvesc pe Dumnezeu, cum ar putea omul să tacă, cum ar putea să asculte 
cântecul păsărilor, murmurul apelor, adierea vânturilor, freamătul mărilor şi să 


stea nepăsător?! Dacă tot universul ceresc formează o veşnică cântare închinată 
dumnezeirii, dator este şi omul să se înroleze în acest univers la măreţul cer al 
zidirilor şi al naturii. Afară de om, toate celelalte zidiri de la aştrii cei de sus 
până la firele de iarbă, nu au altă grijă decât să-L slăvească pe Dumnezeu. 


Sfântul Părinte Augustin, pătruns de adâncă recunoştinţă faţă de Dumnezeu, 


după o vreme de zbucium şi nelinişte, zise: “Dumnezeul meu, Dumnezeul 
meu, nu mai tu poți să dai linişte sufletului meu, numai la Tine este liniştea şi 
fericirea cea veşnică!” 


Iată dar că rugăciunea este dăruită omului ca o călăuză pe pământ de Bunul 
Dumnezeu. Viaţa omului de la leagăn până la mormânt este o cale foarte scurtă, 
plină de o mulţime de dureri, necazuri şi primejdii, suferinţe şi lacrimi. Cum va 
putea străbate acest călător străin calea aceasta primejdioasă de nu va avea 
călăuză un toiag de sprijin pe acest drum spinos?! Acest toiag este sfânta 
rugăciune. 


Creştinii adevăraţi S-au trezit cu rugăciunea în braţele maicii lor, cu 
rugăciune au crescut în viaţă, cu rugăciunea în inimă au pornit la luptă 
pentru a câştiga pâinea cea de toate zilele. Cu rugăciunea se culcau creştinii, 


cu ea pe buze se sculau, cu ea mergeau pe drum, cu rugăciunea îmbătrâneau 
şi tot cu ea se duceau în mormânt. 


oale fe Ea ridică mintea către Dumnezeu, este viaţa 


lumii, inima credinţei, cununa nădejdii şi sufletul Bisericii. Rugăciunea este 
pacea familiilor, bucuria soţilor, apărarea copiilor, alinarea bolnavilor, 
mângâierea văduvelor şi întărirea bătrânilor. Fără rugăciune nici un suflet 
nu se poate mântui. 


Fiind aşa de mare darul şi puterea rugăciunii, ea are şi cei mai mulți duşmani: 
satana, lumea, trupul, plăcerile şi grijile vieţii acesteia. Satana este cel mai mare 
duşman al rugăciunii, el face orice numai ca omul să nu se roage, să nu ajungă 
să vorbească cu Dumnezeu. Când omul vrea să se roage el caută să-i dea alte 
ocupaţii; îl îndeamnă să vorbească, să citească cărți nefolositoare, să mănânce, 
să doarmă mult şi multe alte pofte numai să-l îndepărteze de la rugăciune, iar 
dacă creştinul biruieşte şi începe a se ruga, diavolul se străduieşte să facă 
tulburare şi ceartă în casă. 


Seara îi dă omului somn devreme, dimineaţa lenevire, peste zi nenumărate griji, 
iar în sărbători îi dă dureri de cap sau îi trimite pe cineva, prieteni sau cunoscuți, 
ca să-l oprească şi să nu meargă la biserică să se roage. Vai, câţi creştini sunt 
înşelaţi astăzi de diavol, câţi nu vor să se roage de ruşinea oamenilor, câţi nu se 
duc la biserică fiindcă râde lumea, câţi nu găsesc timp de rugăciune toată viaţa 
pentru că sunt robi ai acestei lumi trecătoare, iar satana îi ţine în braţe cu 
plăcerile lui. 


Mulţi creştini se roagă numai când dau de necazuri sau atunci când cer de la 
Dumnezeu să le dea şi iar să le dea. După ce au primit de la Dumnezeu 
împlinirea dorințelor întorc spatele Domnului ca evreicele care atunci când nasc 
cu greu cer ajutor Maicii Domnului zicând: “Ajută-mă Marie, uşurează-mă 

Marie, nu mă lăsa Marie!” După ce nasc iau mătura şi măturând prin casă zic: 
“Acum ieşi afară Marie, pleacă Marie!” 


Aşa sunt mulți creştini de-ai noştri, mulţi care se roagă dar nu li se împlinesc 
rugăciunile şi numai ce-i auzi zicând: “Am plătit slujbe pe la mănăstiri, pe la 
biserici şi nu ştiu ce se întâmplă că nu m-am folosit cu nimic”. Aceşti creştini să 
fie siguri că sunt încurcaţi cu păcate grele nespovedite şi Dumnezeu nu vrea ca 
să asculte rugăciunile lor mai ales că de multe ori nu ştiu ce cer. 


Mulţi nu cer mai întâi cele de folos pentru mântuirea sufletului, pentru 
iertarea păcatelor, nu cer vreme de pocăință, nu cer tărie în credinţă, nu cer 
dragoste înflăcărată, nu cer răbdare în ispite. Cei mai mulţi cer ca şi cei doi 
ucenici din Evanghelia de astăzi; mărire pământească, bani mulţi, spor în cele 
pământeşti, servicii bune, viaţă lungă, viitor fericit; cinste de la oameni, sau să 
fie bine văzuţi în serviciu. 


Unii, împinşi de dorinţa de a li se împlini rugăciunea cât mai curând, nu mai ţin 
seama de nimic şi se duc orbiți chiar la alte religii, apelează la rugăciunile 
sectanţilor, pe la vrăjitoare, pe la sinagogile evreilor şi astfel amestecă păcate 
peste păcate, iar rugăciunile lor se fac spre osândă. Alţii dau slujbe la biserici, 
dar cer pierderea duşmanilor, îi pun în pomelnicul de morţi ca să-i omoare 
Dumnezeu şi aşa mai departe. 


Rugăciunile celor care nu vor să se spovedească cu anii nu sunt primite, nici ale 
celor care vin în biserică îmbrăcaţi necuviincios, mai ales femeile care fac 
sminteală cu îmbrăcămintea tulburând mintea şi liniştea bărbaţilor. Rugăciunile 
femeilor, făcute cu capul descoperit, atât la biserică cât şi acasă, nu sunt primite. 
Pentru ca să fie primită rugăciunea, trebuie să fie ajutată de celelalte fapte bune: 
de dragoste către săraci şi toți oamenii necăjiţi, de milostenii, de post, de iubire 
către vrăjmaşi, de iertare pentru cei care au greşit. 


Să avem smerenie adâncă şi să cerem mai întâi cele de trebuinţă sufletului şi 
apoi cele pământeşti. Preocuparea principală a creştinului adevărat trebuie să 
fie pentru cei ce s-au mutat din viaţa aceasta, pentru cei răposaţi, părinţi, fraţi, 
surori, rudenii, care au făcut vreun bine în viaţă, să le poarte de grijă făcându-le 
rugăciuni, sărindare şi parastase; căci mulți din cei plecaţi stau în temniţele 
iadului şi aşteaptă să fie salvaţi de cineva, de rude, de cei apropiaţi, iar aceştia 
nici nu se gândesc, din contră sunt mulți care se ţin numai de petreceri, de 
distracții şi păcate. De aceea vin peste ei boli grele, pagube, neajunsuri, 
despărțiri ca să-şi aducă aminte de cei răposaţi, să le facă şi lor pomenire şi 
uşurare de greşeli. 


La foarte mulţi creştini nu li se îndeplinesc rugăciunile din cauză că nu vin 
duminicile la biserică, la masa Împăratului ceresc, aici acasă la EI, la 
Dumnezeu, pentru că Biserica e casa lui Dumnezeu. Aceştia parcă ar aştepta să 
vină Dumnezeu la ei acasă, să le dea după placul lor şi după poftele lor. Toţi cei 
ce se aşează şi se ridică de la masă fără rugăciune insultă bunătatea 
dumnezeiască şi rugăciunile lor ca şi ale celor ce se arată nemulțumiți şi cârtesc 
ba de una, ba de alta, nu sunt primite. 


Sunt unii părinţi care dau o pildă rea copiilor prin faptul că se aşează la masă 
fără să se închine sau cu pălăria pe cap mâncând fără nici un respect din 


bunătățile lui Dumnezeu, iar copiii lor fac la fel când ajung mari, pentru că aşa 
au văzut la părinţii lor. 


Aşa se povesteşte într-o carte veche, că un împărat foarte credincios şi temător 
de Dumnezeu, avea pe lângă el o mulțime de miniştri plini de mândrie, 
îngâmfaţi şi fără frică de Dumnezeu. Nu ştia împăratul cum Să-i facă să 
înțeleagă că purtarea lor este o grosolănie nebunească şi o mare netrebnicie 
omenească. Ce credeţi că a făcut împăratul? A vorbit cu un cerşetor pe care I- 
a chemat şi l-a învăţat să vină în ziua următoare la ora mesei şi când va fi el 
la masă împreună cu toți miniştrii lui, să vină şi el şi să se aşeze la masă cu 
pălăria pe cap. Să nu zică nimic, să mănânce, apoi să se scoale şi să plece, 
fără să spună nici măcar bună ziua. 


Aşa a făcut cerşetorul, căci a doua zi pe când împăratul era la masă cu toți 
miniştri lui îngâmfaţi, a venit şi el şi fără să spună un cuvânt, se aşează la 
masă, mănâncă şi bea cu lăcomie cât îi place şi cu pălăria pe cap. Toți 
miniştrii se uitau îngroziți şi aşteptau să vadă ce zice împăratul. Mare le-a fost 
mirarea şi nu ştiau ce să creadă văzând că împăratul nu zice nimic. 
Cerşetorul se sculă de la masă fără să-i pese de cineva, mâncat şi băut bine, 
şi, ieşind pe uşă, se pierdu prin mulţime. 


Mesenii, indignaţi de comportarea acestui om, ziseră împăratului: “Impărate, 


cum ai putut Să suferi fără să spui nimic acestui om care a mâncat şi a băut 
în faţa măriei-tale, cu pălăria pe cap şi fără să-ți mulțumească?!” Împăratul 
i-a lăsat să se frământe, apoi luând cuvântul, zise: “Aşa faceţi şi voi în faţa 
Împăratului ceresc, Dumnezeu, căci tot astfel mâncaţi şi voi din masa lui cea 
bogată, pe care ne-o întinde cu atâta dărnicie, cu atâtea bunătăţi şi frumuseți 
de tot felul, iar voi drept mulțumire staţi înţepeniţi în mândria voastră ca şi 
când aţi mânca şi aţi bea din cele ce faceţi voi. Voi nu voiţi să vă supuneţi 
Creatorului şi să-I daţi slavă şi cinste pentru câte ni le dă aici pe pământ”. 


Auzind ei acestea au plecat smeriţi capetele, au înţeles lecţia şi s-au hotărât cu 
toţii să-şi schimbe viaţa, recunoscând puterea, mila şi dragostea lui 
Dumnezeu şi îndelunga lui răbdare ce o are pentru toţi păcătoşii. 


Oare nu facem şi noi aşa ca cerşetorul din istorioară, faţă de bunul 
Dumnezeu? La fel facem atunci când nu recunoaştem de unde ne vin toate 
bunătăţile pe care le avem, când nu facem rugăciune la masă şi nu-l mulţumim 
Lui, când nu recunoaştem că sănătatea şi toate bunurile primite sunt de la EI. 


Consumăm aerul, apa şi lumina Lui şi toate bunătăţile pe care ni le pune înainte 
masa aceasta de pe faţa pământului; dacă le luăm şi nu-l mulţumim Lui, nu ne 
închinăm Lui, nu venim la biserică şi nu ne rugăm Lui, suntem nişte nătângi şi 


ticăloşi, nerecunoscători în faţa Împăratului ceresc, întocmai ca cel ce s-a 
ospătat din masa împăratului fără să-i mulţumească. Unul din motivele pentru 
care Dumnezeu nu vrea Să împlinească rugăciunile noastre este şi acesta; 
Dumnezeu ştie că pentru ce am primit darurile Lui nu le folosim pentru 
mântuirea noastră şi cerem cu gând rău ca să le risipim în plăcerile noastre, 
aşa după cum spune apostolul Iacov în epistola sa la cap. IV, v. 3. 


Aşa este; iată spre exemplu: 

> un om bogat, roagă pe Dumnezeu să-i înmulțească averea ca să se poată 
desfăta şi să petreacă o viaţă de trândăvie; 

> altul se roagă să capete sănătatea pierdută, să scape de boala ce-l 
necăjeşte ca să-şi poată lua iarăşi viaţa cea păcătoasă de mai înainte şi 
să trăiască în desfrânare; 

> altul se roagă să câştige un proces ca să poată răpi moştenirea unor 
orfani sau văduve; 

> alţii să reuşească în afaceri necinstite, 

> alții se roagă să câştige la jocuri de cărţi, loterie şi altele. 


Poate Dumnezeu să asculte astfel de rugăciuni? Desigur că nu! 
De aceea zice Domnul Dumnezeu: “Când vă rugaţi şi întindeţi mâinile voastre, 


Eu îmi întorc ochii de la voi şi oricât v-aţi ruga nu vă ascult, căci astfel de 
rugăciuni Sunt ca nişte mirosuri greţoase ce vin din grămezile de gunoaie”. 


Sfinţii Părinţi ne spun că atunci când citim o cartea sfântă, mai ales Biblia, să 
fim atenţi că în acel moment ne vorbeşte nouă Dumnezeu de acolo şi să facem 
ceea ce ne spune El nouă în carte, adică voia Lui. 


Când ne rugăm, vorbim cu Dumnezeu şi îi spunem noi Lui ce ne doare. Dacă 
noi ascultăm şi facem ce ne spune Dumnezeu din carte şi El ne ascultă pe noi 
şi va face ce-i cerem noi, atunci când cererea este bună, când e cu nădejde, cu 
credinţă şi cu fapte bune şi când ştim ce să cerem. Rugăciunea trebuie să fie 
şi cu Stăruinţă, Să aşteptăm cu răbdare aşa cum ne învaţă Domnul Hristos. 
Dumnezeu pe mulți i-a întors de pe căile pierzării prin răbdarea de care a dat 
dovadă sau chiar printr-un vis înspăimântător. 


Aşa s-a întâmplat cu un mare necredincios dintr-o comună din apropiere de 
oraşul Târgovişte, un fapt adevărat, petrecut acum, de curând. Acest 
necredincios nu credea că există Rai şi iad, dimpotrivă, prigonea pe cei 
credincioşi, pentru că în satul acela avea o funcţie oarecare şi spunea tuturor: 
“Eu sunt Dumnezeu, eu tai şi spânzur aici, eu fac ce vreau cu voi”. Îşi 
prigonea mai ales soţia pe care o oprea să se ducă la biserică o înjura, o da 
necuratului, o îngrozea cu fel de fel de vorbe urâte şi cu răutatea lui. Femeia 


nu mai ştia ce să facă. Făcuse şi ea rugăciuni, plătise pe la biserici, dar nu se 
schimba nimic. Biata femeie îşi pierduse nădejdea de a-l vedea şi pe el un om 
liniştit vreodată. 


Într-o zi, nemaiputând de tulburare, plină de supărare, se duce la preotul 
Satului şi-i spune necazul. Preotul a îndemnat-o la rugăciune spunându-i: 
“Nu te deznădăjdui, mergi şi ai încredere în Dumnezeu, roagă-te şi mă voi 
ruga şi eu, că Dumnezeu poate să facă din uscat verde şi să-l schimbe dintr- 
odată încât ai să te miri de el dacă vei avea credinţă tare”. Femeia s-a dus 
acasă şi cu lacrimi fierbinţi a început Să facă rugăciuni, metanii, milostenii şi 
cu lacrimi se ruga lui Dumnezeu să i se îndrepte bărbatul. 


Nu a trecut mult şi odată după rugăciunile acestea fierbinţi, pe la miezul 
nopții se trezeşte biata femeie speriată de răcnetele lui, căci ţipa ca o fiară 
sălbatică. EI avea o vedenie înfricoşată. Se rostogoli şi căzu jos din pat, 
rămânând nemişcat în mijlocul camerei. Soţia lui când l-a văzut a crezut că a 
murit. A aprins repede lumânarea şi a vrut Să iasă afară şi să strige la vecini 
să o ajute. Când s-a uitat la el a văzut că deschisese ochii şi întrebându-l ce i 
s-a întâmplat nu a căpătat nici un răspuns. După ce s-a ridicat de jos, acesta 
S-a aşezat pe marginea patului şi cu o voce stinsă, şi-a întrebat soţia: “Femeie, 
unde te închini tu?” aşa de sălbatec era că nu ştia nici în ce parte să se 


închine. După ce îi arătă icoanele la răsărit, el mai întrebă: “Ce rugăciuni 
p> 


zici tu, femeie? Invaţă-mă şi pe mine 


“Te învăţ eu pe urmă, dar acum citeşte aici.” I-a dat cartea şi a citit şi el Tatăl 
nostru, că nu-l ştia, a făcut semnul Sfintei Cruci şi apoi a început Să 
povestească ce visase spunând: “M-am pomenit că au venit la mine doi 
diavoli înalți de câte doi metri cu coarne şi coadă, cu păr pe ei şi negri cum e 
smoala; le ieşeau văpăi de foc din gură şi din ochi şi aveau priviri 
îngrozitoare. M-au luat cu sila între ei şi m-au dus înaintea Domnului 
Hristos, care era într-o lumină cerească, pe un Scaun strălucitor şi înconjurat 
de o mulţime de îngeri ce cântau cântări de slavă. 


Atunci acei demoni urâţi au zis: «Dreptule Judecător, dă-ni-l nouă pe acest 
păcătos că Tu îl hrăneşti, îl miluieşti din toate bunătăţile Tale, iar el toată 
viața lui numai nouă ne-a Slujit, dă-ni-l nouă!» Atunci Domnul Hristos a zis: 
«Da, ticălosul, Eu i-am dat minte să înţeleagă ce e bine şi ce e rău, dar el şi-a 
ales partea cea rea. Eu i-am dat mădulare ca să le întrebuinţeze spre fapte 
bune iar el şi-a cheltuit timpul numai în răutăţi spre bucuria voastră. De 
aceea luaţi-l de aici şi aruncaţi-l în marea cea clocotită cu smoală». 


Atunci acei înfricoşaţi demoni m-au luat cu ei şi în câteva clipe am ajuns într- 
un loc trist, părăsit, fără aer şi verdeață, unde am văzut o mare fără sfârşit 


care clocotea cu lume în ea, cum clocoteşte cafeaua cea neagră la foc, aşa era 
smoala aceea, iar lumea ţipa cât putea. Atunci acei demoni au vrut Să mă 
arunce şi pe mine şi m-au luat unul de mâini şi altul de picioare. Eu am 
început Să ţip şi în momentul acela am sărit în mijlocul casei unde m-am 
trezit”. 


Abia a aşteptat să se facă ziuă, şi dimineaţă s-a dus la preotul satului şi s-a 
spovedit spunându-i visul acesta, iar preotul l-a rugat să spună dacă vrea 
toate acestea în biserică duminica ce urma ca Să audă toată lumea. Toată 
lumea l-a ascultat uimită şi cu lacrimi în ochi pentru că nimeni nu-l văzuse 
niciodată în biserică şi-l ştiau cât e de pornit împotriva lui Dumnezeu. 


Iată ce face Dumnezeu prin puterea rugăciunii. Acest om trăieşte şi spune cu 
gură de foc la toţi, iar cei care-l cunoşteau cum era, când se întâlnesc cu ei îi 
spun: “Ce mă, te-ai pocăit?” Dar el le răspunde: “Dacă aţi vedea şi voi ce am 
văzut eu, n-aţi mai zice nimic, aţi plânge şi v-aţi pocăi şi voi, dar vai de voi că 
nu Ştiţi ce vă aşteaptă!” 


Acum el este primul la biserică, plânge şi spune la toată lumea şi acestea, iată, 
dintr-un vis. Câţi nu pierd Raiul pentru că se mulţumesc cu nimicuri, crezându- 
se oameni cinstiţi, susținând că nu fac cine ştie ce rele şi că nu sunt păcătoşi ca 
alții. Noi să-L rugăm pe Dumnezeu să ne asculte rugăciunile cele către mântuire 
ŞI să zicem: 


Rugăciune 


Stăpâne, Împărate al cerului şi al pământului, care ai venit în lume să ne 
mântuieşti şi să ne faci părtaşi ai bunătăţilor celor negrăite, noi n-am ştiut până 
acum ce cerem, noi n-am ştiut până acum, Doamne, ce vrem, dar am înţeles că 
tu vrei să ne dai, ca un Părinte bun, numai ce ne este de folos pentru sufletele 
noastre. 


Ajută-ne ca să ne dezlipim mai uşor de pământul acesta trecător, şi să nu mai 
dorim nimic altceva decât numai pe Tine şi Împărăţia Ta cea cerească, ca în ziua 
Ta cea mare, când vei veni să ne judeci cu slava Ta pe norii cerului să ne aşezi 
la dreapta ta, ca să fim cu Tine în vecii vecilor. Amin. 


Pr. Constantin Necula - Predică la Duminica a V-a din Postul mare - a 
Mariei Egipteanca 


Pr. CONSTANTIN NECULA 


lubesc, Doamne, 


ajută neiubirii SIE 


"Dacă vrea cineva Să fie mântuit...” (Mc 9, 35) 


Duminica aceasta soseşte în calendarul sufletesc al Postului după ce, mai întâi, a 
trecut prin "zdroaba" duhovnicească a unei săptămâni de foc duhovnicesc. 
Miercuri seara în slujba Deniei s-a cântat, scara suitoare intru pocăință, canonul 
cel mare al Sfântului Andrei Criteanul, iar vineri seara, la Denia Acatistului 
Maicii Domnului, cântarea plină de lumină a Acatistului. 


Două refrenuri sunt, aşadar, cele care ne însoțesc în exegeza Evangheliilor citite 
în Duminica a V-a a Postului, numită şi a Sfintei Maria Egipteanca (a cărei viaţă 
s-a citit în cadrul slujbei Canonului): 

= "Miluieşte-mă, Dumnezeule, miluieşte-mă" şi 

= "Bucură-te Mireasă, pururea Fecioară". 


Refrenul unei adânci pocăinţe şi a unei adânci înălțări prin smerenie, întru slavă 
cerească. 


Astfel bate şi inima cugetătoare a Bisericii. Pe de o parte, ne întâlnim cu Hristos 
Domnul, Cel care cere ucenicilor Săi adâncă şi luminoasă cunoaştere de sine, 
pentru ca nu cumva să se umfle în părerea de sine (Evanghelia de la Mc 9, 32- 
45), pe de altă parte, lecţia pe care Hristos o dă lui Simon, cârtitorul la gestul de 
adâncă smerire al femeii celei păcătoase (Le 7,36-50). 


Aspre icoane ale unei analize duhovniceşti la vreme de Post mare şi nu numai. 
Desigur, punctul comun incandescent, care uneşte cele două texte evanghelice, 
este acest apel la smerire pe care Dumnezeul Cel viu îl face către ucenici - în 
general, deci şi către noi - pentru ca să ne putem bucura de frumuseţea lumii, 
aşa cum o face Însuşi Hristos. 


Ce grea lecţie, nu-i aşa, să constaţi că un copil (Mc 9,37) şi o femeie păcătoasă 
(Le 7,44-50) sunt antidotul la aroganţa corectitudinii noastre spirituale (măcar 
atunci când aceasta este atinsă). Hristos arată de-acum - şi vremea Postului spre 
aceasta este pusă - care este lentila duhovnicească prin care trebuie să treacă 
raza cunoştinţei, pentru ca să înţelegem de ce mai ţine Dumnezeu lumea în 
ciuda relelor ei. Numai ochiul adânc al lui Dumnezeu putea să surprindă 
frământătura de gând, iar din frământătura, cocoloşul de îngâmfare care strică 
efortul ucenicesc al apos-tolilor şi al lui Simon, fariseul căruia nu cred că i-a 
mai tihnit prea mult din bogăţia mesei. Pentru că, şi într-un caz şi-n celălalt, 
Hristos nu Se pierde în prea multe explicaţii. El spune cu mâna pe inima lui 
Dumnezeu că atât întâietatea în slujire, cât şi calitatea slujirii aduse lui 
Dumnezeu nu constau în multă agitație şi plănuiala omenească, cât mai ales în 
deplina punere a inimii şi a gestului în lucrare smerită, lipsită de spectacular, dar 
curată, deloc indiferentă... 


O inimă de copil şi curăţia gesturilor unei păcătoase pocăite sunt lucrurile de la 
care Hristos rezideşte lumea, arătând că de-acum ceea ce marchează relaţia cu 
Dumnezeu este un soi de camaraderie (i-aş fi spus "tovărăşie", de n-ar fi spurcat 
unii sensul cuvântului) în care ierarhia se păstrează pornindu-se de la cel care 
face mai mult pentru celălalt. 


Lecţia o dă Hristos lisus, Cel care rămâne mai mare peste sufletele noastre prin 
Patima, Moartea şi Învierea Sa, "cel din urmă dintre toţi” făcându-se: 
"...Arhiereu al bunătăților celor viitoare, venind prin cortul cel mai mare şi mai 
desăvârşit - nu făcut de mână, adică nu din zidirea aceasta - a intrat o dată 
pentru totdeauna în Sfânta Sfintelor, nu cu sânge de ţapi şi de viței, ci cu însuşi 
Sângele Său, aflându-ne nouă răscumpărare veşnică" (Evrei 9,11-12), cum ne 
umple auzul Apostolul Duminicii acesteia. lar ceea ce vindecă Hristos, prin 
această slujire a Lui, este "curățirea cunoştinţei de faptele cele moarte" (Evr 9, 
14), acelea care n-au cum entuziasma pe Dumnezeul Cel viu. 


De aici şi rostul prezenţei icoanei Sfintei maicii noastre Maria Egipteanca în 
prea plinul de Duh al Duminicii acesteia. Cea care ascunde în taina pocăinţei 
sale şi inima copilului şi gesturile de tandreţe convertită ale păcătoasei. Cântarea 
Vecerniei începe astfel: "Te oprea cu vederea celor cinstite întinăciunea cea 
mai dinainte, ce se trăgea din pângăriri, dar Simţirea şi cugetul celor ce s-au 
făcut de tine, maică de Dumnezeu înţelepțţită, s-a făcut ţie întoarcere spre cele 


mai bune, ca privind spre icoana binecuvântatei fiice a lui Dumnezeu şi 
căindu-te de toate păcatele cele mai dinainte, prea lăudată, cu îndrăzneală 
mare te-ai închinat cinstitului lemn" (Stihira I-a a lui Anatolie, glas 6). 


Tot Vecernia la stihoavna cuvioasei spune: ”Vânările sufletului şi patimile 
trupului le-ai tăiat cu sabia Postului, păcatele gândului cu tăcerea sihăstriei 
le-ai înecat, cu curgerile lacrimilor tale ai adăpat toată pustia şi ne-ai odrăslit 
nouă roade de pocăință. Pentru aceasta cinstim pomenirea ta, Cuvioasă!" 


O atingere de Cruce să facă atât de mult, iar noi, făcători mereu ai gestului de 
închinare, ba chiar de mii de ori atingând Crucea, niciodată sau chiar arareori 
schimbând câte ceva în noi, insuficient pentru ca să ne facem osârduitori 
constanţi, fideli ai Împăratului Slavei?! 


Trebuie să recunoaştem că numai o inimă de copil ar putea simţi ceea ce 
desfrânata aceea, ce trecuse marea, plătind cu trupul plutirea peste ape, a simţit, 
luând în serios (tot cum numai un copil poate lua) teribilul legământ al curăţirii 
de păcate. Ce taină a inimii şi-a adâncii conştiinţe a păcatului o leagă pe femeia 
aceasta de Hristosul Cel viu! Ea, care plătea cu trupul, omorându-şi-l, călca pe 
ape... 


Și iarăşi trebuie să recunoaştem că boala care ne-a cuprins şi, uneori, ne mai dă 
junghiuri aducătoare-aminte că n-am scăpat de ea, tine de o anumită aroganță, 
mereu amintindu-ne nouă şi arătând aceasta celorlalți oameni, cât de măreţi 
suntem postind, rugându-ne, citind Scriptura, cântând cântări duhovniceşti... Pe 
când ei, "ceilalți", nu fac nimic din toate acestea şi atunci îi judecăm, 
etichetându-i, sfidându-i cu biciul limbii noastre, înfierându-i nu de puţine ori în 
cuvinte aspre. 


Vai nouă, aroganţi cuminţi! Nevăzători ai puterii Crucii lui Hristos care, într-o 
clipă, schimbă oamenii, făcând minuni, redând pe cei pierduţi familiei lor şi 
familiei celei mari care este - sau ar trebui să fie - Biserica. Prea preocupaţi de a 
ne prezenta cât mai bine înaintea lui Hristos (ceea ce nu-i rău deloc) uităm să ne 
mai suflecăm mânecile în lucrul cu inima de copil şi-adâncimi de mir al 
smereniei, pentru ceilalți... 


Și câte minuni s-ar putea face şi prin slujirea noastră!... 


(Extras din cartea: Pr. Lect Univ. Dr. Constantin Necula - Iubesc, Doamne, 
ajută neiubirii mele...) 


Pr. Constantin Necula - Duminici în dar: Predici şi gânduri 


ap 


Sfânta Maria egipteanca - modelul călcării cu moartea pe moarte 


Rămasă intr-o consemnare contemporană cu propria-i desfigurare, viaţa Sfintei 
Maria Egipteanca rămâne una vrednică a fi obiect de meditaţie duhovnicească. 
De aici şi obiceiul de a fi citită ca un pretext, prefaţă duhovnicească a Duminicii 
ce-i este destinată în calendarul postului ortodox, numit al Paştelui - în ziua 
citirii Canonului celui mare al Sfântului Andrei Criteanul. Cu feţele spălate în 
lacrima smeririi în harul iertării lui Hristos şi cu ochii luminaţi de lumina vederii 
lui Dumnezeu, putem desprinde din iconostasul de taină al sfinţeniei, chipul 
înăsprit de postire, dar transfigurat de marea iubire aşezată în Hristos. 


Roabă a desfrâului organizat într-un oraş care altădată excela în valoare 
culturală - Alexandria - marfă şi vânzătoare a propriului trup, pentru a străbate 
mările la bord de corabie, Maria cere lui Dumnezeu şi Maicii Sale putinţa de a 
săruta lemnul Sfintei Cruci. Şi minunea, refuzată în două situaţii anterioare, îi 
este îngăduită - căci minune socotim a atinge cu buze de tină şi întinate lemnul 
care a purtat pe Cel ce toate le-a scos din întinăciune. Îşi respectă promisiunea - 
care lega atingerea Crucii de depărtarea de păcate şi se retrage în pustia 
Egiptului cea născătoare de virtuţi şi fapte mari de eroism creştin. Acolo unde 
alt ales al harului avea să o descopere şi să ne-o redea icoană de inimă până azi, 
peste veacuri. „Ca dând lumea întreagă pe dragostea Ta să afle a Ta dragoste- 
ntreagă” 


Roaba desfrâului, îngăduind dezrobirea de patimă, redevine roabă a Domnului. 
Cea care se vinde ordinar prin păcat şi venalitate se răscumpără prin 
extraordinara-i voinţă de a fi cu Hristos. Moartă după rânduiala lumescului - câți 
vor fi întrebat pe străzile rău famate ale capitalei egiptene despre ea după ce alte 
prostituate îi vor fi luat locul? - ea se redescoperă pe sine şi apoi pe Dumnezeul 
său în pustia cea înfierbântată de soare şi îngeruită de vânturi. Pe măsură ce 
trupul i se urâţeşte, sufletul său se luminează de frumuseţea ce nu se va mai lua 
de la ea. Pe măsură ce ospeţele-i de curtezană îşi pierd amintirea, un alt Ospăţ, 
cu mult mai de preţ, legat de Viaţa de veci, este cel ce o cheamă tot mai mult la 
bucatele alese. O chemare tot mai înaltă, până într-atât se uneşte în chip tainic 
cu Cel care a chemat-o. 


Poate că ei, curtezanei, devenită vas ales al Împărăției Cerurilor, i se potrivesc 
cel mai bine versurile poetului creştin ortodox Traian Dorz: „Ca dând lumea- 
ntreagă pe dragostea Ta, să afle a Ta dragoste-ntreagâ.” 

Moartă unei lumi, Maria cea din Egipt învie alteia, cu mult mai de preţ. La 
vreme de Post mare ne este călăuză; redescoperirea pustiei celei taumaturgice, 
Biserica cea născătoare de sfinţi, eroi ai curajului de a fi în Hristos. 


„Cine este Acesta care iartă şi păcatele?” 


(Luca 7 49) 


Duminica a cincea din Postul cel mare al Paştelui poartă numele unei „icoane” 
de pocăință - al Mariei Egipteanca. Textele Scripturii, pe care le-au rânduit 
Sfinții Părinți ca prilej de predică şi meditaţie duhovnicească, sunt din 
Evanghelia de la Marcu 10.32- 46 şi Lc. 7.36-50. 


Cel dintâi text ne duce aproape de Ierusalim şi ca timp şi ca spaţiu, dar mai ales 
aproape de Ierusalimul Patimii Domnului Hristos, patimă pe care Hristos 
Dumne-zeu le-o descrie Ucenicilor Săi. Dar tot aici găsim şi Vestea cea Bună a 
învierii. Căci zice Domnul: „Că iată ne suim la Ierusalim şi Fiul Omului va fi 
predat arhiereilor şi cărturarilor; şi-L vor osândi la moarte şi-L vor da în mâna 
păgânilor. Şi-L vor batjocori şi-L vor scuipa şi-L vor biciui şi-L vor omori, dar 
după trei zile va Învia” (Mc. 10.33-34). Hristos ascunde - tainic - Bucuria 
învierii în miezul dramei care peste două săptă-mâni ne va zgudui sufletul şi ne 
va obliga să facem din EI mortul nostru Cel fără de slavă. 


Cel de-al doilea text evanghelic ne arată puterea cea mai de preţ pe care Hristos 
Domnul o dăruieşte lumii şi mai cu seamă omului: Iertarea. 


Multe au fost întrebările care au obsedat pe iudei - farisei sau cărturari, dar şi 
simpli credincioşi, împlinitori de Lege - atunci când au remarcat anumite gesturi 
sau spuse ale lui Hristos. 


În cazul de faţă, o femeie păcătoasă aduce un alabastru cu mir în casa în care 
lisus adăstase, cu lacrimile-i de pocăință spală picioarele Dumnezeului întrupat, 
iar cu părul capului său - podoabă cu care va fi ispitit pe destui - şterge oasele şi 
tălpile ce vor fi ţintuite de Cruce. Acestea toate în contrast - practic şi 
duhovnicesc - cu indiferența gazdei, Simeon, care se agită atunci când aude că 
Domnul iartă păcatele femeii aceleia „ce mult a iubit”, şi-L mai aude zicând: 
„Credinţa ta te-a mântuit; mergi în pace” (Lc.7. 50). Uneia pe care toţi o ştiau de 
desfrânată, nedorită la masă în casa nimănui! 


O, adâncul cel de taină al milostivirii lui Dumnezeu! A trebuit ca prima 
Evanghelie - aceea a patimii şi morții şi a învierii - să se împlinească pentru a 
putea pricepe şi noi, puţin credincioşii, „cine este Acesta care iartă şi păcatele”. 
Cel ce pentru noi 

pe Cruce poartă păcatele lumii, care face din pocăință Taină de intrare în 
Împărăţie. 


Luaţi seama! Oricât vă va fi fund sufletul de greu, mirul lacrimilor şi lacrima 
pocăinţei pot să facă din voi iertaţii lui Dumnezeu. 


Maria Egipteanca a înţeles asta şi nu s-a mai temut. A îndrăznit numai şi a biruit 
lumea, câştigând Împărăţia! 


(Extras din cartea: Pr. conf. univ. dr. Constantin Necula - Duminici în dar: 
Predici şi gânduri) 


Pr. dr. Dorin Picioruş - Predică la Duminica a 5-a din Postul mare (2013) 


Iubiţii mei, emblema acestei duminici fiind Sfânta Maria Egipteanca, prezenţa 
ei este o încurajare puternică pentru toţi pentru a ieşi din păcate, oricare ar fi 
păcatele noastre dar şi o umilinţă enormă pentru toţi cei care credem că suntem 


A 


„drepţi”...că „stăm bine” în faţa lui Dumnezeu. 


Pentru că ea ne spune, prin toată viaţa ei, că atât păcatul cât şi sfinţenia 
înseamnă să rişti enorm, să trăieşti din plin, să fii o torţă. 


Căci pentru a năuci minţile bărbaţilor trebuie să arăţi că poţi să fii năvalnică în 
pofta ta sexuală. Pe când, pentru a arăta că eşti om duhovnicesc, trebuie să arăţi 
focul din tine, focul slavei lui Dumnezeu, care produce transfigurarea ta deplină. 


Dar ca să treci de la focul patimilor...la focul slavei lui Dumnezeu trebuie să 
vrei. ..ŞI, mai ales, să mergi continuu în spaţiul vast al curăţiei, al sfinţeniei. 


lar Sfânta Maria, care se ruga, după zeci de ani de nevoinţă, în slava lui 
Dumnezeu...înălțându-se în aer în timpul rugăciunii sale, ne spune că 
rugăciunea autentică nu e o formă de fariseim, nu e ceva de ochii lumii...ci o 
realitate cutremurătoare a sfinţenici. 


Care te schimbă...şi schimbă totul în jur...pentru că Dumnezeu e prezent în noi 
ŞI cu noi. 


De ce e pusă Sfânta Maria Egipteanca, în faţa creştinilor ortodocşi, înaintea 
Intrării Domnului în lerusalim ? 


Pentru ca să ne alegem ca cine vrem să fim... 


Vrem să avem o viaţă tranzitivă, care acum laudă...acum denigrează....acum se 
exaltă...acum coboară în tristeţe...sau o viaţă stabilă, plină de bucurie ascetică 
dură, transfigurătoare? 


Pentru că viaţa Sfintei Maria Egipteanca ne arată că sfârşitul postului, al 
rugăciunii, al durerii, al luptei cu patimile e umplerea de slava lui Dumnezeu şi 
nu de revendicări de tot felul. 


Că viaţa bisericească, viaţa ortodoxă, cu toate ale ei, bune sau rele, ne duce la 
Dumnezeu şi nu nicăieri... 


Adică ea este emblema Postului Mare, în a cincea duminică, pentru ca să ne 
arate că scara virtuţilor nu e o proiecţie spaţială ci o realitate interioară, care ne 
face conviviali cu Dumnezeu, pentru că El coboară la noi, în fiinţa noastră, ca să 
ne arate bucuria comuniunii cu Sine. 


Evanghelia zilei [Mc. 10, 32-45] merge în tandem cu viaţa Sfintei Maria. 


Pentru că Sfinții Apostoli lacovos şi Ioannis, fiii lui Zebedeos (v. 35), au cerut 
să stea în slava Lui (v. 37, cf. GNT). 


Au cerut stabilitate... .stabilitate duhovnicească. 
lar Domnul, care doreşte cu totul ca fiecare dintre noi să dorim şi să stăm în 
slava Lui, le vorbeşte despre stabilitatea duhovnicească ca despre o consecință 


directă a consumării potirului Lui şi a botezării cu botezul Lui (v. 38). 


Potir şi botez care nu înseamnă numai chin şi moarte, mucenicie pentru 
Hristos...ci şi rezistibilitate continuă, în credinţă, din iubire pentru EI. 


Căci cum ai putea să mori pentru cineva...dacă nu stai cu EI tot timpul? 
ŞI ca să stai cu Dumnezeu... .trebuie să stai plin de slava Lui...pentru că numai 


întru slava Lui poţi creşte duhovniceşte, poţi crea duhovniceşte, poţi conduce 
duhovniceşte, poţi trăi şi muri ortodox. 


Pentru că Ortodoxia e adevăr şi putere dumnezeiască. 


E tot adevărul Lui pecetluit de prezenţa slavei Lui în noi înşine. 


Pentru că în inima unde se află adevărurile Lui, bunele Lui intenţii, bunele Lui 
doriri pentru noi şi pentru întreaga umanitate coboară norul slavei lui 


Dumnezeu, care umbreşte şi luminează şi transfigurează persoana noastră în 
întregime. 


Și Sfânta Maria Egipteanca şi toţi Sfinţii Domnului sunt astfel de locaşuri vii, 
adumbrite de Soarele ceresc, de Prea Dumnezeiasca Treime. 


Sunt prezente, sunt realităţi personale, sunt oameni plini de viaţa lui 
Dumnezeu...care ne arată că împlinirea poruncilor Lui este o realitate 
transfigurătoare şi că tot greul, toată durerea suportată cu inimă iubitoare şi 
iertătoare, ne face biserici vii ale lui Dumnezeu. 


...Domnul le-a vorbit despre stabilitate...pentru că le-a vorbit despre diaconism, 
adică despre slujire (v. 45). 


Căci aşa cum EI „nu a venit [pentru] a fi slujit [diaconitine] ci [pentru] a sluji 
[diaconise] şi a-Şi da sufletul Lui răscumpărare [litron] pentru mulți” [v. 45, 
GNT], tot la fel stabilitatea noastră e reală, e autentică, e adâncă atunci când ne 
gândim, mai degrabă, la cei pe care trebuie să îi ajutăm...decât la a ne ajuta pe 
noi înşine. 


Sau stabilitatea duhovnicească e reală atunci când folosul nostru e, deopotrivă, 
folosul tuturor, când munca noastră aduce bucurie, lumină, frumuseţe pentru 
toţi. 


Și astfel înţelegem cu toţii că stabilitatea interioară sau starea în slava Lui e 
împlinirea noastră ca oameni ai credinţei, pentru că locuim cu Dumnezeu şi 
Dumnezeu locuieşte cu noi. 


ŞI nu poate fi nimic mai important decât această conlocuire cu Dumnezeu! 


Dar tocmai pentru că ea, conlocuirea cu Dumnezeu în fiinţa noastră, clipă de 
clipă, este cea mai importantă faptă a vieţii noastre tocmai de aceea ea este un 
risc continuu asumat. 


Pentru ea riscăm să nu mai avem prieteni, să nu mai avem familie, să ne 
pierdem serviciul, să fim rău înţeleşi, desconsideraţi, minimalizaţi...pentru că 
suntem ortodocşi şi nu altceva. 


Viaţa în credință, în credinţa vie, năvalnică este un risc...pentru că este o 
enervare continuă. 


Ii enervăm pe demoni, în primul rând, prin stabilitatea noastră în Dumnezeu...şi 
apoi pe oameni. ..pe oameni lacşi, obtuzi, indiferenți. ..dar orgolioşi... 


Care încearcă să ne arate că greşim în stabilitatea noastră...tocmai când ne 
dovedesc că nu are nici un sens gâlceava/ disputa continuă cu noi. 


lar Sfânta Maria, pe care noi o numim Cuvioasă...dar care nu a fost niciodată 
monahie ci pustnică...plecată în pustie tocmai pentru că s-a încredinţat lui 
Dumnezeu, ne arată că cuviinţa e plină de durere, de reală luptă cu tine 
însuţi. ..pentru ca să nu mai fii cel care ai fost. 


Insă noi, cei mulţi, care nu plecăm în pustie...experimentăm acelaşi lucru în 
esenţă: că oriunde am fi e greu să trăieşti ortodox...dacă Dumnezeu nu te ridică, 
prin slava Sa, deasupra mizeriei sufleteşti a umanităţii. 


Pentru că e greu să fii singur, fără stabilitate interioară, fără prieteni de drum, 
fără oameni care Ii slujesc aceluiaşi Dumnezeu. 


Aşadar, viaţa plină e viaţă în care trăieşti din plin. 
Numai că plinătatea care ne umple de stabilitate duhovnicească interioară 
coboară din cer, e slava lui Dumnezeu, şi ea coboară numai dacă bem continuu 


potirul Lui şi ne botezăm continuu cu botezul Lui. 


lar potirul lui Hristos e plin de nevoinţă pentru a-L cunoaşte, pentru a-L 
propovădui, pentru a-L ajuta să rodească în oameni. 


Căci oamenii trebuie hrăniţi cu adevărurile lui Dumnezeu şi cu Insuşi Trupul şi 
Sângele Hristosului Său şi cu exemple vrednice de urmat. 


ŞI pentru a bea din paharul Lui trebuie să ne umplem de botezul curățirii Lui, de 
lacrimile Lui, de dorul pentru mântuirea umanităţii acesteia, în întregime, care 
ar trebui să arate altfel, foarte altfel...decât cea de acum... 


Pentru că oamenii au nevoie să bea sfinţenia Lui şi să se scalde în frumuseţea 
Lui, pentru că au nevoie să fie frumoşi, să fie fericiţi, să fie împăcaţi... 


Nu, slava lui Dumnezeu nu vine la urmă...ci ne însoţeşte tot timpul! 


Prin fiecare durere pe care o bem ortodox, prin fiecare carte pe care o citim 
ortodox, prin fiecare om prin care Dumnezeu ne vorbeşte deschis despre noi şi 
despre El şi despre oameni...El, prin slava Lui, ne conduce către învierea 
noastră din morţi. 


lar învierea noastră din morţi înseamnă să stăm în bine, în slava Lui, într-o 
frumuseţe dumnezeiască care ne face bine şi face bine oricărui om care ne 
întâlneşte. 


lar frumusețea Lui e o lumină dumnezeiască...din care îşi aprind şi alţii 
sufletele şi trupurile. 


De aceea, dacă nu suntem torţe...suntem întuneric în Biserica lui Dumnezeu, un 
întuneric cutremurător, pentru că e un întuneric cu rațiune...pe când, dacă 
suntem torţe vii, dacă suntem focuri duhovniceşti...luminăm până departe...şi îi 
încălzim pe cei care se apropie de noi... 


Dumnezeu să ne dea puterea duhovnicească de a ne aprinde de la adevărurile 
Lui şi de la sfinţenia Lui! 


Dumnezeu să ne aprindă ca pe o făclie de Paşti! 


Dumnezeul nostru, Cel ce L-a trimis pe Fiul Său în lume, ca să ne slujească 
până la moarte şi, prin moartea şi învierea Lui, să ne umple de slava Duhului 
Său, să ne dea tuturor să fim slujitorii Lui, prin care Împărăţia lui Dumnezeu se 
extinde continuu. Amin! 


Părintele Ion Cârciuleanu - Predică la Duminica a V-a din Post - “Cine este 
Cel mai Mare?” 


Domnul şi Mântuitorul nostru lisus Hristos era împreună cu ucenicii săi în drum 
spre lerusalim, fiind cea din urmă călătorie mai înainte de patimile, răstignirea, 
moartea şi învierea Sa. 


Căutând să pregătească pe ucenicii Săi pentru ce avea să se întâmple cu EI, le 


vesteşte pentru a treia oară patimile Sale, adică prinderea, batjocorirea, bătăile, 
judecata şi osândirea sa la moarte, dar le aminteşte şi de Învierea Sa în cea de-a 
treia zi, ca să-i pregătească sufleteşte, să le întărească credinţa şi să-i facă atenţi 
să nu se descurajeze, să nu fie dezamăgiţi, să nu deznădăjduiască atunci când se 
vor întâmpla cele voite de Tatăl, prezise de prooroci şi de bunăvoie primite de 
E), 


“Tată, ne suim în Ierusalim şi Fiul Omului va fi dat în mâinile arhiereilor şi 
cărturarilor... şi-L vor omori, dar după trei zile va învia” (Marcu 10, 33-34). 
Cuvintele acestea nu puteau fi înţelese de ucenici, ci mai mult uimire, 
nedumerire îi cuprindeau şi se temeau să-L întrebe. Era greu de înţeles la 
acea vreme drumul crucii, al jertfei, al răstignirii de bunăvoie a celui pe care 
ei îl urmau de mai bine de trei ani, fiind de faţă la mari minuni, în care 
Învățătorul lor îşi arăta puterea Sa dumnezeiască. La aceste constatări văzute 
de ochii lor, se mai adaugă părerea greşită pe care o aveau ucenicii şi cei mai 
mulți din conaţionalii lor, care aşteptau prin Mesia o înălţare şi o recunoaştere a 
trecutului poporului ales; aşteptau o scuturare a stăpânirii romane, un stat 
independent şi o înflorire a puterii politice şi naţionale, o împărăție lumească a 
poporului evreu. 


Ucenicii, deci, se gândeau la împărăţia Lui, pe care o credeau pământească şi 
care va lua ființă în curând. Cuprinşi de aceste gânduri, fiecare se gândea la 


locul ce avea să-l ocupe în noua împărăție. Câr erau gândurile şi judecăţile 
ucenicilor de străine de simţămintele şi judecăţile Mântuitorului, se observă 
mai ales din faptul că în timp ce le vorbeşte despre suferinţa şi moartea Sa, ei 
se certau între ei pentru mărire. 


În acest context, privim cu durere şi poate cu strângere de inimă paşii pe care îi 
face Salomeia, mama celor doi ucenici apropiaţi ai Mântuitorului — lacob şi loan 
- ŞI cererea ei adresată lui lisus pentru cei doi fii ai săi, care fuseseră martori la 
Schimbarea la Faţă a Mântuitorului pe Taborul îndumnezeit de prezenţa sfântă a 
Fiului lui Dumnezeu şi luminat de lumina cea nefăcută de mână omenească. 


Imaginea aceasta pământească, în care o mamă vine la lisus cu cei doi fii ai săi 
şi formulează o dorinţă ce va rămâne cu totul neîmplinită şi care are numai 
Justificarea slăbiciunii firii omeneşti, rămâne în cadrul dorințelor trecătoare ale 
omului. 


În cuvintele ei: “Doamne, fă ca aceşti doi fii ai mei să şadă unul de-a dreapta 
şi altul de-a stânga Ta, în împărăţia Ta” se vede numai dragostea de mamă. 
Nu au îndrăznit să vină să ceară singuri locurile cele mai înalte în viitoarea Sa 
împărăție. Trimit pe mama lor. Şi atunci, Mântuitorul, privind pe cei doi 
ucenici, le adresează următoarele cuvinte: “Nu ştiţi ce cereți”. Apoi îi întreabă: 
“Puteţi să beţi paharul pe care îl voi bea Eu şi să vă botezați cu botezul cu 


care Eu mă botez”? Fără să se gândească prea mult, lacob şi loan răspund: 
“Putem”, 


Ca să le arate puţina lor credinţă şi pentru a pricepe adevărul, lisus le spune cu 
durere aceste cuvinte care au străbătut ca un sfredel conştiinţa veacurilor: “Nu 
ştiţi ce cereți ”, adică “Voi, apostolii Mei cei mai apropiaţi şi prietenii Mei, M- 
ați avut lângă voi atâta vreme, M-aţi auzit vorbindu-vă despre împărăţia 
veşnică şi ce doriţi voi? Doriţi să fiţi asiguraţi de locurile cele mai înalte, cele 
mai bune, cele mai de cinste, mai presus de ceilalți ucenici ai mei? Paharul sau 
patimile Mele le veţi împărtăşi şi voi cândva, dar a sta de-a dreapta şi de-a 
stânga Mea în împărăţia Mea, nu este al Meu a da decât celor ce s-au rânduit 
de Tatăl Meu ” (Matei 20, 23). 


Cu alte cuvinte, în împărăţia Sa nu se caută rangurile după un favor lumesc, 
ci după merit, numai aceia care îşi vor împodobi viaţa şi faptele lor cu 
sfințenia virtuţilor, ale iubirii şi milosteniei, aceia vor ocupa locurile cele mai 
înalte în împărăţia Sa. 


Ceilalţi apostoli care erau de față la convorbire s-au mâniat, căci începuse în 
inima lor invidia. Şi atunci, Mântuitorul, strângându-i pe toţi în jurul Său, le dă 
una din lecţiile cele mai frumoase, ca să înţeleagă în ce constă câştigarea 


locurilor în Împărăţia Cerurilor. Trei ani de zile aceşti ucenici ascultaseră 
cuvintele Sale şi fuseseră martori ai multor minuni săvârşite de El. Într-un cadru 
plin de înaltă duioşie, ce ne face să lăcrimăm, lisus îi cheamă din nou la 
picioarele Lui pe aceşti ucenici ai Săi, pe aceşti fii ai lutului, din care nu ieşise 
încă “pământescul”. Le înfăţişează într-o măiestrită comparaţie autoritatea 
lumească a vremii şi cea spirituală pe care o aduce creştinismul. 


Îmbrăcând în haina modestă a smereniei sentimentele acestea din suflete, Iisus 
statorniceşte în viaţă şi în istoria mântuirii noi rânduieli şi dimensiuni. Jisus vine 
şi dă un nou conţinut raporturilor dintre oameni şi acest conţinut cuprinde 
într-însul puterea iubirii, smereniei, sacrificiului, renunţării la egoism şi 
mândrie, a lepădării de sine. lisus statorniceşte o altă relaţie: “Care vrea să fie 
mai mare între voi, să fie vouă slugă. „Şi care vrea să fie întâi între voi, să fie 
tuturor Slugă ” (Marcu 9, 44). 


Și atunci Mântuitorul motivează aceasta, zicând: “pentru că şi Fiul omului n-a 
venit să I se slujească, ci ca El să slujească şi să-şi dea viaţa răscumpărare 
pentru multe”. 


Pilda cea mai convingătoare de umilinţă a dat-o lisus în Joia Mare, când a 
spălat picioarele ucenicilor săi. Se răstoarnă toate principule şi idealurile 
morale vechi şi ale atâtor sisteme de gândire şi sunt înlocuite cu altă viziune de 
viaţă, de comportare, de rugăciune şi jertfă aduse în lumea creştină de 
Mântuitorul. Astfel, prin Evanghelia de astăzi lisus înfăţişează un nou model 
de viaţă al credincioşilor. 


Intreaga activitate a Domnului e îndreptată asupra omului şi a lumii, e 
îndreptată în direcţia Slujirii oamenilor şi a lumii. Într-adevăr, întreaga 
activitate a Mântuitorului este o continuă Slujire. 


Y Întruparea este slujire în sensul că, deşi Dumnezeu, Fiul a luat trup 
omenesc spre a intra şi fizic în contact cu oamenii, în vederea ajutorării 
lor directe, faţă către faţă, nu de la distanţă. 

Y Slujire a fost activitatea Sa misionară prin conţinutul ei de neajunsă 
măreție. 

Y. Slujire au fost, de asemenea, vindecările, minunile, suferințele, moartea 
şi învierea. 


Toate acestea le-a săvârşit Domnul lisus numai şi numai în folosul oamenilor. 
Nu numai al oamenilor din vremea vieţii Sale pământeşti, ci pentru noi, oamenii 
din toate locurile şi din toate timpurile. 


În istorie, misiunea aceasta a slujirii, Hristos o împlineşte în mod practic prin 
Biserică. În primul rând prin propovăduire şi cult. Prin propovăduire, Biserica 
slujeşte credincioşilor, transmițându-le învățături a căror înfăptuire urmează să 
se înfăptuiască aici, în istorie, în lume şi pe pământul acesta de către credincioşi 
în strânsă colaborare cu Dumnezeu şi cu toţi oamenii de bine din lume. 


Învățătura Împărăției lui Dumnezeu constă în curăţie, dreptate, libertate, 
bunătate şi iubire frăţească, muncă şi fericire pentru toţi. Aceasta e chemarea 
spre care Biserica, prin propovăduirea ei, îndreaptă privirile şi eforturile 
credincioşilor. 


Scopul acesta măreț angajează toate eforturile credincioşilor nu numai spre cele 
religioase, dar şi în toate laturile activităţii pozitive. Aceasta înseamnă că pentru 
realizarea Împărăției lui Dumnezeu sunt necesare nu numai practicile religioase, 
dar şi toate celelalte activităţi creatoare ale fulor Bisericii şi ale tuturor celorlați 
oameni, întrucât ele sunt în slujba binelui. 


Prin învăţătura sa, Biserica îi ajută pe credincioşi să înţeleagă că fără o înnoire a 
lor, oamenii nu pot spera să realizeze Împărăția lui Dumnezeu. 


Învățătura Domnului, dată nouă prin predică, ne învaţă că pentru înfăptuirea 
mărețului ideal este nevoie de o credinţă puternică, de frământări, de lupte, de o 
puternică capacitate de rezistenţă, hotărâre şi suferinţă. Spiritul care însufleţeşte 
întreaga propovăduire a Bisericii este un spirit de înnoire, de înălțare, de 
smulgere din comoditate, de încordare a puterilor, de perseverenţă, de 
bărbătească chemare la eforturi în slujba nobilei cauze — mântuirea - care ne e 
atât de scumpă. 


Prin învăţătură, Biserica ne învaţă să vedem în faţa fiecărui om faţa lui 
Hristos şi ne învaţă să prețuim lumea ca operă a lui Dumnezeu. 


Pe de altă parte, conştiinţa că lumea e opera lui Dumnezeu şi anume o operă 
perfectibilă, nu desăvârşită, ne obligă să participăm cu hotărâre la toate 
chemările în vederea înfrumuseţării şi îmbunătăţirii ei. Prin propovăduirea sa, 
Biserica slujeşte formând la ascultători nu numai sentimentul apartenenţei la 
societate şi la lume, dar şi simţul responsabilităţii pentru ceilalți, pentru întreaga 
realitate, pentru viitorul lumii. 


Dar Biserica slujeşte credincioşilor nu numai prin propovă duire, ci şi prin cult. 
Cultul este totalitatea mijloacelor de care se foloseşte Biserica în vederea 
aducerii şi păstrării credincioşilor în comuniune cu Dumnezeu. În centrul 
cultului este lisus Hristos, prezent sub smerenia cuvântului şi elementele 
Sfintelor Taine, în frunte cu Sfânta Euharistie. 


Cultul şi în primul rând Sfânta Euharistie, e actualizarea lui Hristos în scopul de 
a parcurge cu fiecare credincios şi cu întreaga comunitate creştină drumul 
parcurs de EI în direcţia duhovnicirii, până la totală schimbare. 


Mersul lui lisus împreună cu noi prin istorie e asociat cu un continuu transfer de 
putere dinspre EI înspre noi, din umanitatea Lui transfigurată în fiinţa noastră 
netransfigurată. Pe calea aceasta se pun temelii noi vieţii noastre şi suntem în 
stare să realizăm o viaţă nouă. 


Dacă predica ne dă învăţătura despre viaţă, cultul, Sfintele Taine ne dau forța 
necesară transpunerii în faptă a acestei învățături. Dacă prin propovăduire, 
Biserica slujeşte credincioşilor punându-le în faţa credinţei datoriile 
fundamentale ale vieţii, prin cult, prin Sfintele Taine ea îi slujeşte în sensul că 
îi Sfințeşte, adică îi eliberează de păcat, de egoism, de tirania instinctelor, 
dându-le totodată puterea de a împlini în mod consecvent poruncile lui 
Hristos, care nu Sunt altceva decât chemări ale vieţii noastre, în plenitudinea 
ei. 


Dar Biserica nu-şi poate limita activitatea numai la folosirea propovăduirii şi a 
cultului. Deşi activităţile acestea sunt de neînlocuit, totuşi Biserica este chemată 
să participe într-un mod mai direct la slujirea omului. Problemele cu care se 
confruntă societatea noastră de azi sunt atât de multe şi complicate, încât pentru 


rezolvarea lor e necesară o mare concentrare de forțe şi înţelepciune. Şi aici 
rolul bisericii este mare şi cerut. 


Două sunt motivele pentru care Biserica nu-şi poate limita slujirea prin predică 
şi cult. 


Primul este că Domnul nostru lisus Hristos lucrează nu numai în Biserică, dar şi 
dincolo de “altarul” ei. Oriunde se pune la cale şi se realizează un bine, oriunde 
se duce lupta împotriva nedreptăţilor, a sărăciei, a foametei, a ignoranței etc., 
acolo e prezent activ şi Domnul Hristos. Unde e prezent Hristos, însă, acolo 
trebuie să fie şi mărturisitorii Lui, credincioşii. Să fim prezenţi nu formal, nu 
fizic, ca să facem act de prezenţă, ci să fim lângă lisus, împreună cu EI, cu 
întreaga noastră putere morală şi spirituală, cu tot elanul şi cu toată capacitatea 
noastră de jertfă. A fi împreună cu Hristos, înseamnă a Sluji împreună cu EL 
oamenilor. 


Un al doilea fapt care obligă Biserica, împreună cu fiii săi, să fie prezentă la 
nevoile, necazurile oamenilor, este legea iubirii. 


Caracteristica esenţială a iubirii creştine este dragostea dăruirii nelimitate în 
slujba omului. 


> Ca iubire, iubirea creştină e iubire la modul divin. Adică o iubire care se 
răsfrânge asupra tuturor, fără deosebire şi în primul rând asupra celor 
în necaz, boală, sărăcie, primejdie. 

> Iubirea creştină este aplecarea spre ceilalţi, scoaterea lor din izolare, din 
necaz, din blazare, din indiferenţă, din robia păcatelor şi patimilor, este 
stabilirea comuniunii cu ei, o readucere a lor pe drumul vieţii normale. 

> Iubirea creştină e promovarea celorlalți la starea de oameni capabili să 
slujească la rândul lor altora, în spiritul aceleiaşi iubiri. 


Mai mult, prin aspectul ei preventiv, iubirea obligă pe credincioşi să participe şi 
să lucreze cu toate mijloacele ei la eforturile în vederea creării unei societăți în 
care să nu fie ură, răutate, hoţie, nedreptate, o societate care să ocrotească pe cei 
slabi, bolnavi, săraci, părăsiţi, uitaţi şi ocoliţi. 


Slujirea Bisericii, practicată prin propovăduire şi cult, e de maximă importanţă. 
E foarte important ca un credincios să fie lămurit, luminat asupra comuniunii lui 
cu Dumnezeu, asupra scopului şi valorii vieţii, asupra a ceea ce trebuie să 
creadă şi să facă, după cum e de mare importanţă ca un credincios să fie eliberat 
de sub tirania păcatului, a egoismului şi să primească putere pentru o viaţă nouă. 


La aceasta ne îndeamnă zilele acestea însemnate ale sfântului şi marelui Post al 
Paştilor. Să intensificăm şi să împreunăm rugăciunea cu postul şi înfrânarea, 
căința şi mărturisirea păcatelor, împărtăşindu-ne cu Domnul în Sfânta 
Cuminecătură şi să-i urmăm Lui prin credinţă lucrătoare în fapte de iubire. Să 
nu socotească nimeni că ni se cere săvârşirea unor fapte şi lucruri mai presus de 
puterile noastre. 


Biserica ne cheamă, prin glasul Evangheliei, ca în întâmpinarea marelui praznic 
al Învierii Domnului să ne înnoim sufleteşte şi viaţa noastră creştină prin 
virtutea şi fapta care este “o cale mai presus de orice altă cale”, izvorul virtuţilor 
creştine: dragostea de Dumnezeu şi Biserica Sa, dragostea slujitoare de oameni, 
de împlinirea lipsurilor lor, de înmulţirea bucuriilor lor şi ale noastre, ale 
tuturor. 


Aşadar, să facem din viaţa noastră “liturghie după liturghie”, slujirea 
Domnului şi slujirea omului, slujirea Bisericii şi slujirea familiei şi a 
societăţii în care vieţuim şi muncim. Şi numai Slujind în chip cu totul 
dezinteresat oamenilor, vom fi îndreptăţiţi să ne numim fiii lui Hristos. Ai lui 
Hristos cel care a venit nu “ca să i se slujească, ci ca El să slujească” 
credincioşilor, oamenilor, lumii. Amin. 


Părintele Iosif Trifa - Maria la picioarele Domnului, tâlcuire la pericopa 
evanghelică a cuvioasei Maria Egipteanca 


O, ce plină de iubire şi iertare cerească este această evanghelie! Dar, pe lângă 
acestea, e plină şi de învăţătură sufletească. Să ne întrebăm înainte de toate ce 
a adus-o pe această femeie desfrânată la picioarele lui lisus? Maria era o 
femeie vestită în desfrânări şi păcate; ce i-a venit dar să se apropie de lisus? 
Poate undeva în oraş era tocmai petrecere şi joc, de la care Maria niciodată 
nu lipsea; ce a făcut-o pe ea acum să lase jocul şi petrecerea şi să alerge la 
lisus? Pe Maria a adus-o la lisus o greutate pe care o simţea în suflet, o 
greutate sufletească pe care lumea n-o putea uşura, nici jocurile, nici 
plăcerile şi desfrânările lumeşti. 


Cercetătorii evangheliilor spun că această femeie desfrânată a fost Maria 
Magdalena, despre care ne spune o altă evanghelie că din ea a scos lisus şapte 
diavoli (Lc 8, 2). Această greutate sufletească o adusese pe Maria la picioarele 
Domnului. Această greutate a scos lacrimi fierbinți din ochii ei. Maria s-a 
mântuit în clipa când s-a simţit doborâtă de greutatea păcatelor şi a căzut la 
picioarele Domnului, stropind cu lacrimi fierbinți trecutul ei şi luând tămăduire 
prin credinţă. Să luăm aminte că aceasta e calea mântuirii şi pentru noi. 


Cea dintâi condiţie a mântuirii e să simţi ticăloşia sufletească în care ai ajuns. 
Nu e pierdut cel păcătos, ci cel care nu simte păcatul şi greutatea păcatului. 
Maria avusese şapte duhuri necurate în ea. Te înfiori, nu-i aşa, iubite cititorule, 
de acest lucru? Dar eu te întreb: îţi dai seama că de multe ori şi tu eşti cuprins de 
aceste duhuri rele care sunt cele şapte păcate de moarte (trufia, desfrânarea, 
lăcomia, pizma etc., etc.)? Maria n-a avut odihnă şi linişte sufletească până nu 
L-a aflat pe Mântuitorul şi n-a luat tămăduire. Şi tu stai liniştit în păcate şi te 
simţi bine cu ele? O, ce povară grea este păcatul pentru cine-l simte! De ai avea 
ŞI ai da cuiva tot aurul şi toate bogăţiile acestei lumi, nici atunci nu poate să-ţi ia 


nimeni, nici măcar pentru o clipă, sarcina şi greutatea păcatului de pe suflet şi 
nu poţi plăti datoria păcatelor. 


Este însă cineva care îţi ia din spate greutatea păcatelor, fără nici o plată şi 
pentru totdeauna. Acela este Mântuitorul. Un singur lucru se cere de la tine: 
să te apropii de acest Mântuitor şi să te atingi de EI cu toată credinţa 
sufletului tău, cu toată încrederea că EI a murit pentru tine şi pentru păcatele 
tale. Apropie-te, dragă suflete, apropie-te de Domnul în orice stare, cât de 
ticăloasă ar fi. Îngenunchează plângând la picioarele Lui şi stropindu-ţi ticăloşia 
cu lacrimile tale şi cu sângele Lui, ia tămăduire şi mântuire. 


O, ce mare schimbare s-a făcut în viaţa Mariei după ce s-a ridicat iertată şi 
mântuită de la picioarele Domnului! Vecinii ei se vor fi întrebat miraţi: „Da” ce- 
i cu păcătoasa asta de femeie, că nu mai umblă nopțile, nu mai merge pe la 
jocuri, nu mai petrece cu bărbaţii?... Trebuie că a păţit ceva nenorocita”... 


Lumea se va fi mirat de schimbarea Mariei (aşa cum se miră şi azi când începi 
să trăieşti o viaţă cu Domnul). Lumea nu înţelegea că în viața Mariei s-a 
petrecut o mare schimbare. Maria cea veche a murit şi în locu-i trăia alta, adusă 
la viaţă prin lisus Mântuitorul. Aceasta e şi azi dovada cea mai bună că cineva 
s-a apropiat cu adevărat de Mântuitorul şi „s-a atins” de EI. Să-ţi schimbi 
purtările şi să începi o viaţă nouă cu El. O credinţă ce nu-ţi schimbă viaţa cea 
păcătoasă n-ajunge nimic, căci şi dracii cred în Dumnezeu şi se cutremură, dar 
nu-şi schimbă purtările. 


Despre Maria Magdalena, evanghelia ne spune că, după iertarea şi 
tămăduirea ei, s-a ţinut mereu de Mântuitorul. L-a însoţit pe drumul Golgotei, 
L-a plâns când murea pe cruce, a plâns când a aflat mormântul gol. Maria se 
simțea legată de acest Mântuitor al ei; îşi dădea seama clipă de clipă ce mare 
binefacere i-a făcut ei; din ce necaz a scos-o; cât i-a iertat; şi din ce îşi dădea 
seama mai mult despre acestea, se alipea mai tare de EL. 


Aşa şi noi, clipă de clipă trebuie să ne dăm seama ce a făcut Mântuitorul pentru 
noi. Când ai ajuns să afli ce a făcut Mântuitorul pentru tine, când ai ajuns să 
cunoşti cu adevărat pe Mântuitorul şi Jertfa Lui şi iubirea Lui, atunci te faci un 
„nebun pentru Hristos” (1 Cor 4, 10), atunci nu vrei să mai auzi de nimeni, decât 
de EI, atunci nu vrei să mai vorbeşti de nimeni, decât de EI şi de binecuvântarea 
Lui; atunci, ca şi Maria, dintr-un vas lepădat te faci un vas ales, dintr-un ticălos 
şi păcătos te faci un vestitor al Domnului şi către toată lumea spui despre „toate 
câte ţi-a făcut ţie Domnul”. 


Îl cunoşti tu, cititorule, în acest chip pe Domnul şi Mântuitorul nostru Iisus 
Hristos? 


(din Adânciri în Evanghelia Mântuitorului) 


Traian Dorz - Meditaţii la Apostolul din Duminica V-a Postului mare - 
Cugetul vostru 


Căci dacă sângele taurilor şi al ţapilor şi cenuşa unei vaci, stropite peste cei 
întinaţi, îi Sfinţesc şi le aduc curățirea trupului, cu cât mai mult Sângele lui 
Hristos, care prin Duhul cel Veşnic S-a adus pe Sine Însuşi jertfă fără pată 
lui Dumnezeu, vă va curăţi cugetul vostru de faptele moarte, ca să slujiți 
Dumnezeului celui viu... (Evrei 9, 13-14) 


Dacă se face cu adevărat în cineva lucrarea curăţitoare a Sângelui Sfinţit şi 
Sfințitor al lui Hristos, această lucrare curăţitoare începe neapărat din cea mai 
ascunsă şi mai profundă parte a fiinţei acelui cineva, adică din cugetul său. Căci 
cugetul este în fiecare om această cea mai ascunsă şi tainică parte a fiinţei sale. 
Tot ce vine din afară, fie bun, fie rău, în fiinţa oricărui om, vine mai întâi şi mai 
întâi în cugetul său. Dar cugetul acesta este ceva pe care nu-l poţi spune dacă 
este în minte, ori dacă este în inimă. Se pare că el este în amândouă, după cum 
poate fi şi gândul omului în amândouă aceste părți ale fiinţei noastre. 


Cuvântul Domnului scrie într-un loc: cuget adânc înlăuntrul inimii mele (Ps 
76, 6). Am păstrat cuvintele acestea şi am cugetat la ele în inima mea (Dan 7, 
28). Maria păstra toate cuvintele acestea şi cugeta la ele în inima ei (Lc 2, 19). 
Iar în altă parte scrie: ...Despre această lucrare mărturisesc cugetul lor şi 
gândurile lor... 

Cugcetul este deci o însuşire şi a inimii şi a gândului. Și a simţirii care este în 
inimă şi a gândirii care este în minte. Aceste două părţi sunt cele care hotărăsc 
toate faptele, umblările şi cuvintele fiecărui suflet omenesc. 


Acest cuget la începutul vieţii omului nu poate fi decât bun şi curat, cum sunt 
toate însuşirile unui copil, atât cele trupeşti, cât şi cele sufleteşti. Dar, cu timpul, 
în urma felului de viaţă pe care o trăieşte omul, cugetul acesta ori se păstrează 
curat, ori se face rău. După cum este scris: Fraţilor, eu am vieţuit cu toată 


curăţia cugetului meu înaintea lui Dumnezeu (Fapte 23, 1). Ori: Mulţumesc 
lui Dumnezeu Căruia Îi slujesc cu un cuget curat din moşi strămoşi (Ul Tim |, 
3). Şi de asemenea este scris: ...să ne apropiem dar cu inimile curăţite de un 
cuget rău (Evr 10, 22). 


În faţa unui judecător aspru şi în faţa unor pârâtori nedrepţi, Sfântul Apostol 
Pavel se apăra odată, zicând: ...fiindcă am în Dumnezeu nădejdea... că va fi o 
înviere a celor drepţi şi a celor nedrepţi... mă silesc totdeauna să am un cuget 
curat înaintea lui Dumnezeu şi înaintea oamenilor (Fapte 24, 15-16). 


În felul acesta, se arată limpede că acest cuget care ne îndrumă atât gândurile 
noastre, cât şi simţămintele noastre noi ni-l putem fie curăţi, fie întina. Putem să 
ni-l păstrăm fie curat prin silinţa noastră în cele bune, ori ni-l putem strica şi 
înrăi prin alipirea noastră de cele rele. 


O minte îndrumată de un cuget curat şi o inimă însufleţită de un cuget bun vor 
avea ca rod numai cuvinte frumoase şi fapte vrednice. Pe când, dimpotrivă, o 
minte stricată de un cuget rău şi o inimă otăvită de un cuget vinovat nu pot să 
scoată din ființa omului care le are decât vorbe nelegiuite şi fapte blestemate. 


Acum, aici, vine deci marea răspundere a fiecăruia dintre noi, dacă primim în 
cugetul nostru pe Duhul lui Dumnezeu, ori ni-l lăsăm stăpânit de duhul lui 
satan. 


Prin lucrarea păcatului care ne înfăşoară aşa de lesne, firea noastră pământească 
îşi lasă cugetul ei stăpânit şi îndrumat de cele mai multe ori de duhul cel rău şi 
ispititor. Dar Cuvântul lui Dumnezeu ne sfătuieşte şi ne cheamă pe toţi la 
naşterea din nou, prin care cugetul nostru se curăţă şi se sfinţeşte prin Sângele 
lui lisus Hristos, Fiul lui Dumnezeu, care face această curăţire şi înnoire în 
fiecare cuget omenesc care îl primeşte. 


Acest adevăr se vede limpede şi din cuprinsul acestui apostol şi mai ales din 
încheierea acestui verset asupra căruia stăruim acum. 


Anumite jertfe şi străduinţe omeneşti, desigur, pot aduce o curăţire pe dinafară a 
trupului omenesc. Dar aceasta nu poate ajuta de cele mai multe ori cu nimic la 
curățirea şi sfinţirea lăuntrică a sufletului omenesc. Această curăţire şi sfințire 
fără de care nimeni nu va vedea pe Dumnezeu o poate face numai şi numai 
Sângele lui lisus Hristos, Jertfa cea fără pată a lui Dumnezeu. 


De aceea, dacă încă n-ai primit prin naşterea ta din nou această curăţire, vino 
chiar acum la Domnul lisus şi predă-te Lui pe totdeauna. Astfel, EI va curăţi şi 


cugetul tău, deci toată fiinţa ta, de faptele moarte ale trecutului, făcându-te un 
slujitor curat al lui Dumnezeu. 


(Traian Dorz, din Hristos — Puterea Apostoliei) 


Traian Dorz - Oricine va vrea să fie 


Oricine va vrea să fie 

cel mai mare dintre voi, 
a zis Domnul, să se lase 
cel mai jos şi mai "napoi; 
cine vrea s-ajungă-ntâiul 
fie robul tuturor. 

Asta-i calea înălțării 

în al Domnului popor. 


Pentru că nici Domnul nostru, 
când în lume a venit, 

n-a vrut alţii să-L slujească, 
ci El pe-alţii 1-a slujit; 

n-a vrut să-şi dea alţii viaţa 
pentru ca să scape EI, 

ci Şi-a dat-o EL, ca alţii 

să se mântuie astfel. 


Cel care tot vrea să-şi scape 
viaţa asta pe pământ 

ŞI-o va pierde pe aceea 

de la Dumnezeu cel Sfânt. 
Dar cel care-şi dă viaţa 


cea de-acum pentru Hristos 
îşi va câştiga viaţa 
cea din Veacul Glorios. 


Traian Dorz - Cine-i oare cel mai mare? 


Cine-i oare cel mai mare 
pentru Dumnezeu oricând? 


— Cel ce poate fi asemeni 
cu-n copil curat şi blând. 


Cine-i mai văzut "naintea 
Domnului în orice loc? 

— Cel ce, dacă face-un bine, 
nu se laudă deloc. 


Cine-i cel mai pus în frunte 
de cinstirea lui Hristos? 

— Cel ce ştie totdeauna 

sta pe locul cel mai jos. 


Cine-1 cel mai fără vină 
pentru Domnul cel Curat? 
— Cel care numai pe sine 
se socoate vinovat. 


Cine-i cel care-o să fie 
mai primit în Cerul Sfânt? 
— Cel ce, pentru Cer, se simte 


mai nevrednic pe pământ. 


Domnul are totdeauna 
alt fel de-a vedea curat, 
nu aşa cum lumea vede 
— şi-al Lui fel e-adevărat. 


Pr. Anthony M. Coniaris - Duminica a V-a din Post - Cel care e cu adevărat 
mare: acela care slujeşte 


O publicaţie naţională a inclus în paginile ei, acum câţiva ani, o reclamă pe toată 
pagina căutând doi servitori: un bucătar şi un majordom. Nimeni nu a răspuns. 
Publicaţia a tras concluzia în următoarea afirmație: “Americanilor nu le place să 
fie servitori şi în curând fiecare dintre noi va trebui să ne descurcăm fără e.” 
Dar nu doar americanilor nu le place să fie servitori. Iacob şi loan, doi discipoli 
ai lui lisus, au venit la EI, după cum ne spune Evanghelia de astăzi şi i-au spus: 
“Dă-ne nouă să şedem unul de-a dreapta Ta şi altul de-a stânga Ta, întru slava 
Ta.” Este ca şi cum i-ar fi spus: “Doamne, acum că în curând vei fi rege, fă-ne 
pe unul din noi ministrul de stat şi pe celălalt ministru al comerțului.” 


“Auzind ceilalți zece, au început a se mânia pe Iacob şi pe loan.” Erau supăraţi 
pentru faptul că urmăreau ambiţii omeneşti: dar erau şi supăraţi pe ei înşişi că 
nu ceruseră ei poziţii privilegiate. Ce face lisus în faţa cererii lui lacob şi loan, 
de a fi primii în împărăție? Evanghelia ne spune: “Iisus, chemându-i la Sine, 
le-a zis: Ştiţi că cei ce se socotesc cârmuitori ai neamurilor domnesc peste ele 
şi cei mai mari ai lor le stăpânesc. Dar între voi nu trebuie să fie aşa, ci care 
va vrea să fie mare între voi, să fie slujitor al vostru. Şi care va vrea să fie 
întâi între voi, să fie tuturor slugă. Că şi Fiul Omului n-a venit ca să 1 se 
slujească, ci ca EI să slujească şi să-Şi dea sufletul răscumpărare pentru 
mulți. * 


Ce spune lumea 
> Lumea spune că eşti mare după puterea pe care o ai asupra celorlalţi. Cu 


cât ai mai multă autoritate, cu cât domini mai mult, cu atât eşti mai mare. 
“Dar între voi nu trebuie să fie aşa”, spune Iisus. 


> Lumea spune că eşti mare în funcţie de poziţia pe care o ocupi. Cu cât ai 
o poziţie mai sus pusă, cu atât eşti mai mare. “Dar între voi nu trebuie să 
fie aşa.” 

> Lumea spune cât de mare ești după bunurile pe care le deţii. Măreţia ta 
este măsurată după cartierul în care locuieşti, după dimensiunea casei 
tale, după marca de maşină pe care o conduci, după banii pe care îi ai. 
“Dar între voi nu trebuie să fie aşa”, spune lisus. 


Ce spune Hristos 


Dacă măreţia noastră nu stă în poziţie, putere, bunuri, atunci unde o găsim? 
Cine vrea să fie primul între voi, Să fie tuturor slugă. Printr-o singură frază, 
lisus dă peste cap valorile lumii. Lumea i-a pus în vârtul listei pe regi, pe 
comandanții militari, pe bogaţi, pe cei ce se bucură de onoare şi recunoaştere. În 
josul listei sunt marea masă a umanităţii, urmată de slugi. Iisus inversează 
întreaga scală a valorilor şi spune: Cel mai mare dintre voi este cel care vă 
slujeşte. 


Pentru lumea de astăzi cuvântul “slujitor” este unul nepopular. Puţini oameni îi 
mai servesc pe alţii. Majoritatea însă aşteaptă să fie serviţi. Majoritatea vor să 
fie deasupra celorlalţi; scopul vieţii lor este să se urce cât mai sus, chiar dacă 
aceasta înseamnă să calce peste alții în drumul lor. Multe din problemele lumii 
de astăzi vin din această dorință de a fi cel mai mare — cel mai onorat, mai 
privilegiat, mai puternic, mai prosper, cel mai bine plătit, cel mai bine hrănit, cel 
mai bine găzduit. Când ne vine ideea că suntem mai buni decât cei de lângă noi, 
că suntem pur şi simplu în mod natural superiori, că Dumnezeu ne-a pus primii, 
atunci încep să apară problemele, aşa după cum au apărut între discipoli. 
“Auzind ei, au început a se mânia pe lacob şi pe loan.” 


De ce pune lisus atât de mult accentul pe importanţa slujirii? De ce pune 
slujirea deasupra poziţiei sociale, deasupra puterii, deasupra bunurilor şi a 
orice altceva? Răspunsul este acesta: dacă creştinismul este ceva, atunci este 
IUBIRE şi mai mult decât iubire. Creştinismul este iubire militantă. Este 
iubirea în acţiune. Este iubirea pornită să slujească. Este iubirea care se sacrifică 
pe sine. Este iubirea ce îşi are temelia în iubirea lui Hristos care a venit “nu 
ca să i se slujească, ci ca EI să slujească şi să-şi dea sufletul răscumpărare 
pentru mulți”. 


Exemple vii 


De fiecare dată când spiritul lui Hristos prinde captiv un om, în orice etapă a 
vieţii ar fi acesta, omul devine slujitorul Său. Cu ceva vreme în urmă, 
Cardinalul Leger, Arhiepiscop romano-catolic de Montreal, a renunţat la funcţia 


sa pentru a merge ca simplu misionar la leproşii din Africa, unde se află unii 
dintre cei mai săraci şi mai neglijați oameni ai lumii. 


Dr. Tom Dooley, un tânăr medic, a părăsit ceea ce ar fi putut fi o viaţă 
confortabilă pentru a se dedica săracilor din Laos, oferindu-le servicii medicale 
gratuite. 


Dr. Paul Carlson, medic misionar, ucis acum mai mulţi ani, a slujit oamenii din 
Congo. 


Pr. Damien, slujitor al leproşilor din Molokai. 
Dr. Albert Schweitzer, cunoscut filozof, teolog, muzician şi medic, slujitor al 


bolnavilor din Africa. Atunci când băştinaşii l-au întrebat de ce a venit, dr. 
Schweitzer a răspuns simplu: “M-a trimis isus.” 


Incepem de acasă 


Nu trebuie să ne părăsim casele şi să mergem departe de tot pentru a fi slujitori 
ai lui Hristos asemenea Cardinalului Leger sau dr. Tom Dooley sau dr. 
Schweitzer. Putem să fim slujitori ai lui Hristos începând de acasă. Putem fi 
servitorul partenerului nostru de căsnicie. Câte căsătorii nu au fost ruinate de 
dorinţa de a porunci în loc de a asculta, de a fi iubit în loc de a iubi, de a fi servit 
în loc de a sluji, de a fi înţeles în loc de a înţelege. Cât de diferite ar fi căsătoriile 
dacă ne-am ghida după cuvintele lui Hristos: “Care va vrea să fie întâi între voi, 
să fie tuturor slugă”. 


Ce schimbare dramatică ar aduce adoptarea statutului de slujitor în relaţiile 
noastre cu copiii! Câţi tineri nu au ajuns rebeli pentru că în copilărie au trăit sub 
dictatura unui părinte? A unui părinte care nu ştia decât să latre comenzi, să se 
comporte ca un avocat, să ceară ascultare în virtutea faptului că este tată sau 
mamă. Dar oare părinţii sunt “cei mari” datorită poziției lor în familie, sau 
aceasta ar trebui să depindă de disponibilitatea lor de a-şi sluji copiii, de a le da 
un exemplu demn de respect, de a-şi petrece timpul cu ei, de a se juca cu ei, dea 
se ruga cu ei, de a vorbi cu ei, de a-i asculta, de a discuta, de a-i înţelege? “Care 
va vrea să fie întâi între voi (inclusiv tu, soţule/soţie, sau tu, părinte), să fie 
tuturor slugă.” 


Cel mai mare exemplu 


Cel mai mare exemplu al unei astfel de slujiri umile ni l-a dat lisus. Când 
nimeni nu a vrut să spele picioarele apostolilor conform obiceiului, lisus şi-a dat 


Jos haina, a luat ligheanul cu apă şi prosopul, a îngenuncheat şi le-a spălat EI 
picioarele. 


Celsus, un păgân din secolul al II-lea, găsea acest pasaj blasfemiator. Era unul 
din motivele pentru care considera creştinismul ca fiind îngust: cum putea 
Dumnezeu să moară pe cruce şi mai mult, să spele picioarele cuiva! 


Departe de a considera gestul o blasfemie, creştinii preţuiesc spălarea 
picioarelor ca pe o mare lecţie pe care ne-a dat-o Hristos. “După ce le-a spălat 
picioarele şi Şi-a luat hainele, S-a aşezat iar la masă şi le-a zis: Înţelegeţi ce v- 
am făcut Eu? Voi Mă numiţi pe Mine: Învățătorul şi Domnul şi bine ziceți, 
căci sunt. Deci dacă Eu, Domnul şi Învățătorul, v-am spălat vouă picioarele şi 
voi Sunteţi datori ca să spălaţi picioarele unii altora; Că v-am dat vouă pildă, 
ca, precum v-am făcut Eu vouă, să faceţi şi voi” (loan 13,12-15). 


Gândindu-ne la acest act de umilinţă al lui lisus, ne întrebăm: a fost o 
umilință mai mare pentru lisus faptul de a spăla picioarele discipolilor Săi 
sau faptul ca El — Creatorul Universului — să fie înfăşat în scutece şi aşezat 
într-o iesle? sau să fie pălmuit de un servitor în timpul procesului Său? sau să 
fie încoronat cu spini şi batjocorit? sau să fie pironit pe cruce ca un criminal 
notoriu? 


Atunci când Dumnezeu a ales să vină pe pământ, a ales să vină ca un Slujitor. 
Sfântul Pavel a exprimat frumos aceasta atunci când a scris că lisus Hristos, 
“Dumnezeu fiind în chip, n-a socotit o ştirbire a fi EI întocmai cu Dumnezeu 
Ci S-a deşertat pe Sine, chip de rob luând, făcându-Se asemenea oamenilor şi 
la înfăţişare aflându-Se ca un om S-a smerit pe Sine, ascultător făcându-se 
până la moarte şi încă moarte pe cruce” (Filipeni 2,6-8). 


Să ne despărțim cu aceste cuvinte ale Arhiepiscopului Temple: Doresc să vă 


las cu imaginea pe care Sfântul loan ne-o dă despre ceea ce a făcut Domnul 
nostru într-un moment de specială conştientizare a misiunii şi autorităţii Sale 
divine. Știind că a venit de la Dumnezeu şi că va merge la Dumnezeu, ce a 
făcut El? Nu S-a aşezat pe un tron ca să îi invite pe discipolii Săi să se închine 
în faţa Lui. S-a încins şi a început să îndeplinească pentru ei actul de slujire 
care în acele timpuri şi locuri era considerat ca fiind cel mai slugarnic act pe 
care cineva îl putea face pentru altul. Le-a spălat picioarele. Aceasta a simţit 
EI că înseamnă a fi Dumnezeu: a Sluji. 


“V-am dat vouă pildă, ca, precum v-am făcut Eu vouă, Să faceţi şi voi” (loan 
1/321/5); 


“Ştiţi că cei ce se socotesc cârmuitori ai neamurilor domnesc peste ele şi cei 
mai mari ai lor le stăpânesc. Dar între voi nu trebuie să fie aşa, ci care va vrea 
să fie mare între voi, să fie slujitor al vostru. Și care va vrea să fie întâi între 
voi, Să fie tuturor slugă.” 


Rugăciune 


Doamne, poate că unii dintre noi nu pot să ducă crucea; este prea grea şi noi 
suntem slabi; însă nu există nici unul între noi care să nu poată duce un ştergar — 
ştergarul iubirii şi al slujirii înfăptuite în Numele Tău preasfânt. Amin. 


(Traducere: Oana Capan) 


Pr. George Dimopoulos - Duminica a V-a din Post - Slujitorii primii! 


Dragi frați întru Hristos, am ajuns la a cincea duminică din Post, apropiindu-ne 
şi mai mult de patima şi învierea Domnului nostru. "Timpul trece repede. Ochii 
duşmanilor sufletului nostru sunt aţintiţi asupra noastră. Să ne amintim de 
cuvintele spuse de lisus discipolilor: “De ce dormiţi? Sculaţi-vă şi vă rugați, ca 
să nu intraţi în ispită” (Luca 22,46). Vorbim de demonii care ne chinuie 
sufletele, Domnul spunea: “Acest neam de demoni cu nimic nu poate ieşi, 
decât numai cu rugăciune şi cu post” (Marcu 9,29). 


Domnul, părăsind Galileea şi Samaria, trece râul Iordanului, lasă în urmă 
lerihonul şi se urcă pe drumul ce duce spre Ierusalim, acel mare oraş care de-a 
lungul istoriei i-a ucis pe profeţii lui Dumnezeu şi omorât cu pietre pe cei trimişi 
de EI în ajutor. 


In aceeaşi direcție cu lisus mergeau mulțimi mari de oameni, pentru a celebra 
Paştele. Pelerinii cântau frumoasele cuvinte ale psalmistului: *“Veselitu-m-am 
de cei ce mi-au zis mie: In casa Domnului vom merge!” 


În locul acestor cântece bucuroase, Hristos le spune însă discipolilor: “Jază, ne 
suim la Ierusalim şi Fiul Omului va fi predat arhiereilor şi cărturarilor”. 
Apostolii nu pot să înţeleagă aceste cuvinte. Se întreabă dacă profeția lui Hristos 
despre pătimirea care va urma se va împlini cu adevărat. Se uită unii la alții. 
Nimeni nu ştie răspunsul. Fiecare se aştepta la poziţii regale, la o împărăție 
pământească, la tronuri seculare pe care să stea şi să judece cele doisprezece 
triburi ale lui Israel. Ce dezamăgire! 


Sfântul Ioan Gură de Aur spunea: “Crucea era încă îndepărtată în viitorul 


lor; nici nu primiseră încă harului Spiritului Sfânt. După crucificare, după 


Rusalii, după venirea Spiritului Sfânt, ei aveau să înţeleagă pe deplin 
Semnificaţia poziţiilor lor.” 


Hristos continuă însă cu profeția Lui. Nu se opreşte la cruce. Are un mesaj de 
speranţă. Pentru prima oară în lunga istorie a omului la orizont o mijire de 
speranţă. “Curaj!”, proclamă El. “/n a treia zi voi învia din morţi!” 


În mijlocul dezvăluirii acestei profeţii, de lisus se apropie doi fii ai lui Zevedeu, 
Iacob şi Ioan, care au să facă o cerere unică pentru Învățător. Matei ne spune că 
mama lor i-a ajutat în această iniţiativă: “A venit la El mama fiilor lui Zevedeu, 
împreună cu fiii ei, închinându-se şi cerând ceva de la EI” (Matei 20,20). Ei 
au cerut două tronuri de autoritate lumească, unul de-a dreapta şi unul de-a 
stânga lui lisus. Ei nu înţeleseseră profeția lui Hristos: unde în câteva zile două 
cruci însângerate vor sta, una de-a stânga şi una de-a dreapta Domnului nostru, 
cei doi fraţi visau două tronuri de prinți. lisus le răspunde: “Nu ştiţi ce cereţi!” 


Cât de bine se aplică aceste cuvinte ale lui Hristos nouă, astăzi, celor care nu 
ştim ce îi cerem lui Hristos. De câte ori îi cerem lui Hristos acele lucruri cu care 
ne îmbie lumea: gloria omenească, sănătatea, plăcerile senzuale, puterea şi 
dominaţia asupra altora. Aceste lucruri le cerem de la Hristos, iar de la lume 
cerem acele lucruri pe care doar Hristos, prin Biserica Sa, le poate da: viaţa 
adevărată, adevărul, mântuirea, harul, răscumpărarea, sfințirea. 


Un respectat autor scria despre această confuzie a vremurilor noastre: 
creştinii folosesc limbajul ateilor şi ateii folosesc vocabularul creştinilor. 


Pentru a fi mai exact, credincioşii din parohiile noastre, din comunitățile 
noastre, aşteaptă adesea lucruri greşite de la Biserică. Laicul vrea să aibă poziţia 
clericului, în timp ce clericul este prea interesat de afacerile laicului. Cât de 
potrivite sunt pentru noi aceste cuvinte ale lui Hristos: “Nu ştiţi ce cereţi!” 


Dorim să o luăm înaintea altora, să conducem peste alţii, chiar dacă aceasta nu 
coincide cu etica creştină. Câr de diferit este însă modul în care Hristos 
înţelege să fii primul. Pentru EI a fi primul înseamnă a fi Slujitorul tuturor, 
fără să aştepţi ceva în schimb. Cel care se crede superior să ia ligheanul şi 
ştergarul de la Hristos şi să spele picioarele fraților lui. Adevărata demnitate şi 
glorie creştină se bazează nu pe ocuparea primelor locuri la petreceri, nici pe 
mândrie ori aroganță, ci pe umilinţă, pe slujirea cu iubire a celorlalți creştini. 


Hristos este absolut indiferent faţă de numărul de prieteni din înalta societate pe 
care îi avem. Pe EI nu în interesează din ce grupare exclusivistă facem parte. În 
fapt te numeri printre primii atunci când îi vizitezi pe cei din spitale, când speli 


rănile celor bolnavi, când hrăneşti săracii, când conduci orbii, când speli 
picioarele fraților tăi, când pe ceilalţi îi pui înaintea ta. 


“Nu în Strălucirea coroanei”, scrie Sfântul Fotie, “ci în eroismul lizheanului 
cu care Domnul a spălat picioarele discipolilor săi stă valoarea şi vrednicia 
unui adevărat conducător”. 


Butoaiele goale fac mult zgomot; cele pline sunt mai tăcute dar mai ferme. 
Grâul stă într-o vreme verde, ferm, drept; dar când se coace, greutatea boabelor 
îl apleacă asemenea unei femei bătrâne. Sfântul Paul ne îndeamnă, la | 
Corinteni 12,31, să râvnim cu ardoare la cele mai bune daruri, cele mai meritorii 
talente şi calificări — nu cele care aduc glorie de pe buzele oamenilor, ci cele 
care ne permit să îl slujim pe Dumnezeu, dar şi pe oameni. Aceste daruri trebuie 
să le căutăm doar pe căi morale — prin rugăciune şi efort interior. 

Dacă vrem Să fim primii în ochii Domnului trebuie să imităm nu pe 
conducătorii acestei lumi ci spiritul umil al Stăpânului nostru, care “n-a venit 
ca să i se slujească, ci ca El să slujească şi să-şi dea sufletul răscumpărare 
pentru mulți”. 


(Traducere: Radu Capan) 


Pr. Mihai Tegzeş - Duminica a V-a din Post - “Puterea” — ca stil de viaţă 


Partea I-a: “pretenţia ” fiilor lui Zevedeu 


Dacă în Evanghelia lui Marcu, de trei ori lisus vesteşte patima şi moartea Sa şi 
tot de atâtea ori, ucenicii nu înţeleg (Petru reacţionând împotriva suferinţei lui 
lisus, ucenicii întrebându-se cine este mai mare între ei iar fiii lui Zevedeu 
cerându-l lui lisus să stea de-a stânga şi de-a dreapta Sa, în Împărăţie), pericopa 
evanghelică de astăzi ne prezintă cea de a III-a vestire a patimilor Mântuitorului 
(Mc 10,32-34), cererea fiilor lui Zevedeu (Mc 10, 35-37) şi învăţătura lui lisus 
cu privire la sensul corect al “puterii”, de fapt, al slujirii. 


În timp ce Domnul mergea înaintea ucenicilor către Ierusalim, ştia că va fi 
omorât deoarece, profetul Isaia vestise demult acest eveniment tragic (cfr. Is 
50,4-6; 53,1-10). Moartea Sa nu e rodul predestinării, ci este consecinţa unui 
angajament liber, făcut pe baza misiunii de mântuire a lumii, primită de la Tatăl. 
Avertizându-i pe ucenici cu privire la patima şi moartea Sa, este ca şi cum le-ar 
fi spus: ucenicul trebuie să-şi urmeze întru totul Maestrul, chiar să sufere 
împreună cu El. Ucenicii erau speriaţi, nu înțelegeau aceste cuvinte, pentru că 
acestea nu erau în concordanţă cu ideile lor privitoare la Mesia. De fapt, 
ucenicii, nu numai că nu pricepeau, ci au continuat să fie preocupaţi doar de 
ambițiile lor şi de realizarea personală: Iacob şi loan cer primele locuri, vor să 
treacă înaintea lui Petru. 


Observăm că doleanţa celor doi fraţi este într-o mare opoziţie cu vestea pe care 
lisus le-a dat-o. Toţi ştim că iubirea de sine (narcisismul, filautia - cum o 
numesc Sfinţii Părinți -) îl face pe om surd faţă de nevoile şi de durerile 
aproapelui, transformându-l într-unul cu “inimă de piatră”. Din cererea lor, în 
aparenţă întemeiată, de a sta la stânga şi la dreapta lui lisus, deducem că: în 
ciuda faptului că au stat trei ani cu lisus, apostolii nu şi-au schimbat mult felul 
de a privi lucrurile şi lumea. Îi interesa doar profitul: doreau să fie răsplătiți 
(plătiţi) pentru că L-au urmat! Ei considerau că “gloria” lui lisus era o bună 


ocazie pentru ca şi ei să acceadă la un loc de onoare. Oare apostolii căutau 
mărirea lui Dumnezeu sau afirmarea lor, servindu-se de “Biserică”? 


Fraţilor! Trebuie să-L slujim pe Domnul, să căutăm împlinirea voinţei Lui, fără 
să fim interesaţi de vreun avantaj pentru noi şi fără să pretindem felul în care să 
fim recompensaţi. Cei care pretind recompensă au ataşamentul celor care nu se 
încred în bunătatea Domnului sau se consideră mai inteligenți decât EI. Slujirea 
în vederea obţinerii unui anume favor, recompensă, constituie un mare pericol 
pentru viaţa spirituală. De fapt, egocentrismul se manifestă în căutarea “măririi 
deşarte” a acestei lumi şi se opune iubirii lui lisus, care implică slujire gratuită şi 
dăruire a vieţii. Prin urmare, planul vieţii unui creştin, trebuie să fie în continuă 
îndreptare de la “egocentrism” la “dăruirea” oneroasă; “ucenic” însemnând să 
mergi în urma Domnului, să-l urmezi exemplul. 


Contrar viziunii lui lisus, cei doi apostoli urmează logica umană, considerând 
că-1 suficient să facă parte din grupul apostolilor pentru a avea dreptul să stea la 
loc de cinste. lisus ne învaţă că cinstea şi onoarea, se nasc dintr-un alt mod de 
gândire: logica iubirii fără margini. De aceea, prin răspunsul Său, Domnul îi 
invită să nu se comporte asemenea mai “marilor lumii” (puternicii lumii, după 
învăţătura lui lisus, caută mărirea deşartă a acestei lumi: se mulțumesc să fie 
consideraţi oameni mari, chiar dacă de fapt nu sunt), ci “cel care doreşte să fie 
primul, Să fie slujitorul tuturor“. Această logică o întăreşte cu propriul 
exemplu: “Fiul omului nu a venit ca Să fie servit, ci să slujească“. 


Fini lui Zevedeu cer privilegii. Poate că nu au vrut să piardă timpul în a-şi 
asigura viaţa. Oare ce a simţit lisus când a observat cât de slabe roade a dat 
munca Sa? Ceilalţi zece se agită. De fapt, grupul ucenicilor experimentează un 
fel de dezbinare. Supărarea lor ne ajută să înţelegem că şi ei căutau acelaşi 
lucru, chiar dacă nu au avut curajul să-l ceară. Încă Spiritul nu se coborâse peste 
apostoli, ca să-i ajute să înţeleagă învăţătura lui lisus, care invită creştinii la un 
stil nou de viaţă, al slujirii, după exemplul Său. De fapt, gândirea ucenicilor 
manifestă tensiunile şi puţina armonie din interiorul primelor comunităţi 
creştine. În comunitatea noastră care este starea de spirit: buna înţelegere sau 
individualismul? Slujirea sau comandarea? 


Ucenicii uită că au fost chemaţi “în urma” Domnului şi nu să ocupe o poziţie la 
“nivelul Lui”. Ei au fost prezenţi la discursurile care adunau mulțimile în jurul 
Său şi la înmulţirea pâinilor; au văzut vindecările făcute de Domnul şi învierea 
morţilor; Au auzit cuvintele din clipa “schimbării la faţă: “Acesta este Fiul Meu 
cel iubit, ascultaţi-L!” (Mc 9, 7); însă tot nu au înţeles, pentru că visau la un 
“Mesia”, eliberator politic şi religios, la un triumfător glorios, cu care să împartă 
puterea. 


Ei nu-L recunoşteau în lisus, pe Mesia, descris pe larg de profetul Isaia: 


fe 


“slujitorul Domnului“; “disprețuit de oameni“; “omul durerilor“; “Cel ce se 
dă pe sine pentru răscumpărarea noastră“, dar care, în urma suferințelor va 
vedea lumina; “Dreptul” care va mântui pe mulţi, pentru că va lua asupra Sa 
răutăţile oamenilor (cfr. Is 53,2.3. 10 11). Acest “slujitor” va elibera oamenii 
de puterea răului, pentru că puterea Sa nu este ca aceea a stăpânilor lumii 
acesteia; El nu este un tiran. Viaţa Sa nu este o căutare a măririi lumeşti, 
deoarece Domnul coboară la om pentru a-l sluji, pentru a-l elibera de rău şi 


de păcat. Aceasta este misiunea Lui. 


Iacob şi loan au fost chemaţi la o astfel de “misiune-slujire”. La o astfel de 
“slujire regală” este chemat fiecare creştin. Este vorba de o “cale a crucii” de-a 
lungul căreia ştim că nu ne purtăm singuri crucea, pentru că lisus este mereu cu 
Nol. 


Iubiţi credincioşi! Toţi dorim să fim apreciaţi şi ne pare rău când acest lucru nu 
se întâmplă sau când nu suntem stimaţi, aşa cum ne-am fi aşteptat. Ne revoltă 
criticile altora, le vedem ca pe nişte nedreptăţi şi acest lucru poate fi corect, dar 
când pretindem să-i depăşim pe alţii din mândrie sau din dorinţa de a fi onoraţi, 
greşim, deoarece ne lăsăm stăpâniţi de orgoliu. 


Orgoliosul este cel care vrea să pară mai mult decât este, cel care vrea să stea 
“deasupra”; cel care caută gloria. Omul afectat de orgoliu este cel care crede că 
este “cine ştie cine”, când de fapt este un nimeni. Este omul îngâmfat şi plin, 
saturat cu un orgoliu van, mincinos; care se laudă cu poziţia sa socială, cu 
realizările sale când, de fapt, acestea nu există. Este omul stăpânit de trufie 
deşartă, de lăudăroşenie. De asemenea orgoliosul n-are nici o calitate, dorind 
doar să fie faimos în ochii altora: “megalomania”. 


Orgoliosul este omul care nu ştie să ceară niciodată, doar să ia, să jignească şi să 
facă nedreptăţi, fără să-şi ceară iertare; să obţină ceea ce doreşte cu ajutorul 
amenințărilor. Este persoana care nu ştie spune: te rog frumos. Este omul 
needucat, fără respect, vanitos şi trufaş. Este cel mândru, care confirmă zicala: 
“Cu cât persoanele sunt mai goale, cu atâta sunt mai pline de sine”. 


Orgoliul este o trăsătură distructivă deoarece, în timp ce toate celelalte vicii îl 
fac pe om să se îndepărteze de Dumnezeu, mândria îl face pe om să 1 se 
împotrivească şi să-L contrazică pe Domnul. Astfel, pentru că au vrut să fie mai 
inteligenți decât porunca Domnului, Adam şi Eva, orgolioşi, au pierdut viaţa 
Raiului şi au trebuit să experimenteze mizeria lor. Observăm că tot ceea ce nu 
respectă poruncile lui Dumnezeu, este dăunător! Şarpele, primul rebel, nu a vrut 
să-l slujească Domnului, iar acum caută cu orice preţ ca oamenii să-i urmeze 
exemplul. 


“Antidotul” faţă de orgoliu ni-l dă lisus prin cuvintele: “Fiul omului nu a 
venit ca să I se slujească, ci să slujească şi să-şi dea viaţa ca răscumpărare 
pentru mulţi“. El ne-a dat exemplul Său: perfecțiunea se câştigă prin slujirea 
iubitoare. 


Istoria ne învaţă că puterea dominatoare a mai marilor lumii - a celor puţini care 
comandă mulțimile - poate fi oricând uzurpată de alţii. Cunoscând acest lucru, 
lisus ne spune că în Biserică nu trebuie să fie astfel! Creştinii trebuie să fie cei 
care biruiesc ispita orgoliului, a dorinţei de a fi cel mai bun, cu orice preţ. 


În relatarea acestei pericope, evanghelistul Matei ne spune că, de fapt, mama 
celor doi fraţi se prezintă la lisus cu această cerere (cfr. Mt 20,20). Probabil, 
datorită sărăciei şi a lipsei locurilor de muncă din acea epocă, ea s-a grăbit să 
mijlocească pentru fiii săi, dorind să le garanteze un loc sigur, de conducere în 
această “Împărăţie”, despre care lisus vorbea atât de des. Putem spune că 
această mamă este imaginea părinţilor care îşi stresează copii; care doresc cu 
orice preţ să-i vadă realizaţi. Părinţii trebuie să ştie că în ciuda faptului că locul 
de muncă se poate, uneori, cumpăra cu bani, mântuirea nu se poate cumpăra. 
Acei părinți care le asigură “totul” copiilor... le fac rău acestora, pentru că îi 
“deresponsabilizează”! Mai mult, neglijând educaţia religioasă, îi învaţă că 
lucrurile lumii pământeşti sunt mai importante decât fericirea veşnică. De fapt, 
aceşti părinţi îşi înşeală proprii copii! 


Dacă în Evanghelia după Matei, mama celor doi s-a folosit de multă diplomaţie 
în ceea ce priveşte doleanţa ei, lacob şi loan nu cer, ci aproape că pretind. 
Limbajul folosit de ei are un ton poruncitor: “Vrem!”. Pretenţia lor seamănă 
mult cu dorinţele noastre de afirmare. În zilele noastre există fenomenul 
“recomandărilor”, când oamenii apelează la prieteni cu funcţii importante 
pentru ca să obţină anumite favoruri. Astfel unele locuri de muncă, vizând o 
mare responsabilitate, nu se ocupă potrivit criteriului competenţei, ci pe baza 
“fenomenelor” de clientelă, de favoruri, de recomandări... fapt care cauzează 
tot mai multe nedreptăţi şi discriminări. Prin urmare, unii oameni nici nu merită 
să ocupe funcția pe care o au iar alţii, ocupă posturi mult mai modeste, faţă de 
capacitatea şi aptitudinile lor. lată câteva din aspectele păcătoase ale societăţii 
noastre. 


Partea a II-a: reacţia “răbdătoare” a Domnului 


Iubiţi credincioşi! Cererea celor doi fraţi denotă înfumurare şi aroganță: cred că 
vor putea bea acelaşi “pahar” pe care îl va bea lisus, fără să-şi de-a seama cât de 
greu o să le fie doar să-L însoţească pe Domnul pe drumul Calvarului. Aroganța 
lor izvora din ambiția şi ignoranţa lor. Drept urmare, Domnul crede de cuviință 
să-i instruiască cu privire la deținerea puterii în lume şi în Biserică (cfr. Mc 


10,38-40). Reacţionând hotărât, răspunde: “Voi nu ştiţi ce cereţi!” Îi întreabă cu 
privire la “potir” şi la “botez”. Este vorba de “potirul” suferinței şi de “botezul” 
sângelui, al morţii. Botezul pe care Iisus trebuie să-l primească, este moartea şi 
coborârea Sa în iad, adică în locul cel mai adânc al durerii umane; cale pe care, 
lisus a ales-o şi acceptat-o în mod liber, în vederea mântuirii. Prin întrebarea Sa, 
Domnul doreşte să ştie dacă în schimbul unui loc de cinste, ei acceptă să-şi dea 
viaţa, până la moarte. Cei doi răspund afirmativ, dar puţine zile după aceea, vom 
vedea cum Îl abandonează în ceasul suferinţei şi al morţii (cfr. Me 14,50) iar la 
dreapta şi la stânga Sa, vor sta cei doi tâlhari. 


lisus ar fi putut să le răspundă pe un ton dur sau, să-i demită, pentru că nu 
corespund misiunii de ucenic, însă Domnul preferă, cu răbdare şi dragoste, să-i 
înveţe, încă o dată, despre “slujire“. Este ca şi cum lisus ne-ar spune: “de 
răsplata voastră” se ocupă Tatăl vostru”, voi preocupaţi-vă să faceţi ce ţine de 
voi, “să slujiți”. 


Preocuparea noastră ar trebui să fie urmarea şi imitarea Domnului întru 
totul, în special în ceea ce ne solicită efort, renunțare, batjocura unora sau 
persecuțiile altora. Nu trebuie să-L urmăm pe Domnul, doar atunci când ne 
place. Căci cel care susţine că-L iubeşte pe lisus, trebuie să se comporte cum 
EI s-a comportat, ne spune apostolul loan, în scrisorile sale. 


Din pericopa de astăzi înţelegem că şi ucenicii erau loviți de carierism, de setea 
de putere, de căutarea faimei, de dorinţa de parvenire cu orice preţ. Cel care 
caută doar succesul, urmăreşte interesele sale egoiste, niciodată aprobate de 
Evanghelie, aceasta opunându-se măreției, grandorii şi semeţiei lumii. De fapt, 
lisus clarifică: este Tatăl cel care distribuie “premiul”, pe baza iubirii Sale 
gratuite. Această învăţătură este adresată nu doar tuturor apostolilor, ci şi nouă. 
De fapt, Scriptura ne aminteşte: “Competența ” omului constă doar în a-l sluji 
pe aproapele şi pe Dumnezeu (cfr. Is 53,2.3.10-11) iar răsplata rămâne mereu 
un dar pe care Tatăl ni-l face! 


Partea a III-a: puterea adevărată ştie să slujească 


În această parte a pericopei (cfr. Mc 10, 41-44), lisus vorbeşte din nou despre 
exercitarea puterii (Mc 9,33-35). În vremea aceea, Imperiul Roman nu se 
preocupa de binele poporului, ci domina lumea cu puterea armelor iar prin 
tribut, taxe, impozite, aduna bogăţiile oamenilor în favoarea celor puţini, care 
locuiau la Roma. Mai marii vremii căutau doar interesul propriu (Mc 6,17-29), 
iar societatea era terorizată de cei care-şi exercitau abuziv şi în chip violent 
puterea. 


Iisus propune o alternativă: “Între voi să nu fie aşa, cine vrea să fie mare 
între voi, să fie servitorul tuturor, cine vrea să fie primul, să fie sluga 
tuturor”. Domnul se opune privilegiilor sau rivalităţilor şi insistă pe “slujire”, 
ca remediu împotriva ambițiilor personale şi ca alternativă corectă pentru 
conviețuirea umană. 


Prin cuvintele: “Am venit Să Slujesc“, lisus ne prezintă definiţia cea mai 
frumoasă despre Dumnezeu: un Dumnezeu în Slujba omului. Oamenii îi 
slujesc pe oameni, dar Dumnezeu îl slujeşte pe om. Prin urmare, toţi creştinii 
sunt invitaţi să slujească, nu să pretindă să fie Slujiţi. lisus ne ajută să 
înţelegem că: din “atotputernic”, din iubire pentru noi, Dumnezeu s-a făcut 
“neputincios”şi sluga omului. lată cum lisus transformă “puterea” în “slujire”: o 
putere în favoarea celorlalți, nu o putere de dominare peste alţii. “Cel care vrea 


să fie primul, să fie slujitorul tuturor“. 


Viaţa lui lisus poate fi rezumată prin cuvintele Sale privitoare la misiunea Sa de 
slujire: “Fiul omului n-a venit ca să fie Slujit, ci ca să Slujească şi să-şi dea 
viața ca răscumpărare pentru mulţi” (Mc 10, 45). Mântuitorul Slujitor, vestit 
de profetul Isaia (cfr. Is 42,1-9; 49,1-6; 50,4-9; 52,13-53,12) ne prezintă un mod 
cu totul nou de a privi viaţa. Numai prin slujirea fraților şi prin grija faţă de cei 
marginalizaţi, vom putea face ca lumea să aibă faţă umană. 


Recomandând calea cea dreaptă a slujirii, lisus nu condamnă dorinţa de putere, 
însă ucenicilor le arată calea pentru a ajunge la adevărata faimă, “grandoarea 
puterii”: cea a slujirii. Domnul ne spune că trebuie să fie o legătură între ceea 
ce omul dă şi ceea ce omul doreşte: dacă doreşti să fii mare, mai întâi de 
toate, slujeşte! 


Sportivii, oamenii de ştiinţă şi cei care conduc destinele lumii ştiu că rezultatele 
mari se obţin printr-o muncă susținută şi îndelungată, nu de pe o zi pe alta. Unii 
oameni de ştiinţă au ca obiectiv nu succesul, înţeles ca recunoaştere a valorii lor 
din partea societăţii, ci obiective mai mari, pe care majoritatea oamenilor nici 
măcar nu şi le-ar putea imagina. Dacă unii cercetători doresc să facă descoperiri 
importante pentru a ajunge faimoşi şi bogaţi, alţii caută prin descoperirile lor, să 
realizeze condiţii de viață mai umane pentru omenire. Toţi muncesc dorind să-şi 
atingă scopul, dar cu stiluri de viaţă diferite, cu inimi diferite. Apostolii au 
devenit renumiţi, pentru că au abandonat modul de viaţă, care la început li se 
părea că îi va face celebri. 


Fraţilor! Domnul doreşte să ne înveţe că: viaţa nu este un joc în care putem 
hotări singuri toate regulile, ori în care putem alege doar părţile care ne 
interesează sau ne plac, renunțând cu bucurie la tot ceea ce este complicat. 


Iisus ne explică stilul slujirii, valabil pentru toate vârstele şi condiţiile sociale! 
EI se debarasează de modul de guvernare al lumii din timpul Său şi cere ca în 
comunităţile creştine, guvernarea şi felul de relaţionare între oameni, să fie 
diferit! Biserica nu trebuie să stăpânească peste oameni! Adevărata întâietate 
se află în “iubirea care slujeşte”. Cei care ocupă posturi importante trebuie să 
slujească, nu să stăpânească! 


“Cel care vrea să fie primul, să fie servitorul (doulos = sclavul) tuturor”: unul 
care nu are drepturi şi de care toţi pot să se slujească; cineva care nu este stăpân 
pe sine, un om la dispoziţia şi la bunul plac al altora. Un asemenea “om-sclav” 
nu se găsea în societatea civilă, dar acum există. Este lisus, Fiul omului, care a 
venit să slujească! “Slujirea” constituie şi explică toată activitatea lui lisus, care 
îşi dă viaţa ca răscumpărare pentru mulți. 


Iubiţi credincioşi! “Darul de sine” este expresia atotcuprinzătoare a slujirii. lată 
relația strânsă dintre “slujire” şi “darul vieţii”! Orice ai face, dacă nu-ţi dai viaţa 
sau nu te dăruieşti, nu înfăptuieşti un “serviciu” adevărat, conform stilului lui 
lisus! lată planul educativ pe care ucenicii sunt chemaţi să-l înveţe şi să-l 
practice neobosit: să facă din viaţa lor, o iubire dăruitoare, pentru fericirea 
altora. Secretul constă în a privi la lisus răstignit, pentru a învăţa arta slujirii. 


III se shida după zicala: “În toate să iubim şi să slujim”! Toţi 
suntem chemaţi să actualizăm acest program în viaţa socială, politică, a 
afacerilor, a relațiilor interpersonale, în familie... Primul favor, prima slujire pe 
care Biserica trebuie să o dea lumii, este vestirea Evangheliei, dăruirea lui lisus 
oamenilor! Aceasta este misiunea Bisericii! Acesta trebuie să fie țelul vieţii şi al 
activităţii creştinilor: “Răspândeşte iubirea pe tot pământul, dacă vrei să-L 
iubeşti pe Hristos” E 


Fraților! Iacob şi loan cer amândoi, primul loc în Împărăţie. Astăzi tot mai mulţi 
creştini se roagă să câştige bani, să fie promovați în posturi cheie, să fie 
sănătoşi, să aibă succes... Se roagă cineva pentru ca Domnul să-i ajute să 
Slujească cu sinceritate şi dăruire fraţilor săi? Ce îi cer Domnului în 
rugăciunile mele? Ne-am reînnoit viaţa după botezul nostru: Suntem atenţi 
faţă de slujirea aproapelui, sau continuăm Să trăim în întuneric? Urmăm 
exemplul lui lisus care şi-a dat viaţa, renunțând la Sine pentru mântuirea 
noastră? 


În concluzie, putem spune că pericopa ne ajută să înţelegem cât este de 
diferită gândirea omului, faţă de cea a lui lisus. Omul caută profitul de pe 
urma muncii Sale, caută să aibă o situaţie socială bună, care să-l ridice 
deasupra altora. Însă lisus nu a venit pe pământ Să caute Stima oamenilor, ci 
pentru ca să ne înveţe să-L cunoaştem pe Tatăl şi să ne invite să împlinim, Să 


facem voinţa Lui. El ne cheamă nu la o poziţie de prestigiu prin care să ne 
Simțim importanţi, ci la o viaţă de slujire, cea care contează în vederea 
mântuirii. Nu merităm nimic în urma păcatului, însă totul ne este dăruit în 
mod gratuit de Cel care cunoaşte inimile noastre. 


Ne credem “profesori” emeriţi sau slugi nevrednice care nu am făcut nimic 
altceva decât să ne împlinim datoria, de zi cu zi? În familie, ne împlinim 
obligaţiile, fără ca să aşteptăm recompensa? Trebuie să ştim că există o singură 
uşă pe care se intră în adevărata mărire şi o singură glorie, care nu este cea 
deşartă şi ireală, a puternicilor lumii, aceea care se numeşte “slujire”. 


lisus slujeşte bând paharul morţii noastre, în care am căzut datorită păcatului. El 
ne slujeşte, dându-și viaţa pentru noi şi această slujire mântuieşte viaţa noastră 
în veşnicie! Poarta către gloria veşnică este iubirea prin care “omul” care este 
“sus pus” nu face abuz de putere, nu cere să fie servit, ci coboară la nivelul celor 
de jos şi-i slujeşte, asemenea Mântuitorului, care s-a coborât la noi pentru a ne 
ridica, împreună cu EI, în mărirea Sa. 


Să-L rugăm pe Domnul să ne elibereze de ispita de a-i domina, subjuga, 
comanda, asupri pe fraţii noştri. Să-l cerem să ne ajute, ca să fim slujitorii Săi şi 
ai aproapelui, împreună cu EI, astfel încât să ajungem la mărirea veşnică, 
pregătită nouă din veac. Amin. 


Pr. Gheorghe Neamţiu - Duminica a V-a din Post - Autoritate şi slujire 


“Dar între voi nu va fi aşa: ci oricare va vrea să fie între voi mai mare Să vă 
fie slugă; şi cel ce vrea să fie între voi întâiul să fie tuturor slugă, căci şi Fiul 
Omului n-a venit ca să-L slujească alţii, ci ca să slujească EI şi să-Și dea 
sufletul răscumpărare pentru mulţi. ” (Marcu X,43-45) 


lisus se afla cu apostolii pe ultimul Său drum spre Ierusalim şi le vorbea despre 
cele ce aveau să se întâmple: cum va fi vândut şi predat arhiereilor şi 
cărturarilor, apoi judecat, batjocorit, bătut şi în cele din urmă omorât, iar a treia 
zi va învia. ŞI în tăcerea apăsătoare a acestei dramatice prevestiri, lacob şi loan 
— cei doi fii ai lui Zevedei — Îi cer lui lisus să le dea cinstea de a şedea unul de-a 
dreapta şi celălalt de-a stânga întru slava Lui. Ce nesăbuită rugăminte! Cât de 
pământeşti şi lumeşti erau încă vederile şi dorinţele apostolilor, chiar şi acum, 
după cei trei ani şi mai bine petrecuţi în preajma lui lisus, timp în care EI le 
vorbise de atâtea ori despre împărăţia spirituală pe care o va întemeia. Cu toate 
acestea, tocmai acum, când le vorbea despre patimile şi sfârşitul său 
cutremurător, unii dintre ei visau la o împărăție în care ei să ocupe locul de 
frunte. 


Nici acum, ei încă nu pricepeau că la fericirea şi slava ce le-o pregătea Iisus - 
fericire şi slavă din altă lume — nu se putea ajunge decât îmbrățişând, asemenea 
Maestrului lor, crucea suferințelor, prigoanelor şi morţii. De aceea, lisus îi 
dojeneşte cu blândeţe pe cei doi ucenici: “Nu stiți ce cereţi: Putea-veţi bea 
paharul pe care Eu îl voi bea şi să vă botezați cu botezul cu care Eu mă voi 
boteza?” Adică: veţi putea suferi moartea precum o voi suferi eu? ŞI, vrând să 
le spulbere gândul la deşarta mărire lumească pe care o râvneau în nepriceperea 
lor, lisus adaugă: “Ştiţi că aceia cărora li se pare că împărăţesc peste neamuri 
le domnesc şi mai marii lor le stăpânesc” (adică îşi arată cu trufie puterea, 
n.n.). “Dar între voi nu va fi aşa: ci oricare ar vrea Să fie între voi mai mare Să 
fie slugă; şi cel ce vrea să fie între voi întâiul să fie tuturor slugă. ” 


Prin aceste cuvinte lisus corectează greşita concepţie cu privire la sensul 
puterii, al autorităţii în Împărăţia Sa, adică în Biserică şi subliniază că 
această putere, autoritate, are un cu totul alt sens decât acela pe care şi-l 
închipuiau oamenii de pe atunci în societatea civilă, în Stat. 


În orânduirile lumeşti, guvernanţii se serveau de legi ca de nişte instrumente 
spre a pune pe supuşi în slujba intereselor lor, folosind chiar şi teroarea şi 
minciuna în scopul de a parveni la locuri de conducere. Cei sus-puşi aveau toate 
drepturile; cei mici, doar datoria de a se supune şi servi, cu sau fără voia lor. 


În Împărăţia lui Hristos însă, această prăpastie între conducători şi supuşi nu 
există. Cetăţenii ei formează, prin răscumpărarea Împăratului Hristos, un 
singur trup, 0 unitate vie în care orice bariere sociale şi rasiale au fost 
surpate. În această Împărăţie nu există sclav şi liber, evreu şi păgân, femeie şi 
bărbat, ci toți sunt fraţi în Hristos. 


Legea supremă ce stă la temelia noii Împărăţii este iubirea, care este binefacere, 
slujire, nu numai de jos în sus, ci şi de sus în jos, şi mai mult de sus în jos. De 
aceea, autoritatea, în sensul adus de Hristos, este un mijloc prin care iubirea se 
revarsă asupra supușilor prin slujire. lisus cere supunere atât conducătorilor, cât 
şi supuşilor; iar când le aminteşte celor mici că sunt datori cu supunere, nu uită 
să adauge că mai marii sunt datori să premeargă cu exemplul lor, precum a 
făcut-o EI Îsuşi, dându-se tuturor pildă de supunere şi slujire, exemplificate 
simbolic prin spălarea picioarelor apostolilor la Cina de taină, când, după 
săvârşirea acestui ritual, le zice: “Deci, dacă Eu, Domnul şi Învățătorul v-am 
spălat picioarele, şi voi datori sunteţi a spăla unul altuia picioarele. Căci pildă 
v-am dat, ca, precum am făcut Eu, să faceţi şi voi” (loan XIII,14-15). 


Ca nu cumva viitorii conducători ai Împărăției Sale să fie ispitiţi a guverna 
asemenea unor stăpâni ce şi-i aservesc pe supuşi, lisus învaţă atât Evanghelia 
Stăpânului, cât şi pe aceea a Servitorului, arătând că acestea două sunt identice. 
(1. Miclea, Evanghelii din Evanghelie, Blaj, 1943, p. 137). Vom vedea cum. 


Nimeni nu poate tăgădui că oamenii, de obicei, doresc demnități tot mai mari, 
locuri tot mai de cinste în societate. Este oare de osândit această dorinţă. Se 
pune oare Evanghelia de-a curmezişul progresului pe scara socială? 


Ca să răspundem, trebuie să căutăm motivul ce îi împinge pe oameni tot mai 
înainte şi mai sus pe scara socială şi politică. Doresc ei, prin demnitatea la care 
aspiră, să se dăruiască cu mai mult zel şi abnegaţie binelui obştesc? Să facă mai 
mult bine celor din subordine? Dacă da, dorinţa lor este legitimă şi meritorie. 
Dar, din păcate, de cele mai multe ori, motorul goanei omului după autoritate 
este concepţia necreştinească după care, ajuns mai sus, el are dreptul ca supuşii 


să-l servească; şi cu cât e cățărat mai sus pe scara ierarhiei sociale, cu atâta se 
simte mai puţin obligat să slujească. (I. Miclea, Ecouri din veşnicie, Blaj, 1944, 
p. 176). 


Or, după Evanghelie, a fi mai mare, a fi stăpân înseamnă cu totul altceva. Până 
eşti supus, starea ta este mai fericită decât a superiorului tău, pentru că tu ai de 
servit, în afară de Dumnezeu, pe un singur stăpân lumesc; dar cu cât te înalți 
deasupra altora, cu atât, în loc să fii uşurat de sarcina de a sluji, eşti dator să 
serveşti tuturor celor mai mici decât tine. lar dacă eşti cel mai mare, ai obligația 
de a servi tuturor. “Și cel ce vrea să fie între voi întâiul, să fie tuturor Slugă. 
Căci, şi Fiul Omului nu a venit să-I slujească alţii Lui, ci să slujească EI şi 
Să-Și dea sufletul răscumpărare pentru mulţi.” lată sensul adevărat al 
autorităţii, adus de învăţătura şi pilda lui Iisus Însuşi. 


Dar, dacă în lumina Evangheliei, a domni înseamnă a Sluji, e adevărat şi 
viceversa: a sluji înseamnă a domni, deoarece cel ce slujeşte cu totală dăruire 
de sine, după exemplul lui Hristos, ajunge stăpân pe inima aceluia pe care îl 
slujeşte, câştigând iubirea lui; şi chiar dacă nu izbuteşte să facă aceasta, se 
bucură de satisfacția cea mai curat creştină, pe care o dă iubirea 
dezinteresată, neaşteptând nimic în Schimb; mai mult, cel ce, slujind astfel, 
primeşte în schimb nerecunoştinţă, atinge prin aceasta apogeul desăvârşirii, 
devenind asemenea Maestrului lisus, Domnul domnilor şi Slujitorul prin 
excelenţă, disprețuit şi răstignit, cu care va domni în veci. 


Ce model sublim de slujire prin guvernare le oferă lisus domnilor acestei lumi, 
tuturor care râvnesc la titluri şi la onoarea locurilor de frunte, precum şi nouă 
tuturora! Fiecăruia EI ne aminteşte că viaţa e iubire, că iubirea e slujire, că 
slujirea este consumarea zi de zi a fiinţei noastre în folosul semenilor, al celor 
mici, Suferinzi, năpăstuiţi, ionoranţi, al tuturor care au nevoie de lumina, 
sfatul, mângâierea şi ajutorul nostru. 


Iubiţi fraţi, Paştile pe care le aşteptăm sunt sărbătoarea prin excelenţă a slujirii, a 
iubirii împinsă până la dăruirea totală pe Cruce, pentru restabilirea comuniunii 
noastre vitale cu Dumnezeu, prin înviere. Dar, pentru a ne împărtăşi de acest dar 
al Învierii, e necesar, în prealabil, să bem şi noi din paharul suferinţei, al iubirii 
jertfelnice, al consumării în slujirea aproapelui, după porunca cea nouă a lui 
lisus: “(...) să vă iubiţi unul pe altul, precum Eu v-am iubit pe voi” (loan 
XIII,34). După exemplul Său: “(...) pildă v-am dat ca precum am făcut Eu, şi 
voi Să faceţi” (loan XIII,15). Amin. 


Pr. Vasile Florea - Duminica a V-a din Post - Superioritatea creştinului 


Atunci când lisus le spune ucenicilor săi: “Că şi Fiul Omului n-a venit ca să ] 
se slujească, ci ca El să slujească şi să-şi dea sufletul răscumpărare pentru 
mulți” (Marcu 10,45), recurge la motivul răscumpărării prezent în Isaia 43, 3-4. 
Acolo ni se spun următoarele: “Că Eu sunt Domnul Dumnezeul tău, Sfântul 
lui Israel, Mântuitorul. Eu dau Egiptul preț de răscumpărare pentru tine, 
Etiopia şi Saba în locul tău. Fiindcă tu eşti de preț în ochii Mei şi de cinste şi 
te iubesc; voi da neamurile în locul tău şi popoarele în locul sufletului tău”. 


În textul de la Marcu, lisus ne spune că a venit să-şi dea propria viaţă. Împotriva 
aşteptării generale a tradiției iudaice a unui răscumpărător puternic superior 
tuturor, iată-l pe Iisus venind nu “ca să 1 se slujească, ci ca EI să slujească”. 4-/ 
urma pe Hristos nu înseamnă aşadar a trăi sufocându-i pe cei de lângă noi ci 
a trăi în aşa fel încât şi ei să poată trăi, ba chiar a ne dărui pe noi înşine 
pentru alții. Din această perspectivă o ceartă pentru locurile cele dintâi chiar şi 
în ceruri este lipsită de sens. 


În zilele noastre se găsesc multe firme care sunt furnizoare de servicii. Serviciile 
sunt oferite ca şi orice altă marfă pe piaţă. Sociologii spun că societatea noastră 
a evoluat de la una agrară la una industrială şi se va transforma treptat într-o 
societate furnizoare de servicii. În cadrul acestei societăţi furnizoare de servicii 
este şi biserica. Biserica trebuie aşadar la rândul ei să ofere servicii de care 
oamenii au nevoie: ritualuri pentru diferite situaţii ale vieţii ca naştere, căsătorie, 
moarte, ajutor pentru situații de urgenţă, servicii caritative şi spirituale şi aşa 
mai departe. Pe plan social biserica oferă sprijin moral. 


Știm cu toții că cel care aduce o marfă pe piaţă trebuie să ia în socoteală şi 
existenţa concurenţei. Astfel se face că spiritualitatea nu este oferită azi doar de 
Biserică ci există şi alte organizaţii, asociaţii sau cum se vor mai fi numind, care 
fac concurenţă Bisericii, încercând să ofere ceea ce este specific Bisericii. Toate 


acestea încearcă să potolească setea de infinit a omului, pentru că au înţeles că 
acest teren care se ocupă de sufletul ființei umane este unul care nu a fost 
suficient explorat şi care oferă control asupra omului. Şi astfel aşa cum ne spune 
evanghelia omul poate fi stăpânit. În definitiv oferirea de diverse servicii omului 
însemnă exercitarea puterii. Şi totuşi Biserica oferă ceea ce nimeni nu poate 
oferi. 


Ce vrea să spună lisus atunci când le spune ucenicilor “dar între voi nu 
trebuie să fie aşa”? Textul acesta al evangheliei după Marcu în care lisus îşi 
învaţă ucenicii despre exercitarea puterii şi despre slujire urmează după ce lisus 
le vorbise ucenicilor despre suferinţele şi moartea care-l aşteaptă. EI este pe 
punctul de a se da pe sine însuşi mai marilor acelor vremuri. El nu face nimic 
pentru a nu deveni victima abuzului de putere al acestora. lisus îşi avertizează 
ucenicii că ei vor avea un destin asemănător: “Paharul pe care Eu îl beau îl 
veţi bea şi cu botezul cu care Eu mă botez vă veţi boteza” (Marcu 10,39). 


Serviciile pe care le oferă lisus, slujirea lui, este diferită de cea pe care ne-o 
propune societatea noastră astăzi. El le spală la cina cea de taină picioarele 
ucenicilor, demonstrându-ne că serviciul pe care ni-l propune El presupune 
renunţarea la putere şi implicare personală. O altă imagine pe care ne-o oferă 
evanghelia de astăzi este cea a răscumpărării. În schimbul unei sume de bani, în 
vremea lui lisus, un sclav putea fi răscumpărat. Imaginea răscumpărării propusă 


de Iisus ne spune că el îşi dă propria viaţă pentru a ne elibera din starea de 
sclavi. Serviciul lui Iisus şi cel al ucenicilor săi urmăreşte eliberarea omului. 
Aceasta este şi misiunea Bisericii astăzi. Slujirea Bisericii înseamnă că 
oamenilor li se spune că sunt părtaşi ai mântuirii şi sunt chemaţi la libertatea 
fiilor lui Dumnezeu. 


Serviciul pe care îl face Biserica oamenilor trebuie, pentru a fi conform cu 
cerințele lui lisus, să-i conducă pe oameni la mai multă libertate şi demnitate. 
Pentru a avea credibilitate toți membrii Bisericii trebuie să se implice cu toată 
fiinţa lor în practicarea credinţei, răspunzând în acest fel devotamentului lui 
Hristos. Trebuie să fim cu toții misionari, purtătorii evangheliei în această lume, 
modele de credinţă, speranţă, iubire şi bucurie. Aceasta este calea prin care noi 
putem fi superiori celorlalți. 


Amin. 


Pr. Olimpiu Todorean - Duminica a V-a din Post - Cererea fiilor lui 
Zevedeu 


“Dispreţuit era şi cel din urmă dintre oameni; om al durerilor şi cunoscător al 
suferinţei, unul înaintea căruia Să-ţi acoperi faţa; disprețuit şi nebăgat în 
seamă. Dar EI a luat asupră-Și durerile noastre şi cu suferinţele noastre S-a 
împovărat. Şi noi Îl socoteam pedepsit, bătut şi chinuit de Dumnezeu, Dar EI 
fusese străpuns pentru păcatele noastre şi zdrobit pentru fărădelegile noastre. 
EL a fost pedepsit pentru mântuirea noastră şi prin rănile Lui, noi, toţi, ne-am 
vindecat” (Is. 53, 3-4) 


lubiţi credincioşi, lectura pericopei de astăzi şi pasajul din Isaia pe care l-am 
citat, prezintă două modele opuse de comportament. Pasajul din Isaia ne 
prezintă figura lui lisus care suferă; a doua este sugerată de cererea pe care o 
adresează lui lisus fiii lui Zevedeu. 


Cererea (care în Matei este făcută de mama celor doi discipoli) este de înţeles 
din punct de vedere uman: dacă Iisus a venit să instaureze Împărăţia, de ce nu ar 
trebui să fie miniştri acei care încă de la început l-au urmat? Se subînţelege din 
această dorință imaginea unei împărăţii pământene, în care contează mai mult 
cine deţine puterea şi într-o astfel de situaţie nu este normal să se vrea a se face 
carieră, a căuta în stânga şi dreapta recomandări? 


Iacob şi loan nu ar trebui să fie condamnaţi pentru acest lucru aşa cum am fi 
tentaţi, poate, noi să o facem, nici lisus nu-i condamnă; de fapt sunt ceilalţi zece 
ucenici care se indignează, arătându-se mai severi decât lisus. Evanghelia nu ne- 
o spune dar, cu ironie subtilă, insinuează un dubiu: că ucenicii se indignează sau 
pentru că nu ştiu că în Împărăţia Cerului nu sunt locuri mai în față, sau poate 
pentru că fiecare din ei, fără a avea curajul să o ceară, cultivau în secret aceeaşi 
ambiţie cu a fiilor lui Zevedeu? 


Ca de obicei, ceea ne surprinde şi de această dată, este atitudinea lui lisus. EI 
nu judecă, am mai spus şi nici nu condamnă: aproape că îi compătimeşte pe 
cei doi, pentru naivitatea lor: “nu ştiţi ceea ce cereţi”. Dar, în acelaşi timp nu 
respinge cererea lor, mai bine le pune o condiţie: “puteţi voi să beţi paharul 
pe care îl voi bea eu, sau să fiţi botezați cu botezul cu care eu sunt botezat?” 
Şi poate că Iacob şi loan s-au demonstrat încă odată a fi precipitaţi şi naivi, 
atunci când răspund: “putem”. 


Nici de data aceasta lisus nu judecă, dimpotrivă, acceptă disponibilitatea lor. El 
ştie că paharul martiriului nu va fi pus deoparte pentru ucenicii săi şi la 
momentul oportun, se va gândi el însuşi să le dea puterea necesară pentru a 
suporta calvarul şi întăreşte că faptul că ei trebuie să accepte gratuitatea 
serviciului la care sunt chemaţi şi pentru aceasta le spune că nu este în atribuția 
lui să le ofere un astfel de privilegiu. 


“Nu este al meu a da”: această simplă afirmaţie este o anunţare revoluţionară a 
Împărăției. Căci ce împărăție este aceea în care cel care este suveran nu are nici 
o autoritate în a da primele locuri în guvernul său? lisus explică imediat, fără 
nici o umbră de reproş faţă de ucenicii care încă mai gândesc în termeni umani 
şi le demonstrează, cu un calm infinit, cât de mult trebuie să se schimbe 
mentalitatea pentru cei care urmează Împărăţia: “cei ce se socotesc conducători 
qi neamurilor domnesc peste ele şi cei mari ai lor le stăpânesc. Dar între 
voi...” 


De multe ori în Biserică suntem tentaţi să confundăm autoritatea cu puterea. 
Structura Bisericii lasă din păcate această impresie; cine ocupă posturi de 
responsabilitate este expus riscului de a impune propria voinţă altora, chiar şi 
atunci când acest lucru nu este cerut de exercitarea ministerului său. Ar trebui să 
reflectăm mai des asupra semnificației cuvintelor: minister, diaconie, serviciu, 
cuvinte ce ar trebui să fie sinonime. 


A se vorbi despre “autoritatea serviciului” nu trebuie să fie numai o expresie 
frumoasă, o umilinţă de faţadă. Trebuie să fim cu adevărat dispuşi să împărțim 
cu alții responsabilităţile, să ascultăm exigenţele şi sugestiile tuturor, să 
recunoaştem că, adeseori, cei care nu au “charismă” eclezială, demonstrează o 
capacitate şi generozitate mult mai mare decât a multor clerici. Sacramentul 
Preoției conferă o “putere sacră”, dar aceasta nu înseamnă că totul trebuie să fie 
hotărât de către paroh, de aceea şi dumneavoastră, fiecare în parte, în virtutea 
botezului pe care l-aţi primit, sunteți chemaţi să vorbiţi, să propuneţi, să 
judecaţi, să hotărâți, să împărțiți responsabilităţile Bisericii, alături de preoţii 
ei.. Chiar şi papa, pe umerii căruia apasă responsabilitatea cea mai mare a 
Bisericii, cere să fie ajutat recunoscând că astfel primatul este în serviciul 


unităţii şi că nu ar trebui să fie un obstacol în ajungerea unității vizibile între 
creştini. 


Modelul este în primul rând lisus: preot în veac, care ştie să tolereze 
slăbiciunile noastre pentru că el însuşi le-a îndurat. De aceea lisus se arată 
înțelegător faţă de infantila cerere a lui Iacob şi loan: chiar şi el a fost ispitit 
de satana în deşert când i-au fost oferite toate împărăţiile pământului. Dar el 
d ştiut Să reziste: a învins pe ispititor pentru noi, “a fost unul după 
asemănarea noastră întru toate ispitit, în afară de păcat”. (Ev. 4,15) 


Iubiţi credincioşi, Biserica nu este pentru cine vrea să facă carieră. Nu este 
pentru cine vrea să împartă luxul şi puterea “conducătorilor pământului”. Nu 
este făcută pentru cine face compromisuri şi uită că primul loc este al săracilor. 
Din păcate, istoria ne prezintă cazuri în care oamenii Biserici s-au compromis 
cu guverne nedrepte şi violente, devenind astfel, în oarecare mod, complicii lor, 
însă nu ar trebui să fie aşa. 


Modelul Servului din Isaia: “disprețuit şi cel din urmă dintre oameni...” era 
disprețuit şi nebăgat în seamă. Să fim atenţi şi să nu vindem sub preţ Evanghelia 
pentru a păstra stima oamenilor, să nu ne fie frică să ne alăturăm, cu toate 
dificultățile, celor emarginaţi, celor persecutați, celor întristaţi, celor lângă care 
nimeni nu vrea să stea, fie că sunt ieşiţi din închisori, fie că sunt ieşiţi din 


canale, fie că sunt toxico dependenţi; să nu ne fie frică a împărţi cu cine ne stă 
alături responsabilitatea conducerii Bisericii, care este un jug dulce, dacă vom 
şti în modul cel mai simplu şi sincer să-i “servim” pe fraţi. 


Amin. 


Pr. loan Abadi şi Pr. Alexandru Buzalic - Duminica a V-a din Post - 
Cererea fiilor lui Zebedeu 


Această sfântă zi de duminică, a cincea din marele Post, ne propune să medităm 
asupra dorințelor noastre de mărire deşartă; în acelaşi timp ne pregăteşte să 
înţelegem ascultarea de care dă dovadă lisus, mergând pe calea înfăptuirii 
Misterului răscumpărării noastre până la capăt, plătind cu preţul vieţii iubirea 
faţă de noi. 


“Tată ne ducem la Ierusalim şi Fiul Omului va fi dat căpeteniilor preoților şi 
cărturarilor; şi-L vor osândi la moarte şi-L vor da în mâna păgânilor, care-L 
vor batjocori; şi-L vor scuipa şi-L vor omori, dar a treia zi va învia,” spune 
Domnul. Ce cuvinte pline de mister pentru Apostoli: EI este speranţa, este cel 
mai mare dintre profeţii lui Israel, pe El L-au urmat văzând semne mari şi 
iată că acum le vorbeşte despre patimă şi moarte. Au ascultat dar nu au 
înţeles, dovadă rătăcirea începută în noaptea patimilor şi disperarea produsă 
de prăbuşirea propriilor iluzii omeneşti pe care şi le-au făcut despre 
Mântuitorul, speranţele lor fiind răstignite odată cu lisus. Acum ei nu înţeleg: 
va fi nevoie de suferinţa purificării propriilor gânduri, de convertire şi apoi, 
în lumina Învierii, toate prevestirile profeţiilor Vechiului Testament şi 
cuvintele lui lisus despre suferinţa pe care i-o va aduce încrâncenarea în 
păcat a oamenilor, vor prinde contur şi vor fi înţelese. În aceste momente de 
prezenţă a lui Hristos aceste cuvinte sunt misterioase şi nu sunt înţelese de 
discipoli pentru că încă trăieşte propriul “eu” şi acesta prea puţin îmbrăcat în 
gândirea lui Hristos. 


Iacob şi loan, fiii lui Zebedeu, cuprinşi de ceața iluziilor propriilor aşteptări, vin 
la lisus cu cererea de a sta “în glorie” unul de-a dreapta şi altul de-a stânga 
Invăţătorului. Ei aşteaptă încă o Impărăţie a lui Dumnezeu ideală, pentru 


poporul lui Israel, o guvernare pe tronul lui David în care romanii — păgânii — să 


fie alungaţi, cărturarii şi fariseii mustraţi pentru încrâncenarea lor în jurul 
speculațiilor asupra “literei” Legii şi nu asupra trăirii ei, o domnie a păcii, 
înţelegerii şi a dreptăţii. Încă nu au înţeles că opera mântuirii este universală şi 
Împărăţia este a tuturor oamenilor, indiferent de limba vorbită, de cultură sau de 
apartenenţa sau nu la tradiţia lui Israel. Avea să treacă mult timp până când 
ucenicii vor înţelege ce înseamnă să propovăduieşti tuturor neamurilor şi că 
Biserica este mântuitoare pentru toţi. 


Ceilalţi zece Apostoli nu sunt nici ei mai prejos de confrații lor, pentru că “au 
început să fie mânioşi pe lacob şi pe loan.” Şi ei sunt prizonierii aceloraşi 
aşteptări mesianice, puternic influențate de încercările istorice prin care a trecut 
poporul lui Israel şi aşteptau să şadă împrejurul lui lisus într-un stat ideal, însă 
pe măsura aşteptărilor lor. 

Cuvintele Mântuitorului sunt un arc peste timp având aceeaşi profunzime şi 
pentru noi, cei de astăzi. 


Înţelegem cu adevărat Împărăţia lui Dumnezeu? De câte ori ni se pare că 
Împărăţia este atât de îndepărtată sau o aşteptăm ca o lume perfectă în care să 
intrăm şi noi, să ne conformăm binelui şi dreptăţii care să vină din exterior, 
dinspre societate spre individ. Împărăţia lui Dumnezeu s-a instaurat pe 
Pământ, este prezentă în mijlocul nostru, manifestându-se oriunde domneşte 
sfinţenia. Biserica este sfântă şi în mijlocul credincioşilor ei găsim Împărăţia 


lui Dumnezeu care stăpâneşte în inimile celor care ascultă de glasul lui 
Dumnezeu. Este o Impărăţie spirituală care creşte... 


Plinirea Împărăției se va petrece atunci când întreaga omenire se va întoarce la 
Dumnezeu, devenind o turmă sub un singur păstor, însă cât de încercată este şi 
va fi Biserica lui Hristos până atunci... Suntem chemaţi să intrăm în Împărăţia 
lui Dumnezeu “acum”, “aici”, în locul unde trăim şi în timpul vieţii noastre. 
Intrând în Împărăţia lui Dumnezeu, lumina şi căldura iubirii lui Hristos se va 
răspândi dinspre noi spre ceilalți. Călăuziți de această lumină ca de un far şi 
cei din jurul nostru vor pătrunde în comuniunea de sfinţenie a sfintei 
Biserici, Împărăţia pornind din adâncul inimilor spre ceilalți. Nu este o 
aşteptare pasivă a intrării într-o “țară minunată” ci este un dinamism 
spiritual care transformă prin Spiritul Sfânt lumea care, din aproape în 
aproape, va ajunge în mod deplin acea Împărăţie a lui Dumnezeu în care 
omul va trăi în demnitatea pentru care a fost creat. 


În lumina Învierii înțelegem acum cuvintele Mântuitorului: “Ştiţi că cei care 
se socotesc cârmuitori ai neamurilor domnesc peste ele şi cei mari ai lor le 
stăpânesc;” aceste legi sunt pe măsura lumii fără de Dumnezeu, însă “între 
voi care vrea Să fie mai mare Să fie slujitorul vostru; şi care va vrea să fie cel 
dintâi între voi să fie slujitorul tuturor, pentru că şi Fiul Omului n-a venit să | 


se slujească, ci ca el să slujească...” Împărăţia lui Dumnezeu nu este guvernată 
de legile lumii acestea, lisus Hristos dând tuturor exemplu cum trebuie să se 
trăiască aici pe Pământ şi totodată în Împărăţia divină. Sfinţenia nu înseamnă a 
face lucruri mari ci a trăi în tumultul vieţii cotidiene, în care ne împărțim între 
obligaţiile faţă de familie, faţă de societate şi față de Dumnezeu. Exemplul cel 
mai elocvent asupra a ceea ce înseamnă a sluji Împărăției în viaţa de zi cu zi 
este viaţa ascunsă a Sfintei Familii în Nazaret. 


“Nazaretul este şcoala unde începe să fie înţeleasă viaţa lui lisus: şcoala 
Evangheliei [...] Mai întâi, o lecţie de tăcere. O, de s-ar renaşte în noi prețuirea 
tăcerii, această admirabilă şi indispensabilă atmosferă a spiritului... O lecţie de 
viaţă de familie. Nazaretul să ne reamintească ce înseamnă familia, comuniunea 
ei de iubire, frumuseţea ei austeră şi simplă, caracterul ei sacru şi inviolabil [...] 
O lecţie de muncă. O, Nazaret, cămin al “Fiului lemnarului”, mai ales aici am 
vrea să înţelegem şi să celebrăm legea, aspră dar mântuitoare, a trudei omeneşti 
[...]; şi, în sfârşit, vrem să salutăm aici pe toţi cei care muncesc în lumea 
întreagă şi să le arătăm pe marele lor model, pe fratele lor Dumnezeiesc.” (CBC 
11535) 


Împărăţia lui Dumnezeu este a creştinilor care practică virtuțile cu eroism, 
însă de cele mai multe ori în ascunzişul faptelor aparent mărunte, asemenea 
bănuţului văduvei. 


Omul este chemat să facă o “experiență fundamentală” a legăturii cu 
Dumnezeu. Condiţia umană, aceea pe care o sesizăm în această “experiență 
fundamentală”, este dominată de două condiţii existențiale: omul este “o ființă 
aruncată în lume” şi “o fiinţă aruncată în istorie”. Astfel omul este “proiectat” 
fără încetare, în mod anxios spre viitor, aparţinând în acelaşi timp unui trecut, 
unui lung lanţ de dependențe istorice. Este aservit în mod esențial de 
multitudinea fascinaţiilor prezentului care îl captează şi caută să îl îndepărteze 
de Dumnezeu. În acelaşi timp omul încearcă să devină propriul creator prin 
transformarea cadrului propriei vieţi, a organismului şi psihismului său propriu, 
a comportamentului său greşit. Propriile limite îi arată mai înainte de toate 
contingenţa sa radicală. Orizontul cunoaşterii lui se lărgeşte pe măsură ce îl 
explorează; pleacă în spațiu însă se va întoarce mereu pe pământ îşi măreşte 
durata existenţei sale istorice însă se va lupta mereu cu moartea. 


Rugăciune 


lată-mă Doamne în faţa Ta, privind la Tine cu ochii minţii. Tu mă înveţi şi-mi 
descoperi scopul. Exemplul vieţii Tale pământeşti îmi descoperă cât sunt cu de 
departe de sfinţenie. Ai înfăptuit mântuirea noastră. Dorinţa Ta a fost să faci 
voia Tatălui Tău şi astfel Te-ai făcut ca unul dintre noi, Te-ai îmbrăcat cu 
omenirea noastră şi mai mult, ai devenit servitorul nostru revelându-ne ce 
înseamnă adevărata iubire. 


O, Doamne, Dumnezeul meu şi Totul meu, merit sau pot să cutez să-Ți cer mai 
mult decât mântuirea mea, eu care nici măcar pentru aceasta nu am servit cum 
se cuvine pe pământ, cu toate că am avut permanent înaintea mea exemplul 
vieţii şi al învăţăturii Tale? 


Numai bunătatea Ta, mă face să sper la fericirea cerească pentru că numai harul 
Tău poate să-mi transforme sufletul împietrit într-un suflet sfânt şi curat, care să 
fie vrednic de a se bucura de-a pururi în Măreţia Ta. 


De aceea rămâi cu mine, Mântuitorul meu şi cercetează-mă cu îndurarea Ta, ca 
să voiesc de acum înainte doar ceea ce este conform voinţei Tale divine. Amin. 


Părintele Dumitru Stăniloae Cuvânt la Duminica a V-a din Postul mare (a 
cuvioasei Maria Egipteanca): Nepătimirea sau starea nepătimaşă 


Nepătimirea e culmea spre care duc tot efortul nevoinţelor şi urcarea treptelor 
tuturor virtuţilor, dacă întreaga asceză are ca scop direct purificarea trupului şi a 
sufletului de patimi. 


Nepătimirea nu este o stare negativă, căci absenţa răului nu poate fi socotită ca o 
stare negativă. Nepătimirea este „0 stare de pace a sufletului“(1 Sfântul Maxim 
Mărturisitorul, Capete despre dragoste, 1, 36; P.G. 90, 968.). Cel ce a atins 
nepătimirea nu mai păcătuieşte uşor nici cu fapta, nici cu gândul şi nici mânia şi 
pofta nu i se mai mişcă uşor spre păcat. Acela a stins aproape cu totul patimile 
din facultăţile sufleteşti ale mâniei şi poftei şi nu mai poate fi stârnit uşor nici de 
lucruri, nici de gândurile sau amintirile faptelor păcătoase (2 „Nepătimire are 
sufletul care nu numai de lucruri nu se tulbură, dar nici de amintirile lor “ (Cap. 
pract., 39; P.G. 40, 125-213).). 


N-am putea spune că patimile au devenit pentru el o imposibilitate ontologică, 
ca pentru Dumnezeu. Dar ele sunt pentru el aproape o imposibilitate morală, aşa 
cum, de pildă, pe un om care zeci de ani s-a ferit de furat îţi este imposibil să ţi-l 
închipui dedându-se la o asemenea faptă. 


Sfântul Isaac Sirul spune:,, Nepătimirea nu înseamnă a nu mai Simţi patimile, 
ci a nu le mai primi. Căci prin multele şi variatele virtuţi, arătate şi ascunse, 
pe care le-a dobândit cel ce a ajuns la ea, s-au slăbit patimile în el şi nu se mai 
pot ridica uşor în el împotriva sufletului. Mintea deci nu mai trebuie să fie 
mereu atentă la ele. Pentru că în toată vremea e scufundată în cugetările ei 
“(3 În Centuria lui Calist şi lenatie; Filoc. gr., ed. 11, vol. II, p. 401.). 


Iar UER spune: „Nepătimirea nu înseamnă a nu fi războiţi de 
draci, căci atunci ar trebui să ieşim, după Apostol, din lume (I Cor. 5, 10), ci, 
războiţi fiind de ei, să rămânem nebiruiţi. Căci şi luptătorii îmbrăcaţi în fier 
sunt ţinta săgeţilor de la vrăjmaşi şi aud sunetul săgeţilor şi văd săgețile 
trimise, dar nu sunt răniţi de ele pentru tăria îmbrăcăminţii de război. Pentru 
că fiind acoperiţi de fier, ei rămân nebiruiţi când sunt războiţi “(4 Filoc. rom, 
I, p. 392, Filoc. gr. cit., p. 268; op. cit, p. 9%.). 


Deci, nepătimirea ar fi acea stare a sufletului în care acesta biruieşte orice ispită. 
Dacă a primit ispita, fie dinlăuntru, fie din afară, a căzut din starea de 
nepătimire. Desigur, această stare, deşi a devenit o obişnuinţă, nu a devenit o 
însuşire inalienabilă a firii, cum a devenit la îngeri, sau cum vom deveni noi în 
viaţa viitoare; deşi e înlesnită în mare parte şi de obişnuinţa pătrunsă în fire, ea 
are nevoie totuşi de o susţinere din partea voinţei. Deci se poate oricând pierde, 
deşi lucrul a devenit foarte improbabil, aproape o imposibilitate morală. De 
obicei nu ne consolidăm dintr-odată în starea de nepătimire, ci prin repetate 
înălţări la ea, după tot mai scurte căderi, rămânând de fiecare dată tot mai mult 
timp în ea. De aceea ÎNSĂ, deciarând nepătimirea „cerul din inima 
minţii, care priveşte la uneltirile dracilor ca la nişte jucării “, cunoaşte mai 
multe grade de nepătimire. După el,există om nepătimaş, dar există altul mai 
nepătimitor ca cel nepătimaş. Cel dintâi urăşte cu tărie cele rele, al doilea se 
îmbogăţeşte fără sfârşit în virtuţi “. 


Dar starea de nepătimire implică şi o tărie pozitivă, dacă e capabilă să învingă 
orice patimi. Tăria aceasta nu e decât cea a virtuţilor. „Nepătimirea o are acel 
suflet care e aşa de îmbibat de virtuţi, cum sunt îmbibaţi cei pătimaşi de patimi“. 
Ea nu e decât cămaşa curăţiei depline a sufletului, ţesută din toate virtuțile. 
„Dacă definiţia lăcomiei pântecelui este a se sili la mâncare chiar fără foame, 
definiția înfrânării este a ţine firea în frâu chiar dacă flămânzeşte în chip 
nevinovat. Dacă marea mâniei stă în a se înfuria chiar când nu e nimeni de faţă, 
definiția îndelungii răbdări este a rămâne tot aşa de senin, fie că e prezent, fie că 
e absent bârfitorul. Dacă semnul deplinei împătimiri este a ceda la toate 
momelile diavolilor, cu socotesc că semnul sfintei nepătimiri este să poţi zice 
limpede, ca Psalmistul: «Depărtându-se de la mine vicleanul, n-am ştiut» nici 
când a venit, nici de ce, nici cum a plecat, ci sunt cu totul nesimţitor la aceasta, 
fiind unit acum şi în viitor cu Dumnezeu. Nu se făureşte comoara împăratului 
dintr-o singură piatră şi nu se desăvârşeşte nepătimirea cât timp mai lăsăm 
nelucrată o singură virtute“(5 Treapta XXIX, P.G. 58, 11, 48-49.). Aşadar, starea 
de nepătimire, exprimată negativ, înseamnă libertatea de toate patimile, iar 
pozitiv, posedarea tuturor virtuţilor. 


Dar nepătimirea are şi alte importante aspecte pozitive. 


În primul rând, ea este o stare de linişte, de pace, de odihnă a sufletului. Pe 
cât de agitat, de neegal şi de tulburat este sufletul stăpânit de patimi, care aici 
se aprind, aici se potolesc, pe atât de stăpân pe sine, de calm şi de liniştit este 
sufletul eliberat de patimi. Aceasta e liniştea monahilor, care nu e doar lipsa 
zgomotului exterior, sau un „dolce farniente“, ci o stare câştigată şi 
menţinută printr-un concentrat efort de voinţă. E o adunare a minţii şi a 
tuturor puterilor sufleteşti în Dumnezeu, o stăpânire asupra mişcărilor 
trupului. Omul nu mai e prada nenumăratelor mişcări şi tendinţe centrifugale 
ale minţii, ale poftei şi ale simţurilor (6 Isaia Pustnicul: „Cât ţine războiul, 
omul petrece în frică şi cutremur, cugetând că poate birui sau poate fi biruit 
azi, ori poate birui sau poate fi biruit mâine. Căci lupta strânge inima. Dar 
nepătimirea nu e tulburată de război. Cel ajuns la nepătimire a primit răsplata 
şi nu mai e îngrijorat de dezbinarea celor trei, căci s-a făcut pace între ei prin 
Dumnezeu. lar cei trei sunt: sufletul, trupul şi duhul. Deci, când cei trei s-au 
făcut una prin lucrarea Duhului Sfânt, nu se mai pot despărți. Aşadar, nu te 
socoti că ai murit păcatelor câtă vreme eşti supărat de vrăjmaşii tăi, fie în 
vremea privegherii, fie în vremea somnului (Despre paza minţii, cap. 18, 
Filoc. rom., ], p. 39%; Filoc. gr. cit., p. 33). Tot Isaia Pustnicul zice: „, Când se 
întăreşte mintea şi se pregăteşte să urmeze dragostei care stinge patimile 
trupului şi nu mai lasă să stăpânească ceva din cele potrivnice firii asupra 
inimii, se împotriveşte la toate cele opuse firii, până când le va despărţi de cele 
fireşti“ (Op. cit, cap. 19; Filoc. rom, 1, p. 39%; Filoc. gr., ibid.).). Mintea şi 
voinţa şi-au căpătat fermitatea deplină de a nu mai putea fi atrase cu uşurinţă 
spre altceva decât spre Dumnezeu. 


Și încă nici prin această caracterizare nu s-a spus tot ce e pozitiv în starea de 
linişte nepătimaşă a sufletului. Căci această linişte şi concentrare se datorează 
faptului că mintea, pofta şi voinţa au acum un obiect mai înalt de preocupare. Şi 
curățirea de patimi, sau nepătimirea, tocmai de aceea se urmăreşte: pentru ca 
mintea eliberată de stăpânirea patimilor să se poată îndrepta în linişte spre 
înțelesurile mai înalte înrudite cu firea ei. 


Marcu Ascetul spune: „Mintea, sub înrâurirea harului, împlinind faptele 
virtuților şi apropiindu-se de cunoaştere, puţin mai simte din partea cea rea şi 
neînţelegătoare a sufletului. Căci cunoştinţa o răpeşte la înălțime şi o 
înstrăinează de toate cele din lume. Curăţia din ei, subţirimea, sprinteneala şi 
agerimea minţii lor, ca şi nevoinţa lor, le curăţă mintea şi o face străvezie, 
fiindcă trupul li s-a uscat de preocuparea cu liniştea şi de multa petrecere în 
ea, şi mintea lor sesizează uşor şi repede orice, şi vederea din ei îi conduce în 
toate “(7 În Cent. lui Calist şi Ienatie, Filoc. gr., voi. 1], ed. II, p. 101. E vorba 
despre Evagrie.). Cu cât mintea s-a eliberat de patimi pentru răstimpuri mai 
largi, adică le-a veştejit mai mult, cu atât înaintează mai adânc în contemplarea 
şi gustarea bunurilor dumnezeieşti şi, pe măsură ce înaintează în această 


contemplare, se veştejesc tot mai mult patimile. Aceasta e desăvârşirea care nu 
are sfârşit. 


ERIS spune: „Cei curăţiți de patimi, întinzându-se fără săturare spre 
cel mai înalt loc, fac desăvârşirea nedesăvârşită, pentru că bunurile veşnice 
nu au Sfârşit. Ea e desăvârşită în raport cu măsura puterii omeneşti, dar e 
nedesăvârşită, ca una ce se depăşeşte pe sine prin adaosurile de fiecare zi şi se 
înalță mereu în urcuşurile spre Dumnezeu “(8 În Cent., cit., p. 402.). 


Astfel înţelegem cum nepătimirea este condiţia prealabilă pentru contemplare, 
care e scopul indirect al întregii asceze purificatoare. Desigur, absenţa simplă a 
patimilor încă nu echivalează cu contemplarea lui Dumnezeu. Pentru aceasta 
trebuie o descoperire deosebită a lui Dumnezeu. Dar această descoperire nu 
poate avea loc cât timp ochii sufleteşti ai omului sunt tulburaţi şi cât timp 
preocuparea omului e atrasă de patimi. Absența patimilor îi dă omului însă 
capacitatea de a privi şi de a-şi aminti lucrurile în înţelesul lor simplu, fără să le 
asocieze un interes pătimaş. BIBI spune: „Cel ce a atins nepătimirea, încă 
nu se şi roagă cu adevărat. Căci poate să urmeze unele cugetări simple şi să 
fie răpit de istoriile lor şi va fi departe de Dumnezeu“(9 Capete despre 
rugăciune, cap. 55 şi 56, Filoc. rom., |, p. 81; Filoc. gr. cit. (sub numele lui Nil 
Sinaitul), p. 181.). 


De fapt, starea de nepătimire nu înseamnă şi o stare permanentă de contemplare 
a lui Dumnezeu. E drept că fără gândul permanent la Dumnezeu, fără pomenirea 
numelui Lui, ea nu se poate dobândi şi cu anevoie se poate păstra. Dar 
pomenirea aceasta a lui Dumnezeu nu depărtează cu totul celelalte idei din 
mintea omului, nu le absoarbe, nu le face să dispară; ba ele nu-i sunt nici măcar 
permanent un transparent prin care să contemple pe Dumnezeu. 


De aceea, netulburarea acestei stări nu trebuie înţeleasă, afară doar de excepţia 
unor momente, ca o dezinteresare totală de lume. Ea exclude însă interesul 
egoist. În acest sens este o dezinteresare. Dar nu exclude interesul general, 
interesul iubirii. Dimpotrivă, iubirea în toată amploarea ei apare după 
dobândirea nepătimirii. De aceea, precum nepătimirea nu e ultimul scop, ci ea 
se urmăreşte pentru contemplare şi îndată ce s-a pătruns în zona nepătimirii 
începe să se arate şi contemplarea, tot aşa nepătimirea se urmăreşte pentru 
iubire. Ne curățim de patimile egoismului pentru a dobândi altruismul iubirii, şi 
iubirea curată apare îndată ce apare nepătimirea, crescând apoi pe măsură ce 
progresăm în nepătimire. Aceasta e marea şi radicala deosebire între 
nepătimirea creştină şi apatia budistă. Acolo, cel ajuns la apatie se 
dezinteresează total de oameni, din grija de a nu-şi tulbura liniştea egoistă. De 
aceea, oricât de totală s-ar prezenta dezinteresarea, acolo ea n-a eliminat lucrul 
cel mai grav: egoismul. 


Nepătimirea creştină, dimpotrivă, este o dezinteresare generoasă. Prin 
patimile pe care a reuşit să le stingă se înţelege un lucru precis: manifestările 
învârtoşate ale egoismului, devenit atotputernic. Numai de acestea nu vrea 
creştinul duhovnicesc să fie tulburat. Nepătimirea pe care o caută el este 
tocmai condiţia pentru apariţia, activarea şi creşterea nestingherită a 
dragostei dezinteresate. Strădania după nepătimire este strădania de a smulge 
neghina care împiedică să crească grâul iubirii; este o spargere a zidurilor 
egoismului din suflet, pentru ca sufletul să poată fi de un folos real altora, nu 
o şi mai totală închidere între zidurile nepăsării totale. 


De aceea, nepătimirea este considerată de Evagrie şi de Sfântul Maxim 
Mărturisitorul, pe de o parte, ca acea stare a sufletului care îi permite să 
primească şi să cugete lucrurile în înţelesul lor „simplu“, adică neconjugat cu o 
patimă, iar pe de altă parte, ca o stare care nu exclude, ci implică iubirea (7/0 
Nepătimirea nu exclude iubirea, ci o naşte (Cap. de car., L, 2; P.O. 90, 9%1). 
„Precum Dumnezeu fiind prin fire bun şi nepătimitor, îi iubeşte pe toţi în mod 
egal, ca pe făpturile Sale..., la fel şi omul bun şi nepătimitor prin voinţă iubeşte 
pe toți oamenii în mod egal“ (Cap. de car., I, 25; P.G. 90, 963. Vezi şi 1, 27; 
P.G. 90, 965).). 


Aceste două cerinţe se întregesc în sensul următor: absenţa patimii în privirea şi 
cugetarea lucrurilor e absenţa egoismului, nepătimaşul nu mai priveşte şi nu mai 
cugetă lucrurile prin prisma patimii ce se cere satisfăcută prin ele; nu mai face 
din lucruri obiecte raportate la sine, simple mijloace ale egoismului său de 
nesăturat. Pentru el, lucrurile nu mai apar ca gravitând în jurul său, ci îi apar ca 
avându-și rostul lor independent de egoismul său. Persoanele umane îi apar ca 
fiinţe care şi ele sunt scopuri în sine, care solicită un ajutor din partea lui. 
Desigur, el nu se opreşte aici. 


Prin înțelesurile persoanelor şi ale lucrurilor va vedea pe Dumnezeu; le va vedea 
ca daruri şi ca solicitările sau cuvintele Lui. Dar în prealabil era necesar ca să 
vadă că nu el e centrul tuturor, ca să se elibereze de iluzia că lucrurile gravitează 
spre sine, pentru ca apoi să constate că ele gravitează spre Dumnezeu. lar 
privindu-L apoi pe Dumnezeu, le vede etern şi pe ele în Dumnezeu şi, precum îl 
iubeşte pe Dumnezeu, aşa le iubeşte şi pe ele, ca daruri ale iubirii şi 
înţelepciunii divine (17 Sfântul Maxim Mărturisitorul, Capete gnostice, II, 4; 
P.G. 90, 1125.). Dar această privire a lumii în înțelesurile ei „simple“, cu 
dragoste dezinteresată şi, implicit, cu interes pentru mântuirea sa şi a semenilor, 
nu produce o tulburare analogă cu aceea produsă de patimile egoismului. 
Nepătimitorul ştie că îi înrâureşte mai mult pe semenii săi prin liniştea sa, ca 
semn al certitudinilor sale adânci, ca pildă a tăriei dăruite de încrederea în 
Dumnezeu şi de curățirea de patimi. EI lucrează pentru mântuirea oamenilor, cu 
încredere neclintită în planul ce-l are Dumnezeu cu fiecare suflet. 


Tulburarea e proprie pătimaşului, pentru că egoismul îi dă sentimentul 
necontenit că e singur, încredințat numai puterilor sale. Dar cel ce ştie că 
Dumnezeu are grijă de toate nu mai e supus tulburării şi grijii. Nepătimirea, 
departe de a fi opusă dragostei, e nepătimire tocmai pentru că e neclintire în 
dragoste (12 Idem, Cap. de car., I, 42; P.G. 90, 968: „Cel ce iubeşte pe 
Dumnezeu duce viaţă îngerească pe pământ şi despre om cugetă pururea cele 
bune “.). 


De fapt, tulburările cele mai mari ne vin din bănuielile sau din ştirile că alţii ne 
fac vreun rău, ne subminează. Se ascunde aici aceeaşi conştiinţă sugrumată a 
singurătăţii proprii şi a primejdiei pe care o reprezintă uneltirile altora față de 
tine, dată fiind singurătatea ta. Dar cel ce are încredere adâncă în Dumnezeu nu 
se mai teme de oameni şi deci nu mai are motiv să nu-i iubească. Nepătimirea e 
netulburare pentru că asupra ei suflă adierea iubirii şi pe măsură ce înaintează în 
această zonă se consolidează. E netulburare pentru că e plină, ca şi iubirea, de 
puterea divină. Liniştea celui nepătimitor creşte din conştiinţa şi din experierea 
puterii divine pătrunse în toate ale lui. Tăria de a se menţine curat în toate, de a 
vieţui în plinătatea virtuților şi de a nu se tulbura de nimic o are de la Hristos, 
Care locuieşte în el, „cârmuindu-l în toate cuvintele, faptele şi cugetările lui“(/3 
Scara, Treapta XXIX, P.G. 58, 1149.). „Nepătimitorul, ca să spunem mai mult, 
nu mai trăieşte el, ci Hristos trăieşte în el (Gal. 2, 20). Nepătimirea este palatul 
din ceruri al Împăratului ceresc. Iar în acest palat sunt multe încăperi. Să 
Străpungem, prieteni, peretele din mijloc al despărţiturii, pe care l-am ridicat 
în chip păcătos prin neascultare“(14 Ibid., col. 1152.) Nepătimirea ne duce în 
cel mai dinlăuntru loc al minţii, în inimă, unde Se află Hristos şi unde nu 
şuieră şi nu se frământă vânturile patimilor, ci unde se mişcă adierile senine 
şi cuceritoare ale dragostei. 


Ieşirea firii din zvârcolirile patimilor, fiind semnul unei întăriri şi având ca 
urmare o întărire, e începutul experierii acelei nestricăciuni pe care a adus-o firii 
omeneşti lisus Hristos, e arvuna învierii (/5 Ibid., col. 1148.). 


Nepătimirea poate ajunge la înălțimi ameţitoare. Prin biruinţa asupra patimilor, 
ca mişcări exagerate şi contrare firii ale afectelor, se poate înălța cineva chiar şi 
deasupra afectelor şi trebuinţelor naturale, măcar în mod intermitent, anticipând 
starea de după înviere, când trupul nu va mai avea nevoie de nimic, când vom 
trăi numai prin bucurii spirituale ca minţi pure, când nu va mai fi întristare şi 
durere (16 Sfântul Maxim Mărturisitorul spune: „Cel ce a învins mişcările 
neraţionale ale patimilor contrare firii, prin credinţă şi prin dragoste de 
Dumnezeu, iese chiar şi din legea firii, iar raţiunea lui se mută în ţara celor 
inteligibile, scoțând din robia străină şi pe toţi cei de acelaşi neam după fire, 
împreună cu cele ce le au ei. Quaest. ad Thalas., q. 55, sc. 5; P.G. 90, 560.).E 
viaţa sfinților, care se pot lipsi multă vreme chiar şi de hrana strict trebuincioasă 


şi pe care nu-i vatămă nici muşcătura viperei (1/7 Evagrie, Capete despre 
rugăciune, cap. 109, Filoc. rom., L, p. 89; Filoc. gr., ed. III, vol. 1, p. 186.). 
Nepătimirea înseamnă mai întâi restabilirea firii din starea ei de boală la care au 
coborât-o patimile, apoi ridicarea ei mai presus de fire. 


(Preotul profesor Dumitru Stăniloae, Ascetica şi mistica Bisericii Ortodoxe, 
Editura Institutului Biblic şi de Misiune al Bisericii Ortodoxe Române, 
Bucureşti, 2002, Partea I: Purificarea, B.Purificarea de patimi prin virtuţi, 
10. Nepătimirea sau starea nepătimaşă, pp. 206-214. (Sublinierile din text 
aparțin redacţiei) 


(Cuvânt teologic preluat de pe www.ziarullumina.ro şi publicat în 
Săptămânalul „Lumina de Duminică ” din data de 21 aprilie 2013) 


Pr. Constantin Coman - Evanghelia părăsită: “Nu ştiţi ce cereţi... Intre voi 
nu trebuie să fie aşa”. Despre întâietate, ierarhii, competiţie, interese vs. 
slujirea smerită şi supusă 


) 


“In Biserică ar trebuie să ne batem pe ultimul loc, nu pe primul...” 


Părintele Coman: Cei de la baza ierarhiei sociale, nu cei de la vârf, ca să vă 
răspund direct. Cei de la baza oricărei ierarhii omeneşti, de altfel. Aceasta era 
surpriza cu care nu se putea nimeni împăca, nici chiar ucenicii lui Hristos. 
Mântuitorul răstoarnă complet ierarhiile îndatinate. Nu pentru a face în ciuda 
cuiva, ci arătând că respectivele ierarhii au fost constituite pe criterii opuse 
criteriilor lui Dumnezeu. Dacă ne-am putea închipui societatea contemporană 
Mântuitorului ca pe o mulţime de oameni stând la rând la intrarea Împărăției, în 
frunte fiind mai marii poporului, fariseii, cărturarii, drepţii, apoi urmând clasa 
de mijloc, numeroasă, şi, în cele din urmă, marginalizaţii societăţii, surpriza 


făcută de Hristos ar semăna cu anunţul că intrarea este, de fapt, la celălalt capăt 
al cozii. 

Este un dialog foarte interesant, provocat de vestirea Patimilor de către Hristos. 
Se suiau spre Ierusalim. Hristos îi reţine deoparte pe cei doisprezece - bănuim 
că erau şi alte mulţimi care îl înconjurau - şi le spune că urmează, foarte curând, 
să fie dat în mâna bătrânilor şi a cărturarilor, să fie judecat, să fie batjocorit şi 
omorât. Această vestire a Patimilor şi contextul în care are loc dialogul despre 
care vorbeam sunt foarte importante. Hristos le tot vorbeşte despre cruce, patimi 
şi batjocură, iar ucenicii tot vor împărăție, vor cinste, vor slavă, vor mărire... 


Dialogul este încheiat de Hristos cu propunerea unei ierarhii răsturnate. Hristos 
spune că în lume, stăpânitorii cei mari, împărații, sunt cei care stăpânesc, şi toți 
ceilalți oameni îi slujesc. În Împărăţia lui Dumnezeu, lucrurile stau tocmai 
invers: cei mari şi puţini sunt slujitorii celor mulți. În Împărăţia Cerurilor, 
conducătorul nu stă în vârf, purtat în spate de supuşii săi, ci stă la bază, 
ducându-i în spate pe toţi ceilalţi. Când cei doi Îi cer Mântuitorului Hristos să-i 
aşeze la locuri de cinste, de-a dreapta şi de-a stânga, îi avertizează: “nu ştiţi ce 
cereți!“. “Dacă vreţi să mergeţi cu mine, pe drumul meu, va trebui să beţi 
paharul (pătimirilor) pe care urmează să-l beau Eu, şi să vă botezați cu botezul 
cu care o să mă botez Eu“, trimițând la moartea Sa, adică la botezul sângelui. 


Neînţelegând foarte bine despre ce este vorba, ucenicii par dispuşi să treacă prin 
orice, numai să-şi atingă țelul propus. Mântuitorul le dă un răspuns neaşteptat şi 
uşor dezarmant: “E adevărat, veţi trece peste vămile respective, dar a acorda 
locurile de cinste pe care le râvniţi voi nu cade în atribuţiile Mele!” Este o lecţie 
extraordinară de smerenie a Mântuitorului Hristos pe de o parte, dar şi de 
iconomie dumnezeiască care exclude ceea ce omeneşte am numi inter- 
venţionism. 


R. Rădulescu: Trafic de influenţă! 


R. Rădulescu: Locurile pregătite pentru anumiţi oameni, despre care vorbeşte 
Hristos, nu înseamnă că modul în care Sunt aleşi oamenii este unul 
premeditat? Este un principiu pe baza căruia Dumnezeu va alege pe aceia 
care vor sta pe locurile pe care le râvnesc acum Iacob şi loan, ceea ce vă 
atrage, tot Evanghelia spune, invidia Sau mânia celorlalţi? Care este 
principiul de alegere a acelor locuri privilegiate? 


Pr. Coman: Hristos explică chiar în dialogul din Evanghelia de astăzi. Vor fi 
aceia care vor reuşi să se aşeze în slujba tuturor. Al acelora va fi locul de-a 
dreapta şi de-a stânga, care se vor putea lepăda de ei şi se vor aşeza pe ei înşişi 


în slujba celorlalţi, nu în slujba propriilor interese, ca să ne raportăm la un 
limbaj foarte actual. Noi, oamenii, funcţionăm de obicei în slujba intresului 
propriu. Este ceea ce se cheamă o orientare egoistă, egocentrică, lumească, pe 
care o contrazice complet orientarea dumnezeiască. Evanghelia spune că omul, 
ca să ajungă la împlinire, la bucurie, la fericire, la dragoste, la veşnicie, trebuie 
să nu se pună în slujba intereselor proprii, ci să se pună în slujba exclusivă a 
intereselor celorlalți. Cei care vor reuşi să fie mari în ierarhia omenească, dar să 
se aşeze în slujba celorlalţi, aşa cum demagogic mai declarăm noi uneori, aceia 
vor fi de-a dreapta şi de-a stânga lui Hristos, în Împărăţia Cerurilor. 


R. Rădulescu: Părinte profesor, Mântuitorul Hristos vorbeşte despre o 
ierarhie, aş putea spune, utopică. În lumea noastră ierarhia de care vorbeşte 
Mântuitorul Hristos, să fii într-o funcţie înaltă, dar să fii slujitorul tuturor se 
întâmplă mai rar. Chiar nu ştiu dacă avem exemple în jurul nostru. Am putea 
aplica principiul şi la ierarhia bisericească. Cine sau ce îţi trebuie să faci, ca 
Să reuşeşti să împlineşti lucrul acesta, în vârful unei ierarhii lumeşti? 


Pr. Coman: Este simplu teoretic, este mult mai greu practic. Teoretic, trebuie 
să-ţi asumi Evanghelia Mântuitorului Hristos, ca expresie a adevărului asupra 
realităţii pe care o reprezinţi tu şi lumea din jurul tău. Cuvântul lui Hristos este 
foarte clar. Dar pentru că în noi există o presiune egoistă şi pentru că lumea din 
jurul nostru este alcătuită din tot atâtea presiuni egoiste, se realizează o continuă 
competiţie între aceste egoisme şi această competiție generalizează lumea din 
care noi facem parte astăzi. Cum spuneaţi şi dumneavoastră, cred că ar trebui să 
ne privim, întâi de toate, pe noi înşine. 


Dacă în Biserica nu se realizează ce spune Sfânta Evanghelie, cum să cerem 
acest lucru celor din afara Bisericii, din spaţiul politic, de exemplu! În Biserică 
ar trebuie să realizăm ierarhia pe care ne-o cere Hristos, adică cel care este 
aşezat în frunte, să ducă în spate pe toţi ceilalţi, să fie slujitorul celorlalți. În 
Biserică ar trebuie să ne batem pe ultimul loc, nu pe primul...” 


(din: Pr. Constantin Coman, “Dreptatea lui Dumnezeu şi dreptatea 
oamenilor”, Editura Bizantină, Bucureşti, 2010) 

Meditaţie personală legată de a doua Evanghelie a acestei Duminici, apropo de 
cuvintele Mântuitorului către cei doi Apostoli, fiii lui Zevedeu, şi mama lor “Nu 
ştiţi ce cereţi”: 


Sfântul prooroc Moise şi Dumnezeul imposibilului 


“Cât despre cei ce se socotesc vrednici de a fi înălțaţi fără a bea din paharul 
pogorârii, Domnul le spune fără nici un echivoc: “Nu ştiţi ce cereţi”“. Sfinţii 
apostoli Iacob şi loan cereau o distincţie. Cereau gloria absolută. 


Dacă înşişi apostolii puteau cădea într-o aşa ispită, înseamnă că se poate 
întâmpla oricui. Poate că se întâmplă mai des şi mai uşor celor deştepţi, celor 
învăţaţi, celor puternici, celor talentaţi, în mod sigur celor bogaţi, dar să ştiţi că 
se întâmplă cu noi toți. Astfel de gânduri izvorăsc din mândrie, iar mândria ne 
încearcă pe absolut toți. 


Şi Hristos dă pentru tentaţia asta o regulă concretă şi clară, zicând aşa: “Ştiţi că 
cei ce se socotesc cârmuitori ai neamurilor domnesc peste ele şi cei mai mari ai 
lor le stăpânesc. Dar între voi nu trebuie să fie aşa, ci care va vrea să fie mare 
între voi, să fie slujitor al vostru. Şi care va vrea să fie întâi între voi, să fie 
tuturor slugă”. 


Membrii guvernului, adică cei ce exercită puterea executivă în stat, se numesc 
miniştri. Cuvântul ministru vine din latină şi însemna „slujitor”. În toate limbile 
europene numele ministrului vine din cuvântul ăsta: „slujitor”. Pentru că Europa 
e produsul creştinismului. Dar socotiți dacă din miniştri a rămas altceva creştin 
decât numele! Între noi nu trebuie să fie aşa. 


Hristos ne spune simplu şi clar să nu urmărim onoruri, titluri, înlesniri, protocol, 
gratuităţi. Şi nu e nici unul dintre noi, oricât de mic, care să nu găsească ocazia 
să se creadă mare sau să creadă că 1 se cuvine câte ceva în plus. Dar Hristos 
zice: cu cât credem că avem mai multe merite şi drepturi, cu atât mai mult 
trebuie să ne smerim”. 


Duminica a V-a din Postul mare - Pregătirea pentru paharul pătimirilor: 
“Dumnezeu îşi dezvăluie puterea Sa în slăbiciune, înţelepciunea Sa în 
nebunie, slava Sa pe Cruce” 

Pentru zi: Apostol: Evrei 9,1 1-14; Evanghelie: Marcu 10, 32-45 

In această Duminică ne aflăm într-un moment crucial în călătoria Postului mare. 
Am auzit limpede în Evanghelia de astăzi că această călătorie duce la Ierusalim, 
unde Hristos va fi dat la moarte într-un mod ruşinos. 


Știind toate acestea, s-ar putea să ni se pară ciudat, dacă nu chiar de necrezut, 
faptul că Iacov şi loan, fiii lui Zevedeu, s-au apropiat de Hristos şi i-au spus: 
„Voim să ne faci ceea ce vom cere de la Tine”. Incredibil, ce au putut să ceară! 


Știm, desigur, că nu ar trebui să-L abordăm astfel pe Dumnezeu, cerându-l tot 
ce ne trece prin minte. 


Ceea ce doresc aceştia este nu mai puţin decât ca unul să-l stea de-a dreapta şi 
celălalt de-a stânga când Hristos va veni întru slava Sa. 


Cum de pot să ceară aceasta, tocmai când Hristos le-a spus că va fi batjocorit, 
scuipat, biciuit şi ucis? Oare cer ei cu adevărat să fie părtaşi la toate acestea? 
Sau mai degrabă ei cred în continuare că Hristos va intra în Ierusalim pentru 
a îndeplini toate acele aşteptări omeneşti ce ţin de glorie: putere, întâietate, 
privilegiu? 


Ne-am putea întreba la fel de bine cum de pot să se gândească la aceasta când 
tocmai le-a spus ce se va întâmpla. Și, de fapt, aceasta este a treia oară când 
Hristos vesteşte Pătimirea Sa viitoare. 


Nici nu este vorba doar de vreo doi ucenici, lacov şi loan, care se află într-o 
astfel de înşelare. Atunci când restul ucenicilor au auzit despre ceea ce au făcut 
Iacov şi loan, ei se revoltă, nu din cauza dorinţei acelora, ci fiindcă au fost lăsaţi 
pe dinafară! Ei sunt supăraţi că lacov şi loan ar putea să le-o ia înainte în cursa 
pentru cele mai bune locuri. 


Dacă ni se pare că gestul ucenicilor este greu de crezul şi de înţeles, atunci ar 
trebui să ne oprim pentru un minut să reflectăm asupra lui. Ce ni se pare că 
facem? 


Am fost avertizaţi cu privire la ce se află în faţa noastră; ştim încotro ne 
îndreptăm, ce călătorie facem; într-adevăr, o facem în fiecare zi. Am petrecut 
deja cinci săptămâni, pregătindu-ne prin rugăciune, post şi acte de milostenie, 
pregătindu-ne pentru a fi părtaşi la Pătimirile lui Hristos. Având în vedere 
intensitatea slujbelor care urmează, în nici un caz nu putem evita Pătimirea şi 
Crucea Lui. Vom petrece multe ore înaintea Crucii, citind pericopele despre 
Pătimiri şi apoi vom îngropa trupul mort al lui Hristos. 


Trebuie să ne întrebăm dacă facem toate acestea pentru ca, după ce am trecut 
prin toate, să putem, de asemenea, fi părtaşi la slava Sa... după ce am trecut prin 
toate... şi, prin urmare, lăsând totul în urmă...? Dacă este aşa, atunci slava în 
care sperăm să pătrundem cu siguranţă va fi slava aşa cum o concepem noi. 
Vom acţiona în acelaşi mod obraznic precum ucenicii. 


Ucenicii, neştiind ce este ceea ce cer, au vrut să fie unul de-a dreapta şi celălalt 
de-a stânga lui Hristos când va veni întru slava Sa. Insă ce anume implică cu 
adevărat o astfel de cerere ni se dezvăluie de fapt atunci când Il vedem pe 


Hristos aşezat pe Cruce, sau mai degrabă întronat, între doi tâlhari, unul la 
dreapta şi altul la stânga Lui. 


Hristos vine întru slava Sa pe Cruce. Acest adevăr demolează toate concepţiile 
noastre despre ceea ce este slava, toate ipotezele noastre despre cinste şi putere. 
Într-adevăr, răstoarnă invers imaginea noastră despre cine şi ce este Dumne- 
zeu; Dumnezeu nu este un despot care exercită puterea prin impunerea 
voinţei Sale, care află slavă în slugărnicia supuşilor Săi sau care răspunde la 
cererile lor meschine. Nu! Dumnezeu îşi dezvăluie puterea Sa în slăbiciune, 
înțelepciunea Sa în nebunie, slava Sa pe Cruce, iar voinţa Sa irezistibilă în 
dragostea pe care o face vădită în acest fel. 


Pericopa pe care am ascultat-o astăzi culminează în acest punct. Hristos anume 
spune: Fiul Omului a venit să slujească şi să-Şi dea viaţa ca răscumpărare pentru 
toţi şi, prin urmare, oricine vrea să fie cel dintâi, trebuie să fie robul tuturor. 


Atunci când vorbeşte despre iminenta Sa Pătimire, Hristos foloseşte cuvinte 
care fac aluzie la ceea ce este temelia vieţii noastre în Biserică, chiar în zilele 
noastre: paharul pe care urmează să-L bea şi botezul cu care urmează să fie 
botezat. 


Hristos făgăduieşte că şi ucenicii Săi vor bea din paharul Său şi se vor boteza cu 


botezul Lui, arătându-ne semnificaţia deplină a actului de a primi botezul şi de a 
primi Sfânta Împărtășanie. Acestea nu sunt nişte simple lucruri pe care le facem 
când venim la biserică. Acestea ar trebui să fie temelia vieţii noastre, ceea ce 
face ca întreaga noastră viaţă să fie o martiria continuă - o mărturie a lui Hristos 
în folosul altora. 


Ca un exemplu în acest sens, avem astăzi înaintea noastră pe Sfânta Maria 
Egipteanca, femeia care, prin întâlnirea cu Crucea, şi-a schimbat total felul de 
viaţă, trăind în pocăință deplină şi nevoinţă, până când şi ea a băut din paharul 
mântuirii. 


Să ne rugăm Să avem şi noi puterea de a-l răspunde lui Hristos, nu pentru a 
încerca Să evităm crucea din dorinţa de a avea ceea ce noi numim slavă, ci 
pentru a o recunoaşte drept izvorul vieţii noastre în El. 


(în: Pr. Prof. John Behr, “Crucea lucrează în lume: Omilii pentru perioadele 
liturgice de peste an ”, Editura Doxologia, laşi, 2016) 


Pr. Nicolae Tănase - Predică la Duminica a V-a din Post (a cuvioasei Maria 
Egipteanca) 


A sta de-a dreapta sau de-a stânga lui Dumnezeu stă în puterea noastră 


lată-ne ajunşi şi în Duminica a cincea a Sfântului şi marelui Post, când prăz- 
nuim pe Sfânta Maria Egipteanca. Să urmărim puţin cum ne-a pregătit Biserica 
perioada de trecere a Sfântului şi marelui Post. 


Desigur, la început nu a fost aşa, pentru că Mântuitorul Hristos, înălțându-se la 
cer, a lăsat porunca iubirii de Dumnezeu, porunca iubirii de aproapele, porunca 
frângerii pâinii şi atât. Înainte vreme, în secolul I-îi, în secolul al II-lea, creştinii 
se împărtăşeau chiar şi mâncaţi. De ce? Pentru că ei trăiau cu Dumnezeu şi nu 
era importantă o altfel de pregătire. Sunt creştinii care, dacă a fost cazul şi-au 
dat viaţa şi sângele lor, pentru credinţa în Hristos. Sunt creştinii care au spus: 
„Da, noi credem în lisus Hristos şi nu vrem să ne închinăm la alt dumnezeu, 
străin”. 


Acei creştini, atunci, cu acea trăire, se împărtăşeau şi mâncaţi. Apoi, trăirea şi 
credinţa au scăzut. Atunci Biserica - care este Trupul lui Hristos şi Hristos este 
Capul Bisericii, de aceea Biserica nu greşeşte, pentru că fără de greşeală e Capul 
ei, lisus Hristos - a rânduit posturi, a rânduit penitenţă (adică pocăință), a 
rânduit slujbă, a rânduit cele plăcute lui Dumnezeu spre îndreptarea oamenilor. 
lată, astfel, în Sfântul şi marele Post: patru duminici pregătitoare, apoi şase 
duminici cu şase săptămâni de post. 


Prima Duminică este a Ortodoxiei, a dreptei credinţe, în a doua Duminică ne-a 
învăţat, prin Sfântul Grigorie Palama, să conlucrăm cu harul, adică cu puterea 
sfinţitoare a lui Dumnezeu. În Duminica a treia ne-a pus nouă toiag puternic - 
Sfânta Cruce, în mijlocul postului. În Duminica a patra ne-a învăţat să urcăm, 
treaptă cu treaptă, scara virtuţilor, de aceea a rânduit să-l pomenim pe Sfântul 


loan Scărarul, cel care a scris o carte numită „Scara”. lar astăzi, în Duminica a 
cincea, ne-a rânduit să o prăznuim pe Sfânta Maria Egipteanca. lar Duminica 
viitoare serbăm Intrarea Domnului în Ierusalim şi sfârşim postul. 


Dar nu-l sfârşim de tot, dezlegăm numai la peşte, pentru că urmează încă o 
săptămână specială, numită Săptămâna Patimilor; este o săptămână în care trăim 
moment cu moment ceea ce Hristos a pătimit pentru noi atunci şi pătimeşte şi 
astăzi, în fiecare Sfântă Liturghie - de aici şi marele păcat al celor care, 
nevenind la biserică, dispreţuiesc Jertfa Lui. 


De ce Biserica a rânduit ca într-un chip deosebit s-o prăznuim pe Sfânta Maria 
Egipteanca? lată de ce: ea a fost o mare păcătoasă. Nu mai mare decât fetele 
noastre de astăzi care se destrăbălează în discoteci şi în locuri întunecoase, dar 
păcătoasă. S-a suit într-o corabie, pentru că a văzut acolo mulți băieți tineri şi a 
desfrânat cu ei. Era un vapor care mergea la Ierusalim cu pelerini, ca să se 
închine la Locurile Sfinte. Pelerinajul acesta se făcea cu prilejul sărbătorii 
Sfintei Cruci, din 14 septembrie. Acolo, patriarhul scotea Sfânta Cruce şi o arăta 
poporului. Atunci a vrut şi Maria Egipteanca, luată aşa, de valul acesta de multă 
lume, să ajungă să vadă ce se întâmplă în biserică, să vadă Sfânta Cruce. Şi n-a 
putut să intre, o putere o oprea. Toţi intrau, ea nu putea să intre. 


Afară, în pridvor, era o icoană a Maicii Domnului. S-a lipit de icoana aceasta, a 
început să plângă cu amar şi a zis: „Maica Domnului, roagă-te Fiului tău să-mi 
permită şi mie să intru în biserică şi promit că încetez cu păcatul şi îmi voi 
închina toată viaţa mea Fiului tău”. A ascultat Maica Domnului rugăciunea ei, a 
lăsat-o să intre în biserică, unde s-a închinat la Sfânta Cruce, a mers şi şi-a 


mărturisit păcatele în Taina Spovedaniei, a primit dezlegare şi canon. 


A luat apoi câteva pâini şi boabe de linte şi a mers în pustiu, unde a stat 47 de 
ani. Atâta s-a rugat lui Dumnezeu, atâta căință a avut pentru păcatele ei, încât se 
înălța de la pământ atunci când se ruga, iar rugăciunea ei apărea ca un foc. 


Vă daţi seama în ce stadiu de duhovnicie şi sfinţenie ajunsese, de se ruga aşa. 
Biserica ne pune în Duminica a cincea din Post serbarea acestei femei păcătoase 
- devenită sfântă prin îndreptare, căinţă şi iertare de la Dumnezeu - ca să ne 
încurajeze pe noi, spunându-ne că, orice păcat am face, putem fi reprimiţi în 
Biserica lui Hristos. Vă daţi seama ce păcate mari făcuse ea, câţi tineri smintise, 
pe câţi îi adusese în păcatul acesta al desfrânării. Aşa de multe păcate avea, 
încât biserica n-o mai primea, o putere o oprea să intre. 


Și cu toate acestea, a ajuns de se ruga fiind ridicată de la pământ, în lumină ca 
de foc. lar Biserica ne încurajează în Duminica aceasta, să avem nădejde că 


putem primi iertare, dacă ne întoarcem, dacă avem căință, dacă promitem 
îndreptare. 


Aţi mai auzit în Sfânta Evanghelie citindu-se despre rugămintea şi pretenţia 
fraților lacob şi loan, fiii lui Zevedeu. Ei au spus: „Doamne Iisuse Hristoase, dă- 
ne nouă să stăm, când vei veni întru Împărăţia Ta, unul de-a dreapta şi unul de-a 
stânga”. Mântuitorul Hristos le-a zis: „A şedea de-a dreapta şi de-a stânga Mea 
nu este al Meu a da”. Nu este un loc pe care ţi-l dă Dumnezeu. E un loc, lacove 
şi loane, pe care ţi-l câştigi singur, prin efort, prin rugăciune, prin căință, prin 
viaţă în Dumnezeu. 


Deci Mântuitorul Hristos nu le poate împlini această dorinţă. Înseamnă că a sta 
de-a dreapta sau de-a stânga lui Dumnezeu stă în mâna noastră. Pentru că, dacă 
îndreptăm viaţa noastră, avem această putere să stăm de-a dreapta şi de-a stânga 
lui Dumnezeu, unde vrem noi. Dar cum? Vrând! Am spus mereu că în biserică 
nu sunt oameni drepți şi păcătoşi, sunt oameni care vor; pentru că drepţi şi 
păcătoşi numai Dumnezeu ştie care suntem şi care nu suntem. Lumea nu se 
împarte în drepţi şi păcătoşi, în buni şi răi, în ştiutori şi neştiutori, în bogaţi şi 
săraci; lumea se împarte în oameni care vor şi oameni care nu vor. 


Dumneavoastră, în biserica asta stând acum, vreţi. Că sunteți drepţi, că sunteți 
păcătoşi, nu ştiu; dar dumneavoastră sunteţi oameni care vreţi. Ce vreţi? Vreţi 
mântuirea sufletului. Poate nu vreţi cum trebuie, poate nu vreţi de-ajuns, dar 
vreţi. Poate ne-au zburat gândurile aici la slujbă, poate ne-am tulburat în vreun 
fel, poate n-a fost bine primită rugăciunea noastră, dar dumneavoastră vreţi. 


Asta e foarte important. lar cei ce nu vin la biserică, nu vor... . De ce nu vor? 
Poate că n-au conştientizat încă valoarea sufletului. Pentru că sufletul este mai 
puternic înaintea lui Dumnezeu, ca valoare, decât toată omenirea, decât toate 
aurăriile, maşinăriile, decât toate frumuseţile lumii! Nu ale pământului, ci ale 
lumii! 


Prin lume se înţelege pământul, soarele, luna, planetele, stelele, universul. 
Aceasta este lumea pe care Dumnezeu a făcut-o. Este lumea văzută. Dar omul 
face parte din lumea văzută şi din lumea nevăzută: din lumea văzută - cu corpul 
şi din lumea nevăzută - cu sufletul. Omul este o valoare atât de preţuită, încât 
Dumnezeu L-a dat pe Fiul Său ca să Se răstignească pentru salvarea omului. 


Ce este mântuirea? Este moştenirea vieţii de dincolo întru fericire, pentru că 
există şi moştenirea vieţii de dincolo întru nefericire, întru chin, întru 
nemulțumire. Iadul şi Raiul încep aici, în viaţa aceasta. Noi acum ne aflăm în 
Rai. Dacă ieşim afară şi săvârşim păcatul, ne aflăm în iad. Să ne ferim de iad şi 
să iubim Raiul. 


O zi pe săptămână sau mai multe zile pe săptămână, după cum e rânduiala, să 
fim în sfânta biserică. Seara şi dimineaţa să fim cu genunchii plecaţi la 
rugăciune. Să fim cu luare aminte să nu ne stricăm, pentru că noi suntem sarea 
pământului. Dacă şi sarea se strică, cu ce o să mai sărăm, ca să nu se strice? Noi 
suntem sarea pământului. 


Copiii noştri vor fi ceea ce suntem noi. Copiii noştri sunt viitorul nostru. Să 
formăm copiii, să postim împreună cu copiii noştri; dacă murim acum, copiii 
noştri să aibă un exemplu de la noi, oameni tineri: tatăl meu postea, mama mea 
postea, mama mea făcea mâncare aşa, bunica mea aşa prepara mâncare în post, 
aşa făceau ei. Şi atunci, chiar dacă în timp copilul mai alunecă, într-o parte sau 
în alta, îşi aduce aminte, are exemplu. Copiii noştri sunt ramuri din rădăcină, din 
tulpină. Copiii noştri vor fi ceea ce suntem noi, de aceea noi nu ne permitem să 
facem nedreptate, să facem desfrânare, să facem înşelătorie, să înjurăm pe 
Dumnezeu. De ce? Pentru că acestea toate le trag din noi şi copiii noştri. Adică 
rădăcina întotdeauna dă sevă şi la ramuri. 


De aceea avem probleme cu copiii noştri. Toţi, aproape toţi. De ce? Din cauza 
noastră, nu din cauza copiilor. Noi pedepsim copiii, noi batem uneori copiii. În 
chip normal, ar trebui ca, după ce-i batem, să stăm puţin deoparte şi să ne 
gândim: „De ce face copilul meu aşa?”. „Pentru că şi eu sunt la fel”. „De ce nu 
mă ascultă copilul meu?”. „Pentru că nici eu nu ascult de Dumnezeu”. „De ce 
copilul meu nu vrea să ştie de mine?”. „Pentru că nici eu nu vreau să ştiu de 
Dumnezeu. Eu sunt copil al lui Dumnezeu, dar nu-L ascult pe Dumnezeu. 
Atunci el de ce să mă asculte pe mine, care sunt om? Eu nu-L ascult pe 
Dumnezeu, care-i Dumnezeu, dar am pretenţie să mă asculte copilul meu, care 
este copil al unui om”. 


Desigur, asta nu este o scuză pentru copiii neascultători, ci este un îndemn 
pentru părinţi să fie cu multă atenție. Pentru că din rădăcini sfinte ies ramuri 
sfinte şi din rădăcini compromise ies ramuri care nu dau rod. 


Suntem pedepsiţi prin copii Dacă observați, părinţii nu sunt pedepsiți direct, 
sunt pedepsiţi prin copii şi nepoți. Ce mare durere este să-ți fie copilul 
nerealizat! Şi ce mare durere este să vezi că nepoţii nu fac nici un fel de progres, 
NICI spiritual, nici material, nu au nici o pornire. 


Aşa pedepseşte Dumnezeu. Dumnezeu nu bate cu parul, adică nu loveşte 
puternic. De ce? Din iubire. Dumnezeu aşteaptă 20, 30, 40 de ani. E foarte greu 
să reparăm păcatul. Să reținem un lucru: păcatele se iartă, greşelile se trec cu 
vederea, dar obrazul nu se spală, adică urmele rămân. 


Să ne ferim să ne rămână urmele. Pentru păcate avem Spovedania, pentru 
greşeli avem iertarea, ne cerem iertare, dar obrazul rămâne nespălat înaintea 
oamenilor şi înaintea lui Dumnezeu. Să ne ferim de toate acestea ne învaţă 
Duminica de astăzi, prin Sfânta Maria Egipteanca. 


Ce este jertfa? În încheiere vă reamintesc ce înseamnă jertfa. Cain a adus jertfă. 
Abel a adus jertfă. Adică din lucrul mâinilor lui, din munca lui, din efortul lui, a 
ars pentru Dumnezeu. Cain a ars ce avea mai prost. Şi zice că fumul jertfei lui 
Abel se urca la cer, iar fumul jertfei lui Cain se risipea, nu se urca la cer. Apoi 
au urmat legi şi legi, pe care Dumnezeu le-a dat cu aducerea jertfelor. 


Preoţii, mai întâi în cort, apoi în templu, aduceau la intrare, în faţa bisericii, cum 
era atunci, pe o ridicătură, aceste jertfe. A venit Hristos, S-a jertfit pe Sine şi a 
desfiinţat aceste jertfe. 


Noi jertfim acum ceara curată de albine, untdelemnul, tămâia, vinul şi pâinea. 
Dar cea mai primită jertfă este mila păcii, jertfa laudei. Adică ne jertfim venind 
în biserică şi lăudând pe Dumnezeu, aceasta este jertfa. 


Ce înseamnă jertfă? Înseamnă consumarea a ceva, fără folos pământesc, ca 
recunoştinţă. Acum, venind la biserică, n-am câştigat nimic: n-am câştigat bani, 
n-am lucrat pământul, n-am făcut nici o afacere, nimic pământesc n-am făcut, în 
schimb, datorită acestei jertfe, am câştigat hrana sufletului, cele cereşti. 


Prezenţa noastră în biserică este jertfa, noi facem jertfă. Renunţarea la lucru 
într-o zi este jertfă, abţinerea de la o mâncare sau alta este jertfă. Înainte, 
lumânările şi candela foloseau la iluminat; acum nu mai folosesc, avem alt fel 
de iluminat, avem curent electric. De ce, totuşi, ardem lumânări, de ce ardem 
candela? Pentru că vrem să aducem jertfă, adică ne lipsim de ceva, pentru 
Dumnezeu. 


Jertfa noastră este bine primită doar dacă înţelegem ce este jertfa; iar dacă nu 
înţelegem, atunci fumul jertfei noastre, dacă putem să ne exprimăm aşa, nu se 
urcă la ceruri, ci se răspândeşte. 


Ce aducem noi lui Dumnezeu? Din păcate, aducem ce e mai prost, ce e mai 
slab, ce e mai neputincios. De aceea, îndemnăm pe cei tineri să se aducă pe ei 
jertfă acum, când sunt în putere. Acum să postim, când suntem tineri, acum să 
ne rugăm, acum să facem metanii, acum să venim la biserică. 


Vine vremea când nu mai putem să aducem aceste jertfe, avem neputinţe, avem 
boli, avem dureri de mijloc, de genunchi, de glezne, nu ne mai mişcăm din pat 


sau abia ieşim în curte, darămite să mai venim la biserică. Vine o vreme când nu 
mai ai ce să dai lui Dumnezeu. 


Din păcate, vremea aceasta (bătrâneţea), care este mai liberă ca timp, este o 
vreme mai neprielnică ca putere. Şi atunci îndemnăm: copiii să postească, 
şcolarii să postească, băieţii, fetele, cei tineri căsătoriți să postească, nu bătrânii. 
Cei care au trecut de o vârstă şi care au muncit la viaţa lor şi au apucat vremuri 
grele, unii dintre dumneavoastră şi vremuri de foamete, dumneavoastră puteţi să 
nu mai postiţi. De ce? Pentru că aţi postit la tinereţe, aţi postit în copilărie, cât 
aţi fost tineri, însuraţi, măritate. Nu mai postiți acum, pentru că aţi adus lui 
Dumnezeu făina tinereţii. Acum lăsaţi tărâţa bătrâneţilor, ce aţi avut mai bun, 
făina, aţi dat-o. N-aţi dat-o? Atunci postiţi şi acum. Dacă n-am dat la timp făina, 
să mai dăm ce se poate acum. 


Dar Dumnezeu ne va primi nouă jertfa aceasta, dacă ne vom îndrepta şi vom 
spune: „lată, eu n-am postit când eram ca tine. Ai 21 de ani, eu n-am postt. Tu 
ai 28 de ani, eu nu posteam la 28 de ani. Tu ai 36 de ani, nu posteam nici la 36 
de ani. Tu ai 47 de ani, nu posteam nici atunci”. „De când posteşti tu, tată?”. 
„Am început să postesc şi eu de la 86 de ani încolo”. E bine primit şi postul tău, 
dar îndreaptă-l pe copilul tău, pe nepotul tău şi spune: „N-am făcut bine că n-am 
postit la vreme!”. 


Pentru că vreme este pentru tot. Vreme e de post, vreme e de dulce. Vreme e de 
tristeţe, vreme e de bucurie. Vin Sfintele Paşti. Ce înseamnă Sfintele Paşti 
pentru noi? Înseamnă mâncare şi băutură? Nu. Înseamnă bucuria şi biruinţa unei 
perioade de post. Rânduielile Bisericii nu vor pieri niciodată; ele rămân în 
putere. 


Vă spun toate aceste lucruri pentru că de ele ţine succesul nostru; şi toată lumea 
îşi doreşte succes, să aibă spor, să meargă familia, să aibă ce mânca, ce îmbrăca, 
să trăiască bine. E bine, tot ce dorim e bine; dar să dorim şi această înălţare a 
noastră către Dumnezeu. Amin. 


Pr. Constantin Sturzu: Femeia care a măsurat distanţa de la iad la Rai 


Duminica ce urmează, a V-a din Post, este numită şi a cuvioasei Maria Egip- 
teanca. Nu întâmplător a fost ales de către Sfinţii Părinţi acest chip al pocăinţei, 
această pildă de curaj în lupta dusă în războiul cu patimile cele mai grele. A trăit 
la cumpăna secolelor IV şi V, trecând la Domnul în anul 431. Şi-a părăsit 
părinţii şi a plecat de la 12 ani de acasă, în Alexandria, trăind în acest oraş, 
vreme de 17 ani, în desfrânări care nu se pot descrie în cuvinte. 

Ea însăşi îi mărturiseşte lui Zosima, cel care a găsit-o în pustiul Iordanului: 
„Timp de mai bine de şaptesprezece ani, iartă-mă, i-am petrecut în dragoste 
publică, supusă fiind destrăbălării. Şi pe adevăr mă jur, nu pentru plată, căci n- 
am luat nimic de la cei care de multe ori voiau să-mi plătească. Acest chip - de 
a-mi satisface dorinţa în dar - l-am născocit pentru a face să atrag luarea aminte 
a câtor mai mulţi asupra mea. larăşi să nu crezi cumva că nu luam bani pentru 
că eram bogată. Nu, căci trăiam ca o cerşetoare şi adeseori torceam câlți. Aveam 
însă o poftă nesăţioasă şi o dorinţă neînfrântă de a mă tăvăli în noroi. Aceasta 
socoteam că este scopul vieţii, de a batjocori neîncetat trupul.” 


În dorinţa ei de a prinde cât mai mulţi tineri în laţul poftelor trupeşti, se urcă pe 
o corabie ce ducea pelerinii la Ierusalim. Şi pe corabie, şi în oraşul sfânt, nu are 


decât o preocupare: să corupă cât mai mulți tineri. Se alătură chiar şi valului de 
pelerini care se îndreptau spre a se închina lemnului Crucii pe care a fost 
răstignit Mântuitorul, însă constată că, oricâte eforturi ar fi făcut, nu poate intra 
în biserică. Este oprită de o mână nevăzută. 


Atunci ia aminte la vocea propriei conştiinţe care îi spune că, din cauza vieţii 
sale păcătoase, Dumnezeu nu-i îngăduie să păşească în sfântul lăcaş. Cu lacrimi 
în ochi, se roagă Maicii prea curate promițând că îşi va schimba viaţa dacă va fi 
lăsată să intre şi ea în casa Domnului. Se retrage, ulterior, în pustiul Iordanului 
unde, cu ocrotirea Sfintei Fecioare,„chezăşuitoarea mântuirii sale” - cum o 
numea, petrece în aspre nevoinţe timp de 47 de ani. 


După această luptă dusă cu patimile care au chinuit-o mult timp, chiar şi în 
pustie, a ajuns pe acele culmi de sfinţenie pe care nu au ajuns nici chiar acei 
călugări cu viaţă curată contemporani cu ea. Când se ruga, se înălța „cu un cot 
de la pământ”, avea darul vederii gândurilor celorlalţi, vorbea din Scripturi deşi 
nu le citise niciodată şi nici nu fusese învățată de vreun om (ci de Duhul Sfânt), 
putea merge pe apele Iordanului ca pe uscat... Iată cum pocăința omului 
susținută de harul lui Dumnezeu îl ridică pe acesta din adâncurile iadului 
patimilor, în lăcaşurile cele mai înalte ale Raiului. 


Pentru omul de azi, multe sunt lucrurile pe care le poate învăţa din viaţa acestei 
sfinte (vă recomand să citiţi varianta extinsă, nu vreun rezumat). M-aş opri la 
două aspecte, ambele dătătoare de mari nădejdi pentru toţi cei care am ajuns 
robi păcatului. 


Primul lucru pe care-l poţi învăţa de la Maria cea din Egipt este că, dacă eşti 
onest cu tine însuţi, chiar şi în săvârşirea păcatului, mai devreme sau mai târziu 
ajungi la Dumnezeu şi în Sfânta Sa Biserică. 


Această copilă a început să desfrâneze pe străzile Alexandriei şi a pus toată 
râvna ei în săvârşirea păcatului, neacceptând nici o formă de plată, adică ajun- 
gând a păcătui doar pentru plăcerea aceea în sine. A făcut asta vreme de 12 ani 
cu un soi de înverşunare, canalizându-şi toată energia în această direcție, 
dăruindu-se total. Ea chiar era sinceră în acest mod de viaţă al ei, căci, cum a şi 
mărturisit, socotea că acesta,este scopul vieţii”. 


Dumnezeu însă a lucrat în chip minunat pentru că s-a folosit taman de această 
convingere a ei, îngăduindu-i să ajungă printre pelerini ce mergeau la Ierusalim, 
până chiar în apropierea Sfintei Cruci. 


Aşa se foloseşte Domnul de toate neputinţele noastre, căci plecând tocmai de la 
aceste rele pe care le facem - indiferent de amploarea sau de grozăvia lor - ne 


îndrumă, discret, către momentul de întoarcere, de convertire. Important să fim 
sinceri în alegerile noastre, să nu trăim dual, făţarnic, încercând să împăcăm şi 
pe ale lui Dumnezeu şi pe ale diavolului, să nu avem pretenția că am găsit un soi 
de „echilibru” între bine şi rău. Şi, nu în ultimul rând, să primim, cu aceeaşi 
onestitate, glasul conştiinţei care ne învaţă cum să ne întorcem. 


În Apocalipsă avem, de altfel, un avertisment foarte categoric: „Ştiu faptele tale; 
că nu eşti nici rece, nici fierbinte. O, de ai fi rece sau fierbinte! Astfel, fiindcă 
eşti căldicel - nici fierbinte, nici rece - am să te vărs din gura Mea” (3, 15-16). 
Maria din Alexandria a fost rece, foarte rece (adică departe cu totul de Domnul, 
cel ce încălzeşte inimile noastre) şi astfel a putut fi pescuită, devenind fierbinte, 
atât de fierbinte pe cât e cineva care se odihneşte în inima lui Dumnezeu. 


Cine a îndrăznit să dezlege pe Maria, desfrânata din Alexandria? 


Al doilea aspect care ar trebui să ne cutremure este faptul că această tânără, 
după 17 ani de desfrânare publică, chiar înainte de a trece Iordanul, a fost 
împărtăşită. De la momentul în care desfrânase ultima dată, până la primirea 
împărtăşaniei, nu trecuseră nici 24 de ore. Căci dimineaţa, pe la ceasul nouă, 
avusese loc momentul în care a pus acea făgăduinţă înaintea Maicii Domnului 
că nu va mai păcătui cu trupul şi se va lepăda de lume; iar seara, după o 
călătorie ostenitoare, a ajuns pe malul Iordanului, la biserica închinată Sfântului 
loan Botezătorul, unde, după propria-i mărturie, s-a împărtăşit cu „cu prea 
curatele şi de viaţă făcătoarele Taine”. 


Cât de adevărat este cuvântul din Pateric al avvei Alonie, cum că, „de va voi 
omul, de dimineaţă până seara ajunge în măsură dumnezeiască”! 


Închipuiţi-vă că, astăzi, una dintre vedetele de filme porno, pocăindu-se şi hotă- 
rându-se a-şi schimba viaţa, ar fi dezlegată de un duhovnic spre a se împărtăşi, 
imediat după prima spovedanie. Câtă lume nu s-ar sminti? Câţi nu l-ar judeca pe 
acel duhovnic, care a lăsat aşa o desfrânată să se apropie de Sfintele Taine (până 
şi Domnul a fost judecat de Simon că a lăsat o desfrânată să se atingă de trupul 
Său - a se vedea Evanghelia ce se va citi mâine în biserici, din Luca 7, 36-50)? 


Maria cea venită din Egipt, deşi făcuse multe păcate şi era cunoscută public 
pentru desfrânarea ei, primeşte totuşi această dezlegare. Nu ştim dacă nu s-au 
ridicat şi atunci voci care să strige (cu voce tare sau în sine): „Cine a îndrăznit 
să dezlege pe Maria, desfrânata din Alexandria?” Ştim doar că acel duhovnic a 
luat o decizie bineplăcută înaintea lui Dumnezeu, făcând pogorământ de la 
canoane şi având două repere în luarea deciziei de a o dezlega: dragostea lui 
Dumnezeu şi pocăinţa acestei femei. Aşa avem astăzi un model al desăvârşitei 
pocăinţi, încurajator pentru toţi cei care s-au afundat în multe şi grele păcate. 


Fără a fi fost întărită cu Sfintele Taine, nu ar fi avut nici o şansă să biruiască în 
cumplitele lupte pe care le-a dus, apoi, în pustiul Iordanului. 


Astăzi ne place să punem accent foarte mult (sau chiar exclusiv) asupra faptului 
că Maria Egipteanca s-a împărtăşit după 47 de ani de nevoinţe aspre în pustie. 
Uităm de prima împărtăşanie (acordată imediat după ce a decis să-şi schimbe 
viaţa) şi vorbim doar despre cea de a doua, primită de la Zosima înainte de a 
muri. Grav e că facem din asta un soi de „sperietoare” pentru credincioşi: „Dacă 
Sfânta Maria Egipteanca nu s-a împărtăşit decât după 47 de ani, tu ce pretenţii 
mai ai?” 


Încât sunt legitime cele două întrebări care se nasc de aici: 

1) Mai are cineva azi o pocăință (dorinţă de întoarcere totală spre Dumnezeu) 
precum cea a fostei desfrânate din Alexandria? 

2) Şi dacă cineva are o astfel de pocăință, se mai găsesc duhovnici care să aibă 
discernământul de a dezlega o astfel de persoană imediat, nelipsindu-o de 
Sfântul Trup şi Preascumpul Sânge nici măcar o clipă? 


Iată, viaţa cuvioasei Mariei Egipteanca îndreptăţeşte cu prisosinţă caracterizarea 
de a fi fost femeia care a măsurat distanţa de la iad, din locurile cele mai de jos, 
la înălțimile ameţitoare ale Raiului. Fiecare dintre noi suntem chemaţi să 
măsurăm o astfel de distanţă. Punct de plecare pentru o astfel de binecuvântată 
călătorie? Chiar clipa de acum, dacă ne pocăim. Merinde pentru acest drum 
anevoios? Chiar Sfintele Taine. 


(Text publicat în cadrul rubricii „Acum, după două mii de ani”, în ediția 
tipărită a Ziarului de laşi.) 


Sursa:  http://www.doxologia.ro/puncte-de-vedere/femeia-care-masurat-distanta-de-la- 
iad-la-rai 


Pr. Petru Roncea - Cuvânt la Duminica a cincea din Postul mare: Hristos a 
fost dat la moarte din cauza păcatelor noastre 


x Să 


Duminica a cincea din Postul mare este închinată Sfintei cuvioase Maria 
Egipteanca, aşa cum este trecut în calendarul acestei duminici, iar despre nu- 
mele acestei sfinte am auzit lucruri foarte interesante miercuri, la Denia 
Canonului celui mare, când s-a pus accent foarte mult pe rugăciunile ei, ca una 
care a căpătat mare trecere înaintea Maicii Domnului şi a Sfintei Treimi. 


Miercuri seara la Denia Canonului cel mare ne-am rugat cu toţii împreună cu 
Sfânta Maria Egipteanca să ni se ierte păcatele, ascultând canonul cel aspru al 
pocăinţei, pe care Sfântul Andrei Criteanul l-a compus şi pe care Biserica de 
sute de ani îl rosteşte în fiecare Post mare în miercurea din săptămâna a cincea. 


Vineri seara am săvârşit Denia Acatistului Bunei Vestiri, râvnind la ajutorul cel 
mare al Maicii Domnului pentru mântuirea noastră, căci ca o mamă prea iubită a 
Fiului său, lisus Hristos, şi ca una care ştie neputinţele oamenilor, ascultă pe de 
o parte cererile noastre, pe de altă parte şopteşte Fiului său să Se poarte cu milă 
faţă de noi. 


ie se ste 


Duminica a cincea din Postul mare este închinată acestei cuvioase Maria care, 
dintr-o stare extrem de decăzută în care se afla trupeşte şi sufleteşte în tinereţea 


ei, a ajuns să-i întreacă în smerenie şi în curăţie chiar şi pe cei mai nevoitori 
călugări din vremea aceea. 


Unul dintre ei era un preot numit Zosima, care socotea că se nevoieşte foarte 
mult pentru sufletul său şi poate că nu ar fi nimeni în lumea aceasta care să facă 
atâta jertfă cât face el pentru mântuirea sufletului său. 


Dumnezeu l-a trimis în pustia Iordanului ca să vadă o femeie sfântă şi să înveţe 
de la ea smerenia, pentru că aceea l-a întrecut pe el în nevoinţă. Această femeie 
sfântă a locuit 47 de ani în pustie singură, nevăzând om sau animal, intrând în 
pustie doar cu două pâini şi jumătate şi apoi hrănindu-se cu rădăcini, cu ierburi 
şi cu Cuvântul lui Dumnezeu. 


17 ani ea a fost muncită de poftele vechi ale trupului şi apoi 30 de ani a trăit în 
comuniune cu Dumnezeu, sfârşitul vieţii sale aflându-o în împărtăşire cu lisus 
Hristos, cu Sfânta Impărtăşanie pe care preotul Zosima i-a adus-o în pustie. 


Viaţa ei cucereşte pe orice om în orice stare de păcat ar fi, pentru că dă o mare 
nădejde la Dumnezeu care poate să ne ierte şi vrea să ne ierte orice păcat am fi 
făcut noi, dacă ne îndreptăm ochii spre El şi Îi făgăduim că ne oprim de la 
săvârşirea păcatelor şi începem o viaţă nouă, aşa cum a făcut Sfânta Maria 
Egipteanca. 


În Evanghelia acestei Duminici, de la Marcu 10, 32-45, Domnul ne vorbeşte 
despre intenţiile rele ale oamenilor cu privire la Sine. Fiul Omului peste câteva 
zile va fi dat în mâinile oamenilor fărădelege şi va fi omorât, le spunea EI 
apostolilor Săi. EI ştia că venirea Lui în lume ca trimis al lui Dumnezeu nu are 
altă soartă decât moartea din partea oamenilor, răstignirea. El a venit să spună 
Adevărul şi a mustrat pe farisei şi cărturari, pe cei care credeau că ştiu legea şi o 
împlinesc; dar ei o călcau şi nu iubeau pe semenii lor, de aceea Mântuitorul îi 
mustră pe faţă. 


Pe cei nevoiaşi, pe cei săraci îi vindecă, pe bolnavi îi ridică din patul bolilor 
pentru ca să-i atragă la Sine, dar toată facerea Lui de bine pe care a făcut-o 
oamenilor s-a întors asupra Lui cu răstignire şi cu moarte din partea tuturor, atât 
a celor din înalta clasă aristocratică şi clericală a vremii aceleia cât şi din partea 
poporului de jos, a poporului care a fost miluit de EI, căruia EI i-a dat pâine în 
dar, înmulţind-o în pustie, şi pe care l-a bucurat, vindecându-i bolnavii. Cu toţii 
au strigat împotriva Lui şi L-au dat la moarte. 


Mântuitorul anunţă pe ucenicii Săi, îi înştiinţează din vreme că „aşa se va întâm- 
> 
pla cu Mine”. Fi nu înțelegeau ce înseamnă cuvintele acestea, nici nu-şi 


închipuiau că oamenii ar putea să dea la moarte un aşa profet, un aşa Dumne- 
zeu. 


De aceea cei doi fraţi loan şi lacob au început să se roage de Mântuitorul, 
crezând că se apropie momentul în care El avea să devină împărat în Ierusalim, 
ridicând faima poporului evreu la cea de odinioară, din vremea împăratului 
David, când toată lumea se uita cu ochi invidioşi către Israel, poporul lui 
Dumnezeu, zicîndu-l: „Doamne, vrem ca atunci când vei fi pe tron, noi să fim 
de o parte şi de alta a Ta”. Şi Mântuitorul le spune: „Voi nu ştiţi ce cereţi”, nu 
ştiţi ce înseamnă ceea ce v-am spus Eu vouă: „Puteţi să beţi paharul pe care îl 
beau Eu?”. Atunci ei îndată au răspuns: „Da, putem”. Însă Mântuitorul le 
răspunde: „Într-adevăr, veţi putea - şi ei au băut paharul suferinţei lui Hristos 
(lacov a fost omorât, tăiat de către evrei) -, dar a şedea la stânga şi la dreapta 
Mea nu este dat vouă, ci altora care s-au rânduit mai înainte“. 


Cei care au fost rânduiți să stea de-a dreapta şi de-a stânga Mântuitorului erau 
Maica Domnului şi Sfântul loan Botezătorul. 


Continuă Mântuitorul în Evanghelie să le povestească ucenicilor despre urcarea 
Sa la Ierusalim, despre modul în care Ierusalimul Îl va primi. Şi noi acum 
suntem în perioada aceasta când ne pregătim pentru Intrarea Domnului în 
Ierusalim, căci Duminica viitoare sunt Floriile, marele praznic al Intrării 
Domnului în Ierusalim. Ceea ce a anunţat Hristos astăzi se va împlini duminica 
viitoare, până atunci va trece prin Betania, pe la casa Mariei şi a Martei, acolo 
unde fratele lor Lazăr, bolnav fiind, a murit şi a fost îngropat. 


Miercuri, înainte de Florii, Biserica ne aduce aminte de îngroparea lui Lazăr, 
pentru ca după patru zile de stat în mormânt, Domnul să meargă în Betania şi 
să-l învie. De aceea noi sâmbătă cinstim pe Lazăr cel înviat din morţi. 


lar Duminică Mântuitorul va intra în Ierusalim şi noi, împreună pregătiţi pentru 
acest calvar pe care Hristos îl va urca, să ne luăm crucea noastră şi, pornind pe 
urmele Domnului, să-L urmăm pe calea crucii Lui. 


Dacă până miercurea trecută când a fost Denia dintâi, aşa cum spuneam, vremea 
pocăinţei noastre a atins apogeul cu Canonul cel mare a Sfântului Andrei 
Criteanul, de la Denia Bunei Vestiri pornim cu inima noastră spre Golgota şi 
începem a ne plânge şi a-L plânge pe Hristos, Cel care intră şi merge la Patimă. 
De aceea şi pe morţii noştri, pe care i-am pomenit în timpul Postului mare 
încheiem a-i mai pomeni în sâmbăta lui Lazăr, după cum spune şi rânduiala 
noastră. 


De la Florii săptămâna care urmează este a Domnului, este întru slăvirea Pati- 
milor lui Hristos, iar pe morţii noştri îi vom lăsa deoparte, pomenindu-i până în 
sâmbăta lui Lazăr. După aceea, toată atenţia noastră este spre a ne apleca 
Patimilor Domnului. 


lată cum spune cartea Tipicului: „Cu sâmbăta lui Lazăr încetează parastasele 
pentru că în săptămâna Sfintelor Patimi primează dorul pentru patimile şi 
moartea Domnului nostru lisus Hristos”. 


Deci cu sâmbăta lui Lazăr încetează parastasele şi pomenirile pentru cei 
adormiţi, perioadă care durează până în Duminica Tomii, deci nici în Săptămâna 
Luminată nu se fac parastase. 


lată cât de interesant este cursul Postului mare pentru cei care-l urmăresc în 
fiecare duminică, treaptă cu treaptă, care păşesc pe treptele postului, cât de 
luminaţi sunt acum cu privire la Săptămâna care ne aşteaptă, cea a Patimilor, cât 
de înfricoşaţi suntem cu privire la ceea ce are să se întâmple cu Hristos, văzând 
în miercurea Canonului cel mare cât de mult am păcătuit şi L-am supărat pe 
Domnul! 


In Săptămâna Patimilor, când Il vom vedea pe Hristos vândut de către iudei, 
vom putea zice în inima noastră: eu L-am vândut prin păcatele mele, cu înjură- 


turile mele, cu poftele mele păcătoase, cu nepriceperea mea, eu L-am vândut pe 
Hristos. Când Îl vom vedea pe Hristos prins în Joia mare vom zice: nu iudeii de 
atunci, nu doar ei L-au prins şi L-au bătut, ci şi eu cu păcatele mele am lovit faţa 
lui Hristos, eu i-am dat pe spate cu biciul, prin orice păcat cât de mic ar fi el. lar 
în Vinerea mare, când L-au răstignit pe Domnul, să nu îi judecăm pe cei de 
atunci, ci să zicem: noi, cu păcatele noastre, L-am răstignit pe Domnul slavei. 


Pentru că dacă într-adevăr ne-am pregătit pentru perioada Săptămânii celei mari 
cu post, cu rugăciune, cu Psaltire, cu participarea noastră la sfintele slujbe ale 
Bisericii, cu gândul mereu la sensul Postului mare pe care Biserica ni l-a rânduit 
nouă, atunci cu siguranţă ne vom împărtăşi cu bogăţie de lumina Învierii. Amin! 


sursa: potirulviisoarei.ro 


Părintele Rafail Noica despre teologia ca rugăciune la Sfânta Maria 
Egipteanca, la Sfântul Siluan şi în slujbele Triodului 


De praznicul Cuvioasei Maicii noastre Mania Egipteanca, vă prezentăm acum 
cuvântul rostit de părintele Rafail Noica în noiembrie 2003, în Aula Palatului 
Patriarhal, în cadrul simpozionului dedicat centenarului Părintelui Dumitru 
Stăniloae şi purtând titlul “Teologie şi monahism. 


În mod surprinzător pentru mulţi, părintele Rafail alege să prezinte teologia 


dintr-o cu totul altă perspectivă decât este ea înţeleasă şi “profesată” astăzi. 
Părintele ne înfăţişează teologia ca pe o scară duhovnicească către veşnicie, 
pentru care teologia academică este abia o treaptă primitivă şi nici măcar 
neapărat necesară (cel puţin nu în forma aceasta abstractă şi scolastică în care se 
face astăzi), cele mai importante trepte find teologia înţeleasă în calitate de 
conţinut al rugăciunii, iar apoi (aceasta fiind deja finalitatea) ca stare a duhului. 
Deloc întâmplător, ci cu ţintă precisă, părintele Rafail nu-şi exemplifică ideile 
prin nici unul din marii sfinți teologi şi ierarhi ai Bisericii, ci alege cele mai 
neaşteptate şi mai... scandaloase (pentru unii) exemple cu putință pentru tema 
în chestiune: Sfânta Maria Egipteanca şi Cuviosul Siluan Athonitul. 


Ucenicul arhimandritului Sofronie alege anume două dintre chipurile cele mai 
umile ale sfinţeniei ortodoxe — o desfrânată notorie, care şi-a pierdut fecioria de 
la 12 ani şi un monah simplu, la origine ţăran cu numai două ierni (nici măcar 
doi ani întregi!) de şcoală primară. Acestea sunt figurile reprezentative ale 
teologiei pe care părintele Rafail Noica le alege spre delicată ruşinare şi 
îndreptare a iluştrilor teologi academici cu pretenţii, fără a desfiinţa însă nici 
erudiția teologică. Şi ceea ce găseşte esenţial pentru părintele Stăniloae 
(teologul comemorat atunci) este tot trăirea, simplitatea şi mireasma Duhului. 
De ce era nevoie să ni se dea aceste modele? Pentru a ne reorienta gândirea şi 
viaţa noastră atât de invitregite de Dumnezeu către adevăratul sens şi scop al 
ideii de teologie: viaţa de rugăciune şi viaţa continuă a duhului nostru în 


comuniune cu Cel care este Cuvântul lui Dumnezeu. (Inregistrarea întregului 
cuvânt — pe ortodoxmedia) 


“Prea Fericite Părinte, Înalt Prea Sfinţiţi Părinţi, şi Preasfinţiţi şi fraţi slujitori, 
fraţi şi surori intru Domnul. Mă bucur să fiu astăzi în... frăţia asta pe care aşa aş 
vrea s-o trăiesc. 


Titlul care mi s-a acordat, de care să vorbesc, este “Teologia şi monahismul“. 
Titluri ca acestea, “Teologia şi monahismul”, “Teologia şi viaţa” sunt titluri 
care, într-o primă mişcare, mă descumpănesc. De unde acel “şi”? Socotesc că 
dacă viaţa este a-teologică, este un soi de auto-avort. lar monahismul meu mi |- 
am trăit cu precădere ca o teologie. 


Dar poate [ne întrebăm]: ce numim teologia? 


In zilele noastre cred că a venit vremea să redefinim toate cuvintele pe care le 
întrebuințăm; în parte, fiindcă s-a schimbat sensul lor, s-a degradat graiul, 
împreună cu înţelegerea omului. 


Titlul denotă că teologia se înţelege ca o disciplină şi bineînţeles că este 
adevărat. Teologia, ca şi arheologia, ca şi psihologia, poate deveni — şi este 
astăzi — şi o disciplină. Dar cred că nu ar trebui să reducem — deşi să dăm 
importanţă de rigoare acestei discipline — nu să reducem noţiunea de teologie la 


o “disciplină, adică la un “studiu” în institute de teologie, care trebuie să 
culmine cu o diplomă. 


Dar hai să luăm teologia ca disciplină. Orice disciplină — între altele cele pe care 
le-am pomenit — îmbogăţeşte conţinutul omului, cultura omului, cu nişte 
concepte, nişte noţiuni, cu un oarecare vocabular, care neapărat îi vor influența 
viaţa întreagă. Un arheolog vorbeşte un pic altfel decât un psiholog, deşi 
vorbeşte în aceeaşi limbă şi aşa mai departe.... Şi un teolog este influenţat de 
ceea ce învaţă acolo. Dar dacă şi în măsura în care teologia este adevărată — 
adică a Bisericii — ea are mai presus de alte discipline faptul că introduce pe om 
în ce este însăşi firea lui. 


Ce este teologia? În graiul nostru românesc se zicea câteodată în vechime 
“cuvântare de Dumnezeu“, sau “cuvântare despre Dumnezeu“. În greaca asta 
înseamnă theologhia: cuvântare despre sau cu [Dumnezeu] (se poate traduce în 
ambele feluri). Cuvântarea aceasta despre Dumnezeu, care într-o măsură 
oarecare ar trebui s-o primim cu ce numim noi românii “cei 7 ani de acasă” — 
adică din naştere până ajungem la vârsta şcolirii. Dar, din nefericire, astăzi este 
aşa de rar ca cineva să primească în pruncia lui noţiuni teologice. Teologia, într- 
adevăr, a devenit ceva îndepărtat omului modern şi încă mai mult, omului post- 


modern. Ne invitregim din ce în ce mai mult de la Dumnezeu. Dinamica căderii 
adamice continuă. Să revenim deci la teologia ca disciplină, unde însuşim un 
anumit vocabular şi anumite concepte, dar care sunt în realitate... însăşi viaţa. 


Ce este viața? Viaţa noastră de la naştere până la mormânt este o devenire, or 
teologia este acea devenire în realitatea ei, aşa cum trebuie s-o prezinte Biserica 
şi cum trebuie noi să înţelegem Biserica. Îmbogăţindu-ne cu concepte şi cu un 
oarecare vocabular, începem să gândim cu Dumnezeu, pe orizonturile noastre şi 
cu cele ale lui Dumnezeu, cele dumnezeieşti. Aşa cum orice disciplină 
influenţează viaţa omului şi gândirea, aşa şi teologia ne influenţează şi ne 
îndreaptă către Dumnezeu. Teologia ar trebui să fie cea care poate să înceapă, 
ba chiar să sfârşească prin a ne aduce răspunsurile la problemele noastre, mai 
ales cele mai acute, cele mai dureroase, cele mai adânci ale fiinţei noastre. 


Când Părintele nostru Sofronie distingea trei trepte ale teologiei, dintre care 
“disciplina” ar fi fost prima treaptă — la care eu adaug cei şapte ani de acasă, 
(după care, din nefericire, astăzi majoritatea oamenilor nu au teologie, dar... ar 
trebui, după fire, aşa cum a rânduit Dumnezeu lucrurile). Deci prima treaptă 
[este disciplina]. 


Atunci care este a doua? O să profit de limba română. Cuvântarea de 
Dumnezeu, sau despre Dumnezeu, da în cuvântare cu Dumnezeu. Şi părintele 


nostru Sofronie vorbea de teologie ca şi conţinut al rugăciunii. 


Un teolog francez, vorbeşte uneori de îngânările noastre către Dumnezeu, de 
gângăviile |gângurelile] noastre către Dumnezeu -— în franceză “balbutiement“. 
Începem “a gângăvi” [a gânguri] cu Dumnezeu, şi orice “gângăveală” 
omenească — fie a pruncului, fie a omului mare — Dumnezeu o primeşte, fiindcă 
asta-i firea lui Dumnezeu: Dumnezeu — Iubire, Dragoste este şi în dragostea Lui 
nu leapădă pe om. Deci primeşte gângăvirile noastre, dar când începem să ne 
îmbogăţim cu un conţinut teologic al gândirii, gângăvirile noastre încep să se 
preschimbe şi să vorbim cu Dumnezeu mai... dumnezeieşte, adică mai... în 
termenii lui Dumnezeu şi de acuma teologia începe să devină conţinut al 
rugăciunii noastre. 


Și nu vorbesc de rugăciune, nici despre ea ca despre o... disciplină, ca ceva pe 
care îl faci cândva în ziua ta o jumătate de oră sau zece minute, în general cu 
mintea aiurea, ci gândesc rugăciunea — aşa cum o înţelegeam de la Părintele 
Sofronie — ca un conţinut al vieţii, ca un dialog continuu între făptură şi 
Făcătorul ei. Şi deci acuma începem să gândim mai dumnezeieşte, fiindcă 
suntem îmbogăţiţi cu conţinutul şi cu conceptele pe care le-au trăit strămoşi ai 
noştri, începând — să zicem — cu Apostolii, ba începând cu Adam — dar de la 
Apostoli, adică de la Hristos încoace... Hristos fiind [prin excelenţă] theologul, 


al lui Dumnezeu Cuvântul. Hristos este Însuşi Dumnezeu care vorbeşte de- 
acuma cu Adam, faţă către faţă. Şi deci când m-am gândit ca să începem cu 
Apostolii (...) cu gândul ăsta [am spus]: că de la Apostoli încoace, Îl avem pe 
Însuşi Cuvântul lui Dumnezeu care vorbeşte cu Adam — nu ca în Vechiul 
Legământ prin prooroci (sau poate şi într-o măsură şi în alte religii, prin filosofi, 
prin oameni mai luminaţi — dar mai ales prin prooroci), dar acuma vorbeşte El 
Însuşi. 


Aş vrea să dau două exemple de teologie ca un conţinut al rugăciunii: Unul este 
viaţa Mariei Egipteanca. Bănuiesc şi nădăjduiesc că toţi cunoaşteţi această viaţă. 
La noi în mănăstire şi cred că în toate mănăstirile — şi poate şi în parohii — se 
citeşte această viaţă în săptămâna a cincea a marelui post. 


Maria Egipteanca, o tânără destrăbălată care 17 ani a cutreierat în curvie 
străzile Alexandriei şi care-şi pierduse fecioria la 12 ani, deci de la 12 ani până 
la 29 de ani a trăit în destrăbălare. Ajunge, tot pentru destrăbălări, în biserica 
unde se înalţă Sfânta Cruce a Mântuitorului — era în veacul al cincilea — şi voia 
din curiozitate să intre şi ea în biserică, să vadă lemnul Crucii, şi-o putere 
nevăzută o oprea, până când a înţeles că era vorba de... viaţa ei care o divorța 
de Dumnezeu şi de cele dumnezeieşti. 


Dacă vă uitaţi la rugăciunea ei simplă, dar uimitor de... “teologică”, pentru una 
care a trăit în curvie de la 12 ani, timp de 17 ani. Ce teologie a învăţat ea în acei 
17 ani? Dar în cei 12 ani, ce teologie ar fi putut avea? E uimitor în simplitatea 
ei, ce conţinut teologic simplu — hai să zicem chiar primitiv — dar lucrător! 
Fiindcă în acea gândire teologică [a ei], ea îşi amintea că “deşi eu sunt 
păcătoasă, Fiul tău (se ruga la icoana Maicii Domnului) a venit pentru noi, 
păcătoşii, să ne mântuiască“. Şi conţinutul teologic al rugăciunii ei a fost 
lucrător, iar când a încercat din nou să intre în biserică — cum mărturiseşte 
povestirea — acea putere care o oprea, acuma parcă o ajută. S-a închinat 
lemnului Crucii, s-a dus înapoi la icoana Maicii Domnului, unde făgăduise de 
acuma să-şi schimbe viaţa şi-acuma tot de la Maica Domnului cere călăuzire “ce 
să facă?“, şi-aude un glas, ca să meargă în pustie. 40 de ani a rămas în pustie, şi- 
ar fi murit necunoscută, dacă Pronia lui Dumnezeu nu l-ar fi trimis pe marele 
Zosima ca s-o vadă la sfârşitul vieţii ei şi să primim şi să putem şi noi citi 
spovedania vieţii ei deosebit de ziditoare. Deci copila asta, trăită în destrăbălare 
toată viaţa.... Mă gândesc ce lume să fi fost aia în comparaţie cu a noastră?! Ce 
conţinut minunat de teologie, fie el şi simplu încă, dar lucrător! 


Al doilea exemplu de teologie ca şi conţinut al rugăciunii este însăşi viaţa 
noastră liturgică. Toată viaţa noastră liturgică este o teologie în rugăciune, în 
formă de rugăciune. Şi socotesc că adevărata teologie a Bisericii se învaţă şi se 
trăieşte între altar şi strană. Şi tot restul este un ajutor sau o completare — că nu 


ne putem trăi cele 24 de ore ale vieţii în slujbă, din felul cum Dumnezeu a lăsat 
viaţa asta — dar restul vieţii trebuie să fie o completare a ceea ce primim în 
slujbe. Trebuie să trăim slujbele cu multă luare aminte. Fiecare cuvânt este un 
mărgăritar. Şi mai ales în marile praznice domneşti sau în cele ale Maicii 
Domnului şi ale marilor Sfinţi... Sau, să zicem, Triodul, care este slujba 
postului, care culmină cu săptămâna sfântă şi cu noaptea luminată a Paştilor, 
este culmea teologiei Bisericii. Dacă înţelegem drept aceasta şi slujbele 
înmormântării, îmi vine să zic că sunt culmea teologiei Bisericii. Dar trebuie 
înţeleasă în termenii ei proprii; şi această înţelegere este parte din devenirea 
noastră. 


Teologia ca şi cuvântare cu Dumnezeu, ca şi conţinut al rugăciunii, al dialogului 
nostru cu Dumnezeu, trebuie să ducă undeva şi acolo, acel “undeva” unde 
trebuie să ducă, este acolo unde teologia devine însăşi starea duhului nostru. Şi 
aicea distingea Părintele Sofronie a treia treaptă a teologiei. [Am avut] teologia 
ca disciplină, unde primim poate primele noțiuni teologice; [apoi] teologia ca 
şi conţinut al rugăciunii noastre, când teologia începe să se înrădăcineze în 
viața noastră. Aicea poate ne amintim de acel 

care a zis că dacă te rogi cum trebuie — eşti teolog, dacă eşti teolog — te rogi 
cum trebuie. Trebuie să înţelegem şi noi acel “cum trebuie” şi să ajungem la 
înălțimea asta. De acum teologia începe să se înrădăcineze în însuşi actul vieţii 
noastre, fiindcă rugăciunea noastră trebuie să se răsfrângă — şi neapărat se 
răsfrânge în viaţa noastră. 


Tot ce este conţinut al gândirii omului se răsfrânge în viaţa omului, ba şi în 
istoria omenirii. Aşa şi teologia, de acuma însuşită, trebuie să se răsfrângă şi se 
răsfrânge — într-o măsură sau alta — în viaţa omului. Până unde? Până unde 
ajungem la culmea acestei teologii, care este însăşi starea duhului nostru. 
[Pentru teologia înţeleasă] ca stare a duhului nostru, aş vrea să amintesc 
cuvântul Sfântului Pavel care zice “iară noi avem mintea lui Hristos“. 


Păi Hristos este Cuvântul lui Dumnezeu, Hristos este Teologia, (în greacă theo- 
logos = al lui Dumnezeu Cuvântul). Teologia ca şi cuvânt al lui Dumnezeu. 
Dacă avem mintea lui Hristos — şi Părintele nostru Sofronie spunea că “Hristos 
este expresia dumnezeiască, expresia lui Dumnezeu pe planul istoriei” — în 
măsura în care noi devenim asemănători cu Hristos (dea Domnul identici cu 
Hristos) pe planul acestei istorii, o să fim asemănători (sau identici) cu EI şi în 
planul veşniciei. Hristos e proiecția lui Dumnezeu pe planul istoriei şi noi 
însuşindu-ne, asemănându-ne, identificându-ne cu Această proiecție în planul 
istoriei, vom fi şi în planul veşniciei, asemănători sau identici cu Cel care S-a 
proiectat în acest fel în istorie. Deci cuvântul Sfântului Pavel — ca pildă a 
teologiei ca stare a duhului, care zice: “iară noi, avem mintea lui Hristos“, şi 


multe altele vă las.... ştiţi.... sau dacă nu, să ştiţi, să vă educați şi cu citirea 
Noului "Testament, cu scrierile, epistolele Sfântului Pavel. 


O a doua pildă a teologiei ca stare a duhului aş vrea s-o aduc prin Sfântul Siluan 
cel de la Athos. Sfântul Siluan, pe care unul din troparele lui îl numeşte teolog — 
şi în asta văd că Biserica, conştiinţa Bisericii acceptă un al patrulea în numărul 
teologilor ei. În troparul lui care zice: “între cuvântătorii de Dumnezeu cel prea 
duios“ (sau cel prea dulce). 


Acest Siluan era un ţăran, cu două ierni de şcolire în Rusia ţaristă, dar din 
trăirile şi din citirile lui în viaţa monahicească - Părintele Sofronie spunea că era 
un om citit, în sensul călugăresc al cuvântului. lar un mare teolog al epocii 
noastre, care era într-o zi cu noi la mănăstire, la trapeză, când de praznicul 
Sfântului Siluan, se citea din cuvintele Sfântului Siluan (cuvinte care le avem în 
română traduse de profesorul Ica sub titlul “Între iadul deznădejdii şi iadul 
smereniei“”), cuvintele acestea auzindu-le acel eminent teolog şi arhiereu al 
bisericii noastre, a şoptit după masă, părintelui Sofronie, că pentru fiecare 
cuvânt al acestui ţăran cu două ierni de şcolire — ca diplomă — s-ar putea scrie o 
carte. Şi asta dădea mărturie despre el însuşi, cu siguranţă: el ar fi putut să scrie 
o carte despre fiecare cuvânt al Sfântului Siluan. Fiindcă şi el ca erudite şi 
Siluan ca om simplu, dar trăit, trăiau într-o anumită măsură în acelaşi duh şi se 
înțelegeau, aş zice, unul pe altul. Siluan era demult trecut la Domnul, dar cred 
că şi Siluan s-ar fi înţeles cu acest eminent teolog. 


Pentru Sfântul Siluan vreau să dau, mai ales, ca pildă, un moment al vieţii lui: 
criza cea mai mare, în care primeşte cuvântul uimitor de la Mântuitorul: “Ține-ţi 
mintea în iad şi nu deznădăjdui!”. După 15 ani de nevoinţă extremă, limită, în 
fiecare noapte, pentru a ajunge, pentru a ieşi din iadul, din starea de înstrăinarea 
de Dumnezeu - asta-i iadul, nu importa că sunt draci sau că nu, deşi era 
împresurat de draci în fiecare noapte — dar vorba era de înstrăinarea de 
Dumnezeu, de Dumnezeul iubit pe care-L cunoscuse (Îl văzuse pe Hristos cu 15 
ani înainte); 15 ani de nevoinţă sterilă, cu nopţile lui când dormea poate vreo 
două ceasuri — majoritatea vieţii lui, doar aşezat pe un scaun fără spetează şi 
numai cu crâmpeie de somn, când adormea în nevoinţa rugăciunii. Şi nu ajunge 
nicăieri. Şi la un moment dat, vrând să-l arate lui Hristos intenţia lui, vrea să se 
scoale de pe scaun, să se închine, dar vede un drac în faţa lui, aşa că nu se putea 
închina icoanei, fără să aibă aerul că se închină dracului. Şade înapoi pe scaun 
zdrobit şi cere Domnului: “Doamne, tu vezi că vreau să mă rog cu minte curată 
şi diavolii mă împiedică”. În 15 ani, pentru prima oară primeşte răspuns; şi aude 
în inima lui: “cei mândri suferă de draci“. 


Auzind cuvânt, pe care-l recunoaşte ca dumnezeiesc, în loc să deznădăjduiască 
— că acuma-i mai trage şi una peste obraz şi-l mai face şi mândru — se umple de 


nădejde şi zice: “Doamne, tu eşti milostiv, sufletul meu te-a cunoscut, spune-mi 
ce să fac ca să mă smeresc“, şi Domnul-i spune (altă palmă peste obraz, am 
înţelege-o noi): “Ține-ţi mintea în iad şi nu deznădajdui!“. 


Unde vrei să ajungi? Vezi că nu poţi! 15 ani te-ai luptat! Asumă-ţi iadul, să ştii 
că asta este veşnica ta moştenire, pentru păcatul pe care îl ai, pe care l-ai 
moştenit de la Adam şi pe care-l trăieşti şi tu, dar... nu deznădăjdui. Şi cuvântul 
important pentru Siluan, a fost acesta: “nu deznădăjdui!“. L-a trăit ca pe o 
făgăduinţă, aş zice apofatică, a lui Dumnezeu. “Ține-ţi mintea în iad” e foarte 
catafatic, e foarte pozitiv, dar [pentru] “nu deznădăjdui” nu explică de ce. Şi 
Siluan ştie ce să facă. Şi ceea ce face, face că... Mărturiseşte că “atunci am 
început să fac aşa precum m-a învăţat Domnul”... 


“Am început” sau “m-am pus să fac“... “Mintea mi s-a curățit şi duhul 
mărturisea în inima mea mântuirea“. De-abia a început şi teologia care trăia în 
el l-a adus la luminare. Şi de atunci a devenit ce-am putea numi Siluan cel mare. 
În sensul că acest cuvânt este acelaşi cuvânt pe care l-a primit Antonie cel mare 
— de care Sisoe cel Mare zicea “cine poate purta astăzi cuvântul marelui 
Antonie... şi ştiu totuşi un bărbat care poate să-l poarte!” Acelaşi cuvânt pe 


care-l trăia Pimen cel Mare, care zicea: “Să ştiţi fraţilor, că unde este satana 
acolo va fi aruncat şi Pimen”. Şi nu deznădăjduiau! Insă forma în care a primit-o 


Siluan, teologic este cea mai desăvârşită. ŞI este o formă care ne este şi nouă 
tuturor de folos — că cine poate gândi fără să deznădăjduiască, aşa ca Antonie: 
“Toţi se vor mântui, numai eu voi pieri“? Dar sub forma pe care a primit-o 
Siluan: “Ține-ţi mintea în iad, fii realist, nu te mândri, nu te înălța în ce crezi că 
eşti! Dar tu nu deznădăjdui!” Aş parafraza cuvântul lui Dumnezeu: “Tu, de 
Mine, de dragostea Mea, să nu deznădăjduieşti!““ 


Părintele Siluan a început să-şi însuşească, să-şi asume starea asta de iad, cu 
nădejdea la Dumnezeu. Cântul lui cel iubit, zice, era: “aici voi pieri, aici voi 
petrece veşnic în flacăra asta întunecoasă şi voi zice: unde eşti Doamne al meu? 
Unde eşti lumina mea? Unde eşti viaţa mea?“. Cu mintea era în iad, cu inima 
era în Dumnezeu. Cine credeţi că a biruit? lată că nu iadul e atotputernic! 
Teologul Siluan a înţeles ce însemna cuvântul ăsta, scurt şi apofatic al 
Domnului: “Ţine-ţi mintea în iad şi nu deznădăjdui!” Nu deznădăjdui de 
dragostea Domnului! 


Ce vreau să subliniez este că dacă, în criza lui cea mai mare, Siluan a putut să 
zică “Doamne, tu eşti milostiv!“- şi să-şi aducă aminte de mila lui Dumnezeu: 
“Sufletul meu te-a cunoscut!” şi aşa mai departe.... Noi toţi ştim într-o măsură 
sau alta — astăzi probabil foarte mare — ce este o criză. Eu socotesc că 
terminologia asta — criză, depresiune nervoasă şi altele - care este o terminologie 


clinică, ne dezorientează gândirea. Ar trebui să ne reorientăm toată terminologia 
vieţii noastre, după terminologia Părinților şi a Bisericii. 


Ce este o criză sau o depresiune nervoasă? E o stare a duhului, e o stare 
duhovnicească. Dacă ne limităm la aspectul clinic, e o stare prost înţeleasă şi 
prost tratată. Deci de-aia zic că pentru Siluan era criza cea mai adâncă. Dacă 
oamenii au ajuns în ceva cât de puţin asemănător, de departe asemănător a 
acelei crize, în general, omul îşi ia viaţa, cade în deznădejde şi se sinucide. Deci 
vreau să arăt să nu citim cu închipuire că momentul ăla este un moment de criză 
[aşa cum o înţelegem noi]. 


Dar cine în criza lui îşi mai aminteşte de mila lui Dumnezeu? Cine în criza lui 
mai poate afla de la sine, adică în sine, în teologia lui, un cuvânt de nădejde ca 
să-şi iasă din criză şi să reajungă la viaţă? lată că Siluan îşi amintea permanent 
că mila lui Dumnezeu şi dacă Dumnezeu îi vorbeşte, răspunsul lui Siluan este: 
“Doamne, tu eşti milostiv! Sufletul meu te-a cunoscut!“. Şi-aş vrea să arăt că 
asta este un efect al teologiei ca stare a duhului. Starea duhului lui Siluan era 
neclintită până în criza cea ultimă pe care o poate cunoaşte omul în viaţa asta 
pământească. 


Aş vrea să zic numai un cuvânt de sfântul nostru părinte Stăniloae. Ce m-a uimit 
la părintele nostru Stăniloae ca teolog, ca om al culturii — un cărturar, un 
profesor — este că în el [am găsit] ce-am văzut în părintele nostru Sofronie şi ce 
văd în cartea Sfântului Siluan şi a altor sfinţi: este că e nu un teolog doar al 
disciplinei, ci este un trăitor. Din majoritatea notelor lui de subsol şi din cam 
toate articolele, scrierile şi cărțile lui reiese că este un trăitor. Puțin l-am 
cunoscut pe Părintele Stăniloae în '93, cu câteva luni înaintea trecerii lui la 
Domnul şi eram cu un părinte de la noi de la mănăstire şi în smerenia lui, ne-a 
cerut să-i vorbim ceva despre Dumnezeu. Părintele Simeon care era cu mine, de 
la mănăstire, îi spune: “Păi, Părinte, noi am venit ca să vă auzim pe 
dumneavoastră!“ şi ne-a vorbit părintele Stăniloae, simplu a început să ne 
vorbească. Şi nu îmi amintesc ce ne-a zis acuma, dar îmi amintesc că am ieşit 
plini şi împliniți şi că cuvântul lui purta exact aceeaşi mireasmă precum a 
părintelui nostru Sofronie. Părintele nostru Sofronie - îmi vine să zic, ultimul 
filocalic, nu în sensul că era singurul, dar că generaţia lui a fost generaţia cu 
care s-a încheiat perioada filocalică a bisericii. 


Și iată un filocalic, un trăitor, un monah care şi-a trăit chilia, care a trăit şapte 
ani de pustie la Muntele Athos într-o peşteră şi el un om al culturii (din 
copilărie, din moştenirea lui şi din formaţia lui, nu era străin nici filozofiei, nici 
artelor, fusese pictor în tinereţe), dar mai ales un trăitor al teologiei. Şi iată că 
părintele Stăniloae, a cărui viaţă e foarte deosebită de cea a părintelui Sofronie, 
şi cei doi parcă vorbeau în acelaşi duh, în aceeaşi mireasmă. Şi socotesc că asta 


este rezultatul teologiei ca devenire, teologia care începe să devină însăşi starea 


duhului nostru: fiindcă trăiau în acelaşi “theos“, în acelaşi Dumnezeu şi vorbeau 
în acelaşi duh şi cuvântul lor purta aceeaşi mireasmă. 


Vă mulţumesc, fraţi şi surori!” 


Părintele Teofan de la Putna — Predica mărturisitoare despre pocăinţa 
noastră concretă şi despre pericolul cipurilor 


Frați creştini, nu mai putem rămâne ca înainte!” 


Iubiţi credincioşi, e foarte important să înţelegem problema aceasta a pocăinţei 
care rezultă din viaţa Sfintei Maria Egipteanca şi să înţelegem atât pentru viaţa 
noastră particulară, cât şi pentru problemele cu care ne confruntăm astăzi. 


Frați creştini, despre Sfânta Maria Egipteanca nu este nevoie să vă spunem 
foarte multe lucruri — ştiţi, aţi citit, o să mai citiți. A trăit, aproximativ, în 
secolul al V-lea, a avut în tinereţe o viaţă foarte dezordonată, a căzut în păcatul 
acesta al desfrâului — care este atât de răspândit astăzi — după care, în urma unei 
minuni care s-a întâmplat cu ea la Ierusalim — şi anume nu a putut să intre în 
Biserica Mântuitorului, o ţinea o forţă nevăzută — şi-a dat seama că datorită 
păcatelor foarte mari pe care le-a făcut înainte nu are cum să intre în biserică, a 
făcut un jurământ în faţa lui Dumnezeu, un gest de pocăință, în faţa Maicii 
Domnului, a lui Dumnezeu, că dacă va putea să intre în biserică îşi va schimba 
viaţa. ŞI chiar s-a ţinut de cuvânt. 


Intrând în biserică — după cum citim în viaţa ei, scrisă de Patriarhul Sofronie al 
Ierusalimului — după aceea a plecat în pustiu unde a trăit 47 de ani. Povesteşte 
Sfânta Maria Egipteanca în ultimul an al vieții, când s-a întâlnit cu un preot, 
Zosima, povesteşte că 17 ani a trăit în păcatul acesta al desfrâului şi apoi când s- 
a dus în pustiu i-au trebuit tot 17 ani ca să-şi scoată din minte gândurile cele 
spurcate; după aceea încă 30 de ani a avut alt fel de lupte. Şi spune Sfânta Maria 
Egipteanca că îi veneau în minte tot felul de gânduri, dar fiindcă ÎL iubea pe 
Hristos, iubea mântuirea, se lupta. 


Deci, iubiți credincioşi, ştiţi cum se spune în Sfânta Evanghelie, „Împărăția lui 
Dumnezeu se ia de cei care se silesc“, adică se luptă. Dacă nu ne luptăm nu 
dobândim Împărăţia lui Dumnezeu. 


Fraţi creştini, în a doua Evanghelie care s-a citit astăzi, Evanghelia de la Luca, 
de asemenea ni se istoriseşte o întâmplare din viaţa Mântuitorului — bineînţeles 
că e pusă special această Evanghelie — tot aşa cu o femeie păcătoasă, care vine 
şi arată un gest de pocăință în fața Mântuitorului. Simon fariseul, cel care Îl 
primise în casă pe Mântuitorul, începe să-L judece în gând pe Mântuitorul, „Păi 
dacă EI ar fi ştiut cine e femeia aceasta nu ar lăsa-o să se apropie; înseamnă că 
s-ar putea să nu fie proroc”. 


Și Mântuitorul îi dovedeşte imediat că e proroc,  citindu-i gândurile şi 
spunându-i ceea ce aţi auzit în Sfânta Evanghelie. Pe scurt, că femeia l-a 
întâmpinat cu mai multă pocăință şi credință decât l-a întâmpinat el, Simon 
Fariseul. Şi că mai multă credinţă şi pocăință avea femeia aceasta păcătoasă 
decât cel care îl primise pe Mântuitorul. Şi când îi spune femeii: "ertate îţi sunt 
păcatele”, iarăşi se produce o rumoare, era mai multă lume acolo. Şi iarăşi încep 
să gândească împotriva Lui: “Dar cine este Acesta, ce iartă aşa uşor păcatele? 
Imediat se iartă păcatele?” 


Și Mântuitorul iarăşi le citeşte gândurile şi spune femeii păcătoase: „Credinţa ta 
te-a mântuit“, cu alte cuvinte le spune celorlalți cărora imediat le apăruseră 
gânduri de cârteală, de supărare, ca să nu creadă că iartă păcatele aşa, foarte 
uşor, ci le iartă păcatele celor care se pocăiesc, cărora le pare rău, care arată 
gesturi de pocăință. Şi bineînţeles ştiţi ce spun Sfinţii Părinţi, că cel mai puternic 
gest de pocăință pe care îl poate avea un om este să nu mai repete păcatul. Că 
dacă repetă păcatul însemnă că nu este o părere de rău autentică; bineînţeles să 
se lupte să nu mai repete păcatul, din toată puterea. 


Iubiţi credincioşi, găsim la Sfinţii Părinţi problema aceasta a pocăinţei foarte 
frumos prezentată; unii Spun chiar că Domnuluinostru lisus Hristos — 
Dumnezeu Îi pare rău de păcatele oamenilor. Simte o durere foarte mare 
pentru păcatele oamenilor fiindcă se identifică cu creaţia Sa, cu oamenii. Şi 
Întruparea Domnului nostru lisus Hristos este un gest prin care Îşi arată şi 
iubirea; faptul că aşa poate să îi ajute cel mai mult. Părerea aceasta de rău 
pentru păcatele oamenilor Îl duce într-un fel la Întrupare şi cum aţi auzit în 
Apostolul care s-a citit, de la Evrei, că Mântuitorul S-a dat jertfă pe Sine pentru 
ceilalţi. Deci, vedeţi, Se Întrupează din dragoste, din părere de rău pentru 
păcatele oamenilor şi Se jertfeşte pentru ceilalți, în cele din urmă. 


De ce v-am spus toate acestea? Ca să înţelegem că pocăinţa aceasta, părerea de 
rău nu se referă doar la noi. Ea ar trebui să fie o părere de rău, o pocăință pentru 
păcatele celor din jurul nostru, din familia noastră, din comunitatea noastră, din 


neamul nostru. Atunci este o pocăință mai profundă, adică să ne gândim: 
„Doamne, dacă cei de lângă mine au greşit sunt şi eu de vină; nici eu nu m-am 
rugat îndeajuns. Că aş fi putut măcar să mă rog“. 


Un părinte care a făcut închisoare povesteşte că, la un moment dat că era 
foarte chinuit de temniceri şi a început cu multă râvnă să aibă acest gând: 
“Doamne, pentru păcatele mele ei sunt atât de răi. Eu, dacă aş fi mai bun, m- 
aş ruga mai mult, ei nu ar fi atât de răi“. Şi spune părintele acesta că a simţit 
o pace extraordinară. Când îi veneau gândurile acestea de pocăință avea o 
pace extraordinară. Cu toate că era foarte rău batjocorit, foarte rău chinuit. 


Deci, iubiţi credincioşi, un al doilea aspect al pocăinţei: pocăinţa aduce o stare 
de pace sufletească, o nădejde în mântuire, nu o deznădejde. Dacă noi ajungem 
la deznădejde prin pocăință înseamnă că nu este o pocăință autentică. În acelaşi 
timp, omului îi pare rău de păcatele lui dar are şi nădejde în mântuire. Chiar 
spun unii Sfinţi Părinţi că cel care trăieşte pocăință trăieşte o bucurie, o 
nădejde nesfârşită, o insuflare a Duhului Sfânt. 


Iubiţi credincioşi, problema aceasta a pocăinţei, este prezentată în multe chipuri 
de Sfinţii Părinţi. Ea este foarte actuală pentru ceea ce se întâmplă cu noi în 
momentul de față. După cum se observă, în ultimii ani, la noi în ţară apar tot 
felul de legi care nu au nici un fel de legătură cu creştinismul. Aţi aflat că în 
ultimul timp, practic, vor să legalizeze homosexualitatea, prostituţia, incestul. 
Toate acestea bineînţeles că nu izvorăsc dintr-o minte creştină: ele vin din 
exteriorul ţării şi suntem obligaţi să le acceptăm într-un fel. 


Dar, iubiţi credincioşi, noi creştinii, cei care mergem duminica la biserică, nu 
avem nici o vină în lucrurile acestea? Avem noi căinţa aceasta de care vorbeşte 
Domnul nostru lisus Hristos? Pocăinţă nici măcar pentru noi nu mai avem cum 
trebuie, apoi pentru întreg neamul? Să nu ne închipuim că ne putem mântui aşa 
de unii singuri; zicem: “Lasă, eu mă descurc, treaba fiecăruia“. Nu este aşa... 
Suntem în legătură unii cu alţii. 


Aţi aflat, în ultima perioadă, că s-a adus în discuţie foarte des problema aceasta 
a cip-urilor. Fraţi creştini, noi ne facem datoria să vă spunem adevărul, fiindcă 
este cel mai greu moment după 1990 şi unul dintre cele mai grele momente din 
istorie, pentru noi, românii, deşi, în aparenţă, s-ar putea spune că nu se întâmplă 
nimic. Tocmai asta este una din tacticile folosite, să pară că nu se întâmplă 
nimic. 


lubiţi credincioşi, ce sunt aceste cip-uri care se vor pune — doresc unii să le 
punem — pe cărțile noastre de identitate, buletine, paşapoarte şi carnete de 
maşini? Sunt nişte dispozitive electronice foarte mici care au antenă. Ştiţi ce 
înseamnă asta? Asta înseamnă că in orice moment poate fi modificată memoria 


cip-ului. Adică pot fi băgate informaţii şi scoase de acolo informaţii, fără ca noi 
să ştim nimic. Cine are aparatură poate să facă lucrul acesta. Ei spun că în cip- 
urile acestea care o să ni se pună pe actele de identitate o să fie datele noastre: 
unde ne-am născut, şi aşa mai departe, date medicale... 


Dar observați un lucru, iubiţi credincioşi, în viaţa noastră bisericească s-au auzit 
trei voci forte puternice care ne atenționează că este un pericol foarte mare. Cine 
sunt aceste trei voci? Trei oameni în vârstă, care au trecut prin închisoare, au 
suferit foarte mult în timpul comunismului. Trei oameni de o trăire 
duhovnicească, o purtare morală ireproşabilă. Ne referim la IPS Bartolomeu, 
Părintele Iustin Pârvu şi Părintele Arsenie Papacioc. Eu cred că dacă avem 
binecuvântarea acestora trei ne este de ajuns să ne dăm seama că adevărul este 
de partea lor. Eu aş vrea să vă spun câte un cuvânt de la aceştia trei legat de 
problema aceasta a cip-urilor. 


IPS Bartolomeu spune prin vocea Sinodului Mitropolitan de la Cluj, care a avut 
loc în februarie, anul acesta, spune că este foarte înjositor pentru întreg poporul 
să fim consideraţi o bandă de infractori. De ce? Fiindcă aceste cip-uri care se 
pun pe actele de identitate, în aceste cip-uri trebuie trecute în mod obligatoriu 
amprentele de la mâini şi de la ochi. Îţi pozează ochiul şi îţi pune amprenta 
acolo, ca să te poată identifica, şi de la degete. 


În primul rând observați, iubiţi credincioşi, că pentru lipsa noastră de pocăință şi 
de credință, Dumnezeu a rânduit, ne pedepseşte, şi am ajuns prima ţară din lume 
unde se aplică acest experiment. Adică se iau amprentele şi de la degete şi de la 
ochi. De la degete s-au mai luat şi în alte ţări, însă noi suntem primii care 
suntem şi mai mult înjosiţi. Nimeni nu are voie să îmi ia amprentele, iubiţi 
credincioşi. Orice jurist, orice om care lucrează in Poliţie ştie lucrul acesta: 
amprentele nu se pot lua la un om dacă tu nu-l bănuieşti cu ceva: e hoț, e 
criminal... De ce să-i iei amprentele? 


Acum câţiva ani de zile, doi englezi au dat în judecată statul britanic fundcă i-a 
obligat să le ia amprentele, tot pentru aceste acte cu cip, şi au câştigat procesul 
chiar la Curtea Europeană pentru Drepturile Omului. Deci, se poate! Unele ţări 
să ştiţi că se descurcă mai bine, oamenii sunt mai hotărâți, mai uniţi, şi nu au 
ieşit planurile chiar aşa cum au vrut cei care au băgat acest sistem. 


Iubiţi credincioşi, un cuvânt şi de la Părintele Iustin Pârvu, un cuvânt mai vechi 
care este foarte actual, l-a reactualizat şi Cuvioşia sa, spune: „Nu ne putem 
considera creştini cu adevărat, dacă nu ne punem problema că la un moment dat 
vom putea fi omorâţi pentru Hristos. Acesta nu este creştinism, dacă nu iți pui şi 
problema aceasta“. E un fel de creştinism comod, de suprafaţă, şi nu duce la 
mântuire, iubiți credincioşi. Creştinul trebuie să fie pregătit, la o adică, în orice 
moment, să fie omorât pentru Hristos. 


Veţi spune: “Dar ce legătură au cip-urile cu mărturisirea pentru Hristos?”. Au 
legătură foarte mare, iubiţi credincioşi, chiar dacă acum nu se vede atât de bine 
pentru toată lumea. Fiindcă noi ştim care este finalul spre care doreşte să se 
ajungă. Există materiale de informare, vă puteţi informa... Se doreşte să se 
ajungă ca acest cip să fie implantat în corpul uman. Deja în alte ţări s-a început 
lucrul acesta şi se împlineşte astfel profeția de la Apocalipsă, din capitolul 13, 
unde se spune că nimeni nu va putea cumpăra sau va vinde dacă nu va avea 
semnul fiarei pus pe mână sau pe frunte. 


lubiţi credincioşi, este tot mai evident că semnul acesta al fiarei este acest cip 
care odată pus în corp vor avea grijă sa nu-l mai poţi scoate. Primul care a atras 
atenţia asupra acestui sistem demonic, a fost Părintele Paisie Aghioritul. Încă de 
acum 20-30 de ani ne atenţiona că atunci când vor apărea problemele acestea să 
fim pregătiţi fiindcă se apropie timpurile. Nu ştim cât va mai dura. Depinde de 
pocăinţa noastră în primul rând... In primul rând de pocăinţa noastră, să ne 
aducem aminte de cetatea Ninive şi de fapta noastră fiindcă e un moment în 
istorie în care nu mai e doar de ajuns rugăciunea, e nevoie şi puţin de faptă, o 
faptă mai hotărâtă. 


lubiţi credincioşi, acum un cuvânt de la Părintele Arsenie Papacioc legat de 
problema aceasta. lată, Părintele Iustin Pârvu, Părintele Arsenie Papacioc, 15 
ani, 17 ani, Inaltul Bartolomeu... au stat în închisoare atâția ani de zile pe 


timpul comunismului pentru credinţă, pentru neamul acesta, şi iată-i din nou, ne 
spun care este adevărul. 


Părintele Arsenie Papacioc ne spune următorul lucru: “Avem de luptat cu o fiară 
care vrea să ne înghită şi, de aceea, trebuie să avem o strategie, să avem multă 
înţelepciune”. Iubiţi credincioşi, ce strategie am putea avea, ce înţelepciune? În 
primul rând să vedem ce putem face în situaţia de faţă. 


Fraţi creştini, nu mai putem rămâne ca înainte. Vă recomandăm fiecare să îşi ia 
un canon de rugăciune zilnic, pentru neamul şi ţara noastră. Dar această 
rugăciune să încercăm să o facem într-un duh de pocăință, atât pentru noi, cât şi 
pentru întregul neam. „Doamne, iartă-ne, am greşit! Miluieşte neamul 
românesc şi ţara noastră!” E. un exemplu... Puteţi să ziceţi de zece ori pe zi 
lucrul acesta sau citiți la catisme, faceţi metanii, fiecare ce poate, fiindcă vom 
răspunde în faţa lui Dumnezeu că nu am făcut nimic. După aceea, toate 
mijloacele pe care ni le oferă statul democratic, cât încă mai trăim într-un stat 
democratic, pot fi folosite de creştini pentru a-şi arăta punctul de vedere. 


Nu noi am început acest război, dar dacă nu reacţionăm într-un fel înseamnă că 
nu ştim să fim creştini până la sfârşit. Să nu credem că avem două variante; nu 
mai există două variante. În momentul de faţă există o singură variantă pentru 
un creştin: să arate că nu este de acord, dacă are cum. Pot fi scrisori, mitinguri, 


strângere de semnături, vorbire de la un om la altul, afişe şi aşa mai departe, 
conferinţe, dar în primul rând rugăciunea, iubiţi credincioşi. Noi nu facem nişte 
acțiuni, aşa, fără rugăciune. E foarte periculos, mai ales în vremuri de acestea 
tulburi, să te apuci aşa să cazi în nişte extreme, în nişte activisme de acestea fără 
rugăciune. Tot timpul să spunem: “Doamne, ce este după voia Ta cea sfântă să 
fac eu în momentul de faţă?” 


De altfel, să ştiţi că Părinţii filocalici, atunci când vorbesc despre pocăință, cum 
poate omul să dobândească pocăinţa, ne spun mai multe lucruri. De exemplu, 
unul din lucrurile prin care omul poate dobândi pocăinţa, este şi acesta: să 
spună tot timpul: „Doamne nu vreau Să fac voia mea, ci voia Ta! Care este 
voia Ta cea Sfântă? Eu Sunt prost, spurcat, nemernic... Care este voia Ta cea 
sfântă? Ce să fac în continuare, Doamne?“. 


Iubiţi credincioşi, desigur putem vorbi foarte mult şi despre problema aceasta a 
cip-urilor şi despre problema pocăinţei. lată, unde am ajuns, fraţi creştini, după 
20 de ani. Unde ne-au dus avorturile făcute! Ţineţi minte că la un moment dat 
am fost primii în lume la avorturi. Unde ne-a dus bârfa aceasta, nesinceritatea, 
hoţia şi minciuna? Am ajuns în situaţia să fim nişte şoareci aşa pe care se fac 
experienţe. 


lubiţi credincioşi, revenind la problema aceasta a pocăinţei, pe care trebuie să o 
avem cu toții, iată ce mai întâlnim la Părinţii filocalici, ce ne mai spun ei. 
Pocăinţa se dobândeşte atunci când omul nu se îndreptăţeşte şi când dispare 
de la el dorinţa de a plăcea oamenilor. la gândiţi-vă cât suntem de departe de 
problema aceasta a pocăinţei. După aceea spune iar WEISS: 
“Neţinerea de minte a răului este semnul adevăratei pocăinţe”. Nu ştiu cum 
avem noi, românii, că parcă ţinem minte răul imediat, una-două. Imediat ţinem 
minte răul, nu vrem să iertăm, ne încăpățânăm, stăm rigizi, orgolioşi, nu vrem să 
recunoaştem că am greşit, şi nu mai lucrează harul. Nu-i nici o problemă, iubiți 
credincioşi, dacă recunoaştem că am greşit. De abia atunci lucrează harul cu 
putere. 


Revin la problema aceasta cu cip-urile: Vreau să vă mai spun un singur lucru, 
de ce nu pot fi acceptate actele acestea cu cip şi de ce trebuie să cerem 
referendum pe această problemă? În afară de faptul că ni se iau amprentele şi 
este inacceptabil, o altă problemă este: vedeţi, noi când avem un buletin ne 
uităm tot timpul ce scrie pe el, vedem cu ochii ce scrie. În momentul în care 
vom avea un cip, noi nu vom şti ce scrie în acel cip. Mai ales că el poate fi 
modificat oricând; s-au făcut experienţe, au falsificat în 48 de ore, au schimbat 
şi poza şi datele. Oricând te poţi trezi cu altă identitate sau cu alte probleme. 
Deci eu vreau să ştiu tot timpul ce scrie în actul meu de identitate, nu să ştie alţii 
şi eu să nu am aparatul. 


Fraţi creştini, desigur nu este un moment uşor, este un moment foarte greu. 
Slavă lui Dumnezeu că au mai existat şi politicieni români care se opun, deşi 
totul a fost gândit ca să-i câştige. 


Ştiţi că legea când a fost dată prevede ca parlamentarii, Serviciul Român de 
Informaţii şi alte instituţii politice importante ale statului, ei nu sunt obligați să 
ia actele cu cip. Dar iată că şi dintre ei au fost care s-au gândit la populaţia 
aceasta şi au dat şi declaraţii în public că se opun, însă trebuie să se simtă că 
pleacă ceva de jos, de la oameni, fiindcă lucrurile acestea sunt impuse din 
exterior şi dacă nu este o susţinere de jos e foarte greu să rezişti, mai ales când 
țara noastră are atâtea datorii externe. Noi le adresăm acestor politicieni un 
cuvânt, de aici de la mormântul Sfântului Ştefan, să ia ca model pe sfinţii noştri 
voievozi: Ştefan cel Mare, Neagoe Basarab, Constantin Brâncoveanu, care au 
pus în primul rând valorile credinţei în față. După aceea, celor care nu sunt 
creştini, le putem spune următorul lucru: să nu-şi închipuie că dacă se vor 
strecura o perioadă şi vor reuşi să scape de anumite curse, făcând pact cu 
diavolul, până la urmă diavolul nu se va răzbuna şi pe ei. Diavolul nu iubeşte 
nici un om, bucuria diavolului este să-l chinuiască pe orice om, dacă se poate 
din viaţa aceasta, dacă nu se poate în viaţa cealaltă. De ce? Fiindcă fiecare om 
este făcut după chipul lui Dumnezeu şi diavolul urăşte chipul acesta al lui 
Dumnezeu care este în fiecare om. 


Iubiţi credincioşi, desigur, dacă vom avea pocăință şi vom şti să avem şi faptă şi 
rugăciune, lucrurile se vor putea amâna. După aceea vom mai vedea noi ce va 
mai fi. În momentul de faţă, însă, plecând de la pocăinţa creştinilor, lucrurile se 
pot amâna. Şi în primul rând ale celor care vin la biserică. Să nu uităm, Paisie 
Aghioritul, la un moment dat recomanda creştinilor, spunea: ar trebui fiecare să 
aibă o casă la ţară, să se îngrijească, să aibă un pământ, să poată să trăiască şi 
aşa, încă de acum 20-30 de ani. 


Există un Sfânt la ruşi, Ermoghen, un episcop care a fost omorât de comunişti în 
1918, şi care a vorbit despre vremurile acestea din urmă, cum va arăta în timpul 
lui Antihrist societatea. Şi are câteva lucruri interesante; printre altele spune că 
cei care vor vrea să rămână cu Hristos nu vor mai putea rămâne, în acest sistem 
social fiindcă vor fi obligați să facă compromisuri care nu vor fi plăcute lui 
Hristos, vor trebui să trăiască izolaţi. (Apropo de compromisuri: noi românii tot 
ne-am obişnuit cu compromisurile şi uitaţi-vă unde am ajuns. E proverbul 
acesta: „Fă-te frate cu dracul până treci puntea“. Dar vreau să vă atrag atenţia că 
ăsta e un proverb din timpurile noastre, în vechime era altfel. În vechime ştiţi 
cum suna? „Fă-te frate cu dracul până treci puntea, şi când o să ajungi la celălalt 
capăt al punţii o să fii şi tu tot un drac”. Însă, noi, ştiţi, am luat ce ne-a 
convenit). Şi spune deci Sfântul acesta, Ermoghen, că vor trăi creştinii izolați şi 
un alt lucru foarte interesant, care parcă l-am simţit într-un fel şi în zilele 


noastre. Nu zic că sunt vremurile antihristice, dar sunt nişte asemănări. Și 
anume spune: vor fi două categorii de creştini, unii care vor zice că nu se 
întâmplă nimic, dimpotrivă, lucrurile merg spre bine, tot mai bine, iar alţii care 
vor spune: dimpotrivă, este sfârşitul, lucrurile merg spre rău. 


Până la urmă să ştiţi că o explicație este şi Taina Pocăinţei. Omul dacă are 
puţină pocăință, râvnă pentru Hristos, nu se mai lipeşte atât de duhurile acestea, 
de problemele acestea lumeşti, mai poate să şi renunţe la ele. Dacă omul nu vrea 
să renunţe, normal că zice că e foarte bine: “Cum să renunţ eu la nişte avantaje 
lumești?” Acum, să nu-i condamnăm pe cei care spun că “încă nu se întâmplă 
nimic, totul este bine, lucrurile merg spre bine...”. În primul rând că nu avem 
voie să-i condamnăm ca să nu cădem în judecată; trebuie să-i pomenim la 
rugăciune, să le dăm materiale informative, este o broşură care avem şi la 
magazin, este revista „Presa ortodoxă”, sunt mai multe site-uri apărute pe 
internet care spun adevărul în problema aceasta... Trebuie să ne mişcăm, să ne 
informăm, că nu o să vină nimeni să ne spună ce să facem dacă noi creştinii nu 
ştim să ne mişcăm. Să nu-i condamnăm, să-i pomenim la rugăciune, fiindcă 
ieşirea din acest impas se poate face dacă suntem uniți şi cât mai mulți. 


Fraţi creştini, revenind la pocăință, fiindcă tot ceea ce am spus este legat de 
pocăință, repet: am ajuns în această stare fiindcă nu am avut destulă pocăință. 
Ce se spune în rugăciunea ce se citeşte înainte de Împărtășanie, rugăciunea a 
9-a, a Sfântului loan Gură de Aur? Spune: „Pe toţi care au venit la Tine cu 
pocăință, i-ai rânduit în ceata prietenilor Tăi”. lată ce frumos: pocăinţa ne 
aduce în ceata prietenilor lui Hristos. Și spune acolo, despre cine e vorba? De 
desfrânata de care a fost vorba in Sfânta Evanghelie, de vameş, de tâlharul, 
(iată, ţineţi minte, tâlharul a făcut şi pocăință, şi un fel de spovedanie), de 
Sfântul apostol Pavel şi aşa mai departe, exemple foarte evidente de pocăință. 


lubiţi credincioşi, în această perioadă a postului Invierii, în care auzim foarte 
frumos cântarea: „Uşile pocăinţei deschide-mi mie, dătătorule de viaţă”, să ştim 
că această cale strâmtă care duce la mântuire, înseamnă într-un fel, pocăință. 


În încheiere am să vă citesc două rugăciuni, pentru fiecare dintre noi, pentru 
neamul acesta, două rugăciuni legate de problema aceasta a pocăinţei. Prima 
este a Stareţilor de la Optina, o rugăciune foarte scurtă, împotriva pecetluirii cu 
semnul lui Antihrist. Cu atât mai mult rugăciunea aceasta este potrivită cu cât în 
Mănăstirea noastră se află părticele minuscule din moaştele Stareţilor de la 
Optina, iar a doua rugăciune, din Tradiţia Bisericii, este un fragment, tot aşa, o 
rugăciune de pocăință. 


În numele Tatălui, şi-al Fiului şi-al Sfântului Duh. Domnului să ne rugăm. 
Doamne miluieşte. 


Doamne lisuse Hristoase, Fiul lui Dumnezeu, păzeşte-ne de înşelăciunea 
vicleanului Antihrist, a cărui venire se apropie, şi ne izbăveşte de toate uneltirile 
lui. Acoperă-ne pe noi şi pe toţi dreptmăritorii creştini de mrejele lui cele 
viclene, în tainica pustie a mântuirii Tale. Nu ne lăsa pe noi, Doamne, să ne 
îngrozim de frica diavolească mai mult decât de frica de Dumnezeu şi să ne 
depărtăm de Tine şi de Biserica Ta cea sfântă. Dă-ne Doamne, mai bine să 
pătimim şi să murim pentru sfânt numele Tău şi Credinţa cea adevărată, decât să 
ne lepădâm de Tine şi să primim semnul spurcatului Antihrist şi să ne închinăm 
lui. Dă-ne nouă, zi şi noapte, lacrimi să plângem greşalele noastre şi îndură-Te 
de noi, Doamne, în ziua Înfricoşătoarei Tale Judecăţi! Amin. 


Domnului să ne rugăm. Doamne miluieşte. 


Stăpâne, Doamne, lisuse Hristoase, Dumnezeul nostru, Cel ce singur eşti 
milostiv şi lesne iertător, Izvorul milei şi noianul cel neîmpuţinat al iubirii de 
oameni, Cel care nu ai venit să chemi pe cei drepţi ci pe cei păcătoşi la pocăință, 
primeşte-mă şi pe mine, Cel ce i-ai poruncit lui Petru, întâiul dintre ucenicii Tăi 
şi Apostolii Tăi ca să ierte de şaptezeci de ori câte şapte păcatele, arătând pe de- 
o parte nemărginirea bunătăţii şi iubirii Tale de oameni, şi pe de alta deschizând 
cu milostivire şi îndurare uşa pocăinţei tuturor celor care au păcătuit. 


Doamne lisuse Hristoase, primeşte-mă pe mine cel ce mă întorc cu lacrimi şi cu 
suspinuri şi mă călesc şi cer iertare pentru cele care-am greşit, pleacă-Te spre 
rugăciunile şi cererile mele, milostiveşte-te ca un milostiv, îndură-Te ca un 
îndelung-răbdător, miluieşte-mă ca un iubitor de oameni şi-mi iartă toate câte 
am greşit. Primeşte-mă pe mine, robul Tău, care-Ți mulțumesc că nu m-ai 
lepădat pe mine până acum de la bunătatea Ta cu fărădelegile mele şi-Ţi cer 
dezlegare şi iertare pentru cele greşite de mine. Şi te rog ca de acum înainte să 
mă întăreşti întru credinţa, nădejdea şi dragostea Ta, şi să mă păzeşti neclintit de 
toate meşteşugurile şi năpădirile vicleanului, ca să nu mă răpească răutatea spre 
prăpastia pierzării, nici să mă fac vânat vrăjmaşului. Încredinţează-mă şi mă 
întăreşte să fac voia Ta, să împlinesc poruncile Tale. 


Spală-mă cu desăvârşire de spurcăciunea păcatului şi mă curăţeşte de toată 
împuţiciunea patimilor, de necurăţia şi întinăciunea trupului şi-a duhului, şi-mi 
dă linişte statornică şi pacea adâncă a gândurilor, ca prin toate, împărtăşindu-mă 
de facerea Ta de bine, de lungă răbdarea şi de bunătatea Ta cea nemăsurată, şi 
dobândind din destul mila Ta cea dumnezeiască, să mulţumesc, să laud, să 
slăvesc Numele Tău cel Preasfânt, împreună cu a Celui fără de început al Tău 
Părinte şi al Prea Sfântului şi de viaţă făcătorului Tău Duh, acum şi pururi şi în 
vecii vecilor. Amin. 


Dumnezeului nostru Slavă! Totdeauna, acum şi pururea şi in vecii vecilor. 
Amin. 


Părintele Amfilohie la Sophia : “Ţara are nevoie de oameni care să se 
pocăiască cu adevărat. Pocăinţa este de temut demonilor!” 


““Tot ce nu se desfăşoară sub har nu are valoare mântuitoare!” 


Părintele Amfilohie Brânză (Măn. Diaconeşti) - conferinţa (seară duhov- 


nicească) la Librăria Sophia, 6 martie 2012 - “Pocăinţa în viaţa duhovnicească” 


Nu rămâneţi în realitate, priviţi către adevăr! 


“Bine v-am găsit! Dumnezeu să-şi facă milă cu noi toți! Toate să le facem spre 
slava lui Dumnezeu. Fiindcă în El viem, către EI ne îndreptăm, vrând-nevrând. 
Și lucrul acesta ne ajută îndeosebi să înţelegem atunci când lucrăm pocăinţa. 
Pocăinţa este o întoarcere la Dumnezeu în duh şi-n adevăr. Într-adevăr, noţiunea 
de pocăință este din ce în ce mai puţin înţeleasă, pentru că între concepția 
omenească de viaţă, şi concepţia evanghelică se cască mereu o prăpastie, fiindcă 
noi, în simţuri fiind, datorită senzaţiilor, înclinăm prin natura noastră păcătoasă, 
şi a slăbiciunii firii, şi a ispititorului, spre ceea ce ne satisface în mod imediat şi 
în planul acesta al simţurilor şi al senzaţiilor, însă adevărul nu se ascunde în 
planurile sentimental şi nici raţional, ci în planul duhovnicesc. 


Pocăinţa ne ajută să plecăm de la realitatea aceasta, păcătoasă, spre cunoaşterea 
Adevărului, şi asta este şi cel mai greu lucru de realizat. Nu pot să zic că 
Mântuitorul Hristos a întâmpinat această dificultate de a se face înţeles, ci a 
întâmpinat din partea oamenilor această rezistenţă la cuvântul Său, la cuvântul 
Vieţii. Omul, această ființă complexă, înzestrată cu capacităţi extraordinare, în 


urma păcatului a cunoscut o influenţă care l-a condus spre moarte, 
dezechilibrându-l intern, în ceea ce priveşte percepţia şi simțirea adevărului. 


A venit Creatorul în mijlocul făpturilor Sale, îndeosebi pentru om şi L-au 
cunoscut mai bine creaturile care s-au conformat voii Domnului. Stânca, 
pasărea, animalele, mineralele, toate au făcut voia Lui, însă omul, în virtutea 
libertăţii cu care a fost înzestrat, a avut cârteală, a făcut comentarii, a avut 
împotrivire faţă de adevăr, faţă de cuvântul lui Dumnezeu. Spuneam şi cu altă 
ocazie că nu întâlneşti vreo pasăre care să se fi repezit la EI, sau vreun animal să 
fi sărit la EI, vreo insectă sau vreo plantă; toate au rămas în firea lor minerală 
sau vegetală, păsări, animale, numai omul, această făptură aleasă după chipul lui 
Dumnezeu, s-a împotrivit, a râs, a lovit, a scuipat, a răstignit, L-a ucis pe 
Mântuitorul Hristos. 


Ei bine, problema pocăinţei, am spus că e legată de întoarcerea omului la 
Dumnezeu, la Dumnezeu ca Adevăr, ca Putere, ca Creator, ca Ziditor, ca şi 
Mântuitor, ca şi Răscumpărător, ca şi Biruitor. Este legată aşadar de întoarcerea 
omului de la păcat la Adevăr, la Dumnezeu. 


Să nu ne oprim doar la căință 


Pocăinţa o întâlnim de la primul om. Când e vorba de pocăință înseamnă că e 
vorba de cădere, înseamnă că e vorba de căinţă şi de îndreptare. De la Adam 
întâlnim noţiunea de pocăință. Acest minunat om, această făptură făcută după 
chipul lui Dumnezeu, aşezată într-un loc atât de bine întocmit, Paradisul, atunci 
când a călcat porunca lui Dumnezeu în urma ispitirii, întâlnim în Scriptură 
câteva aspecte în legătură cu atitudinea sa. Când a păcătuit Adam şi Eva s-au 
căit: “Am greşit”. Adam a avut un gând de căinţă pe care nu l-a mai avut până 
atunci. A avut un simţământ de vinovăţie: nu-i bine ce-am făcut, vai ce-am 
făcut! A simţit apoi, a realizat că nu e bine ce a făcut. A simţit vinovăţie, ceea ce 
n-a simţit până atunci, şi s-a ruşinat, s-a ascuns: e prima fugă de Dumnezeu. 
Păcatul îndeamnă la fuga de Dumnezeu. Aşa o să fie până la sfârşitul lumii. Veţi 
cunoaşte oameni care fug de Dumnezeu, fug de Biserică. Aceştia sunt oameni 
sub păcat. 


Pocăinţa este tocmai atitudinea aceasta care presupune căinţă, recunoaşterea 
faptului, şi lupta de îndreptare a mea, a faptelor mele, a gândurilor mele, vizavi 
de ce? De adevărul în care am fost creat şi alcătuit. 


Întâlnim sentinţa lui Dumnezeu: afară! L-a dată afară din Rai. Afară! Nu ca să 
vezi, că dacă te mai prind o dată. Nu! Afară! Dumnezeu S-a manifestat ca 
dreptate şi bunătate încă de la început. Afară! L-a dat pe uşă afară cu blestem şi 
cu consecinţele păcatului. I-a făgăduit Mântuitorul, dar iată starea lui Adam. 


Tot Vechiul Testament, am spus aşa despre primul Adam, şi să înţelegem că la 
toate popoarele sentimentul căinței, al părerii de rău şi cu actele penitenţiale 
care caracterizează vinovăția omului, le vom întâlni la toate popoarele, în toate 
religiile. Numai că sunt diferenţe. Și vreau să ajungem la creştinism, ca să 
înţelegem noţiunea de pocăință în planul creştin, pocăinţa evanghelică, care ne 
interesează pe noi, ca taină adusă de Domnul nostru Iisus Hristos. Dar pocăinţa 
ca sentiment şi ca act ritualic de îndreptare o vom întâlni atât în Vechiul 
Testament, cât şi la toate popoarele. 


În Vechiul Testament proorocii au avut îndeosebi misiunea de a aduce oamenii 
la Dumnezeu. Au fost acei oameni înzestrați cu un har deosebit, cu putere de a 
exprima voia lui Dumnezeu către popor, de a le spune ceea ce au de făcut în 
vederea îndreptării vieţii după voia lui Dumnezeu, dar şi ceea pot să păţească în 
caz că ei nu vor asculta de Dumnezeu. Întotdeauna întâlnim şi aspectul acesta. 
Și la Adam, întru început, şi profeţii la fel, îndemnau oamenii permanent la 
pocăință, şi în cadrul poporului ales, dacă e să venim aşa pe firul istoriei, dar le 
spuneau şi ce vor să păţească în caz că nu vor asculta de Dumnezeu. Dumnezeu 
vorbea prin oamenii aceia: dacă veţi crede în Mine, dacă Mă veţi asculta. Dacă 
nu veţi crede în Mine şi nu Mă veţi asculta, sabia vă va mânca. lată, ori 
bunătăţile pământului ori sabia. Două situaţii: omul când merge spre Dumnezeu 
merge spre binecuvântare sau merge împotriva voii lui Dumnezeu... 


Apoi vreau să explic ce înseamnă condiția omului în păcat şi posibilitatea lui de 
întoarcere. Mergând pe firul istoriei ajungem la Sfântul loan Botezătorul. 


Actele penitenţiale din Vechiul Testament, în ceea ce priveşte căinţa, care este 
numai o formă a pocăinţei, o treaptă ai ei - nu trebuie să ne oprim doar la căinţă. 
În Vechiul Testament întâlnim îndeosebi mai mult acte ritualice şi acte de 
sentiment, dar nu ne aflăm sub imperiul harului. Și de aceea trebuie să 
înţelegem şi diferenţa între pocăința Vechiului Testament şi posibilitățile 
pocăinţei care s-au deschis în Noul 'Testament, ce-a adus nou Hristos şi ce găsim 
în Biserica întemeiată de El. În Vechiul Testament la fel, găsim la profeţi, 
vedem îndemnuri diferite sub anumite aspecte doctrinare, unde au greşit ei, 
psihologice, cum este sentimentul - iată păcatul şi consecinţa lui sufletească, 
neliniştea - social, moral - consecinţa păcatului la nivelul întregii comunități. 
Îndemnul la pocăință era la nivel de persoană, dar şi la nivel de colectivităţi, de 
cetăţi, de neamuri. Mii, zeci de mii, aţi văzut dacă nu se pocăiau ce aveau să 
pătimească. Este cutremurătoare istoria Vechiului Testament, dar este neapărat 
de citit ca să ne dăm seama şi, care constituie o pregătire pentru venirea 
Mântuitorului, a Domnului nostru lisus Hristos. Deci, acte de căinţă, de părere 
de rău: ruperea hainelor era o formă de căinţă, smulgerea părului, a bărbii, era o 
formă de pocăință, îmbrăcarea în sac, punerea de cenuşă în cap sau ţărână, 
izolarea, până la alte forme. 


Pocăinţă ca taină şi că lucrare continuă, în legea cea nouă: “Să laşi ale tale” 


lată, odată cu venirea Mântuitorului în lume, a apărut mai înainte loan 
Botezătorul. Şi nu numai că este Înaintemergător prin faptul că cu câteva luni 
mai înainte a propovăduit venirea Mântuitorului, ci Înaintemergător prin 
misiunea şi prin rolul pe care l-a avut în această direcţie de a pregăti terenul 
pentru Legea Harului, pentru Întruparea Cuvântului şi manifestarea Lui deschisă 
în faţa oamenilor, ca să primească Cuvântul lui Dumnezeu, pregătire mai ales în 
duh a oamenilor. Toată predica Înaintemergătorului a fost un îndemn la 
pocăință: faceţi pocăință şi fapte vrednice de pocăință, aşa numite fapte, adică 
conformarea vieţii cu voia lui Dumnezeu. Era o predică pecetluită printr-un 
botez de curăţire. Totuşi problema iertării, propriu-zis, care era precedată de 
această căinţă, avea să o rezolve Mântuitorul definitiv: “Eu vă botez cu apă, dar 
cel ce o să vină după mine o să vă boteze prin Duh Sfânt şi cu foc“. Această 
purificare care vine prin Duh Sfânt şi cu foc, adusă în lume de Domnul nostru 
lisus Hristos este unică în ceea ce priveşte puterea, lucrarea, Săvârşitorul şi 
consecințele. 


lată, de acum putem vorbi de pocăință ca Sfânta Taină. Mântuitorul Hristos 
pune pocăinţa ca hotar între lumea păgână şi lumea creştină, hotar între lumea 
veche şi lumea nouă, iată, Noul Legământ care avea să-l pecetluiască cu scump 
Sângele Său. Pocăinţa capătă o valoare deplină acum, pocăință evanghelică - 
“pocăiţi-vă şi credeţi în Evanghelie” - în vestea cea bună care avea să o ducă şi 
să o plinească. lată, credinţa în Evanghelie este legată de pocăință. 


Îndemnuri la pocăință sunt nenumărate. Şi în Evanghelie găsim nenumărate 
îndemnuri la pocăință. La fel, rugăciunea care se face la templu: cum se ruga cu 
pocăință vameşul, cum se ruga fariseul, la fel femeia care a venit şi a spălat cu 
lacrimi de pocăință picioarele Domnului Hristos, şi, iată, până la tâlharul de pe 
cruce. Tâlharul de pe cruce, pironit fiind pentru păcatele sale, condamnat de 
acelaşi sinedriu, iată-l în imposibilitatea de a-şi mai smulge barba, de a mai bate 
mătănii, de a mai face închinăciuni. Acolo, iată din adâncul sufletului strigă 
către Mântuitorul: “pomeneşte-Mă când vei veni întru împărăţia Ta!“. Şi lucrul 
acesta Mântuitorul îl pecetluieşte cu un răspuns extraordinar: “Astăzi vei fi cu 
mine în Rai“. Ca să ne arate puterea pocăinţei. Primul care intră în Rai e 
tâlharul, ca să ne arate ce înseamnă pocăinţa din inimă, bineplăcută Domnului. 
Ea ne deschide porţile Împărăției Cerurilor. De altfel a şi spus-o la început, dar 
iată că pe cruce avea să o pecetluiască prin faptă, prin tâlhar. “Pocăiţi-vă şi 
credeţi în Evanghelie“, “Pocăiţi-vă că s-a apropiat Împărăţia Cerurilor“. 
Cuvântul care S-a întrupat, Cuvântul care le grăia, Cuvântul care le promitea, 
Cuvântul care săvârşea avea o putere anume în inima omului. Pentru că nici 
cunoştinţele, nici toţi ceilalți nu puteau să atingă înălțimea puterii cuvântului lui 
lisus Hristos în inimile oamenilor. Şi, în fond, ăsta este scopul întrupării: căci 


“n-am venit pentru cei drepţi, să-i chem la pocăință, ci am venit pentru cei 
păcătoşi“. Interesant! De ce? Pentru că oamenii gândeau într-un fel, aşteptau 
într-un fel pe Mesia, iar EI, Cel care a venit, Se prezenta într-un chip în care ei 
nu se aşteptau, şi nu acceptau: într-un chip de smerenie, de ascultare, învățând 
pe oameni pocăinţa într-o manieră în care ei nu credeau, pe calea crucii. De 
negândit! 


“Fiul Omului are pe pământ puterea ca să ierte păcatele”, într-un mod cu totul 
nou, nemaîntâlnit, pentru prima oară, şi care 1-a scandalizat pe toţi. lată scopul 
pocăinţei: iertarea păcatelor. Pocăinţa este un mijloc, scopul este însă iertarea 
păcatelor. 


lată, aşadar, pocăinţa evanghelică cum ne cheamă pe noi la Adevăr, printr-un 
proces de asimilare a cuvântului la nivel integral, lăuntric îndeosebi, şi o luptă 
permanentă cu noi. “Cine vrea să vină după Mine să se lepede de sine.“ 
Pocăinţa înseamnă lepădarea de modul meu de a gândi, de a face, de a 
întreprinde. E cam greu! Şi trebuie lucrată toată viaţa noastră pământească. 
Aicea apare marea problemă. Păcatul a pervertit puterea de gândire a omului şi 
[a provocat] o nesimţire a lui şi atunci el a căutat alte cărări de viaţă. Atunci au 
apărut conflicte şi, omul fiind sub senzaţii şi cugete păcătoase, acestea caută o 
satisfacere imediată: plăcerea - finalitatea tuturor acestor căutări în planul acesta 
de viaţă - să mănânc, să mă îmbrac, s.a., asta îmi doresc, asta să îmi satisfac, 
după mintea şi după voinţa mea. L-a făcut Dumnezeu pe om cu voinţă liberă, 
dar i-a şi spus: vezi cum îți orientezi această voinţă. Ei bine, aici este marea 
problemă. 


Asta ne cere Domnul Hristos: să primim Adevărul. A venit să-l smulgă pe om 
din realitate şi să-l urce mai sus. Să arate că viaţa este şi să mănânci, şi să te 
îmbraci, şi să te odihneşti, şi să ajuţi pe altul, dar nu asta înseamnă Viaţa în 
pragul ei ultim, asta este [numai] realitatea vieţii. Adevărul vieţii este altul. 
Adică, ce vrei să zici? Adică: trebuie să lepezi modul tău de a fi şi de a gândi ca 
să-Mi urmezi Mie. A vrut precis să-Şi clarifice identitatea, cu autoritatea pe care 
o avea: că EI este peste ape şi peste mări... Se închină lumea la idoli; a arătat că 
şi demonii Îl ascultau - şi nu că i-a îngrozit şi că i-a făcut praf şi pulbere. Se 
temeau oameni de boli, sau aveau fel de fel de boli; a venit ca Doctor şi 
Tămăduitor al bolilor. Se temeau oamenii de fel de fel de lucruri, neputincioşi şi 
în faţa morţii; a arătat că e peste moarte. Deci oamenii nu mai aveau la ce să se 
închine mai măreț ca El. Şi nu cu groază, a venit într-un chip smerit şi într-o 
dragoste pe care o simțeau cu toţii. S-a făcut simţit şi perceput la nivelul tuturor, 
ca să ne repare percepţia greşită şi simțită. Numai “oamenii de vor voi....” S-a 
făcut simţit şi cunoscut tuturor. Nu exista: “eu n-am auzit, că eram mai în 
spate“... [...] Şi atunci iată cum stau lucrurile. EI s-a făcut simţit şi cunoscut 
într-un anume fel şi nu există să putem contesta acest lucru. 


Acum, în planul realității, da, fiindcă omul e singura ființă care în loc de da 
poate să zică nu şi în loc de nu poate să zică da. Dar o să vină momentul 
[Adevărului]. [Însă] la nivelul conştiinţei te frămânţi. Dar poţi să recunoşti sau 
nu. Da sau nu? “Spune, măi, doar ai fost acolo?”, “Nu dom'le n-am fost acolo!” 
Și te-a crăpat în două. Dar cu Mântuitorul, cu Dumnezeu n-o să meargă aşa! Şi 
chiar dacă tu crezi că în planul vieţii merge, tu ai o frământare, pentru că 
Dumnezeu te-a alcătuit într-un anume fel, iată în planul Judecăţii n-o să mai fie 
aşa! Şi merg mai departe. 


Oamenii simțeau... De ce se ridică astfel de gânduri în inimile voastre? [...]. 
“Cine e fără de păcat, să arunce primul piatra“. Toţi au lăsat bolovanul jos. Ce 
vrei să zici cu asta, de unde ştii Tu? Nu a fost aşa ceva! Ce putere avea în 
cuvânt, asupra conştiinţei, încât L-au simțit ca Domn şi Stăpân peste ei, dar nu 
cu o frică care să-i paralizeze, ci care să-i întoarcă. Şi au lăsat bolovanul şi au 
plecat. Toţi, dar toţi! Oameni porniţi să omoare! Vedeţi? Lucra altfel, cu alte 
energii, şi nu magic, cum zic unii şi alţii: “linişteşte-te, închide ochii, închide 
ochii, ochi-s de plumb, stai liniştită“. Nu! Să nu facem confuzii! “Ai văzut 
dom/le ăla l-a fript cu ţigarea şi n-a păţit nimica“, “ai văzut ăla i-a tăiat limba şi 
i-a pus-o la loc” .... Cu ce ar îndrepta lumea cu chestiile acestea de circ? Între 
minunile Domnului lisus Hristos, între ceea ce a adus EI şi magia ăstora este o 
distanţă uriaşă. Dar pentru omul cu cercel în ureche ce contează? “Lasă, mă, ce 
contează? Să iasă bani acolo!”. Numai că Domnul Hristos a venit cu o 
seriozitate, nu numai cu smerenia şi cu dragostea. 


Şi EI a atenţionat, şi ce sancţiuni a pus. “Învăţătorule, ai auzit că Pilat - erau unii 
care n-au vrut să jertfească lui Pilat şi n-au vrut să jertfească acolo şi 1-a tăiat şi 
pe ei şi au amestecat sângele lor cu jertfele - “Credeţi voi că aceia au fost mai 
păcătoşi decât voi? Dar vă spun vouă, că de nu vă veţi pocăi, toţi veţi pieri la 
fel!“. Sau când turnul Siloamului s-a prăbuşit peste oameni: “Credeţi că aceia au 
fost mai păcătoşi decât voi? Dar dacă nu vă veţi pocăi, toţi veţi pieri la fel“. Şi 
erau prooroci, loan Botezătorul: “lată, securea stă la rădăcina copacului, faceţi 
fapte de pocăință“, “de nu vă veţi pocăi, toţi...” Vedeţi, arată şi roadele 
pocăinţei, dar şi sentinţele care sunt înfricoşătoare. Nu mai vorbim de... vai 
vouă, vai vouă! La nivel de persoane, dar şi de cetăţi. Vai, ţie, Betsaido, vai ţie, 
Horazine, vai ţie Capernaum, vai, ţie, lerusalime... Plângerea şi scrâşnirea 
dinților. Deci, iată, Mântuitorul, pe cât Se arată de minunat în a ne chema la EI, 
pe atât ne arată şi ce ne aşteaptă dacă nu Îl ascultăm. Păcat = moarte; pocăință, 
îndreptarea spre Dumnezeu = viaţa. 


Pocăinţa asta înseamnă întoarcere la nivel integral: minte, cuget, simţiri. Şi în 
planul creştin pocăinţa înseamnă căinţă, recunoaşterea păcatelor, mărturisirea, 
ispăşirea - adică strădaniile tale de a o rupe cu păcatul - şi dezlegarea. Deci 
legătura cu Biserica, cu preoţii, botezul, Sfintele Taine, deci, iată în planul 


creştin importanţa, nu toate terapiile astea: linişteşte-te, stai cuminte, yoga, reiki 
şi altele, la nivel de gând... Nu, nu nu! Altfel nu mai murea Hristos pe cruce. 
Numai Sângele lui Hristos şterge păcatul! Ți se iartă prin actul spovedaniei, 
după căința şi penitenţa pe care o faci, dar ştergerea lui propriu-zisă numai 
Sângele lui Dumnezeu o face! “Nimeni n-ajunge la Tatăl decât prin Fiul”. Sunt 
lucruri serioase aici, nu putem trece peste ele. “De n-aş fi grăit cum nimeni altul 
n-a grăit păcat n-ar avea. Cine Mă poate vădi de păcat?“. Buda, Mahomed, şi 
câţi or mai fi, ăştia n-au putut să spună lucrul acesta. 


Și iată ce ne cere actul pocăinţei în Legea cea Nouă: să laşi ale tale - ne pare 
greu, dar ăsta le-a cerut şi la ucenici - cum gândeşti, ce crezi, ce vezi, ce pipăi, 
ce simţi în mână, ceea ce auzi şi miroşi, şi să te încrezi în Cuvântul lui 
Dumnezeu mai mult decât în simţurile tale, şi în percepţia şi cugetele tale. 


Primii Apostoli când i-a luat [Domnul ca ucenici], s-au chinuit o noapte întreagă 
să pescuiască - noaptea, când era momentul prielnic pentru pescuit. În zori, 
Mântuitorul le-a spus să arunce mreaja. “Învăţătorule, toată noaptea ne-am 
trudit, dar după cuvântul Tău o să facem“. Ce înseamnă! Nu aşa: “Adică ne 
înveţi Tu pe noi, da” ce eşti Tu pescar, măi?“, “Unde măi? Păi n-am dat-o toată 
noaptea acolo?“. Auzi! Deci nu vii cu treburi de-astea. Dar după cuvântul Tău 
vom face. Şi pentru că au lăsat, iată că şi Dumnezeu imediat a intervenit. Asta 
nu este o ascultare oarbă în sensul ca să nu gândeşti, ci este o ascultare oarbă în 
sensul că: Doamne, toate le ştii, toate le poţi, în sensul acesta, al încredinţării; că 
EI a vrut mai întâi să ne încredinţeze cine este EI. Nimic nu ne-a pretins mai 
întâi de a face EI ceea ce ne-a cerut El nouă. Şi atunci în lumina acestui adevăr, 
al jertfei Sale depline, al puterii Sale, noi venim. Pocăinţa noastră este în lumina 
învăţăturii lui Hristos: Pocăiţi-vă şi credeţi în Evanghelie. lată cum sunt legate 
una de alta. 


Nu cei care predică sau scriu, ci cei care fac, aceia se mântuiesc 
Puterea cuvântului lui Dumnezeu, puterea harului 


Merg mai departe şi iau exemplul acesta: învierea fiicei lui lair. Nu era oricine 
lair, ci mai marele sinagogii. Ştim cum îl vedeau cei din cercul lui. Omul s-a 
dus în disperare, şi Mântuitorul cunoştea lăuntrul lui, de aceea avea să-l treacă şi 
prin examen, ca şi cu femeia bolnavă de doisprezece ani, să arate ce fel de 
credinţă are. Nu: “vino, vino şi pune mâna pe ea, dar te rog eu, da vino la mine, 
dacă nu te atingi tu de ea..., pune mâna aicea“. Sau cum facem noi, “ca să mă 
atingă părintele“, sau când sfinţeşti maşina: “da” daţi şi pe-acolo părinte, că n-a 
pornit de dimineaţă“, “cu plăcuţele de frână cum stai?“, “aa, alea merg“. :) Ca să 
vedeţi că se ajunge şi aici. Şi atunci, ştia ce inimă avea air, ştia cu ce credinţă 
vine, ştia că vine din disperare. Dar mulţi vin din disperare: “încearcă şi prin 


preot, încearcă şi cu...”. Nu, nu merge aşa! Să-L urmăm aşa cum ne cere! 
Atenţie! Mântuitorul Hristos spune: “bine, voi veni“. 


Între timp, femeia cu scurgere de sânge de doisprezece ani gândea în sinea ei: 
“de mă voi atinge măcar pe la spate de poala Lui şi mă voi face sănătoasă“. Cu 
totul altceva. Cei care se ridică pe vârfuri şi stau acolo, ştiu că Dumnezeu îi 
vede - deci atitudini şi atitudini. O tămăduieşte, o vădeşte. De aici încep 
lucrurile - ca să ilustrez acest aspect, ce gândesc oamenii, ce văd, ce cred...şi ce 
ne cheamă Domnul Hristos să facem? 


Pocăinţa te scoate..., nu face abstracţie, dar te ridică de la realitatea aceasta, 
spre Adevăr. Între realitate şi Adevăr e o distanță. Am să caut cumva să o 
exprim acum. Când s-a atins pe la spate femeia bolnavă: “Cine s-a atins de 
Mine?”. Lumea Te îmbulzeşte şi Tu întrebi: Cine s-a atins de Mine?“. Asta crezi 
tu, Eu la altceva mă refer... “S-a atins cineva de Mine, căci am simţit o putere 
ieşind...”. Nu pricepeau! Chiar cei apropiaţi... că putem să venim, să stăm cu 
cei mai mari... şi noi să fim străini! Puteam chiar să scoatem cărți, să tipărim, şi 
noi, de fapt... Chiar citeam cuvântul că nu cei care predică, cei care scriu, ci cei 
care fac, aceia se mântuiesc... Mila lui Dumnezeu cu noi toţi! De-aia, de fiecare 
dată ne vine foarte greu [să vorbim], mai ales când... De parcă a scăpat o zebră 
în Bucureşti, şi o filmează toţi, [aşa mă simt cu, filmat aici] :). Cât am fugit eu 
de lucrurile astea... Dar, în fine.. 


Între timp vin de la casa lui Iair: “Nu-l mai supăra pe Învățătorul, că a murit 
fiica ta”. Vezi ce înseamnă...? Imediat intervine Domnul lisus Hristos: “Crede 
numai“. Puterea cuvântului lui Hristos: “crede numai“, îi cerea un lucru, iar 
puterea cuvântului o simţea, nu înţelegea, dar o simţea, fiindcă Mântuitorul se 
făcea manifestat în puterea cuvântului Său: “crede numai“. Nu era cuvântul 
oricui. Fraţilor, dacă harul, cuvântul lui Dumnezeu, nu se atinge de inima 
omului, pot să vorbească un milion de oameni. El este cel care produce 
transformarea, indiferent prin cine lucrează, dar harul este cel ce produce 
schimbarea. De aceea, tot ce nu se desfăşoară sub har nu are valoare 
mântuitoare. Asta este esența Evangheliei, a învăţăturii celei noi. Pot să fie 
lucruri fascinante cât or fi, dar ce nu e sub har nu e mântuitor. Rămâi ca în 
Vechiul Testament şi mai rău. Și atunci iată: crede numai. Puterea cuvântului. 
Ceilalţi [îi spuneau lui lair]: “dar a murit“. Dar, în fine, ce era acuma? air 
mergea acuma între ceea ce-i spunea Mântuitorul şi ceea ce-i spuneau ceilalți. 
Ajunşi acolo, bocete, urlete... Mântuitorul Hristos, ceea ce i-a spus lui, că doar 
era Domnul făpturii, doar El n-a venit să facă lucruri cu jumătăți de măsură sau 
în glumă, a venit să rezolve probleme, ca oamenii să-L creadă în cuvânt. Şi 
ferice de omul care crede în Hristos fără să mai cârtească, fără să mai 
comenteze. El un singur lucru ne cere întotdeauna: să-L credem în cuvânt în tot 


ce a spus. Ferice de omul care crede în Hristos fără să mai umble: “da, să 
vedem, ne mai gândim părinte, mai vedem peste o săptămână“. 


Și [revenind], le-a spus: “Nu plângeţi“, dar nu le-a spus-o ca să-i jignească, le-a 
spus ca să-i ridice. “Ia uite, dar Tu de unde eşti măi? Adică noi suntem proşti, 
nu? la uite-L! Du-te dom/le şi vezi! Du-te şi pune mâna pe ea, nu respiră “. Deci 
vă daţi seama. [...] lată, asta înseamnă: că “nu numai cu pâine va trăi omul, ci 
cu tot cuvântul lui Dumnezeu“. Cuvântul lui Dumnezeu este altul decât credem 
noi. “Dar nu am fost noi acolo?! S-a răsturnat, dom'le maşina“. Actualitatea. 
Realitatea. Tv, ProTv, şi aşa mai departe, şi câte mai sunt. Filmat, văzut... Cu 
cât cauţi pe pelicule şi cu cât foloseşti mai mult tehnologia, lucrurile astea, cu 
atât eşti mai convins. Că vezi toată lumea asta cu astfel de mijloace şi, de-aia, 
diavolul va folosi extraordinar tehnologia ca să manipuleze conştiinţa omului. 
Nu are nimic de-a face tehnologia cu pocăinţa. Chiar mă gândeam: câte predici 
cu părintele Arsenia Boca sunt? “Nici una“. Cred că a avut grijă... Ei bine, mai 
sunt şi altele, nu zic nu. V-am dat aşa un exemplu ca să învăţăm, nu să motivăm 
la nesfârşit. Şi din asta putem să învăţăm câte ceva. În momentul în care apare 
pelicula se sparge taina, se devalorizează ceva. Şi concret, în planul pocăinţei 
tehnologia nu are nici un rol, dimpotrivă. Asta o veţi simţi ori de câte ori veţi 
încerca un minim de pocăință. Nu are nici un rol. Nu în asta stă mântuirea, nu în 
asta constă Viaţa, viaţa cea nouă, viaţa în Hristos. 


“Copila n-a murit, ci doarme“. “Ia uite“. Şi L-au luat în râs. Aşa scrie: “şi L-au 
luat în râs“. Realitatea ia în râs Adevărul. “Adică ne spui Tu nouă?”, “da” tu de 
unde eşti?“, “am măsurat noi“, “dar nu-i al meu?“, “dar e la mine“, “am luat 
giulgiu“, “carbon paisprezece“, “dom'le, dar daţi cinci lei şi intraţi“, “vă vindem 
pământ sfânt la punguţă, din Țara Sfântă, vă dăm noi, vă garantăm noi, vă dăm 
şi garanţie la ele“. Dom'le, când vii cu chestii d-astea, harul a picat tot, a plecat 
tot. L-au luat în râs. Asta este omul. Asta e gândirea umană, asta e simţirea lui. 
“Am gândit noi“, ” am fost convins“. lată ce ne cere. Mai mult decât ceea ce 
vezi, ŞI simţi, ŞI pipăi, omeneşte vorbind... Mântuitorul ne cere să ne încredem 
mai mult în cuvântul Lui decât în acestea. Nu [să te încrezi] simţurilor tale, ci 
doar [celor] purificate prin pocăință. Pocăinţa înseamnă sinceritate, e un proces 
lăuntric de transformare în lumina adevărului, adus de Hristos întrupat pe 
pământ, Dumnezeu cel întrupat ca Fiu al Omului, Dumnezeu Cel Unul-născut, 
Dumnezeu Cel a Doua Persoană din Sfânta Treime. 


Până să ajung aici, mi-a telefonat cineva şi mi-a zis: “aţi auzit că părintele cutare 
de la facultatea de nu ştiu unde a predicat la penticostali?”. Foarte rău! Foarte 
rău! Foarte grav! Şi se întâmplă lucrurile astea, pentru că tocmai s-a pervertit 
conştiinţa. Şi putem să vorbim despre Dumnezeu, putem să dăm lecţii, şi atunci 
te miri de ce? Pentru că păcatul, iată, schimbă percepția şi simţirea. Dar nu 
înţeleg de ce-i păcat! [...] Şi iată, şi călugărul poartă pantof cu botul ascuţit şi 


încep să poarte cămaşă albă, “da ce, măi, că mănăstirea stă în guler sau în 
barbă?“. [...]. Aşa şi cu tine, sunt trepte duhovniceşti la nivelul tău, “da, nu- 
nțeleg de ce-i aşa“. Dar o să ajungem să înţelegem vrând-nevrând, că spre 
Dumnezeu ne îndreptăm toţi. De aceea, e bine ca pe timp de pace, aşa cum 
suntem, să luăm Evanghelia aşa cum ne-a fost dată, căci şi rostul nostru este să 
păstrăm ortodoxia intactă pe aceste meleaguri şi în neamul nostru, mai mult ca 
oricând. 
Modele de pocăință, trepte de pocăință, puterea pocăinţei 


Ne urăsc pentru că am rămas ortodocşi: vor să ne scoată din har, din pocăință! 


Căci şi treptele de pocăință diferă.. Şi mă gândeam să vorbesc de Pateric, că 
sunt acte de pocăință acolo care te mişcă... Ce ajută cel mai mult în viaţa 
duhovnicească? Modelul! Foarte greu, nu-l mai avem sau nu mai avem ochi 
pentru modele. Mântuitorul n-a stârnit curiozităţi, nu nimic! A mers, aşa, prin 
taină, în mijlocul oamenilor. Deci lucruri care au o altă nuanţă, se desfăşoară 
sub har, presupun o altă întoarcere către, de aceea cuminţenia ortodoxiei, 
frumuseţea ei este de o altă natură. Vedeţi, e foarte greu astăzi, că s-a pervertit 
mintea. Dacă vrei să te duci să cumperi o îmbrăcăminte mai serioasă, mergi un 
Km pe un Km, cum sunt magazinele astea uriaşe acuma, şi cu toate astea nu poţi 
să găseşti o pereche de pantofi cum trebuie, nu găseşti, sunt numai ciudăţenii. E 
greu să mai găseşti un om care să mai ilustreze o carte în duh ortodox, e greu să 
mai găseşti un regizor care să caute să redea un mesaj ceva, nu! Sunt crescuţi în 
alte şcoli. Ei caută altă culoare, altă formă, şi atunci vezi numai forme numai 
ciudăţenii, sunt foarte multe. Păcatul e inoculat... Şi noi am mers împreună cu 
ei, “fraţii noştri” - de unde şi până unde? - şi am ieşit din hotarele ortodoxiei 
pentru că am făcut aceste abateri. Şi atunci, din cauza asta, adevărații creştini se 
vor retrage, pentru că este o agresiune la adresa unei vieţi creştine: o formă 
falsă, o frumuseţe falsă, nişte manifestări false, deci un chin să mai ieşi când 
vezi ce mai vorbesc pe stradă, mai mult se ling decât se sărută în mijloacele de 
transport. Şi vedem că Mântuitorul se retrăgea noaptea.. Şi o să fie o necesitate 
sufletească. Nu că trebuie să fugim, că pe fiecare Dumnezeu îl cheamă la treapta 
lui şi unde se află. Am vrut să vă spun iată, pocăinţa presupune să iei cuvântul 
lui Dumnezeu aşa cum a fost dat, cu credinţă şi cu eforturile de a nu te abate 
după ce vezi, după ce simţi, după ce pipăi sau după mintea unora sau altora, ci 
după Sfinţii Părinţi, şi după Sfânta Tradiţie. Asta este foarte important. 


În scurt, treptele pocăinţei sunt: căință, în primul rând, să te căieşti când ştii că 
ai greşit faţă de cuvântul şi Legea lui Dumnezeu. La nivelul conştiinţei se 
pretrece cu orice om lucrul acesta. Nu rămâneţi numai la căință, că nu e de 
ajuns. Şi luda s-a căit. Dar la ce i-a ajutat? Şi s-a căit, şi a aruncat banii, nu? 

Foarte mulţi rămân aici: că “ce-am făcut?”, “că nu mai sunt vrednic“, “puteţi să 

mă trimiteţi acasă”, “că nu mai merit haina asta“, “nu mai merit să fiu soţia ta“, 


“uite ce-am făcut:, şi invers. Nu, nu, nu! Nu trebuie să o iei numai după mintea 
ta. Asta este numai o căință care îi stoarce şi-i usucă. Căinţa asta trebuie să 
meargă mai departe, să mergi la preot, să-ţi mărturiseşti păcatele, să văd că ai 
dorinţa de a te îndrepta, de a te împotrivi: “părinte, mi-e şi ruşine să vă spun ce 
am făcut“, “nici nu mai vreau să calc pe acolo“, “Doamne, să nu cumva să mă 
lăsați!”, “nu cumva să-mi închideţi uşa“, arată puterea de luptă, arată 
împotrivirea la păcat, ura faţă de ce ai putut să faci. Deci adevărata penitenţă 
vine dintr-un sentiment însoţit nu numai de căinţă, ci şi de împotrivire la păcat, 
din dorinţa de îndreptare: “Doamne, iartă-mă!“, şi vrei să-ţi îndrepţi viaţa şi vrei 
să dovedeşti lucrul acesta. Spovedania, dezlegarea de sub epitrahil, canonul pe 
care îl faci, legătura statornică cu Biserica. De-aia şi Domnul lisus Hristos ne-a 
arătat cum să plângem - iată, femeia care plângea cu lacrimi - cum să stăruim în 
biserică în rugăciuni, şi mai ales, am spus [...], toată asceza, toată nevoinţa 
omului este ca să implori mila lui Dumnezeu. Este un singur lucru: ca să cerem 
mila lui Dumnezeu, fără El nu facem nimic. Până închizi ochii, o singură grijă 


serviciul ăla, unde eşti, voia Domnului [să fie] în toate, indiferent cât te costă. 
De aceea, adevărata pocăință înseamnă întoarcerea cu trup şi suflet la 
Dumnezeu, la acea învăţătură pe care ne-a dat-o. 


De ce ortodoxia s-a păstrat cu atâta sânge? Pentru că toţi, şi uitaţi-vă la istoria 
poporului nostru, ne-au urât pentru că am rămas ortodocşi. Ne-ar fi vrut 


protestanți Europa, ne-ar fi vrut catolici, ne-ar fi vrut neoprotestanţi, ne-ar fi 
vrut în fel şi chip, pentru că am rămas ortodocşi, câtă ură! De ce atâta ură, de ce 
atâta umblătură? Pentru că asta vor, în fond: să ne scoată din credinţă, să ne 
scoată din har, să ne scoată de sub lucrarea pocăinţei. Un popor care se 
pocăieşte e de temut demonilor. Nu unul care vorbeşte, nu unul care scrie, nu! 
Omul care se pocăieşte alungă demonii. Când te pocăieşti cu adevărat eşti de 
temut demonilor. 


Vai de mine, ce a făcut Maria Egipteanca? Şi ce nu se bucurau [demonii] în 
privinţa e€1... A terfelit-o pe ea, dar a terfelit atâția cu ea. Jubila [diavolul]! 
Frumuseţea care a făcut-o Dumnezeu - că [diavolul] n-a creat nimic şi n-are 
nimic [al lui] - a făcut să fie pricină de păcătuire şi sminteală cu atâţia! Vă daţi 
seama? Ajungem în punctul în care oamenii mergeau la Ierusalim la Sfânta 
Cruce ca să se închine. S-a urcat pe vapor şi a dărâmat toţi bărbaţii ăia în păcat. 
[...] Vă daţi seama, pe toţi i-a făcut praf şi ce nebunii n-a făcut, că avea să spună 
mai târziu. Jubila dracul! Și câți n-a dărâmat, prin ea. Dar, iată, pentru cei 
păcătoşi a venit Mântuitorul Hristos! lată puterea transfiguratoare a pocăinţei, 
iată puterea aceasta! Şi ajunge, efectiv, în faţa Sfântului Mormânt nu poate să 
închine, şi face făgăduinţa în faţa icoanei Maicii Domnului, ca urmare a 
mustrării de conştiinţă, că “ştiu de unde mi se trage“. Vă daţi seama? Toţi au 
auzit de Hristos. Chiar dacă neagă, că n-au de-a face, toţi ştiu. [...] 


A ajuns să facă făgăduinţa, a intrat şi pe urmă s-a dus să se pocăiască. Cât avea 
să se chinuiască, cât a pătimit? N-a părăsit terenul de luptă. La ce înălțime a 
ajuns Sfânta Maria Egipteanca?! Urlă, se cutremură iadul. Dacă n-ar fi trecut 
prin păcatele astea - nu înseamnă să justificăm - n-ar fi o pocăință pe măsură, ca 
pocăinţa presupune şi o luptă pe măsură păcatului care s-a făcut. lată, ce zice 
dracul? Dacă ştiam eu că ajunge în halul ăsta, că o întărât atât de tare împotriva 
noastră, dacă ştiam eu că se căieşte atâta şi plânge atâta, dacă ştiam că atât de 
mult se îndârjeşte, o lăsam mai moale, îi dădeam un soţ mai bun, mai scăpam un 
avort, îi mai dădeam un serviciu, mai se certa cu o colegă, mai se drăcuia, mai o 
duceam în societate, mai boteza pe unul, mai spovedea aci, o băgam la sectari, 
ştiam eu, o luam altfel, dar n-ajungea Maria Egipteanca. Era o scriitoare bună, 
era o împărăteasă, dar nu era Maria Egipteanca. Puterea pocăinţei! 


Tâlharul de pe cruce a văzut primul Raiul. De aceea, ochi şi urechi la valoarea 
pocăinţei care rezultă din Evanghelie, şi pe care Domnul Hristos o subliniază. 


Şcoala suferinţei 


De aceea, oamenii în ţara asta, dându-și seama de valoarea pocăinţei, au 
îndrăznit pentru... “Doamne, ţi-am dat cei mai buni fii ai neamului“, zice. A 
căutat suflete curate, suflete pure, care căutau un proces de transformare 
lăuntrică, în care să vieze cele mai frumoase şi mai pure calităţi de român, de 
creştin - “primeşte jertfa lor“. lată conştiinţa înaltă! Numai că oamenii ăştia nu 
erau pricepuţi, ăştia sunt prigoniţi, aruncaţi, pentru că pocăinţa presupune efort, 
de a renunţa la voia ta, la plăcerea ta, la gândul tău, efort până la suferinţă, şi o 
suferinţă de durată. 


Spunea Părintele Arsenie Papacioc: “suferinţa - singura catedră supremă de 
teologie“. Dacă o spun cu, par caraghios. 


Aţi văzut, Părintele Calciu Dumitreasa spunea: “credeţi-mă, că dacă n-aş fi 
suferit atât de mult, n-aş fi putut să iubesc atât de mult, n-aş fi putut să iubesc cu 
atâta uşurinţă“. 


Părintele Iustin Părvu: “tocmai pentru că m-am împletit atât de mult cu durerile 
acestor oameni şi ale neamului ăsta, d-aia îi înţeleg şi nu mă pot desprinde de 

Suferinţa e o şcoală în cadrul pocăinţei adevărate. lată ce diferenţă între un 
ascet, între un călugăr, între un duhovnic, între unul care pătimeşte [şi unul care 
nu]. Pe cine iubeşte Dumnezeu îl încearcă, Dumnezeu ştie de dinainte, dar tu să 
nu te îndoieşti că eşti pe calea cea bună. Aşadar nu ne e ruşine să nu căutăm la 
toate “transcendentalismele” astea, să nu căutăm la toate maimuţărelile astea, nu 


trebuie să trădăm ca iubirea, iubirea, iubirea... E “iubirea” desprinsă de adevăr, 
“iubirea” desprinsă de pocăinţa. Pocăinţă, v-am spus, îţi deschide calea vieţii. 
Pocăinţa te face să distingi între realitate şi Adevăr. Pocăinţa îţi deschide ochii 
sufletului. Un om care se pocăieşte nu-l întorci tu de la ale lui. 


Aşadar sunt şi trepte de pocăință. Nu încercaţi să aveţi o pocăință ca a 
monahilor şi nici monahii să nu aibe o pocăință că a mirenilor. Fiecare este în 
rostul şi în locul lui. E foarte important lucrul acesta, ca fiecare să-şi ducă 
crucea lui. Fiecare om are o constituţie şi o înzestrare, un rost existenţial, un 
destin, nu predestin. Să se conformeze voii lui Dumnezeu, şi trebuie să lucreze 
talanţii puşi în el, acolo unde ne pune Dumnezeu. Fiecare în locul în care se află 
să-şi poarte crucea pocăinţei. 


Realitate şi adevăr: care e salvarea României? 
Pocăinţa nu rămâne zadarnică 


Și atuncea asta am vrut să vă spun: ţara are nevoie de oameni care să se 
pocăiască cu adevărat. 


Mă gândeam: realitatea - e dezastru. “Ştiţi cine e prim-ministru?“, “Aţi aflat 
cine este la Externe?”, “Aţi aflat cine este la...“, “N-am aflat“. Realitatea este 
dureroasă. Dar altul e Adevărul. Spuneam cuiva că Adevărul nu este că evreii l- 
au vândut pe Hristos” şi au ieşit afară. “Hai părinte, te-ai prostit!” Nici n-au 
aşteptat şi au ieşit afară. Asta e realitatea crudă. Adevărul e Hristos! Ei caută să 
pună accentul pe realitate. Că am descoperit aia. Asta e realitatea ruşinoasă, 
crudă. Adevărul e Hristos. Diavolul mută mereu accentul pe realitate. Realitate, 
realitate, “ce-am văzut“, “ce-am simțit“, “ce se spune” şi d-astea. Realitatea 
poate să fie şi un patriarh, care să conducă prost, da! Am mai avut, aţi văzut, 
trădători, masoni, s-au luptat unii cu alții. Poate să conducă prost, da? Asta e 
realitatea: că oamenii vor suferi, că e sminteală, dar Adevărul nu poate să-l 
alunge, Adevărul nu poate fi pierdut, Adevărul e Hristos. [...] Adevărul este în 
profunzime. De-asta nu poate fi furat. 


Cine se pocăieşte este pe o cale de nezdruncinat. Dacă noi avem o pocăință, ne 
ducem la o revigorare şi omul se regenerează, harul lucrează o reaşezare a 
puterilor sufleteşti pe calea adevărului şi a puterii şi a biruinţei luminii în om, 
dar prin pocăință! D-aia Domnul ne-a deschis calea aceasta. Asta e calea omului 
celui nou. Omul nou în care să vieze toate astea. Mâine e sărbătoare, nu se 
fumează, nu se joacă, nu aşa. la să veniţi cu aşa ceva. Nu mai sunt oameni, nu 
mai sunt puri sufleteşte, nu mai sunt curați. Păcatul, sufletul... Astea sunt 
punctele cardinale unde trebuie acţionat... Nu se mai strigă aşa ceva... D-asta 
suntem refractari, că mergem după ce rentează: “Ce v-au dat aia mă?“, “Nouă 
ne-a dat o găleată la alegeri, nouă ne-a dat un sac de cartofi“. Cu asta se merge. 


Dar câtă vreme omul nu mai este sensibil la aşa ceva, vorbim aproape degeaba, 
însă adevărul nu-nseamnă că nu există. Și mă uitam, România e dezastru, da! 
Da, realitatea arată că e dezastru, pentru că răul şi-a format structuri. 
“Ministerele sunt în mâna noastră, aia în mâna noastră, aia în mâna noastră“. Ce 
vor să facă ăştia? “E imposibil, totul e în mâna noastră!” Răul şi-a format 
structuri, terestre, pe orizontală. Dar realitatea nu e Adevărul, ei neagă 
Adevărul. Noi suntem adevărul! Spun unii: “noi suntem Mesia”. Nu, nu, nu, 
asta s-o credeţi voi şi alţii ca voi! Adevărul este altul! 


Cine se gândea, cine arată din trecutul lui Saul că avea să devină Pavel 
Apostolul? Nici el, nici rudele lui, nici nimeni nu gândea că dintr-un prigonitor 
avea să ajungă mare Apostol pe fondul unei pocăinţe... 


Se ducea la groapă cortegiul fiului văduvei din Nain. Toţi îl plângeau. 
Realitatea... asta este. Nu zic să facem abstracţie de ea, ci să nu rămânem 
înţepeniţi în ea, să nu ne sperie realitatea în ultimul hal, să nu ne ia nădejdea! 
[...]. Realitatea este cel mai mare pericol şi diavolul ne fixează pe realitate, pe 
simţuri, pe tot, pe numere, pe crotale, pe interviuri, pe coduri.. [să fie] cât mai 
mai sigur, cât mai precis. Nu, nu, nu, adevărul nu poate fi circumscris aici. 


Vine Mântuitorul din partea ailaltă cu alt alai. Două cortegii: unul mortuar şi 
altul al vieţii. 1 s-a făcut milă de ea. Cine se gândea cu o clipă mai înainte ce 
avea să se întâmple? Şi atuncea, iată: “Fiule, ţie îţi zic: scoală-te!”. Asta e 
România! Depinde de adevăr, să o raportăm la adevăr. De aceea, aceştia au fost 
convinşi că jertfa lor nu e zadarnică şi toţi care sufereau şi temniţă, şi moarte, şi 
toţi martirii, şi toţi care se pocăiesc cu adevărat ştiu că e ochiul lui Dumnezeu, 
pentru că Dumnezeu la adevăr se raportează, nu la realitate. Ştiţi, adunăm 
picături... [...]. Nu merge cu aşa ceva, şi atunci iată diferența. Şi noi tot 
alergam... De ce? Cică suntem slabi la păcat. Ferească Dumnezeu! Vi le spun 
ca să le aud chiar eu.. Asta este diferenţa între realitate şi adevăr şi am vrut să o 
subliniez sub aspectul acesta: “Băi ăştia mi-au propus o funcţie, eu câştig la 
chestia asta şi cu asta pot să ajut şi pe alții. După mintea ta! Adevărul se 
măsoară altfel. “Cel ce vrea să vină după mine...”. “Păi de la anu”, “după 
alegeri“, “după examen“. Nu, nu, nu! “Cel ce vrea să vină după Mine, să se 

lepede de sine, să-şi ia crucea şi să-Mi urmeze Mie“, “în duh şi-n adevăr“. 


Să ne fie frică să mai scăpăm o zi. Doamne! Măcar s-a ajung acasă, să mai fac 
un Paraclis... Când poporul român se aşază autentic la pocăință, Dumnezeu va 
ridica oameni invincibili. Pocăinţa nu rămâne fără rezultat. Dragii mei, mic sau 
mare, numeros sau unul singur, la arătare sau în ascuns, păcatul are efecte. 
Nimeni nu poate să rămână lipsit de efectele păcatului. Doar pocăinţa rezolvă 
aceasta. E singura cale pe care a lăsat-o Domnul Hristos: o pocăință întru lisus 
Hristos, o pocăință în Biserică, o pocăință sub epitrahil, o pocăință “în duh şi-n 


adevăr“. Nu putem scăpa de efectele păcatului! Şi încearcă şi unii şi alţii, “că 
ştiu eu“, “că s-a vindecat“. N-aveţi decât! Vă înşelaţi! Până la groapă, dar mai 
departe nu merge. E nevoie să ne deşteptăm, e nevoie de pocăință, şi pocăinţa îţi 
dă curaj, îţi dă râvnă. Pocăinţa a îndârjit-o [pe Maria Egipteanca], n-a părăsit 
pustia. Lupta cu tine însuţi înseamnă pocăință, de aceea e un act de mare curaj 
actul de pocăință. Şi cu cât eşti statornic, cu atât mai mult te întăreşti. [...] Ai 
exemple din Pateric, din Limonariu, din Sfinţii Părinţi... 


Le venea greu să părăsească temniţele, de ce? Simţeau că vor pierde ceva, de 
ce? Pentru că oamenii nu voiau să fie daţi jos de pe cruce. Spunea Mitropolitul 
Hieroteos Vlachos [sau Arhim. Sofronie Saharov, n.n.]: “să nu te dai jos de pe 
cruce, să fii dat jos de pe cruce“. 


Nu accepta să te dai jos de pe cruce, ci să fi dat de pe cruce. Doar mort să fi dat 
jos de pe cruce, de alții, dar tu nu. Ține-ţi crucea căsniciei, ţine-ţi crucea 
călugăriei, ţine-ţi crucea fecioriei, ţine-ţi crucea ascultării, mai ales ascultarea. 
Și ne-a arătat ascultarea cum nimeni altul, şi smerenia, dar rău o mai înghițim. 
“Da” altfel nu se poate, părinte?“, “da” am citit eu undeva că...” toţi venim cu 
aşa ceva! “Nu, ca la Sfinţii Părinți am citit“, “Daa!”. Nu vă supăraţi pe mine că 
am procedat în maniera asta, dar asta cere Hristos, Domnul. 


Haideţi să ne întoarcem la icoana bizantină, să nu ne fie ruşine cu ţinuta 
ortodoxă! Poporul român are nevoie, şi va primi putere. Pocăinţă nu rămâne 
zadarnică niciodată. Este răsplătită direct de Dumnezeu, pocăința aceasta în 
Hristos, Domnul. Şi anume, ca să regenerăm o ţară, iată genul de pocăință la 
care trebuie să venim. Este arma care nu poate să ne-o fure nimeni, este arma a 
noastră oriunde vei fi. Păziţi-vă în schimb, şi nu amestecați una cu alta că nu o 
să mai aveţi discernământ. Să mergem pe calea aceasta cea strâmtă şi îngustă, că 
ea sigur duce unde trebuie, chiar dacă-i spinoasă. Asta te autentifică. Suferinţa 
te autentifică. [...] Plăcerea nu fi sigur de ea, mai ales plăcerile astea, 
parfumurile astea, Oriflame, rujuri, toate! Să fim foarte atenţi. [...]. Şi câte 
forme nu sunt. 


Lepădarea de sine e un act de mare curaj, dar cum ne-o cere Domnul Hristos şi 
nu după oricine. Mulţi se leapădă, dar nu de sine, şi nu pentru Hristos! Atunci 
asta ni se cere nouă astăzi. Nu e altă cale. 


Te vei regăsi pe calea pocăinţei cu toţi cei care s-au pocăit în duh şi-n adevăr. 
Există şi o comuniune. Intri în comuniune cu toţi sihaștrii, şi cuvioşii, şi martirii, 
şi cu toţi cei din veac. Intri în comuniune vie cu ei. Hristos Domnul spune: 
“Drepţii de vor şi muri, vii vor fi“, iar altora: “lasă morţii să-şi îngroape morţii 
lor“. [..] Făcea glume? Nu dom'le, era Dumnezeu! Păcatul aduce moartea, şi 
mai întâi moartea sufletească a adus-o. “Păi n-ai văzut că a mâncat din măr şi a 


murit?“. [Ba] a murit, era moartea sufletească, dar avea să fie şi moartea 
trupească. Deci poţi să fii mort sufleteşte, dar nu mort trupeşte. lată realitatea: n- 
a murit, dom'le că era viu. [Dar adevărul]: era mort de viu. Şi Mântuitorul, 
Adevărul, spune: “lasă morţii să-şi îngroape morţii lor“. Orbi, orbi călăuziţi de 
orbi în groapă ajung. Şi noi suntem luminătorii lumu. Nu “iluminaţii”, 
illuminaţii, ei conduc lumea, dau directive peste tari, peste oceane, peste mări, 
peste popoare. Noi nu mai avem astăzi structuri ale binelui. Dacă apare astăzi o 
grupare creştină - avem Biserica, dar nu e o grupare - dar dacă, în lumina 
acesteia, am avea structuri în medicină, în învăţământ, tineri... Ar fi cele mai 
atacate. Dar nu uitaţi pocăinţa aceasta pe care ne-o cere Domnul lisus Hristos, în 
duh şi-n adevăr. Ne cere să nu te sperii de ceea ce este. 


România..? Ce mai ziceţi de Lazăr, cel a patra zi a înviat? “Domnile e 
îngropat“. Şi surorile: “dacă ai fi fost aici“, “dacă ai fi fost Tu, fratele nostru n- 
ar fi murit“. Aşa este, îl plângeau, credeau asta, dar în felul lor. Când a zis: 
“unde l-aţi pus?“. “Doamne, dar e de patru zile, miroase“. “Nu ţi-am spus că 
celui care crede toate îi sunt cu putință?“. Zice: “crede!“. Dar în maniera în 
care ne-o cere El: “Crezi?“. “Cred!“. Nu ca jurământul militar de astăzi, ca 
jurământul la medicină de astăzi, nu [...] jurământ ţigănesc! Şi într-adevăr erau 
patru zile, şi intrase în putrefacție. Aşa că nu [doar] cum e acuma România. 
Poate să fie şi inundată, poate să fie şi făcută praf, dacă Domnul Hristos zice: 
“ridică-te!”... Planul adevărului este altul. 


Părintele Arsenie Papacioc spunea: “de-aceea sunt aşa de optimist în privinţa 
neamului nostru, pentru că este un neam născut şi crescut pe Cruce“. Dar el ştia, 
ca om care şi-a asumat crucea: Crucea precede Învierea, şi nu este Înviere fără 
Cruce. De aceea avea încredere în martirii şi toți sfinţii. Nu pot să fie batjocoriţi. 
“Nu-s sfințiți la timp“, “nu-s canonizaţi la timp“, “uitaţi, sunt luaţi peste picior 
de nu ştiu cine“, “sunt neglijaţi de noi, de unii de alţii“, dar din cartea vieţii, 
cine-i mai şterge de-acolo? 


Cu ce Îl câştigăm fulgerător pe Dumnezeu? Să ardă inima în noi...! 


Dacă dracu” notează: “a-njurat“, “a clevetit“, “a poftit” şi aşa mai departe, 
credeți că Dumnezeu nu notează orice gând bun? Şi mai ales să ştiţi că pe 
Dumnezeu nu-l câştigăm cu nimic decât cu o inimă înfrântă şi smerită. 
Dumnezeu ia aminte fulgerător la inima ta. Nu ne cere biruinţe fraţilor, că nu stă 
în puterea noastră, ne cere o căinţă autentică, o pocăință. Pe aia o primeşte, 
fulgerător o primeşte! 


Să înţelegem pocăinţa ca înviere, să înțelegem pocăinţa ca soluție pentru Rai. 
“Unul dacă se pocăieşte cu adevărat în casa voastră...“, la asta se referă. Nu poţi 
ajunge drept şi purificat decât prin actul pocăinţei. lată ce avem de făcut. Vrem 


să regenerăm ţara, în lumina Adevărului vorbim. Realitatea e dezastruoasă. În 
biserică, în armată, în realitatea socială e dezastru, în spitale e dezastru, în 
învățământ e dezastru. Dar Adevărul altul este. Ne raportăm la Adevăr. 
Indiferent cât vei pătimi, indiferent cât te va costa. Avem nevoie de astfel de 
oameni. Realitatea: erau desfiguraţi, erau împuşcaţi, aruncaţi pe străzi. Adevărul 
ce era? Se întărea ceata cerească. 


Părintele Iustin: “Măi, când a murit Părintele Arsenie Papacioc, am simțit că mi 
s-a dus toiagul bătrâneţilor mele“. “Realitatea”, da? Dar imediat a continuat: 
“Dar lasă, măi, că fac ceata bună acolo sus“. 


Vedeţi ce-nseamnă? Să ardă inima în noi pentru a fi în ceata aceasta a lui 
Hristos. Să ardă inima în noi să fim batjocoriți pentru Hristos, să ardă inima în 
noi pentru Ortodoxie, să ardă inima în noi pentru istoria sfântă a ţării, să ardă 
inima în noi pentru un paraclis. Nu trebuie nimenea să ştie. Să te închizi în 
camera ta, acolo. “Tu când te rogi, roagă-te în ascuns”, adică în inima ta,” în 
duh şi-n adevăr“. 


Și dacă situaţia o cere, cine are duh de mărturistit, va mărturisi, şi ştie şi ce va 
pătimi. Fiecare să facă ce are în dreptul lui de făcut. Avem o singură misiune, să 
avem o pocăință cum ne-o cere Domnul, la locul nostru, şi unde ne aflăm 
fiecare: călugarul-călugar, mama-mamă, tata-tată, indiferent ce spun unii şi alții. 


Poţi să ajungi o otreapă în ochii societăţii, poţi să ajungi ca o cârpă lepădată, să 
nu ajungi în ochii lui Dumnezeu. Ca toți lepădaţii şi sfârtecați şi prigoniţii... 
[...] Că cine ia o cale din asta a curajului, vai de mine ce este pe el.. Dar “nu vă 
temeți turmă mică, Tatăl vrea să vă dea vouă împărăţia“. Privind la Hristos am 
putea să străpungem aceste neputinţe. 


Pocăinţa îți dă foc în inimă, pocăinţa îți dă curaj, pocăinţa alungă metodele 
omeneşti de a soluţiona problemele tale, pocăinţa te poartă pe alte meleaguri de 
percepţie şi de simţire. Pocăinţa atrage harul lui Dumnezeu care este invincibil, 
şi asta este scopul nostru, mila Lui, adică harul Lui. Şi unde e harul lui 
dumnezeu, nu vă îngrijiţi ce veţi spune, ce veţi răspunde. Dar fiți atenți să 
înţelegem tot în planul Adevărului, nu al realității. Realitatea: “Şi veţi fi daţi şi 
de fraţi, şi de părinţi, şi de rudenii. Şi unii dintre voi veţi fi daţi la moarte“, [...] 
“dar nu vă temeţi, că vă voi da gură şi înţelepciune şi veţi răspunde la toţi 
potrivnicii vostrii“. Şi s-au convins toţi. Dar nu-nseamnă că o să vă scutesc. 
“Păr din capul vostru, nu se va clinti fără ştirea mea“. 


Pentru omul care se pocăieşte nici nu poate să se prezinte la Dumnezeu tuns, 
ras, frezat, nu merge în maniera asta să intrăm, ca martorii lui lehova, ştiţi să 
intrăm cu mieluşeii, în turnul de veghe. Nu! Mă uitam: ce să spun la oamenii 
aceştia, sunt călugăr. Ştiţi, călugărul şi baia, călugărul şi oglinda, călugărul şi 


maşina. Încercaţi în familie să faceţi pe călugărul: “nu mă mai spăl, am închis 
baia“, “ştiţi televizorul nu-l mai am de mult părinte, dar să ştiţi că...“. “Domn'le 
vezi unde eşti“. Şi invers, călugărul a început “mai las-o mai aşa că-s împuţit“, 
“mai 1es în societate“, “unde să merg cu jaful ăla de Logan, mai iau un Audi A4 
mai bun“. Vezi, şi începe fiecare să fie altfel. Să nu luăm fiecare modul de viaţă 
al celuilalt. De aceea vreau să zic, să nu confundăm, să mergem pe căile acestea 
pe care le-au lăsat Sfinţii Părinţi. Dar e greu, asta cere eforturi şi suferință. Dar 
numai suferința e singura catedră, suferința deschide ochii, suferinţa te 
autentifică, suferinţa te aseamănă cu Hristos. Cruciat - suferinţa prin cruce, nu 


altcumva. 


Începe cu tine, nu-i judeca pe alţii, lucrează statornic şi va lucra harul! Poartă-ţi 
crucea până la sfârşit! 


Și atuncea uitaţi dragii mei, acesta este cuvântul meu: să ne îndemnăm unii pe 
alții pe această cale. Ştim-nu ştim, ne vedem-nu ne vedem, dar trebuie să ajutăm 
țara, trebuie să ajutăm Biserica, să trăim după cum ne învaţă Domnul Hristos. O 
pocăință autentică - poate să nu te înţeleagă duhovnicul, poate să nu te înţeleagă 
oricine, realitatea asta este - dar te înţelege Dumnezeu. Nu faci nici abstracţie de 
acestea. Nu, sileşte-te pe cărările acestea, că Dumnezeu va lucra. Harul acesta 
care va lucra pe cărarea pocăinţei este unic şi invincibil. Asta nu poţi să-l 
dobândeşti nici prin yoga, nu poate să-l dea nici Bivolaru şi nu mai ştiu care, ori 
alții. “Păi ne-a vorbit şi Grig despre smerenie, părinte, degeaba ziceţi de el“. 
“Uite ce este, poate să-ți vorbească, şi eu vorbesc, şi suntem străini tare de 
adevăr“. E vorba de harismă, nu e dată oricui! Trebuie să facem distincţia... 


Păcatul îţi fură libertatea, te duce spre moarte, aduce nelinişte. Toată neliniştea, 
să ştiţi că-şi are izvorul în păcat, şi toată dezordinea socială îşi are rezultatul în 
dezordinea fiecăruia dintre noi. Vorbeşti de dezordine socială, nu poţi să zici că 
din cauza lu” ăla. Societatea. Şi atuncea dacă vrei să vorbeşti de societate trebuie 
să pleci de la tine, să începi cu tine, să faci educaţie cu tine. E mare lucru. Asta 
trebuie să începem să vedem cum putem fi real, utili în duh şi adevăr societăţii, 
nu după realitățile astea. “Nu-nţeleg de ce soţia mea e aşa... Nu înţeleg de ce 
soţul meu e aşa...”. Nu-nţelegi tu de ce, dar ia începe cu tine în felul ăsta, şi nu 
te îndoi, nu o zi sau două. Fii statornic, va lucra un har, ceva se va petrece cu 
mecanismul tău lăuntric. 


Asta am vrut să vă zic: să nu ne biruiască realitatea, ci să urmărim Adevărul. Să 
nu ne încredem în ce vedem, ce simţim, ce pipăim, să ne încredem în cuvântul 
lui Dumnezeu. Să nu mai amânăm pocăinţa, ci să ne uităm la Sfinţii Părinţi, şi 
mai ales la ei. Să nu-i mai judecăm pe cei care ne poartă pe alte cărări decât ne 
învaţă Evanghelia, nu, ci să căutăm să o lucrăm chiar noi, pentru ca să ştiţi, şi 
duhovnicul se îndreaptă prin ucenic de foarte multe ori. Harul este cel care 


[lucrează]. Totul este să te plasezi pe linia aceasta, indiferent de unde te afli şi în 
ce punct social. Dumnezeu vede, şi dacă pentru Dumnezeu porţi crucea aceasta 
şi n-ai divorţat, şi n-ai abdicat, şi suferi şi [nu primeşti vorbe ca astea:] “nu vezi 
cum arăţi“, “nu vezi ce faţă ai“, “nu vezi mă că ai pierdut totul“, “nu vezi cu ce 
te-ai ales“. Dacă pentru Hristos faci asta ca o cruce, ia seama că diavolul foarte 
mult vrea să pici pe calea asta, să te înfrângă, să te doboare. Pe călugăr [să-l 
doboare] după 20 de ani, pe duhovnic după 50 de ani, pe ăla să-l smintească 
după nu ştiu câte vreme. Deci căutați să rămâneţi statornici pe calea aceasta. 
Rugaţi-vă lui Dumnezeu să vă dea putere şi răbdare, căci Dumnezeu mai ales la 
aceştia care se pocăiesc cu adevărat ia aminte. Pe EI Îl cucerim mai ales cu 
această atitudine de rugăciune şi de pocăință. Dumnezeu să ne ajute tuturor şi 
mai ales pe aceste cărări să ne regăsim cu toţii, în duh şi-n adevăr. 


Și ţara, v-am zis, aşa n-o să piară. De-aicea apare salvarea într-adevăr, şi nu mai 
zice: “realitatea uite cum arată“. Adevărul este altul. Cum spunea părintele 
Arsenie: “sunt optimist, nu vă daţi seama cât sunt de optimist în privinţa acestui 
neam“. Și el a spus: “suferinţa e singura catedră supremă de teologie“, deci în 
duhul acesta, pentru un popor născut şi crescut pe cruce. Şi el ştie că crucea 
purtată în duh şi-n adevăr duce la înviere. Aşadar, dacă vrem învierea ţării, să ne 
purtăm crucea. Să nu fugim de ea, ca să nu ne asemănăm cu celălalt. Ferească 
Dumnezeu! Cunoşti un om după cum îşi poartă crucea. A lepădat crucea, 
indiferent cum o motivează el, nu mai e pe cale. 


Să dea Dumnezeu să rămânem cu toţii pe cale până la sfârşit. Amin!” 

“Mare atenţie la dezbinare! Diversiunile ne nenorocesc astăzi!” 


“Ceea ce nu faci şi nu dobândeşti în timpul Postului, nu vei face nicidecum în 
afara lui! Să nu uităm pentru Cine ţinem Postul!“ 


Ascultarea este în lumina Adevărului, ascultarea de Dumnezeu. Pentru călugări 
ascultarea înseamnă să intri în foc, să faci ce-ţi spun, te duci..., fără “s-ar putea”. 
În asemenea duh, Dumnezeu nu îngăduie orice fel de încercări. E adevărat că 
depinde şi la cine faci ascultare. 


Ascultarea duhovnicească (de Dumnezeu) merge şi în moarte, este nelimitată 
(cum au făcut mironosiţele), este valabilă şi în viaţa aceasta şi merge şi dincolo 
de viaţă. 


Ascultarea înseamnă raportarea mea totală, în cuget şi în toată acţiunea mea de 
viaţă, către Dumnezeu. 


In viaţa monahală ai povăţuitor: mă pun în mâna stareţului, a duhovnicului, şi în 
slujba ierarhiei. Realitatea-i una, Adevărul e altul. Asta-i cheia pentru care nu 
pică Biserica: este condusă de Hristos! 


Ascultarea te menţine în Adevăr; înseamnă o cunoaștere, în timp îţi va provoca 
o transformare lăuntrică, e un proces duhovnicesc, îţi formează discernământul, 
te duce la integralitatea cu ceilalţi, toate acestea au un rost asupra ta. 


In viaţa lumească înseamnă ascultarea de Biserică, de duhovnic; nu suntem ai 
nimănui; fiecare să se conformeze în locul în care se află, la rânduiala pe care o 
poate duce. 


Sunt şi cazuri, sunt şi excepţii, dar nu sunt pentru oricine; în formă lumească 
[aparentă], se poate să fii în neascultare, însă tu să rămâi în duh şi adevăr. 


Tu să te sileşti din inima ta să faci voia lui Dumnezeu, acolo unde te afli. Nici să 
faci ascultare oarbă, fără socoteală. 


Credinţa, în ascultare, e mai mare decât cunoaşterea, căci raţiunea cauta să ia 
locul de multe ori ascultării. 


Am ajuns slugi în ţara noastră, pentru că hpsa de credinţă, de pocăință, de 
ascultare sau falsă ascultare au consecinţe la nivel de colectivitate, de ţară, de 
neam. 


Cred că astăzi Dumnezeu va face la fel ca şi cu Faraon: va aduce plăgi asupra 
puterilor de azi, mai multe ca cele 10 plăgi asupra lui Faraon, deoarece îi 
prigonesc atâta pe creştini; şi ne sufocă, ne cipează, ne numerotează, ne sâcâie 
pe toate fronturile; dar au şi prin cine... 


Va da plăgi acestor oameni deştepţi, bogaţi, acestor structuri, guverne, şi o să-i 
ruşineze mai mult decât pe Faraon; nici ştiinţa, nici tehnica, nici cultură, nici 
armata nu vor putea rezolva plăgile acestea; ci doar omul de credință! Numai cu 
credinţa poţi face faţă, legată de pocăință. 


Dumnezeu va îngădui plăgi peste omenire, pe care nici banul, nici tehnica, nici 
puterea politică nu vor avea cum să le soluţioneze, oricât de siguri ar fi acum pe 
el. 


Nu e viaţa în mâna omului şi nu “ei” fac ordine, nu sunt invincibili, aşa cum vor 
să pară, că ei fac ordine: “Noua ordine mondială...”; mare atenţie! Nu vă lăsaţi 
înfricoşaţi de realitate, rămâneţi în Adevăr! 


Părinte, cine propovăduieşte insistent rugăciunea în comun cu luteranii, cu 
catolicii, copții 

catolicii, copţii...); nici pe timpul lui Ceauşescu nu era atâta “pupătură” cu 
oamenii aceştia şi era ortodoxia mai sănătoasă, deşi erau sub ameninţare, sub 
arestări; 


Nu am nimic cu ei, în sine, da, domnule, ne ajutăm, dar nu te măriţi cu el, nu te 
culci cu el... Nu-i o ruşine? Cum apărăm noi Ortodoxia aici? 

Nu urâm pe nimeni, dar lucrurile acestea ştim ce perfide sunt şi cine e în spatele 
lor. De aceea avem asemenea reacţie. 


Măcar să ne păstrăm dreapta credinţă, să nu avem lepădare de credinţă, dacă 
altele poate nu avem. Nu condamnăm pe nimeni, mă condamn pe mine, dar... 
ferească Dumnezeu să păţim aşa ceva! Eşti cum eşti, suntem cum suntem, dar... 
până aici, până la credinţă, măcar asta să o avem! Şi pentru asta, Dumnezeu o să 
ne scoată din altele. 


Dumnezeu ştie că este greu să creşti azi un copil, ştie că e greu azi pentru soţie, 
ştie că e greu într-o societate ca asta să mai mergi într-un mijloc de transport, 
ştie că e greu în toate... 


E dezastru ce se întâmplă şi cu copiii prin şcoli - exemplul fetiţei căreia colegul 
îi arată fotografii indecente pe telefonul mobil. Tu îl educi acasă, dar acolo ce 
să-i mai faci? 


Vom avea de pătimit! Pentru credinţă să fii binecuvântat dacă pătimeşti pentru 
ea... E foarte greu, nu-i deloc uşor! Nu cu absurditate, dar rămâi, domnule, în 
ale tale! 


Păi ia să vin şi eu aşa, în mânecă în scurtă, că mi-era cald... sau lucruri de felul 
ăsta. Că închidem ochii... Nu închidem! Nu vă supăraţi, am terminat! 


Unde sunt sfinţii noștri, unde sunt mucenicii noştri, unde sunt martirii noştri? 
Dintr-o dată aşa am uitat de ei... 


Ferească Dumnezeu cu “slujitul”. Nici nu vreau s-aud: “slujbă cu...”. Nu ne 
rugăm cu ei, sfinţii nu se rugau cu ereticii, îi dădeau afară, la o parte. Distincția 
asta nu a fost făcută degeaba. Şi Domnul Hristos a fost răstignit între tâlhari, dar 
nu a fost un tâlhar. 


Unde mai e tăria noastră, unde e mărturisirea noastră, unde mai e credinţa 
noastră dacă facem aşa? Păi atunci te va părăsi Harul! Uitaţi-vă în canoane 
pentru astfel de încălcări. Ce pedepse se dădeau în Pravilele vechi, până unde se 
mergea, fiindcă dacă nu pui un hotar... 


Nu să scoatem vreo hârtie ca să se poată justifica slujba pentru sinucigaş. Să se 
facă distincţiile, să se păzească şi viu şi mort ca să nu calce canoanele Bisericii. 
Dar nu, noi ne permitem! “Că ce, dacă am un decolteu mai mare aşa, parcă ţine 
de mântuire?”. Tu nu ştii cum te mântuieşti, că pentru fiecare gând diavolul 
notează... Contează foarte mult să te păzeşti! Și lăsaţi, că or să vă zică unii şi 
alții, mai ales astăzi... N-au decât să zică! Dar n-o să vă păgubiţi! 


Parcă prea dintr-o dată am devenit uşi largi la toate mizeriile... Occidentul asta 
vrea: păgânizarea ortodoxiei, păgânizarea peste tot. Invazia păgână este în 
floare! 


După ce ţi-ai spovedit păcatele, preotul nu-ţi spune rugăciunea de dezlegare, 
însă îţi spune să te împărtăşeşti. II părăsim, mai intrăm în acea biserică, cum 
procedăm? 


Nu-l judeci pe preot, vorbeşti, discuţi cu el; dacă crezi că preotul a greşit într-o 
privinţă, încearcă să vorbeşti cu el, să ai bună cuviinţă, să ai cuget smerit, nu să 


pleci imediat în altă parte. 


Sunt situații când nu-l dezlegi - alți duhovnici, Părintele Arsenie, Părintele 
Stăniloae îşi permit să se mai abată de la canoane, că au trecere la Dumnezeu, 
au autoritate duhovnicească; 


Eu nu mă iau după preotul cutare că a ieşit din canoane; eu merg pe calea mea, 
după canoanele Bisericii, îmi urmez urcuşul meu, merg pe linia ascultării şi a 
Bisericii până capăt acea autoritate, dacă voi fi vrednic vreodată, şi o să am 
lumina şi harul să pot să aplic ceea ce este de aplicat tot pentru salvarea acelui 
suflet. Dar nu pun măsura mea. 


Preotul e preot, rămâne preot indiferent ce ar fi; dar dacă sunt totuşi probleme, 
dacă ai îndoieli, caută să procedezi cu bunăcuviinţă, cu rugăciune, cu smerenie, 
să-i explici părintelui, ceri dezlegare ca să pleci în altă parte...; dar nu gata, 
dacă nu ţi-a convenit ceva, îl vorbeşti de rău şi arunci cu zoaie în el. 


Legat de cardurile cu cip: Nu cunosc eu amănunte despre cipuri şi din astea. Dar 
ce se întâmplă? Aş vrea să văd şi cine pune întrebarea asta... Fiindcă poate să 
fie unul necununat [sau cu probleme de acest gen] care vrea să vadă ce zice 
părintele Amfilohie, că se filmează şi dă pe internet... Nu aşa! Oricum, ne 


trebuie şi o cercetare a astfel de lucruri. Sunt lucruri care nu se cunosc aşa dintr- 
o dată. 


Un duhovnic bun, un om al bisericii, cunoaşte tactica vrăjmaşului, ştie din 
partea cui vin astfel de lucruri şi unde pot duce şi dintr-o dată nu se poate avea 
încredere. 


Însă nu se pot da aşa răspunsuri aşa, pe moment, “ca la tarabă”, ci răspunsurile 
pot fi în genul: “Dar cine a păcătuit, el sau părinții lui?” “Nici el, nici părinţii 
lui?”, “Nici lepădare de botez, şi nici nu trebuie să luăm”... AĂăă? [ironic la 
adresa abordărilor simpliste] Uite cam aşa este, trebuie şi o cunoaştere, să se 
facă lucrarea lui Dumnezeu prin el. Adică sunt lucruri pe care nu le pricepi 
dintr-o dată. 


Eu bineînţeles că nu sunt de acord şi nu trebuie să fim, dar ca să convingi şi 
oamenii, trebuie să fii mai înfipt în Adevăr decât în realitate. 


Părintele Stăniloae prefera să meargă mai degrabă cu trenul decât cu maşina. 
Este însă şi o măsură a lucrurilor, depinde şi de fiecare, de ce vrea să facă... 
larăşi m-aţi adus la tehnologie şi pocăință. Exemple de folosire a tehnologiilor 
(ultrajymoderne cu justificarea că şi Apostolii sau Sfinții Părinţi foloseau şi 
făceau anumite lucruri... În planul duhovnicesc lucrurile se măsoară altfel; cu 


cât se înduhovniceşte omul, se dematerializează, mai lasă deoparte ştiinţa 
(produsele ei). 


Tutea: Da, e bună ştiinţă. Uite aşa cum mă folosesc de periuţa de dinţi, aşa mă 
folosesc şi de ştiinţă... 


Toate neliniştile veacului provin de la păcat; problema păcatului se rezolvă prin 
pocăință, nu-i altă cale! 


Atenţie mare şi cu tehnologia aceasta! Nu că gata, trebuie să le arunc pe 
fereastră, dar să ştii că oricine vrea să încerce o rugăciune mai adâncă, îşi dă 
seama cât de mult îl încurcă vizionatul la ceva; pentru că noi trebuie să nu ne 
risipim cu mintea în nimic, ci să ne adunăm mintea în rugăciune. Lucrurile 
acestea tehnologice sparg duhul de rugăciune. 


Lupta se duce cu 3 arme ale diavolului: pofta trupului, pofta ochilor şi trufia 
vieţii; păi tu cum le biruieşti? Cum rezişti în faţa lor? Ştii cum îţi fură simţurile, 
cum te captivează? 


Valeriu Gafencu spunea: Cred că dacă-aş fi fost în altă parte, în libertate, nu aş 
fi cunoscut o asemenea stare duhovnicească. Ca şi în pustie. [Contează absenţa 
factorilor externi disturbatori, a prilejurilor de împrăştiere]. 


Cine nu se leapădă de sine, nu-L cunoaşte pe Dumnezeu, nu încape Dumnezeu 
în el. Asta e prima condiţie a urmării lui Hristos: renunţarea. 


Atenţie la alipirea de tehnologie, de satisfacțiile pe care ţi le provoacă, e un 
pericol să fii neglijent, să le tot foloseşti aşa... 


Amăgirea că se folosesc “şi” pentru lucruri bune. Nu: ori foloseşti numai pentru 
lucruri bune tehnologia, ori n-o mai foloseşti! 


Exemple legate de muzică de cabaret şi de ştirile despre fotbal de la Radio 
Trinitas, amestecate cu Sfinţii Părinţi. 


Nu slujiţi la doi Domni; dar “noi vrem să fim şi cu.., şi cu...”, „ştiţi, părinte, că 
am ţinut şi postul şi am văzut şi un film pe internet”, “Am fost şi la Canonul 
mare, dar nu am scăpat nici antrenamentele de dans, de aerobic, de forbal sau nu 
ştiu ce”. Nu merge! 

Măcar să fim mai atenţi, să ne silim până unde putem. Că ne trânteşte diavolul, 
dacă ieşim din “pustie”. 


XR > ok 


Să începem de la canon, nu de la dezlegare de canon. 

Foarte puţină lume caută la duhovnic tămăduire, îndreptare, toată lumea caută 
mângâiere; mângâiere caută şi pisica aceea, iar dacă vrei să o speli, atunci sare 
în toate părțile. 


XR 3 ok 


Începutul bun 


Ca să te pocăieşti trebuie să te hotărăşti să o rupi cu păcatul. Când vrei să pui 
început bun nu mai amâna! In clipa asta mă voi scula şi mă voi duce la Tatăl 
meu: Tată, am greşit la cer şi înaintea Ta! 


Unitatea între gând, vorba şi fapta îți dă integralitatea acţiunii şi atunci Harul 
intervine. 


Mare este puterea pocăinţei: dacă spovedeşti păcatele cu căinţă, începi să faci 
canonul, atunci se întâmplă o schimbare în tine. Deja după o zi-două de post 
eşti altfel. 


Când exersezi pocăinţa, postul şi rugăciunea, vezi că se întâmplă o uşurare 
sufletească, se deschid ochii minţii, începi să pricepi altfel: e lucrarea Harului în 
suflet. 


Ajută şi să fii în preajma unor oameni cu o stare sufletească corespunzătoare. Să 
fii un om de faptă şi elimină ceea ce poate să te împiedice din planul tău de 
pocăință, caută să-ţi iei şi tu măsuri, ajută-te şi tu pe tine, evită prilejurile de 
păcat. Treci la faptă, luptă-te, ia-te la trântă cu neputinţa ta, strigă după un ajutor 
şi Dumnezeu îţi va trimite ajutorul; fiecare după măsura lui. 


Fă-ţi poftă de pocăință, mişcă în direcția aceea, crează-ţi un cadru prielnic în 
direcţia aceea. 


Raportează-te la Adevăr, la lucrarea Duhului nu la ceea ce cred, la ce simt, la 
ce-am auzit, la ce spun colegii şi ceilalți. 


Xe 3 ok 


Pe Cruce ne dăm examenul credinţei. Şi în actul pocăinţei. In măsura în care îşi 
poartă crucea ne dăm seama de credinţă. 


În viaţa duhovnicească fapta autentifică. “Credinţa fără fapte este moartă”. 


Una este cunoaşterea din citit, alta este cunoaşterea din auzit, dar cea mai mare 
e cunoaşterea din experienţă: “Şi eu am fost acolo”. 


Asta-i lupta cu patimile: invită la faptă, invită la lucrare. Dumnezeu ne 
îndeamnă totdeauna la experienţă. 

Oricine practică un act de pocăință, ştie. Cine se căieşte de-un păcat, pe cine îl 
doare, acela strigă de durere, nu mai pune întrebări [despre cum să facă asta]. Ca 
şi cum ai întreba: “Pe tine când te doare măseaua, cum te vaiţi? Când te loveşti 
peste deget, cum ţipi?” Când omul iese din durere, începe să se înmoaie ca apa 
îngheţată la căldură, ia orice formă în care este pusă, se întinde pe oriunde. Când 
nu este ținută în frâiele duhului, firea noastră la fel face! 


Părintele Arsenie spunea că i se pare cel mai greu la vârsta lui (de bătrâneţe): 
tăierea voii! 


Părintele Paisie Olaru, care avea rugăciunea inimii de la 18 ani [dar şi Părintele 
Sofronie Saharov, n.n.], spunea: mai uşor îmi e să sap un metru cub de pământ, 
decât să stau un ceas la rugăciune; e vorba de lupta prin rugăciune aceasta în 
planul duhovnicesc. 


Trebuie să ne îndreptăm cu toate forțele spre Hristos. 


Să se vadă atitudinea noastră, ca la Zaheu: “întorc împătrit“, etc. 


Când se va întâmpla o prigoană şi vei fi dat afară de peste tot, atunci se 
împlineşte Evanghelia cu tine! 


Dacă nu ai o pătimire pentru Hristos, de unde ştii că eşti pe calea cea bună? Nu 
ţi-o provoca tu, dar când sună ceasul, nu da înapoi! 


Roagă-te acum pe timp de pace, ca să te găsească Dumnezeu vrednic de 
încercare la momentul hărăzit; asta avem de făcut acum! 


Am o oră la dispoziţie acum, mă pregătesc. Mă scol cu 5 minute mai devreme, 
plec cu o rugăciune, cu o metanie, cu o binecuvântare, cu un cuvânt al lui 
Dumnezeu. Plec cu hotărâre, contează foarte mult de ce te agăţi! 


Stăm aici şi vă ascultăm şi vedem în jur cărți care nu au legătură cu ortodoxia. 
Vedem imagini chiar de păcat. Ce părere aveţi despre asta? 


Păi nici nu le-am văzut. Nu aţi venit într-o librărie perfectă, nu vă vorbeşte un 
om perfect şi.. nici auditoriul nu cred că e perfect! Am venit aici să ne ajutăm 
unii pe alţii. Cel mai tare mi-e teamă de cei care vorbesc şi nu împlinesc! 


Să nu facem confuzie între planuri; hai să vedem ce ne stă nouă la îndemână şi 
aia să şi săvârşim! 


Sunt probleme, dar nu sunt oameni fără duhovnici şi fără o binecuvântare în ce 
se face. Dar ştii ce se întâmplă...? “Ce părere aveţi de Dan Puric?” [Imitând cu 
voce piţigăiată o întrebare cârcotaşă care 1 se tot pune, n.n.]. Pune un cearşaf 
mare, alb şi cu un punct pe el: tu ce vezi aici? “Punctul negru!” Păi tu nu vezi 
restul? 


E artist, face ce face, dar unde mai găsesc eu unul ca el (n.n. ca Dan Puric) în tot 
teatrul românesc, care să pună problemă de demnitate, de Dumnezeu şi de 
credinţă! Unde mai găsesc eu unul ca el, să răscolească o ţară întreagă în 20 de 
minute de emisiune! “Nu, domn 'e, n-aţi văzut că a spus cuvântul ăla...”. lată, 
ăsta-i poporul! Nu ştie să se folosească. 


La Părintele Arsenie Papacioc a venit în Postul mare un bătrân, de prin 
Ardeal... 


Redăm relatarea din original: A venit odată unul, care m-a impresionat aşa de 
tare, era din Maramureş, şi zic: „Aţi venit aici la băi?” „Nu, domnule Părinte! 


[% 


N-am venit! Am venit special la Sfinţia ta!” Era în Săptămâna mare, Sâmbăta 


mare. Şi l-am spovedit. Nu am avut de lucru şi l-am întrebat dacă a postit. Dar 
cu acest om, de 35 de ani se luptau sectanţii să-l facă adventist. încă şi nevasta 
lui de 35 de ani se dăduse la adventişti. Vă închipuiţi! EI, săracul, nu avea Paşti, 
nu avea Crăciun... Dar nu s-a lăsat! Era un om foarte înalt şi voinic şi sufleteşte. 
Că dacă îl amăgeau pe el adventiştii, atunci îi cucereau pe toţi din sat. 


Dar, nu am de lucru şi-l întreb dacă a postit: „N-am postit, domnule părinte! Ieri 
a fost Vinerea mare, am mâncat şi atunci!” Atunci zic în sinea mea: „Arsenie, ce 
faci?” Dar, deodată mi-am amintit: „Au oare postul decide, sau sfărâmarea 
inimii? Omul acesta de 35 de ani lupta pentru Ortodoxie, pentru credinţa lui 
adevărată şi strămoşească!” „Bine, zic, te împărtăşeşti, dar nu mai mănânci până 
mâine!” Mai erau câteva ceasuri! 


Fiecare are rostul şi măsura lui. Dar ce faci să nu faci de capul tău, să fu sub un 
duhovnic. 


Exemple în care duhovnicul poate face pogorământ: “Dacă văd că te costă 
serviciul pentru o basma, bine, dă-o jos”; “Bine, eşti medic, nu ai putut să ai 
atâția copii, ai numai unul, dar n-ai plecat din ţară, ai refuzat ofertele din 
străinătate, dar... ai grijă de cea cu mulţi cu copii când vine la tine, ai grijă de 
ăla bolnav care n-are bani să-ţi dea“. Dă-i o metodă de compensare! 

Aşa şi cu asta: Pentru că nu se adresează unor oameni care vin la biserică, Dan 
Puric are ocazia să-L predice pe Dumnezeu într-un mediu în care preotul nu 
prea intră, el poate să câştige nişte oameni. Şi luăm ceea ce se poate lua! 


“Da, dar am auzit”, “Multe auzim...”. Aşa şi Părintele Arsenie |putea să-l 
judece după aparenţe, dar l-a împărtăşit pe acel bătrân]. Aşa că, după ce că abia 
am unul acolo, aşa cu pete cum este, cu pistrui, dar ce poate să facă într-o 
emisiune... Dar ce, el e călugăr? A jurat cu tine, are un contract? “Că n-a vorbit 
despre Căpitan...”: Dar ce, e legionar? 


Noi nu ştim să culegem ce e bun, şi atunci ceilalți...: “Da”, lasă că-l luăm 
noi,dacă voi nu ştiţi, lasă că-l primim noi!” Dar Hristos pentru cine a venit? 


Și eu am fost în Petru- Vodă, să ştiţi, de acolo şi sunt: Au fost mulți actori acolo: 
Marin Moraru, Jean Constantin, Arsinel, mulţi alţii, dar cu ei nu s-a pus 
problema... Dar acum au apărut camere de luat vederi, pentru că nu poţi să te 
duci să spui ceva acolo şi e o ploaie de aparate din astea acolo, nu poţi nici să 
strănuţi, că totul se duce mai departe... Păcat! Şi-atunci, iată manipulare! 


i uie di sal, E ae a Mai 
De-aceea ne trebuie discernământ, ne trebuie rugăciune i plus că sunt situaţii 
pentru anumite medii, în care e nevoie de o tactică de luptă, unde nu poţi spune 
în afară ce crezi, fiindcă...: “Aaa, şi tu eşti cu ăla!”. 


Sunt unii care n-au făcut poze cu părintele Iustin, nu s-au filmat cu el, n-au 
cântat cu el, nu s-au cununat la el, nu au profitat... Dar noi vedem invers [îi 
vedem doar pe ceilalți]! 


Am tratat subiectul ăsta, fiindcă foarte multă lume s-a dezbinat: “C-am auzit, că 
a făcut, că zice lumea..“ Ce-i asta: “că zice lumea?”. Dar tu ce zici, părerea ta 
care este? “Am vrut să aud părerea sfinţiei voastre...”. De ce, ca să mă dai pe 
internet? Dar şi faci ce spun?”. 


Că puneam problema [părintelui Iustin]: că sunt atâţia aici, aşa şi-aşa... De ce 
nu le spuneţi la ăştia ceva...? “Păi, n-ai cui, măi, n-ai cui!” Şi de-aia îi lăsa, şi 
răbda, şi-l trage şi de ureche, pentru că... “n-ai cui, măi, să spui”... Dar ăla de 
ce-a zis..? “Pentru că are cui, măi!” 


Depinde cum le luaţi: ceea ce se vede sau ceea ce se realizează? 


“Toţi suntem supuşi greşelii, ferească Dumnezeu, dar... această diversiune tare 
ne mai nenoroceşte pe noi astăzi!” 


Sfântul Constantin cel mare, “cel întocmai cu Apostolii“, n-a avut o viaţă 
întocmai cu Apsotolii, dar ce rol a avut, cum a deschis culoarul Bizanțului! Sau 
Ștefan cel mare, care a avut o aventură, da, a luptat, a căzut, dar... dracul pe 
cine are ură? 

Călugării nu sunt nişte protejaţi, ci sunt în prima linie a luptelor duhovniceşti, 
suntem mult mai războiţi decât vă puteţi dea seama şi mult ne costă un discurs 
sau orice ieşire în lume; o simţim pe pielea noastră, cât ai fi de începător, şi cu 
cât mai mult înaintezi simţi asta, dar nu trebuie să fixăm măsura asta şi la alţii! 
Am început să ne luăm la dispute cu toţi [în interiorul Bisericii], nu mai ştim să 
câştigăm oamenii la ortodoxie! 


De ce veneau la Părintele Arsenie Papacioc oamenii de peste tot, şi doctori, şi 
profesori? Pentru că avea metoda pentru toţi. Şi la părintele Iustin la fel! “Da, 
da” nu-i pentru călugări părintele Iustin, e mai mult pentru mireni!“. Păi ar 
trebui să-mi fie ruşine! Că au prins mirenii mai bine mesajul, domnule... 


Nu vreau să critic, fiindcă sunt de-acolo, dar mă refer la nişte aspecte care riscă 
să dezbine famila... 


Exemplul rigidității faţă de copilul care “nu învaţă bine la şcoală”, fără să ştu ce 
materii studiază acolo şi dacă le poate face faţă sau nu. Trebuie să-l înţelegi şi 
pe copil. Nu se mai urmăreşte o formare a copilului, dimpotrivă, şi iese omul 
robot... şi l-ai distrus. A terminat cu 10 şi nu înţelegi de ce a luat-o razna de la 
un moment dat. 


Vedeţi că sunt fenomene foarte complexe: urmăriți unde se învârte, cine se 
răzbună? Diavolul are ură mare, mai ales astăzi! De aceea trebuie să ai metodă 
pentru toţi! 


E-o ceartă şi una se scrie, se vorbeşte şi se declară, şi alta este... Am fost şi am 
vorbit de atâtea ori în particular acolo, şi cu unii, şi cu alţii... şi am văzut ce 
înseamnă. Nu le mai poţi faci pe faţă! “Am auzit că sfinția voastră sunteţi 
cu...”. Dacă ai trecut un om stradă, înseamnă că ai un interes, dacă eşti sărac, 
înseamnă că o faci pentru imagine, dacă eşti bogat, înseamnă că o faci pentru un 
scop... Oricum ai da-o, omul pervertit tot aşa o vede. Şi de-aia de multe ori îţi 
zici că e bine să nu mai apari, să nu te mai vezi... dar ce faci, renunţi la luptă? 
Nu. 

Sunt riscuri mari: Dan [Puric] are nevoie azi de mare ajutor, de înţelegerea 
oamenilor şi de rugăciuni. Vă daţi seama? Câţi n-ar da să-l ia în altă parte? Şi 
luptă este! 


Vezi că ăştia nu ştiu acum ce dosare să mai ascundă şi altele pe care să le 
inventeze! 


Să fiți foarte atenţi, în vremurile de apoi sminteala e la ea acasă, doar Dumnezeu 
e cel care măsoară! Să nu ne grăbim s-aruncăm cu piatra! 


Chiar dacă ar fi să conducă prost, că este ierarh, patriarh... dar adevărul nimeni 
nu-l mută! Noi să veghem la sănătatea credinţei şi la viaţa noastră, la cum 
suntem noi înşine. 


În România e jale! Cum vrei să o iei, pe ministere, ce sectari şi ce masoni ne 
conduc, e jale! Însă Dumnezeu conduce lumea! Să nu faci abstracţie de realitate, 
numai să nu te proțăpeşti numai în ea; şi invers, de dragul Adevărului înfrunţi 
această realitate, indiferent de preţul vieţii! Îţi trebuie şi o ştiinţă, şi o cunoaştere 
şi o tactică de luptă! 


Să avem şi discernământ, care se capătă din această credinţă şi din această 
pocăință! 


O să fie criză de oameni care să-ţi dea un sfat bun, să fie luminaţi de 
Dumnezeu, să fie curaţi la suflet, să zică da sau nu într-o direcție! 


Nu te grăbi tu iute să arunci cu piatra, indiferent că e “tâlhar”, dar are momentul 
lui de pocăință: tu uită-te la mesaj, să vezi ce a spus, ia de la el ce trebuie: 
“Milostiv fii mie, păcătosului”. Fiecare are darul şi rostul lui, nu-l băga pe 
oricare în rând cu călugării... Fiecare are măsura şi talentul lui, poate să fie un 
bun scriitor, dar să nu poată bate metanii; poate să aibă un dar de mare 


milostenie sufletească, dar să n-aibă şi darul de-a se exprima. Fiecare este o 
parte şi împreună formăm un întreg. 
Mare atenţie la cine dezbină! 


Discernământul vine din trăire şi din faptă, nu din cărți! 


Nu poţi să spui acelaşi lucru oricui, unii se smintesc, nu orice cuvânt este pentru 
toţi. Exemplul cu părintele Arsenie Papacioc şi pedeapsa cu moartea. 

Fiecare are rostul lui, darul şi chemarea lui. Tu fă-ţi ale tale! Nu te apuca să le 
judeci pe alţii, că unuia Dumnezeu poate să-i dea mântuirea şi într-o secundă - 
dacă zice da sau nu - iar alţii zeci de ani să se lupte... 


Cine e Sfântul Mare Mucenic Gheorghe, dacă îl analizăm după mintea noastră? 
A omorât oameni, a fost pe front... Dar când a venit momentul mărturisiri, a 
dat tot şi a terminat prin martiraj. 


Avem nevoie de o rugăciune şi o pocăință care să ne facă să vedem mai bine şi 
să avem ochi să vedem pe cei de lângă noi! Mai ales astăzi, că trebuie această 
tactică. 

Astăzi nu mai poţi face lucrurile pe faţă, trebuie să găseşti o metodă ca să mai 
rezişti şi să mai ajungi şi acasă la cei ce te aşteaptă. Asta nu înseamnă să accepţi 
compromisul! Trebuie să te gândeşti ce vrei să faci: “vrei s-o termini de-acuma 
sau...?” E1, cam astea-s vremurile de azi. Nu-i uşor... Trebuie să te gândeşti 
foarte bine şi să te rogi la Dumnezeu să-ţi spună ce să faci. Trăim cu aripi din 
astea mai slabe, mai îngenuncheaţi, şi-atunci trebuie să vezi |cum te strecori], să 
găseşti o formulă prin care să-ţi mai ţii serviciul, ca să-ţi hrăneşti copiii şi ca să 
mai poţi veni duminică la biserică. Ca să poţi să exişti, dar nu ca să te 
compromiţi. Dar când vine ceasul să zici “da” sau “nu“, atunci foarte bine, 
atunci da... Tine de o tactică de luptă. Dar dacă nu o faci din motivaţia asta, ci 
din alte principii, atunci... Dumnezeu cu milă. 


Haideţi să nu ne mai pierdem în... cum venise cineva acuma cu “calendarul 
vechi”, “calendarul nou”... Zic: “băi, băiete, nu de-asta suferă ţara acuma!”. 
După ce că mai avem o fărâmă de ortodoxie, o mai dezbini şi tu? Că a greşit 
Cleopa, că a greşit ăla... Nu mai stai să umbli acolo, la elemente de “pistrui”. Tu 
nu vezi omul din el? S-au făcut greşeli, nici eu n-am fost de acord, dar acuma... 
suntem unde suntem, la ce ajută treaba asta? 


Vorbeam şi cu călugări din altă parte: Da, măi, nici eu nu-s de acord cu astea 
[actele electronice?], dar nu fac din porțile mănăstirile afişier, ca “să-i ia dracu” 
pe toţi şi să nu se mai mântuiască şi să se mai spovedească aia care au cip, şi 
aia, şi aia...” Nu aşa! Facem o disctincţie între neştiinţă, rea-voinţă, victime... 
Nu trebuie chiar aşa să luăm brusc. Dar uşurinţa cu care se tratează problemele 


este mai gravă! “Dar tu, care ştiai ce-i şi dansul, şi gluma, şi sărutul, tu la vârsta 
ta îmi pui problema ca una de 14 ani?” Dar tu, care ştii ce-s chestiile astea şi din 
partea cui vii, spui că n-ai nici un amestec şi că tu iei primul? Adică dai 
declaraţii din astea gratuite la un popor pe care-l crezi prost şi numai la vot ai 
nevoie de el? Şi-n rest: voi nu ştiţi, noi ştim... 

Cum se poate face distincţia între un caz în care trebuie să tăcem, să ne 
supunem şi unul în care să mărturisim? 


Într-o situaţie când nu ai la îndemână duhovnicul să-l întrebi, îţi va da un imbold 
la nivelul conştiinţei. 

Dumnezeu nu o să-ţi ceară un lucru de care nu eşti în stare. Când Dumnezeu 
îngăduie un lucru, îți vine şi cu soluţia pe măsură. Că nu te-ai făcut tu vrednic şi 
că ai greşit, tot asupra ta să 1ei vină. 


Nu taci când eşti atacat direct în credinţă, în suflet. 

Nu taci când sunt păcate împotriva Duhului Sfânt. 

Nu taci când prin atitudinea ta se smintesc mulțimi de oameni. 

Nu taci când eşti în contradicţie cu adevărul Bisericii. 

Taci atunci când nu are rost să vorbeşti, nu are un rezultat şi oricum nu-l 
îndrepţi pe celălalt, degeaba te iei de gât cu el. 


Depinde şi unde te afli, cu cine te afli, pentru ce te afli, etc. Nu e totuna dacă 
cineva mă înjură pe strada sau la mine în mănăstire. 


Dumnezeu nu îngăduie un lucru fără socoteală. 


Dacă Dumnezeu îţi cere mărturisire, să o faci nu ca şi cum ai fi vrednic, ci cu 
smerenie, cu dăruire, mai întâi cu apelul la Dumnezeu, nu cu gura mare. Şi 
Dumnezeu îţi va da o confirmare. Dacă ai duhovnic, îl întrebi pe el. 


Sunt situaţii şi situaţii... Şi chiar dacă ai greşit astăzi şi ai ratat o ocazie, te poţi 
pocăi şi o iei de la capăt. Să nu ratăm ocazii mari de mărturisire, şi în rest să le 
prindem pe toate cele mici, să fim mai atenţi. 

Fiecare are ceasul lui, mărturisirea ca harismă nu îi e dată oricui. Toţi trebuie să 
mărturisim şi ni se cere aceasta, însă harisma mărturisirii e cu totul altceva, iar 
cine o are, va fi persecutat. 


Când nu eşti întrebat, să nu vorbeşti, iar când eşti întrebat, vezi ce vorbeşti. 


Cuvânt de încheiere 


Să vă siliți cât vă stă în putinţă să ţineţi cont că suntem în post! Postul este o 
perioadă rânduită de Biserică prin care să faci ceva anume pentru sufletul tău. 
Ceea ce nu faci şi nu dobândeşti în timpul postului, nu vei face nicidecum în 
afara lui! Crează-ţi un cadru minim de pocăință, fă înfrânare mai multă, o 
metanie în plus, un acatist în plus, o nevoinţă în plus. 


In post luptă-te să fii mai tăcut, mai înfrânat, mai silitor, mai rugător, mai 
interiorizat, mai spovedit, int-o stare de pocăință, în vederea Săptămânii 
Patimilor şi a Invierii care vor veni, ca să poţi simţi ceva în tine. 


Este o creştere, o gradaţie în pregătirea prin post a omului pentru Înviere. Să nu 
uităm pentru Cine ţinem Postul. 


Cum poţi să-i iubeşti pe vrăjmaşi? Gândeşte-te la Cine îţi cere, te roagă, nu te 
obligă, să-l iubeşti pe vrăjmaş; nu contează că acela este hoţ, criminal, nu 
contează. Hristos, ca un Prieten drag, faţă de Care eşti dator, îţi cere asta...“Eu 
am grijă, nu te îndoi”... Fiindcă şi acela este fiul Său pentru Care S-a răstignit. 
Și atunci te vei ruşina. Şi vezi atunci în ochii Lui durerea lui Hristos pentru 
mine şi pentru el, dar... noi trăim în alt plan. Şi sub incidenţa simţurilor 
pervertite, facem ce facem. Dar ca să fu în planul ăsta pentru pocăință, trebuie 
să te linişteşti, să te aduni, să te aşezi un pic, să rămâi în harul acela şi în 
rugăciunea aceea. Gândiţi-vă Cine ne cere asta şi pentru ce. 


Aşa şi toată viaţa noastră duhovnicească: să ne gândim pentru Cine şi cum: 
Pocăinţa pentru Hristos, pocăinţa pentru Adevăr, pocăinţa pentru Biserică să o 
facem. 


Părintele Petroniu despre Acatistul Bunei Vestiri şi Duminica Mariei 
Egipteanca: “Otrava păcatului nu se poate tăia cu apă de flori, trebuie 
leacuri puternice; nu cu jumătăţi de măsură, ci cu lupta pe viaţă şi pe 
moarte” 


TI 


UȘILE POCĂI 


DITAȚII DUHOVNICESTI LA VREM 


EI 


Săptămâna şi Duminica a cincea 
(fragment) 


La Utrenia sâmbetei, se citeşte în patru răstimpuri Acatistul Bunei Vestiri, în 
chip sărbătoresc şi cu repetarea de mai multe ori a primului condac, anume 
alcătuit în cinstea acestei prăznuiri: Apărătoare Doamnă, pentru biruință 
mulţumiri, izbăvindu-ne din nevoi, aducem ţie, Născătoare de Dumnezeu, noi 
robii tăi. Ci ca aceea ce ai stăpânire nebiruită, izbăveşte-ne din toate nevoile, ca 
să strigăm ţie: Bucură-Te Mireasă, pururea Fecioară!”. 


Prăznuirea aceasta s-a rânduit pentru pomenirea şi cinstirea biruinţelor câştigate 
de creştini cu ajutorul minunat al Maicii Domnului. Întâi împotriva sciţilor şi 
perşilor, a doua oară împotriva saracinilor şi a treia oară împotriva agarenilor, 
care, cu nenumărate oşti, pe mare şi pe uscat, asediaseră Constantinopolul. 
Patriarhul, împreună cu clerul şi credincioşii, a făcut privegheri şi rugăciuni 
neîntrerupte şi procesiuni cu Sfintele icoane şi îndeosebi cu icoana făcătoare de 
minuni a Maicii Domnului, care n-a întârziat să-şi arate puterea Sa nebiruită. 
Pentru că oştile păgânilor, mult mai numeroase decât ale creştinilor, au fost 


biruite de istov, iar corăbiile lor înecate de furtună, s-a rânduit această prăznuire 
de „mulțumire pentru biruință” către Ceea ce are „stăpânire nebiruită şi 
izbăveşte de-a pururi din toate nevoile pe credincioşii robii Să”. 


Condacul întâi, „Apărătoare Doamnă“, alcătuit de patriarhul Serghie cu acest 
prilej, ne aduce aminte de-a pururi şi ne dă încredere în ajutorul cel mare şi 
grabnic al Preacuratei împotriva tuturor vrăjmaşilor văzuţi şi nevăzuți. 


Duminica a V-a ne pune înainte o nouă pildă de înaltă sfinţenie, şi anume pe 
cuvioasa maica noastră Maria Egipteanca. Dacă Sfântul loan Scărarul, din 
duminica trecută, este icoana vieţii călugărești şi a oamenilor care merg spre 
mântuire cu hotărâre, fără abatere sau întoarcere de la calea cea bună, ca omul 
care cunoaşte bine ţinta călătoriei, Sfânta Maria Egipteanca este icoana celor 
care se abat sau rătăcesc de la calea mântuirii, a celor care călătoresc cu 
poticniri şi căderi, dar nu mai puţin, şi acestora le stă în putinţă să se ridice la 
cea mai înaltă sfinţenie, precum ne-o dovedeşte minunata viaţă a Cuvioasei 
Maria Egipteanca. 


Precum ne-o arată şi numele, patria cuvioasei Maria a fost Egiptul şi anume, 
oraşul cel mare al Alexandriei, iar cuvioasa a trăit în primele veacuri creştine, 
între anii 340-420. După cum ea singură povesteşte, tinereţea şi-a petrecut-o în 
cele mai urâte fapte de stricăciune şi desfrânare. 


Odată, văzând nişte corăbii plecând spre Ierusalim pentru praznicul Înălţării 
Sfintei Cruci, a plecat şi ea cu un grup de tineri, nu pentru a se închina, ci pentru 
că avea prilej să-şi împlinească şi mai mult nesăturata poftă a desfrânării. 
Ajunsă la Ierusalim, după o călătorie plină de păcate, a voit şi ea să intre cu 
lumea ce se grăbea la închinarea Sfintei Cruci, dar n-a putut intra mai departe de 
pridvorul bisericii oricât s-a silit, pentru că o oprea o putere nevăzută. Abia 
atunci s-a trezit în ea simțământul vinovăţie şi al păcătoşeniei în care se găsea. 
Văzând aproape icoana Maicii Domnului, înalță o rugăciune plină de căinţă şi 
zdrobire sufletească, şi simţindu-şi inima puţin alinată, încearcă din nou să intre 
în biserică şi acum nu o mai opreşte nici o putere. Se închină cu mare umilinţă 
la Sfânta Cruce a Domnului şi la ieşire din nou înalţă o rugăciune fierbinte către 
Maica Domnului şi aude un glas care o îndemna să treacă Iordanul, în pustie. 
După un scurt popas în biserica Sfântului loan Botezătorul de la Iordan, unde se 
învredniceşte de împărtăşirea cu Sfintele Taine, trece în pustie hotărâtă să 
înceapă o viaţă nouă. 


Într-adevăr, viaţa pe care o duce de aici înainte până la sfârşitul vieţii este mai 
presus de puterile omeneşti. Patruzeci şi şapte de ani a trăit în pustie cu două 
pâini şi jumătate, pe care le luase din Ierusalim la plecare, chinuită de foame, de 
sete, arsă de soarele zilei şi îngheţată de frigul nopţii hărţuită necontenit de 


duhurile necurate. In cele din urmă din dumnezeiasca rânduială, se întâlneşte cu 
cuviosul Zosima, care îi va aduce Sfânta Impărtăşanie înainte de moarte şi care 
va povesti viaţa Cuvioasei, aşa cum a aflat-o din gura ei. 


După cei patruzeci şi şapte de ani de nevoinţă în pustie, cuvioasa Maria se 
aseamănă mai mult cu îngerii decât cu oamenii: când se roagă pluteşte în 
văzduh, merge pe apă ca pe uscat, cunoaşte gândurile altora şi vede cele de 
departe şi cele viitoare ca şi cum ar fi de faţă. 


Prin două lucruri ne uimeşte Cuvioasa la începutul schimbării vieţii ei: hotărârea 
neclintită de a începe o viaţă nouă şi ruperea desăvârşită cu păcatul. Păcatul este 
robie, mântuirea - eliberare. Nu există mântuire în ţara păcatului. 


Poporul evreu, ca să ajungă în pământul făgăduinţei a trebuit să iasă mai întâi 
din robia Egiptului; fiul risipitor numai întors la casa părintească a fost pus în 
drepturile cele dintâi. Cuvioasa Maria nu în Egipt, locul păcatului, ci departe, în 
pustia Iordanului, s-a eliberat de păcat şi s-a sfințit. Deci pentru a începe o viaţă 
nouă, cu Hristos, trebuie să o curmăm desăvârşit cu păcatul. Nu putem pune 
început bun dacă nu urâm păcatul din adâncul sufletului. 


Fericitul Augustin, care în tinereţe dusese şi el o viață păcătoasă, se ruga cu 
mare căinţă: „Doamne, ajută-mi să Te iubesc, aşa cum mai înainte am iubit 


păcatul”. 


Aceasta este prima învăţătură din viaţa cuvioasei Maria, pe care se cade să nu o 
uităm. Dacă vrem să reuşim ceva cu rugăciunea, cu postul şi cu celelalte 
nevoinţe creştineşti, trebuie să ieşim din Egipt şi să mergem în Ierusalim, să 
luăm Crucea, să trecem Iordanul şi să ne sălăşluim în pustie. Să ne ocupăm 
adică de păcat, să ne sălăşluim în pământul nepăcătuirii, cu hotărârea 
nestrămutată de a face voia lui Dumnezeu. 


Dacă această hotărâre nu este uşor de luat, apoi adevărata greutate abia acum 
începe: cei patruzeci şi şapte de ani de pustie, izbăvirea de tirania patimilor care 
ne chinuieşte chiar şi după ce ne-am lepădat de ea. Sfânta Maria se afla în 
pustie, în foame şi sete, nu vedea şi nu auzea pe nimeni, şi totuşi, şaptesprezece 
ani a fost chinuită ca de foc de gândurile cele păcătoase, de aducerile aminte 
curveşti, de cântecele şi de beţiile în care trăise. De unde înţelegem, după cum 
am văzut şi la fiul cel desfrânat, că păcatul este cel mai mare vrăjmaş al 
sufletului nostru. E unealta diavolului, diavolul însuşi, care cu fățărnicie şi 
vicleşug, cu minciună şi cu răutate, îşi ascunde duşmănia împotriva omului până 
ce îl prinde în laţul obişnuinţei cu păcatul. Abia atunci îşi arată toată ura de 
moarte împotriva noastră, nu ne cruţă, ne chinuieşte şi nu vrea să plece decât cu 
sufletul nostru în muncile iadului. De aceea, toți Părinţii ne îndeamnă necontenit 


să fugim de muşcătura viperei, de prima experienţă a păcatului, de curiozitatea 
de a gusta din otrava cu care ne momeşte cel viclean. Cine fuge de păcat va 
scăpa de războiul cel cumplit care urmează şi de care nu este sigur că va scăpa 
cu zile. Cine poate avea voinţa şi hotărârea Mariei Egipteanca? 


Într-adevăr, când ne gândim la viaţa ei, la luptele şi la răbdarea ei, ne cuprinde 
spaima şi cutremurul. Calea ei ni se pare că întrece orice putere omenească. Aşa 
este, dar nu este alta. Otrava păcatului nu se poate tăia cu apă de flori, trebuie 
leacuri puternice; nu cu jumătăţi de măsură, ci cu lupta pe viaţă şi pe moarte. 


Părinţii Patericului au o vorbă: “Dă voinţă şi ia putere” şi alta: “Dă sânge şi ia 
duh”. Eşti neputincios, dar Mântuitorul a venit pentru cei slabi şi pentru cei 
bolnavi. „Voieşti să fii sănătos?”, ne întreabă El. Trebuie să vrei din toată inima, 
dă voinţă şi iei putere. lei putere să rabzi necazurile, să te împotriveşti 
vrăjmaşului să nu cazi în luptă, că fără osteneală nu este mântuire; trebuie să dai 
sânge ca să iei duh. 


Duhul întăreşte puterile slăbănogite de păcat, vindecă rănile sufleteşti, dar ceea 
ce am stricat prin voia noastră, singuri trebuie să îndreptăm prin spovedanie 
curată, prin căinţă sinceră şi prin fapte bune, prin post şi rugăciune. Dacă ne-a 
plăcut mincinoasa dulceaţă a păcatului, se cade să gustăm şi amărăciunea cea 
dulce a leacului. Aşa cum bolnavul rabdă operaţie, tăiere, leacuri amare, ştiind 
că acestea îi aduc mult dorita sănătate, aşa cum răbdăm ostenelile postului în 
nădejdea că degrabă se apropie Paştile cele luminoase şi vesele, tot aşa să 
răbdăm şi pătimirile cele curăţitoare de păcat şi mântuitoare, care ne 
învrednicesc de bucurie neîntreruptă şi de Paştele cel veşnic, de strălucirea, 
mângâierea şi odihna celor ce s-au ostenit în necazuri şi în toate felurile de 
chinuri. 


Pomenirile săptămânii au strânsă legătură cu ele şi un adânc înţeles 
duhovnicesc. 


Aşa cum altădată Constantinopolul, cetatea cea împărătească, era asediată de 
neamurile barbare, ca să o jefuiască, tot aşa şi în viaţa aceasta pământească, şi 
mai ales în vremea nevoinţelor duhovniceşti, cetatea cea împărătească a 
sufletului este asediată de agarenii şi saracinii cei nevăzuţi, ca să o jefuiască de 
bogăţia virtuţii şi să o arunce în moartea păcatului. Avem însă, Apărătoare tare 
şi nebiruită, pe Preacurata Maică a lui Dumnezeu, Care de-a pururi ne izbăveşte 
din toate nevoile. 


Și chiar dacă se întâmplă vreodată, când coborâm de la Ierusalim la Ierihon - 
când adică neglijăm virtutea şi ne irosim în grijile cele lumeşti să cădem între 
tâlharii cei nevăzuţi şi să ne lase „mai mult morți” - avem nădejde în 


milostivirea cea fără de margini a Celui ce, nu din Samaria, ci din Născătoarea 
de Dumnezeu, a venit pentru mântuirea noastră. 


Pilda prea cuvioasei Maria Egipteanca ne întăreşte şi ne dă nădejde. Şi ea 
căzuse şi fusese jefuită de tâlharii draci, dar s-a izbăvit cu puterea Crucii şi cu 
ajutorul Maicii Domnului, cea grabnică şi puternică Ajutătoare. 


„Toate săltările trupului înfrânându-ţi cu ostenelile sihăstreşti, ţi-ai arătat vitează 
înţelepciunea sufletului tău, ca poftind să vezi Crucea Domnului, te-ai răstignit 
singură pe tine lumii, tu cea vrednică de cântare...” 


„Ceea ce mai înainte erai plină de tot felul de întinări, te-ai arătat aleasa lui 
Hristos, prin pocăință urmând vieţii îngereşti şi cu arma Crucii calci în picioare 
pe demoni. Pentru această te-ai arătat mireasă a Împărăției cerului, Marie prea 
lăudată” (Condacul). 


(din: Protosinghel Petroniu Tănase, “Uşile pocăinţei. Meditaţii duhovniceşti 
la vremea Triodului”, Editura Doxologia, Iaşi, 2012) 


Pr. Ciprian Negreanu - “Cel ce vrea să fie primul - să le fie tuturor slugă. 
Intrarea e invers, de la capătul cozii!”. Predici la Duminica a V-a a Postului 
mare despre iubirea de stăpânire, bădărănia sufletelor noastre şi 
răsturnarea ierarhiilor omeneşti înaintea lui Dumnezeu ...şi despre Pilda 
întoarcerii Maria Egipteanca şi a femeii păcătoase, în adâncul cărora 
“Dumnezeu a văzut altceva”... 


“Aţi văzut cât de uşor se schimbă oamenii când li se dau funcții mari, când li se 
dă puterea în mână, când oamenii li se supun; atunci oamenii devin de 
nerecunoscut. Și nu numai comportamentul se schimbă, dar și glasul se ridică, 
ochii se înalță, nu te mai vede, te ia de sus, te ia tare, orice cuvânt este, de fapt, 
un sfat sau o morală. Şi acestea se întâmplă pentru că omul este prins, este 
măcinat, nu prea poate asimila puterea; când are putere asupra celorlalți, când 
are stăpânire, duhul acesta al stăpânirii şi al puterii îl distruge, nu e în stare să 
poarte povara aceasta...” 


Predici audio ale Pr. Ciprian Negreanu la Duminica a S-a din Postul mare (2014, 
2010): 


Cine sunt cei mari înaintea lui Dumnezeu? - Răsturnarea ordinii valorilor 
omeneşti în Împărăţia lui Dumnezeu: “opusul high-life-ului lumii actuale”... 


(“Dumnezeule, nu mă cinsti pe mine pe pământ!”) 


Transcript parţial din predica Părintelui Ciprian din 2014: 


... Rămâne cumva în mintea noastră tristeţea Mântuitorului că ei [Apostolii] n- 
au înţeles, totuşi, nimic. Sau au înţeles foarte, foarte puţin. Şi Mântuitorul 
continuă şi le spune [parafrază după Luca 22:25 şi Matei 20:25, nn.|: 
Stăpânitorii lumii acesteia stăpânesc peste neamuri cu mână tare şi cu asprime şi 
oamenii îi preţuiesc pe aceştia - deci îi preţuiesc pe cei care duc lucrurile unde 
trebuie duse indiferent cu ce preţ, îi laudă şi se simt liniştiţi că e cineva stăpân 
mare care îi conduce - dar în Împărăţia Cerurilor nu este aşa. Deci în Împărăţia 
Cerurilor nu cei care sunt mai mari, mai puternici în braţ şi în hotărâre, în 
hotărârea aceasta lumească, vremelnică, care ştiu să-şi impună punctul de 
vedere, nu aceştia vor fi cei dintâi. Ci cei care sunt mai pe urmă, cei care slujesc 
tuturor, aceştia sunt în frunte, deci e invers. Ca să vă puteţi imagina, închipuiţi- 
vă tot poporul evreu stând ca la coadă să intre în Împărăţia Cerurilor. Şi în 
frunte, bineînţeles, regele Irod, apoi demnitarii, mai-marii preoţilor, fariseii, 
clasa de mijloc cu toţi şi, la sfârşit, toată clasa săracă, prăpădiţii, văduva din 


aruncat doi bani în cutia Templului și iese Hristos afară şi zice: <Intrarea e 
invers, de la capătul cozii. Întâi săracii şi apoi ceilalți>. Aşa de tulburătoare e 
ordinea valorilor pe care ne-o înfăţişează Mântuitorul în această Evanghelie. 


Deci în Împărăţia Cerurilor nu este aşa, nu cel ce este mai puternic, nu cel ce are 
mai multă notorietate, nu cel ce ştie să-şi impună punctul de vedere, nu aceştia 
sunt mari înaintea lui Dumnezeu, ci sunt mari cei care se smeresc, care nu-și 
scot în evidenţă numele, nu se laudă, nu se trufesc, ci mai mult cei care duc ei 
păcatele şi greutăţile celorlalți, se fac ei slugă celorlalți şi se supun ei şi îşi pierd 
ei viaţa şi timpul pentru ceilalți, se smeresc, până la urmă. Aceia sunt mai mari, 
zice Dumnezeu, şi Mântuitorul chiar asta a făcut. EI şi Apostolii erau într-o 
margine a societăţii iudaice, erau nişte pescari, cei mai de pe urmă, Mântuitorul 
era un om sărac, tatăl său lumesc era bătrân şi avea copii din prima căsătorie 
care moşteniseră toată averea, părinții mamei Lui muriseră de mult, când ea 
avea, probabil, 5-6 ani şi era la Templu şi n-avea nimic pământesc să-l dea, cu o 
casă care probabil nu era a Lui unde stătea în Capernaum, dar nu s-a auzit 
vreodată să fi rămas vreo casă care era a Lui, ci a stat undeva într-o casă 
amărâtă în Capernaum. Deci nici Hristos, nici Apostolii nu aveau nimic în faţa 
lumii, nici măcar slava că ar fi studiat la marile şcoli ale vremii, că ar fi călătorit 
în jurul Mării Mediterane şi ar fi cunoscut toate marile taine şi filosofii ale 
vremii, deci n-aveau nici notorietatea asta, nu se aude despre EI că ar fi fost cel 
mai puternic fizic, nici că era neasemănat de frumos sau altceva de genul ăsta, 
deci El Se ascunsese după un trup normal, iar luda, în noaptea Joii celei mari, a 
trebuit să se ducă să-L sărute ca să le arate celor care veniseră să-L prindă care 
dintre ei este Acela. Deci nu vă închipuiți că strălucea şi avea nişte haine 
strălucitoare, de mătase, iar Apostolii erau prăpădiţi, sărăcăcioşi. Era şi EI la fel, 
în nişte haine foarte, foarte simple. 


Hristos este opusul high-life-ului lumii actuale. EI Însuşi, Mântuitorul, a mers 
pe o altă cale, nu pe cea a lumii. Lumea merge după alte valori. Dureros este că 
duhul lumii este atât de puternic încât această învăţătură a Mântuitorului este 
foarte greu de aplicat şi aproape că rarisim se aplică în istoria mântuirii, rarisim 
se lucrează în istoria creştinismului, practic. 


Ce ar însemna atunci să fim creştini, după învăţătura Mântuitorului? Că noi, 
atunci când intrăm într-o biserică unde să zicem că sunt scaune - ştiţi cum se 
mai ceartă oamenii pe scaune că sunt plătite de ei - şi am urma învăţătura 
Mântuitorului că cel ce vrea să fie primul - să le fie tuturor slugă, ar trebui să se 
bată pe ultimul loc sau pe cele în picioare. Unde se mai întâlneşte asta? Poate în 
unele obşti monahale sau, poate, în unele biserici, sau, poate, o practică unii 
oameni de unii singuri și sunt dispreţuiţi că ce proşti sunt. Dar asta e învăţătura 
Mântuitorului şi EI o spune în multe feluri, ca şi atunci când spune: Iar tu, când 
te duci la o nuntă sau la o masă, nu te pune primul, ca nu cumva, venind cineva 
mai mare decât tine, să te pună la coadă. 


Și dacă vrei cinste de la oameni, aşa o vei avea pe pământ, pentru că aşezându- 
te ultimul, vei fi adus mai în față. Dar Dumnezeu nu zice să vă bucuraţi de 
cinstea asta pe care o veţi primi pe pământ, ci El ne învaţă că Dumnezeu este 
Cel Care ne va da cinste, căci cel ce se smereşte ia har şi ia Împărăţia, până la 
urmă; cel ce se mândreşte va fi şi smerit în lumea aceasta într-un fel sau altul, 
mai devreme sau mai târziu - dacă nu va fi smerit de oameni, va fi smerit prin 
boli, prin ispite, prin moarte, până la urmă - şi pierde şi Împărăţia Cerurilor, 
adică pierde tot. Şi dureros este că nu vedem această măsură a Mântuitorului în 
viaţa noastră personală, în Biserică, n-o vedem. 


Dacă ar fi să urmăm învăţătura Mântuitorului, ar trebui ca cel care face un dar 
Bisericii sau aduce o icoană sau dă Paştile să se străduiască să nu ştie nimeni, s- 
o facă în smerenie, în tăcere şi Dumnezeu să vadă şi să răsplătească. Dar ştiţi 
cum € la noi, cinste şi laudă, încât toată lumea aude; o fi frumos omeneşte şi din 
punct de vedere economic, are un efect pentru ceilalți şi sporesc exterior, dar 
nu-i frumos după învăţătura lui Dumnezeu şi nu-l place lui Dumnezeu asta. Sau 
când se scrie că ceva a fost donat de... Păi ce, nu ştie Dumnezeu cine l-a donat? 
Dacă aţi şti câtă luptă era pentru Părinţii din vechime să se ţină în ascuns fapta 
bună, iar, când se afla, n-o mai făceau. 


Moise Arapul, un mare Părinte al pustiului, care fusese înainte tâlhar şi 
condusese o ceată de 40 de tâlhari, avea o putere de urs, era mai iute şi mai 
puternic decât oricare dintre tâlhari şi aşa îi stăpânea; iar el, după ce intrase în 
monahism, ca să-şi mai astâmpere din puterea asta a trupului, căra întreaga 
noapte apă multă de la o mare distanţă încât punea tuturor Părinților mari la uşă, 
de la unul la altul prin pustie, că nu erau toţi la un loc; nu dormea toată noaptea 


cărând apa şi făcea asta în ascuns, în tăcere mare, iar când s-a aflat n-a mai 
făcut, pentru că era spre cinste. A făcut alte fapte bune, dar n-a mai făcut asta. 


Lumea modernă, lumea creştină modernă nu mai este în duhul lui Hristos. Dar 
lucrurile astea sunt şi la un nivel şi mai înalt, nu numai în lumea creştinilor. De 
pildă, în muntele Athos, unde călugării ar trebui să se desprindă de toate ale 
lumii, inclusiv de naționalitatea lor şi intră într-o altă lume, devin cetăţeni ai 
altei Împărăţii, de acum cumva semnează actele pentru intrarea în altă 
Împărăţie, cu toate astea sunt mici supărări între ei, că grecii, că ruşii, că 
bulgarii, care are un schit în plus sau în minus, de ce să vină mai mulți greci, de 
ce mai mulţi ruşi. Şi chiar părintele Constantin Coman a mers la un schit 
românesc, mi se pare că Ipatie, şi acolo bieţii români s-au plâns că sunt, ca de 
obicei, mai uitaţi, mai puşi deoparte, că grecii se impun, că bulgarii, că ruşii, că 
sârbii... lar părintele Constantin Coman a spus: „Părinte, ceea ce spuneţi 
dumneavoastră nu este după duhul Evangheliei.” Greu cuvânt. „Asta este după 
duhul lumii. Noi avem marea şansă că nu avem pe aici mai nimic, vreo două 
schituri. Avem marea şansă că putem să mergem după cuvântul Evangheliei şi 
să fim primii, adică a-i pune pe alţii în faţă, a ne smeri, a uita de cinstea pe care 
o merităm și a zice că o merită alţii, poate noi n-o merităm și să ne smerim. Şi 
putem să câştigăm mult mai repede pentru că noi avem şi şanse, nu avem nici o 
istorie foarte vastă a românilor în Athos, mănăstiri mari, vechi..” 


În întâlnirea aceasta mare care se preconizează a fi al optulea sinod ecumenic, 
între toţi patriarhii ortodocşi, una dintre marile problemele sunt dipticele, adică 
ce patriarhie e mai mare, mai mică, care conduce... Acolo sunt tulburările şi 
toate pleacă dintr-un gând bun, adică <Şi noi suntem o naţiune! Trebuie şi noi să 
ne impunem, să fim acolo, nu ne putem lăsa aşa, pe ultimul rând, să fim 
prăpădiții prăpădiților. Nu pentru mine, ci pentru ăia din spatele meu, pentru 
strămoşii mei, pentru ăia care au murit, care au luptat...!> Da, dar chiar dacă 
pare a fi un gând bun, tot calci cuvântul lui Dumnezeu şi nu ştiu dacă în numele 
unei ideologii, chiar şi naționalismul, poţi să calci cuvântul lui Dumnezeu. Nu 
poţi. Şi atunci cum să ceri lumii să fie altfel dacă noi, creştinii, nu suntem altfel, 
ci umblăm după întâietate, după impunerea punctului de vedere cu asprime, cu 
putere? 


Cum să ne cerem nouă să facem asta, noi, personal, în viaţa noastră? Ce ne-ar 
face pe noi să nu mai căutăm slava şi cinstea lumii, să nu mai căutăm puterea, să 
nu mai căutăm ca ceilalți să ne respecte, să ne invidieze, să ni se supună, să ne 
numească binefăcătorii lor? Cum să faci să renunţi la aceste lucruri care sunt 
foarte ispititoare, cine nu-şi doreşte asta? Omeneşte toţi îşi doresc asta, dar, 
totuşi, Dumnezeu ne îndeamnă spre o altă cale. Atunci ce ne oferă EI atât de 
deosebit încât să fii capabil să renunţi la acel plăcut sentiment al puterii, al 
recunoaşterii, al fricii celorlalți de tine? Toate se transformă prin păcat dacă prin 


ceea ce faci urmăreşti să impui respect. Şi atunci ce ne oferă în schimb 
Mântuitorul ca să putem renunţa la asta? Când zice Dumnezeu: Dar în Împărăţia 
lui Dumnezeu nu este aşa. Ci “cel ce vrea să fie mai mare să fi tuturor slugă” - 
zic Părinţii că Împărăţia lui Dumnezeu este lucrătoare încă de acum. Dumnezeu 
ne spune: Împărăţia Cerurilor este în inima voastră, o zice la prezent, este. Dacă 
vrem să o primim, dacă vrem să o avem, dacă vrem să o lucrăm. Atunci zic 
Părinţii: ce înseamnă că în Împărăţia Cerurilor nu este aşa? Dacă omul nu caută 
cinstea lui, ci iubirea faţă de aproapele, să-i ducă poverile, să-l ajute, exact cum 
zice Sfântul Apostol Pavel despre dragoste: Dragostea îndelung rabdă, 
dragostea este binevoitoare, dragostea nu pizmuieşte..., adică ea se uită pe sine, 
până la urmă. În locul stăpânirii, mândriei, se pune dragostea. Dacă ai dragoste 
faci ceea ce spune Mântuitorul, te faci slugă tuturor. Este vorba de dragoste faţă 
de toată lumea, de aproapele. 


Căci zice Mântuitorul: “Şi Eu M-am făcut slugă tuturor”, Mă vedeţi slujindu-vă! 
Dumnezeu i-a slujit pe Apostoli, le-a vorbit, a călătorit cu ei, a făcut toate cele 
ce trebuia să facă, le slujea. Ultimul Său gest înainte de a pleca de pe pământ a 
fost unul de slujire, adică în noaptea Cinei celei de taină EI le-a slujit, El i-a pus 
la masă, EI le-a spălat picioarele, a fost slujitor. Ceea ce făcuse până atunci tot 
timpul duhovniceşte, la vedere mai puţin pentru că ar fi fost peste măsură de 
smintitor şi nu s-ar fi putut impune nicicum în faţa lor atâta timp cât ei nu erau 
deloc schimbaţi, deloc transformați. Dacă ar fi început doar prin gesturi de 
supunere, doar prin gesturi de slujire, ei n-ar fi putut înţelege şi nu ştiu dacă L-ar 
fi urmat. Dar aşa, încetul cu încetul, i-a purtat până la această măsură a Cinei 
celei de taină în care, de fapt, le-a arătat adevărata realitate, că EI le slujeşte 
neîncetat şi că EI, în Împărăţia Cerurilor, ne va sluji pe noi, păcătoşii şi 
prăpădiţii şi că ne slujeşte neîncetat şi acum şi o ştim bine, că întotdeauna 
apelăm la EI şi strigăm la EI să ne ajute şi e ca un slujitor care aşteaptă să ne 
ajute şi să ne îndrepte şi să ne întărească şi să ne scoată din necazuri. Şi acum ne 
slujeşte! 


Deci atâta timp cât facem această lucrare a smereniei, a dragostei, Împărăţia 
Cerurilor începe să mijească aici, pe pământ. Şi unde mijeşte Împărăţia 
Cerurilor, acele lucruri sunt netrecătoare. Unde se atinge Împărăţia Cerurilor de 
pământ, acel lucru devine netrecător. Pentru că Împărăţia Cerurilor nu are 
sfârşit. S-a atins de sfinţi pentru că ei au chemat-o în inima lor şi trupurile lor nu 
mai putrezesc; sau, dacă Dumnezeu îngăduie să putrezească, oasele care rămân 
devin izvorâtoare de viaţă. Unde se atinge Împărăţia Cerurilor de om - de fapt, 
Dumnezeu, că El este Stăpânul Împărăției Cerurilor - unde sparge cerurile 
acestea păcătoase şi se atinge de om, acele lucruri rămân nemuritoare şi să ştiţi 
că şi pe pământ rămân nemuritoare, nu numai în amintirea lui Dumnezeu. 


Sfântul Efrem cel nou, necunoscut, neştiut, mort singur pe o colină, în vârf, 
unde era o mănăstire, batjocorit luni de zile într-un beci de turci şi omorât în 
chinuri într-o zi de 5 mai, după Paşti, a murit amintirea lui? Ştiţi mai bine viaţa 
lui decât ce s-a întâmplat cu bunicii voştri în tinereţe. A murit? N-a murit şi nu 
va muri niciodată. Unde s-a atins Împărăţia lui Dumnezeu de om şi unde omul a 
chemat această Împărăţie prin smerenia lui, prin dragostea lui şi Împărăţia 
Cerurilor a atins pământul, acele lucruri nu mor niciodată. Acest lucru ni-l 
promite Dumnezeu. Până la urmă, ceea ce lucrează porunca lui Dumnezeu 
rămâne mai cunoscut şi mai puternic chiar şi în lumea aceasta decât cei care-şi 
caută numai cinstea şi mândria şi banii lor. 


Să vă dau un alt exemplu: Sfântul Ştefan cel mare face mănăstirile micuţe (în 
afară de Neamţ) - Văratecul a fost terminat în trei luni, n-au stăruit mult, dar au 
lucrat cu rugăciune, cu smerenie, de dragul şi de durerea celor care au murit în 
lupte, ca să fie pomeniţi cei care şi-au pus sufletul pentru Dumnezeu şi pentru 
credinţă şi pentru neam, ţinând legea lui Dumnezeu şi mâncând oamenii aceia 
de post când construiau la ele, nelucrând de sărbători - şi acum stau în picioare. 
Și ziduri de beton armat construite de comunişti, neţinând cont de sărbători şi cu 
înjurături şi cuvinte urâte, cu necinste şi nepăsare, se sfărâmă, cad şi vor cădea 
la primele cutremure. Până şi în sensul acesta Dumnezeu dă putere. 


Lucrurile acestea se întâmplă şi cu noi, oamenii. Orice lucru făcut cu smerenie, 


cu dragoste, chiar dacă e făcut în ascuns, chiar dacă e nebăgat în seamă de 
nimeni, Dumnezeu îl cunoaşte; Dumnezeu scoate în faţă, Dumnezeu ridică. 
Cum era un avva mare din pustia Egiptului care neîncetat spunea: 
<Dumnezeule, nu mă cinsti pe mine pe pământ! Nu mă cinsti pe mine pe 
pământ!> Şi când zicea aşa, i se lumina faţa ca soarele, încât toţi voiau să stea 
lângă el, toţi veneau după el. Cu cât se smerea mai mult, Dumnezeu îl cinstea 
mai mult. Asta dă Dumnezeu în schimb! 


Or, cinstea lui Dumnezeu e infinit mai mare decât cinstea oamenilor. Cinstea şi 
încrederea şi credinţa oamenilor în noi şi dragostea lor e atât de trecătoare! 
Astăzi oamenii te laudă, mâine te bârfesc, te judecă cu o uşurinţă incredibilă! În 
ziua Floriilor L-au primit şi L-au cinstit cu ramuri şi şi-au pus hainele în faţa Lui 
şi peste cinci zile au strigat: Răstigneşte-L, răstigneşte-L! Aceştia sunt oamenii, 
toți suntem aşa. Și şțiți bine, azi zicem: <Cel mai bun prieten al meu!>, iar 
mâine afli ceva despre el sau doar zvonuri şi zici: <Îl urăsc. Nu-l mai suport.> 
Aşa suntem. Or, cum pot oamenii, zice Mântuitorul într-un loc - parafrazez - 
cum pot oamenii să caute cinstea oamenilor, care este trecătoare şi mincinoasă 
şi cinstea lui Dumnezeu nu? Păi cinstea lui Dumnezeu este netrecătoare şi 
nemincinoasă, Dumnezeu nu Se joacă cu cuvintele, nu Se grăbeşte să te judece, 
EI răsplăteşte înmiit la puţinul dat de tine! Oamenii abia dacă-ţi răsplătesc la 
aceeaşi măsură; cei care dau mai mult decât le-ai dat într-un gest de bunătate 


sunt oameni rari. Și tu lepezi cinstea şi dragostea lui Dumnezeu pentru cinstea 
oamenilor şi cauţi această dragoste mincinoasă, pentru că, prin dorinţa noastră 
de a căuta cinstirea şi laudele oamenilor, dăm peste dragoste mincinoasă sau cel 
puţin semi-mincinoasă, cu jumătăţi de adevăruri. 


Aşa că cine are curaj - este un mare curaj să faci asta - să urmeze cuvântul lui 
Hristos, să-l urmeze! Cel ce vrea să fie mai mare să le fie tuturor slugă. Să ştie 
de durerea fiecăruia, să-l aştepte pe fiecare, să-l îngăduie, să-l rabde, să uite de 
sine, să se lepede de sine şi să caute durerea şi necazul altuia, măcar în parte. 
Dacă eşti în mijlocul unei dureri şi cineva vine la tine cu o altă durere, uită în 
parte de durerea ta ca să-l asculți şi să-l ajuţi cât poţi. Să facem fiecare la măsura 
noastră, dar cu cât aurul pe care-l vei lucra ascultând de porunca lui Dumnezeu 
este mai valoros, cu atât este mai netrecător. Şi este valoare de schimb veşnică 
şi pe pământ şi dincolo. Amin”. 


Transcriptul predicii din 2010 a Pr. Ciprian Negreanu: 


Iubirea de putere şi bădărănia sufletului omenesc versus iubirea smerită şi 
slujitoare a lui Dumnezeu 


“În numele Tatălui, şi al Fiului, şi al Sfântului Duh! Amin. 


În a cincea duminică a Postului acestuia, penultima, cea de dinainte de Florii, e 
şi ultima duminică din Post în care facem Liturghia Sfântului Vasile cel mare. 
În Duminica Floriilor este Liturghia Sfântului loan Gură de Aur. Liturghia 
Sfântului Vasile se va mai face doar în Joia mare şi în Sâmbăta mare, după care, 
până în iarnă, nu se va mai face. Ziceam că temeiul pentru care se citesc aceste 
Evanghelii acum este acela că Mântuitorul Îşi vesteşte Patimile, vorbeşte 
dinainte de toate cele ce urmează să fie. Dar parcă apostolii nu aud, nu înţeleg. 
Și este un cuvânt pe care îl spune Sfântul Nicolae Velimirovici, dar nu numai el, 
ci e luat de la alți sfinţi mari, acela că nu e numai o nepăsare, sau nu ştiu cum 
să-i spun faptul că ei parcă nu aud. E ceva atunci când iubeşti pe cineva foarte, 
foarte mult; Mântuitorul era iubit de ei, sau, cel puţin, Îi declarau asta. 


EI spune: lată, mergem la Ierusalim şi Eu voi fi dat în mâinile oamenilor 
păcătoşi şi Mă vor biciui şi Mă vor ocări şi Mă vor scuipa şi Mă vor batjocori şi 
Mă vor răstigni şi voi muri şi a treia zi voi învia. Şi spune lucrurile acestea, dar 
ei parcă nu auzeau şi mergeau mai departe. Şi, dacă sunteţi atenţi la Evanghelic, 
Mântuitorul le spune lucrurile acestea pe când se apropiau de Ierusalim. 
Lucrurile nu erau aşa, ca şi cum un tânăr ar spune că va muri cândva, ci erau 


chiar la doi paşi de Ierusalim şi mergeau pentru Paşti - mai erau două-trei 
săptămâni. EI le spune că iată, mergem în Ierusalim şi acolo aşa se va întâmpla 
şi chiar specifică detaliat batjocurile, scuipările, pălmuirile, cele pe care le va 
suferi acolo, deci nu va fi o moarte prin tăierea capului şi gata. Deci nu o moarte 
demnă, ci EI va fi batjocorit, Acela pe Care acum Îl cinsteau, Acela pe Care 
acum Îl înconjurau mulțimile, El, Dumnezeu! Mărturia lor era clară, ei au văzut 
şi au simţit, au spus: Tu eşti Fiul lui Dumnezeu! Ei au văzut minuni care nu se 
pot spune, au auzit cuvinte care aveau putere mare şi se împlineau, însă ei acum 
parcă nu auzeau aceste cuvinte. 


Şi Evanghelia ne spune că doi dintre ucenici, loan şi Iacov, cei doi frați - în altă 
Evanghelie ni se spune că a venit şi mama lor cu ei - şi ei se gândeau că acum se 
apropie un fel de sfârşit, ceva extraordinar, nu-şi puteau imagina că EI chiar aşa 
va pătimi, chiar aşa va muri, şi Îi cer ca unul să stea de-a dreapta şi celălalt de-a 
stânga Lui. EI era Cel pentru Care lăsaseră tot, pe Care Îl urmaseră, ce puteau 
face acum, să se întoarcă la a fi pescari...? După ce auziseră cuvinte şi vestirea 
unei Împărăţii despre care nimeni nu vorbise înainte aşa, ce să facă, să 
muncească pământul și să se poarte ca şi cum nu s-ar fi întâmplat nimic? Nu, ei 
nu puteau face aşa ceva. Şi totuşi, aceşti oameni, care fuseseră capabili să lase 
tot, imediat după ce aud de vestirea Pătimirilor, cer să fie aşezaţi unul de-a 
dreapta şi altul de-a stânga. Adică ei nu se gândeau la suferinţa şi umilirea Lui. 
Și nu se îndoiau, pentru că întotdeauna ceea ce spusese EI a fost adevărat. 


Și chiar şi nouă, de ne-ar spune un om că va păţi ceva grav, nu ne vine să îl 
întrebăm pe noi cui ne lasă, şi să cerem dregătorii şi scaune înalte. Aşa ni se 
pare nouă, că nu ne-am gândi aşa, dar să ştiţi că mândria, şi egoismul, şi indi- 
vidualismul, şi iubirea noastră de sine este mare, mai mare decât a apostolilor, 
într-un fel sau altul. Noi credem că noi n-am face aşa ceva, dar cred că 
Dumnezeu nu ne-a trecut prin asemenea ispite. Iar ei visau posibilitatea de a fi 
alături de un Împărat nemuritor, Care nu are potrivnic, deci nu ceva de ici, de 
colo, ceva infinit de mare, şi asta ne vădeşte şi nouă urâciunea sufletului nostru, 
că şi noi poate am fi făcut la fel într-o asemenea situaţie. 


Ştiţi, aţi văzut cât de uşor se schimbă oamenii când li se dau funcții mari, când li 
se dă puterea în mână, când oamenii li se supun; atunci oamenii devin de 
nerecunoscut. Şi nu numai comportamentul se schimbă, dar și glasul se ridică, 
ochii se înalță, nu te mai vede, te ia de sus, te ia tare, orice cuvânt este, de fapt, 
un sfat sau o morală. Şi acestea se întâmplă pentru că omul este prins, este 
măcinat, nu prea poate asimila puterea; când are putere asupra celorlalţi, când 
are stăpânire, duhul acesta al stăpânirii şi al puterii îl distruge, nu e în stare să 
poarte povara aceasta. De aceea auziți la Maslu: “pe noi, cei ce purtăm povara 
patimilor”. 


ŞI ni se pare că nu e chiar aşa, că nu e o povară, ci e chiar dulce câteodată. Nu, e 
o povară şi noi nu suntem în stare s-o purtăm. Şi printre acestea este şi dorința 
aceasta de stăpânire, iubirea de stăpânire despre care spune şi Sfântul Efrem 
Sirul în rugăciunea lui. Această dorinţă de stăpânire îţi schimbă sufletul, şi asta 
a schimbat şi sufletul lui Adam şi al Evei în Rai. Când li s-au aprins lor 
luminiţele? Când li s-a spus: Dacă veţi mânca din copac, veţi fi asemenea lui 
Dumnezeu! Vă daţi seama? Asemenea lui Dumnezeu! Dintr-o dată nu mai conta 
ce a zis Dumnezeu, asta a fost ceea ce le-a aprins minţile şi inimile spre rău, 
care i-a făcut să nu mai asculte. 


Acelaşi lucru s-a întâmplat şi cu apostolii: dorinţa de stăpânire, dar o stăpânire 
în sensul lumesc al cuvântului. Noi, oamenii, înţelegem întotdeauna a stăpâni, a 
fi mai mare în sensul acesta de a fi stăpânitor, de a nu comenta nimeni în faţa 
noastră, de a diminua şi a ştirbi libertatea celorlalți. Aşa, cumva, este pentru noi 
a fi mai mare. Or, la Dumnezeu nu este aşa. Dumnezeu le vorbeşte de o altă 
realitate şi le zice: Nu ştiţi cărui duh slujiţi sau le zice: Voi, oamenii, dacă sunt 
stăpânitori, pe aceştia îi numiţi binefăcătorii voştri, pe aceştia care sunt aspri, 
care vor rânduieli, care ceartă şi bat, pe aceştia voi îi numiţi binefăcătorii voştri 
şi vă închinaţi lor, dar în Împărăţia Cerurilor nu este aşa. Acestora le spune, 
celor doisprezece, inclusiv celor doi care îşi doreau scaune şi stăpâniri şi putere. 
Auziţi, le vorbeşte despre o realitate a Împărăției Cerurilor care e cu totul altfel. 


Și noi avem greşeala aceasta în mintea noastră. Și de multe ori nici nu ne dorim 
să fie aşa Împărăţia Cerurilor la care ne cheamă, pentru că noi o asemănăm cu o 
împărăție omenească, în care Îl vedem pe Dumnezeu Stăpân mare pe un tron 
înalt, stăpânind, ca un mare Big Brother de care nu ai nici o şansă să scapi şi nu 
poţi să faci nici cel mai mic gest împotrivitor, că ne vede - deşi cumva ni se pare 
că aici ne mai putem eschiva, dar acolo gata — şi ni se pare plictisitor, la un 
moment dat ne vom plictisi acolo. Dar nu este aşa! Dumnezeu ne vorbeşte de o 
Împărăţie cu totul şi cu totul altfel. 


Şi ne zice: Dar Împărăţia Cerurilor nu este aşa! Ci tot cel ce vrea să fie mai mare 
peste ceilalţi să le fie tuturor slugă. 


- Dacă eu, Domnul şi învățătorul... Auziţi! Aici e vorba şi despre Dumnezeu! 
Adică Dumnezeu ne slujeşte nouă. El ne vorbeşte despre slujirea pe care o va 
face El nouă în Împărăţia Cerurilor, când noi vom sta la masă şi El ne va sluji. 
EI, Domnul şi Stăpânul, nu va sta undeva pe un tron înalt şi ne va zice să-l 
aducem să mănânce, ci El este Cel ce slujeşte tuturor. Este o dragoste slujitoare. 
Este altceva. Mintea omului parcă se taie, pentru că nu există comparaţie cu 
ceva omenesc. Şi zice: Cel ce vrea să fie peste ceilalți să le fie tuturor slugă şi 
cel ce vrea să fie stăpân să fie mai mic decât toți. 


Auziţi, că acolo aşa este. E incredibil. E altceva, altceva! E ceva din altă lume! 
Nimeni nu poate inventa aşa ceva pe pământ, nici un sistem omenesc de acest 
fel nu este posibil, ci se simte clar că e ceva dumnezeiesc, care depăşeşte şi 
“taie” mintea omului şi spre care omul nu e prea dispus să meargă. Omul vrea o 
stăpânire exterioară, să aibă putere asupra celorlalţi, în care celălalt recunoaşte 
aşa, scrâşnind din dinţi, că “a fost tare”, dar într-un asemenea fel de stăpânire nu 
se prea strecoară dragostea, o asemenea împărăție n-ar fi niciodată a lui 
Dumnezeu. Împărăţia lui Dumnezeu este o împărăție a dragostei fără seamăn, 
nu există asemenea supuneri că trebuie, că n-ai ce face, că asta este. 


Ştiţi, noi ne închipuim sfârşitul veacurilor şi venirea lui Dumnezeu ca pe o 
descoperire a Lui în sfârşit aşa cum este, la măreţia Lui și acum, vrând-nevrând, 
că trebuie, că nu trebuie, ne supunem, pentru că Îi ştim puterea, acum, că L-am 
văzut, nu mai avem ce face. Nu e aşa, Dumnezeu nu vrea o asemenea împărăție, 
EI nu stăpâneşte aşa peste suflete, nu supune libertatea sufletului la asemenea 
lucruri. Ci acolo este altceva, o dragoste smerită, nu o dragoste geloasă, ca 
celălalt să fie în posesia Lui - Te iubesc, eşti al meu, nu te mai dăruieşti 
nimănui, nu mai priveşti pe nimeni. Nu, Dumnezeu nu este gelos în felul ăsta. 


Intorcându-ne la Evanghelie, Hristos le spune că vor merge în Ierusalim şi ce va 
fi, iar apostolii vin să ceară locuri de-a dreapta şi de-a stânga Lui. Nici poveste 
să îi doară inima, să se întristeze, să-l spună: <Faţa Ta dumnezeiască, la care nu 


ne putem uita când cuvântezi, mâinile Tale care au tămăduit mii de oameni şi ai 
stat nopţi întregi fără să te odihneşti şi fără să mănânci, atingând oamenii, 
mâinile Tale să fie pironite pe cruce? Nu se poate aşa ceva!> 


Și zic Părinţi: Câtă bădărănie...! Bădărănia sufletului omenesc, în primul rând 
faţă de Dumnezeu şi apoi faţă de celălalt. Şi ăsta e un specific al sufletului 
omenesc căzut: suntem bădărani, nepăsători, în tot, în rugăciune, în tot, în tot. 
Nu contează, mie să-mi fie bine. Nu contează celălalt pe unde e, cum îi e, mie 
să-mi fie bine, Doamne, Te rog, ai grijă de mine. Şi, în general, ai grijă de mine 
în sensul trupesc al cuvântului. Asta-i bădărănia la nivelul legăturii cu ceilalţi. 
Ce să mai zicem de celelalte legături cu ei, în care de multe ori, când îți spune 
necazul lui sau îl auzi de la alţii, nu ştii cum să ieşi mai repede de acolo şi să-ţi 
speli mintea ca să revii mai repede la liniştea ta. Cred că toţi am trecut prin asta, 
într-un spital, unde vezi suferinţă multă şi nu ştii cum să-ţi speli mintea, ca să 
uiţi mai repede şi să revii la liniştea ta... Bine, într-un fel e şi o apărare a minţii, 
că nu poate duce povara asta neîncetat, dar este și o bădărănie, pentru că nu ştii 
cum să uiţi ca să-ţi vezi de ale tale, de fapt. Ca şi cum ai trece sub tăcere şi ţi-ai 
zice că nu există suferinţa altora. Fi, Dumnezeu nu este aşa! EI nu te uită nici pe 
tine, nici pe celălalt, se bucură cu tine când te bucuri, dar se întristează la fel de 
mult şi cu cel ce se întristează. Este diferit de noi ca de la cer la pământ ca 


realitate, ca viaţă, ca fire. Noi suntem nepăsători, bădărani şi în sensul legăturii 
noastre cu Dumnezeu. 


Gândiţi-vă la Dumnezeu ca la un medic excepţional, Care nu ştie cum să ne mai 
salveze sufletul, ne trece prin tot felul de încercări, întotdeauna ne ajută prin 
încercările acelea, întotdeauna ne stă alături ca să ridice sufletul, să-l înalțe, să-l 
învie. Aşa cum zice de fiul risipitor: Acest fiu al meu pierdut era mort era şi a 
înviat. Să-l învie, să-l înalțe, să-l ia din pierzanie şi să-l aducă acasă. Nu ştie ce 
să mai facă să trezească sufletul dintr-un somn adânc şi îl trece prin tot felul de 
încercări, dar întotdeauna îi stă alături, ca un medic foarte bun. Şi omul, habar 
n-având de lucrarea aceasta tainică a lui Dumnezeu, i se pare tot ce 1 se întâmplă 
revoltător, ca un pacient asupra căruia medicul stă cu băgare de seamă asupra 
inimii lui, iar el se răsteşte la medic că de ce nu-i face manichiură. Aşa facem cu 
Dumnezeu. Nu-i asta o bădărănie? Adică a nu vedea că Dumnezeu Se osteneşte 
cu tine să tămăduiască, să mântuiască, să ridice ceea ce este veşnic! Şi noi stăm 
toată ziua ca şi cum am avea un diamant într-o punguţă şi noi ne batem capul 
toată ziua cu faptul că punguţa e murdară, deşi la porţile Împărăției Cerurilor vei 
da doar diamantul, nu şi punguţa. Punguţa e trupul. Deci toată ziua ne certăm cu 
Dumnezeu de ce a îngăduit nu ştiu ce ispită, de ce a lăsat nu ştiu ce să se 
întâmple... Acestea sunt tainele medicinii lui Dumnezeu cu noi, ca să ridice 
sufletul din nepăsare, din uitare, din moarte spre viața asemenea Lui, că altfel 
nu ne vom mântui, dacă nu vom fi asemenea lui Dumnezeu! 


Și noi, în loc să vedem această lucrare tainică sau măcar s-o bănuim sau măcar 
să ştim: <Da, Doamne, ştiu că asta e lucrarea ta. N-o înţeleg, dar cred că ştii Tu 
ce faci!> Adică măcar să ai smerenia să recunoşti că nu înţelegi, că te depăşeşte, 
dar că Dumnezeu face ceea ce trebuie să facă. N-avem deloc sensibilitatea asta, 
ci o bădărănie înspăimântătoare, în care ne ridicăm împotriva lui Dumnezeu, în 
care Îl acuzăm... Ştiţi câte acuze sunt în mintea noastră, câte răutăţi, răzvrătiri. 
Gândiţi-vă câţi oameni aveţi în neamurile voastre care sunt răzvrătiți şi 
învârtoşaţi şi sunt convinşi că Dumnezeu le vrea răul, Dumnezeu vrea să-i 
chinuiască, Dumnezeu nu vrea să le dea ceea ce vor ei. Ca şi cum Dumnezeu se 
străduieşte să te scoată din foc şi te poartă pe umeri, te scoate dintr-o casă care 
arde, iar tu Îl baţi şi Îl loveşti că de ce nu te lasă în casă şi nu salvează casa, 
lăsându-te pe tine în flăcări. Dar important e să salveze oamenii, casa poate să 
ardă din temelii, oamenii trebuie salvaţi. Aşa face şi Dumnezeu. 


Despre această bădărănie vorbesc părinţii, această nepăsare, iresponsabilitate a 
omului faţă de Dumnezeu, dar şi faţă de aproapele. Aceasta s-a vădit urât aici şi 
în cazul apostolilor. Aşa suntem şi noi faţă de Dumnezeu. Toată durerea Lui 
pentru noi, toată aşteptarea Lui faţă de noi, noi o catalogăm drept nepăsare şi Îl 
vorbim de rău şi ne răzvrătim împotriva Lui şi aducem aceste gânduri întunecate 
şi în mintea altora. 


Cine dintre voi va sminti pe unul dintre aceştia mai mici ai Mei... mai bine i-ar 
fi lui dacă şi-ar lega de gât o piatră de moară şi să fie aruncat în mare. 


Oamenii mai simpli, naivi, curaţi, care poate nu gândesc toate urâciunile pe care 
le gândim noi, toate răutăţile... Şi pe aceştia noi în smintim, turnându-le în 
minte şi în inimă toate aceste îndoieli urâte, pentru că n-avem măcar 
sensibilitatea să zicem: Dar poate Dumnezeu lucrează tainic. Nu înţeleg! Nu 
înţeleg cu, dar ştie EI ce face pentru sufletul meu. Dar tu zici: Nu, ştiu eu! Nu 
face bine! Ca şi cum tu, care n-ai habar de medicină, ai zice că Haţieganu nu 
făcea bine, era tabula rasa, nu se pricepea deloc. Orice medic s-ar oripila să audă 
aşa ceva. lar Haţieganu e nimeni pe lângă Dumnezeu. Dar noi turnăm toate 
astea în mintea unora mai curaţi, mai simpli, care poate nu s-au gândit, nu le-au 
trecut prin minte asemenea urâciuni şi din care nu ştiu cum vor mai ieşi acele 
gânduri. 


Și de aceea, atâta măcar să ne rămână în minte în duminica aceasta: chiar dacă 
n-o să putem noi să oprim aceste gânduri sau să vedem peste neînţelegerea 
noastră lucrarea tainică a lui Dumnezeu cu noi, măcar să nu revărsăm asta ca pe 
o otravă, ca pe o licoare otrăvită în mintea şi în inima altora. Şi atunci, această 
neputinţă a noastră Dumnezeu o va primi şi o va înţelege şi o va ridica, aşa cum 
nu i-a certat pe apostoli. Nu i-a certat, ba a stat să le spună că Împărăţia lui 
Dumnezeu este altfel, nu cum voiau ei, cu stăpâniri. Şi acolo Dumnezeu este 
slujitor tuturor, EI slujeşte şi-l este drag să slujească cu smerenie omului. 


EI şi acum face la fel! EI în toate ne stă alături. Îl vorbim de rău, Îl judecăm, il 
bârfim, suntem nepăsători de cele mai multe ori, dar El nu ne tratează cu răutate, 
nu € răutăcios. Are smerenia aceea a slujirii, a iubirii. Şi aduceţi-vă aminte, de 
multe ori când aţi vorbit de rău, aţi pierdut nădejdea, nu v-aţi mai rugat, poate 
atunci vi s-au împlinit mari doruri şi bucurii. N-a fost Dumnezeu răutăcios să 
nu-ți mai dea nimic pentru că ai uitat de EI. Ba poate că atunci ţi-a dat. El nu are 
răutăţi din acestea omeneşți, cum avem noi. 


Această iubire slujitoare a lui Dumnezeu este neîncetată, neîncetată. El nu Se 
opreşte. EI zice: Faceţi bine celor ce vă fac rău, binecuvântaţi pe cei ce vă 
blestemă, că vă spun vouă că şi Tatăl vostru Cel din ceruri aduce ploaie şi peste 
cei buni, şi peste cei răl. 


Adică nu se uită. Aşadar, cei care stau în credinţă şi se întăresc să rămână în 
Biserică nu de frica de a nu fi trăsniți de Dumnezeu, că Dumnezeu nu-i 
trăsneşte. Îi lasă în pace, puteţi să faceţi ce vreţi, nu veţi păţi nimic. Dar veţi 
simţi un gol imens, imens în suflet, pe care nu-l va putea umple niciodată 
nimeni şi care va ajunge la măsuri înspăimântătoare când vom trece dincolo şi 
care nu va putea fi acoperit niciodată. Amin”. 


*“Pocăinţa este învoiala cu Dumnezeu pentru o a doua viaţă ... “. Părintele 
Holbea în conferinţa de la Cluj (“Chipul pocăinţei, ca dar al lui 
Dumnezeu” : Metanoia nu e remuşcare, ci “aşezare înaintea lui Dumnezeu, 
în prezenţa Lui”, lucrare activă a vieţii celei noi şi “intrare în gândul lui 
Dumnezeu” 


)ENȚILOR 


Pr. prof. univ. dr. Gheorghe Holbea - Chipul pocăinţei, ca dar al lui 
Dumnezeu - Joi, 4 aprilie 2019, Cluj Napoca 


Transcrierea unui fragment (min. 46): 


“[...] Deci acest termen grecesc de “metanoia“, originar din Noul Testament, nu 
înseamnă căință, nu înseamnă remuşcare, nu înseamnă frica de pedeapsă, aşa 
cum vedem că s-a păstrat în înţelesul comun. Şi aceasta întemeiat pe Părinţi, nu 
sunt speculaţii. “Metan(o)ia”, în sensul său etimologic, indică un proces mult 
mai profund şi mai radical. Traducerea posibilă ar fi: schimbarea minţii, dar, în 
acelaşi timp, a modului de înţelegere şi de interpretare a lumii. Schimbarea 
locului şi rostului omului în lume. Trebuie să-ți înţelegi rostul, asta este 
pocăinţa. Înseamnă, aşa cum spune HOSE foarte frumos, intra- 
rea în gândul lui Dumnezeu, în sfatul cel mai inainte de veci al lui Dumnezeu 
pentru oameni, o întoarcere, o călătorie spre veşnicia lui Dumnezeu. Or, 
însăşi intrarea pe acest drum poate fi zădărnicită dacă ne reducem numai la 
moralitate. 


Aceasta înseamnă că şi pocăința operează cu o trecere dincolo. [Meta=dincolo 
de] (Aşa cum spunem metafizica = “dincolo de fizică” ş.a.m.d.). O transformare 
profundă, o trecere a minţii dincolo de înţelesul comun al cuvântului respectiv. 


Aceasta înseamnă că (...) pocăinţa operează o trecere dincolo de păcat, adică 
exact în sensul în care Mântuitorul a biruit ispita. „Mergi înapoia Mea, satano”! 
Răul trece astfel în spate, în urmă, la periferie, nu rămâne în centrul vieţii, 
înainte, ca obiectiv moral principal, uneori unic, aşa cum îl avem în căinţă [în 
sensul slavon]. (...). Mintea se goleşte de păcat, se purifică şi se deschide spre a 
se umple de adevăr, devenind din „vas de ruşine, vas de cinste”, vas ales al lui 
Dumnezeu. Pe Sfântul apostol Pavel, după convertire, Mântuitorul îl numeşte: 
„Vas ales ca să poarte numele Meu” (Fapte IX, 15). La această transformare 
este chemat tot creştinul în taina pocăinţei: din vas al păcatului, vas demn să 
poarte numele lui Dumnezeu. 


[Părintele Constantin Galeriu] 


Deci pocăinţa este un act pozitiv, este o îndreptare şi o înaintare a noastră către 
Dumnezeu şi nu o aşteptare pasivă a harului lui Dumnezeu. Este o atenție 
activă, care să ridice sufletul într-un urcuş continuu, şi nu doar o privire plină de 
remuşcări, îndreptată înapoi, care să paralizeze sufletul. Pocăinţa va reuşi, astfel, 
să îndrepte înclinările noastre rele spre bine şi să schimbe firea noastră întinată 
de păcat, să ne aducă nu doar la starea noastră dinainte de cădere, ci chiar la 
desăvârşire, la asemănarea cu Dumnezeu. 


Și Sfântul loan Scărarul ne aduce un exemplu grăitor al pocăinţei adevărate, 
poate cel mai cutremurător exemplu de întoarcere, de transformare, pe care îl 
găsim în Evanghelie: “Am văzut suflete necurate stăpânite nebuneşte de 
dragostea trupurilor. Dar luând din cercarea dragostei pricină de pocăință, au 
întors aceeaşi dragoste spre Domnul. Şi sărind îndată peste orice frică, s-au 
altoit fără saţiu în dragostea de Dumnezeu. De aceea şi Domnul a zis despre 
acea desfrânată că nu s-a temut, ci că a iubit mult şi a putut schimba cu uşurinţă 
dragostea cu dragostea [cu altă Dragoste]. (Luca VII, 47)”. 


De fapt, iubirea ei fusese deviată de la sensul ei [prin desfrânare], însă Dumne- 
zeu a întors-o. Pentru că, de fapt, şi în patimă este o putere sădită în ființa 
umană. 


Spunea un părinte al Bisericii că şi lacomul doreşte pe Dumnezeu, absolutul, nu 
se mai satură. Și desfrânatul care nu se mai satură de patimă. Toţi doresc 
absolutul, dar diavolul are grijă să devieze această putere de la sensul ei. 


Am putea spune că pocăinţa este un proces de convertire lăuntrică sau, mai bine 
zis, de revenire în făgaşul adevărat, în care omul îşi modifică radical existenţa, 
raportându-se la Dumnezeu şi nu la păcat, îndreptându-şi atenţia spre viitor, prin 
nădejde, reuşind să se smulgă de legăturile prin care deznădejdea îl ţinea blocat 
în trecut. 


Și Sfântul loan Scărarul, ca şi Sfântul Simeon noul teolog, numind pocăinţa “al 
doilea botez“, subliniază faptul că la această nouă viaţă se ajunge doar prin 
raportarea la Dumnezeu, cu care trebuie să ne împăcăm, la care trebuie să 
revenim în mod activ prin lucrarea celor bune. Spune Sfântul loan Scărarul: 
Pocăinţa este aducerea înapoi (împrospătarea) a botezului. Pocăinţa este învo- 
iala cu Dumnezeu pentru o a doua viaţă. (...) 


De asemenea, scriitorul bisericesc Tertulian: “Să se căiască de greşelile sale cel 
care a aflat adevărul, să-i pară rău că a iubit ceea ce Dumnezeu nu iubeşte”. 


Nu e minunat? Pocăinţa este întoarcerea de la starea cea potrivnică a firii la 
starea după fire, de la diavol la Dumnezeu prin nevoinţă şi durere. 


Sau, spune [tot] Sfântul Ioan Scărarul [de fapt, Scoliile la Scara]: Pocăinţa 


este întoarcerea de la păcat. Dar nu este un singur păcat, ci întregul om vechi 
se numeşte păcat. Păcatul este îmbibat ca o otravă în toată fiinţa omului. 
Pocăinţa este deci o mişcare totală, existenţială, de curăţire a întregii firi 
omeneşti în toate gândurile şi apucăturile ei. Este părăsirea celor dinainte şi 
întristarea pentru ele. 


Deci pocăinţa este, de fapt, o aşezare înaintea lui Dumnezeu, în prezenţa lui 
Dumnezeu. Există un cuvânt în limba greacă pe care noi îl folosim dar uneori nu 
ştim ce înseamnă: parastas. Parastasis însemna în limba greacă a-L face prezent 
înaintea lui Dumnezeu, deci noi când pomenim pe cineva, îl facem prezent 
înaintea lui Dumnezeu, pe mama, pe tata, care au trecut la cele veşnice. Ei, acest 
parastas se foloseşte şi pentru noi, deci este vorba de prezenţa înaintea lui 
Dumnezeu, conştientizarea prezenţei lui Dumnezeu în viaţa noastră. 


Spune Sfântul loan Scărarul: “Cel care stă înaintea lui Dumnezeu îşi găseşte 
calea către smerenie” sau “pocăinţa este cumpărătoare a smereniei“. 


Și din această nevoinţă de a-L cunoaşte pe Dumnezeu, deşi îşi vede din ce în ce 
mai mult şi mai clar păcatele, nu se întristează din pricina păcatului în sine, ci 
pentru că, în păcat, trăieşte iadul despărțirii de Dumnezeu. Deci în pocăință 
trebuie să simţi iadul despărțirii de Dumnezeu. Dorinţa omului de a se uni cu 


Dumnezeu este terenul în care îşi găsesc loc prielnic întristarea după Dumnezeu, 
nevoia de iertare din partea lui Dumnezeu, străpungerea inimii şi lacrimile, care 
după cuvântul Sfântului Grigorie de Nyssa sunt “sângele care curge din rănile 
sufletului”. Iar Sfântul loan Scărarul spune în acest sens că pocăinţa este lovirea 
sufletului printr-o simţire adâncă. 


Rezumând, putem spune că primă treaptă a pocăinţei este întoarcerea omului 
către Dumnezeu sau apropierea de El. Eu am o problemă [cu anumite metode 
psihanalitice], pentru că am şi nişte fiice duhovniceşti care au venit de la 
psihoterapeuţi care povestesc ce fac aceştia: merg undeva în copilărie şi zic: a, 
de aia ţi se întâmplă ţie ce ţi se întâmplă. Păi tu ai aşa o reacţie faţă de bărbaţi, 
nu ştiu cum. Însemna că te-a pedepsit când erai mică, tatăl tău te-a pus cu 
genunchii pe coji de nucă sau ţi-a făcut nu ştiu ce, mă rog. În duhovnicie nu este 
asta. În duhovnicie pur şi simplu nu te mai întorci în trecut. E adevărat, resimţi 
trecutul dureros, dar tu Îl ai pe Dumnezeu lângă tine. Că dacă s-ar fi întors în 
trecut tâlharul de pe cruce, nu mai vedea Raiul. Aţi văzut, tâlharul ăla din 
dreapta care s-a rugat Mântuitorului a fost primul cetăţean al Raiului: “Adevărat 
ZIC ţie, astăzi vei fi cu mine în Rai“. Vedeţi, este şi o diferență de percepţie. De 
obicei, teologia scolastică pe care noi am avut-o în manuale a încadrat păcatul 
într-un cadru juridic, considerându-l drept nesupunere față de poruncile lui 
Dumnezeu şi acest lucru ne conduce la concluzia că urmările păcatului sunt 
pedepse ale lui Dumnezeu. Și, în felul acesta, păcatul şi urmările lui au fost 
corelate în mod eronat cu relaţia dintre Dumnezeu şi om. Dumnezeu devine 
astfel o autoritate punitivă, exterioară omului, omul nemaifiind altceva decât 
obiectul exercitării acestei autorități pedepsitoare. 


În paranteză, îmi amintesc, fiindcă tot am vorbit de Părintele Stăniloae, că a fost 
numit la un moment dat Rector al Academiei Teologice de la Sibiu. Şi, cu firea 
lui bună, avea o problemă fiindcă trebuia să se ocupe [şi] cu toate neregulile din 
facultate, trebuia să exmatriculeze studenţi care nu aveau o conduită bună, 
trebuia să ia măsuri cu personalul administrativ etc. Şi îi scrie un memoriu 
mitropolitului Nicolae Bălan în care spune că nu poate să doarmă [din această 
cauză]. Şi mai spune: “Îmi pare rău, dar eu cred că pot sluji mult mai bine 
facultatea ca profesor, cu meditațiile mele, dar nu pot să fiu instrumentul 
autorităţii pedepsitoare“. El nu putea să pedepsească! Era alt duh! Apropo de 
această teologie cu caracter punitiv. 


Rezultă de aici că sursa evenimentelor care se abat asupra omului este chiar 
Dumnezeu, care ar fi şi creator al răului, atunci. Acestă învăţătura şi-a pus, din 
păcate, destul de adânc amprenta în gândirea noastră, lucru care se observă şi 
din modul în care înţelegem pocăinţa. Or, în tradiția ortodoxă, răul este absenţa 
binelui. Omul este acela care devine creator al răului prin aceea că se situează în 
afara binelui. EI este acela care, întorcându-şi faţa de la lumină se găseşte în 


întuneric şi acest lucru, după cum spune un teolog, este fundamental pentru 
înţelegerea pocăinţei, fiindcă astfel păcătosul se aşează înaintea lui Dumnezeu 
nu căutând răspundere, ci ca responsabil, iar calea pocăinţei rămâne deschisă. 


Trebuie să spunem un lucru dacă înţelegem pocăinţa: Dumnezeu nu recurge 
la represalii pentru păcate şi nu-şi abandonează zidirea Sa, indiferent de 
gravitatea păcatelor săvârşite, ci necontenit Se jertfeşte pentru ca în orice chip 
să vindece pe cel rănit, aşa după cum ne spune şi Isaia prorocul: trestie strivită 
nu va frânge şi feştila fumegândă nu va stinge. 

Am să vă dau un exemplu din Pateric, care mie mi se pare extraordinar. 


Un frate s-a luptat cu diavolul desfrânării şi s-a întâmplat să treacă printr-un sat 
al Egiptului unde a văzut o femeie frumoasă care era fata preotului păgân. 
Văzând-o, s-a rănit cu ea, apoi mergând a zis tatălui ei: 

- Dă-mi-o de soţie! 


lar el răspunzând i-a zis: 
- Nu pot să ţi-o dau de nu mă voi înştiinţa mai întâi de la dumnezeul meu. 


Şi mergând către diavol l-a întrebat zicând: 
- lată un monah e aici care cere pe fiica mea. Oare să i-o dau? 


ŞI i-a răspuns diavolul: 
- Intreabă-l pe el dacă se leapădă de Dumnezeul lui, de Botez şi de cinul 
călugăresc. 


Și întorcându-se slujitorul păgân către călugăr i-a zis: 
- Te lepezi de Dumnezeul tău, de Botez şi de cinul călugăresc? 


lar el s-a făgăduit, deci s-a lepădat. Şi îndată a văzut că i-a ieşit din gură un 
porumbel şi a zburat la cer. 


Deci s-a dus slujitorul la diavol şi 1-a spus: 
- lată, s-a făgăduit. 


Și atunci diavolul ce 1-a spus? 
- Nu-i da fata de soţie, că Dumnezeu nu S-a lepădat de el şi Dumnezeu încă îl 
ajută! 


ŞI reîntorcându-se spurcatul slujitor i-a zis fratelui: 
- Nu pot să ţi-o dau, pentru că Dumnezeul tău cu tine este şi încă îţi ajută. 


Iar fratele auzind s-a umilit şi i-a zis: 

- Dacă eu, ticălosul, de atâtea bunătăţi învrednicindu-mă de la Dumnezeu, m-am 
lepădat de EI, de Botez şi de cinul călugăresc, iar EI încă îmi ajută şi nu s-a 
depărtat de mine, cum să nu fiu dator să alerg la Domnul şi să nădăjduiesc în 


bunătatea Lui cea nemărginită? 
&&& 


loan Alexandru spunea: “Ei, cum să te lase, dragul tatei?”. Nu te lasă! Deci 
omul este chemat să se întoarcă din spaţiul întunecat în care s-a aşezat, să se 
întoarcă în spaţiul lui Dumnezeu, întoarcere care formează atât esenţa, cât şi 
nucleul pocăinţei, fondul în care îşi va desfăşura întreaga nevoință duhov- 
nicească pentru a dobândi asemănarea cu Dumnezeu, întregul drum de la moarte 
la viaţa veşnică. Dar acest lucru, care depăşeşte cadrul potenţial uman, necesită 
intervenţia harului dumnezeiesc şi deci apropierea omului de Dumnezeu. 


O primă etapă ar fi deci o trezire a omului, un moment în care acesta devine 
conştient de existența sa, moment care tinde să-l scoată din cadrul limitat, 
egocentric, în care trăise până atunci... 


[...] Poate mai mult decât în alte situaţii, intervine inerția omului care, în funcţie 
de cadrul în care şi-a consumat existenţa până atunci, se confruntă cu două 
situaţii. 


= În primul caz se confruntă cu omul care şi-a mărginit existenţa la limitele 
creaţiei, care şi-a închis de bunăvoie acele dimensiuni care, plecând din 
firea lui, tindeau către Dumnezeu... - adică omul autonom, ceea ce se 
întâmplă astăzi, vrea el să facă un paradis terestru, vrea el să inventeze o 
altă realitate decât cea zidită de Dumnezeu, poate altădată o să vorbim 
despre acest transu-manism care e mult mai periculos decât ce a fost 
până acum - ... şi care, deschizând ochii, se aşază pe un drum care duce 
la disperare şi absurditate. 

= În cel de-al doilea caz se află omul care şi-a menţinut existența sa într-o 
deschidere mai mică sau mai mare către Dumnezeu şi care se aşază pe 
drumul care începe cu plânsul curăţitor, dătător de nădejde, şi se termină 
cu bucuria unirii cu Dumnezeu, după cum spune psalmistul: Mergând, 
mergeau şi plân-geau, aruncând semințele lor, dar venind au venit cu 
bucurie, ridicând snopii lor. 


Îl vedem pe cel care încearcă apropierea de Dumnezeu pus în faţa propriilor 
păcate scoase la iveală de Lumina Dumnezeirii. Este momentul când apare 
pentru prima dată atacul necredinţei şi al deznădejdii, adică omul se vede aşa şi 
atunci apare această panică, atunci nefârtatul este foarte activ. Este primul prag 
pe care trebuie să-l trecem pentru a putea pune cu adevărat început pocăinţei. 


Spune aşa Clement Alexandrinul: Pocăinţa este o faptă săvârşită de credinţă. 
Dacă nu crezi că păcatul te ţine de mult înlănţuit, nici nu te schimbi. Dacă nu 
crezi că pedeapsa este gătită pentru cel care păcătuieşte şi mântuirea pentru 
cel care trăieşte potrivit poruncilor, iarăşi nu te schimbi. 


Şi spune Sfântul Ioan Scărarul: Pocăinţa este fiica nădejdii şi tămăduirea 


deznădejdii. 


Deci apropierea de Dumnezeu este începutul lucrării mântuitoare a pocăinţei. 
Și, din ea, omul tinde spre acea stare care depăşeşte moartea, care îl aduce la 
desăvârşirea asemănării cu Dumnezeu. Şi de ce lucrurile sunt aşa cum s-a 
văzut? Harul lui Dumnezeu! Deoarece omul se vede pe sine neputincios în a 
realiza acest lucru de unul singur. Deci este nevoie de conlucrarea omului cu 
Dumnezeu. Păcătosul care doreşte să se mântuiască este chemat la o revenire, la 
o vindecare a sufletului său rănit, în acelaşi timp cu apropierea lui de Dumne- 
zeu. Deci trebuie să-şi dea seama mai întâi că Dumnezeu nu leapădă pe nimeni, 
ci pe toţi îi cheamă la pocăință. Deci cel care vine la Dumnezeu trebuie să se 
apropie din toată inima şi să semene cu nădejdea de a secera. 


Acum trebuie să înţelegem un lucru esenţial: că pocăinţa [este] dar al lui 
Dumne-zeu - vedeţi, este harul! Harul care l-a transformat pe tâlharul de pe 
cruce în cetăţean al Raiului, este harul care a transformat-o pe femeia adulterină 


în următoarea lui Hristos, pe femeia păcătoasă, pe Zaheu nenorocitul care îi 
jefuia pe conaționalii lui, n-avea sărbătoare, n-avea nimic, dar Mântuitorul a 
simţit în inima lui că are, totuşi, o doză de bun simţ, lucru pe care nu-l aveau 
fariseii. 


Și atunci care este deosebirea, v-aş întreba cu, între remuşcare şi pocăință? Păi 
în remuşcare rămâi tu cu păcatele tale! Avem foarte mulţi şi din teologi care zic: 
<Stai, dom'le, Iuda, până la urmă...?> Da, lui Iuda i-a părut rău că a vândut 
sânge nevinovat, L-a vândut pe Mântuitorul, dar ce a făcut cu această părere de 
rău? S-a spânzurat! Asta e remuşcarea. În remuşcare nu ai Dumnezeu. În 
pocăință - da! Îl vezi! Îţi trimite Lumină şi vezi cât de păcătos eşti tu şi începe 
acest plâns cutremurător. 


Ro 2% 


Săptămâna trecută noi am avut o seară dedicată poetului Daniel Turcea, pro- 
babil că aţi auzit de el, şi o să vă dau un exemplu, pentru că este un exemplu de 
pocăință. Poetul Daniel Turcea, un tânăr excepţional, dotat cu o inteligență 
deosebită pentru matematici, a făcut Facultatea de Arhitectură pe care a 
terminat-o cu un an înainte de a muri, a murit la 33 de ani, a scris un volum de 
poezie, Entropia, o îmbinare a căutărilor lui ezoterice, zen budism, toate aceste 
concepţii orientaliste, elemente de geometrie a spaţiului, elemente de alchimie, 


astrologie. Entropia, o carte pe care, de altfel, a regretat-o mai târziu. Stătea la 
băute cu Nichita Stănescu. Şi s-a dedat patimilor, astfel încât a lipsit o 
săptămână de acasă şi nu mai ştiau şi s-au rugat Maria, mama lui şi Lucia, sora 
lui, care încă trăieşte (...) şi s-au rugat ele o săptămână şi a venit el desfigurat, 
Lucia nici măcar nu l-a recunoscut. Şi l-au întrebat: <De unde vii?> <Vin din 
iad!> Ce s-a întâmplat cu el, pe unde a fost, nu se ştie. <Dar cum ai ajuns, cine 
te-a adus acasă?> <Îngerul!> Şi apoi le-a povestit acea vedenie în care a văzut 
pe Sfântul Elefterie cu Sfântul Gheorghe, iar Sfântul Elefterie l-a luat şi l-a urcat 
treptele bisericii Elefterie, dar el nu ştia biserica, l-a dus, a văzut biserica, a 
văzut pe Maica Domnului, aceea de pe bolta Sfântului Altar care se spune că e 
pictată de părintele Arsenie Boca, în care Mântuitorul ar părea oarecum cu 
zeghe, a văzut icoanele praznicale, a văzut cumva de deasupra biserica, apoi un 
an de zile s-a chinuit s-o găsească, cu gândul că, dacă n-o găseşte, Dumnezeu nu 
există şi totul a fost o înşelare. Și, când era el disperat că n-o mai găseşte, s-a 
defectat autobuzul sau troleul şi a luat-o pe jos. Şi atunci a văzut biserica, 
treptele, pe Maica Domnului şi toate celelalte. 


A încercat să se apropie de credinţă, de Biserică, dar mândria din el nu se topise 
- eh, era prea deştept. Şi atunci zicea că veneau numai babe, ei erau singurii 
tineri care veneau la biserică acolo, şi iar s-a depărtat. Nu găseşte el un popă 
care să-i răspundă lui la toate întrebările. 


Și atunci un prieten i-a spus: <Știi ceva? Uite, eu cunosc un părinte la Cernica, 
mergi şi la el, cine ştie?> A stat el şi s-a gândit: <Eh, ce poate să-mi spună... Îl 
fac praf.> Şi s-a dus, totuşi, la Cernica. Prietenul acela I-a prevenit pe părintele, 
părintele fiind Arsenie Papacioc. Şi ce credeţi? Unii zic că i-a răspuns la toate 
întrebările. Nu-i adevărat, nu i-a răspuns la toate întrebările. Părintele Arsenie n- 
a intrat nicidecum în logica lui, să-i răspundă lui la întrebări. Nu. Părintele 
Arsenie a fost o prezență duhovnicească. Din când în când, într-adevăr, a 
închegat un dialog, dar, de fapt, ce a declanşat părintele Arsenie în Daniel 
Turcea? Pocăinţa! Unii zic că s-ar fi spovedit opt ore, oricum, ore. 


A început o pocăință încât părintele Arsenie spunea: Dragii mei, credeți-mă, în 
viaţa mea n-am mai asistat la o asemenea pocăință. A început să plângă, să se 
zgâlțâie, fiinţa lui lăuntrică a vărsat lacrimi, a plâns tot timpul! Tot timpul! Deci 
ce a făcut părintele Arsenie? L-a născut duhovniceşte. Ăsta e duhovnicul. El nu 
trebuia să-i răspundă lui Daniel Turcea la toate elucubraţiile astea intelectuale. 
Nu! S-a aşezat acolo, părintele Arsenie avea Pidalionul, dar Pidalionul nu ca să 
dea canoane, culmea, ci ca să arate mila lui Dumnezeu. Adică a spus: Uite, 
dragul meu, după toate câte ai mărturisit, după şapte sau opt ore, ar trebui 360 
de ani să nu te împărtăşeşti. Dar, ca să vezi cât de bun este Hristos, cu am să te 
împărtăşesc acum. 


Fraților, din clipa aceea Daniel Turcea a devenit nebun pentru Hristos. Chipul 
de pocăință, dar al lui Dumnezeu. 


Şi a scris după aceea Epifania, care este extraordinară. Părintele Stăniloae a 
citit-o mai târziu şi aprecierile părintelui Stăniloae constituie, de fapt, prefața 
cărții apărute la Doxologia. Prima ediţie a Epifaniei, aşa a rânduit Dumnezeu - 
iată că e legată şi de părintele Bartolomeu Anania - a apărut la Cartea 
Românească în 1978. Cum a rânduit Dumnezeu? Directorul editurii era Marin 
Preda. N-avea el treabă cu poezia mistică. Îl iubea, în schimb, foarte mult pe 
Valeriu Bartolomeu Anania. <Măi părinte, ia uite ce scrie ăsta aici. Ce înseamnă 
epifanie?> Şi, mă rog, Bartolomeu Anania, care era un erudit şi vă daţi seama, 1- 
a explicat de etimologie, de nu ştiu ce, ce înseamnă arătare. <Ce zici, s-o 
public?> <Da. Da, este o poezie...> Şi aşa a apărut Epifania la editura cartea 
Românească, în plin comunism, în 1978. Dumnezeu aşa a rânduit. 


Nu se ştie, unii zic că e martir, Daniel Turcea s-a stins în urma unui cancer 
destul de rar, doctorii nu i-au dat de capăt, a luptat cu boala şi cu durerea până în 
ultima clipă şi anul acesta s-au împlinit 40 de ani de la trecerea lui Daniel 
Turcea la Domnul: 28 martie 1979. 


Noi am avut săptămâna trecută, pe 27, seara când am primit şi referatul doamnei 
preotese, un referat excepțional pe care cu l-am citit şi au mai fost încă şase 


vorbitori, a fost o seară foarte frumoasă şi a doua zi am făcut parastas la 
mănăstirea Cernica, am avut chiar în biserica Sfântul Nicolae, am zis că merită 
Daniel Turcea un parastas, am ieşit după aceea la mormânt, am făcut agapa, a 
fost deosebit, Daniel Turcea este un exemplu de chip de pocăință ca dar al lui 
Dumnezeu. Este extraordinar. 

Deci apropierea de Dumnezeu este începutul lucrării mântuitoare a pocăinţei. Şi 
Sfântul loan Scărarul spune că pocăinţa este fiica nădejdii şi tămăduirea dez- 
nădejdii. Deci apropierea de Dumnezeu înseamnă harul lui Dumnezeu deoarece 
omul se vede pe sine neputincios în a realiza acest lucru de unul singur. 
Dumnezeu nu leapădă pe nimeni, ci pe toţi cheamă la pocăință. Deci cel care 
vine la EI trebuie să se apropie de EI cu toată inima şi să semene cu nădejdea de 
a secera. 


Și vă mai dau un citat din Sfântul Macarie şi pe urmă închei, sunt multe lucruri 
frumoase. Cunoaşterea de sine este primul pas făcut de om către Dumnezeu în 
această pocăință. Şi spune cum se realizează acest 
lucru: “Dar cum se transformă un Suflet rănit într-un Suflet frumos, cu chip 
strălucitor şi demn de a trăi împreună cu Hristos? Cum altfel dacă nu 


cunoscând atât chipul lui primar, cât şi rănile şi sărăcia lui de după aceea? 
Pentru că, dacă nu simte plăcere să poarte rănile şi vânătăile păcatelor, nici 
nu justifică greşelile, Domnul nu ia în seamă urâţenia lui, ci venind la el îl 
îngrijeşte, îl vindecă şi-i reface frumuseţea dintâi. Cu o condiţie: să nu mai 
apropie de sinea sa, cum S-a spus, cele săvârşite şi să nu se mai complacă în 
săvârşirea faptelor rele. Să strige cu toată puterea către Domnul, pentru că, 
având ajutorul Duhului Celui bun, să se învrednicească a se elibera de 
patimi”. 


Deci vederea păcatelor proprii nu trebuie să-l ducă pe om în starea de vinovăţie 
bolnăvicioasă - atenţie, există o vinovăţie bolnăvicioasă! - care să-l facă rob 
patimilor, legându-l cu deznădejdea ca şi cu o legătură de nedezlegat, ci trebuie 
să-l împingă spre Dumnezeu prin nădejde. 


In primul caz, păcatele proprii sunt potrivnice pocăinţei, în timp ce, în al doilea 
caz, păcatul este ajutător. 


Și iată ce spune Sfântul loan Carpatiul în Filocalia 4: Aproape păcatul însuşi 
împinge pe cel care se căieşte spre Dumnezeu dându-i un fel de simţire a putorii 
- a mirosului urât - a poverii şi a nebuniei lui. Dar pe cel ce nu vrea să se aplece 
spre pocăință nu-l împinge spre Dumnezeu, ci văzându-l mai degrabă în puterea 
sa îl leagă cu lanţuri de nedezlegat, făcând mai tari şi mai năprasnice poftele 
pierzaniei. 


Deci omul începe o luptă cu sine, cu deznădejdea, luptă în care nu-i mai este de 
ajuns cunoaşterea păcatelor proprii, cunoaşterea de sine, ci-i este necesară şi o 
cunoaștere a lui Dumnezeu, a modului în care lucrează Dumnezeu. 


Și cuvintele Sfinților Părinţi abundă în avertismente de genul ăsta: Poate că 
satan spune inimii tale: lată câte rele ai făcut! lată de câte nebunii s-a umplut 
sufletul tău! Eşti îngropat în păcate şi nu mai poţi să te mântuieşti! - face aceasta 
pentru a te duce la disperare, pentru că nu-i place pocăinţa în lume şi vorbeşte în 
orice clipă sufletului aşa cum vorbește un om cu alt om. Tu însă răspunde-i: Am 
mărturia scrisă a Domnului că nu vrea moartea păcătosului, ci pocăindu-se să se 
întoarcă de la calea răutăţii şi să fie viu. Că de aceea S-a coborât El din ceruri, 
ca să mântuiască pe cei păcătoşi, să învieze şi să ridice pe cei morţi, iar pe cei ce 
se aflau întru întuneric să-i lumineze. 


Şi spune Sfântul Vasile: Marele Doctor al sufletelor este gata să vindece şi răul 
tău. 

“ Acesta este Dumnezeul nostru: El Se pogoară în mizeria cea mai adâncă a 
firii umane ca să scoată de acolo mărgăritarul cel de mult preţ” - Predică 
puternică împotriva deznădejdii, a delăsării şi a justificării păcatelor 


Predica părintelui Damaschin Luchian (Măn. Sihăstria Putnei) la 
Duminica Sfintei cuvioase Maria Egipteanca (29 martie 2015): 


Transcriere parțială: 


[...] Astăzi, în cea de a S-a duminică din Postul mare nu ne amintim de o sfântă 
aşa cum este Sfânta prea cuvioasa maica noastră Parascheva sau Sfânta prea 
cuvioasa maica noastră Teodora de la Sihla - care sunt din profilul biografic pe 
care l-am amintit la început [al cuvioaselor care au urmat dintru început vieţii de 
feciorie, după modelul Maicii Domnului], o viaţă din pruncie trăită în frică de 
Dumnezeu - ci ea, Maria Egipteanca, astăzi pomenită, este, iată, un chip de sfin- 
ţenie pe care Biserica ni-l pune în faţă spre încurajarea noastră. 


Ce înţelegem de aici, fraţilor? În primul rând că Dumnezeu Cel iubitor de 
oameni Se uită dincolo, trece dincolo de aparenţe, şi Dumnezeu vrea să scoată 
un bine atunci când răul este cel mai mare. Sfântul apostol Pavel spune că: 
„Acolo unde s-a înmulțit păcatul, acolo prisoseşte harul”. 


Noi avem în limba română două versuri extrem de frumoase ale unui mare poet 
- Tudor Arghezi, care zice aşa: „Din bube, mucegaiuri şi noroi/ Iscat-am 
frumuseți şi chipuri noi”. 


Acesta este Dumnezeul nostru: El Se pogoară în mizeria cea mai adâncă a 
firii umane ca Să scoată de acolo mărgăritarul cel de mult preţ. Nu Se 
ruşinează Să Stea la masă cu vameşii şi păcătoşii, nu este atât de mult 
interesat de chipul pe care îl are în ochii oamenilor când stă de vorbă cu cei 
pe care oamenii îi alungă, îi scot din sfera importanţei în viaţa civilă, 
Dumnezeu merge acolo ca să scoată un suflet. De ce? Pentru că Dumnezeu 
ştie că în lumea aceasta nimic nu este mai scump decât un Suflet de om. 


Că EI a spus: „Ce-ţi foloseşte ţie, omule, dacă lumea întreagă o vei câştiga, şi 
dacă îţi pierzi Sufletul ...2” Și zic părinţii că în aceste cuvinte Dumnezeu a 
pus în două balanţe două lucruri: într-un taler al balanței a pus un suflet, un 
singur suflet de om, şi în celălalt taler al balanței a pus întreaga lume cu tot 
ce este ea, cu tot ce are în ea ca frumuseţe. Și a zis Dumnezeu că mai mult 
valorează, „şi-n ochii Mei - spune Dumnezeu - mai preţios este acest singur 
suflet de om”. Și pentru acest suflet de om Dumnezeu face orice în lumea 
aceasta, doar doar l-ar câştiga. 


Și mai ştie Dumnezeu un lucru. Ştie că atunci când un om cu toată fiinţa lui s-a 
avântat în păcat, s-a afundat în păcat, a gustat păcatul cu tot mustul lui cel 
necurat, spurcat, josnic şi decăzut, ştie că un astfel de om are o energie 
extraordinară care, dacă la un moment dat face o întoarcere de 180 de grade, 
aceeaşi râvnă pe care a avut-o când a lucrat păcatul, aceeaşi poftă pe care a 
avut-o când a trăit departe de Dumnezeu şi şi-a satisfăcut numai poftele lui cele 
trupeşti, cu aceeaşi râvnă Îi va sluji Lui, lui Dumnezeu. 


Lucrul acesta ne dă nouă o foarte mare nădejde, ca să nu deznădăjduim, indi- 
ferent cât de jos am fi, şi să nu deznădăjduim indiferent de cum îl vedem pe cel 
din jurul nostru de care ne pare rău - fie că e soţ, fie că e soție, fie că e copil, fie 
că e cineva drag al nostru. Putere are Dumnezeu să scoată din bube, din muce- 
gaiuri şi din noroi şi din mâl, mărgăritarul cel de mare preţ care este ascuns 
acolo, în adâncul cel de taină al inimii. 


Și mai e un lucru de aici. Dacă oamenii, cu toată puterea fiinţei lor, se avântă în 
păcat, cu aceeaşi putere apoi lucrează spre slava lui Dumnezeu şi se angajează 
cu o fervoare a credinţei, a evlaviei în a sluji lui Dumnezeu. 


Există şi pericolul ca aceia care sunt, aşa cum spune cartea Apocalipsei, căl- 
dicei, să nu fie nici aşa şi nici aşa. Că zice cartea Apocalipsei - Dumnezeu adică 
- adresându-se creştinilor dintr-o localitate numită Laodiceea, zice: „pentru că 
nu eşti nici fierbinte, nici rece, te voi arunca din gura Mea”. 


Lui Dumnezeu nu-l plac oamenii care sunt aşa, căldicei - ştiţi cum: „să nu ne 
stricăm nici cu Dumnezeu, să nu lăsăm nici cele care ţin de plăcerile noastre, de 


„neputinţele” noastre, vrem să fim şi cu stânga şi cu dreapta, vrem să fim şi cu 
Dumnezeu şi cu cel rău”. Lui Dumnezeu nu Îi plac lucrurile acestea. Dumnezeu 
vrea să spunem celui alb, că este alb, şi la ce este negru, că este negru. Unui 
lucru care nu este după voia lui Dumnezeu să îi spunem pe nume, adică este 
păcat, este fărădelege, nu este după voia lui Dumnezeu, şi ceea ce este frumos, 
bineplăcut lui Dumnezeu, să îl lucrăm în viaţa noastră ca fiind bineplăcut Lui. 


Mare atenţie la lucrul acesta! Că nu puţini dintre noi ne situăm în categoria 
aceasta, a oamenilor cărora nouă ni se pare că suntem chipurile pe calea de 
mijloc - mai zic unii. Adică nici să facem excese prea mari în virtute sau în 
asceză sau în rugăciune; aşa, să fim „de mijloc”. Dar nu întotdeauna calea de 
mijloc este cale „de mijloc”, ci uneori se confundă, din păcate, cu această stare 
de căldicie, această cale de „aşa şi aşa, ei merge şi aşa!”. 


Din viaţa Sfintei Mania Egipteanca nu învăţăm lucrul acesta, ci învăţăm că 
atunci când Dumnezeu ne cheamă la Dânsul, indiferent cum a fost viața noastră 
înainte, când Dumnezeu ne cheamă şi noi cu toată inima vrem să Îi slujim Lui, 
să ne angajăm cu toată puterea noastră, deşi neputinţe, scăpări şi căderi vor mai 
fi. Dar aceste neputinţe şi aceste scăderi să nu le justificăm şi să spunem: „Nu-i 
nimic!” sau „Ei, lasă că merge şi asta!” Aici e baiul, aici e buba, când ne 
justificăm căderile - că ele oricum vor fi, că firea este pătimaşă, neputincioasă şi 
supusă păcatului, dar niciodată să nu ne justificăm şi să spunem că „nu e chiar 
atât de grav!” 


Şi tot din viaţa Sfintei Maria Egipteanca, cel de-al doilea lucru pe care doresc să 
vi-l pun la inimă astăzi este şi acesta: v-am spus că 47 de ani a trăit Sfânta Maria 
Egipteanca singură, în pustia Egiptului, în viață de pocăință. Să nu credeţi însă, 
fraților şi surorilor, că această viaţă a fost una în care numai îngerii lui 
Dumnezeu erau în jurul ei, se ruga cu îngerii şi toată viaţa ei era o bucurie şi o 
desfătare desăvârşită. 


Ne spune viaţa ei că în perioada imediat următoare după întoarcerea de la păcat, 
nu | an, nu 3, nu 5, nu 10, ci 17 ani din cei 47 ea încă s-a luptat la sânge cu 
păcatele ei. Adică, de aici ce învăţăm? Că păcatul, mai ales atunci când este 
lucrat des, când este lucrat constant, când este lucrat cu 0 anumită 
periodicitate, se întipăreşte în firea omenească şi nu iese atât de uşor. Iertarea 
se dă, Dumnezeu şterge păcatul, dar urma păcatului din noi are nevoie de 
timp pentru a se şterge. 


O rană la un moment dat poate este oblojită, poate este aseptizată, este în afara 
oricărui pericol să zicem, dar nu se prinde atât de uşor, e nevoie de timp şi 
cicatricea până la urmă tot rămâne. Şi pe zona aceea, în perioada imediat 
următoare, după o tăietură mai mare să spunem, zona aceea este foarte firavă, 


nu putem oricum să turnăm apă fierbinte ca şi cum am pune pe o mână, pe o 
palmă, pe o piele obişnuită. E nevoie de timp să se vindece. 


Aşa este şi cu viaţa sufletului, fraţilor. După ce noi hotărâm să Îi închinăm viaţa 
lui Dumnezeu, să nu ne aşteptăm ca în ziua imediat următoare să nu mai simţim 
nimic în trupul nostru, în sufletul nostru din partea celui rău. Nu! De ce lucrul 
acesta se întâmplă? Pentru că noi, prin păcat, am dat drepturi vrăjmaşului, şi el 
nu pleacă cu una cu două, el a dobândit acolo drepturi, are portiţe prin care 
poate să intre şi va intra atâta timp cât noi îi vom da mai departe naz. Dar dacă, 
concomitent cu lupta aceasta din partea celui rău - şi care luptă se poate lăsa 
uneori Chiar şi cu căderi, cu recidive, — concomitent cu aceasta noi lucrăm 
pocăință, cerem iertare de la Dumnezeu, ne spovedim, ne rugăm pentru iertare şi 
ne împărtăşim... 


Cum spunea cuviosul Paisie Aghioritul: „Aghiuţă îşi face lucrarea lui, e treaba 
lui, e planul lui de activitate, dar noi ni-l facem şi noi pe al nostru!” şi până la 
urmă acesta al nostru va câştiga pentru că cu noi este Dumnezeu acum! „Cu noi 
este Dumnezeu, înţelegeţi neamuri şi vă plecaţi - şi voi demonilor plecaţi-vă - 
căci cu noi este Dumnezeu!” Că în lupta noastră cu păcatul noi nu ne luptăm 
până la sânge, dar dacă luăm hotărârea să ne luptăm până la sânge, chiar dacă un 
timp încă mai suntem sub influenţa celui rău, încă mai simțim păcatul - uneori 
cu mintea, alteori şi cu fapta, şi cu cuvântul - dar lucrarea noastră este o lucrare 
de vindecare şi Dumnezeu priveşte spre aceasta şi în timp, în timp, cu răbdare, 
cu răbdare, aduce şi vindecare sufletului nostru. 


De ce? Dacă dintr-o dată s-ar ridica de la noi păcatul, pofta şi patima, noi n-am 
şti să preţuim lucrul acesta, că ce-i nemuncit, e nepreţuit. Dă-i unui copil o 
maşină nemuncită, fă pentru fata ta o casă la care ea n-a contribuit cu nimic şi 
toată ziua a stat degeaba pe facebook şi vorbind cu prietenii şi tu, mamă, tu, tată, 
fă-i masă, fă-i casă, dă-i bani şi când se căsătoreşte dă-i de toate! Nu va şti să le 
preţuiască, şi peste 5 ani va veni la tine şi spune: „Mamă, ştii, nu mai am cu ce 
să îmi plătesc ratele”. 


Vezi pe cineva care ia o notă nemuncită, n-a tras de dânsa, nu ştie ce înseamnă 
să îți rupi coatele, cum se zice, pe băncile şcolii, nu o să ştie să preţuiască 
diploma aceea şi o să rămână mai cu nimic pe urma unei şcoli. 


Aşa e şi în viaţa duhovnicească. Ce-i nemuncit, ce-i netrudit, e nepreţuit. De 
aceea Dumnezeu ne lasă să ne luptăm cu puterile noastre împotriva celui rău. Ca 
noi să vedem că în lupta cu păcatul Dumnezeu este alături de noi şi biruinţa sa 
fie a noastră împreună cu a lui Dumnezeu. Şi aşa Dumnezeu, într-un fel, între 
ghilimele să spunem, „îi va închide gura demonului” pentru că îi va spune: 
Ieşirea lui din păcat s-a făcut cu harul Meu, dar şi prin lucrarea lui, atât cât a 


putut el. Tu ai vrut să îl tragi de partea ta, Eu l-am tras de partea Mea, dar până 
la urmă alegerea a fost a lui. 


ie se ste 


Și în legătură cu banul nemuncit, în legătură cu lucrul nepreţuit, îmi aduc aminte 
că la sfârşitul unor cărţi de citire - acum nu ştiu dacă mai sunt ediţiile acelea sau 
dacă s-au mai preluat, dar poate unii dintre dv. vă mai aduceţi aminte: Era 
amintită o întâmplare cu un tată al cărui fiu, mai ştiurlubatic, a ajuns la vârsta 
adolescenţei şi dacă până atunci tatăl l-a susţinut, i-a dat de buzunar, l-a susţinut 
la şcoală, a luat tatăl hotărârea ca să se maturizeze şi fiul şi i-a spus: „Fiule, de 
mâine te duci la lucru! De acum eşti major, trebuie să aduci şi tu ceva în casă.” 


Copilul pleacă, îi spune mamei şi mama, cum e mama, îi spune: „Lasa, că îţi da 
mama un bănuţ şi te duci seara şi îl arăţi tatei şi îi spui că l-ai lucrat tu astăzi”. 
Și aşa face, era un ban de argint, monede, cum erau înainte. Copilul vine voios 
seara, după ce toată ziua a umblat hai-hui şi îi aduce tatălui: „Tată, asta e lucrul 
meu, acesta este câştigul meu din ziua de astăzi”. Tatăl ia banul, îl cântăreşte şi 
îl aruncă în foc. Nu se întâmplă nimic. Şi îi spune tatăl: „Nu-i banul tău, nu mă 
poţi minţi aşa”. 


A doua zi pleacă din nou, şi de data aceasta pleacă într-adevăr la lucru şi 
lipseşte o săptămână, lipseşte o lună, şi la sfârşitul lunii se întoarce ars de soare, 


bătut de vânt - cum era lucrul şi acum câteodată când lucrăm în aer liber - cu 
palmele bătătorite, mai crăpate, şi pe aceste palme ţinea din nou câţiva bănuţi. 
Și îi dă tatălui şi îi spune: „Tată, sunt banii mei.” 


Tatăl iarăşi ia banii, cumpăneşte în palme, se uită în ochii lui şi din nou îi aruncă 
în foc. Şi gestul spontan, negândit, al băiatului este că sare după ei, ca să-şi ia 
banii şi îi spune: „De ce-ţi baţi joc de munca mea? Cu trudă i-am câştigat.” Şi 
spune tatăl: „Da, acum sunt banii tă1”. 


Să învăţăm din aceasta, fraților, să lucrăm cu răbdare mântuirea noastră, şi să nu 
aşteptăm de la Dumnezeu să ne cadă darurile aşa, dintr-o dată, şi noi nefăcând 
nimic. Dar în acelaşi timp să avem credinţa că Acest Dumnezeu vrea ca să ne 
dea darurile Sale, că Acestui Dumnezeu nu Îi place starea în care suntem, şi 
dacă noi ne întoarcem către El un pas, EI face către noi 99. 


&&& 


Și îmi închei cuvântul cu câteva rânduri din Sfânta Scriptură a Vechiului 
Testament, din cartea proorocului lezechel, care întru acest duh de nădejde în 
Dumnezeu „care nu vrea moartea păcătosului, ci să se întoarcă şi să fie viu”, ne 
zice cuvântul Domnului: „Dacă cel rău se întoarce de la nelegiuirile sale pe care 


le-a făcut şi păzeşte toate legile Mele şi face ceea e bun şi e drept, el va trăi şi nu 
va muri. Nu se vor pomeni deloc nelegiuirile pe care el le va fi făcut, ci va trăi 
pentru dreptatea ce a făcut-o. Oare voiesc Eu moartea păcătosului, zice Domnul 
Dumnezeu, şi nu mai degrabă să se întoarcă de la căile sale cele rele şi să fie 
viu? De aceea vă voi judeca pe voi, casa lui Israel, pe fiecare după căile sale, 
zice Domnul Dumnezeu, pocăiţi-vă şi vă întoarceţi de la toate nelegiuirile 
voastre, lepădaţi de la voi toate păcatele voastre cu care aţi greşit şi vă faceţi o 
inimă nouă şi un duh nou. De ce să muriţi voi, casa lui Israel?” 


Noi suntem casa lui Israel. „Căci Eu, zice din nou Domnul, nu voiesc moartea 
păcătosului, întoarceţi-vă, deci, şi trăiţi!” 


Cu mijlocirile prea cuvioasei maicii noastre Maria din Egipt, pocăință lucrătoare 
în viaţă şi răbdătoare până la sfârşit să ne dăruiască Dumnezeu, ca dincolo să ne 
întâlnim cu toţi - şi cu aceia care au bineplăcut lui Dumnezeu dintru începutul 
vieţii lor, şi care mijlocesc pentru noi şi cu cei care, ca şi noi, au trăit în viaţă de 
păcat, dar s-au îndreptat şi ne aşteaptă şi la fel şi ei, poate mai mult decât cei 
dintâi se roagă pentru noi, Amin!” 


Intoarcerea Mariei Egipteanca şi a femeii păcătoase din Evanghelie, în 
adâncul inimii cărora “Dumnezeu a văzut altceva”... 


Predica părintelui Damaschin Luchian (Man. Sihăstria Putnei) la 
Duminica Mariei Egipteanca (2011): Pilda întoarcerii “imposibile a Sfintei 
cuvioase Mariei Egipteanca şi a femeii păcătoase din Evanghelie 


Transcriere parțială: 


Ce a văzut Dumnezeu în adâncul sufletelor lor, fără să le desconsidere? 


e) 


Şi de atunci, iubiţi credincioşi, şi până în zilele noastre, Sfânta Maria numită şi 
Egipteanca, pentru că era din Egipt, Maria, păcătoasa care s-a pocăit, a devenit 


pentru fiecare creştin pildă de întoarcere, model de răsturnare a vieţii, Maria a 
devenit icoană a ceea ce pare imposibil, dar care, la Dumnezeu, este posibil. 


Multe s-ar putea spune din viaţa ei, însă două lucruri aş vrea să subliniez eu 
astăzi. Înainte de a-l spune pe primul dintre ele, aş vrea să ne readucem aminte 
de cea de-a doua Evanghelie care s-a citit astăzi la Sfânta Liturghie, Evanghelie 
închinată Sfintei Maria Egipteanca. 


Mântuitorul Se afla la masă, în casa unui fariseu numit Simon. Vine o femeie 
desfrânată - păcătoasă spune Evanghelia, dar Părinţii tâlcuiesc că era tot desfrâ- 
nată, din cetate (nici Ierusalimul nu era scutit de plaga aceasta, iubiți cre- 
dincioşi, nici atunci, şi cu siguranţă că nici astăzi, cum nici ţara noastră nu-i 
scutită). Şi vine acea femeie, şi ea străpunsă de pocăință, şi cade la picioarele 
Mântuitorului şi-l spală picioarele cu lacrimi. Gândiţi-vă câte lacrimi îţi trebuie 
ca să speli două picioare. Şi le şterge femeia aceea nu cu ştergarul, nu cu mar- 
ginea hainei, ci cu însuşi părul ei, pe care poate până atunci şi-l împodobea, să 
placă oamenilor, care până atunci era plin de zorzoane care să atragă bărbaţii. Pe 
acel păr cu care voia să fie plăcută oamenilor, îl folosea acum ca să fie plăcută 
lui Dumnezeu. Şi I-a turnat pe capul Mântuitorului mir de mare preţ. 


Şi Simon fariseul, nu cu voce auzită, ci cu voce lăuntrică, zice: Dacă Acesta - 
lisus - prooroc ar fi, ar şti cine este aceasta, ar şti că este păcătoasă. Și 
Dumne-zeu, care ştie inimile oamenilor, zice: Simone, am Să-ţi spun ceva: Un 
cămătar avea doi datornici: unul cu cinci sute de dinari - sumă mare în 
vremea aceea; se plăteau 500 de zile cu 500 de dinari, deci un an şi jumătate 
plăteai cu 500 de dinari pe un muncitor - iar un altul cu cincizeci. Dar nu 
aveau nici unul cu ce să plătească. Și i-a iertat cămătarul pe amândoi. Zi-mi 
acum, care dintre aceştia doi îl va iubi mai mult? Şi a răspuns bine Simon 
fariseul: Socotesc că acela căruia i-a iertat mai mult. lar EL i-a zis: Drept ai 
răspuns. Am intrat în casa ta şi apă pe picioare nu Mi-ai dat - cum era 
obiceiul în Legea Veche - ea, însă, cu lacrimi, Mi-a udat picioarele şi le-a 
şters cu părul ei. Cu untdelemn capul Meu nu l-ai uns ea însă cu mir Mi-a 
uns picioarele. De aceea îţi zic: Iertate sunt păcatele ei cele multe, căci mult a 
iubit. lar cui se iartă puţin, puţin iubeşte. 


Femeia aceea din Ierusalim, deşi trăise cu zeci, sute de bărbaţi, nu cunoscuse ce 
înseamnă iubirea. Şi Mântuitorul lisus Hristos, iertându-i păcatele, i-a arătat că 
este, totuşi, un om care n-o desconsideră, că este cineva care nu-i întoarce 
spatele, că este cineva care n-o arată cu degetul, ci o primeşte. 


Simon fariseul vedea ceea ce vedeau şi ceilalți oameni. Adică vedea o femeie 
care se destrăbălează şi strică, nu de puţine ori, casele oamenilor. Asta vedea 
Simon; dar Hristos, care era Dumnezeu, a văzut altceva în femeia cea păcătoasă. 


I-a văzut dincolo de norul păcatului, a văzut dincolo de ceața pe care a urzit-o 
vrăjmaşul împreună lucrător cu patima din ea, a văzut ceea ce El, Dumnezeu, 
sădise în femeia cea păcătoasă: chipul Lui, de nimic posibil să fie desfiinţat, asta 
a văzut Hristos în sufletul ei. 


Și în cazul cuvioasei Maria Egipteanca, dincolo de toate păcatele ei, Dumnezeu 
a văzut în adâncul sufletului ei, că <Acolo este ceea ce Eu am semănat, ceea ce 
Eu am pus într-însa, la ceea ce vrăjmaşul nu are acces, ci numai Eu, Dumnezeu, 
am acces, la lăuntrul din ea.> 


Şi a mai fost Sfânta Maria Egipteanca întoarsă şi dintr-un alt motiv. Zice 
apostolul Ioan în Apocalipsă către Biserica din Laodiceea: Pentru că nu eşti nici 
cald, nici rece, ci eşti căldicel, te voi arunca din gura Mea. Asta a spus apostolul 
loan, redând cuvintele Mântuitorului către credincioşii din Laodiceea. Pentru că 
nu eşti nici alb, nici negru, ci eşti “jucăuş”, eşti mediocru, eşti şi aşa şi aşa, eşti 
ŞI cu dracul şi cu Domnul, de aceea te voi scuipa din faţa Mea, pentru că eşti om 
duplicitar, pentru că vrei să pari om bun, dar în sufletul tău eşti rău, pentru că 
vrei să pari că eşti cu cei credincioşi, dar viaţa ta nu este cu a celor credincioşi; 
pentru fățărnicia asta a ta, scuipa-te-voi din fața Mea. 


De aceea, deşi poate părea paradoxal, Dumnezeu apreciază pe acela care îşi 
trăieşte păcatul în toată plinătatea lui, este rece adică, nu e cald, nu e pătruns de 


iubirea lui Dumnezeu, nu lucrează dreptatea, nu lucrează virtutea, este rece, este 
păcătos până în măduva oaselor, dar nu este căldicel. Nu este din acela care 
jonglează. 


Și, de multe ori, pilda cea dintâi având-o pe Maria Egipteanca, dar mai înainte, 
în paginile Scripturii, pildă având-o pe Maria Magdalena, din păcătoşii înrăiți în 
partea cealaltă au ajuns oameni sfinţi. 


Și al doilea lucru asupra căruia aş vrea să luaţi aminte este şi acesta: Hristos 
Domnul, când a primit-o pe femeia cea păcătoasă, care i-a spălat picioarele cu 
lacrimi şi I le-a şters cu părul capului ei, a primit pocăinţa ei vrând s-o vindece, 
vrând s-o reabiliteze. 


Și în cazul Sfintei Maria Egipteanca, pocăinţa ei atât de adâncă şi atât de 
profundă n-a adus doar iertarea păcatelor, ci a adus mult mai mult decât atât. 
Maria Egipteanca nu doar şi-a ispăşit, s-a curăţit de păcat, ci a ajuns sfântă! Şi 
de aceea noi astăzi nu doar ne aducem aminte de dânsa ca de o istorisire 
minunată, frumoasă şi pilduitoare pentru noi, ci, mai mult decât atât, astăzi noi o 
“folosim” pe Sfânta Maria Egipteanca drept mijlocitoare pentru noi. 


SR 5 e 


Sfântul Siluan Athonitul dă mărturie vie despre iubirea milostivă a lui 
Dumnezeu pentru cei păcătoşi: 


E o minune pentru mine că Domnul nu m-a uitat pe mine, zidirea Lui cea 
căzută. Unii cad în deznădejde, socotind că Domnul nu le va ierta păcatele. 
Asemenea gânduri vin de la vrăjmaşul. Domnul e atât de milostiv, că nu putem 
pricepe aceasta. Cel al cărui suflet s-a umplut de iubirea lui Dumnezeu în Duhul 
Sfânt, acela ştie cum iubeşte Domnul pe om. Dar când sufletul pierde această 
iubire, atunci se întristează şi tânjeşte şi mintea lui nu vrea să se oprească, ci 
caută un asemenea Dumnezeu. 


Sufletul meu a învăţat de la Domnul smerenia. Domnul mi S-a arătat într-un 
chip neînțeles şi a îndulcit sufletul meu cu iubirea Lui, dar apoi S-a ascuns, şi 
acum sunt atras spre El ziua şi noaptea. Păstor bun şi milostiv, El m-a căutat pe 
mine, oaia Sa rănită de lupi, şi i-a alungat. 


Sufletul meu cunoaşte mila Domnului față de omul păcătos şi scriu adevărul 
înaintea feţei lui Dumnezeu, că noi toţi păcătoşii ne vom mântui şi nici un suflet 
nu va pieri dacă se pocăieşte, pentru că nici un cuvânt nu poate descrie cât de 
bun este după fire Domnul. 


Întoarce-te, suflete, la Domnul şi spune: „Doamne, iartă-mă!” şi nu gândi că 
Domnul nu iartă: mila Lui nu poate să nu ierte, şi EI iartă şi Sfinţeşte 
degrabă. Aşa învaţă Duhul Sfânt în Biserica noastră. 


Domnul este iubire. „Gustaţi şi vedeţi că bun este Domnul”, zice Scriptura [Ps 
33,9]. Sufletul meu a gustat această bunătate a Domnului, şi duhul meu se 
avântă spre Dumnezeu nesăturat ziua şi noaptea. Încep să scriu despre iubirea 
lui Dumnezeu şi nu mă pot sătura de aceasta, pentru că amintirea Dumnezeului 
Celui Atotputernic înrobeşte sufletul meu. 


[...] 


Domnul ne iubeşte nesfârşit de mult. Aceasta se vede din Sfânta Scriptură şi din 
experienţa personală. Sufletul meu păcătuieşte cu gândul ziua şi noaptea, dar 
de cum spun: 

sufletul îşi găseşte numaidecât pacea. 


Lai 


Această iubire o înţelegem nu cu mintea noastră, ci prin milostivirea lui Dumne- 
zeu de la harul Duhului Sfânt. Poate cineva va spune: „Aşa ceva se întâmplă 
numai cu sfinţii”, dar eu spun că Domnul iubeşte şi pe cel păcătos şi-i dă mila 
Sa; numai să se întoarcă sufletul de la păcat şi Domnul îl primeşte cu mare 
bucurie în braţele Şale şi-l duce la Tatăl, şi atunci se bucură de el tot cerul. 


(din: Sfântul Siluan Athonitul, Între iadul deznădejdii şi iadul smereniei, 


Editura Deisis, Sibiu, 2001) 

Cuviosul Nikon Vorobiov: “Dumnezeu lubire este, nu doar are iubire. Cea 
mai mică întoarcere spre Domnul, cea mai mică hotărâre de a merge către 
EI stârnesc deja bucurie în cer, ajutor şi iertarea fărădelegilor” 


[...] 


Apostolul loan afirmă în Duhul Sfânt că Dumnezeu iubire este, nu doar are 
iubire, fie aceasta chiar nesfârşit de mare, iar iubirea, după cuvântul apostolului 
Pavel, acoperă toate. Ea acoperă şi păcatele, neputinţele, nerăbdarea, cârtirea 
noastră şcl. 


Îndată ce omul care crede în Hristos îşi recunoaşte neputinţele şi păcatele şi cere 
iertare pentru ele, iubirea lui Dumnezeu curăţă şi tămăduieșşte toate rănile cele 
din păcate. Păcatele întregii lumi se îneacă în marea iubirii dumnezeieşti ca o 
piatră aruncată în apă. 


Nu trebuie să lăsăm loc descurajării, deznădejdii! Domnul a unit cu Dumne- 
zeirea firea omenească, a spălat cu sângele Său păcatele întregii omeniri 


credincioase, i-a înfiat pe oamenii căzuţi, i-a înălţat la cer, i-a făcut părtaşi ai 
viEţii şi bucuriei dumnezeiești, bucuriei veşnice. 


[...] 


Îmi pare foarte rău că sunteţi bolnavă duhovniceşte. Oricât de mari ar fi bolile 
fiecărui om în parte şi ale omenirii întregi, ele sunt mărginite, pe când 
milostivirea şi iubirea lui Dumnezeu sunt nemărginite. Cea mai mică întoarcere 
spre Domnul, cea mai mică hotărâre de a merge către EI stârnesc deja bucurie în 
cer, ajutor şi iertarea fărădelegilor. 


Tâlharul cel înţelept nu mai putea decât să arate prin limbă strigătul inimii: Cele 
vrednice de faptele noastre primim; pomeneşte-mă, Doamne, când vei veni întru 
Împărăţia Ta! Şi ce răspuns a auzit? Vreun reproş, vreo pomenire a nelegiuirilor 
săvârşite? Avea mâinile şi picioarele pironite, nu mai putea să facă nimic bun, 
dar lubirea primeşte suspinul inimii şi deschide porţile Edenului. 


Scriptura nu zice: Dumnezeu are iubire, ci: Dumnezeu este Iubire. Pe cât este de 
nepătrunsă măreţia lui Dumnezeu, pe atât este de nepătrunsă şi smerirea Lui de 
Sine, lubirea Lui, care L-a pironit de Cruce. Nici un alt mijloc de mântuire a 
omenirii nu ar fi fost atât de convingător pentru inima omului căzut ca întru- 
parea şi răstignirea. Slavă Ţie, Dumnezeule! Slavă Ţie, Dumnezeule! Slavă Ţie, 
Dumnezeule! 


Nu vă lăsaţi momită de insuflările şi gândurile vrăjmaşului, care vă spun că nu 
putem fi iertaţi, că suntem prea netrebnici şi aşa mai departe! De netrebnici 
suntem netrebnici, dar noi nici nu nădăjduim în „trebnicia” noastră, ci în 
milostivirea lui Dumnezeu. Domnul a venit ca să-i mântuiască pe cei pierduţi, 
să-i cheme pe păcătoşi la pocăință. Nu cei sănătoşi, ci cei bolnavi au făcut ca 
Doctorul să vină din cer. 


(din: Cuviosul Nikon Vorobiov, Cum să trăim în ziua de astăzi. Scrisori 
despre viaţa duhovnicească, Editura Sophia, 2014) 


Protos. Melhisedec Ungureanu (Măn. Lupşa): Lucrarea pocăinţei în viaţa 
noastră: “Dumnezeu e ştiutorul inimilor şi asta e o mângâiere mai ales 
pentru sufletul păcătos, pentru că Dumnezeu înţelege pe om...” 


PĂRINTELE MELHISEDEC 


Starețul Mănăstirii Lupşa 


Părintele Melchisedec Ungureanu — Interviu pentru radio Reîntregirea (Alba- 
Iulia) — realizat de Pr. Sabin Vodă (2009): 


Prima parte a interviului 
Lucrarea pocăinţei în viaţa noastră 


- Părinte Melhisedec, ne bucurăm în primul rând că aţi răspuns invitaţiei 
noastre de a veni în studioul radioului “Reîntregirea” şi vă spunem: Bine aţi 
venit! 


- Bine v-am găsit. 


- Vă propun şi propun şi ascultătorilor noştri să vorbim despre lucrarea lui 
Dumnezeu în sufletul nostru, în ceea ce noi numim: lucrarea pocăinţei. Ştim 
că Domnul Hristos Şi-a început propovăduirea cu acest îndemn la pocăință: 
“Pocăiţi-vă că s-a apropiat Împărăţia Cerurilor!”. Ce este, părinte, pocăinţa, 
şi care este rostul ei în viaţa creştinului? 


- Nu ştiu dacă sunt în stare să dau o definiţie a pocăinţei şi nici nu ştiu dacă asta 
e chemarea mea de la Domnul. Ceea ce aş dori să împărtăşesc cu fraţii mei care 
mă aud este puţina experienţă şi puţina raza de lumină care am înţeles-o căutând 


şi eu să înţeleg acest cuvânt despre care ai pomenit, cuvânt cu care Hristos, de 
fapt, Şi-a început predica: „Pocăiţi-vă că s-a apropiat Împărăţia Cerurilor!”. 


La un anumit nivel, îndrăznesc să spun că Hristos a preluat cuvântul ăsta de la 
Sfântul loan Botezătorul deoarece cu acelaşi cuvânt Sfântul loan Botezătorul a 
pregătit poporul ca să-L primească pe Hristos. Şi nu numai că l-a preluat, dar l- 
a şi dus la desăvârşire, pentru că una este acest cuvânt rostit de cel mai mare om 
născut din femeie şi cu totul alta — adică alta este dimensiunea ontologică a 
cuvântului „Pocăiţi-vă, că s-a apropiat Împărăţia Cerurilor!” - când este rostit 
de Hristos, Cuvântul lui Dumnezeu. Şi cred că acest cuvânt, „Pocăiţi-vă că s-a 
apropiat Împărăţia Cerurilor!” este o cheie de înţelegere duhovnicească pentru 
noi a sensului vieţii creştineşti. Hristos putea să înceapă cu o mulțime de alte 
cuvinte predica şi chemarea de a ne împărtăşi de dragostea lui Dumnezeu, şi 
totuşi, ca Dumnezeu desăvârşit şi om desăvârşit, a ales acest cuvânt: „Pocăiţi-vă 
că s-a apropiat Împărăţia Cerurilor!”. 


Primul gând care îmi vine vis-a-vis de acest lucru este că, de fapt, pocăinţa este 
însăşi structura noastră, a vieţii noastre duhovniceşti de după căderea lui Adam 
în păcat. Adică, o viaţă în care noi ne întoarcem mereu şi mereu cu faţa către 
Dumnezeu, ne întoarcem şi ne deschidem harului lui Dumnezeu, ca Dumnezeu 
să poată să-Şi săvârşească lucrarea de mântuire în sufletele noastre. 


Dacă la Sfântul Ioan Botezătorul, „Pocăiţi-vă că s-a apropiat Împărăţia 
Cerurilor!” - cel puţin eu aşa o înţeleg că - este la un nivel... - nu ştiu cum să 
pun în cuvinte să fiu mai limpede - la un nivel... spaţial să zic aşa, care ţine de o 
distanţă (apropiere-distanţare)... Hristos, Fiul lui Dumnezeu S-a întrupat, S-a 
apropiat de noi (noi eram despărțiți de Dumnezeu, eram depărtaţi de Dumnezeu) 
şi iată că Hristos a luat trupul nostru, asemănarea noastră întru totul, afară de 
păcat, şi S-a apropiat de noi. Ca să nu ne sperie a luat înfăţişarea noastră, şi asta 
este tema propovăduirii Sfântul loan Botezătorul: Pocăiţi-vă fraților, că s-a 
apropiat! Uite, este printre noi... Că misiunea mea este ca eu să arăt pe 
Mieluşelul lui Dumnezeu care ridică păcatul lumii, pe care Duhul Sfânt l-a 
desluşit lui loan Botezătorul atunci când L-a botezat pe Hristos. 

Cuvântul „Pocăiţi-vă că s-a apropiat Împărăţia Cerurilor!” în gura lui Hristos are 
o altă calitate. Dacă asta ţinea de “distanță”, de apropiere-depărtare, în gura lui 
Hristos cuvântul prinde o caracteristică fiinţială. EI a luat asupra-Și întreaga 
noastră fire şi, cum zice Sfântul Nicolae Cabasila - un cuvânt care mie mi-e tare 
drag - „prin întrupare, Hristos S-a apropiat mai mult de noi decât este carnea de 
oasele noastre”. 


De aceea îndrăznesc să spun că pocăinţa este însăşi structura vieţii noastre 
duhovniceşti de după cădere. Părintele Rafail spunea că este dinamica spre viaţa 


veşnică, intru viaţa veşnică. Adică, părintele, în viziunea largă pe care a avut-o 
şi atotcuprinzătoare, a încercat să surprindă orice crâmpei, orice zvâcnire a 
omului spre Dumnezeu, integrând-o în pocăință. De aceea spuneam că nu este 
în măsura mea să dau o definiţie a pocăinţei. 


- Dar cum se manifestă în mod concret pentru un creştin preocupat de viaţă 
duhovnicească, pocăința? Ce înseamnă pentru un creştin că trebuie Să 
trăiască în pocăință? 


- Nu ştiu dacă..., iartă-mă părinte, dar eu mă poticnesc de cuvântul “trebuie”. 
Îmi aduc aminte de părintele Emilianos care spunea că unde apare cuvântul 
“trebuie”, mai ales în viaţă duhovnicească, este falimentul. Când îmi zic deja: 
“trebuie să trăiesc în pocăință” spovedeşte faptul că eu nu sunt în pocăință, nu 
trăiesc cu Dumnezeu. Hristos ne aduce caracteristica asta ființială a pocăinţei. 
Zice undeva Hristos în Evanghelie: “Foc am venit să arunc pe pământ şi cât aş 
voi să fie aprins”. E un foc. E un foc care mistuie, care linişteşte. Cum zice 
părintele Paisie Aghioritul: “neliniştea cea bună” pe care o are omul în suflet, 
adică, “neliniştea cea bună”, în sensul ăsta, că omul nu e mulţumit cu lumea asta 
şi cu tot ce oferă lumea asta şi undeva are o intuiţie, intuiţie care dacă rămâne 
consecvent cu ea se transformă într-o vedere duhovnicească, că realitatea, 
adevărata viaţă nu este în lumea aceasta şi atunci se întoarce - că “metanoia” în 
limba greacă înseamnă o “întoarcere a vieţii”. Îşi întoarce mintea lui de la lumea 
asta, de la contemplarea lumii acesteia către Dumnezeu sau trece dincolo de 
lumea aceasta şi începe să-L descopere pe Dumnezeu. 


- Şi unde Îl poate descoperi mai întâi şi mai de toate omul pe Dumnezeu? 


- Zice Hristos în Evanghelie că “Împărăţia Cerurilor este înlăuntrul vostru”. Nu 
trebuie să ne luăm un telescop să-L cotrobăim prin constelații sau prin alte 
galaxii. E vorba de inima omului şi de capacitatea pe care Dumnezeu a sădit-o 
în inima noastră de a-L iubi pe Dumnezeu şi de a-l iubi pe aproapele, pentru că 
în momentul în care Hristos ne-a dat această poruncă, EI de fapt ce face acolo? 
Caută să actualizeze un potenţial care este sădit de EI ca Dumnezeu în inima 
noastră. Care să se actualizeze şi să ne ducă la asemănarea cu EI, care iubeşte pe 
om şi din dragoste a creat pe om şi toată minunăţia lumii acesteia. Deci nu 
trebuie decât să caute omul în inima lui, dar vezi că în societatea în care trăim 
omul este aşa de înstrăinat de sine şi îşi trăieşte într-un fel rătăcirea şi 
îndepărtarea de sine ca şi fiul risipitor din Evanghelie când s-a dus în ţara 
îndepărtată. Fiul risipitor căuta să-şi umple un gol fiinţial cu plăceri ale lumii 
acesteia şi n-a ajuns decât să îşi amplifice o sărăcire a duhului lui şi o sărăcie 
care l-a apropiat de hotarele morții. 


- Totuşi, fiul risipitor nu S-a oprit la acea sărăcie şi putem, părinte 
Melhisedec, să considerăm această îndepărtare ca uneori o şansă să ne dăm 
Seama cine Suntem şi cum Suntem fără Dumnezeu şi să ne putem întoarce, 
pentru că până la urmă fiul risipitor “şi-a revenit întru Sine”, spune 
Evanghelia. 


- Aşa e, părinte dragă. Vezi că eu de multe ori zic că fiul risipitor este un caz 
fericit. Un caz fericit pentru că nu şi-a încheiat călătoria sufletului lui decât 
atunci când a ajuns înapoi în sânurile Tatălui, cum îmi place să zic. Dar de 
multe ori noi suntem fii risipitori care pribegim şi nu reuşim să ne venim în noi 
înşine şi să conştientizăm dragostea lui Dumnezeu. Nu ştiu, parcă în psihologie 
asta este o apropiere prin îndepărtare, care, de fapt, înaintea lui Dumnezeu este, 
pe de o parte, manifestarea libertăţii pe care Dumnezeu a dăruit-o omului, iar pe 
de altă parte, manifestarea dragostei dumnezeieşti care îl cinsteşte pe om şi care 
preface moartea în înviere, preface depărtarea în apropiere, preface păcatul în 
viaţa veşnică. Dacă omul începe să îşi vină în sine şi să conştientizeze: câţi 
argaţi are Tatăl meu care trăiesc bine mersi, au un acoperiş, au o pâine caldă pe 
masă şi eu stau aici între dobitoacele astea necuvântătoare şi m-aş bucura să 
mănânc mâncarea lor dar nici de aia nu mă satur... 


Partea a doua a interviului 


- Cum se petrece, părinte, această conştientizare a sărăciei noastre sufleteşti 
şi, mai profund, a sărăciei noastre duhovniceşti? Faptul că nu avem ceea ce 
trebuie să avem, Duhul lui Dumnezeu... 


— Păi, cred că asta este calea fiecăruia. Adică, fiecare om are anumite 
sensibilităţi, fiecare om are anumite intuiţii, fiecare om are anumite căutări. Şi în 
funcție de căutările lui, de sensibilităţile lui, de lucrurile pe care le înţelege, i se 
deschide o cale în care conştientizează încet, încet. Conştientizarea e un proces 
lent, nu se produce peste noapte, numai dacă harul lui Dumnezeu vine cu putere 
peste suflet şi luminează acel suflet, probabil. Aici nu ştiu să spun pentru că nu 
vorbesc din experienţă, dar din câte am întrezărit din viețile sfinților pe care le- 
am mai citit şi care m-au îndulcit, mi-au făcut poftă să zic aşa de experienţa aia 
duhovnicească pe care încă eu n-am trăit-o - să dea Domnul s-o trăim fiecare 
dintre noi - numai atunci probabil că o conştientizare se face mult mai intensă 
într-un timp scurt şi mult mai profundă; cum a fost, de exemplu, conştientizarea 
Mariei Egipteanca, când puterea cea nevăzută a ţinut-o şi a încercat o dată, de 
două, de trei ori şi după aceea şi-a venit în sine şi-a dat seama că nevrednicia ei 
a fost cea care o ţinea afară din biserică şi nevrednicia ei o făcea să nu poată să 
intre şi să să se închine prea cinstitei şi de viaţă făcătoarei Cruci şi conş- 
tientizarea asta a stârnit în ea acea rugăciune minunată pe care a făcut-o către 
Maica Domnului, rugăciunea de pocăință. 


- Părinte, nu-i o taină asta cum, iată, omul care oricât ar fi de îndepărtat de 
Dumnezeu, într-o clipă doar, dacă îşi dă seama unde este, e umplut de putere 
dumnezeiască şi de râvnă. Cum se petrece lucrarea asta a lui Dumnezeu în 
om şi de ce credeţi că vine această putere de Sus în om? 


- Părinte, sfinția ta spuneai că e o taină şi într-adevăr este o taină. Şi dacă e 
taină, cu cred că trebuie trăită ca şi taină, înaintea căreia sufletul omului să se 
uimească şi să se copleşească de dragostea lui Dumnezeu. Vezi, dragostea lui 
Dumnezeu ne-a făcut pe noi din neființă, ne-a adus din nimic în lumea asta. 
Dragostea lui Dumnezeu preface toate şi încet, încet, dacă omul începe să 
înţeleagă dragostea chemării lui Dumnezeu, pe măsura aia şi începe să răspundă 
acelei dragoste pe care Dumnezeu voieşte să o împărtăşească cu omul. Dar cum 
se naşte în suflet e greu de spus, cum vine şi cum pleacă harul lui Dumnezeu, 
cum povăţuieşte harul lui Dumnezeu sufletul omului. Astea sunt nişte taine care 
în parte le-au descoperit sfinții părinți în Filocalie şi în celelalte cărți 
duhovniceşti în care au arătat câte ceva, dar nici ei n-au desluşit deplin. Adică n- 
au ucis taina, au lăsat-o, au arătat numai nişte jaloane după care sufletul să se 
călăuzească în lupta cu patimile, în primirea harului, în felul în care harul 
transformă conştiinţa. În faptul că ei au pomenit despre lucrurile acestea, ne sunt 
nişte criterii, nişte stele călăuzitoare nouă care încă n-am avut acele experienţe 
adânci şi profunde. Totuşi, eu sunt convins că la un anumit nivel fiecare suflet 
care e în biserică a avut cel puţin o dată în viaţă o îndulcire a harului, o bucurie 
când s-a rugat, bucurie neaşteptată. Te pui să faci o rugăciune şi te trezeşti că te 
ridici altfel de la rugăciune, îți vine să zbori sau să strângi pe toată lumea în 
braţe sau fel şi fel de manifestări... 


- Și aceasta este lucrarea pocăinţei din om? 


- Asta este o mărturie. Cum în muzica psaltică, la glasuri din când în când se 
dau mărturii, ca şi repere prin care cântăreţul să-şi dea seama că încă este în 
muzică, în glas, aşa sunt... şi Domnul dă mărturii ale sufletului şi lucrul ăsta 
trebuie înţeles de fiecare la măsura lui. Uite, Sfântul Siluan Athonitul spune 
acolo când a avut experienţa lui cea mai profundă - “Ţine-ţi mintea în iad şi nu 
deznădăjdui” - spune “am început să fac cum Domnul m-a învăţat, mintea mi s- 
a curăţit şi Duhul dădea în inimă mărturie de mântuire a sufletului”. Și eu cred 
că lucrul ăsta e ca o structură a vieţii duhovniceşti. Nu este vorba de un lucru 
punctual pe care l-a trăit numai Sfântul Siluan. Sfântul Siluan a trăit cred că într- 
un mod plenar, pentru că el a atins în trăirea inimii lui veşnicia iadului şi atunci 
şi trăirea, mărturia duhului de mântuire a sufletului a fost mult mai plenară. Dar 
cred că undeva, la un anumit nivel, mult mai mic, la o stare mult mai redusă dar 
asemănător ca şi un grafic, să spunem, redus în proporții, păstrându-se totuşi 
proporțiile, cu fiecare suflet se întâmplă. Domnul dă, de multe ori când eşti mai 
amărât, când eşti mai întristat, când eşti mai deznădăjduit, o mângâiere care nu 


ştii de unde vine şi dacă ai vrea s-o ţii, te trezeşti că a şi plecat. Dar ceea ce e 
important din toate lucrurile astea pe care cred că orice suflet le trăieşte, orice 
suflet care caută pe Dumnezeu, important e să începem să le înţelegem ca 
mărturii ale dragostei lui Dumnezeu în viaţa mea, concretă, pentru mine. Ăla a 
fost un moment în care harul lui Dumnezeu m-a cercetat într-o măsură redusă, 
dar m-a cercetat pe mine păcătosul, nevrednica făptură a lui Dumnezeu. 


- Părinte, că aţi amintit de Sfântul Siluan..., în scrierile sale despre pocăință 
spune aşa: “Slavă Domnului că ne-a dat pocăinţa. lar prin pocăință noi toţi 
ne mântuim, fără excepţie. Nu se mântuiesc numai cei ce nu vor să se 
pocăiască. Şi în aceasta văd deznădejdea lor şi plâng mult, fiindu-mi milă de 
ei. Ei nu cunosc prin Duhul Sfânt cât de mare e milostivirea lui Dumnezeu. 
Dar dacă fiecare suflet ar cunoaşte pe Domnul şi ar şti cât de mult ne iubeşte, 
atunci nimeni n-ar mai deznădajdui şi nici n-ar mai murmura vreodată. ” Prin 
pocăinţă..., spune Sfântul Siluan, noi toți ne mântuim, fără excepţie. Dar, 
părinte, ce e mântuirea? 


- Vezi, iarăşi sunt la o limită a unei definiri..., dar Domnul să ne definească ce e 
mântuirea, pentru că mântuirea - cum spunea părintele [Rafail] odată - are două 
aspecte: un aspect este dinamic în viaţa aceasta şi un aspect este al deplinătăţii 
în împărăția lui Dumnezeu. Şi Sfântul Siluan plângea pentru cei care nu se 
pocăiau, adică trăiau în viaţa aceasta fără acea căutare la măsura lor şi la nivelul 


lor al dragostei lui Dumnezeu. 


- Dumnezeu ne iubeşte pe toţi la fel, dar răspunsul nostru la dragostea lui 
Dumnezeu e... diferit. 


- E diferit, e la măsura în care cred că fiecare percepe şi se uimeşte şi se 
copleşeşte frumuseţea dragostei dumnezeieşti. Că, vezi, m-a mângâiat ceea ce 
mi-ai citit din Cuviosul Siluan, pentru că eu îndrăzneam să zic că pocăinţa este 
structura vieţii noastre duhovniceşti mai ales după cădere şi el zice că toţi ne 
mântuim prin pocăință. Oarecum, e ca o mărturie că nu zic minciuni, ştii? Dar 
mântuirea ce este până la urmă? Mântuirea este trăirea omului cu Dumnezeu. 
Dacă Hristos ne-a adus mântuirea, că vorbeam de cuvântul Sfântul loan 
Botezătorul “Pocăiţi-vă că s-a apropiat...”, deci la nivelul ăsta spaţial, care ţine 
de distanţă, Hristos s-a apropiat de noi şi ne-a adus mântuirea, ne-a împărtăşit-o. 
Tot Sfântul Siluan zice undeva în alt loc că “EI ne-a dat Trupul Lui şi Sângele 
Lui ca noi să trăim veşnic cu El”, împărtăşindu-ne cu Trupul şi Sângele, 
mâncând Trupul şi Sângele Lui să trăim veşnic cu El. Şi de fapt asta este 
mântuirea, eu aşa înţeleg mântuirea. Nu-mi aduc acum aminte definiții din 
Catehism sau din manualele de dogmatică ce-am învăţat pe la şcoală, dar cel 
puţin asta înţeleg că avea cumva şi Sfântul Siluan, şi când omul în căutările lui 
nu-şi împleteşte trăirile cu Dumnezeu, în acea măsură omul nu se mântuieşte. În 


momentul acesta dacă eu n-am nici o perspectivă şi toate căutările mele sunt 
total potrivnice lui Dumnezeu, asta pentru mine, este un moment în care dacă aş 
muri - Doamne miluieşte, să nu mor! - , nu m-aş mântui. Și Sfântul Siluan 
plângea cu lacrimi şi se ruga pentru astfel de situaţii, ca oamenii să nu moară în 
momente din acestea în care nu s-ar mântui. 


- De altfel, iertaţi-mă părinte, Sfinţii ne învaţă că Dumnezeu ne dă viaţă, ne 
trezeşte a doua zi de dimineaţă tocmai pentru a mai avea încă vreme de 
pocăință. 


- Da, şi dragostea lui Dumnezeu aşa de mare este că ne ia din lumea aceasta la 
punctul maxim de pocăință pe care aş fi eu capabil să-l fac. Dacă vede 
Dumnezeu că nu sunt în stare... 


- ASta, oricum, pentru un om care e preocupat de viaţa veşnică. 


- Da, dar şi pentru un om care nu e preocupat de viaţa veşnică. Dacă Dumnezeu 
vede că merg din rău în mai rău, şi până la sfârşitul vieţii numai îmi adun 
osândă... 


- Nu mă lasa să ajung până la cele mai de jos... 


— „.„.până la cele mai de dedesubt ale pământului şi să mă asemăn întru totul 
dracului, şi iconomiseşte printr-o suferinţă, prin ceva, ca să scurteze viaţa, “ca 
răutatea să nu atingă inima lor i-a luat de pe pământ”, zice undeva în Pilde 
lucrul acesta. Eh, şi aşa cu pocăinţa... Domnul să ne dea să înţelegem că, de 
fapt, e însăşi structura vieţii noastre. Dacă simt nevoia să fac o rugăciune, aia e 
o mişcare a pocăinţei, dacă simt nevoia să mă port frumos cu fratele meu ca să 
plinesc porunca Dumnezeului meu, aia e o mişcare a pocăinţei. Simt nevoia să 
postesc astăzi că e miercuri sau vineri, sau e Postul Crăciunului, sau Postul 
Paştilor, sau Postul Adormirii Maicii Domnului, toate lucrurile acestea sunt 
mişcări ale pocăinţei, şi pentru mine a fost mângâietor cuvântul acesta pe care I- 
a spus atunci părintele Rafail în conferinţa Criza Bisericii, în care zicea că 
pocăinţa este dinamica întru viaţa veşnică. Adică - el zicea acolo - nu este o 
miorlăială pentru nişte boroboaţe pe care le-am făcut, este dinamica întru viaţa 
veşnică. Vă spun sincer, părinte, că mă gândeam atunci şi nu prea înţelegeam ce 
voia să spună părintele prin “dinamica întru viaţa veşnică”, o mişcare, o 
schimbare de sens cumva, dar acum cred că înţeleg ceva în sensul acesta, că 
orice mişcare, orice reacţie, orice crâmpei care îndreaptă fiinţa mea spre 
Dumnezeu, este o mişcare a pocăinţei în om. 


- Că aţi amintit de părintele Rafail, cred că în ultimele cuvinte pe care le-am 
auzit aici sau la Râmeţ, nu mai ştiu, spunea că începutul pocăinţei este a-şi 
vedea omul păcatele. 


- Da, păi părintele Sofronie spunea într-o carte, că începutul contemplaţiei 
creştine este vederea păcatului, şi părintele Rafail pe linia asta merge, că ăla nu-i 
moment să deznădăjduieşti. 


- Când vezi că eşti tot mai rău, când te vezi pe tine tot mai rău, nu că eşti tot 
mai rău, Sau poate chiar eşti mai rău. 


- Cred că toate lucrurile acestea sunt mişcări ale dragostei lui Dumnezeu care 
încearcă să ne ajute pe noi să ne smerim inima, cei care se smeresc înaintea 
Domnului capătă har, şi căpătând har, omul poate să vadă şi să-şi asume mult 
mai uşor ceea ce îi arată Dumnezeu. Ca la un anumit nivel, Dumnezeu în 
dragostea lui, gingăşeşte cu noi şi ne menajează, deşi “menajează” e un cuvânt 
psihologic, dar caută să ne micşoreze suferinţa, şi atunci ne arată numai un 
crâmpei a unei viziuni, pe care, poate dacă ne-ar arăta-o toată ne-ar îngrozi de 
moarte, şi dacă acel crâmpei smereşte inima mea şi încep să zic: “Doamne, 
curăţeşte inima mea că văd că este curvie în ea, că văd că este mândrie în ea, că 
văd că este slavă deşartă”, acea smerenie atrage har de la Dumnezeu şi harul 
acela luminează mai mult sufletul şi aceasta nu face decât să-mi vădească mai 


mult păcatul şi aşa, încet, încet, lucrează dragostea lui Dumnezeu în inima 
omului. 


A treia parte a interviului 


- Părinte, ce trebuie să facă omul atunci când conştientizează că are un 
păcat? 


- Mai multe lucruri, dar poate că prima reacţie ar fi să-şi îndrepte privirea către 
Dumnezeu şi să-şi ceară iertare, în inima lui. Dar, bineînţeles, lucrul acesta nu 
este suficient, şi atunci, Dumnezeu a rânduit în Biserică, taina mărturisiri. Și 
Sfântul Apostol lacob zice: “Mărturisiţi-vă unii altora păcatele ca să vă 
vindecaţi”. De multe ori stăteam şi mă gândeam, de ce este importantă 
mărturisirea păcatului şi înaintea omului. 


- Adică, Domnul care ştie toate, care ne ştie pe noi şi toate ale noastre, nu ştie 
şi păcatul meu? 


- Ba da, îl ştie şi îl ştie mai bine decât îl ştiu eu, şi îl poartă mai mult decât aş fi 
capabil să mi-l port eu. Dar, problema care se pune e următoarea: în momentul 
în care omul începe să vadă păcatul şi să-l mărturisească la un anumit nivel, 


păcatul se obiectivează, începe să devină altceva decât este el în toată fiinţa lui, 
şi ceea ce zice apostolul Pavel: “Ceea ce este lumina se învederează în no1”, 
punându-l în lumină începi să vezi mai cu adevărat, nefiinţa păcatului, până la 
urmă. Vorbeam despre faptul că noi trebuie - nu trebuie, dar să ne ajute Domnul 
să se smerească un pic inima noastră ca să capete mai mult har, şi căpătând mai 
mult har să poată să se adâncească lumina lui Dumnezeu în inima noastră. 
Faptul că încep să mărturisesc altuia păcatul e tot un moment al smereniei, pe 
de-o parte, şi pe de altă parte, e şi un moment al unei hotărâri, al unei tăieri, şi 
prin acea tăiere se face desprinderea şi obiectivarea păcatului din mine. Cu 
Dumnezeu nu ştiu cum să spun, sufletul omului e mai intim cu Dumnezeu, şi 
înaintea lui Dumnezeu poţi să fiu... De multe ori ne ascundem, că ştii, 
Dumnezeu mă înţelege mai bine, tu nu mă înţelegi că tu eşti om, dar Dumnezeu 
mă înţelege mai bine, şi “exploatăm” dragostea lui Dumnezeu şi atotînţelegerea 
lui Dumnezeu, şi atunci, Dumnezeu a iconomisit ca omul să nu viclenească pe 
linia asta, ca omul să se mărturisească omului. Pe de-o parte, cel care primeşte 
spovedania, el însuşi e un păcătos, înţelege şi compătimeşte la un anumit nivel 
cu cel care se mărturiseşte, dar pe de altă parte, însuşi faptul ăsta al mărturisirii 
înaintea omului, “Unde sunt doi sau trei adunaţi în numele Meu, acolo sunt şi 
Eu”, şi Hristos este de faţă, de fapt, Hristos este Cel care primeşte spovedania şi 
mărturisirea, dar totuşi, se face prin om lucrarea asta, cât de mult cinsteşte 
Dumnezeu pe om... 


- Părinte, am ajuns la taina spovedaniei, la taina mărturisirii. Cum să vină 
omul, omul care, cum spuneam înainte, îşi dă seama că a greşit în faţa lui 
Dumnezeu şi în faţa apoapelui său, cu ce încredințare trebuie să vină şi cum 
trebuie să fie sufletul lui în faţa duhovnicului ca să poată să primească şi Să 
simtă că iese de acolo cu adevărat iertat, pentru că, e o taină mare pe care ne- 
a lăsat-o Domnul Hristos, şi a lăsat-o mai întâi apostolilor şi prin apostoli 
slujitorilor, această putere, de Sus, de a ierta şi de a dezlega păcatele 
oamenilor? 


- Ştii cum îmi vine să zic că trebuie să vină omul? Aşa cum se vede. În 
momentul în care începe să-şi dea seama că ceva nu merge bine, că ceva nu e în 
regulă, acela este un moment al lucrării harului lui Dumnezeu. Şi “când Duhul 
va veni, va vădi lumea de păcat”, zice Sfânta Evanghelie de la loan. Şi dacă 
Duhul lui Dumnezeu mă cercetează şi mă vădeşte de păcat, aşa cum mă văd, aşa 
trebuie să mă duc. E foarte importantă simplitatea inimii înaintea lui Dumnezeu, 
pentru că noi foarte mult ne complexăm şi nu ne mai trăim firesc deschiderea şi 
pocăinţa. 


- Asta e o problemă, părinte, foarte delicată. Eu sunt sincer dar îmi vine 
gândul: “Dar dacă părintele nu mă înţelege?”, “Dar dacă totuşi nu e bine 
cum îi spun, sau ce-i spun?” 


- Dumnezeu e ştiutorul inimilor şi asta e o mângâiere pentru orice suflet şi mai 
ales pentru sufletul păcătos, pentru că Dumnezeu înţelege pe om şi îl primeşte 
pe om aşa cum este. E foarte important - Domnul să ne dea să înţelegem lucrul 
ăsta - e foarte important să înţelegem că noi ne mărturisim lui Hristos, şi la un 
anumit nivel nici nu-i important să ne înţeleagă omul, adică în măsura în care eu 
nu caut înţelegerea omului, în măsura aia eu trăiesc la un nivel mai adânc, mai 
drept, mai duhovniceşte spovedania şi nu la un nivel psihologic. La nivel 
psihologic, în chip firesc, omul caută înţelegerea celuilalt, şi îngăduinţa şi 
compasiunea sa, dar în momentul când harul luminează inima omului şi omul 
trăieşte o pocăință mai adâncă, şi depăşeşte cu mult planul psihologic al trăirilor 
sufleteşti, atunci pocăinţa şi mărturisirea, spovedania, se trăieşte pur şi simplu 
înaintea lui Dumnezeu şi chiar n-ai nici un interes, sau îţi iese total din 
orizonturi că părintele ar trebui să mă înțeleagă sau “dacă nu mă înţelege 
părintele?”, “dacă părintele o să aibă reacția asta?” De aceea spuneam că pentru 
mărturisire e foarte importantă simplitatea şi sinceritatea inimii omului, pentru 
că dacă eu nu am harul lui Dumnezeu care să mă lumineze, nu pot să-mi văd 
păcatul şi atunci pot să fac o spovedanie formală: iau un îndreptar de 
spovedanie, cum fac mulţi oameni, şi vin şi-mi citesc cap-coadă tot îndreptarul 
şi zic: “Părinte, toate păcatele astea le văd în mine”, şi de multe ori le pun câte o 
întrebare: “Dar pentru câte din păcatele pe care mi le-ai spus te doare cu 
adevărat inima?”, şi mulți ridică aşa, neputincioşi din umeri şi nu mai zic nimic. 


Atunci am realizat că cel mai important e să mărturiseşti de ce te doare, nu 
neapărat ca să le ascunzi pe celelalte, că uite, acolo la spovedanie zice: “Vezi, 
fiule, să nu ascunzi de mine vreun păcat că îndoite păcate vei avea”. La ce se 
referă lucrul acesta? De exemplu, cu am curvit, şi ştiu lucrul acesta, mă mustră 
conştiinţa, dar eu n-o spun din ruşine, sau n-o spun că ce-o să zică părintele de 
mine, sau n-o spun că după aceea nu mă mai pot uita în ochii părintelui, acolo e 
o viclenie care nu mă lasă să spovedesc şi atunci taina mărturisirii nu atinge 
sufletul omului. Dar dacă sunt păcate, şi poate şi păcate mari, mie îmi place un 
cuvânt al părintelui Sofronie: “Pentru mine, nu sunt păcate mici sau mari, pentru 
mine, tot păcatul este unul şi acela e păcat de moarte”. 


- Moartea însemnând depărtarea de Dumnezeu. 


- Da, şi întunericul fiinţei, nesimţirea. Sufletul devine nesimţitor al prezenţei lui 
Dumnezeu, al bucuriei, al Harului lui Dumnezeu. În momentul în care omul 
poate are păcate mari, să zic aşa, dar poate că nu le conştientizează atunci şi 
vine şi spovedeşte sincer şi deschis ceea ce are atunci pe suflet, am văzut de 


multe ori cum harul lui Dumnezeu va iconomisi după luni sau chiar ani să vină 
omul să zică “Părinte, nici n-am ştiut că asta-i păcat, dar acum că am aflat, uite, 
spun şi mărturisesc că şi eu am făcut lucrul ăla”. Acolo am văzut cum harul lui 
Dumnezeu intră în suflet şi mângâia, lumina, curăţea, tămăduia, încet, încet 
sufletul, numai că nu era o lucrare deplină. Vezi, părinte, că în zilele noastre, 
omul este aşa de lipsit de har, că citai din Sfântul Siluan că “dacă omul ar 
cunoaşte dragostea lui Dumnezeu toţi ar trăi o viaţă de pocăință”, şi noi aşa de 
puţin cunoaştem cu adevărat dragostea lui Dumnezeu, încât nici reacția 
pocăinţei noastre nu se ridică decât la înălțimea necunoaşterii noastre mai 
adânci a lui Dumnezeu. Nu îndrăznesc să spun că este o necunoaştere totală, 
pentru că, totuşi, trăim în Biserică, ne împărtăşim cu Tainele lui Dumnezeu, este 
o trăire, poate mai mult la un nivel inconştient decât conştient, că totuşi suntem 
mădulare ale Bisericii cum mărturiseşte Apostolul Pavel, dar în momentul în 
care sufletul începe încet, încet să conştientizeze, acela este momentul în care şi 
realizează frumuseţea şi măreţia dragostei lui Dumnezeu, şi atunci, pe măsura 
conştientizării e şi măsura inspiraţiei spre pocăință. 


- Părinte, cum Sau ce Simte în Suflet un om care vine şi se mărturiseşte sincer, 
îşi deschide total, sincer şi în mod simplu Sufletul său duhovnicului? Care 
sunt, cu alte cuvinte, roadele unei pocăinţe adevărate şi a unei mărturisiri 
sincere? 


- Eu pot să dau mărturie numai de momentele în care am reuşit eu să mă 
spovedesc sincer şi în care mila lui Dumnezeu s-a atins de inima mea. În primul 
rând, simţi o uşurare şi nu numai eu, dar pe câţi nu i-am auzit când s-au spovedit 
zicând: “Părinte, parcă am lăsat o piatră de moară din cârcă”. Alte suflete am 
văzut că reacționează nu numai uşurându-se şi liniştindu-se, ci şi primind 
bucurie. Alte suflete le-am văzut inspirându-se şi înfierbântându-se spre 
rugăciune, şi de-asta zic că, într-un fel, raza soarelui într-un fel se oglindeşte 
într-o baltă, într-un fel într-un lac cristalin, într-un fel într-un ciob de oglindă, şi 
aşa mai departe, dar e aceeaşi rază a harului care cercetează sufletele şi care, la 
un anumit nivel, dă mărturie de prezenţa mântuirii acelui suflet în acel moment, 
chiar dacă după o oră sau două sufletul se tulbură şi reintră în valurile luptelor 
cu patimile, dar în acel moment simte că e bine, că e uşurat, unii simt aşa... ca o 
primenire, ca o spălare, ca o curăţire lăuntrică. Ar fi interesant dacă ar da fiecare 
mărturie, dar, lucrurile astea sunt aşa de intime încât nu le mărturiseşte omul, le 
întrevezi cumva, le citeşti printre rânduri cum s-ar zice, pe chipurile oamenilor 
când reuşesc să facă o spovedanie sinceră, o spovedanie care atrage harul lui 
Dumnezeu. Ceea ce-am observat este şi lucrul acesta, că atunci când vine cineva 
şi se pocăieşte mai adevărat înaintea lui Dumnezeu, se primeneşte şi preotul în 
acea spovedanie, şi preotul parcă învie şi da alt cuvânt, mult mai adânc, mult 
mai viu, mult mai puternic decât când vine omul şi spune: “Păi, ce face toată 


lumea, părinte, fac şi cu...”. Acolo e ceva care se pierde, e ceva care scapă 
printre degete şi rămâne undeva o povară în duh, un întuneric... 


- Ce ne poate ajuta pe noi, părinte, ca să conştientizăm mai mult Starea 
noastră de sărăcie, să ne vedem nu numai lucrurile rele, dar cred că noi 
trebuie să ajungem şi să vedem binele pe care puteam să-l facem şi nu-l 
facem, sau nu suntem destul de atenţi la cei de lângă noi, sau în primul rând 
la noi şi apoi la cei de lângă noi? Ce trebuie să facă omul ca să sporească, cu 
alte cuvinte, în viaţa duhovnicească? 


- Pocăinţa e legată de smerenie, şi smerenia e legată de pocăință. Cred că 
agonisirea unei smerite cugetări care nu lasă sufletul să se complexeze, pentru 
că dacă omul începe să vadă neajunsurile lui şi nu are un pic de smerenie, 
începe să devină complexat şi vrea cât mai repede să scape de starea aia 
duhovnicească în loc să şi-o asume şi să trăiască cu ea înaintea lui Dumnezeu, 
până când Domnul, căci EI este Mântuitorul sufletului, vine şi tămăduieşte şi 
vindecă sufletul şi îl curăţeşte de întinăciunea patimilor şi a păcatului. 


- Ce-i de făcut când îţi vezi o slăbiciune a ta? 


- Păi, aici iar m-a mângâiat cu cuvânt al părintelui Rafail: fii smerit, şi primul 
pas spre smerenie este simţul realității, adică să ai curajul să te uiţi în oglindă... 


- Realismul duhovnicesc, cu alte cuvinte..., adică să fim oameni realişti: aşa 
sunt deocamdată. 


— Da, da, şi eu îndrăznesc să adaug la cuvântul părintelui, nu că n-ar fi 
desăvârşit, dar când omul spune: “Asta sunt, Doamne!”, eu am văzut în mine 
reacția asta, că pe de o parte ziceam: “Asta sunt”, dar se năştea undeva şi un soi 
de nesimţire care nu era nici pe departe adevărata smerenie şi atunci am adăugat 
ca să nu alunec spre nesimţirea aia. Chiar când eram în lume auzeam o vorbă 
printre colegi, prin liceu: “Asta sunt, altul mama nu mai face”, care de fapt, 
spovedeşte undeva o deznădejde, un suflet care devine nesimţitor, la lucrarea 
harului. Şi atunci când vedeam că sufletul meu uşor alunecă spre acea nesimţire 
ziceam că să adaug: “Doamne, dar nu mă lăsa aşa...”, “Asta sunt, acum..., dar 
cu nu sunt mulțumit cu ceea ce sunt. Tu nu mă lăsa aşa. Nu ştiu cum mă vei 
putea face Tu după asemănarea ta, eu dureros văd că asta sunt, dar nu mă lăsa 
aşa”. Şi cred că acesta este lucrul cel mai important, adică, acea smerită 
cugetare care în ziua de astăzi este aşa de rară la noi. Noi ne-am obişnuit de 
mici, mi-aduc aminte de părintele Dionisie când am fost la Athos, îi era tare 
drag, să vorbească despre smerita cugetare şi el zicea: copiii de mici sunt învăţaţi 
să-şi agonisescă mândria în loc de smerita cugetare: Eu să fiu cel mai bun, cu să 
aduc note bune acasă... şi părinţii sunt mândri că au copii deştepţi, că au un 


copil deosebit, şi pierd din vedere lucrul acesta, că sădesc ceva străin în sufletul 
copilului, ceva străin de Dumnezeu, ceva străin de adevărata viaţă, care e un 
duh al mândriei, un duh al autosuficienţei, un duh care vrea el să fie pe primul 
loc, el să fie cel mai bun, el să fie în centrul atenţiei şi aşa mai departe. 


Or, smerita cugetare, dacă dă Domnul să o agonisim, te ajută să vezi cum eşti, şi 
să nu te complexezi deloc de ceea ce vezi, ci din contră, să îți intensifice 
strigătul: “Doamne, asta sunt, dar nu mă lăsa aşa cum sunt, ci fă-mă aşa cum 
vrei Tu să fiu, nu eu!” 


- Să audă Domnul glasurile noastre şi să ne dea puterea de a ne vedea aşa 
cum Suntem. Părinte stareţ, vă mulțumim mult pentru gândurile pe care ni le- 
ați pus la suflet şi sper eu că aceste cuvinte să trezească o dată în plus nevoia 
de a ne cunoaşte şi de a ne raporta mai mult la Dumnezeu şi la ceea ce vrea 
EI de la noi, nu ceea ce vrem noi, Sau ştim noi, Sau credem noi că ştim despre 
Dumnezeu. Vă mulțumesc mult pentru prezenţa în Studioul nostru şi vă mai 
aşteptăm. 


- Cu drag. Şi în încheiere îmi vine în gând cuvântul Sfântului Serafim de Sarov: 
“Impacă-te cu tine însuţi şi mulţi se vor mântui în jurul tău”. 


Părintele Dosoftei Dijmărescu (Mănăstirea Putna) - Predică la Duminica 
Mariei Egipteanca (2012) — Pocăinţa — medicament împotriva otravei 
păcatului şi a însingurării 

“Tubiţi credincioşi, în această duminică, a cincea din Postul Mare, o cinstim pe 
Cuvioasa Maica noastră Maria Egipteanca. Îi este dedicată ei această duminică. 
Ziua ei de pomenire este 1 aprilie. Vom spune câteva cuvinte despre această 
sfântă şi despre mesajul pe care viaţa ei ni-l aduce nouă. Cu puţin înainte de 
Săptămâna Mare, de sfârşitul postului și de aplecarea, într-un fel, a noastră, 
alături de Hristos Domnul întru smerenie, Biserica ne pune în faţă icoana unui 
mare luptător în cele duhovniceşti, care este şi un chip al pierzării, dar care a 
devenit mai apoi un chip al regăsirii în Dumnezeu. lată, pe scurt, care a fost 
viaţa ei: 


În Palestina secolului al VII-lea trăia un ieromonah pe nume Zosima, în vârstă, 
era călugăr de 53 de ani. Acesta avea o viaţă aleasă şi era socotit un mare 
povăţuitor al acelor vremuri. Şi deoarece mereu el îi învăţa pe alţii, mintea lui s- 
a dus la întrebarea dacă mai există cineva mai sporit decât el, care să-i arate el 
cum să se nevoiască. ȘI, rugându-se el şi fiind tulburat de aceste gânduri, i s-a 
arătat îngerul păzitor şi i-a spus că, omeneşte, s-a nevoit bine, dar că îi va da să 
vadă ceva mai mare decât a ştiut el până atunci. Şi i-a spus să meargă într-una 
dintre mănăstirile ce sunt pe lângă malul Iordanului. În acea mănăstire, în prima 
duminică a Postului Mare, toți monahii se împărtăşeau, şi apoi rămâneau doar 
unul sau doi în mănăstire, ca să nu rămână biserica fără slujbă, iar restul plecau 
în pustie, unde se nevoiau după cum ştiau, şi unde stăteau până la Duminica 
Floriilor. Aşa a făcut şi cuviosul Zosima şi în drumul lui prin pustie a întâlnit, în 


deşert, pe Sfânta Maria Egipteanca. Descrierea întâlnirii este deosebit de 
frumoasă, o puteţi găsi în Vieţile Sfinților și chiar prima lor convorbire este un 
exemplu despre cum ar trebui, oamenii, să vorbim între noi; cum îşi cer unul 
altuia rugăciune şi binecuvântare, cum îşi dau întâietate. 


În această convorbire, după ce Sfânta Maria Egipteanca l-a chemat pe nume, 
deşi nu o mai văzuse până atunci, după ce a văzut-o cum se înălța de la pământ 
în timp ce ea se ruga şi văzându-i și viaţa deosebit de aspră, căci nu mai avea 
nici haine pe ea şi se cunoştea că de multă vreme petrecea în pustiu, Cuviosul 
Zosima a insistat foarte mult să afle care este viaţa ei, iar, într-un final, aceasta 
i-a dezvăluit-o, mărturisindu-se, totodată, căci acesta era şi duhovnic. 


Ea i-a spus că la 12 ani s-a lepădat de dragostea părinţilor şi a plecat din Egiptul 
natal în Alexandria, care era unul din cele mai mari oraşe ale vremii. După ce, 
mai întâi, şi-a întinat fecioria, a început a trăi în desfrânare, dar nu pentru 
altceva, ci pentru pofta trupului. Ruşinea şi cuviinţa au făcut-o să nu spună cu 
de-amănuntul cele de atunci, însă ea a spus că 17 ani a trăit aşa. După aceşti ani, 
văzând o corabie cu bărbaţi care mergeau la Ierusalim pentru sărbătoarea 
Înălţării Sfintei Cruci, s-a urcat şi ea pe corabie, cu scopul de a profita de tinerii 
care erau acolo, scop pe care şi l-a împlinit. La Ierusalim, a urmat şi ea 
mulțimea de oameni care doreau să intre în biserică și să se închine la Sfânta 
Cruce. Dar ea, de câte ori ajungea în pragul bisericii, ceva nu o lăsa să intre. La 
început s-a gândit că, fund o femeie slabă, bărbaţii care se înghesuie acolo sunt 
mai puternici şi de aceea nu poate. Într-un final, însă, Dumnezeu a luminat-o şi 
a înţeles şi şi-a spus sieşi adevărul: pentru starea ei cea sufletească Dumnezeu o 
oprea de a se atinge de Sfânta Cruce. 


În acel moment ea a văzut o icoană a Maicii Domnului şi i s-a rugat să o ajute. 
Și, cu isteţimea minţii pe care o avea, dar pe care până acum o folosise pentru a 
face rău, i-a spus aşa Maicii Domnului: De vreme ce am auzit că Dumnezeu pe 
Care L-ai născut S-a făcut om ca să cheme pe cei păcătoşi la pocăință, ajută-mi 
mie, care, fiind singură, nu am de la nimeni ajutor. Porunceşte şi mie, 
nevrednicei, să mi se deschidă uşa şi îmi fi mijlocitoare, că de acum nu îmi voi 
mai întina trupul cu nici un fel de faptă a necuratei desfrânări. Şi, după ce voi 
vedea Lemnul cel Sfânt al Crucii Fiului tău, mă voi lepăda cu totul de lume și 
de cele din ea, şi îndată voi ieşi oriunde tu singură, ca o chezăşuitoare a 
mântuirii mele, mă vei povăţui pe mine. 


A intrat, într-adevăr, nestingherită în biserică, s-a închinat Sfintei Cruci, și s-a 
întors iar la icoana Maicii Domnului, ca să-şi îndeplinească făgăduinţa. Şi a 
auzit un glas zicându-i: De vei trece Iordanul, bună odihnă vei afla. Aşa a făcut 
şi a rămas aici, în pustie, pe lângă malul Iordanului. 


Primii 17 ani au fost o luptă cumplită pentru a se elibera de patimile cu care se 
obişnuise. Şi spunea Sfânta Maria Egipteanca că mereu îi cerea ajutorul Maicii 
Domnului. 


lată care sunt cuvintele ei despre teribila luptă: Începând să gust hrana, îmi 
venea dor de carne şi de peşte, pe care le aveam în Egipt. Încă doream şi băutura 
vinului, iubită de mine. lar aici, neavând nici apă, cumplit mă ardeam de sete și 
cu anevoie răbdam. Încă mi se făcea dor şi de cântece desfrânate cu care mă 
deprinsesem. Dar îndată lăcrimând şi bătându-mă în piept, îmi aduceam aminte 
de făgăduinţele pe care le-am făcut şi mă duceam cu gândul înaintea icoanei 
Preasfintei Născătoare de Dumnezeu. Înaintea ei plângeam, rugând-o să 
izgonească de la mine gândurile acelea. lar după ce îndeajuns plângeam și mă 
băteam în piept, atunci vedeam o lumină ce mă lumina pretutindeni și mi se 
aducea o alinare care mă scotea din valurile ispitelor. 


După întreaga ei mărturisire, după ce i-a povestit şi despre nevoinţa ei de după 
aceşti 17 ani, când a dobândit pacea sufletului, i-a cerut Cuviosului Zosima să 
vină în Joia Mare să o împărtăşească. Acesta a venit și a văzut-o de acum pe 
celălalt mal al Iordanului. Şi cugeta cum va ajunge la ea. Ea, însă, a venit la apă 
spre el. Atunci, Cuviosul Zosima a înţeles că întrebarea lui privind chipurile 
nevoinţei şi-a aflat răspuns şi a înţeles şi gândul lui Dumnezeu pentru om, care 
este asemănarea cu el. Sfânta Maria, după ce s-a împărtăşit, 1-a spus să vină 
peste încă un an, dar fără Sfinte Taine de data aceasta. Şi după un an, când 
Cuviosul Zosima a venit, a găsit-o trecută la Domnul şi a cunoscut, după o 
scrisoare care era cu ea, că aceasta s-a întâmplat chiar după ce ea se împărtăşise. 


Iubiţi credincioşi, patima de care suferea cel mai mult și de care s-a pocăit 
Sfânta Mania Egipteanca era desfrânarea. Lupta ei, însă, pentru izbăvire, este un 
model al pocăinţei în general, pentru că şi desfrânarea este un chip al oricărei 
patimi. În Sfânta Scriptură, când profeţii Vechiului Testament ori Mântuitorul 
vor să caracterizeze cu un singur cuvânt starea rea a poporului, folosesc 
termenul “neam desfrânat”. Şi nu pentru că toţi evreii ar fi trăit în această 
patimă, ci pentru că orice patimă desparte sufletul omului de la unirea cu 
Dumnezeu şi îl uneşte cu demonii, asemenea desfrânării care uneşte trupuri, 
rupându-le de binecuvântarea cununiei. 


Nu vom insista asupra acestei patimi, deşi ea este adesea confundată cu 
dragostea. Cei care o confundă, însă, nu o fac pentru că ar semăna, ci pentru că 
mintea lor este stăpânită de iubirea de sine și nu văd bine. De fapt, ea este chiar 
opusul dragostei. Căci dragostea sporeşte sufletul omului, aducând în el 
persoana celui iubit. Pe când în patimă, cei care o practică se distrug unul pe 
altul, în caracterul lor de persoană, în cel mai adânc al fiinţei lor îşi pricinuiesc 
mari vătămări. Este ca o bomboană dulce la gust, dar otrăvitoare. Şi nu numai 


dragostea adevărată este alungată de această patimă, ci şi alte virtuţi, precum 
frica de Dumnezeu. Şi ea lasă sufletul gol de har, şi de aceea se instalează alte 
frici: de oameni, de demoni, de pierderea serviciului, de boală, de singurătate, 
de moarte. De aceea desfrânarea este şi ea un pas către bolile psihice. 


Vom spune, însă, mai multe cuvinte despre pocăință şi roadele ei, aşa cum le 
vedem în viaţa Sfintei Maria Egipteanca, şi despre ceea ce se întâmplă în lipsa 
ei, aşa cum constatăm în viaţa noastră. 


În primul rând, pocăinţa este un dar de la Dumnezeu şi o lucrare a dragostei 
Lui pentru noi. Ne-a lăsat-o ca al doilea botez, ca o taină prin care, de câte ori 
cădem, ne putem ridica şi reveni. Este un dar care transformă răul în bine. lar 
pocăinţa deplină pentru un păcat face ca întreaga intensitate a păcatului să se 
transforme într-o dragoste de aceeaşi intensitate. De aceea am auzit astăzi cum 
Mântuitorul i-a spus femeii celei ce căzuse: Iertare sunt păcatele ei cele multe, 
căci mult a iubit. Şi cui se iartă puţin, puţin iubeşte. 


Cel ce ştie inimile oamenilor, Hristos Domnul, i-a cunoscut transformarea 
deplină care se făcuse în sufletul ei, şi care, de altfel, era vizibilă şi în afară, prin 
plângerea şi prin spălarea picioarelor. 


Pocăinţa este, însă, şi dragostea noastră pentru Dumnezeu. Pentru că II 


iubim, nu vrem Să rămânem departe de El, şi orice s-ar întâmpla cu noi ne 
îndreptăm iar către El: “Unde eşti, Doamne? Te-am părăsit... Află-mă Și 
adu-mă la Tine!” Şi aşa Îi împărtă șim lui Dumnezeu păcatele noastre. Şi nu 
rămânem egocentric în ele, adică numai noi și ele, căci Dumnezeu nu se 
îngreţoşează nici de ele, și nici de noi. Ci le primeşte, și ne curăţeşte, şi ne dă un 
prilej de a spori dragostea între noi, căci Îl cunoaştem ca pe un binefăcător şi 
milostiv şi lesne iertător. Îi vedem astfel şi iubirea Lui, care poate să ierte şi 
poate să curețe. 


În mod contrar, omul care nu caută şi nu lucrează pocăința rămâne un închis în 
sine, şi nu un interiorizat, adică nu se adânceşte în sinele său cu adevărat, în 
chipul lui Dumnezeu în el. Devine un însingurat, adică se izolează şi de 
Dumnezeu, și de oameni. Şi chiar şi faţă de sine. Şi însingurarea aceasta, a 
omului care nu practică pocăinţa, este un pericol care ne pândeşte pe toți. Chiar 
Și pe cei care mergem regulat la biserică. Deşi Biserica este chiar spaţiul 
comuniunii. Chiar și pe cei care sunt înconjurați de mari mulțimi de oameni, 
cum sunt cei care sunt cunoscuţi, auzim mereu numele lor și îi vedem și cărora 
mii ori milioane de oameni le declară iubire; cu toate acestea, unii dintre ei 
ajung chiar să se sinucidă. Acest paradox, de a merge chiar în spaţiul 
comuniunii, ori de a fi extraordinar de cunoscut și cu toate astea de a fi un 
însingurat în suflet produce o mare suferinţă şi uneori se ajunge chiar până la 


sinucidere, directă sau indirectă, prin droguri ori abuz de alcool. Medicamentul, 
însă, pentru a fi cu adevărat cu oamenii, este tot pocăinţa, care restabileşte 
relația corectă dintre noi și ceilalți. 


Pocăinţa duce şi la cunoaşterea de Dumnezeu şi la cunoaşterea 
duhovnicească, căci cunoscându-l mila şi dragostea, Îl cunoaştem pe EL. 
Sfânta Maria Egipteanca 1-a vorbit Cuviosului Zosima din Scripturi, și el a 
întrebat-o de unde le-a învățat. Ea i-a spus: Crede-mă că nu am văzut alt om de 
când am trecut Iordanul, fără numai faţa ta. lar carte niciodată nu am învăţat. 


Dar Cuvântul lui Dumnezeu Cel viu şi lucrător învaţă pe om cunoştinţa. 


Tot din viaţa Sfintei Maria vedem cum pocăinţa ne învaţă să păstrăm virtuțile şi 
harul, căci ea mereu se defăima pe sine şi, deşi ajunsă la asemenea măsuri, 
mereu se numea pe sine o desfrânată. Pocăinţa omului îi arată falsa prietenie a 
demonilor, căci atunci când vrem să părăsim o patimă, ei dau năvală; chiar și 
una care pare simplă, cum sunt beţia ori fumatul, căci este ceva trupesc. 
Pocăinţa ne câştigă prietenia cu sfinţii, căci şi [unii dintre] aceştia, cum spune 
cuvântul, sunt mari păcătoşi care s-au pocăit. 


Pocăinţa întăreşte nădejdea, căci pocăinţa este gândul lui Dumnezeu cu noi şi 
pentru noi. Atunci când începem să ne pară rău în adânc, când cerem ajutor 
pentru păcatele noastre, vedem că suntem ajutaţi. Şi, într-adevăr, nu din puterea 


noastră dobândim nădejde, ci dobândim acea nădejde că cineva mai presus de 
noi, curat, poate să ne ajute. Și întărind astfel şi credinţa şi nădejdea şi 
dragostea, pocăinţa ne face maturi. Şi proba maturității sufletești stă în aceste 
virtuţi, în cât de copţi suntem noi în credinţă, nădejde și dragoste. 


Deşi atât de slăvită de sfinţi, atât de des se vorbeşte despre pocăință, şi mulți 
dintre noi poate că am gustat-o în măsuri mai mici, cu toate acestea ne vine greu 
de multe ori și ne speriem de ea. De ce sunt oare aşa de puţini lucrătorii e1? 
Fiecare căpătăm răspuns la această întrebare dacă suntem sinceri, căci fiecare 
avem motivele noastre. Pentru unii este neştiința, pentru unii este trândăvia 
sufletească, pentru alţii negrija, pentru alţii iubirea de sine. 


De exemplu, neştiinţa este potrivnică şi ne opreşte de la pocăință, pentru că cine 
nu-L cunoaşte pe Hristos şi nu-L doreşte, nu-L iubeşte, nu va avea motiv să 
caute pocăinţa. Doar durerea păcatului nu este suficientă să arate calea, 
izbăvirea. Aşadar, pe lângă mustrarea conştiinţei când greşim, noi avem nevoie 
să ştim şi locul unde voim a ajunge: la Hristos Domnul. 


Mândria, iarăşi, o face imposibilă. Dar mai sunt și nişte stări pe care noi le trăim 
și care de multe ori par, nefiind nişte lucruri direct păcătoase, par nişte lucruri 
fireşti şi care, fără să ne dăm seama, ne împiedică în a ne pocăi. Este atunci când 


ne credem oameni de bine, oameni de treabă, fără a vedea, însă, nu faptele rele, 
ci lipsirea gândurilor cu adevărat bune. Căci nu fără motiv Mântuitorul Hristos 
compară un gând rău cu uciderea. Şi nu este o ucidere numai a celuilalt în noi, 
ci şi a gândului bun pe care Dumnezeu l-ar fi pus în mintea noastră dacă noi |- 
am fi primit faţă de acel om. 


Este, apoi o viclenie a noastră care ne face câteodată să dorim ca în orice 
situație să ieşim bine, să cădem în picioare, chiar dacă am greşit, adică încercăm 
să scăpăm de a fi acuzaţi, de a fi dispreţuiţi, de a ni se vădi greşeala. Desigur că, 
acoperindu-ne rana, acoperindu-ne chiar şi faţă de noi înşine, nu o vom putea 
niciodată vindeca. 


Este, apoi, superficialitatea, care în general îl face pe om să se lipsească de 
multe lucruri bune. Dar una dintre cele mai grave ratări, una din cele mai mari 
lucruri bune de care ne lipsim atunci când suntem superficiali în gândire, în a ne 
analiza pe noi înşine, în a ne asculta conştiinţa, este că ignorăm această putere 
pe care ne-ar aduce-o pocăința pentru a ne împlini sufletul. 


În fragmentele pe care le-am citit din Vieţile Sfinţilor a fost vorba despre Sfânta 
Cruce şi despre Maica Domnului. Sfânta Cruce şi Maica Domnului sunt legate 
nu numai de pocăinţa Cuvioasei Maria Egipteanca, ci sunt legate de pocăință în 
general. Nu există pocăință fără de luarea crucii şi înţelegerea a ceea ce este 
crucea şi nu există pocăință fără de Maica Domnului. Şi, de fapt, doar în 
Biserică se poate face această îndreptare a sufletului cu adevărat. În afara 
Bisericii, pocăinţa, care este o taină adâncă, este o taină inaccesibilă, pentru că 
această taină adâncă se întemeiază pe Hristos. Pe adevărul despre El ca 
persoană. Oricine nu Îl are cu adevărat şi nu Îl cinsteşte cu adevărat poate 
cunoaşte doar o părere de rău, dar nu adâncul tainei, adică cunoştinţa dureroasei 
simţiri a pierderii harului Duhului Sfânt. 


Căci cu Sfânta Maria Egipteanca nu s-a petrecut doar o transformare morală, 
dintr-o femeie care făcea fapte antisociale nu a devenit doar un bun cetăţean, ci 
dintr-o unealtă proastă a demonilor, ea a devenit o fiică a lui Dumnezeu după 
har. Am văzut cum a învăţat-o Duhul Sfânt Scriptura pe ea, care nici măcar nu 
ştia să citească şi nu avea nici o carte. De aceea, noi, cei care suntem în 
Biserică, dacă ne lipsim de pocăință, unul dintre cele mai mari regrete pe care le 
vom avea atunci când vom ajunge în fața Domnului, la trecerea din această 
viață, va fi că nu am folosit mai des, mai sincer și mai ales mai din toată inima 
această baie curăţitoare a pocăinţei şi în particular a spovedaniei. 


Am prezentat câteva momente din viața Sfintei Maria Egipteanca şi din paşii 
îndreptării sufletului ei. Ca orice istorisire din Vieţile Sfinţilor pe care o auzim, 
poate că unii sunt tentaţi să spună: “Da, asta era posibil atunci, dar acum sunt 


alte vremuri“. Este interesant, însă, că cei care spun aşa nu au onestitatea să 
recunoască că ei se referă doar la partea de îndreptare, căci răul şi păcatul 
sunt evident identice. Ei văd ca şi cum omul de astăzi s-ar fi schimbat nu în 
putinţa de a face rău, ci în putinţa de a face binele. Or nu este adevărat, 
pentru că putinţa de a face binele este dată de legătura cu Hristos, Care ieri, 
azi şi în veci acelaşi este. 


Până şi copiilor le este accesibilă acea simplă înţelegere a pocăinţei, care este 
„lartă-mă”, când ceva s-a întâmplat între ei şi părinţi. Şi din fragedă pruncie noi 
vedem că „iartă-mă” ne restabileşte legătura cu cei dragi şi cu Dumnezeu 
totodată. Dacă Sfânta Maria Egipteanca a petrecut 17 ani în pustie fără de 
mâncare, căci nu-şi luase cu ea decât câteva legume, pe care le-a terminat în 
câteva zile, nu toţi avem de străbătut o pocăință identică. Fiecare trebuie să se 
curețe de ceea ce greşim. Ea, pentru că iubise patima din adâncul inimu, 
pocăinţa trebuia să-i curețe din inimă toată această necurăţie. De aceea chiar şi 
numărul de ani a fost identic: 17 petrecuţi în patimă şi 17 în pocăință. 


ŞI pentru a ne încuraja puţin în încercarea noastră, sau mai bine zis pentru a ne 
încuraja în a dori să aflăm şi să trăim pocăinţa, vom spune despre un chip al 
pocăinţei din zilele noastre. Este un fapt istorisit de către un preot din Chişinău, 
care s-a întâmplat în anul 2008. Acest părinte mergea acolo să slujească si 
spovedea și iîmpărtăşea din când în când. Mergând o dată să spovedească, 
dintre deţinuţii care erau în biserică s-au spovedit toţi, mai puţin o femeie de 36 
de ani, Zamfira. Aceasta era o ţigancă şi era închisă de 20 de ani, adică de la 
16 ani. Vă daţi seama că, dacă stătea de 16 ani acolo, motivele erau foarte 
grave. Unul dintre ele era că îşi omorâse un copil. Ea n-a vrut să se 
spovedească. Însă peste două săptămâni, când părintele a venit din nou, a cerut 
o Psaltire. Și în noaptea dinaintea duminicii care urma a citit toată noaptea la 
Psaltire. A doua zi, când a ajuns la biserică, una dintre colegele ei de celulă i-a 
spus preotului: „Părinte, să fii atent că Zamfira şi-a ieşit din minţi. ” Preotul i-a 
spus: „, Cum aşa?” „„ Toată noaptea a plâns. A citit şi a plâns. Nu ştiu ce a citit, 
dar a plâns foarte mult.” După ce i-a spovedit pe toţi, preotul s-a îndreptat 
către ea. Se vedea că era plânsă, dar nu zicea nimic. Și a întrebat-o: „Vrei să te 
spovedeşti? ” „Da, mă spovedesc, părinte. Dar nu vreau să mă spovedesc aşa, 
ca toată lumea. Eu în alt fel vreau să mă spovedesc.” Și i-a spus preotul: 
„Spune cum vrei tu.” „Uite, eu vreau să mă spovedesc cu voce tare și cu faţa 
către toţi.” Şi cum era preotul către altar, în faţa icoanei Mântuitorului, 
Zamfira s-a întors cu spatele către altar şi, cu faţa către toţi condamnaţii, a 
început să se spovedească public. S-a spovedit vreo 45 de minute. La fiecare 
păcat plângea și îşi făcea o închinăciune zicând: „Rog să fiu iertată. ” Părintele 
a împărtăşit-o pe loc şi avea și temei, pentru că fusese o spovedanie publică. 
Radia de bucurie după aceasta, era foarte bucuroasă, cânta Aliluia! Seara, 
însă, l-a sunat unul dintre ofițerii de serviciu: ,„,„Părinte, uite că a murit 


Zamfira. ” „, Cum a murit?” „„A murit.” A doua zi a vorbit cu cele care erau cu 
ea în celulă şi a întrebat ce s-a întâmplat. 


„Părinte, era foarte bucuroasă că s-a împărtăşit. Tot timpul Îl lăuda pe 
Dumnezeu și se ruga la Dumnezeu, îmi vorbea despre Dumnezeu, despre 
pocăință, despre credinţă, despre dragoste, îşi plângea păcatele sale, şi a ajuns 
aşa pe la ora 8 seara şi a spus: “Eu ma simt rău. nu mă simt bine.” A mers la 
baie, s-a spălat, s-a îmbrăcat în hainele cele mai curate şi a zis: “Eu am să mor 
de acum. Daţi-mi o lumânare ”. Și s-a întors cu faţa la perete și a murit.” 


Și a spus părintele că, într-adevăr, a luat-o Dumnezeu atunci când fusese cel 
mai apropiată de El. După o pocăință care, pe ceas, se săvârşise în mai puțin 
de 24 de ore. Aşadar, mila Domnului este gata să spele pe cel ce se lasă de 
păcat, şi ieri, şi azi, Și orișicând. 


Iubiţi credincioși, nu am amintit nimic de Sfânta Evanghelie a duminicii, în care 
trei apostoli i-au cerut Mântuitorului să ocupe locuri de frunte în Împărăţia lui. 
Mântuitorul le-a răspuns cu obişnuita logică duhovnicească, inversă faţă de 
logica lumii căzute: fiţi că cei ce se socotesc cârmuitori ai neamurilor 
domnesc peste ele şi cei mai mari ai lor le stăpânesc. Dar între voi să nu fie 
aşa. Ci care va vrea să fie mare între voi, să fie slujitor al vostru. Și care va 
vrea să fie întâiul să fiu slugă tuturor. 


Aceeaşi logică duhovnicească ne spune că smerenia e cea care naşte puterea 
duhovnicească. Tot aşa şi pocăinţa va naşte fericirea, şi va deschide inima 
noastră către Împărăţia Cerurilor. 


Să mergem, dar, fără teamă pe drumul acesta, care pare aspru și de care ne 
temem adesea, dar care este bun și uşor. Aşa a spus Mântuitorul despre el, și EI 
ştie adevărul despre orice lucru: Luaţi jugul Meu, că este bun şi uşor. Şi să 
facem această mergere a noastră cu toată dragostea de Hristos, cu hotărârea, 
statornicia şi răbdarea pe care le-a avut Sfânta Maria Egipteanca când, ajungând 
în pustiul Iordanului, la începutul retragerii ei, la începutul pocăinţei ei, a spus: 
Aici m-a sălășluit, așteptând pe Dumnezeu Cel ce mă mântuieşte de neputinţa 
sufletului și de vifor, pe mine, care mă întorc către El. Amin. 


Părintele Hrisostom de la Mănăstirea Putna - Predică în Duminica a V-a 
din Postul mare (a Sfintei Maria Egipteanca) - 2017 


Transcriere parțială (de la min. 17:52): 


[...] Această Sfântă [Mania Egipteanca], auzind că se face un pelerinaj la Ieru- 
salim, pentru că urma praznicul Înălţării Sfintei Cruci, s-a gândit că poate şi de 
aici să scoată o pricină pentru a-şi satisface poftele ei. Şi atunci s-a îmbarcat şi 
ea pe o navă, vânzându-şi trupul, şi, până la Ierusalim, trăind doar în destră- 
bălări. Nicidecum n-a avut gândul acesta că se duce să se închine. Nicidecum. 
Ea nu era pelerină, ea nu era o credincioasă. Nu, ea era o prostituată. Încă. 


ŞI, ajungând acolo şi văzând că toată lumea se duce, curiozitatea a împins-o să 
facă şi ea acelaşi lucru. Insă n-a reuşit. O forță nevăzută o oprea. Zic Părinţii că 
acea forţă nu era o forță exterioară, era o forţă interioară. 


Aţi auzit în Duminica Vameşului şi a Fariseului că acel vameş a reuşit să 
păşească pragul bisericii, a trecut de pridvor. Şi stătea chiar la intrare şi-şi bătea 
pieptul cu pumnii, strigând: Dumnezeule, milostiv fii mie, păcătosului! Şi el era 
păcătos, dar el a reuşit să intre. De ce? Pentru că el era conştient de păcatul lui. 


Maria, însă, nu era. Şi atunci păcatul din ea a oprit-o. Faptul că ea se depărtase 
atât de mult de Dumnezeu încât nu mai semăna deloc cu El. Cum spune 
psalmul? Omul, în cinste fiind, n-a priceput. Asemănatu-s-a dobitoacelor celor 
fără de minte şi s-a alăturat lor. Aşa era Maria. Şi aşa voia să intre în biserică; 
dar biserica nu este un loc oarecare. E locul în care noi L-am exilat pe Dumne- 


zeu. Însă EI aici Şi-a făcut tărâmul Lui. Aici nu intră decât cel care-L doreşte pe 
EI. Şi Maria nu-L dorea. Şi, văzând că n-a putut să intre şi simțind acea forță 
care o împiedica pur şi simplu, care o îndepărta, care o făcea într-adevăr să se 
simtă aşa cum era, adică înstrăinată, alungată, izgonită, atunci s-a îndreptat către 
cine? Către Maica Domnului. Ea, fiica necurăţiei, s-a îndreptat către Maica 
curăției. Câtă îndrăzneală a avut!, ar putea zice unii; câtă înţelepciune, însă, a 
avut!, zicem noi. Să te duci, să treci peste ruşinea asta şi să te duci la Maica 
Domnului şi să-i ceri ajutorul, aceasta este înțelepciunea. Şi, făcând aşa, Maica 
Domnului a ajutat-o. A ajutat-o, însă i-a dat de înţeles că fără pocăință nu se 
poate. Fără a se întoarce de la vechile ei obiceiuri nu se poate. Fără a încerca să 
facă voia lui Dumnezeu, în sfârşit, nu se poate. 


Și a auzit ea, după ce s-a spovedit, un glas în inima ei, zicând: “Dacă vei trece 
Iordanul, vei găsi odihnă.” Această odihnă pe care toţi o căutăm, această odihnă 
care ne duce cu mintea la odihna lui Dumnezeu după ce a făcut lumea, de care 
zice Scriptura că S-a odihnit peste toate, acea odihnă îi era promisă Mariei dacă 
ar fi trecut Iordanul. 


De cele mai multe ori, apa este un simbol al ispitei. Şi nu degeaba atunci, la 
sluj-ba botezului, se spune în rugăciunile noastre că Hristos S-a coborât în apă 
ca să alunge de acolo pe diavolul care s-a ascuns în ape, pe balaurul cel mare 
care s-a ascuns în ape. Și aşa cum apa te cuprinde şi-ţi arată cât eşti de 


neputincios şi te robeşte, tot aşa şi patima. 


“Dacă vei trece apa Iordanului, vei găsi odihnă.” Şi a trecut apa Iordanului. Şi a 
aflat odihnă? Nu. A aflat război. A avut cu ea două pâini. În două zile s-au făcut 
ca piatra şi nici acelea nu i-au mai fost de folos. Şi a avut război din partea 
desfrânării atât de mare încât stătea zile întregi cu faţa la pământ până pleca 
ispita de la ea, atacul acela furios. 


Zice Avva Pimen că “pe leu îl baţi şi pe urs îl sugrumi”, înțelegând prin asta 
mânia şi curvia. Pe leu, adică mânia, îl baţi, mânia o îndepărtezi de la tine cu 
hotărâre şi cu luptă, dar desfrânarea, adică ursul, o strâmtorezi prin post. Post 
mai aspru decât Sfânta Maria Egipteanca nu cred c-a mai urmat cineva; luptă 
aşa cum a avut cu desfrânarea nu cred c-a mai avut cineva. 17 ani a trăit în 
curvie, 17 ani a luptat-o demonul acesta după ce a trecut Iordanul. 


Ce vrea să arate aici Sfânta Maria Egipteanca? Că împotriva unui păcat nu te 
lupți aşa, pur şi simplu, punându-te împotriva unui păcat şi zicând “Gata, de 
acum înainte nu te mai vreau...!”” Mai ales împotriva acestui păcat al desfrâ- 
nării, al necurăţiei, împotriva acestui păcat te pui doar, cum zicea Avva Pimen, 
sălbăticindu-te împotriva lui. Cu ură desăvârşită l-am urât pe el, zice psalmul. 
Aşa a făcut Sfânta Maria Egipteanca. 


Dar, ne întrebăm noi acum, cum a reuşit ea să facă acest lucru? Nu este uşor. 
Știm din propria noastră experienţă, din păcate, că un păcat, odată săvârşit, lasă 
urme adânci şi te slăbănogeşte, te face să fii neputincios, îţi lasă zidul surpat. Şi, 
găsind zidul surpat, diavolul cu uşurinţă te ia cu asalt. Cum a reuşit ea să facă 
treaba asta? 


Aflăm asta din Evanghelia care s-a citit azi în cinstea ei, Evanghelia cu femeia 
păcătoasă: Intrând Mântuitorul în casa unui fariseu pe nume Simon, o femeie 
din sat, care era păcătoasă, auzind acest lucru, a venit la el şi a început să 
plângă, să-i spele picioarele cu lacrimile ei. Şi, ştergându-le cu părul ei şi 
sărutând, le ungea cu mir. lar fariseul, ca un om al Legii, a zis în sinea lui: Dacă 
Omul Acesta este cu adevărat cine zice El că este, ar şti cine este această 
femeie, ar şti că este păcătoasă. Cu alte cuvinte, ar şti că n-are ce căuta acolo. Şi 
în loc să stea aşa, nepăsător, i-ar trage un picior, probabil. Ar alunga-o de acolo. 
Că aşa merită o astfel de femeie. O astfel de femeie, care nu mai este om, nu 
merită să stea cu oamenii. Aşa gândeau cei de atunci! Şi Mântuitorul, blând, n-a 
vrut să-l mustre pe Simon, chiar dacă era fariseu şi chiar dacă avea aceste 
gânduri în inima lui. L-a chemat şi l-a întrebat: “Simone, vreau să te întreb 
ceva”. “Învăţătorule, spune!” “Uite, este un cămătar (auziţi, un cămătar; nu un 
om, bogat, ci un cămătar, unul care se ocupă cu schimbarea de bani şi cu cele 
care nu erau permise) care avea doi datornici. Unul avea o sumă mică, altul avea 
o sumă de zece ori mai mare. ŞI i-a iertat pe amândoi. la spune-mi tu, cine crezi, 
dintre cei doi datornici, că-l va iubi mai mult pe acest cămătar?” ŞI el a zis, 
foarte repede: “Desigur că cel căruia 1 s-a iertat mai mult“. “Foarte bine ai 
gândit, i-a răspuns Mântuitorul. la uită-te tu acum (Şi i-a arătat-o pe femeie); 
vezi femeia asta? Eu am venit la tine, în casa ta, am acceptat să intru în casa ta 
şi ar fi trebuit, după Lege, să-Mi torni apă să mă spăl pe picioare şi n-ai făcut-o. 
Femeia asta nu apă, ci lacrimi a adus pentru spălarea picioarelor. Tu nu Mi-ai 
uns capul cu mir, iar ea picioarele le-a uns cu mir. Drept aceea Eu spun ţie (şi s- 
a întors către femeie): iertate sunt păcatele tale”. Iertate sunt păcatele ei cele 
multe, că mult a iubit. 


Adică, ne spune tot Sfântul loan Scărarul, acea femeie a fost iertată de păcatele 
ei pentru că a reuşit să schimbe iubirea trupească în iubire de Dumnezeu. lertate 
sunt păcatele ei cele multe, că mult a iubit. Ar fi trebuit să spună, de fapt, că 
mult M-a iubit, ca să putem noi înţelege, mai pe limba noastră, să ne fie mai 
uşor: “lertate sunt păcatele ei cele multe, că mult M-a iubit“. Şi 1-a spus apoi 
femeii: “Credinţa ta te-a mântuit. Mergi în pace“. Credinţa ta... - care credinţă? 
Ce credinţă avea o desfrânată? Poate nădejdea ei că va fi izbăvită, că va găsi 
iertare la Dumnezeu? Nu. Asta nu e credinţă, e nădejde. Şi atunci ce credinţă? 
Credinţa, fraţii mei, nu este ceva cu care ne naştem. Credinţa este de la 
Dumnezeu. Iubirea este de la Dumnezeu. Smerenia este de la Dumnezeu. 
Blândeţea, toate acestea sunt de la Dumnezeu. Pe toate acestea nu le avem, le 


dobândim. Şi nu le dobândim decât dacă El, Dumnezeul nostru, le naşte în 
noi. Credinţa aceasta care s-a născut în inima ta, aceasta te-a mântuit. Aşa s- 
a întâmplat şi cu Sfânta Maria Egipteanca. Ea ne arată astfel că pocăinţa nu 
poate nimic fără iubire. Că cel care înţelege iubirea, acela înţelege pocăinţa. 
Că cel care vrea să se pocăiască, acela trebuie mai întâi să-L dorească pe 
Dumnezeu. 


Zice Arhimandritul Sofronie că atunci când Hristos a zis: Pocăiţi-vă că s-a 
apropiat Împărăţia Cerurilor, El a făcut o invitaţie omului la dialogul pe care l-a 
întrerupt acesta în Rai. Dumnezeu l-a făcut pe om ca să intre în relaţie cu EI şi 
omul a întrerupt această legătură. lată că vine Hristos acum şi, prin această 
vorbă: Pocăiţi-vă că s-a apropiat Împărăţia Cerurilor, EI îi face din nou invitaţie 
omului în aceeaşi relaţie: “Vino iarăşi să fim împreună!“ Pocăinţa, aşadar, are 
ca sfârşit, unirea cu Dumnezeu, dar are ca început dorința de Dumnezeu. 
Dorinţa de Dumnezeu, dorința după Dumnezeu şi conştiinţa păcătoşeniei mele 
dau această tensiune care se cheamă pocăință. Nu poţi doar să te pocăieşti 
pentru păcatele tale, să-ţi pară rău pentru păcatele tale, să te defaimi pe tine, fără 
să-L doreşti în acelaşi timp pe Dumnezeu. Altminteri cazi în deznădejde; 
altminteri, pocăinţa nu-ţi este de folos. Şi pocăinţa, repet, la fel ca şi credinţa, şi 
mai mult decât aceasta, pentru că pocăinţa cuprinde în ea şi iubirea şi credinţa şi 
nădejdea, se naşte în inima noastră în urma acestei relaţii. 


Dacă aţi fost la Denia Canonului celui mare, aţi auzit, poate, într-unul din 
troparele închinate Sfintei Maria Egipteanca, că spune aşa: Tu te-ai încredinţat 
lui Hristos şi EI, aflând pocăinţa, ţi-a dăruit-o. [ “Pe Hristos pe care L-ai iubit, de 
care ai dorit, pe urma Căruia ai mers, Acesta a aflat pocăință şi ţi-a dăruit-o, ca 
singur Dumnezeu milostiv; pe care roagă-L neîncetat, să ne izbăvească pe noi 
de patimi şi de primejdu”]. 


Auziţi! Hristos a căutat pocăința pentru Maria Egipteanca şi i-a dăruit-o. A 
născut-o în inima ei. Şi a înlocuit acea forță a păcatului care o împiedica să 1 se 
închine. A înlocuit. Aşadar, păcatele ei cele multe s-au transformat în iubire de 
Dumnezeu. Şi iertate au fost păcatele ei cele multe, că mult L-a iubit pe 
Dumnezeu. Aceasta este pocăinţa, fraţi creştini. 


Încă un lucru aş vrea să mai subliniez, foarte important pentru viaţa noastră 
duhovnicească şi, mai ales, pentru perioada în care ne aflăm. Sfânta Maria 
Egipteanca L-a dorit atât pe Hristos aşa încât Hristos 1 l-a trimis pe Zosima, acel 
sfânt bătrân care ne-a transmis şi nouă viaţa ei, şi l-a trimis ca s-o spovedească 
şi s-o împărtăşească. ȘI s-a spovedit şi s-a împărtăşit Sfânta Maria Egipteanca, 
ea, care se ruga ridicată de la pământ, ea, care ştia Scripturile pe de rost, fără să 
le fi citit măcar o dată, ea, care ajunsese atât de aproape de Dumnezeu; una-i 
mai lipsea: Sfânta Împărtăşanie. 


Vedeţi, nevoinţa nu înlocuieşte Împărtăşania. Faptul că Dumnezeu i-a dat atâtea 
dovezi că i-au fost iertate păcatele n-a înlocuit Spovedania. Şi, după ce s-a 
spovedit şi s-a împărtăşit, 1-a spus lui Zosima: “Să vii peste un an, că atunci mă 
voi prea slăvi. Să vii, aşadar, să mă înmormântezi.” Nu s-a împărtăşit înainte de 
moarte. Gândiţi-vă la lucrul acesta. S-a împărtăşit cu un an înainte să moară. 
Noi, una-două, hai să ne împărtăşim repede, că poate murim sau nu ştiu ce. Ne 
împărtăşim ca să mai bifăm o activitate pe lista noastră?! Ne spovedim că aşa 
trebuie?! Nu! Avem nevoie de Dumnezeu şi vrem să găsim acea odihnă. 


Ce spune în psalmi? Lasă-mă, Doamne, să mă odihnesc mai înainte de a mă 
duce şi de a nu mai fi. Atunci 1 s-a dat Mariei odihna care-i fusese promisă dacă 
trece Iordanul, prin împărtăşanie. Pentru că avea nevoie şi trupul ei, ca şi 
sufletul, să-L simtă pe Hristos una cu ea. Avea nevoie să-L vadă şi cu ochii 
inimii pe Hristos, avea nevoie să fie cu adevărat unită cu Hristos, care este şi 
Dumnezeu şi Om. 


De aceea a zis |: Cât îl vei vedea pe Dumnezeu în 


viaţa aceasta, atât ÎI vei vedea şi dincolo. 


Avea nevoie Sfânta Maria de acest lucru. Aşa încât avem nevoie să ne spo- 
vedim, avem nevoie să ne împărtăşim cât ţine pocăinţa; cât timp ţine pocăinţa, 
avem nevoie de acest lucru. Nu vă lăsaţi spovedania şi împărtăşania pentru 
Săptămâna Patimilor, pentru că atunci deja trebuie să fiți tari. Atunci trebuie să 
împliniţi cuvântul pe care l-a spus Hristos ucenicilor Săi: Voi aţi rămas alături 
de Mine în încercările Mele. Cum poţi să rămâi alături de Hristos în încercările 
Lui din Săptămâna Patimilor dacă nu eşti spovedit, dacă nu eşti împărtăşit, dacă 
pocăinţa ta nu a crescut în inima ta? Cum? Nu se poate. 


Și mă întorc la acele cuvinte dintru început: Doamne, voim să ne faci ceea ce 
vom cere de la tine. Avem fiecare cererile noastre; dar oare ce cerem noi? De ce 
avem nevoie de atâtea lucruri, când unul singur trebuie? Unul singur! Ce a zis 
Mântuitorul Martei? Marto, Marto, de multe te îngrijeşti, dar un singur lucru 
trebuie. Care? Acela pe care-l făcea Maria: stătea la picioarele Lui şi se hrănea 
cu cuvintele Lui. Acel lucru trebuie, un singur lucru trebuie! 


Și zis iarăşi, cum aţi mai auzit cuvântul acesta din psalmi: Una am cerut, pe 
aceasta am căutat-o: să văd frumuseţea lui Dumnezeu şi să cercetez locaşurile 
Lui. Aceasta este ţinta pocăinţei: să văd frumuseţea lui Dumnezeu şi să cercetez 
locaşurile Lui. Şi Sfânta Maria Egipteanca ne-o arată astăzi cu prisosinţă. 


De aceea să ne rugăm Mântuitorului nostru lisus Hristos că pentru rugăciunile 
Maicii Sale, ale Sfântului loan Botezătorul şi ale Sfintei Maria Egipteanca să 


înțelegem şi noi ce înseamnă pocăinţa şi să ne aşezăm şi noi, în sfârşit, la 
picioarele lui Hristos, aici şi acum. Amin. 


O predică mai puţin obişnuită 


În Duminica Sfintei Maria Egipteanca, un părinte hirotonit de curând a început 
un cuvânt despre pocăință. A dat câteva exemple de sfinți care au părăsit 
păcatul. În biserică se auzeau şuşoteli. 


Unii credincioşi, în special cei mai în vârstă, nu păreau prea interesaţi de 
subiect. Două femei depănau amintiri din tinereţe, altele vorbeau deşertăciuni, 
comentând lungimea fustei unei femei care venise prima dată în acea biserică 
sau mirosul neplăcut al cerşetorilor de la poarta bisericii. 


Părintele a continuat: 

- Dar există şi mulţi păcătoşi care nu vor să audă de pocăință. În parohia noastră, 
de exemplu: avem un caz, un om căruia îi place să bea mult, despre care vă voi 
spune câteva cuvinte. Omul acesta, pe care îl cunoaşteţi cu toţii, este un caz care 
pare irecuperabil. 


Încet-încet, credincioşii care şuşoteau începură să fie atenţi: predica devenea 
interesantă şi pentru ei - se gândeau că poate părintele va da şi nişte amănunte 
picante, pentru a le putea discuta la masa de prânz cu cei care nu veniseră să se 
împărtăşească din frumuseţea sfintei slujbe. 


- Să vă spun cât de tare a căzut în patima băuturii acest om? întrebă părintele, 
mirându-se câtă linişte se făcuse în biserică. Nu, nu o să vă spun. Am vrut 
numai să vă daţi singuri seama că, atâta vreme cât vă vorbeam despre 
îndreptarea vieţii, unii şuşoteau. Cum a venit vorba despre un păcătos care poate 
fi bârfit, care poate fi arătat cu degetul, s-a făcut linişte. Nu vă voi mai spune 
altceva astăzi, decât atât: dacă veniţi la biserică din orice alt motiv, şi nu pentru 
a fi în comuniune cu Dumnezeu şi a vă ruga împreună cu ceilalți, dacă vă 
interesează numai subiectele de bârfă sau subiectele care vă ridică în proprii 
ochi, făcându-vă să vi se pară că sunteţi superiori celor care stau la această oră 
în faţa televizoarelor, ar trebui să vă daţi seama că greşiţi. 


Biserica este casa lui Dumnezeu. Vreţi să o transformați în sală de spectacol, în 
salon de bârfe? Să nu fie aşa! Luaţi aminte la cursele vrăjmaşului care, dacă nu 
a reuşit să vă împiedice să ajungeţi la biserică, se luptă să vă sucească minţile şi 
să vă îndemne să vorbiţi în loc să vă rugaţi sau să ascultați cuvinte de folos. 


Aş mai fi avut multe să vă spun, dar o să vi le spun altădată. Vă las să vă gândiţi 
singuri dacă vreţi să mergeţi pe calea mântuirii. Şi, dacă nu vreţi, nu ştiu ce rost 
are să mai veniţi la biserică. lar dacă vreţi, nu ştiu ce rost are să şuşotiți şi să 
clevetiţi, în loc să vă rugaţi lui Dumnezeu cu zdrobire de inimă... 


(Extras din Danion Vasile, Patericul Mirenilor, Pilde pentru secolul XXI, 
Editat de Editura Egumeniţa. Galaţi. 2004) 


Pr. conf. dr. Caius Cuţaru - Cine vrea slavă de la Dumnezeu să fie 
slujitorul tuturor 


Duminica a S-a din Post (a cuvioasei Maria Egipteanca) Marcu 10, 32-45 


Pe drumul care urcă spre Ierusalimul cel ceresc ne oprim în duminica de astăzi, 
însă nu într-un loc anume, unul pe care să-l putem indica pe o hartă, ci într-o 
anumită comunitate, una deosebită, cea apostolică, cu puţin timp înainte de a-şi 
pierde Învățătorul. Ce avea atât de special această comunitate? 


În primul rând, Îl avea pe lisus Hristos ca îndrumător și cap al ei, imaginea lui 
lisus care „mergea înaintea lor” fiind emblematică. De această dată, apostolii ÎI 
urmau pe Hristos cu uimire şi cu teamă pentru ceea ce vedeau şi auzeau, uimirea 
sau mirarea fiind un semn al receptării, al deschiderii. Însă, potrivit Sfinţilor 
Părinţi, uimirea reprezintă o treaptă în urcuşul credinţei şi este un semn al 
nedeplinătăţii, al unei căutări neîncheiate încă. 


În schimb, teama avea să fie interpretată de Sfântul Ioan Gură de Aur ca semn al 
neînţelegerii tainei morţii şi Învierii Domnului, a tainei mântuirii care se lucra 
cu neamul omenesc: „Lucrul acesta le era ascuns. De aceea erau trişti. Văzuseră 
oameni morți, înviaţi de alți oameni, dar nu mai văzuseră niciodată ca un om să 
se învieze pe sine însuși; și așa să învieze ca să nu mai moară. Asta n-o 
înțelegeau, deşi le-o spusese de nenumărate or'”. 


Duhul lumii nu îi părăsise pe apostolii lui Hristos 


În al doilea rând, este vorba despre o comunitate născută printr-o chemare spe- 
cială: „Nu voi M-aţi ales pe Mine, ci Eu v-am ales pe voi şi v-am rânduit să 
mergeţi şi roadă să aduceţi, şi roada voastră să rămână”. Şi dacă în trecut 
Dumnezeu Şi-a ales un popor care să dea mărturie despre EI între neamuri, iată 
că „în zilele acestea, mai de pe urmă”, şi-a ales din sânul acestui popor doar un 
neînsemnat grup de doisprezece apostoli, oameni simpli, care au fost inițial 
martori ai învățăturilor şi faptelor Sale minunate, pentru ca mai apoi să devină 
mărturisitori ai acestora până la marginile pământului, în multe cazuri apostolii 
pecetluindu-şi apostolia cu jertfa vieţii, devenind astfel martiri. 


În al treilea rând, este o comunitate născută din dorinţa Mântuitorului Hristos de 
a altoi aici un nou mod de viață, unul total străin lumii de atunci, de a da naștere 
unui ethos care să-l schimbe fundamental pe om, modul său de a fi şi de a se 
raporta la celălalt, de a-l face pe om să treacă de la o existență egoistă la 
proexistenţă, adică la o existenţă îndreptată către celălalt şi pentru celălalt. 


Acest nou mod de viață în care apostolii s-au exersat trei ani şi jumătate trebuia 
apoi răspândit în întreaga lume, ceea ce au şi făcut „cu timp și fără timp”. 
Comunitatea apostolică trebuia să fie aluatul care să dospească toată fră- 
mântătura lumii şi să-i dea acesteia pâinea cea nouă, viaţa în Hristos. Nu 
întâmplător, Biserica se va naște în acest mediu în mijlocul căruia se va afla şi 
Maica Domnului, numită de Sfântul loan Damaschin „Biserică sfințită şi rai 
cuvântător”, cea dintâi Biserică, în care Hristos a descoperit taina veacului 
viitor, taina Împărăției cerurilor. Noul mod de viaţă, care se va extinde în 
întreaga omenire prin plantatio Ecclesiae, s-a lucrat mai întâi în Trupul 
Domnului, iar mai apoi aici, în acest laborator al mântuirii care a fost 
comunitatea apostolică, având-o în centru pe Maica Domnului. 


Și cu toate acestea, deși îşi vestise pentru a treia oară pătimiri, moartea şi 
învierea, deşi convieţuirea cu apostolii se apropia de sfârşit, Hristos Domnul 
constată că vechiul mod de gândire al lumii, străin duhului evanghelic, încă mai 
stăruia în mintea lor, după cum vedem din dialogul relatat de evanghelistul 
Marcu. Şi nu la oricare dintre apostoli, ci la doi dintre cei mai apropiaţi, care 
împreună cu Petru L-au însoţit în cele mai tainice momente: la învierea fucei lui 
Iair, la Schimbarea la Faţă şi Îl vor însoţi în curând în Grădina Ghetsimani. 


Văzându-i pe apostolii loan şi lacov cum doreau să-l smulgă, cu viclenie, Mân- 
tuitorului o promisiune: „Învăţătorule, voim să ne faci ceea ce vom cere de la 
Tine” (Mc. 10, 35); cum vor cere locuri de cinste în Împărăţia lui Dumnezeu: 
„Dă-ne nouă să şedem unul de-a dreapta Ta, și altul de-a stânga Ta, întru slava 
Ta” (Mc. 10, 37), cum, în mod inconştient, credeau că puteau bea în acel mo- 
ment, fără învestirea cu putere de sus, prin venirea Duhului Sfânt, paharul pe 
care Îl va bea Hristos peste puţin timp, am zice că misiunea Mântuitorului era 


aproape să eşueze, că duhul cel vechi al lumii era atât de puternic înrădăcinat, 
încât infuzia de viaţă nouă, hristică, nu se putea realiza. Cu toate acestea însă, 
Hristos nu Se arată nici mânios, cum o vor face ceilalți apostoli împotriva fiilor 
lui Zevedeu, nici întristat sau descurajat, ci cu multă răbdare şi dragoste, „che- 
mându-i la Sine” printr-un gest plin de tandrețe, îi corectează pe cei doi, 
predându-le una din ultimele lecţii, una din cele mai minunate după lecţia 
iubirii. 


Slujirea semenului, lucrul care ne aduce cel mai aproape de Dumnezeu 


Mântuitorul, ca un pedagog desăvârșit, îi atenționează mai întâi pe apostoli 
asupra a ceea ce trăieşte lumea lipsită de prezenţa Sa: „Ştiţi că cei ce se socotesc 
cârmuitori ai neamurilor domnesc peste ele, şi cei mai mari ai lor le stăpânesc” 
(Mc. 10, 42). EI descrie o lume care ni se pare foarte cunoscută şi nouă, celor de 
astăzi, o lume în care domneşte căutarea cu orice preţ a bunăstării, plăcerii şi 
puterii, în care lupta pentru slava deşartă a unor demnități efemere este totul 
pentru unii oameni, în care se clădesc averi pe nefericirea semenilor. 


Cuvintele Domnului: „Dar între voi nu trebuie să fie aşa” (Mc. 10, 43), introduc 
conţinutul noului mod de viaţă hristic, în care la loc de cinste se află porunca 
slujirii aproapelui, demnitatea și primatul acesteia, slujire pe care EI a pus-o mai 
întâi în lucrare. Hristos îi învaţă pe apostoli, și prin ei pe noi toţi, că mai mare în 


Împărăţia lui Dumnezeu este cel ce slujeşte şi nu cel căruia i se slujeşte, că nu 
este sub demnitatea omului să slujească celuilalt dacă Dumnezeu-Omul a slujit 
mai întâi, că în slujirea aproapelui Îl întâlnim pe El, Cel care a venit în lume sub 
chipul smerit al celui ce slujeşte. 


Să nu dezertăm de la exigenţele vieţii în Hristos 


Acum, la două mii de ani de la evenimentul ultimei urcări la Ierusalim a Mân- 
tuitorului, înaintăm şi noi către praznicul cel mare al Învierii Domnului, poate 
mai mult ca oricând cu uimire și cu teamă. Cu uimire pentru veştile care ne 
parvin despre întinderea pandemiei şi cu teama vestirii morții care bate la ușă 
pentru unii dintre semenii noştri. Însă spre deosebire de ucenicii Domnului de 
atunci, mulţi dintre noi, „ucenicii” Săi de acum, nu-L mai vedem pe Hristos 
păşind înaintea noastră. Și aceasta pentru că în multe rânduri, noi, creştinii de 
astăzi, am dezertat de la exigenţele vieţii în Hristos, am aşezat-o într-un pat al 
lui Procust, ajustând-o la măsurile noastre, pentru a nu ne deranja comoditatea. 

Este vremea să ne regândim viaţa, să o reaşezăm pe o altă temelie, una în care 
Hristos să fie piatra din capul unghiului. Criza prin care trecem nu este altceva 
decât judecata lui Dumnezeu cu noi, este chemarea la Sine, plină de dragoste, 
este şoapta pe care ne-o adresează tuturor: „Între voi să nu fie așa”. Şi o altă 
şoaptă: nu vă lăsaţi stăpâniţi de duhul lumii acesteia; slujiți celuilalt, aşa cum Eu 


v-am slujit vouă şi viața Mi-am dat-o pentru voi. Eu nu v-am părăsit, ci „sunt cu 
voi în toate zilele”, şi călătoresc ca pelerin pe calea vieții voastre. Amin! 


Pr. Ciprian Florin Apetrei - Theologica - Cuvioasa Maria Egipteanca, vas 
ales al Duhului şi model de pocăință 


La 1 aprilie şi în Duminica a S-a din Postul mare o cinstim pe Sfânta cuvioasă 
Maria Egipteanca. Ea este femeia care, prin întâlnirea cu sfânta cruce, şi-a 
schimbat total felul de viaţă, trăind în pocăință deplină, în mare nevoinţă şi 
ajungând astfel la mântuire. În acest sens, troparul cuvioasei este elocvent: 
„Întru tine, maică, cu osârdie s-a mântuit cel după chip; că luând crucea ai urmat 
lui Hristos şi lucrând ai învăţat să nu se uite la trup, că este trecător; ci să poarte 
grijă de suflet, de lucrul cel nemuritor. Pentru aceasta şi cu îngerii împreună se 
bucură, cuvioasă Marie, duhul tău”. 


Biserica a aşezat cinstirea cuvioasei Maria Egipteanca spre finalul Postului mare 
pentru a ne oferi ajutor în urcuşul nostru duhovnicesc spre Înviere, arătându-ne 
astfel exemplul unui om la fel ca noi, care şi-a schimbat viaţa prin pocăință şi a 
ajuns la mântuire. Prin chipul vieții ei primim încurajarea că nu este târziu nici- 
odată să punem început bun prin pocăință pentru dobândirea vieţii veşnice. 


Viaţa cuvioasei Maria Egipteanca, scrisă de patriarhul Sofronie al Ierusalimului, 
este un manual al pocăinței şi al bucuriei sfințeniei dobândite prin post şi rugă- 
ciune. 


Părintele arhimandrit loanichie Bălan arată că Sfânta cuvioasă Maria Egipteanca 
„prin pocăință s-a făcut biserică a Duhului Sfânt, vas ales, alăută duhovnicească, 
porumbiţă cerească şi casă a tuturor bunătăţilor”. 


Pentru noi, cei de astăzi, cuvioasa este pildă a pocăinţei şi a ridicării omului din 
păcat prin smerenie şi prin post. Și acest lucru îl mărturiseşte și o cântare din 
Triod la Duminica a S-a: „Pildă de pocăință avându-te pe tine, prea cuvioasă 
Marie, roagă pe Hristos să ne dăruiască nouă aceasta în vremea postului; ca în 
credinţă şi în dragoste să te lăudăm pe tine cu cântări”. 


În aceste timpuri de pandemie este de folos să o chemăm în ajutor rugându-ne: 
„O, prea cuvioasă maică Maria Egipteanca, cea care străluceşti în lumina 
dumnezeirii, roagă-L pe Multmilostivul Dumnezeu să ne dea iertare de păcate şi 
mântuire sufletelor noastre, ca în cereasca Împărăţie împreună cu sfinţii şi cu 
îngerii de-a pururi să-l dăm slavă lui Dumnezeu cântând: Aliluia! 


Cuvioasei maici Maria Egipteanca, cele de laudă îi aducem pentru nevoinţele 
ei, cele mai presus de fire, că l-a biruit pe veliar cu puterea sfintei cruci şi 
cununa slavei a dobândit-o de la Dumnezeu. 


Roagă-te Stăpânului Hristos să ne ierte de păcate şi pe noi, cei care te lăudăm şi- 
ți cântăm: Bucură-te, Sfântă cuvioasă maică Maria şi roagă-te să fim şi noi mai 
credincioşi, mai smeriţi, mai răbdători!” 


Pr. Ciprian Florin Apetrei - Viaţa omului, de la moartea păcatului la 
învierea prin pocăință 


Duminica a S-a din Postul mare ne oferă modelul de pocăință al Sfintei cuvioase 
Maria Egipteanca. Viaţa ei este un exemplu despre cum un om căzut în cele mai 
grele păcate prin pocăință ajunge la sfinţenie. Citind sau ascultând viaţa ei, 
creştinul aflat în ultima parte a Postului mare înţelege că, dacă vrea să ajungă la 
sfințenie, pe lângă post are nevoie şi de pocăință. 


Biserica ne îndeamnă acum să împletim postul cu pocăința. Ea ne așteaptă să 
venim la scaunul de spovedanie şi să ne mărturisim păcatele, pentru a fi 
pregătiți să parcurgem Săptămâna mare, când s-au petrecut „minunile mari şi 
mai presus de fire” legate de mântuirea neamului omenesc prin Jertfa de pe 
Cruce a Mântuitorului nostru lisus Hristos. 


Viaţa Sfintei cuvioase Maria Egipteanca se citeşte la Denia Canonului mare ce 
s-a oficiat în Biserica Ortodoxă miercuri seara în săptămâna a cincea din Postul 
mare. Se citeşte la această slujbă pentru a împleti îndemnurile la pocăință ale 
Canonului Sfântului Andrei Criteanul cu exemplul de pocăință al cuvioasei 
Maria Egipteanca. 


Oricine reuşeşte să citească viaţa cuvioasei rămâne marcat de determinarea şi 
puterea pe care Maria Egipteanca le arată când porneşte pe drumul pocăinţei 
prin asceză şi care o duce la sfințenie. Impresia este sporită când asculți viaţa ei 
citită în biserică. Această stare se amplifică atunci când auzi adaptarea radio- 
fonică a textului scris în secolul al VII-lea de Sfântul Sofronie, patriarhul lerusa- 
limului, a cărui voce aparţine în piesă regretatului titan al teatrului românesc, 
actorul Radu Beligan. Mai ales că această adaptare de teatru radiofonic respectă 


structura textului redactat de marele patriarh al Ierusalimului. Când auzi 
cuvintele scrise de Sfântul Sofronie la începutul vieții cuvioasei înţelegi că tot 
ceea ce urmează să afli este un fapt minunat îngăduit de Dumnezeu să fie 
cunoscut tuturor oamenilor pentru a avea un model de pocăință. 


Dumnezeu nu e gelos. EI vrea să împărtășească sfințenia Lui tuturor 


Ştim din introducerea sfântului ierarh că această viață a cuvioasei o relatează 
după cele pe care le-a aflat de la „un sfințit bărbat, învăţat din copilărie să spună 
şi să facă cele dumnezeieşti”. Deci, un om cu viaţă sfântă este cel care a povestit 
patriarhului viața minunată a sfintei, iar acesta a scris pentru noi această istorie a 
pocăinţei. 


Plasarea minunatei povestiri este în spațiul binecuvântat al Palestinei, unde s-au 
nevoit în istoria monahismului mari părinți ai lumii creştine. In aceste locuri ale 
pustiului palestinian se desfășoară istoria pocăinţei cuvioasei Maria Egipteanca. 


Primul personaj care apare în relatarea Sfântului Sofronie este Zosima, un 
monah îmbunătățit care din copilărie se nevoia în una dintre mănăstirile Pale- 
stinei. Ajuns la o vârstă venerabilă, după ce toată viaţa s-a nevoit duhovniceşte, 
a fost încercat de ispita gândului că este „întru toate desăvârşit” şi nu are nevoie 
de nimeni pentru a mai învăţa ceva. Pentru a nu-l lăsa în această rătăcire, 
Dumnezeu îi spune prin trimisul Său să meargă la o mănăstire de la râul lordan. 
Aici Zosima a intrat în obştea monahală şi a fost impresionat de râvna călu- 
gărilor, ceea ce i-a adus multă alinare sufletească. Ajunşi la începutul urcușului 
duhovnicesc al Postului mare, după obiceiul mănăstirii, la sfârşitul primei 
săptămâni de post, alături de ceilalți monahi a plecat în pustie, unde fiecare s-a 
nevoit în pustnicie până la Duminica Floriilor, când se întorceau în mănăstire. 
Zosima a trecut râul lordan şi a străbătut pustiul pentru a găsi un ascet îmbu- 
nătățit de la care să înveţe sfinţenia. 


Căderile şi ridicările sfinților. Pe primele le-am trăit. Pe celelalte? 


In acest itinerar ascetic el o descoperă pe Sfânta Maria Egipteanca, de la care 
află istoria minunată a vieții ei sau mai exact, drumul cuvioasei de la moartea 
păcatului la învierea pocăinței. 


De la ea, Zosima află că este din Egipt. La vârsta de 12 ani părăsise casa părin- 
tească şi trăia în oraşul cosmopolit Alexandria, una dintre cele mai mari metro- 
pole ale timpului. Aici, din plăcere, devine prostituată, rămânând în această 
stare de desfrânare vreme de 17 ani. 

Într-o zi vede mai mulţi bărbaţi din Libia şi Egipt care alergau spre mare pentru 
a se îmbarca în corăbiile ce urmau să-i ducă în Ţara Sfântă pentru a se închina la 


Sfintele Locuri din Ierusalim şi a cinsti Sfânta Cruce. Pentru a pierde pe cât mai 
mulți dintre ei prin desfrânare, îi convinge pe unii să o ia şi pe ea pe una dintre 
corăbiile ce mergeau în Țara Sfântă. Pe drum pe mulți îi întinează prin des- 
frânare de la scopul pelerinajului lor la Ierusalim. 


Ajunşi în Cetatea Sfântă pentru sărbătoarea Sfintei Cruci, toți pelerinii intră în 
biserică pentru a cinsti lemnul de viață dătător, numai ea nu poate ajunge să se 
închine. Încearcă de trei sau patru ori şi, văzând că nu poate intra, se retrage 
într-un colț din curtea bisericii și, având revelația cauzei ce nu-i permitea 
accesul în locaşul sfânt, se roagă Sfintei Fecioare Maria, a cărei icoană se afla în 
acel loc şi-i cere ajutorul pentru a se putea închina la Sfânta Cruce, promițând că 
se va lepăda de lume şi va merge acolo unde o va călăuzi Maica Domnului, 
pentru pocăință. 


Cu puterea Preasfintei Fecioare, cuvioasa reuşeşte să intre în biserică pentru a 
cinsti Sfânta Cruce. Apoi este îndrumată de Maica Domnului să treacă Iordanul 
pentru a se nevoi în pustiu, unde va găsi „bună odihnă”. Se spovedeşte și se 
împărtăşeşte la Biserica Sfântului loan Botezătorul de la Iordan. După ce pri- 
meşte binecuvântarea cuminecării, trece râul Iordan și se nevoieşte în pustie 
vreme de peste patru decenii. 


Îi povesteşte lui Zosima cum vreme de 17 ani s-a luptat pentru a scăpa de 


urmările celor 17 ani de viaţă desfrânată. Ceilalţi 30 de ani i-a petrecut inten- 
sificând asceza şi rugăciunea, având permanent ajutorul Maicii Preasfinte. Când 
s-a întâlnit cu Zosima, de 47 de ani se nevoia în pustiul de dincolo de Iordan. 


Zosima, părintele pe care sfinţenia cuvioasei Maria l-a copleşit 


Aflând minunata istorie a vieţii acestui înger în trup, Zosima a înţeles de ce 
Dumnezeu l-a adus la mănăstirea de la Iordan, pentru a descoperi această pildă 
de pocăință pe care o oferă creștinilor cuvioasa Maria Egipteanca. Zosima 
descoperă cu uimire că sfânta, chiar dacă nu ştia carte, cunoştea Sfânta Scrip- 
tură, pentru că, după cele spuse de ea, „Cuvântul lui Dumnezeu, care este viu şi 
lucrător, dă omului cunoştinţă”. 


La îndemnul sfintei, când Zosima se întoarce în mănăstire, el nu povesteşte ni- 
mic din cele întâmplate în pustiu. După un an, așa cum îi spusese cuvioasa, în 
seara Joii celei mari vine la lordan şi o împărtășeşte cu Trupul şi Sângele 
Domnului. Apoi ea pleacă în pustie, iar el se întoarce la mănăstire. 


Trece încă un an şi Zosima merge din nou în Postul mare în pustiu şi o găseşte 
pe cuvioasa trecută la cele veşnice, iar dintr-o scrisoare lăsată de ea află că a 
plecat la Domnul chiar în noaptea Sfintelor Pătimiri ale Mântuitorului, după ce a 


fost împărtăşită de el, rugându-l să îngroape trupul ei, care nu cunoscuse stri- 
căciunea vreme de un an. Acum el află şi numele cuvioasei, Maria. 


Cu ajutorul unui leu venit în chip minunat în inima pustiului, Zosima îngroapă 
trupul sfintei. Întors la mănăstire, Zosima descoperă tuturor taina minunată a 
vieţii Sfintei cuvioase Maria Egipteanca. Zosima rămâne în această mănăstire 
până la sfârşitul vieţii lui, care s-a întâmplat când avea 100 de ani. 


Sfântul Sofronie încheie această istorie a pocăinţei scriind: „Monahii au tran- 
smis prin grai, din om în om, această istorisire şi ofereau pilda de obştească 
folosinţă celor care voiau să o asculte”. 


La fel este şi cu noi astăzi, cei care ascultăm această pildă de pocăință şi mi- 
nunându-ne de puterea cu care harul lui Dumnezeu lucrează în omul care se 
pocăieşte, spunem: cuvioasă maică Marie, roagă-te lui Dumnezeu pentru noi! 


Pr. Ciprian Florin Apetrei - Theologica - Sfânta Maria Egipteanca, pildă de 
rugăciune și culme a sihaștrilor 


În a cincea Duminică din Postul mare, Biserica ne pune înainte pilda de po- 
căință a Sfintei cuvioase Maria Egipteanca. Prin rugăciune neîncetată şi aspră 
postire, cuvioasa s-a învrednicit să fie un model de pocăință pentru creştini. Ea, 
care vreme de 17 ani a căzut în păcatul greu al desfrânării, închinându-se la Lo- 
curile Sfinte, prin putere dumnezeiască s-a întors pocăindu-se către Dumnezeu 
şi timp de 47 de ani a locuit în pustie, în post şi rugăciune, ajungând la desăvâr- 
şire duhovnicească. 


Viaţa cuvioasei Maria Egipteanca, redactată de Sfântul Sofronie, patriarhul Ieru- 
salimului, este o biografie luminoasă a ridicării din păcat prin pocăință şi un 
ghid spiritual pentru orice creştin în Postul mare. De aceea, este citită la Denia 
Canonului mare din săptămâna a S-a a postului şi în această duminică. 


Din acest text ştim că, la vârsta de 12 ani, Maria a părăsit casa părintească din 
Egipt şi a mers în cel mai cosmopolit loc din acest tărâm al faraonilor, şi anume 
Alexandria, oraşul fondat de grecii conduşi de Alexandru Macedon. Aici a dus 
vreme de 17 ani o viaţă păcătoasă, robită de patima desfrânării. La vârsta de 29 
de ani ajunge la Ierusalim, unde se adunaseră creştinii pentru a cinsti Sfânta 
Cruce. Scopul venirii ei aici era unul păcătos, însă din curiozitate a mers şi ea să 
vadă lemnul Sfintei Cruci. 


Sfântul Sofronie relatează că, sosind ziua Înălţării Sfintei Cruci, ea a dorit să 
intre în biserica unde se afla lemnul de viaţă dătător şi a constatat în trei sau pa- 
tru rânduri că „o putere dumnezeiască” o oprea. 


Momentul trezirii ei sufleteşti din somnul păcatului ne este prezentat prin cu- 
vintele cuvioasei astfel: „Fiind în rușine și în deznădăjduire, m-am depărtat și 
stăteam într-un colț al pridvorului bisericii. Și abia oarecând mi-am venit în 
simţire şi am înţeles care a fost pricina ce mă oprea a vedea lemnul făcător de 
viață al Crucii Domnului. Pentru că se atinsese de ochii inimii mele lumina 
înțelegerii celei mântuitoare, porunca Domnului cea strălucită, care luminează 
Ochii cei sufleteşti, arătându-mi că tina faptelor mele îmi opreşte intrarea în 
biserică. Deci, am început a plânge, a mă tângui şi a mă bate în piept, scoțând 
suspinuri din adâncul inimii mele. Și plângând în locul unde stăteam, am văzut 
sus icoana Preasfintei Născătoare de Dumnezeu stând în perete...” 


În acest moment de luminare a conştiinţei ei păcătoase, tânăra descoperă puterea 
rugăciunii prin cuvintele pe care le adresează Maicii Domnului: „O, Fecioară, 
Stăpână, care ai născut cu trup pe Dumnezeu Cuvântul! Știu cu adevărat, știu 
că nu este cu cuviinţă, nici cu plăcere ţie ca să privesc eu desfrânata, cea atât 
de necurată, spre cinstită icoana ta, a prea curatei și pururea Fecioarei Maria, 
care ai sufletul și trupul curat. Și cu dreptate este ca eu, desfrânata și urâta, să 
fiu lepădată de la fecioreasca ta curățenie. Dar de vreme ce am auzit că pentru 
aceasta Dumnezeu S-a făcut om, pe care L-ai născut, ca să cheme pe cei pă- 
cătoși la pocăință, ajută-mi mie, care, fiind singură, nu am de la nimeni ajutor. 
Porunceşte ca să-mi fie şi mie neoprită intrarea în biserică şi nu mă lipsi de a 
vedea cinstitul Lemn, pe care cu trupul S-a pironit Dumnezeu, Cel născut din 
tine, care şi-a dat Sângele Său pentru a mea izbăvire. Porunceşte, o, Stăpână, 
ca și mie, nevrednicei, să mi se deschidă ușa, spre închinarea dumnezeieştii 
Cruci, şi să-mi fii tu mie chezăşuitoare preavrednică de credinţă către Cel ce S- 
a născut din tine, cum că de acum nu-mi voi mai întina trupul cu nici un fel de 
spurcăciune a necuratei desfrânări, ci după ce voi vedea lemnul cel sfânt al 
Crucii Fiului Tău, mă voi lepăda cu totul de lume şi de cele din ea și îndată voi 
ieşi oriunde tu singură, ca o chezășuitoare a mântuirii mele, mă vei povăţui pe 
mine”. 


După ce spune aceste cuvinte de rugăciune, călăuzită de Preasfânta Fecioară 
intră în biserică şi se închină „cinstitului lemn al Sfintei Cruci”. Apoi vine din 
nou în faţa icoanei Maicii Domnului care o îndeamnă să treacă lordanul pentru a 
afla „bună odihnă”. 


Merge mai întâi la Biserica „Sfântul loan Botezătorul” de lângă Iordan, unde se 
spovedește şi primeşte Sfânta Împărtăşanie. A doua zi dimineaţă trece Iordanul 
şi, călăuzită de Maica Domnului, merge în pustiu, unde se nevoieşte timp de 47 
de ani prin post şi rugăciune. 


Despre întoarcerea Mariei către Dumnezeu prin minunata ei închinare la lemnul 
de viaţă făcător, cântările de azi din Triod ne spun: „Puterea Crucii Tale, 


Hristoase, a făcut minune; că şi aceea care mai înainte era desfrânată, s-a nevoit 
cu nevoinţă pustnicească”. 


Cuvioasa Maria FEgipteanca „privind spre icoana binecuvântatei Fiice a lui 
Dumnezeu şi căindu-se de toate păcatele de mai înainte”, „cu îndrăzneală mare 
s-a închinat cinstitului lemn”, a luat de la sfintele locuri „merinde de virtute 
mântuitoare” şi „părăsind înţelepţeşte toate cele pământeşti” a trecut râul Iordan, 
sălăşluindu-se în „locaşul Botezătorului”, „lesne a răbdat osteneala pustiei” prin 
„puterea cea tare a lui Hristos”. Ea, cea care „mai înainte era plină de tot felul 
de întinări”, se arătă „aleasă lui Hristos, prin pocăință urmând vieţii îngereşti...” 


Prin trăirea ei pustnicească plină de pocăință, cuvioasa a ajuns să strălucească de 
sfințenie şi să facă văzut acest lucru prin mersul pe apă sau ridicându-se de la 
pământ în vremea rugăciunii. Triodul ne spune că „locuind în pustie”, cuvioasa 
„a lepădat chipurile patimilor din sufletul ei” şi „a strălucit” prin multe „feluri 
de virtuţi”, învrednicindu-se „peste ape uşor să treacă”, iar cu rugăciunea s-a 
ridicat „de pe pământ către Dumnezeu”. 


Ieromonahul Makarios Simonopetritul scrie în „Triodul explicat” că Sfânta 
Maria Egipteanca prin „convertirea şi viaţa în deşert” a devenit „în sens propriu 
o icoană a metanoiei”. Pentru că Luminânda ne spune: „Pildă de pocăință 
avându-te pe tine, prea cuvioasă Marie...” 


Noi, ortodocşii, o vedem ca o icoană a pocăinţei şi un model de creştin care prin 
post şi rugăciune „nevoindu-se mai presus de măsura firii omeneşti” a ajuns la 
„viaţa îngerească”. Pentru aceasta ea este „culmea sihaştrilor”, „podoaba pu- 
stnicilor”, „lauda şi întărirea cuvioşilor”, după cum ne spune Triodul, care o nu- 
meşte „mireasa Împărăției cerurilor”. 


Pe cea care „vânările sufletului şi patimile trupului le-a tăiat cu sabia postului”, 
iar „păcatele gândului cu tăcerea sihăstriei le-a înecat”, o cinstim cu dragoste 
sfântă şi-i cerem să roage pe Hristos să ne dăruiască noua pocăinţa în vremea 
postului şi iertare de greşeli. 


Acum, când ne pregătim să intrăm în ultima săptămână a Postului mare, ce pre- 
cede Săptămâna Sfintelor Pătimiri ale Domnului, când intensificăm asceza 
noastră prin post şi rugăciune, lectura vieții cuvioasei Maria Egipteanca este un 
prilej să ne întărim duhovniceşte şi să nu deznădăjduim din pricina păcatelor, 
pentru că, urmând pilda ei de pocăință, vom ajunge şi noi la mântuire şi Viaţă 
veşnică. 


e. A . 


Diac. Alexandru Ojică - Avatarurile libertăţii în societatea contemporană 


NEI FE ] 


Învățătura teologică a Duminicii Mariei Egipteanca, cuvioasă care e sărbătorită 
în fiecare an la 1 aprilie, dar şi în această duminică, a cincea din Postul cel mare, 
poate fi sintetizată în câteva concepte-cheie: libertate fără limite, plăcere şi rela- 
tivism moral, dar şi pocăință, care aşază lucrurile la locul lor. În cele ce urmează 
vom vorbi doar despre primele trei. 


„Este interzis să interzici.” Aceasta este moştenirea ideologică a mişcării din 
mai 1968. Drumul spre o libertate sporită, o libertate fără limite, se construia pe 
baza cererilor studențimii din Franţa și Germania. O generaţie care nu cunoştea 
ororile celui de-al Doilea război mondial şi care beneficia de o ne mai întâlnită 
putere de cumpărare, aflată la începutul vieţii lor profesionale, după o şcola- 
rizare de lungă durată, cât şi personale (întemeierea unei familii), a lăsat nu doar 
o moştenire aparent bună, dar a dăruit şi o eliberare de constrângerile încă legale 
pe atunci, dar care conţineau o morală sănătoasă din punct de vedere creştin. La 
peste 50 de ani distanţă, rezultatele nu doar că se văd sau se simt, ci au ajuns îm- 
propriate firii europeanului de rând, născut, educat sau trăitor în Occident. Dar 
cum într-o societate globalizată nimeni nu e scutit şi nu se poate opune 
schimburilor culturale, comerciale sau de orice altă natură ar fi ele, aceste con- 
secințe sunt prezente în toată lumea. 


Libertatea este o valoare fundamentală în primul rând a europenilor, făcând 
parte intimă din mentalul locuitorilor acestei zone. Faptul că a căpătat această 
importanță se datorează fără îndoială creștinismului. Însă, în cadrul societății 
secularizate în care trăim asistăm în mod evident la o formă de delir al libertăţii 
prin însăşi redefinirea ei. A accepta orice, din punct de vedere moral, nu 
înseamnă altceva decât o pervertire a libertăţii și o nouă percepţie asupra mora- 


lităţii. La fel, restrângerea libertăţii în diferite chipuri și forme, mai ales în 
ultimul an, cu justificarea protecției sanitare a dus nu numai la o acceptare a 
acesteia, în numele binelui comun, ci și la numeroase derive atât din partea 
autorităților, cât şi a cetățenilor. lar în acest angrenaj, libertatea de a gândi şi de 
a spune lucrurilor pe nume nu a mai putut fi exercitată în unele situaţii normal, 
ci prin actele de violență deja cunoscute şi în acelaşi timp marginalizate sau 
chiar ignorate, din Statele Unite, dar şi din Europa. O societate care nu mai are 
posesia unor reguli comune nu doar că se privează de un limbaj comun şi 
valabil pentru toți, ci creează falii adânci între indivizi, ajungând în cele din 
urmă să se autodistrugă. 


Societatea noastră este una în care individul trebuie să îşi caute reperele și 
libertatea faţă de robia ideologiei consumeriste de orice fel. Ele, din păcate, nu 
ne mai sunt date, căci morala a fost expediată, în cel mai bun caz, în spațiul pri- 
vat al familiei. Dar cum familia stabilă trebuie redescoperită de societatea secu- 
larizată, morala rămâne adeseori o dulce nostalgie. Însăși libertatea noastră apa- 
rentă de a face orice ne place (lucru valabil îndeosebi înainte de martie 2020) 
arată cât de mult servește finalmente economiei ceea ce noi conştient sau nu 
alegem. 


Cu toate acestea, avem instinctul supravieţuirii într-o lume dată aproape cu totul 
peste cap. Şi chiar la o simplă vedere ştim şi simţim că omul este singura 
creatură capabilă să-și realizeze dorinţele schimbând lumea. lar omul a schimbat 
lumea nu doar din Renaștere, când s-a plasat în centrul tuturor preocupărilor, ci 
şi în ultimul veac, prin existențialişti. 


Filosoful ateu Jean-Paul Sartre va rămâne în istoria filosofiei prin cele două ma- 
ri idei ale sale: L'homme n'est rien d'autre que ce qu'il se fait şi L'homme est 
condamne ă tre libre. Dar aceste dorinţe, adeseori inoculate de societatea 
consumeristă în care trăim, ne arată, de fapt, falsa noastră libertate şi robia sau 
adicția în faţa plăcerii de orice fel (ridicată nu în puţine cazuri la rang de per- 
formanţă), în faţa a ceea ce este considerat drept etalon al fericirii de către socie- 
tate. 


O carte scrisă în urmă cu peste trei decenii, în 1985, sub semnătura lui Francois 
Brune, Le Bonheur conforme. Essai sur la normalisation publicitaire (tradusă şi 
în limba română), ne arată starea lucrurilor. Plăcerea gustului, spre exemplu, nu 
a rămas o simplă funcţie a organismului, ci a ajuns să capete valenţele unui 
culturi. lar acest caz nu este unul singular. Critica dură a societății consumeriste 
este deja făcută nu doar prin diferite cărți şi studii (Jean-Claude Guillebaud, La 
tyrannie du plaisir), ci şi în viaţa de zi cu zi. Limita acestui sistem este cuno- 
scută şi atinsă. Ieşirea din norma societăţii înseamnă ieşirea de sub tirania 


plăcerii, de orice fel ar fi ea, care are capacitatea de a ne controla şi de a ne sub- 
Juga. 


Unul dintre îndemnurile concrete adresate locuitorilor din Corint de către 
Sfântul apostol Pavel a fost tocmai ieşirea din logica şi modalitatea de funcțio- 
nare a unei societăți hedoniste, axată pe dobândirea plăcerii, pe considerarea 
vieţii ca fiind numai hic et nunc tocmai printr-o sintagmă reluată de două ori în 
prima epistolă: „Toate îmi sunt îngăduite, dar nu toate îmi sunt de folos. Toate 
îmi sunt îngăduite, dar nu mă voi lăsa biruit de ceva/dar nu toate zidesc” (1 
Corinteni 6, 12; 10, 23). Acest slogan al locuitorilor din Corint, „toate îmi sunt 
îngăduite”, este chintesența societăţii în care trăim. 


Viaţa Sfintei cuvioase Maria Egipteanca - ce înseamnă nu doar alegoric, ci cât 
se poate de real, ieşirea din tirania şi robia plăcerii - ne arată de fapt nu doar 
iluzia plăcerii și prezenţa unei libertăți aparente, ci totodată şi lipsa de repere a 
unei vieţii coordonate doar de „este interzis să interzici!” 


Pr. Eugeniu Rogoti - Theologica - Paşii postirii spre Înviere 


Postul mare ne arată calea pe care o urmăm spre a primi cu cinstea cuvenită 
sărbătoarea Învierii Mântuitorului Hristos, spre propria noastră înviere care, 
dacă începe de acum, din această viaţă, ne va face casnici ai lui Dumnezeu, 
chiar dacă vom trece prin moartea trupească. Sfinţii care însemnează popasurile 
duminicale ale Postului mare au arătat prin întreaga lor viaţă şi mărturisire care 
sunt lupta duhovnicească a omului şi roadele acesteia. 


Trei dintre duminicile Postului mare sunt închinate unor sfinţi care au trăit şi 
arătat altora cum trebuie dusă lupta duhovnicească pentru a se îndumnezei prin 
har omul în întregimea sa. 


Y Sfântul Grigorie Palama, arhiepiscopul Tesalonicului, 

Y Sfântul cuvios loan Scărarul, egumenul mănăstirilor din Sinai, şi 

Y Sfânta cuvioasă Maria Egipteanca, viețuitoare în pustia Iordanului, 
reprezintă pentru noi, creştinii ortodocşi, un model de vieţuire duhov- 
nicească şi de înălţare a existenţei noastre până la Tronul lui Dumnezeu. 


Îndumnezeirea omului prin harul Duhului Sfânt, după o vieţuire în lupta cu 
patimile trupeşti şi sufleteşti, şi dobândirea celor mai înalte virtuţi, ca urmare a 
pomenirii neîncetate a numelui Domnului şi Dumnezeului nostru lisus Hristos, 
este răspunsul la chemarea iniţială din partea Ziditorului de a creşte şi a ne 
înmulţi. Creşterea aceasta în duh ne face comesenii Împăratului la Cina Lui cea 
minunată, care încheie istoria devenirii umanităţii într-o atmosferă de sărbătoare 
permanentă. Cum se poate face însă această lucrare duhovnicească ne învaţă 
Biserica prin exemplul viu al celor trei sfinţi pe care îi pomenim în duminicile a 
doua, a patra şi a cincea ale postului Sfintelor Paşti. 


Sfântul Grigorie Palama apără învăţătura despre harul lui Dumnezeu care lu- 
crează în chip nevăzut în inima omului. Acest har, care menţine viaţa, îl poate 
schimba pe om din făptura cu „haine de piele” sau animalul care s-a dovedit a fi 
omul după cădere, în făptură cu „haină de lumină”, după menirea ei dintru înce- 
put. Pentru aceasta însă, omul trebuie să se străduiască în ţinerea minţii treze la 
chemarea permanentă a lui Dumnezeu. 


Cuviosul loan Scărarul, autorul lucrării care 1-a şi dat supranumele, îi îndeamnă 
pe oamenii care voiesc desăvârşirea să se lepede de patimi şi să se unească pe 
cât posibil cu dumnezeirea, prin harul Duhului Sfânt. Felul în care punctează 
acest cuvios lucrarea minţii şi a sufletului în despătimire şi dobândirea virtuţilor 
este atât de frumos şi pedagogic, încât părinţii Bisericii au simţit nevoia ca acea- 
stă lucrare şi vieţuirea minunată a egumenului sinait să fie un exemplu demn de 
urmat pentru creştini în fiecare post al Paştilor. 


Mănăstirea Rugului Aprins, aşa cum se numea aşezământul de la poalele Mun- 
telui Sinai înainte de a fi închinat Sfintei Ecaterina, aminteşte permanent de 
vedenia lui Moise a Fiului lui Dumnezeu Întrupat. De aici şi îndemnul la 
rugăciunea neîncetată, pentru că rugul, deşi arde, nu se mistuie niciodată. 


Sfânta Maria Egipteanca, împlinind cuvintele Mântuitorului, a devenit din păcă- 
toasă mare virtuoasă şi bine plăcută lui Dumnezeu. 


Pustia lordanului, acel loc în care S-a retras Mântuitorul Hristos după scufun- 
darea în apele repejunilor râului din Israel, devine pentru tânăra Maria loc de 
vieţuire şi luptă permanentă pentru a scăpa de patimi şi a dobândi din ce în ce 
mai mult harul şi îndumnezeirea. 


Părintele Zosima, în vremea retragerii sale din această perioadă a postului Paş- 
tilor, după obiceiul frumos al mănăstirii sale, vede un înger în trup, o ființă 
schimbată şi îndumnezeită, care poate zbura şi trece Iordanul. Uimit de aşa 
ceva, el primeşte învăţătură de la fosta păcătoasă şi ajunge vrednic să o împăr- 
tăşească cu Trupul şi Sângele lui Hristos, pe care ea Îl cunoştea în modul cel 
mai direct şi apropiat cu putinţă, însă până atunci numai în duh. Gustând cu 
adevărat din Mântuitorul, Dumnezeu cel înviat şi şezător de-a dreapta Tatălui, 
cuvioasa Maria se grăbeşte să plece în acea Împărăţie, pentru care se pregătise 
vreme de patru decenii. 


Asemenea Sfântului loan Scărarul, care petrecuse patruzeci de ani în chilia din 
peştera pustiului sinait, Maria primeşte să înveţe o lume întreagă prin vieţuirea 
ei minunată, care se constituie astăzi într-un model demn de urmat de fiecare 
creştin în parte. 


Cum putem urma astfel de modele de desăvârşire, însă fără a fi total descu- 
rajaţi, văzând distanţa pe care o avem de parcurs până la acea înălțime 
duhovnicească? Ce ne poate face să rămânem cu mintea întreagă făcând 
comparaţie între noi şi aceşti sfinţi care sunt pentru noi pilde în petrecerea 
vieţii duhovniceşti? În primul rând, să ne gândim că drumul acesta, care încape 
astăzi în câteva pagini, pentru ei a fost îndelungat. 


Patruzeci de ani s-au nevoit cuviosul loan şi Maria Egipteanca. Unul începând 
vieţuirea de monah evlavios, iar alta, aceea de păcătoasă care a ajuns la po- 
căinţă. 


Rugăciunea minţii coborâte în inimă, asupra căreia insista atât de mult Sfântul 
Grigorie Palama, este exerciţiul necesar păstrării harului dumnezeiesc şi a minţii 
curate de gânduri şi pofte care ne îndepărtează de chemarea noastră inițială în a 
creşte frumos la înălțimea şi starea „bărbatului desăvârşit”. 


Rugăciunea, privegherea şi postirea de dragul lui Dumnezeu ne vor desţeleni 
pământul pentru ca sămânţa aruncată de Semănător să poată încolţi, creşte şi 
apoi rodi însutit pentru folosul nostru, dar şi al celor care ne înconjoară şi care 
au nevoie de dragostea şi sprijinul nostru. Postul acesta să-l petrecem cu gândul 
la pildele vii ce ne sunt puse în faţă, care ne arată că îndumnezeirea este 
posibilă, numai să dorim şi să ne străduim să ajungem la ea cu tot sufletul no- 


stru. 


Pr. Aurel Mihai - Evanghelia de Duminică - Viaţa Mariei Egipteanca, 
îndemn pentru cercetarea proprie 


| Pmaaea, ră 
AP Pe 


UL) 
Duminica a S-a din Post (a cuvioasei Maria Egipteanca) Marcu 10, 32-45 


În cele două pericope evanghelice citite azi la Liturghie identificăm afirmarea 
unei virtuți comune pe care o vedem atât în atitudinea și învățătura Mân- 
tuitorului către ucenici, cât și în lucrarea duhovnicească a femeii păcătoase în 
casa fariseului Simon, şi anume smerenia. Această duminică face pomenire și de 
viaţa Sfintei cuvioase Maria Egipteanca. Viaţa Sfintei Maria Egipteanca a fost 
aşezată în scris de către Sfântul Sofronie, patriarhul Ierusalimului, în secolul al 
7-lea şi rânduită în Triod începând cu secolul al 11-lea, în Duminica a S-a din 
Postul mare, ziua ei de pomenire fiind la 1 aprilie. 


Viaţa Sfintei Maria Egipteanca este citită în Postul mare împreună cu Canonul 
cel mare al Sfântului Andrei Criteanul. Pentru fiecare dintre credincioşi, viața 
Sfintei cuvioase Maria Egipteanca este un îndemn la pocăință, post şi rugăciune. 


În momentul convertirii sale vedem lucrarea harului lui Dumnezeu în momentul 
în care se roagă cu lacrimi Maicii Domnului, schimbându-și viaţa pe calea mân- 
tuirii. De altfel, şi nouă ne trimite Dumnezeu momente în viață când conștien- 
tizăm starea păcătoasă şi luăm hotărârea de a ne ridica din păcat şi a lucra 
duhovniceşte la mântuirea noastră. Sfânta Maria Egipteanca începe o nouă viață 
în credinţă, rugăciune şi post. Vedem în convertirea şi apoi în lucrarea duhov- 
nicească a Mariei Egipteanca cât de mult schimbă harul dumnezeiesc pe omul 
care se ridică din păcat, se pocăieşte autentic şi profund şi apoi se ridică spre 
Împărăţia cerurilor pe care doar sfinţii o anticipează din lumea aceasta. 


Petrecerea Sfintei cuvioase Maria Egipteanca în pustiul Iordanului timp de 47 
de ani în post și rugăciune devine un model de urmat pentru toți creştinii care, 
deşi viețuiesc în aglomerări urbane, îşi pot găsi pacea şi liniștea sufletească în 
post, rugăciune şi împlinirea poruncilor lui Dumnezeu. Aşa cum Maria Egip- 
teanca şi-a asumat integral viaţa în slujirea lui Hristos în pustiul Iordanului, 
fiecare creştin își poate trăi viaţa duhovnicească în smerenie şi pocăință, pre- 
gătindu-se de fiecare dată pentru a-L primi pe Hristos cu vrednicie în Sfânta 
Împărtășanie. Dacă Sfânta cuvioasă Maria Egipteanca cu smerenie şi pocăință s- 
a pregătit vreme de 47 de ani pentru a se împărtăşi, noi avem şansa, prin lucre- 
rea harului lui Dumnezeu şi strădania noastră, să-L primim pe Hristos euharistic 
devenind „hristofori” permanent în viaţa noastră. 


Se cuvine aşadar ca pomenirea Sfintei Maria Egipteanca să fie pentru fiecare 
dintre noi un prilej de întărire spirituală, iar pilda vieţii ei de pocăință să con- 
stituie o nădejde şi o certitudine pentru toţi oamenii care doresc să lucreze la 
mântuirea lor prin conlucrarea cu harul dumnezeiesc spre sfințirea vieților lor, 
indiferent de cât de păcătoşi ar fi. 


Sfânta cuvioasă Maria Egipteanca devine astfel un model de urmat pentru fie- 
care dintre creştini. 


In Triod întâlnim următoarele cuvinte: „,/ntins-ai mâinile tale către înduratul 


Dumnezeu, Marie, afundată întru adâncul răutăților, şi ţi-a întins mână de aju- 
tor cu milostivire, ca și lui Petru, căutând cu adevărat întoarcerea ta” (tropar 
către Sfânta Maria Egipteanca din Canonul cel mare al Sfântului Andrei 
Criteanul). 


Dumnezeu ne așteaptă întotdeauna cu dragoste să ne întoarcem la El chiar dacă 
de multe ori nu facem fapte vrednice de pocăință și nu arătăm semne de în- 
dreptare în viaţa noastră. Pocăinţa este lepădare desăvârșită a tuturor patimilor şi 
gândurilor rele, înseamnă trăire smerită, dragoste desăvârșită, rugăciune neîn- 
cetată, muncă cinstită, îmbrăcăminte smerită, vorbire înţeleaptă, cugetare la 
moarte, spovedanie cu lacrimi, ascultare de Biserică și Evanghelie, lepădarea 
trăirii vechi și începerea unei vieţi noi, creștinești (arhim. loanichie Bălan). 


De aceea, asemenea Mariei Egipteanca, şi noi ar trebui să înţelegem și să răs- 
pundem dragostei cu care Dumnezeu cel în Treime ne îmbrățișează. În contextul 
pregătirii duhovniceşti a Postului mare cu exercițiul smereniei, al plecării 
genunchilor, al postului şi rugăciunii, exemplul Sfintei cuvioase Maria Egip- 
teanca se constituie într-o adevărată lecţie de pocăință și urmare a lui Hristos. 
De aceea şi efectul asupra credincioşilor prin citirea vieţii sale potenţează efor- 
turile duhovniceşti din această perioadă intensă de pregătire şi generoasă în mo- 
dele, învățături şi semnificaţii creştine. Sfânta cuvioasă Maria Egipteanca ne 


arată peste veacuri actualitatea pocăinţei în apropierea de Dumnezeu şi nădejdea 
că bunătatea lui Dumnezeu cuprinde pe orice om care se întoarce la EI, lăsând în 
urmă o viață păcătoasă. 


În a 5-a săptămână din Postul mare, când se citeşte în întregime Canonul 
Sfântului Andrei Criteanul şi se face pomenire de viața Sfintei cuvioase Maria 
Egipteanca, fiecare dintre creştini se adapă din îndemnurile şi învăţăturile sluj- 
belor acestei perioade, înțelegând că viaţa Mariei Egipteanca este pilda cea mai 
grăitoare a adevăratei pocăinţe, icoana omului păcătos care prin pocăință şi fap- 
te bune ajunge să intre în Rai. Biserica a rânduit ca în această săptămână din 
Postul mare să se citească şi viaţa cuvioasei Maria Egipteanca împreună cu 
Canonul cel mare pentru a ne fi nouă îndemn de pocăință adevărată şi întărire în 
nădejdea mântuirii. 


Înţelegând că Maria Egipteanca simbolizează pe creștinul păcătos care se po- 
căieşte cu adevărat, pe această cale a Postului mare se cuvine să ne îndreptăm 
spre Ierusalimul care este Biserica lui Hristos, lăsând în urmă lumea (Egiptul) 
cu toate plăcerile şi cursele ei și astfel ne vom bucura cu vrednicie în lumina 
învierii lui Hristos. 


Pilda Sfintei Maria Egipteanca reprezintă pentru fiecare dintre noi, acum, între 
hotarele postului, un îndemn pentru cercetarea proprie în vederea pregătirii 
pentru spovedanie și Sfânta Împărtășanie. Sfânta Maria Egipteanca s-a luptat 
mulți ani cu păcatul, căci acolo unde nu este lucrare duhovnicească păcatul se 
întipăreşte în firea omului şi cu greu omul îl poate scoate: „Lăcrimând și în 
piept bătându-mă, îmi aduceam aminte de făgăduințele pe care le-am făcut 
când am ieșit în pustia aceasta şi mă duceam cu gândul înaintea icoanei prea 
curatei Născătoare de Dumnezeu, ajutătoarea mea, şi înaintea ei plângeam 
rugând-o să izgonească de la mine gândurile ce îmi tulburau ticălosul meu 
suflet. lar după ce de ajuns plângeam şi mă băteam în piept cu osârdie, atunci 
vedeam o lumină ce mă lumina de pretutindeni și mi se aducea o alinare care 
mă scotea din întreitele valuri ale ispitelor ” (Viaţa Sfintei Maria Egipteanca). 


Pr. Alexandru Ojică - Evanghelia de Duminică - Drumul spre înviere trece 
prin pătimire şi moarte pe Cruce 


Duminica a S-a din Post (a cuvioasei Maria Egipteanca) Marcu 10, 32-45 


Duminica a S-a din Postul mare ne vorbește, fiind în strânsă legătură cu peri- 
copele evanghelice din duminicile precedente, despre urmarea lui Hristos. Sfân- 
ta Cruce scoasă spre închinare în mijlocul bisericii, în Duminica a 3-a, este nu 
doar semnul Mântuitorului Hristos, ci și însoțitoarea creştinilor în urcușul lor 
duhovnicesc spre Înviere. 


Pericopa evanghelică de astăzi ne vorbește despre urcarea Mântuitorului Hristos 
la Ierusalim, o ultimă anunţare a Sfintelor Sale Pătimiri, şi reacția a doi dintre 
apostolii Săi. O reacţie care ne arată că a fi pe drum cu Mântuitorul Hristos nu 
înseamnă întotdeauna a fi în aceeaşi direcție sau gând cu El. Și, cu toate acestea, 
Hristos Domnul le arată fulor lui Zevedeu că sunt şi vor fi capabili să-L urmeze, 
dar în direcția care duce spre mântuire, şi nu spre slava deşartă. De altfel, 
apostolii erau încă nedumeriţi de faptul că ei nu aveau încă puterea de a scoate 
demonul din copilul lunatic („Pentru ce noi n-am putut să-l izgonim?” - Marcu 
9, 28). Post şi rugăciune le-a cerut Mântuitorul Hristos apostolilor Săi, iar acum 
vine să adauge că cel „care va vrea să fie mare între voi, să fie slujitor al vostru; 
şi care va vrea să fie întâi între voi, să fie slugă tuturor” (Marcu 10, 43-44), 
chiar dacă vor fi capabili să bea paharul pe care-l va bea şi EI şi vor primi bo- 
tezul pe care îl va primi şi El. 


Paharul comuniunii 


La ce se referă Hristos Domnul când le vorbeşte fiilor lui Zevedeu de un pa- 
har și de botez? Era cu putință Să meargă pentru ultima dată la Ierusalim 
fără a asuma acel pahar şi botezul? Era cu putință, dar nu s-ar fi realizat mân- 
tuirea neamului omenesc. Prin pahar și botez, Mântuitorul Hristos face trimitere 
la Sfintele Sale Pătimiri, căci El mergea să se înalțe pe Cruce, pentru ca noi, 
oamenii, să putem duce, cu ajutorul Lui, crucea vieţii noastre de zi cu zi şi să ne 
putem mântui. 


Interesantă este trimiterea din Vechiul Testament, din Psalmi, la cuvântul pahar: 
„Paharul este în mâna Domnului, plin cu vin curat bine mirositor, şi îl trece 
de la unul la altul, dar drojdia lui nu s-a vărsat; din ea vor bea toţi păcătoşii 
pământului” (Psalmi 74, 8). Un pahar ce se află în mâna Domnului, adică 
soarta oamenilor şi care îndeamnă la comuniunea cu el: „lar pe noi pe toți, care 
ne împărtășim dintr-o pâine şi dintr-un potir, să ne unești pe unul cu altul prin 
împărtăşirea aceluiași Duh” (Anaforaua din Liturghia Sfântului Vasile cel ma- 
re). 


În schimb, apostolii erau cu gândul la un alt fel de suiș, un alt fel de înălţare, în 
duhul lumii şi societăţii fără Dumnezeu, după cum a reţinut Sfântul evanghelist 
Luca: „Ei credeau că Impărăţia lui Dumnezeu se va arăta îndată” (Luca 19, 
11). 


Sfântul loan Gură de Aur precizează un lucru foarte important legat de mo- 


dul de a gândi şi îndeosebi despre timpul de atunci, dar și de acum: „Ai văzut 
cum i-a abătut de la gândul lor, vorbindu-le de lucruri cu totul contrare? 
«Voi, le-a spus Hristos, Îmi vorbiţi de onoruri şi cununi; Eu însă vă vorbesc 
de lupte și sudori. Timpul de acuma nu-i timpul răsplăţilor și nici nu se arată 
acum Slava aceea a Mea. Vremea de faţă este vreme de ucideri, de lupte, de 
primejdii !». Ai văzut cum i-a Sfătuit şi cum i-a abătut de la gândul lor prin fe- 
lul cum i-a întrebat?” (Sfântul loan Gură de Aur, Omilia la Evanghelia după 
Matei). 


Duhul lumii și Duhul lui Dumnezeu 
Ce ne învaţă pericopa evanghelică de astăzi? 


2 În primul rând că suntem capabili să bem paharul și să primim botezul 
necesare pentru a dobândi Împărăţia lui Dumnezeu, adică să ne ostenim 
prin mărturisirea credinței noastre în El, o „credință lucrătoare prin 
iubire” (Galateni 5, 6), adică prin fapte bune. 

2 În al doilea rând, Hristos Domnul ne distrage atenția de la slava şi logica 
acestei lumi şi ne arată că a căuta mântuirea înseamnă să avem 0 justă 
poziționare din punct de vedere duhovnicesc. Nu putem sluji acestei lumi, 


căutând poziţiile privilegiate ale stăpânirii lumești, și lui Dumnezeu în 
același timp. Duhul slavei personale, al egoismului, al locului pe care-l 
caut, dar pe care, poate, nu-l merit este prezent și în perioada postului. 


A sta de-a dreapta şi de-a stânga Mântuitorului Hristos, în slava Lui, se va da 
celor pentru care s-a pregătit înseamnă că se va da celor care se ostenesc şi lu- 
crează din această viaţă la mântuirea lor. 


Tot Sfântul loan Gură de Aur vine să puncteze: „Așadar, după cum nu putem 
spune despre arbitru că nu dă cununa pentru că nu are putere, ci pentru că nu 
vrea să calce legea luptelor atletice, nici să strice ordinea dreptăţii, tot aşa pot 
spune şi eu despre Hristos. Pentru aceasta Hristos îi îndeamnă în toate chipurile 
pe ucenicii Săi să aibă nădejdea mântuirii lor şi a izbânzii lor întâi în harul lui 
Dumnezeu, apoi în faptele lor bune”. 


Cuvioasa Maria Egipteanca, model de pocăință şi înălțare duhovnicească 


În completarea pericopei evanghelice, în Triod avem ca model de pocăință şi de 
înălţare duhovnicească pe Sfânta cuvioasă Maria Egipteanca. Pe tot parcursul 
săptămânii a cincea din Postul mare, alături de Canonul Sfântului Andrei Cri- 
teanul, vedem portretizat botezul celor mai aspre osteneli pe care le-au cunoscut 
vreodată pustiile pământului, duse cu cea mai necruțătoare stăruință, de către 
cuvioasa Maică Maria Egipteanca. 


Spune Condacul Utreniei acestei duminici din Triod foarte frumos: „Ceea ce 
mai înainte erai plină de tot felul de întinări, te-ai arătat aleasă lui Hristos, 
prin pocăință urmând vieţii îngereşti, iar cu arma Crucii calci în picioare pe 
diavoli. Pentru aceasta, te-ai arătat mireasă a Împărăției cerului, Marie prea 
lăudată”. 


A fi întinat şi a fi în abisul păcatului nu înseamnă că eşti condamnat să rămâi în 
acea stare şi că nu ai nici o şansă la mântuire. Din mocirla păcatului, Sfânta Ma- 
ria Egipteanca a ajuns, spune imnograful, aidoma îngerilor, pentru că „Oştile 
îngereşti, văzând întru tine, prea cuvioasă, viaţă întocmai cu a lor şi strigă: Slavă 
fie Domnului” (Canonul Utreniei, cântarea a 6-a). 


Viaţa marii ascete aşa cum a fost reținută ea de Sfântul Sofronie al Ierusalimului 
şi citită în cadrul Utreniei din această duminică ne arată puterea harului lui 
Dumnezeu în viaţa noastră, dacă-l primim și prin „botezul pocăinţei” adică prin 
Taina Sfintei Mărturisiri şi, mai deplin, în această lume, prin Sfânta Euharistie şi 
cu ajutorul Domnului în ziua cea neînserată a Împărăției Sale. 


Pr. Florin Boţircă - Evanghelia de Duminică - Pocăinţa, scara care ne urcă 
acolo de unde am căzut 

Duminica a S-a din Postul mare (Pocăinţa femeii păcătoase) Luca 7, 36-50 


La începutul postului Sfintelor Paşti, Biserica ne învață că mărturisirea dreptei 
credinţe este importantă pentru întâlnirea cu Hristos Domnul cel Răstignit şi 
Înviat. 


În prima şi a doua duminică din Postul mare mărturisim dreapta credinţă. Cel 
Răstignit şi Înviat este Fiul lui Dumnezeu care S-a făcut Om şi prin natura Sa 
umană a revărsat harul Său peste creaţie. De aceea, în prima duminică măr- 
turisim, prin icoană, înomenirea Fiului lui Dumnezeu, iar în a doua duminică 
din post, a Sfântului Grigorie Palama, ne împărtăşim de harul dumnezeiesc, prin 
care Hristos lucrează în Biserică, tainic, mântuirea noastră. 


În duminica a treia poposim duhovnicește la umbra Sfintei Cruci, ca la pomul 
vieții, şi împreună cu Hristos ne purtăm crucea având ca modele pe Sfântul loan 
Scărarul, care ne învaţă că la Dumnezeu ajungem parcurgând scara virtuților şi 
pe Sfânta Maria Egipteanca, model de ridicare din iadul păcatului prin lacrimile 
de pocăință, asemenea femeii păcătoase din Evanghelia de astăzi. 


Fără iubire nu e iertare 


Astăzi, la al cincilea popas duhovnicesc din acest post, în cadrul Sfintei Litur- 
ghii se citesc două pericope evanghelice emblematice, anume: Prevestirea Păti- 
mirilor şi Cererea fiilor lui Zevedeu (Marcu 10, 32-45), respectiv Pocăinţa 
femeii păcătoase (Luca 7, 36-50). 


Pe de o parte, ne sunt relatate evenimente petrecute pe ultimul drum din Gali- 
leea spre Ierusalim parcurs de Domnul lisus Hristos împreună cu ucenicii Săi, 
iar pe de altă parte ne este prezentată iertarea femeii păcătoase - exemplu de 
statornicie şi smerenie continuă în faţa Mântuitorului Hristos. 


Întâmplarea prezentată în cadrul celui de-al doilea episod evanghelic suscită 
interes din partea credincioşilor fiindcă aici vedem cum iertarea păcatelor e con- 
diționată de iubirea pentru Dumnezeu. Pentru simplul fapt că a iubit, şi nu puţin, 
femeia păcătoasă din pericopa lucană a primit de la Hristos iertarea păcatelor. 
Această femeie a câștigat iertarea de la Domnul lisus Hristos pentru simplul fapt 
că-L iubea pe Dumnezeu. Pocăinţa sinceră şi profundă a fost singura care a 
născut în inima ei iubirea pe care lisus o remarcă. 


Putem observa la oameni că adesea iubirile pot fi infidele, incapacitatea de a 
stabili o relație de iubire deplină cu o persoană ducând la eşecul respectivei 
iubiri. Dar prin dragostea față de Dumnezeu iubirile devin sinonime cu fide- 
litatea, având izvorul în Însuşi Hristos. Pocăinţa, care străbate ca un fir roșu 
întreaga viaţă duhovnicească a omului, capătă astăzi o importanţă definitorie. 


Nu întâmplător Biserica ne-a rânduit în primele două duminici mărturisirea 
dreptei credinţe, adică aspectul didactic, teoretic al creştinismului, iar în urmă- 
toarele duminici forma ascezei creştine sau a filosofiei practice. 


Duminica aceasta, a cincea din Postul mare, încheie o săptămână de „foc duhov- 
nicesc”. Miercuri seară, în slujba Deniei am cântat refrenul de pocăință: „Milu- 
ieşte-mă, Dumnezeule, miluieşte-mă”. Tot acum s-a citit și viaţa Sfintei Maria 
Egipteanca, model de pocăință, credinţă şi perseverenţă. Astfel, ne-am pregătit 
pentru duminica a cincea, numită şi „Duminica Sfintei Maria Egipteanca”. 


Înnoirea vieţii şi întoarcerea la Dumnezeu sunt posibile fiecărui om oricât de 
căzut ar fi el la un moment dat. În chipul femeii păcătoase din Evanghelia de 
astăzi regăsim chipul Sfintei Maria Egipteanca, iar întâlnirea cu Hristos aduce 
restaurarea chipului căzut. 


Cele două femei păcătoase se întâlnesc cu același Hristos, dar în moduri diferite, 
una prin întâlnirea faţă către faţă, iar cealaltă la capătul rugăciunii și al nevoin- 
ței. Restaurarea este răspunsul iubirii nemărginite a lui Dumnezeu la pocăința 
sinceră a celor două, li se iartă mult pentru că mult iubesc. 


Sfânta Maria Egipteanca a reușit ca din lacrimile pocăinţei să facă mir 


Femeia păcătoasă din Evanghelie ne învaţă că mirul cumpărat nu reprezintă o 
risipă, pentru că este expresie a jertfei şi a iubirii ei. Pocăința înțeleasă ca 


întoarcere la Dumnezeu este cheia semnificației duminicii a cincea din post. În 
viaţa duhovnicească, totul stă sau cade cu un singur moment: pocăinţa, care 
aduce convertirea. În vechime aceasta era condiţia esenţială pentru intrarea în 
biserică. Fiecare om trebuie să aibă în viaţa lui un moment de pocăință așa cum 
a avut Sfânta Maria Egipteanca, acel moment de întoarcere de la ceea ce nu tre- 
buie să fim către ceea ce ar trebui să fim. „Pocăința este scara care ne urcă de 
unde am căzut”, ne spune 


Renunţarea la păcat devine poartă deschisă prin care în noi viază Dumnezeirea, 
iar Crucea este cheia Împărăției. În definitiv, Împărăţia lui Dumnezeu înseamnă 
să fim conduşi de Dumnezeu în orice moment al vieții noastre. Lupta cu 
patimile egoiste, plecând de la gânduri, o facem pentru simplul fapt că patimile 
sunt ontologic exterioare firii omeneşti create după chipul lui Dumnezeu. 


Pocăinţa prin spovedanie 


Sfânta Taină a Spovedaniei este eliberarea sufletului din starea păcatului, iar 
pocăinţa o însoţeşte mereu deoarece fără starea pregătitoare de pocăință și de 
conștientizare a păcatului nu putem primi dezlegare de păcate. Dacă în situația 
spovedaniei vorbim de taină, cu siguranţă în cazul pocăinţei vorbim de „o şcoală 
pedagogică”, un întreg proces duhovnicesc, psihologic. 


Prin pocăință ne detaşăm de starea păcatului în care am persistat înainte de a ne 
spovedi. Păcatul, oricum ar fi el, nu aduce pace şi linişte, ci aduce totdeauna 
tulburare, chiar dacă pe moment ne amăgeşte că ar aduce fericire. Această 
părută fericire este însă trecătoare şi tulburătoare. De aceea, lupta cu păcatul 
este o luptă pentru eliberarea noastră, pentru tămăduirea naturii noastre căzute, 
în vederea unei comuniuni libere în iubire cu Dumnezeu cel veşnic. 


Ne îndreptăm către Sfintele Pătimiri ale Domnului nostru lisus Hristos, către 
Răstignire. Fără pocăință, fără întoarcerea către Dumnezeu, Crucea nu poate fi 
înţeleasă. În creştinism totul gravitează în jurul jertfei Mântuitorului, a crucii 
care trimite la înviere. 


Dar cum vom putea să avem acces la acest mare dar? Avem în faţa noastră unul 
dintre cele mai concludente exemple, Sfânta Maria Egipteanca, model de po- 
căință, cea care a dobândit „arvuna Învierii”, a aflat „strălucirea frumuseții cea 
plină de luciri”, după cum citim în Canonul închinat acesteia. Lacrimi prefăcute 
în mir, prin pocăință profundă şi sinceră, ungând, spre alinare şi vindecare, 
sufletul întors, prin smerenie şi jertfelnicie, la piciorul Crucii, purtătoare de În- 
viere! 


Aflându-ne în duminica în care ni se prezintă pocăinţa ca sigură cale spre Împă- 
răția lui Dumnezeu, trebuie să medităm asupra finalului vieții noastre, ca să fim 
mereu în stare de trezvie, deoarece nu știm „nici ziua şi nici ceasul când ni se va 
cere sufletul”. 


Ziua de astăzi este marele dar al lui Dumnezeu față de noi, oamenii, dar mâine 
mai merităm noi acest dar din partea Lui? Ştim că singura certitudine în viața 
unui om este moartea, dar moartea a fost biruită de Hristos prin Înviere. De 
aceea înțelegerea, dobândirea, primirea şi urmarea lui Hristos nu se pot face de- 
cât prin asumarea Crucii. Să privim tainic spre cele care vor urma, întrucât ceea 
ce vom trăi peste două săptămâni este marea lucrare a lui Dumnezeu cu lumea. 
Această mare taină îşi va arăta total înţelesul în momentul Învierii, atunci când 
viaţa va birui moartea. 


Miluieşte-mă, Dumnezeule, miluieşte-mă! 


Pocăinţa 
de Zorica Laţcu |monahia Teodosia] 


Nevrednică sunt, Doamne, milostivirii Tale 
Și Ți-aş cerşi iertare, dar nu ştiu cum să cer; 
Ci Tu pricepi cuvântul din mute osanale 

Şi tâlcul rugăciunii de lacrimi şi tăceri. 


Îmi ştiu fărădelegea: greșită sunt, Stăpâne, 
Prea mult am stat cu ochii plecaţi, cătând în lut, 
Prea multe griji avut-am de zilele de mâne 

Şi n-am iertat, când rana în suflet m-a durut. 


Ți-am prea iubit făptura, de Te-am uitat pre Tine, 
Și cântecul ţărânei l-am ascultat prea mult, 

Am irosit comoara de armonii divine 

ȘI glasul cel de taină eu n-am vrut să-l ascult. 


Mi-am împletit cântare din grele flori de tină, 
Am îndrăgit mirosul de verde şi de crud, 

Am prea iubit amurgul, cu zarea-i de lumină 
Şi turma de căpriţe, cu botul mic şi ud. 


Mi-am împletit cântarea din floare de mătasă, 
Am îndrăgit mirosul de miere şi de tei, 

Am prea iubit podoaba şi haina de mireasă, 
În zâmbetul câmpiei, mijind sub paşii mei. 


Nevrednică sunt, Doamne, milostivirii Tale, 
Căci n-am sporit talantul, pe care mi l-ai dat, 
Ci ca un rob ce-am irosit în cale 

Mulțimea milei Tale şi darul Tău bogat. 


Acum, cutremurată de taina Cinei sfinte, 
Stau, Doamne, înainte-Ți, în goliciunea mea, 
M-apasă greu pe umeri aducerile-aminte 

De patimile firii, de toata pofta rea. 


Din gând smerit primește, lisuse, rugăciunea, 
Hrăneşte-mă pe mine cu har îmbelșugat, 
Adapă-mă cu mila, îmbracă-mi goliciunea 
Cu raza de sfințenie din chipul Tău curat. 


Să nu mă laşi, Preabune, să plec nemângâiată, 
Căci îmi cunosc păcatul şi taina Ta o ştiu 
Strig către Tine, Doamne, din inimă plecată, 
Să nu mă lepezi astăzi, ci lasă-mă să viu. 


Sfinţeşte-mă, lisuse, şi taina mi-o arată, 
Pogoară-n minte harul prin ungerea cu mir, 
Şi fă să nu mă ardă văpaie-nfricoşată, 
Când buza mea de tină sorbi-va din Potir. 


Ro 2 


Protoiereu Grigorie Diacenko, “Cercetează-te pe tine însuţi înaintea Spove- 
daniei şi a Sfintei Impărtăşanii“: 


CERCETEAZĂ: TE. 7 TINE ÎNSUȚI 
Door Pi 
SPOVEDANIEI i 
PL ere U 4 


Mă căiesc eu pentru păcatele ce le-am săvârşit? 


Cercetează-ţi viaţa - şi vei vedea cât de mult va trebui să-l ceri lui Dumnezeu să 
te miluiască. 


După naşterea din carne şi din sânge a urmat cealaltă naştere a mea, mai bună şi 
mai importantă - naşterea din Duh. În pofida necurăţiei şi a nesimţirii mele, 
îndată după naştere Sfânta Biserică m-a luat în braţele sale, a spălat întinăciunea 
firii mele în cristelnița Botezului, m-a sfinţit cu harul Duhului, m-a pecetluit cu 
semnul Crucii, m-a îmbrăcat în haina albă a neprihănirii. Din fiu al mâniei am 
devenit fiu al harului. 


Dar unde este acum veşmântul meu împărătesc? Unde sunt darurile cele revăr- 
sate asupra mea? Vai, şi eu, asemenea miresei din cântarea lui Solomon, trebuie 


să spun: trimisu-m-au să le păzesc viile, dar via mea nu mi-am păzit-o! (Cânt. 
cânt. 1, 5). Nu am păzit harul Botezului, nu am rămas credincios Celui căruia 
m-am logodit! Am întinat haina cea albă a neprihănirii! Am pierdut şi harul 
Duhului! Pe una mi-a luat-o lumea, pe alta mi-au răpit-o patimile, pe alta am 
pierdut-o din neglijenţă şi nepăsare; cu totul mă asemăn omului celui prădat de 
tâlhari şi sunt rănit din cap până în picioare. La cine să strig după ajutor, dacă nu 
la Tine, Atobunule Ziditor şi Atotputernicul meu Proniator? Miluieşte-mă, 
Dumnezeule, miluieşte-mă! Rătăcit-am ca o oaie pierdută; caută pe robul Tău 
(Ps. 118, 176). Scoate din temniţă sufletul meu, ca să laude numele Tău (Ps. 
141, 7). Inimă curată zideşte întru mine, Dumnezeule şi duh drept înnoieşte 
întru cele dinlăuntru ale mele (Ps. 50,11). 


După anii prunciei mele celei fără de minte, despre care nici chiar cel mai mare 
înţelept nu poate să nu spună către Domnul o dată cu David: ca un dobitoc eram 
înaintea Ta (Ps. 72, 22), au venit anii adolescenţei şi ai tinereţii. Perioada cea 
mai prețioasă. În acest timp şi eu, ca şi protopărinţii mei, mă aflam în raiul 
neprihănirii şi înaintea mea se aflau pomul vieţii cu făgăduinţa şi pomul morţii 
cu porunca. Puteam să nu întind mâna către rodul cel oprit, aveam puterea să 
rămân pe calea dreptăţii şi a neprihănirii. Toţi mă sprijineau: şi harul Botezului, 
şi glasul conştiinţei, şi părinţii, şi învățătorii - dar, vai, nimic nu m-a reţinut! Şi 
şarpele cel ispititor mi s-a părut mai vrednic de crezare decât Ziditorul şi 
Binefăcătorul meu şi pomul morţii mi se părea bun de mâncat şi plăcut ochilor 


la vedere şi vrednic de dorit, pentru că dă ştiinţă (Fac. 3,6) şi eu - de o sută de 
ori mai nesăbuit decât protopărinții mei, căci aveam înaintea ochilor experiența 
lor - şi eu, nenorocitul, am gustat cu îndrăzneală mâncarea cea amară, am 
păcătuit şi am pierdut Raiul. 


Ah, fratele meu, cine nu şi-ar dori să se întoarcă zilele tinereţii lui, acele zile 
preţioase, în care de noi depindea să pornim pe calea Domnului sau să ne 
abatem la răspântia păcatului şi a deşertăciunilor lumeşti! Dar aceste zile nu se 
mai întorc şi fiecăruia dintre noi, aducându-și aminte de ele, îi rămâne doar să 
strige din adâncul sufletului: miluieşte-mă, Dumnezeule, miluieşte-mă! Păcatele 
tinereţilor mele şi ale neştiinţei mele nu le pomeni. După mila Ta pomeneşte-mă 
Tu, pentru bunătatea, numai pentru bunătatea Ta (Ps. 24,7-8). 


Au venit vremea bărbăţiei şi anii maturității: am legat felurite legături - de 
familie, de prietenie şi altele; am pornit pe calea slujirii sociale, ne-am luat 
felurite îndatoriri; mulţi dintre noi au făgăduit cu jurământ că vor fi credincioşi 
adevărului, că vor fi păzitori fermi ai dreptăţii pentru ei şi pentru ceilalți. Ce ar 
fi trebuit să se aştepte din partea noastră după aceea? Ar fi trebuit să se aştepte 
împlinirea fermă şi temeinică a îndatoririlor noastre, lupta bărbătoasă cu păcatul 
sub toate formele lui, întrebuinţarea cu înţelepciune a darurilor fericirii de către 
cei cărora le-au fost trimise şi răbdarea cu blândeţe a darurilor nefericirii de 


către cei care au fost loviți de ele; ar fi trebuit să se aştepte ca noi să fim 
totdeauna gata spre toată fapta bună, să fim departe de toată nedreptatea şi 
minciuna, să fim înfrânaţi şi aspri cu noi înşine, mărinimoşi şi milostivi cu 
aproapele nostru, blânzi, sinceri şi plini de dragoste cu toţi şi cu fiecare şi 
nepomenitori de rău cu vrăjmaşii noştri. 


Însă, fratele meu, spune tu: oare mulţi se pot lăuda cu toate acestea? Cine, 
aruncând o privire de suprafaţă peste îndatoririle sale, nu va spune: „Ah, nu le- 
am împlinit şi nu le împlinesc aşa cum trebuie! Cât timp am pierdut şi pierd în 
zadar! Câţi dintre talanţii dăruiți mie de Dumnezeu s-au pierdut şi se pierd în 
deşert! De multe ori m-am hotărât la bine - şi până acum am făcut numai rău. 
Văd că nu pe calea aceea merg, şi merg neîncetat. Şi când se va sfârşi în mine 
această luptă crâncenă a conştiinţei cu patimile mele? Unde este capătul robiei 
mele sufleteşti? Ziditorule Atotputernic, către Tine înalţ rugăciunea mea! Mi- 
luieşte sărmana Ta făptură! Dă-i putere să sfărâme lanţurile obiceiurilor păcă- 
toase şi ale patimilor! Întoarce ochii mei ca să nu vadă deşertăciunea (Ps. 118, 
37). Atinge-Te de inima mea cea iubitoare de păcat, să înceteze a mai bate 
pentru praf şi cenuşă! Miluieşte-mă, Dumnezeule, miluieşte-mă! Şi mă izbă- 
veşte de mine însumi!” 


Vor veni şi anii bătrâneţii: trupul meu va slăbi, simţurile mele unul după altul se 
vor toci şi lumea, ce acum mă ademeneşte, va începe să fugă de mine. Dar, oare, 
toate acestea mă vor întoarce către Dumnezeu şi veșnicie? Voi întrebuința, oare, 
măcar această jalnică rămăşiţă a vieţii întru fapte bune? Nu o vor împărți între 
ele aceleaşi pofte şi aceleaşi patimi? Ah, câţi asemenea bătrâni sunt, care odată 
cu anii întineresc în chip văzut în răutate şi în dragostea de lume?! Câţi sunt cei 
ce stau la uşa mormântului şi se uită înapoi?! Nu voi fi şi eu asemenea lor? Nu 
vor trece şi cei din urmă ani ai mei în deşertăciune şi orbire, aşa cum trec la 
mulți alţii? Milostive Doamne, nu îngădui să cad într-o asemenea orbire! Izbă- 
veşte-mă de această nesimţire cumplită! Miluieşte-mă, Dumnezeule, miluieşte- 
mă! 


În urma neputinţelor va veni la sfârşit boala cea dinainte de moarte şi voi zăcea 
în patul din care nu mă voi mai ridica. Doctorul se va depărta, preotul se va 
apropia, rudele şi apropiații vor înconjura patul meu şi îmi vor aştepta sfârşitul. 
În acest ceas cumplit, în cel din urmă chin al trupului şi al duhului, în marea 
frământare a gândurilor şi a simțămintelor ce strigăt ai mai dori, fratele meu, să 
se desprindă de pe buzele tale? Nu aş dori altul decât: miluieşte-mă, Dumne- 
zeule, miluieşte-mă! Miluieşte un păcătos, a cărui viaţă s-a isprăvit în păcate şi 
deşertăciuni! Arată-mi cel din urmă semn al milostivirii şi dăruieşte-mi să ies 
din temniţa trupului meu cu simțământul tâlharului, care s-a pocăit pe cruce. 


În cele din urmă va veni ceasul judecății universale şi va trebui să ies din sânul 
pământului, să mă îmbrac în trup nou şi nestricăcios şi împreună cu faptele mele 
să mă înfăţişez la Înfricoşătoarea Judecată spre a auzi sentinţa ce îmi va fi dată 
pentru veşnicie. Atunci între Cer şi iad, între îngeri şi duhurile lepădate ce vei 
simţi, sărmanul meu suflet? Nu vei striga pentru ultima oară: miluieşte-mă, 
Dumnezeule, miluieşte-mă!? 


Da, fratele meu, la Înfricoşătoarea şi Dumnezeiasca Judecată de obşte, nu 
înainte, va fi sfârşitul acestei rugăciuni de pocăință; ea va înceta atunci când în 
faţa lumii întregi se va hotărî pentru totdeauna soarta fiecăruia dintre noi. După 
aceea nu va mai fi loc pentru rugăciune. În Rai drepţii vor avea parte numai de 
bucurie şi veşnică slăvire a numelui lui Dumnezeu. Iar în iad păcătoşilor le va 
rămâne numai strigătul de deznădejde şi scrâşnirea dinţilor. 


Ce ne va aştepta pe noi? Numai Domnul ştie. De vom rămâne însă aşa cum 
suntem şi vom muri în păcatele noastre, este limpede care va fi răsplata noastră. 
Să strigăm, dar, către Domnul Dumnezeu din adâncul sufletului toţi şi fiecare în 
parte: miluieşte-ne! Dă-ne tuturor pocăință mai înainte de sfârşit! Amin. 


Mă îngrijesc eu de sufletul meu să nu îl pierd, cum şi-a pierdut drahma femeia 
pomenită în pilda Domnului? ÎL caut eu cu aceeaşi sârguinţă, ca ea? Drahma cea 
pierdută (Lc. 15,8-9) - adică sufletul înrobit de patima cea pierzătoare a beţiei 
sau a hoţiei, a trândăviei, a nemilostivirii, a necredinţei, a necuviinţei - în ochii 
oamenilor pare mică şi neînsemnată, însă ea are mare valoare în ochii Tatălui 
nostru Ceresc, fără voia Căruia nici o pasăre nu cade pe pământ (Mt. 10, 29). 


Cât de puţin regretă omul după drahma cea pierdută a sufletului tău sau al meu! 
Cât de puţin se îngrijeşte omul de ea! Insă Domnul Dumnezeu, în persoana 
Fiului Său lisus Hristos, o caută cu grijă până o găseşte. 


Este înfricoşător să ne gândim că oamenii pot cuceri tot pământul şi, în acelaşi 
timp, îşi pot pierde sufletul! Că adună şi risipesc, câştigă zeci de mii de monede 
netrebnice de aur şi argint, de care se pot bucura doar în decursul câtorva ani 
nefericiţi şi, în acelaşi timp, aruncă şi lasă în noroi singura monedă, ce va 
rămâne în veci aşa cum o fac ei. lar dacă omul a aruncat această părticică 
veşnică a fiinţei sale, dacă a devenit un trup neînsufleţit şi s-a prefăcut cu totul 
în foame, sete, ardoare, poftă, pâlnie pentru băuturi, dacă a încetat să semene cu 
omul şi a devenit întruchiparea iubirii de plăceri, dacă a încetat să fie creştin - 
atunci, prin câte căutări, osteneli şi frământări va trebui să treacă? Ce luptă şi ce 
chinuri va trebui să rabde? Cum va putea el atunci să aprindă făcha stinsă a 
conştiinţei sale? Cum va trebui să scotocească prin cele mai întunecate colțuri 
ale casei vieţii lui până când, în cele din urmă, cu ajutorul Sfântului Duh îşi va 


găsi drahma cea pierdută? lar, dacă ea s-a pierdut pentru totdeauna, atunci totul 
este pierdut. 


Să-şi aprindă fiecare dintre noi făclia conştiinţei sale, să-şi lumineze cele mai 
întunecate şi mai tainice colţişoare ale inimii sale, să izgonească demonul din 
templul cel întinat al sufletului său, să-şi facă mai degrabă curat în casa cea 
murdară şi prăfuită a sufletului său şi nici unul dintre noi să nu înceteze 
căutările până ce nu va găsi drahma cea pierdută - pe sine însuşi. lar pentru 
aceasta să încetăm a sluji diavolului; să curățim această drahmă găsită, adică pe 
noi înşine, să luăm de pe ea praful şi murdăria păcatului şi a minciunii, să-i 
înapoiem strălucirea dinainte spre a străluci din nou pe ea chipul Împăratului - 
chipul Celui ce ne-a zidit, căci ai Lui suntem. Drahma este prețioasă pentru EI, 
căci un singur suflet pierdut ştirbeşte frumuseţea podoabei de nuntă a Bisericii 
Lui. Toate sufletele sunt ale Lui. Mila Lui le cuprinde pe toate, deoarece El 
poate face totul şi aşteaptă doar ca oamenii să se căiască. 


Dar Tu de toţi ai milă, pentru că toţi suntem ai Tăi, iubitorule de suflet Doamne! 
Şi vor fi aceştia pentru Mine, zice Domnul Savaot, în ziua în care voi face 
judecată, ca o avere a Mea şi voi avea îndurare de ei, precum are un om faţă de 


fiul său care îi slujeşte (Mal. 3,17). 


(din: Protoiereu Grigorie Diacenko, “Cercetează-te pe tine însuţi înaintea 
Spovedaniei şi a Sfintei Impărtăşanii“, Editura Egumeniţa, 2012) 


Iubirea de stăpânire, de întâietate şi de cinstiri. “Mesajul lui Dumnezeu 
este primit de cel ce s-a smerit şi a suferit şi nu de cel puternic...” 


MACARIE 


Episcop de Hristoupolis 


a 


Texte de trezvie duhovnicească 


“Mesajul lui Dumnezeu este primit de cel deznădăjduit, căci doar acela poate 
înţelege limbajul Său. Cel ce s-a smerit şi a suferit şi nu cel puternic şi 
desăvârşit. Biserica aparţine celor smeriţi ai acestei lumi, şi nu celor ce trăiesc în 
belşugul puterii şi stăpânirii. Celor cu probleme existențiale, celor cu inima 
sfâşiată, celor care s-au zbătut în bălțile singurătăţii şi durerii şi s-au simţit cu 
sufletul dezgolit. Atunci, în acest punct în care crezi că toate s-au pierdut, vine 
harul lui Dumnezeu...” 


Doamne și Stăpânul vieţii mele... 
Nicolae, mitropolit de Mesogheia şi Lavreotica: 
(fragment) 
Iubirea de stăpânire 
Cea de a treia patimă este iubirea de stăpânire, adică iubirea de întâietate. Vom 
auzi despre ea în Evanghelia care se va citi duminica viitoare [Este vorba despre 
Duminica a V-a din Postul mare, în care este cinstită Sfânta cuvioasă Maria 


Egipteanca şi se citeşte atât Evanghelia cuvioasei (Luca 7: 36-50), cât şi 
Evanghelia Duminicii respective (Marcu 10: 32-45), la care se referă şi autorul 


cărţii, (n. trad.)]. Reprezintă o boală comună, toţi o avem în interiorul nostru. 
Dorim să fim primii. Vrem să fim noi destinatari nu doar ai unor simple 
cinstiri, ci ai celor mai bune cinstiri, în cazul unei comparații, noi să fim din al 
doilea mai în faţă şi, fireşte, într-un mod evident, întâlnim această problemă şi 
în cadrul Bisericii. Atât de des ne certăm cine să fie primul. 


Dar ce importanţă are acest lucru? Se poate să fii preot şi să doreşti ca tu să 
citeşti prima Evanghelie din Joia cea mare şi nu conslujitorul tău. Se poate să fii 
cântăreţ şi să doreşti ca tu să cânţi cele mai frumoase părţi ale slujbei şi nu 
celălalt, care poate să aibă o voce şi mai bună sau mai multe cunoştinţe de 
muzică psaltică. lată cum ne stăpâneşte diavolul cu lucruri prosteşti! 


Şi pe ucenici îi vedem că în timp ce Domnul îi anunţă despre pătimirea Sa, în 
acelaşi moment, doi dintre ei, loan şi Iacov, încep să-l ceară locuri de întâietate 
întru Împărăţia Sa [Şi ei i-au zis: Dă-ne nouă să şedem unul de-a dreapta Ta şi 
altul de-a stânga Ta, întru slava Ta (Marcu 10: 37). (n. trad.).] 


Să luaţi aminte la acest fapt duminica următoare, la Evanghelie. lar lucrul 
uimitor care este? Este că nu au rămas singurii aceştia doi ca să ceară întâietate, 
ci şi ceilalți au fost stânjeniţi şi s-au întors împotriva lor [Vezi Marcu 10: 41. (n. 
trad.)]. Este clar că şi ei doreau în interiorul lor să fie primii. Aceşti eroi ai 
credinţei, ei care au fost prigoniţi şi apoi au primit martiriul, ei înşişi au negat, ei 
înşişi au abandonat, ei înşişi s-au certat cu puţin timp înainte de pătimirea lui 
Hristos cine să fie primul. Însă Domnul le dă lecţia în noaptea Cinei celei de 
Taină, spunând că primul se cuvine să fie cel ce alege, cu libertate şi uşurinţă 
interioară, locul celui din urmă [Autorul se referă la fapta Mântuitorului de a fi 
spălat picioarele ucenicilor Săi, la Cina cea de Taină (vezi loan 13: 4-17), 
dându-le, astfel, o lecţie privind discuţia despre întâietate amintită în Evanghelia 
Duminicii a V-a din Postul mare. (n. trad.)]. 


Ce lucru minunat! Să intri într-un spaţiu care va deveni o reprezentaţie teatrală 
extraordinară, unde, din interiorul tău, să simţi dorinţa de a vedea şi de a auzi. Și 
acolo să-ți propună ei să alegi orice loc îţi doreşti, chiar şi pe cel mai bun. lar tu 
să-l alegi, fără a sta pe gânduri, pe ultimul. Cu alte cuvine, să te afli înăuntru, 
dar ascuns într-o margine. Şi acest lucru pentru ca să intre ceilalți înaintea ta, 
adică să se desfete ei mai mult decât tine. Altfel spus, să fie mai mare bucuria ta 
[văzându-i pe ceilalţi înaintea ta] decât bucuria [provenită prin] delectarea 
reprezentației respective. 


În cinste, unii altora daţi-vă întâietate (Romani 12:10), spune Sfântul apostol 
Pavel. [Aşadar, nu se cuvine să se cultive] iubirea de întâietate, [nu se cuvine să 
se caute] primul loc. [Să spun] nu acestui fel de gândire şi vieţuire iubitor de 
putere, adică de a fi primul, şi să doresc să-l cinstesc pe celălalt, să doresc să fie 


cinstit celălalt, să-i recunosc drepturile, să fiu cel ce slujeşte, să fiu cel fericit de 
pe urmă, binecuvântatul din ultimul loc, plin de desfătare în locul meu, la 
sfârşitul rândului. [Să fiu], însă, cel ce va fi în sânul| Aluzie la sânul lui Avraam 
(Luca 16: 22-23), din Pilda bogatului nemilostiv şi a săracului Lazăr, însemnând 
starea de mântuire, (n. trad.)] în care toţi ceilalţi vor fi mai buni decât mine. 


Ce lucru minunat! Să mă bucur pentru binecuvântarea darurilor lui Dumnezeu şi 
a virtuţilor fraţilor. Prin urmare, Doamne, nu-mi da duhul iubirii de stăpânire, 
adică să doresc eu să fiu superior altora, şi al iubirii de întâietate! 


(din: 7 Nicolae, mitropolit de Mesogheia şi Lavredtica, De la lumea vieții 
cotidiene la adevărul veşniciei, Editura Egumeniţa, 2016) 


5 e 


Nu trebuie să uităm că nici o formă de egoism nu este atât de nesuferită, precum 
cea a creştinului în relaţie cu sufletul său şi cu Dumnezeu. Cei cărora le este sete 
de putere sunt bolnavi sufleteşte. Suferă de complexul de inferioritate. Au în ei 
o rană, pe care nu vor s-o vadă. Pe de o parte aspiră la putere, pentru a se 
convinge pe ei că sunt cineva şi că nu au eşuat în viaţă, însă pe de altă parte 
fugăresc puterea, pentru a-i convinge pe cei din jurul lor că nu trebuie să-i vadă 
ca pe nişte oameni simpli, ci ca pe nişte oameni deosebiți şi excepţionali. 


Duhul iubirii de stăpânire... nu mi-l da mie 


Cineva care se părăseşte pe sine şi se preocupă de lucruri străine este un 
exemplu clar de egoism şi mândrie. Din acest motiv, următoarea patimă de care- 
L rugăm pe „Domnul şi Stăpânul vieţii noastre” să ne scape este iubirea de 
stăpânire. „Doamne şi Stăpânul vieţii mele, duhul trândăviei, al grijii de multe, 
al iubirii de stăpânire nu mi-l da mie”. 


Iubirea de stăpânire este trufie, mândrie, sete de putere, aspiraţia de a domina, 
iubirea pentru orice lucru care dă putere. E vorba de o patimă care-l cuprinde pe 
om atunci când acesta îşi pierde autocunoaşterea şi autocontrolul. Iubirea de 
stăpânire este rezultatul celor două patimi anterioare: a trândăviei şi a grijii de 
multe, întrucât oamenii trândavi şi iscoditori doresc să-şi ascundă lipsurile şi 
golurile interioare prin puterea pe care o dobândesc aflându-se într-o poziţie 
înaltă. 


Trândăvia, grija de multe şi iubirea de stăpânire clatină relația noastră cu 
Dumnezeu şi cu aproapele. lar când această relație se deformează, atunci 
obligatoriu suntem îndemnați să căutăm echilibru într-o atitudine total greşită 
faţă ce ceilalți şi față de Dumnezeu. Viaţa noastră fără Dumnezeu sau fără 


bunătățile Lui îmbelşugate va deveni inevitabil egoistă şi egocentrică, lucru ce 
înseamnă că toţi ceilalţi trebuie să devină mijloacele pentru satisfacerea şi slava 
noastră deşartă. Dacă Dumnezeu nu este „Domnul şi Stăpânul vieţii noastre”, 
atunci ego-ul nostru este cel ce-l va lua locul, ego-ul nostru va fi centrul absolut 
al lumii noastre, măsura judecății noastre în toate lucrurile. Astfel, iubirea de 
stăpânire devine păcatul nostru principal în relaţiile cu ceilalţi, de vreme ce de 
obicei prin intermediul ei căutăm să-i facem pe aceia sa ni se supună. O dorinţă 
care poate, desigur, să nu se exprime doar ca o nevoie intensă de a le porunci şi 
de a-i controla pe ceilalţi, ci şi ca indiferenţă, ignorare, lipsă de interes, de grijă 
şi respect faţă de aproapele. 


Atunci când mă iubesc doar pe mine, nu-l pot include pe aproapele în viaţa mea. 
De multe ori uităm că în lumea aceasta nu suntem singuri. lar când uităm, inima 
ni se goleşte. Căci omul nu este făcut să trăiască în sungurătate, aici nefiind 
vorba de un loc anume, cât mai ales de ce simte inima; adică starea lăuntrică a 
omului. De aceea mulţi sunt oamenii care vorbesc cu mulți şi comunică zilnic 
cu şi mai mulți, dar de fapt sunt singuri. Trebuie, deci, să ne umplem inima cu 
ceilalți. Iubitorul de stăpânire îşi umple inima cu patima puterii şi escaladării ei 
şi, de obicei, îi distruge pe ceilalţi. Însă nimeni nu este atât de gol, cât cel care 
este plin de sine. Şi cu cât mai mult te iubeşti pe tine, cu atât mai mult devii cel 
mai mare duşman al tău. 


Dumnezeu este pretutindeni, dar prezenţa Lui o simţim cel mai mult în oameni. 
De aceea îl slujim pe om, îl ajutăm pe aproapele şi îl iubim pe semenul nostru ca 
şi când ar fi Însuşi Dumnezeu. Hristos ne îndeamnă spre un mod de viaţă care 
este complet diferit de cel prezentat ca model de viaţă în societatea de astăzi. 
Hristos nu-ţi spune „calcă pe cadavre, pentru a ieşi în evidenţă şi a dobândi 
putere”, nici nu intră în logica expresiei „te mănânc ca să pot trăi“. Hristos 
spune: Luaţi, mâncaţi, acesta este Trupul Meu. Se jertfeşte, nu pretinde ceva. Se 
împuţinează pe Sine, Se micşorează pe Sine, Se răstigneşte pe Sine. 


Problema principală în viaţă nu este dacă-ţi vei găsi sinele tău, ci dacă-i vei 
îngădui să piară şi să dispară. Acest mare salt trebuie să-l facem cu toţii: să 
încetăm să ne preocupăm de sinele nostru. 


Chiar şi oamenii Bisericii, chiar şi cei care vor să se numească oameni 
duhovniceşti, nu vor reuşi să scape de iubirea de stăpânire atâta timp cât vor 
continua să se îngrijească doar de sinele lor. Se ştie că de multe ori religia 
devine refugiul iubirii patologice a sinelui nostru şi locul confortabil pentru 
conştiinţa noastră. Și, din păcate, cei ce văd Biserica ca pe una din multele 
religii ale lumii, se refugiază în ea pentru a-şi înfrumuseţa patimile şi a-şi 
justifica bolile. Însă omul lui Dumnezeu nu vrea îndreptăţire, nu caută ca ceilalţi 
să-l considere vrednic, nu se luptă să dobândească lucruri sau ranguri pentru a 


deveni puternic. El năzuieşte spre mântuire, care nu este un simplu fapt 
superficial, ci o reînnoire existenţială totală a omului. 


Nu trebuie să uităm că nici o formă de egoism nu este atât de nesuferită, precum 
cea a creştinului în relaţie cu sufletul său şi cu Dumnezeu. Cei cărora le este sete 
de putere sunt bolnavi sufleteşte. Suferă de complexul de inferioritate. Au în ei 
o rană, pe care nu vor s-o vadă. Pe de o parte aspiră la putere, pentru a se 
convinge pe ei că sunt cineva şi că nu au eşuat în viaţă, însă pe de altă parte 
fugăresc puterea, pentru a-i convinge pe cei din jurul lor că nu trebuie să-i vadă 
ca pe nişte oameni simpli, ci ca pe nişte oameni deosebiți şi excepţionali. 


În acest cadru se mişcă şi toţi cei care au impresia că vor salva lumea. 
Megalomania pe care o are cineva în mintea lui, crezând că va salva lumea sau 
că va aduce schimbări mari şi radicale, sau că va contribui în mod unic şi 
irepetabil la binele omenirii, este aproape mereu o mască ce ascunde patima 
iubirii de putere şi stăpânire. O patimă pe care o cultivăm, de vreme ce între 
modelele promovate în vremea noastră este şi cel al omului care deţine poziţii 
mari şi însemnate. Neplăcut este faptul că, pe când noi, ca creştini, dorim şi 
căutăm puterea şi stăpânirea, sfinţenia foarte puţin este astăzi invidiată. 
Invidiem doar lucrurile lumeşti care ne fac în cele din urmă mici şi neînsemnaţi. 
Și cu cât este cineva mai mic, cu atât mai mult este atras de slava deşartă şi 
iubirea de stăpânire. Foarte corect a zis cineva: iubirea de slavă deşartă cuprinde 
mai uşor sufletele mici decât pe cele mari, ca focul care arde paiele mai uşor 
decât bârnele. 


În punctul acesta trebuie să menţionăm că stăpânirea este o harismă ce provine 
din crearea omului „după chipul şi asemănarea lui Dumnezeu”. Iubirea de 
stăpânire are un sens total diferit decât cel al stăpânirii. Iubirea de stăpânire este 
forma bolnăvicioasă şi pervertită a oricărei stăpâniri şi puteri. Căci una este 
stăpânirea şi alta iubirea de stăpânire. După Teologia ortodoxă, faptul de a 
stăpâni este slujire, este jertfă, prinos şi binecuvântare. 


Cel ce stăpâneşte se bucură de roadele durerii şi jertfei şi nu de slava rangului 
său, şi caută să se îngrijească de toţi ceilalți, nesocotind desfătarea, confortul şi 
odihna lui. De aceea Sfântul Petru Damaschinul spune foarte înţelept: „Căci răul 
nu este stăpânirea, ci iubirea de stăpânire, şi nici slava, ci iubirea de slavă 
deşartă”. 


Trebuie să mai ştim că aspirația spre cinstire îl dezechilibrează pe om. 
Dumnezeu nu-l pedepseşte pe om pentru că năzuieşte spre cinstiri şi slavă din 
partea celorlalţi, însă îl răsplăteşte pe cel care tace pentru a nu se arăta dreptatea 
lui. Pe un astfel de om Dumnezeu îl va îndreptăţi şi în viaţa aceasta, şi în cea 
viitoare. Cei mai frumoşi oameni sunt cei care în viaţa lor au cunoscut înfrân- 


gerea, care au fost nedreptăţiţi, au pierdut ranguri, au trăit pierderi, au căzut şi 
fost loviți de prieteni şi fraţi, au simţit respingerea părintească, dar în cele din 
urmă au aflat calea să iasă din prăpastie şi să stea în faţa lui Dumnezeu fără 
întristare şi deznădejde. 


În cele din urmă, cele mai frumoase biruinţe sunt cele împotriva sinelui nostru. 
Oamenii care-şi înving sinele au nobleţe şi sensibilitate. Nu aleargă după 
dobândirea puterii. Au cunoscut viaţa şi sunt plini de îndurare, tandreţe, interes 
şi dragoste profundă pentru toţi ceilalți. Văd diferit lucrurile vieții, mai adânc şi 
mai frumos. 


E timpul acum, în Postul mare, să înţelegem că în Biserică se mântuieşte cel 
lipsit şi aflat în nevoi. Mesajul lui Dumnezeu este primit de cel deznădăjduit, 
căci doar acela poate înţelege limbajul Său. Cel ce s-a smerit şi a suferit şi nu 
cel puternic şi desăvârşit. 


“Biserica aparţine celor smeriţi ai acestei lumi, şi nu celor ce trăiesc în belşugul 
puterii şi stăpânirii. Celor cu probleme existenţiale, celor cu inima sfâşiată, celor 
care s-au zbătut în bălțile singurătăţii şi durerii şi s-au simțit cu sufletul 
dezgolit”. [Părintele Haralambos Papadopoulos] 


Atunci, în acest punct în care crezi că toate s-au pierdut, vine harul lui Dumne- 
zeu. Vine nu când îl programăm noi, ci când vrea El. lubirea de stăpânire este o 
cale de urcare lumească, o carieră pământească. Însă în viaţa Bisericii cariera 
este sfinţenia, iar progresul este considerat nu atunci când trăieşti pentru tine, ci 
când mori pentru aproapele tău. 


De altfel, pentru ortodocşi biruinţa împotriva morţii constituie principalul scop 
al vieţii, întrucât fiecare din noi şi-a început viaţa bisericească prin botezul întru 
moarte: Toţi câţi în Hristos lisus ne-am botezat, întru moartea Lui ne-am 
botezat. 


(din: Macarie epicop de Hristoupolis, Doamne și Stapânul vieții mele... Texte 
de trezvie duhovnicească, Editura Egumenița, 2017) 


Mitropolitul Antonie de Suroj - Predica la Sfânta Maria Egipteanca 


În numele Tatălui şi al Fiului şi al Sfântului Duh. Amin. 


Săptămână de săptămână simţim că ne apropiem din ce în ce mai mult de 
Invierea lui Hristos. Şi ni se pare că ne mişcăm rapid, de la o Duminică la alta, 
către ziua în care toate spaimele şi toată groaza vor dispărea. 


Şi totuşi, atât de uşor uităm că, înainte de a ajunge Ziua Învierii, noi trebuie, 
împreună cu Hristos, împreună cu Apostolii Săi, să parcurgem Drumul 
Crucii. Aşa că ne urcăm la Ierusalim şi Fiul Omului va fi predat în mâinile 
oamenilor şi ei Îl vor răstigni şi a treia zi EI va învia. Tot ce observăm este că EI 
va învia. Dar ne gândim vreodată la felul în care ucenicii Săi au mers la 
Ierusalim, ştiind că se apropie Răstignirea ? Mergeau plini de frică. Nu erau 
încă destul de maturi ca să-şi dea de bună voie viaţa pentru a răspândi mesajul 
evanghelic. Mergeau cu frică. 


Când Hristos le-a spus că urmau să meargă la Ierusalim, să se întoarcă în oraşul 
care Îl renegase pe Hristos, să-şi pună viaţa în pericol, ei i-au spus : « Să nu 
mergem ! » şi numai un ucenic, Toma, a zis : « Nu. Să mergem cu EI şi să 
murim cu EL. » Acesta este ucenicul pe care noi, în mod nătâng, îl numim 
Necredinciosul: cel care nu era pregătit să îi acorde încrederea sa lui Hristos, să- 
I încredinţeze viaţa sa, sângele său, fără o adeverire. Dar inima lui era dată fără 
rezerve lui Hristos. Ce minunat să fu un astfel de om! Dar ceilalţi ucenici nu l-ar 
fi părăsit pe Hristos. Ei au pornit spre Ierusalim. 


ŞI avem azi un alt exemplu de persoană care a trecut printr-o tragedie înainte de 
a-L întâlni pe Hristos. Este Sfânta Maria Egipteanca. Fa fusese o păcătoasă. Ea 
fusese o desfrânată. Îi fusese necredincioasă lui Dumnezeu în trupul şi în 
sufletul ei. Și apoi se confruntase cu tragica realitate că nu era loc pentru ea 


în biserica lui Dumnezeu dacă nu înlătura răul şi nu alegea curăţia, pocăinţa, 
înnoirea vieţii. 


Să medităm asupra ucenicului care aproape L-a implorat pe Hristos să nu se 
întoarcă la Ierusalim, pentru că Ierusalimul era oraşul în care toţi profeţii 
muriseră şi nu voiau ca Hristos să moară şi se temeau. Apoi să ne întrebăm pe 
noi înşine cât semănăm cu ucenicii. Și să ne mai întrebăm azi dacă semănăm 
sau nu Sfintei Maria Egipteanca - Maria care şi-a trăit viaţa potrivit 
dorințelor ei, a urmat toate tentaţiile trupului şi sufletului ei şi într-o zi şi-a 
dat seama că, aşa cum este, nu poate intra în casa lui Dumnezeu. 


Dacă am fi în starea în care ar trebui să fim, când venim la uşile bisericii, am fi 


ca Sfânta Maria Egipteanca, deşi în mică măsură. Ne-am opri şi am spune : « 
Cum pot intra eu în biserică ? » Şi dacă am face asta cu toată inima noastră, 
cu inima înfrântă, cu un sentiment înfricoşat că suntem atât de departe de 
Dumnezeu, atât de străini, aşa de necredincioşi Lui, atunci uşile s-ar deschide 
şi am vedea că nu ne aflăm pur şi Simplu într-un spaţiu înconjurat de ziduri, 
ci într-un loc care este Împărăţia lui Dumnezeu coborâtă pe pământ. 


Să învăţăm, deci, din această experienţă, ce înseamnă să mergi pas cu pas spre 
Înviere, deoarece pentru a ajunge ceasul Învierii trebuie să trecem prin 
Calvar, trebuie să trecem prin tragedia întregii Săptămâni Sfinte şi să ne-o 
facem propria tragedie, împărțind cu Hristos şi cu ucenicii Săi şi cu mulțimile 
din jurul lor oroarea şi teroarea şi s-o experimentăm ca pe un foc teribil care va 
arde în noi toţi cei nevrednici de Hristos şi ne va curăța. Şi poate într-o zi, când 
focul va fi ars tot ce nu este vrednic de Dumnezeu, fiecare dintre noi va deveni o 
icoană a rugului arzând, aprins cu foc sacru şi nemistuit, deoarece numai acela 
care poate supravieţui focului dumnezeiesc va rămâne aşa. Amin. 


(16 aprilie 2000) 


http://www.cuvantul-ortodox.ro/bucuria-pocaintei-mitropolitul-antonie-suroj/ 


IPS Antonie Plămădeală - Predică la Duminica Sfintei Maria Egipteanca - 
Două convorbiri de taină 


Tradiţia Bisericii ne îndeamnă să ne amintim astăzi de Sfânta Maria FEgipteanca. 
Aşa cum duminica trecută ne-a pus în faţă chipul unui mare Sfânt şi ascet, loan 
Scărarul şi aşa cum mai înainte ne pusese înainte chipul Sfântului Grigorie 
Palama, acum ne aduce în faţă un chip de sfântă femeie nevoitoare, ascetă, care 
a petrecut mulți ani în pustie şi s-a învrednicit de darul facerii de minuni. 


Nu este prima femeie intrată în calendarul Bisericii noastre. De altfel, femeile 
au avut un rol important în istoria creştină, în istoria vestirii creştine, în istoria 
mântuirii. Dacă n-ar fi decât să pomenim de Maica Domnului şi apoi să ne 
amintim de Sfintele Mironosiţe, care, înaintea altora, au aflat despre învierea 
Domnului şi au fost cele dintâi care au vestit-o şi încă ar fi foarte mult. 


Cea dintâi predică creştină, după Înviere, a fost rostită de mironosiţe. Acest 
lucru nu se scoate întotdeauna în evidenţă, nu se observă. Se lasă în umbră. E 
drept că a fost o predică foarte scurtă, dar a fost predică, vestire: "Hristos a 
înviat!" Când, ducându-se la mormânt, dimineaţa, au găsit mormântul gol şi 
au vorbit cu îngerii şi chiar cu Iisus, S-au întors la ceilalţi cu grăbire şi 
spaimă, cu bucurie şi cu nerăbdare, să le spună că "Hristos a înviat”. 


Biserica ne întâlneşte astăzi cu chipul Sfânta Maria Egipteanca, în această 
perioadă a anului - Postul cel Mare - tocmai pentru ca împreună cu amintirea 
celorlalţi mari nevoitori pe care i-am amintit mai sus, să ne fie tuturor, femeilor 
mai ales, exemplu de asceză, de smerenie, exemplu de râvnă spre mântuire. În 
acelaşi timp, Evanghelia zilei de astăzi, cu două săptămâni înainte, începe să ne 
pregătească pentru "Săptămâna patimilor" şi pentru "Ziua învierii”. Dacă ar fi 
să-i dau un nume textului citit astăzi, l-aş numi: Două convorbiri de taină ale 
Mântuitorului cu ucenicii Săi. Şi veţi vedea îndată de ce. 


Duminica trecută, când am vorbit despre Farisei (Matei 5, 7; Mc. 3, 13; Luca 6, 
20 şi urm.), ne aflam la începutul misiunii Mântuitorului. Textul Evangheliei de 
astăzi ne duce către sfârşitul misiunii Sale. Între textul de duminica trecută şi cel 
de astăzi, trecuseră trei ani. 


Mântuitorul era în drum spre Ierusalim, pe ultimul Său drum spre lerusalim. 
Spre acel Ierusalim care la început îl va primi cu "Osana", şi-i va da titlul de 
rege şi îndată după aceea, doar la câteva zile, Il va supune patimilor şi morții. 


Dar, deocamdată, e în drum spre lerusalim. Numai El ştia ce urma să i se 
întâmple. Înainte de a porni la drum, la Capernaum stătuse de vorbă cu ucenicii, 
şi cu toţi ceilalți care-L mai urmau şi nu erau puţini şi vorbise despre puritate, 
despre curăţenia sufletească, dându-le drept exemplu pe copii: "Cine primeşte 
pe unul din aceşti prunci în numele Meu, pe Mine mă primeşte şi cine Mă 
primeşte pe Mine, nu Mă primeşte pe Mine, ci pe Cel care M-a trimis pe 
Mine"' (Marcu 9, 37). 


Îi plăcea să vorbească de copii şi să-i dea exemplu de nevinovăție şi de puritate. 
Coborând spre Ierusalim, în ludeea, de cealaltă parte de Iordan (Marcu 10, 1), a 
reluat discuţia, având probabil în față şi mai mulți ascultători şi foarte mulţi 
copii, ca şi cum aceştia ar fi ştiut ce spusese în Capernaum despre dânşii. 
Veneau să se atingă de El. Ucenicii îi dojeneau, dar EI a rostit atunci cuvintele 
memorabile: "Lăsaţi copiii să vină la Mine şi nu-i opriţi, că a unora ca aceştia 
este împărăţia lui Dumnezeu”, celor maturi adăugându-le: "Cine nu va primi 
împărăţia lui Dumnezeu ca un copil, nu va intra într-însa"' (Marcu 10, 14-15). 


Tot cu acest prilej le vorbise despre greutatea de a intra în Împărăţia Cerurilor a 
bogaţilor, care nu se leapădă de bogăţia lor, care nu ştiu să-şi pregătească 
comoara în ceruri (Marcu 10, 23), şi avusese o scurtă convorbire cu Petru 
(Marcu-10, 28-31). Eroii Evangheliei de astăzi sunt doi dintre apostoli: Iacob şi 
loan, deşi de faţă erau toţi cei doisprezece (Marcu 10, 32). De altfel, aceştia şi 
Petru, cu care tocmai încheiase o convorbire în doi, sunt cei trei apostoli care au 
fost cei mai apropiaţi de Mântuitorul. Amintiţi-vă: pe ei îi lua înăuntru când 
făcea vreo minune deosebită, o înviere din morţi; pe ei i-a luat cu Sine pe 
muntele Taborului la Schimbarea la Faţă. 


Dar să ne oprim mai întâi la convorbirea, care nu este încă o convorbire de 
taină, cu Petru. Mântuitorul tocmai terminase convorbirea cu tânărul bogat şi 
spusese că foarte cu anevoie vor intra bogaţii în Împărăţia Cerurilor. "Mai lesne 
este să treacă o cămilă prin urechile acului, decât bogatului să intre în 
împărăţia lui Dumnezeu”. Evanghelistul Marcu notează reacția ascultătorilor: 
“Iară ei S-au îngrozit şi mai mult şi grăiau între dânşii: Cine poate să se 


mântuiască?"” Mântuitorul a răspuns: "Aceasta e cu neputinţă la oameni, dar 
nu la Dumnezeu, căci la Dumnezeu toate sunt cu putinţă” (Marcu, 10, 26). 


Precum vedem, Mântuitorul a apelat şi de data aceasta, ca şi altă dată, la un 
răspuns care se potriveşte tuturor întrebărilor "grele". Acest răspuns e "cheie 
universală". Dacă ai această perspectivă, dacă te plasezi pe această convingere, 
toate întrebările au răspuns, chiar dacă răspunsul e foarte general. Generalul 
acoperă aici şi în cazuri similare, particularul. 


Ceilalţi vor fi înţeles sau nu, nu ştim, dar Petru a dorit explicaţii suplimentare şi 
chiar legate de el şi de ceilalți ucenici. Nu că ar fi avut bogății, dar se va fi 
gândit la soarta tuturor celor care aveau câte ceva. Petru L-a întrebat: “Iară, noi 
am lăsat toate şi Ţi-am urmat ie”, ca şi cum ar fi vrut să întrebe: Cu noi ce se 
va întâmpla! E adevărat însă că spusele lui Petru nu au forma unei întrebări. 
Sunt mai degrabă o nedumerire, poate chiar o profundă curiozitate. 


Mântuitorul l-a asigurat atunci să nu aibă nici o grijă, că toţi cei care şi-au lăsat 
case, părinţi, țarină, pentru EI şi pentru Evanghelie, vor fi răsplătiți însutit şi în 
viaţa aceasta şi în viaţa veşnică, dar a încheiat cu o sentinţă enigmatic şi această 
sentință face de fapt legătura între convorbirea lui Petru şi convorbirea cu 
ceilalți doi, Iacob şi loan, care fac subiectul propriu-zis al Evangheliei care s-a 
citit astăzi. 


lată această sentință: "Mulţi însă din cei dântâi vor fi pe urmă şi cei de pe 
urmă vor fi întâi”. Sentința e evident paradoxală, logic chiar de aparenţă 
absurdă. Ar fi avut nevoie de o lungă tâlcuire, mai ales pentru ascultătorii simpli 
din auditoriul lui lisus. Rezultatul a fost că într-adevăr "i-a înspăimântat şi i-a 
înfricoşat” (Marcu 10, 32). Dar Mântuitorul prevăzuse şi pregătise prin acestea 
o a doua convorbire. Profetic. Căci sentinţa aceasta de aparenţă paradoxală şi 
enigmatic se va explica foarte bine prin ceea ce va urma. 


Fiind în drum spre Ierusalim, Mântuitorul i-a luat de-o parte pe ucenicii Săi, i-a 
desprins din mulțime şi a avut cu ei prima convorbire de taină. Le-a spus: Fiţi 
atenţi! Ne suim spre Ierusalim. Acolo se vor întâmpla lucruri cumplite. "Fiul 
Omului va fi dat căpeteniilor, preoţilor şi cărturarilor şi-L vor osândi la 
moarte, şi-L vor da păgânilor, şi-L vor batjocori, şi-L vor bate, şi-L vor scuipa, 
şi-L vor omori, dar a treia zi va învia". 


E foarte greu de ştiut - şi aceasta e una din enigmele întâmplării - cum anume 
vor fi reacţionat apostolii la această anunţare a patimilor. În ordine cronologică 
este cea de-a treia prevestire, în decursul propovăduirii Mântuitorului. Cum vor 
fi reacţionat ei? Din textul Evangheliei şi din toate celelalte Evanghelii care 
povestesc momentul, se pare că apostolii n-au prea fost sensibili nici la 


această a treia anunţare a patimilor. N-au înţeles prea bine despre ce putea fi 
vorba. Aceasta ne obligă să gândim că chiar apostolii, chiar cei care L-au 
urmat trei ani, şi L-au ascultat, şi au văzut minunile pe care Le-a făcut, nici ei 
nu înțelegeau prea bine misiunea Mântuitorului. 


Nu descifrau tot sensul întrupării Lui şi rostul tuturor faptelor şi învățăturilor 
Lui. Aşteptau poate ceva, ca o încheiere spectaculoasă, ceea ce nu era o intuiție 
inexactă, dar că aceasta ar fi putut fi patimă, scuipare, condamnare la moarte, 
până la aceasta nu mergeau. Fi aşteptau surpriza unei glorii, cum o vor şi 
proclama cei care îl vor primi chiar în drumul acesta, spre Ierusalim, 
proclamându-L rege. Şi apostolii nu vor fi printre cei cărora nu le va surâde 
epilogul. 


De aceea nu au părut a înţelege vestirea patimilor. Evangheliştii redau exact 
această incapacitate, această opacitate a lor. E foarte interesant că autorii 
Evangheliilor nu fac din apostoli nişte eroi, cum ar face scriitorii de biografii 
care, îndată ce-şi aleg un erou, îl arată plin de calităţi, de la început până la 
urmă. Ei bine, evangheliştii nu fac acest lucru. Ei îi prezintă pe apostoli aşa 
cum erau: cu Slăbiciuni, cu incapacităţi, cu opacităţi, cu neputinţe 
intelectuale. Erau de altfel nişte oameni aleşi dintre pescari, oameni Simpli. 


Am putea spune, în lumina Fericirilor, că erau nişte "săraci cu duhul". Vor 
deveni "bogaţi cu duhul" abia mai târziu, în momentul în care va cobori asupra 
lor Sfântul Duh şi atunci se vor transforma dintr-o dată. Din oameni obişnuiţi 
vor deveni înţelepţi, vor putea vorbi limbi diferite, vor deveni dintr-o dată 
filosofi şi teologi. Din gura şi din pana lor vor ieşi cuvinte care, altă dată, cu 
puţin înainte, nimeni nu s-ar fi gândit că pot să iasă. 


Că erau acum aşa, neajutoraţi şi simpli la minte, o dovedeşte tocmai ceea ce s-a 
întâmplat cu ei în acest moment al vestirii patimilor. Au rămas opaci, ca nişte 
ferestre de scândură. N-au reţinut mare lucru din ceea ce Le-a spus Mântuitorul: 
că va pătimi, că va fi dat în mâinile cărturarilor, ale demnitarilor, ale 
autorităților, ale păgânilor, adică ale romanilor, că va fi scuipat, că va fi 
batjocorit. N-au priceput nimic. Poate că auzind că va învia, îşi vor fi închipuit 
că totul se va termina cu bine, dar nici măcar la înviere nu s-au gândit cum 
trebuie. Le-a fost de ajuns că totul se va sfârşi în chip fericit. Nici nu se putea 
altfel. Doar Îl văzuseră făcând minuni. Îl văzuseră înviind oameni din morţi. ÎL 
văzuseră dând vedere unuia care n-o avusese niciodată. Făcuse în faţa lor 
minuni pe care nimeni nu le-ar fi putut face! Şi cum adică? Nu va fi în stare să 
se apere pe Sine? Va fi. De altfel chiar EI spusese că totul se va termina cu bine. 


Patimile, învierea, nu vor fi fost decât moduri metaforice ale unor întâmplări, 
poate supărătoare dar scurte, urmate de un triumf. Nu şi le puteau imagina altfel. 
Nu şi le puteau imagina aşa cum urmau să fie. 


Nu trebuie să le facem o vină din aceasta. Ei credeau în lisus, îl credeau în 
stare de orice. Și, în afară de toate, ei aşteptau cu nerăbdare o victorie 
pământească a Mântuitorului. Nu trebuie, aşadar, să ne mirăm prea mult că 
apostolii n-au înţeles întreaga teologie a prezenţei Mântuitorului, ca Fiu al lui 
Dumnezeu, pe pământ. N-au fost în stare s-o înţeleagă alții, mai deştepţi, mai 
educați, doctori în Lege, mai bine pregătiţi teoretic decât ei! N-au fost în stare să 
înţeleagă prezenţa şi misiunea Lui marii rabini, marii interpreți, marii exegeţi ai 
Scripturii Vechiului Testament, aceia cărora nu le scapă sensul nici unei virgule, 
nici valoarea unui singur cuvânt, a unui singur rând din Scriptură! N-au fost în 
stare să înţeleagă cei care se ocupaseră toată viaţa numai cu aceasta! N-au 
înţeles că EI era Mesia. De aceea Mântuitorul precizează că va fi dat şi în 
mâinile cărturarilor. 


EI va pronunţa astfel o judecată aspră asupra lor, anume aceea că n-au fost în 
stare, e1 care trebuiau să fie în stare, să înţeleagă şi să tâlcuiască bine semnele 
venirii lui Mesia. Trebuiau să ştie cum urma să arate EI, sub ce chip va veni şi 
ce urma să 1 se întâmple pe pământ. Ei ar fi trebuit să-L recunoască, ÎL aveau 
descris în profeţi, în toate amănuntele, cu toate detaliile privind neamul, locul 
naşterii, minunile etc. 


Cărturarii vor fi crezut, probabil, că va veni sub chipul unui mare biruitor, sub 
chipul unui mare împărat, sub chipul unui mare eliberator de sub jugul 
romanilor. L-au aşteptat ca pe un eliberator politic, foarte omenesc. Exegeza lor 
era politizantă şi îngust naționalistă, egoistă, provincială. Departe de 
universalismul în care îl văzuseră profeţii, ca pe un eliberator spiritual pentru 
întreaga Oikumene, nu doar pentru Israel. 


Israel era instrumentul şi urma să devină simbolul întregului popor al lui 
Dumnezeu. Cum a şi devenit. Toţi creştinii folosesc, fără reținere, cuvântul 
"Israel" din toate textele sfinte, pentru că nimeni n-are nici o îndoială că el 
înseamnă Oikumene, poporul lui Dumnezeu de pretutindeni, toată lumea. Toţi 
zicem: "slavă poporului Tău Israel", dar cine se gândeşte la Israelul limitat la un 
singur popor? Noi toți suntem Israelul lui Dumnezeu. lisus a reînnoit 
Legământul cel vechi făcut cu Israel ca popor. L-a reînnoit cu noul Israel, cu tot 


A A 


poporul lui Dumnezeu. "Israel" în gândirea creştină e o metaforă pentru "lume". 


Cărturarii vremii aceleia, însă, n-au ştiut să-şi tâlcuiască Scripturile mesianice 
aşa cum trebuia. Dacă ar fi ştiut să le tâlcuiască, ar fi trebuit să vadă în lisus pe 
Mesia cel promis. 


Mai de neexplicat e faptul că nu L-au recunoscut nici după Patimi. Am să-mi 
îngădui să vă citesc câteva versete din profetul Isaia, care a trăit cu cinci Sute 
de ani înaintea Mântuitorului, dar care, în chip profetic, i-a făcut portretul. Şi 
se ştie precis că textul există cu cinci sute de ani înaintea Naşterii Domnului. O 
ştiu toţi evreii. Să vedeţi ce portret extraordinar, pe care cărturarii iudei îl ştiau 
pe de rost, dar nu s-au priceput să-l aplice la lisus: 


"Cine va crede ceea ce noi am auzit şi braţul Domnului cui se va descoperi? 
Crescut-a înaintea Lui ca o odraslă şi ca o rădăcină în pământ uscat. Nu avea 
nici chip, nici frumuseţe, ca să ne uităm la EI şi nici înfăţişare, ca să ne fie 
drag. Dispreţuit, era cei din urmă dintre oameni; om al durerilor şi 
cunoscător al suferinţei, unul înaintea căruia Să-ţi acoperi faţa; disprețuit şi 
nebăgat în seamă. Dar el a luat asupra-şi durerile noastre. S-a împovărat. Şi 
noi îl socoteam pedepsit, bătut şi chinuit de Dumnezeu. Dar El fusese 
străpuns pentru păcatele noastre şi zdrobit pentru fărădelegile noastre. El a 
fost pedepsit pentru mântuirea noastră şi prin rănile Lui noi toţi ne-am 
vindecat. Toţi umblăm rătăciţi ca nişte oi, fiecare pe calea noastră şi Domnul 
a făcut să cadă asupra Lui fărădelegile noastre ale tuturor. 


Chinuit a fost, dar S-a supus şi nu Și-a deschis gura Sa. Ca un miel spre 
junghiere. S-a adus şi ca o oaie fără de glas înaintea celor ce o tund, aşa nu 
şi-a deschis gura Sa. Intru smerenia Lui judecată Lui s-a ridicat şi neamul 


Lui cine-L va spune? Că s-a luat de pe pământ viaţa Lui. Pentru fărădelegile 
poporului Meu a fost adus spre moarte. Mormântul lui a fost pus lângă cei 
fărădelege şi cu cei făcători de rele, cu toate că nu săvârşise nici o nedreptate 
şi nici o înşelăciune nu fusese în gura Lui. Dar a fost voia Domnului să-L 
zdrobească prin suferinţă. Și fiindcă şi-a dat viaţa ca jertfă pentru păcat, va 
vedea pe urmaşii Săi, îşi va lungi viaţa şi lucrul Domnului în mâna Lui va 
propăşi” (Isaia 53, 1-10). 


lată o descriere ca şi cum L-am vedea. Ca şi cum Isaia L-a văzut. Şi L-a văzut, 
cu ochii săi profetici. Este o foarte exactă descriere a Săptămânii patimilor, a 
răstignirii cu cei fărădelege, între tâlhari, şi în acelaşi timp, explicaţia sensului 
jertfei Lui de bunăvoie pentru păcatele oamenilor. Aici este temeiul teologiei 
mântuirii prin jertfa lui Hristos şi întreaga teologie a întrupării e redusă aici !a 
esenţa ei. Fără aceasta, teologia creştină n-ar fi ştiut să pătrundă sensul adânc al 
întrupării care este departe, cu totul departe de "teologia" politică a cărturarilor 
din vremea aceea. Nu e de mirare că şi unii dintre apostolic şi mulţi din cei care 
îl urmau şi îl credeau pe lisus Mesia, îl vedeau adesea în lumina tâlcuirii 
cărturarilor. Cărturarii înşişi au înţeles însă repede că nu este El omul lor! Nu 
era Mesia cel aşteptat de ei. Au fost siguri că lisus nu putea fi "eliberatorul 
politic”. L-au simţit bine, în privinţa aceasta. 


Aşadar, dacă nici cei mai învăţaţi cărturari ai vremii n-au înţeles cum trebuia să 
fie Mesia şi ce urma EI să facă, nu e de mirare că nici Apostolii n-au reuşit să 
înţeleagă totul de la început. Nici chiar Petru. Şi EI se va lepăda de Iisus, tocmai 
când ar fi avut motivele cele mai puternice să-L recunoască, după descrierea lui 
Isaia! N-a înţeles nici proorocirea Învierii. De altfel Învierea va fi un fapt atât de 
extraordinar, încât ei nici n-au putut-o gândi. 


Şi-acum să urmărim întâmplările de pe drumul Ierusalimului. Aşadar, lisus le 
vestise Patimile. Ce credeţi că s-a putut întâmpla atunci? Nu Patimile le-au 
reținut atenția: l-au încălzit cuvintele despre înviere, pe care au interpretat-o 
metaforic ca pe o biruinţă finală, care urma să-L facă împărat. Fiindcă le era 
imposibil să gândească învierea ca înviere reală, în cazul acesta au fost în stare 
să o gândească metaforic, deşi altfel erau impenetrabili la metafore. 

În sfârşit! După această convorbire de taină despre suferinţa care îl aştepta, doi 
dintre apostoli, lacob şi loan, dintre cei mai apropiaţi, dintre cei mai iubiţi, s-au 
apropiat de El şi ca nişte copii, i-au zis: "Doamne, poți să ne făgăduieşti că ne 
vei da ce-Ţi vom cere?” Copilăreşte. Aşa cum cer copiii: "Tată, îmi dai ce-ţi 
cer? Spune da". Tot aşa au făcut ei cu Mântuitorul. Mântuitorul i-a întrebat: "Ce 
voiţi să vă fac?” - "Dă-ne ca să şedem unul de-a dreapta Ta şi altul de-a 
stânga Ta, în slava Ta”. 


Imaginaţi-vă: ce nepotrivire între ceea ce le spusese Mântuitorul, că va pătimi, 
că va fi dat în mâinile mai marilor, scuipat, batjocorit, omorât, iar ei s-au gândit 
tocmai atunci să-i ceară demnități. Ar veni cam aşa: unul să fie prim-ministru, 
altul viceprim-ministru! Vor fi fost între ei presupuneri că Mântuitorul, intrând 
acum în lerusalim, se va proclama rege şi va avea nevoie de demnitari în jurul 
Său. Au vrut să li se rezerve cu anticipație să fie unul de-a dreapta şi altul de-a 
stânga. Conveneau chiar să nu se bată pentru primul loc, cel de-a dreapta. 
Acceptau fiecare pe oricare din cele două! 


Mântuitorul le-a replicat: "Nu ştiţi ce cereți”. Ca şi cum le-ar fi spus: "Vai de 
capul vostru! Sunteţi ca nişte copii. Eu vă spun una şi voi îmi spuneţi cu totul şi 
cu totul altceva. N-aţi priceput absolut nimic”. Şi le-a mai zis: "Puteţi oare să 
beţi paharul care-L beau Eu şi să vă botezați cu botezul cu care mă botez 
Eu?” Era vorba de paharul Patimilor şi botezul morţii. Se vor fi gândit bine cei 
doi când au răspuns: "Putem"? În orice caz, aşa au răspuns şi răspunsul lor a 
fost frumos. De ce? Fiindcă dincolo de marea lor naivitate, într-o clipă s-au 
declarat de acord să participe la orice 1 s-ar întâmpla lui lisus. Dincolo de 
ambițiile lor omeneşti, totuşi erau gata să pătimească şi ei, ceea ce urma să 
pătimească lisus. Că era doar o declarație în necunoştință de cauză, un 
entuziasm asemănător cu cel al lui Petru, care promisese că nu se va lepăda în 
veac de lisus şi se lepădase de trei ori, în faţa unui slujitor al puterii care nu era 
nici măcar o căpetenie, se poate. Dar Mântuitorul a fost plăcut impresionat de 


răspunsul lor. Şi le-a făcut atunci o profeție: "Paharul pe care îl beau Eu, îl 
veţi bea şi cu botezul cu care mă voi boteza Eu, vă veţi boteza. Dar a şedea de- 
a dreapta Mea sau de-a stânga Mea, nu este al Meu a da, ci acelora pentru 
care s-a gătit” (Marcu 10, 38-40). 


N-a putut să se întindă cu ei la vorbă, să le spună: "Oameni buni, eu nu 
urmăresc o împărăție pământească, nu urmăresc să devin rege al lui Israel. Nu 
vă amăgiţi unul pe altul. Eu nu urmăresc aşa ceva. Nu voi aşeza dintre voi 
demnitari în vreun regat pământesc. Nu voi întemeia aşa ceva. Locurile voastre 
se vor rândui în altă parte, "dincolo". Le va spune altă dată: "Veţi sta pe 12 
scaune şi veţi judeca cele 12 seminţii ale lui Israel". Acum însă, Mântuitorul n-a 
socotit să le spună mai mult şi le-a dat doar a înţelege că despre aceasta vor fi 
învăţaţi mai târziu. 

Trebuie să remarcăm această opoziție teribilă între ceea ce le spusese 
Mântuitorul despre Sine şi între ceea ce gândeau ei. Gândeau foarte, foarte 
omeneşte. Cine ştie? Poate că fiecare dintre noi am fi fost tentaţi, gândindu-ne la 
victoria Mântuitorului, să cerem ca şi cei doi, demnități, pentru că unul din 
instinctele primordiale ale omului, cu care are de luptat, este duhul stăpânirii, de 
care se vorbeşte aşa de frumos în rugăciunile Bisericii. Să ne amintim de 
rugăciunea Sfântului Efrem Sirul. Toţi avem tendinţa de a ajunge mari, de a 
stăpâni, de a fi mai mari peste alţii, de a conduce, de a comanda. Ne bântuie 
duhul stăpânirii, duhul stăpânirii de oameni! Să-i stăpânim pe ceilalți, pe fraţii 
noştri, în loc să fim fraţi cu ei! Mântuitorul a sesizat acest "duh rău" care se 
strecurase în cei doi. A prins prilejul deci ca să-i cheme la a doua convorbire de 
taină. l-a chemat pe Apostoli mai aproape de Sine şi s-a adresat tuturor, nu 
numai celor doi solicitanţi de mărire. E adevărat că cu cei doi fusese blând şi nu 
generalizase, nu trecuse la concluzii care să-i mâhnească. Ba chiar s-a prefăcut 
că n-a înţeles bine ce vor. 


S-a prefăcut a crede că ei au cerut cele două locuri "în slavă Sa", adică dincolo, 
de aceea le-a spus că acolo Tatăl rânduieşte locurile. Dar fiindcă toţi au asistat la 
convorbire, şi chiar "s-au mâniat pe lacov şi pe loan" (v. 41) că se înghesuiau în 
faţă, s-a hotărât să le dea celor doi şi tuturor celorlalți o lecţie, rostind în 
încheiere încă una din acele sentinţe ce vor constitui pilonii învăţăturii sale şi 
moştenirea Sa cea mai prețioasă. 


Le va fi zis: "Voi sunteţi cam înflăcăraţi. Sunteţi cam nestăpâniţi”. De altfel aşa 
şi erau, mai ales cei doi, Iacov şi loan, fiii lui Zevedei, numiţi Voanerghes, fiii 
tunetului, pentru impetuozitatea lor (Marcu 3, 17). lată, nu cu mult înainte 
trecuseră printr-un sat. Ceruseră ospitalitate. Satul era însă de samarineni şi 
samarinenii nu se aveau bine cu iudeii. Se respingeau. Nu mâncau din acelaşi 
vas, nu dormeau unii cu alţii. Samarinenii nu L-au primit pe Mântuitorul şi nici 
pe ucenici, şi atunci aceştia doi, lacov şi loan, au spus: "Doamne, voieşti să 


zicem Să se pogoare foc din cer şi să-i mistuie, cum a făcut şi Ilie?” De fapt îl 
îmbiau pe Mântuitorul la această răzbunare, căci la chemarea lor, ştiau ei, nu s- 
ar fi coborât nici un foc din cer! Mântuitorul "i-a certat”, spunându-le un cuvânt 
greu: "Nu ştiţi ai cărui Duh sunteţi! Căci Fiul Omului a venit nu ca Să piardă 
sufletele oamenilor, ci ca să le mântuiască” (Luca 9, 54-56). Hotărârea Sa a 
fost mai simplă: s-a dus în alt sat! Cei doi încă nu aveau căldură, echilibrul, 
bunătatea sufletească către care îi va învăţa, îi va educa Sfântul Duh care se va 
pogor? peste ei şi-i va transforma radical. 


Aşadar, după ce i-a lămurit pe cei doi cu privire la cererea lor - cine ştie cât vor 
fi înţeles! - Mântuitorul i-a adunat din nou pe toţi apostolii şi le-a spus: "Sriţi că 
cei ce se socotesc părinţi ai popoarelor, domnesc peste ele şi cei mai mari ai 
lor le stăpânesc, între voi însă, să nu fie aşa, ci cel care voieşte să fie mai 
mare între voi, să fie slugă”. Şi continuă: "Căci şi Fiul Omului n-a venit ca Să 
I se slujească, ci ca EI să slujească şi să-şi dea viaţa răscumpărare pentru 
mulți” (Marcu 10,42-45). 


O răsturnare radicală faţă de ceea ce ceruseră cei doi. Ei ceruseră să 
stăpânească, EI le cerea să slujească. O lecţie grea, care întorcea totul pe dos. 


Recunoaştem în cuvintele lui lisus, mai întâi, ecoul cuvintelor lui Isaia: "Pentru 
fărădelegile poporului Meu a fost dus spre moarte", spusese Domnul prin gura 
lui Isaia. lar lisus spunea acum: "Fiul Omului a venit să-şi dea viaţa 
răscumpărare pentru mulţi”. Legătura €e vizibilă. Corespondenţa e perfectă. 
Iată doctrina răscumpărării confirmată personal de Mântuitorul. 


EI le-a oferit ucenicilor şi prin ei şi nouă, exemplul Său. A proclamat slujirea 
ca lege fundamentală creştină, ca semn al creştinismului adevărat, ca 
legitimă coborâre din El. Nu stăpânirea oamenilor, ci slujirea lor. Aceasta a 
adus lisus din tezaurul de principii al Sfintei Treimi. De dincolo. Nu 
Stăpânirea omului de către om aduce pace şi înţelegere. Nu poate fi pace şi 
înţelegere în lume, decât dacă oamenii se slujesc unii pe alţii, ca fraţii. Acela e 
mai mare, care slujeşte cel mai mult. Cel care se pune în Slujba celorlalți: cu 
cuvântul, cu învăţătura, cu fapta, cu orice. 


O parabolă spune că în Impărăţia Cerurilor nici nu se intră singur. Se zice că 
un tânăr urcase o scară lungă de la pământ la cer şi când a ajuns acolo a 


bătut la uşa Raiului. ” 


Cine e acolo?" a întrebat o voce dulce de dincolo. 


"Eu", răspunse tânărul cu voce tare, încrezător în sine şi în performanţa Sa. 


"Cu cine eşti?”, l-a întrebat din nou vocea dinlăuntru. 
"Cu nimeni. Sunt singur. Deschideţi-mi, vă rog”. 


“Imi pare foarte rău”, răspunse îngerul care păzea uşa, căci el era 
interlocutorul dinlăuntru. 


"Nu-ţi pot deschide, pentru că avem poruncă să nu deschidem celor ce vin 
dici singuri, fără să aducă pe cineva cu ei, cărora le-au salvat sufletele”. Şi 
tânărul a trebuit să coboare din nou pe pământ. Acum ştia ce are de făcut. 


Parabola are bune temeiuri biblice. Se scrie în Epistola Sfântului Iacov: 
"Fraţilor, de se va rătăci cineva din voi de la adevăr, şi-l va întoarce cineva, 
să ştie acela, că cel ce a întors pe păcătos de la calea lui greşită, a mântuit 
suflet de la moarte şi a acoperit mulţime de păcate” (Iacov, 5, 19-20). 


Evident, întoarcerea de la "calea greşită" nu e aceea înţeleasă de unii sectanți 
care o interpretează ca schimbare a religiei, a confesiunii, trecere la secta lor. E 
şi aceasta o interpretare răstălmăcită. Adevărata întoarcere e cea de la păcat la 
virtute, din cadrul Bisericii cea "una, sfântă, sobornicească şi apostolească". 


O altă parabolă care ilustrează ideea slujirii e aceea a Mâinilor Frumoase. 
Tinerele fete ar trebui s-o asculte mai cu atenţie. Singura preocupare a trei 
fete la vârsta adolescenţei era cum să aibă mâini frumoase. Foloseau cele mai 
scumpe creme şi loţiuni şi-şi pierdeau vreme şi bani cu îngrijirea mâinilor. 
Într-o zi, când cele trei fete ieşiseră la plimbare şi se odihneau într-un parc, 
de unde pornea un drum în urcuş, li s-a alăturat o altă fată, cam la vârsta 
măritişului. Aceasta asculta conversaţia lor despre marea preocupare ce o 
aveau de a-şi păstra mâinile cât mai frumoase şi instinctiv, şi-a privit propriile 
mâini. Erau cam butucănoase, cu bătături din cauza muncii, cu unghiile nu 
tocmai îngrijite, şi nu vopsite şi lungi precum erau ale celor trei adolescente. 
S-au uitat şi acestea la mâinile ei şi au râs. 


În momentul acela a apărut în faţa lor o bătrânică, nu prea elegant 
îmbrăcată, obosită. Le-a rugat pe fete s-o ajute să urce dealul, mai ales că 
avea şi o sacoşă destul de grea în mână. Cele trei graţii au strâmbat din nas, 
S-au uitat la mâinile lor şi nici nu s-au gândit să se mişte din loc. Cealaltă s-a 
repezit de îndată, i-a luat sacoşa şi a ajutat-o să urce dealul. Când au ajuns 
Sus, fata cu mâinile urâte şi bătrânica s-au oprit şi dintr-odată, prefăcută în 
înger, bătrânica a luat mâinile fetei într-ale sale, şi i-a spus: Fata mea, cele 
mai frumoase mâini sunt cele care ajută pe alții! 


Și cine n-ar fi de acord cu aceasta? Inutilitatea mâinilor frumoase le fac adesea 
să fie urâte. Mâinile care nu ştiu sau nu vor să gătească, să spele, să coase, să 
măture, să lucreze cu sârg pentru a-şi câştiga pâinea zilnică, nu prea sunt mâini 
iubite, nici în familii, nici în societate. Se pot uneori bucura de admiraţia unor 
ocazionali, dar o astfel de admiraţie e în fond, discret şi o insultă. Evident, avem 
în vedere excesul şi nu îngrijirea corectă care stă bine oricăror mâini, căci 
îngrijirea corectă nu le scoate din categoria mâinilor slujitoare, a mâinilor gata 
de sacrificiu şi dăruire. 


Cineva zicea: atâta vreme cât am două mâini, nu mă tem de nimic şi nu mă 
sperie viaţa! lată adevăratul rost al mâinilor! Intram odată în Bucureşti şi la o 
răscruce foarte aglomerată, pe o stradă foarte largă, se opriseră tot felul de 
maşini, mici şi mari, camioane şi buldozere, deşi semnalul era pe verde. Şi 
nimeni nu claxona nervos, cum se întâmplă de obicei în astfel de împrejurări. Ce 
se întâmplase? Un ofiţer de aviaţie conducea încet o bătrânică, ţinând-o de braţ, 
ca s-o treacă strada. Nu era o doamnă de vreo casă mare. Se vedea după 
îmbrăcăminte. După ce a trecut-o, bătrânica a rămas pe loc, s-a întors spre el şi 
l-a binecuvântat şi a făcut mereu aşa, până când ofiţerul a trecut strada înapoi, 
aşteptat cu respect de toate maşinile. Sunt sigur că toţi cei care au văzut scena, 
au trăit, cu emoție, un mare moment de smerenie şi admiraţie! Câţi facem aşa? 


Dacă pe oameni îi emoţionează astfel de comportări, cum să nu-L emoţioneze 
pe Dumnezeu? Şi dacă ne aducem acum aminte de cel care a fost refuzat în Rai 
pentru că se prezentase singur, iată în aceste două povestiri din urmă exemple 
de prezentare cu însoțitori. Căci nu numai întoarcerea unui păcătos la credinţa 
adevărată ne asigură însoțitori, ci şi slujirea aproapelui care ne aduce 
binecuvântări. Cel singur a fost refuzat şi pentru că deşi nu va fi fost rău, dacă a 
ajuns până acolo, va fi fost egoist şi indiferent faţă de alţii. 


Numai peste câteva zile de la întâmplarea povestită de Evanghelia de azi, lisus 
însuşi va da apostolilor un exemplu extraordinar, printr-o faptă neaşteptată, care 
aplică principiul pe care îl proclamase. La Cina cea de Taină, se va scula de la 
masă, se va încinge cu un şervet şi va trece pe la fiecare apostol şi le va spăla 
picioarele. Petru, un alt impulsiv ca şi fiii tunetului, a încercat să reziste. 
Dascălul lor făcea gesturi din ce în ce mai ciudate, din ce în ce mai greu de 
înţeles de minţile lor simple. 


Încă o dată se dovedea cât de greu înțelegeau principiile şi sentinţele 
învățătorului. Le vorbise de slujire. Şi repetase învăţătura şi la Cina cea de Taină 
(Luca 22, 25-27). Acum trecea chiar la o probă practică. Petru n-a înţeles. S-a 
ales cu o mustrare de care nu va fi fost prea bucuros: "Ceea ce fac Eu, tu nu ştii 
acum, dar după aceasta vei pricepe”. Şi i-a mai spus, speriindu-l: "'De nu te 
voi spăla, n-ai parte de Mine" (loan 13, 7-8). E de presupus că nici ceilalţi n-au 


înţeles, dar Petru s-a repezit înaintea tuturor cu protestul. I-a scutit pe ceilalți de 
o ameninţare asemănătoare! 


lisus a vrut să spună prin faptă, lor şi nouă, că toţi cei care se prevalează de 
numele Său, care vin în numele Său, trebuie să facă precum a făcut El. Petru a 
înţeles şi a spus: "Doamne, dacă e vorba de aşa, atunci (spală-mi) şi mâinile şi 
picioarele şi capul". Nu va fi înţeles sensul spălării, dar a înţeles că trebuia să 
se supună. Că aşa se cădea. Aşa s-a proclamat în locul duhului stăpânirii, duhul 
smereniei, duhul frăției, pentru că numai aşa se poate instaura în sufletele 
oamenilor, în relaţiile dintre oameni, linişte, frățietate. 


Acestea sunt cele două convorbiri de taină. Le-am numit de taină, nu pentru că 
ar fi fost secrete, ci pentru că au dezvăluit tainele propovăduirii şi misiunii lui 
lisus în lume: jertfa Sa pentru răscumpărarea lumii. Au fost de față apostolii şi 
în jur, toată mulțimea care-L urma pe lisus spre Ierusalim. 


A pornit spre Ierusalim cu sufletul întristat. Întristat pentru cele ce aveau să 
se întâmple. Pentru că era Dumnezeu, dar şi om. Trăia ca om toate 
suferinţele, aşa cum va trăi realmente toate durerile, toate împunsăturile, 
toate loviturile, răstignirea şi moartea. A plecat spre Ierusalim trist şi într-un 
fel, a plecat spre Ierusalim singur. Cei care Îl înconjurau, chiar apostolii de 
lângă EI, erau şi nu erau cu EI, fiindcă nu-L înțelegeau. Tot aşa cum nu-L 
vor înțelege nici în duminica viitoare, când îl vor primi în Ierusalim şi vor 
striga: "Osana, Fiul lui David", primindu-L ca pe un rege pământesc. 
Fiindcă dacă EI i-a învăţat pe alţii să se lepede de "duhul stăpânirii”, EI cel 
dintâi a dat exemplu, venind nu ca un Stăpân, ci ca un Slujitor. 


Aceasta este marea taină a lui Dumnezeu. A venit să pătimească răstignire şi 
moarte pentru păcatele noastre. Este marea taină a lui Dumnezeu cu lumea. 
Această mare taină îşi va găsi dezlegarea în momentul învierii, atunci când viaţa 
va birui moartea. lisus va da, în cele din urmă, sens limpede venirii Lui din 
lumea de dincolo, printre oameni, va da sens şi întregului proces al vieţii şi al 
activităţii Sale în cei trei ani şi jumătate cât a petrecut pe pământ. 


Evangheliştii, scriind despre acestea, ne fac şi pe noi părtaşi la aceste două 
convorbiri de taină, invitându-ne, în primul rând prin cea dintâi, să fim deschişi 
pentru ceea ce urmează până în momentul învierii, să urmărim altfel decât 
contemporanii Lui evenimentele, ca unii care ştim şi ca unii care înţelegem ceea 
ce se petrece şi în al doilea rând, să ne socotim părtaşi la cea de-a doua 
convorbire de taină cu privire la "duhul stăpânirii”, din care să reținem acest 
cuvânt extraordinar al Mântuitorului: "Între voi să nu fie aşa; ci cel ce voieşte 
Să fie mai mare între voi, Să fie slujitorul vostru, iar cel ce voieşte să fie întâiul 
între voi, să fie rob tuturor”. Precum a fost EI! 


IPS Irineu Pop-Bistriţeanul - Predică la Duminica a V-a din Post (a 
cuvioasei Maria Egipteanca) 


Dreptmăritori creştini, făcând cea din urmă călătorie la Ierusalim, înainte de 
răstignirea Sa, Mântuitorul Hristos le spune celor doisprezece ucenici că El va 


pătimi şi va fi omorât, „dar după trei zile va învia” (Mc. 10, 35). Prin aceasta, 
voia să-i pregătească pentru acel timp înfricoşător al durerii, al patimilor, al 
răstignirii şi al morții Sale. 


Când Domnul le vorbea despre suferință şi moarte, ucenicii se certau pentru 
mărire, râvneau să ajungă în slujbă înaltă. Vrând să le arate că mărirea nu constă 
în forță, în bogăţie şi în dorinţa de dominație asupra altora, lisus îi atenționează, 
zicând: „Cel ce va vrea să fie întâiul între voi, să le fie tuturor slugă” (Mc. 10, 
44). 


Iubiţi credincioşi, din clipa căderii protopărinților noştri în grădina Raiului, 
oamenii au fost stăpâniţi de dorinţa de mărire, de pofta după putere. De atunci şi 
până în vremea de acum, oamenii sunt egoişti şi iubitori de sine, aşteptând ca ei 
să fie serviţi şi lăudaţi. Însă, venind pe pământ, Fiul lui Dumnezeu a arătat că 
misiunea Sa era una de slujire. 


Aflându-Se în sinagoga din Nazaret, a citit acest text din profetul Isaia: „Duhul 
Domnului este peste Mine, pentru că M-a uns să binevestesc săracilor, M-a 
trimis să vindec pe cei zdrobiţi cu inima, să propovăduiesc robilor dezrobirea şi 
orbilor vederea, să-i eliberez pe cei asupriţi” (Lc. 4, 18). „Milă Mi-e de popor” 
(Mt. 15, 32), exclama Fiul Omului şi neobosit, El alina durerile celor umiliți şi 


obidiți, vindeca bolnavii, ierta pe păcătoşii pocăiţi, mângâia pe cei zdrobiţi cu 
inima. 


lisus a spălat picioarele celor doisprezece ucenici şi le-a şters cu prosopul. lar 
măsura supremă de slujire a arătat-o prin moartea Sa de pe cruce, când S-a făcut 
jertfă de ispăşire a păcatelor fraţilor Săi, a lumii întregi. 


Sfântul apostol Petru, voind parcă să rezume într-o singură frază viaţa 
pământească a Învăţătorului divin, a afirmat: „lisus din Nazaret a umblat făcând 
bine” (Fapte 10, 38). Mântuitorul, Care a făcut din viaţa Sa pământească o 
revărsare necontenită de dragoste şi de îndurare, ne cheamă şi pe noi să slujim 
altora şi să fim izvor de bucurie pentru alții. 


A fi creştin înseamnă a urma pilda dăruirii de sine pe care ne-a lăsat-o 
Domnul nostru lisus Hristos, Care ne spune: „Întru aceasta vor cunoaşte toţi 
că sunteţi ucenicii Mei, dacă veţi avea dragoste unii faţă de alţii” (In. 13, 35). 
Iată actul nostru de identitate, „buletinul” nostru religios: iubirea, mila, 
compasiunea, binefacerea, ajutorarea, purtarea reciprocă a sarcinilor celor 
de o fire cu noi. 


Mulţi se consideră creştini buni dacă îşi îndeplinesc obligaţiile față de 
Dumnezeul Cel ceresc, săvârşind unele acte de cult cum ar fi: rugăciunea, 


postul, frecventarea slujbelor bisericeşti, ţinerea zilelor de sărbătoare. Toate 
acestea sunt bune, dar inima creştinismului este iubirea concretizată prin slujirea 
semenilor noştri, precum şi Sfântul lacob învaţă: „Cucernicia curată şi 
neîntinată înaintea lui Dumnezeu şi Tatăl este aceasta: să-i cercetezi pe orfani şi 
pe văduve în necazul lor” (Ic. 1, 27). Adică să hrănim pe cel flămând, să dăm de 
băut celui însetat, să îmbrăcăm pe cel gol, să primim în casă pe cel străin, să 
căutăm pe cel bolnav, să cercetăm pe cel robit, să îngropăm pe cel răposat. 


Să nu uităm că rănile nu sunt numai trupeşti, ci şi sufleteşti. Unii se zbat în 
cumplite chinuri sufleteşti, din cauza păcatului care-i stăpâneşte; alţii sunt 
deznădăjduiţi şi au nevoie de îmbărbătare. Deci, există fapte ale milei sufleteşti: 
a îndrepta pe cel păcătos, a învăţa pe cel neştiutor dreapta credinţă, a da sfat 
celui în strâmtorare, a ne ruga pentru aproapele, a mângâia pe cel întristat, a 
răbda pe cel ce ne pricinuieşte necazuri, a ierta celui ce ne greşeşte. Aceste fapte 
ale îndurării sufleteşti au o mare valoare, căci zice S 
» Măcar inima Să-l doară şi tot va avea plată, căci nu dă mai puţin cel pe care 
îl doare inima decât cel ce împarte bunurile sale. Unul dă bani, celălalt dă 
sufletul său”. 


Hristos, Modelul perfect al milosteniei (Mt. 11, 28; 15, 32), ne-a arătat că de 
felul cum vom săvârşi faptele îndurării faţă de semeni, atârnă soarta noastră 


veşnică, Raiul sau iadul. Toate actele noastre de bunătate şi slujire, oricât de 
mici şi neînsemnate ar fi, sunt primite de Dumnezeu ca milostiviri, ca danii 
făcute Persoanei Lui. Lângă mâna care ţi se întinde după ajutor, stă, nevăzut, 
mâna lui Hristos. În persoana fiecărui om miluit, stă ascuns Hristos, Care zice: 
„Adevărat zic vouă, întrucât aţi făcut unuia dintre aceşti fraţi ai Mei, prea mici, 
Mie Mi-aţi făcut” (Mt. 25, 40). 


Într-un Spital, o asistentă medicală era preţuită pentru dragostea şi marele ei 
devotament în îngrijirea bolnavilor. La orice ceas din zi şi din noapte ar fi fost 
chemată la paturile celor în suferinţă, sora alerga cu bucurie, lega rănile, 
făcea injecții, curăța pe cei infirmi. Într-o zi, o prietenă o găsi într-un salon 
unde pansa rănile rău mirositoare ale unei bătrâne plină de cangrene pe tot 
trupul. „Munca asta eu n-aş face-o nici pentru milioane de lei pe lună”, spuse 
prietena când ieşi din salon. „Nici eu”, răspunse asistenta medicală. „Dar, 
din iubire pentru Domnul, slujesc cu bucurie, fără nici o plată. Fiindcă în 
fiecare bolnav văd chipul Mântuitorului Hristos”. 


În lumina învăţăturii Evangheliei, Domnul nostru nu sălăşluieşte doar în ceruri 
sau pe masa Sfintelor Altare în Taina Euharistiei, ci poate fi descoperit în 
persoana fiecărui om aflat în nevoie. Aşadar, Hristos aşteaptă iubirea noastră la 
un colț de stradă, pe un pat de spital, într-un azil de bătrâni, în casa unor vecini 
care plâng şi n-are cine să-i ajute. 


Slujirea noastră este bună şi bine plăcută cerului dacă este făcută în numele 
Domnului, nu din interes, pentru vreun folos personal sau pentru recunoştinţă de 
la oameni (Lc. 14, 12-14). Facerea de bine, dărnicia şi faptele bune ne ajută să 
dobândim, în veacul viitor, viaţa veşnică (cf. 1 Tim. 6, 18-19). 


Iubiţii mei, creştinii veacurilor primare au alungat întunericul urii prin iubire de 
oameni, încât cei din jurul lor exclamau cu uimire: „Priviţi-i cum se iubesc!”. 
Urmându-le exemplul, avem datoria să vibrăm pentru nevoile şi suferinţele 
aproapelui, nu limitându-ne la o simplă compătimire a lui, ci dăruind din 
vistieria inimii noastre pentru binele lui, pentru lecuirea rănilor, ştergerea 
lacrimilor şi uşurarea poverilor aproapelui. 


La uşa casei noastre bat mulţi năpăstuiţi şi în drumurile noastre întâlnim mulţi 
nenorociţi care au nevoie de ajutorul nostru. Pe toţi aceştia trebuie să-i slujim cu 
generozitate şi cu convingerea că, în chipul tuturor celor ce au nevoie de 
ajutorul nostru, Se află Hristos. De aceea, III zice: 
» Omule, de nu-i dai astăzi nimic lui Hristos, dincolo El nu va avea trebuinţă 
de tine. Aici flămânzeşte EL, aici însetează. lisus însetează după mântuirea ta. 
De aceea, El vine ca un cerşetor, de aceea, El umblă gol. Prin aceasta, 


Dumnezeu vrea Să-ţi dăruiască Impărăţia. Nu-L trece cu vederea!” 


Binele făcut semenului nostru se urcă la cer unde este primit ca şi când ar fi fost 
făcut lui Dumnezeu. „Cel ce pe sărac ajută, pe Dumnezeu împrumută”, răsună 
un dicton vechi. Într-adevăr, pentru binele făcut vom dobândi, în ziua Judecăţii, 
bucuria Raiului. Atunci vom înţelege deplin sensul cuvintelor Mântuitorului 
nostru: „Cel ce va vrea să fie mare între voi, să fie slujitorul vostru. Şi cel ce va 
vrea să fie întâiul între voi, să le fie tuturor slugă” (Mc. 10, 43-44). Amin. 


PS Sebastian - Predică la Duminica cuvioasei Maria Egipteanca - Invitaţie 
la încredere în dragostea lui Dumnezeu şi la pocăință 


“Dreptmăritori creştini, fiecare duminică din Postul cel mare are o consacrare 
anume. Astfel, 
Y dacă prima duminică - numită a Ortodoxiei - a fost închinată credinţei, 
Y cea de-a doua, a Sfântului Grigorie Palama, a fost închinată rugăciunii, 
pentru că acest Sfânt ne-a învăţat cea mai înaltă rugăciune - rugăciunea 
minţii, a inimii sau rugăciunea lui lisus. 


Y Cea de-a treia duminică - a Sfintei Cruci - a fost închinată jertfei, pentru 
că ce altceva reprezintă Crucea pentru noi, dacă nu jertfă şi luptă 
duhovnicească. 


Cea de-a patra duminică, numită a Sfântului loan Scărarul, a fost 
închinată ascezei, pentru că treptele „scării” acestui Sfânt scriitor 
închipuie tot atâtea virtuţi pe care suntem chemaţi cu toții să ni le 
agonisim prin asceză şi luptă spirituală, îndeosebi prin „post şi 
rugăciune ”, 

Y iar duminică aceasta, a cincea, este închinată pocăinţei. 


Prin urmare, credinţa, rugăciunea, jertfa, asceza şi pocăinţa se constituie în tot 
atâtea trepte spre desăvârşire şi înviere, fiecare cu importanţa şi frumuseţea sa 
spirituală. 


De ce spun că duminica aceasta este închinată pocăinţei? Din două motive: 
> întâi, pentru pericopa evanghelică ce s-a citit şi care ne prezintă pocăința 
femeii celei păcătoase, şi, 
> în al doilea rând, pentru Sfânta Maria Egipteanca, pe care Biserica o 
prăznuieşte totdeauna în duminica a cincea a Postului Mare - o altă 
femeie păcătoasă, care s-a pocăit într-un chip exemplar şi pilduitor 
pentru noi toți. 


Aşadar, două femei desfrânate, cărora duminica de astăzi ne pofteşte să le 
urmăm exemplul de pocăință. 


Prima femeie este cea despre care aţi auzit în Evanghelie că, intrând lisus într-o 
zi în casa lui Simon Leprosul a venit şi aceasta şi, luând un vas de alabastru cu 
mir de mult preţ, pe când stătea la masă, s-a aşezat lângă EI şi a început să-i 
spele picioarele cu lacrimi şi să i le şteargă cu părul capului. Și îi sărută 
picioarele şi i le ungea cu mir. Şi văzând aceasta, fariseul Simon privea 
nedumerit la lisus şi gândea întru sine: „Acesta de-ar fi prooroc, ar şti cine e şi 
ce fel e femeia care se atinge de El, că este păcătoasă” (Lc. 7,39). Şi, 
cunoscând Domnul gândul lui ascuns, i-a spus: 


„Simone, am Să-ţi spun ceva. Învăţătorule, spune, zise el. Un cămătar avea 
doi datornici. Unul era dator cu cinci sute de dinari, iar celălalt cu cincizeci. 
Dar, neavând ei cu ce să plătească, i-a iertat pe amândoi. Deci, care dintre ei 
îl va iubi mai mult? Și a răspuns Simon: socotesc că acela căruia i S-a iertat 
mai mult. lar EL i-a zis: Drept ai judecat. Și întorcându-Se către femeie, a zis 
lui Simon: Vezi pe femeia aceasta? Am venit în casa ta şi apă pe picioare nu 
Mi-ai dat” - era obicei la evrei, pentru că se călătorea mult în sandale prin praf, 
ca oaspetelui, în semn de cinstire, gazda să-i ofere lighean şi ştergar ca să-şi 
spele picioarele, sau chiar să 1 le spele ea însăşi. Apoi a continuat lisus: Femeia 
aceasta însă, „cu lacrimi Mi-a udat picioarele şi le-a şters cu părul ei. Sărutare 
nu Mi-ai dat; ea însă de când am intrat, n-a contenit Să-Mi sărute picioarele. 
Cu untdelemn capul Meu nu l-ai uns; ea însă cu mir Mi-a uns picioarele. 
Drept aceea îţi spun: lertate Sunt păcatele ei cele multe, căci mult a iubit. lar 
cui se iartă puţin, puţin iubeşte. Și a zis ei: iertate îţi sunt păcatele! (....) 
Credinţa ta te-a mântuit, mergi în pace!” 


Și au rămas cu toţii uimiţi, întrebându-se: „Cine este Acesta Care iartă şi 
păcatele?” (Lc. 7, 40-50) Aceasta este pocăinţa femeii din pericopa evanghelică 
de astăzi. 


Cealaltă femeie desfrânată căreia i se face pomenire astăzi, Sfânta Maria 
Egipteanca, pe când era de numai 12 ani a plecat de acasă şi a petrecut vreme de 
17 ani în desfrânare, corupând pe mulți bărbaţi şi întinându-şi trupul în fel şi 
chip până când, ajunsă la Locurile Sfinte, la Ierusalim, a trăit o mare revelaţie, 
în urma căreia S-a schimbat cu totul. S-a întâmplat că, fiind în cetatea sfântă cu 
prilejul sărbătorii înălțărui Sfintei Cruci, a mers şi ea împreună cu toată 
mulțimea care se îndrepta către Mormântul Domnului, ca să sărute Lemnul 
Sfânt pe care a fost răstignit Hristos. ȘI, când să intre în biserica Sfântului 
Mormânt, o putere nevăzută a împins-o înapoi. S-a gândit că poate din cauza 
mulțimii care se îmbulzea nu poate intra şi a încercat din nou, dar, acelaşi 
„refuz”. Toţi intrau, numai dânsa era respinsă în chip miraculos să nu poată 


pătrunde în biserică. Şi gândindu-se atunci că pentru urâciunea faptelor ei a fost 
socotită nevrednică de a intra şi a săruta cu buzele ei spurcate lemnul preacinstit 
al Sfintei Cruci, a început să plângă, să se roage şi să se jure că dacă Dumnezeu 
o va primi şi pe ca să intre şi să se închine lemnului Sfintei Cruci, o va rupe 
pentru totdeauna cu păcatul şi va face ceea ce EI va rândui şi pentru ea. Şi 
rugându-se în felul acesta şi făcând promisiune sfântă, a treia oară, când a 


499. 


încercat să intre, a reuşit, pentru că „forţa aceea misterioasă” nu a mai oprit-o. 


A intrat în biserică, s-a închinat lemnului Sfintei Cruci şi odată ieşită, a simţit o 
chemare de neoprit către sihăstrie. A mers în pustia Iordanului şi a petrecut 47 
de ani în singurătate, în rugăciune, în post, în meditaţie sfântă, plângându-şi 
păcatele. Şi după această penitenţă, a vrut Dumnezeu să o descopere pustnicului 
Zosima, care i-a şi ascultat viaţa şi petrecerea ei şi s-a minunat constatând cum 
dintr-o desfrânată, prin post, rugăciune şi meditaţie sfântă, a ajuns această 
femeie ca, atunci când se ruga, să se ridice până şi cu trupul în văzduh, atât de 
mult i se induhovnicise trupul! Trupul, purificat şi spiritualizat de atâta 
petrecere sfântă, caută parcă să urmeze şi el sufletului ce se înălța în rugăciune 
dumnezeiască şi foc din cer se arată unindu-se cu ea. 


Iubiţi credincioşi, aceste două modele de femei de moravuri uşoare, cea din 
Evanghelie şi Sfânta Maria Egipteanca, ne încredinţează pe noi astăzi că nu 
există păcat care să biruiască puterea lui Dumnezeu; nu există fărădelege 
care să-L poată „răpi” pe Dumnezeu de la noi. Este, dacă vreţi, o „lecţie” 
pentru toţi aceia care gândesc - şi am auzit persoane spunând aşa: „Păi, la câte 
păcate am făcut eu, nu mă mai iartă pe mine Dumnezeu!” Blestemată 
resemnarea [din] această gândire, pentru că este un mod de a-şi semna singure 
sentinţa la iad. 


Cele două modele de astăzi ne arată tuturor că orice blestemăţie am săvârşi pe 
pământ, dacă vom înţelege să ne pocăim, să plângem, să venim la lisus aşa cum 
a venit femeia din evanghelie în casa lui Simon, Hristos nu „ne va scoate afară” 
(În. 6, 37). Nu a contat pentru ea că risca foarte mult intrând în casa unui om 
atât de important, pentru a-L întâlni pe Domnul. Nu s-a dat înapoi, cu toate că 
ştia că este o spurcată. A luat vasul de alabastru cu mir şi a mers să-şi prezinte 
„simbolic” jertfa sa, pe care Domnul nu numai că a primit-o, dar a şi lăudat-o 
fariseului bănuitor şi lipsit de ospitalitate. 


Înţelegem în duminica aceasta că orice am săvârşi pe pământ, orice păcat, 
orice răutate - există, totuşi, pocăință. Și să ştiţi că nu întâmplător abia ultima 
duminică a postului a fost consacrată pocăinţei, după ce mai întâi am fost 
invitaţi la credinţa dreaptă, la rugăciune, la jertfă şi la asceză. Aceasta pentru 
că, s-ar putea, credincioşi fiind şi lucrând virtuțile în „ogorul” acesta al Bisericii, 
să cădem şi noi uneori. Și, trebuie să fim încredinţaţi că nici o cădere a noastră 


nu poate alunga definitiv harul şi bunăvoința lui Dumnezeu de la noi. Ridicarea 
femeilor desfrânate de astăzi, până la a fi pictate pe pereţii bisericilor, ne arată 
că până şi cel mai nenorocit om poate ajunge în rândul sfinţilor, dacă va arăta 
pocăință şi dorinţă de îndreptare a acelora. 


Ce au făcut aceste femei de au putut ajunge din desfrânate, iată, pe paginile 
Sfintei Scripturi şi pe pereţii bisericilor? În primul rând, au venit la lisus; au 
venit la Dumnezeu. Femeia din Evanghelie a venit la lisus pe când era în 
casa lui Simon Leprosul, iar cealaltă a venit la Mormântul Lui, ca să se 
închine Sfintei Cruci. Au venit. E foarte important să venim la EI, pentru că cei 
mai mulți dintre cei care trăiesc departe de Dumnezeu refuză să vină, să se 
apropie de EI, să intre în biserică, să se închine Lui, să ia legătura cu EI, să 
creadă că mai au totuşi o şansă... 


Ce au mai făcut aceste femei? Au plâns. Femeia din Evanghelie a udat 
picioarele lui lisus cu lacrimile ei, iar Sfânta Maria Egipteanca „a lucrat 
pustiul cel neroditor cu curgerile lacrimilor” ei vreme de 47 de ani. Au plâns 
cu amar şi una şi cealaltă. 


Ce au mai făcut ele? Cea din Evanghelie a uns picioarele Lui cu mir, iar 
mirul închipuie jertfă. A adus un vas de alabastru cu mir de mare preţ lui 
Iisus ca jertfă, iar cealaltă, Maria Egipteanca, i-a adus jertfă lui Dumnezeu 
47 de ani petrecuţi în rugăciune, în post şi în meditaţie sfântă. Aşa se face că 
şi una şi cealaltă au fost preaslăvite de Dumnezeu. 


Cea din Evanghelie a fost dată ca exemplu fariseului Simon, care se aştepta să 
fie lăudat el de lisus pentru că L-a primit în casa sa, cealaltă a fost descoperită 
pustnicului Zosima care se rugase lui Dumnezeu să-i scoată în cale o astfel de 
persoană cu viaţă sfântă. Dându-i-o exemplu pe acea desfrânată lui Simon, lisus 
Hristos i-a arătat aceluia ce fel de „primire” aştepta de la dânsul!... I-a dat-o 
exemplu pe acea femeie care s-a reabilitat - „Jertate sunt păcatele ei cele 
multe, pentru că mult a iubit” (Lc. 7,47) - ca să-i arate lui şi nouă adevăratul 
model de „găzduire” a Lui. 


Cealaltă, Maria Egipteanca, a ajuns să fie pictată pe pereţii bisericilor, iar noi să 
ne închinăm ei, ca să înţelegem cu toţii că în Împărăţia lui Dumnezeu vor 
ajunge toţi oamenii, indiferent ce au făcut, dacă la un moment dat, într-o 
clipă importantă a vieţii lor înţeleg să termine cu păcatul, să se schimbe, să se 
transforme, Să devină sfinţi prin post, prin rugăciune şi jertfă, prin asceză - în 
scurte cuvinte, prin viaţă aleasă. Repet, nu există păcat care să ne poată 
despărți de Dumnezeu, dacă vom crede în El în loc să ne lăsăm pradă 
deznădejdii ori împietririi inimii! Orice am fi săvârşit, trebuie să punem punct, 
să mergem la preot pentru a ne spovedi, să ne plângem păcatul şi să punem 


început bun. Căci dacă desfrânata Maria Egipteanca a reuşit să „urce” pe pereţii 
bisericilor, zugrăvită ca sfântă, nu vom putea noi să ne dobândim măcar 
iertarea? Orice blestemăţie am săvârşi în viaţă, să-L convingem pe Dumnezeu 
să „nu ne lase în iad deşerţi”, ci să ne mântuiască după mare mila Sa şi să ne 
sălăşluiască şi pe noi în Împărăţia Cerurilor. 


Dragii mei, Duminica aceasta este, aşadar, invitaţie la pocăință, la încredere în 
bunăvoința şi milostivirea lui Dumnezeu, chiar şi atunci când valurile 
deznădejdii se abat asupra noastră atât de năprasnic, încât ne ispiteşte 
„vrăjmaşul” să gândim ca cei despre care am spus mai sus că greşesc, rostind 
blasfemii de genul: „am făcut prea multe păcate, nu ne mai poate ierta pe noi 
Dumnezeu!“. 


Cele două femei evocate astăzi ne încredinţează că putem ajunge la Dumnezeu 
până şi din groapa prostituţiei, a uciderii, sau mai ştiu eu ce alte orori am putea 
ajunge să săvârşim la un moment dat în viaţă. Avem sfinți şi dintre tâlhari 
ucigaşi: Sfântul Varvar Tâlharul şi Sfântul Moise Arapul, căpetenii ale tâlharilor 
care au ucis şi au jefuit, dar care, realizând adâncimea „prăpastiei” în care au 
căzut, schimbându-și viaţa, pocăindu-se şi plângându-şi păcatele, au ajuns până 
la urmă să fie înscrişi în calendar. 


Ce exemple mai concludente aşteptaţi, aşadar, cei care gândiţi, poate într-un 
moment de rătăcire a minţii: „nu mă mai poate ierta pe mine Dumnezeu”? Aţi 
întrecut-o cumva pe Maria Egipteanca sau pe femeia desfrânată din pericopa 
evanghelică de astăzi? Aţi comis crimele tâlharilor Varvar şi Moise Arapul? Ei 
bine, acestea şi mai mari decât acestea de am fi săvârşit, Dumnezeu este gata să 
ne arate şi nouă cel puţin tot atâta bunăvoință câtă le-a arătat acelora, iertându- 
ne şi pe noi, numai să arătăm pocăință, lacrimile, dorinţa de îndreptare şi 
determinarea pe care le-au avut ei. 


Să ne rugăm aşadar lui Dumnezeu ca oricând în viaţă, de se va întâmpla Să 
cădem într-un fel sau altul, să ne dăruiască şi nouă puterea şi determinarea 
pe care le-a dăruit-o acestor două femei date exemplu în duminica de astăzi. 
Să ne dăruiască şi nouă pocăinţa ca să putem să ne plângem păcatele, să ne 
îndreptăm şi Să rămânem în comuniune cu Dumnezeu, ca Să petrecem 
împreună cu EI şi aici pe pământ, dar mai cu seamă în Împărăţia Sa cea 
cerească intru vecii vecilor, 


Amin!” 


Ips Timotei - Nu știți ce cereţi. Priorităţile, acum, altădată... 


ți 
= op 


Timotei Prahoveanul, 
episcop-vicar 
al Arhiepiscopiei Bucureştilor 


Evanghelia Duminicii a S-a din Postul mare ne vorbeşte despre ultimul drum pe 
care Domnul l-a făcut în timpul activităţii Sale, împreună cu ucenicii, către Ce- 
tatea Sfântă. 


Pentru a treia oară anunţa apropiatele pătimiri pe care avea să le sufere pentru 
noi şi le-a spus ucenicilor că Fiul Omului va fi dat în mâinile arhiereilor, 
cărturarilor şi bătrânilor, care Il vor omori. 


Prima dată i-a anunţat pe ucenicii Săi după mărturisirea lui Petru la Cezareea, 
iar a doua oară, atunci când a coborât de pe Muntele Taborului şi mergea către 
Capernaum. 


Deşi ucenicii au auzit cuvinte pe care nimeni nu le-a auzit vreodată şi au văzut 
minuni de care nimeni nu s-a învrednicit, totuşi nu au înţeles deplin mesajul 
Mântuitorului. 


De aceea, când Mântuitorul le vorbea de pătimirile şi moartea prin care avea să 
treacă, doi dintre ucenici au cerut să stea de-a dreapta şi de-a stânga în Împărăţia 
Lui, neînţelegând că Mântuitorul nu era un împărat trecător, Împărăţia Lui fiind 
fără de sfârşit. Ucenicii au cerut ranguri și cinste, dar Mântuitorul le-a spus că 
între ei nu trebuie să fie o întâietate trecătoare. Cel care dorea să fie mai mare 
trebuia să fie slujitorul tuturor şi cel care dorea să fie în frunte, să-i slujească pe 


ceilalți, pentru că EI nu venise ca să 1 se slujească, ci ca să-Şi pună sufletul preţ 
de răscumpărare pentru mulți. 


Cuvintele Evangheliei sunt de mare folos în lumea de azi, când noi, oamenii, de 
multe ori nu ştim ce cerem. Cuvintele Mântuitorului: „Nu ştiţi ce cereţi”, se 
adresează nouă, tuturor. De multe ori, cerem lucruri mărunte, trecătoare, care nu 
au importanţă nici pentru viaţa de aici şi nici, mai ales, pentru cea de dincolo. 
Suntem preocupaţi de ranguri sociale, de lucruri care ne risipesc şi ne gândim 
foarte puţin sau deloc la lucrurile veşnice. 


Demnităţile nu se oferă celor care cer, ci celor care merită, care arată prin 
trăirea, lucrarea şi iubirea lor că dobândirea acestor ranguri i-ar onora. Obser- 
văm de foarte multe ori oameni aflaţi în demnități înalte, care nu le preţuiesc şi 
nu le îndeplinesc cum se cuvine. Cinstea şi respectul vin din priceperea şi hăr- 
nicia pe care le manifești în slujire, nu din funcții şi titluri care trec. 


Chiar dacă noi nu am avut privilegiul de a-L însoţi în drumul către Cetatea leru- 
salimului, ori de câte ori ascultăm cuvintele Mântuitorului Îl însoțim în drumul 
şi nădejdile noastre de a fi mereu împreună cu EI în Ierusalimul Ceresc. Trebuie 
să ne gândim la lucrurile importante pentru ca nu cumva Mântuitorul să ne 
spună şi nouă cum le-a spus ucenicilor: „Nu ştiţi ce cereţi”. 


De multe ori venim la biserică sau ne rugăm în grabă acasă, cerând lucruri 
mărunte, care ne privesc doar pe noi, şi rămânem atât de subiectivi, încât uneori 
ar trebui să ne ruşinăm de cererile pe care le adresăm Domnului. Este important 
ca, atunci când venim la biserică, să dorim cu stăruinţă să fim aproape de EI, să 
cerem iertarea păcatelor şi dobândirea Împărăției Lui. 


Duminica ce urmează ne învaţă că fiecare dintre noi are posibilitatea întoarcerii 
la Dumnezeu. Avem şansa unui nou început prin calea pocăinţei şi schimbării 
VIEţII. 


La acest popas duhovnicesc este amintită exemplara şi tulburătoarea pocăință a 
unei femei care şi-a trăit tinereţea în Alexandria, risipindu-şi viaţa în plăceri și 
păcate, departe de Dumnezeu. Cetatea unde s-au întâlnit oameni învăţaţi şi sim- 
pli, virtuoşi şi păcătoşi, care avea şcoli renumite şi mari dascăli ai Teologiei, a 
primit-o pentru un număr de ani pe Maria, numită mai târziu Egipteanca. Dru- 
mul ei de la păcat la virtute este pilduitor pentru întreaga istorie a Biserici. 


S-au păstrat multe exemple de întoarcere, mulți oameni care au cunoscut lumea 
păcatului şi apoi s-au întors la Dumnezeu, dar nu s-a mai întâlnit asemenea po- 
căinţă ca a Mariei Egipteanca, care s-a nevoit 47 de ani în adâncul pustiului. 


Sfântului Sofronie, patriarhul Ierusalimului, care a păstorit către jumătatea seco- 
lului al VII-lea (1634-1638), îi datorăm istorisirea şi consemnarea vieţii acestei 
femei din Alexandria, care a călătorit cu o corabie către Ierusalim şi nu a putut 
intra în Biserica Sfântului Mormânt pentru a se închina lemnului cinstite şi de 
viaţă făcătoarei Cruci a Domnului. A făgăduit că îşi va schimba viaţa, simțind 
că păcatele o împiedică să se apropie de Altarul în care Mântuitorul S-a jertfit. 
Încercase de mai multe ori să intre în biserică, dar o putere nevăzută o oprea. În 
acel moment a făgăduit că viaţa ei se va întoarce către lumină, părăsind întu- 
nericul faptelor de până atunci. 


De multe ori, şi noi făgăduim că ne vom întoarce la Dumnezeu, dar făgăduinţa 
rămâne fără consistenţă, nu o mai aplicăm în viaţa noastră şi nu împlinim gân- 
durile şi dorinţele de a ne întoarce către Dumnezeu. 


Maria Egipteanca a plecat către Valea Iordanului, unde erau mulți călugări care 
doreau o viaţă înaltă. 


Sfântul Sofronie ne spune că în timpul Postului mare, după prima săptămână, 
călugării plecau în pustie cu puţine finice, cu câteva pâini, pentru hrană, dorind 
să se roage mult, călătorind către adâncul pustiei pentru a avea timp de medi- 
tație şi linişte. Acolo unde ajungeau când se lăsa noaptea, se odihneau puţin pe 
pământ, iar în rest se rugau mult, gândindu-se la Dumnezeu făcut om, care a fost 
şi EI pelerin în lume. 


După mulţi ani, un călugăr pe nume Zosima, care dorea o viaţă îmbunătăţită 
duhovniceşte, a cerut semn de la Dumnezeu să întâlnească un om care l-ar putea 
impresiona prin lucrarea duhovnicească a vieţii lui. S-a dus la o mănăstire de pe 
Valea Iordanului şi a urmat aceeaşi nevoinţă ca a părinților din acea obşte. A 
plecat după prima săptămână a marelui Post în pustie şi a întâlnit, după multe 
zile de călătorie, o umbră de om care avea părul ca lâna, pielea înnegrită de 
arşiţa soarelui, pentru că nu mai purta haine de multă vreme şi nu se mai întâl- 
nise cu nici un om şi nici cu vreo vietate. Deşi I-a întâlnit prima dată pe Zosima, 
aceasta i-a spus pe nume şi l-a rugat să-i arunce o haină pentru că era goală şi se 
ruşina. I-a povestit tinereţea ei, cu păcate, dar şi şederea în pustie, cum 17 ani 
gândurile necuvioase au asaltat-o, luptându-se cu ea pentru cei 17 ani petrecuţi 
în depărtare de Dumnezeu şi apoi cum nu mai avea nevoie de hrană. Însuşi 
părintele Zosima a văzut-o cum se ridica de la pământ atunci când se ruga şi 
cum a trecut râul Iordanului ca pe uscat, înțelegând că viaţa unei femei care fu- 
sese păcătoasă s-a schimbat prin harul lui Dumnezeu şi prin lucrarea Lui, astfel 
încât aceasta a ajuns un adevărat dascăl al pocăinţei. 


După un an, cuviosul Zosima s-a întors şi a găsit-o moartă, aşezată pe pământ, 
cu o însemnare pe nisip, în care scria numele şi data în care se mutase la Dom- 


nul, chiar în ziua Sfintelor Pătimiri ale Mântuitorului Hristos. Acesta a îngropat 
trupul ei în pustie, cu ajutorul unui leu, întrucât el nu avea putere şi nici unelte 
cu ce să facă groapa în adâncul pustiului. „Dă ţărânii ţărâna şi pomeneşte-o pe 
roaba lui Dumnezeu, Maria, care s-a mutat în luna lui Farnuti, adică aprilie, 
chiar în ziua Sfintelor Pătimiri ale Domnului”. 


Care dintre noi are astfel de răbdare a pocăinţei îndelungate şi necunoscute de 
oameni, nemaiîntâlnind pe nimeni aproape 50 de ani? Cât de greu ne este acum 
să redescoperim retragerea sinelui în adâncul chiliei noastre. Nu avem duh de 
rugăciune, tăcere, smerenie, arătând astfel puţina noastră iubire față de Dumne- 
zeu şi puţina noastră dorinţă de a ne pocăi, întorcându-ne către EI. 


Adevărata pocăință nu se face cu zgomot mult şi nici în văzul lumii. Noi nu po- 
stim ca să spunem vecinilor sau dacă facem milostenie, nu trâmbiţăm ca să ştie. 
Faptele pocăinţei sunt fapte care trebuie să fie cunoscute numai de Dumnezeu. 
De aceea, Mântuitorul a şi spus: „Adevărat vă spun că îşi iau plata lor”, adică 
răsplată de la oameni pentru că doreau să fie lăudaţi de oameni. 


Învăţăm din viaţa cuvioasei Maria Egipteanca că adevărata pocăință se face în 
tăcere multă şi smerenie, raportându-ne la Dumnezeu şi niciodată la oameni. 
Maria Egipteanca se putea pocăi pe treptele unei biserici din Alexandria sau ale 
vreunei instituții din vestita cetate, dar a înţeles că pentru a fi aproape de Dum- 
nezeu nu trebuie să fii văzut şi răsplătit de oameni. Exemplara ei pocăință este o 
lecție pentru noi toţi şi ne ajută ca măcar în aceste ultime zile ale Sfântului şi 
marelui Post să luăm aminte, chiar dacă am cunoscut căderi și plăceri care îi 
amăgesc pe mulți. 


Intoarcerea ei a uimit şi firea îngerilor, după cum afirmă Sfântul Andrei Cri- 
teanul, în Canonul de pocăință care ne însoţeşte în acest răstimp. Aşadar, să fim 
atenți la priorități. Altădată, acum, cât mai avem răgaz... 


Ips Timotei - Smerenia şi iubirea, îndemnuri care aduc Viaţa veşnică 


Timotei Prahoveanul, 
episcop-vicar al Arhiepiscopiei Bucureştilor 


Apropierea de momentul sărbătorii Învierii Domnului ar trebui să reprezinte 
certitudinea că am mai urcat câte o treaptă duhovnicească și am biruit câte un 
gând rău. Faptele, postul, lacrimile și, în general, virtuțile înalte creştineşti sunt 
importante pentru noi toţi, împreună cu aducerea aminte a adevărului Pătimirilor 
Domnului. 


În drumul Său spre Pătimirea cea de bunăvoie, Domnul a fost umilit, arătând că 
mai mare dragoste decât aceasta nimeni nu are, ca sufletul lui să-şi pună pentru 
prietenii săi (loan 15, 13). Mântuitorul 1-a numit pe toţi ucenici, prieteni: nu vă 
mai zic slugi, căci sluga nu ştie ce face stăpânul său, ci v-am numit pe voi prie- 
teni, pentru că toate câte am auzit de la Tatăl Meu vi le-am făcut cunoscute 
(loan 15, 15). Nu a făcut ierarhizări între ei, nu a căutat să arate unuia atenţie în 
defavoarea celorlalți. 


Petru, care a fost nelipsit de Mântuitorul şi s-a bucurat de atenția şi prietenia 
Lui, în sensul înalt al cuvântului, avea să se lepede de El mai înainte de a cânta 
cocoşul de trei ori, spunând că nu Îl cunoaște (cf. Marcu 14, 30), iar Iuda l-a 
vândut pe 30 de arginţi, preţul celui prețuit, pe care l-au prețuit fii lui Israel 
(Matei 27, 9). Cum să primeşti o mână de arginţi pentru Cel care cuprinde în- 
treaga Creaţie, Universul, Lumea, pe Cel a cărui iubire de oameni nu poate fi 
tâlcuită în cuvinte? 


Ne aducem aminte mereu de cuvintele Mântuitorului rostite înainte de sfintele 
Lui Pătimiri, care erau foarte aproape. Domnul mergea în ultima Sa călătorie 
către Cetatea Ierusalimului. 


Primul lucru pe care ni-l descoperă Evanghelia Duminicii a S-a a Sfântului şi 
marelui Post este râvna Mântuitorului, oferită ca model tuturor. Era sârguința 
celor care veneau de departe pentru a fi prezenţi la sărbătorile mari în Templul 
de la Ierusalim, unde Dumnezeu îi binecuvânta, pentru că El îşi zidise acolo 
casă (cf. Pilde 9, 1), şi privea cu bunăvoință spre Templul din lerusalim, iar ru- 
găciunile făcute acolo erau ascultate ziua și noaptea (cf. 2 Paralipomena 6, 20). 


Aşadar, călătoria către lerusalim, la sărbătoarea Paştilor iudaice, este de fapt 
permanenta noastră călătorie către Domnul, care a zidit Biserica Lui (cf. Matei 
16, 18), căreia îi poartă de grijă (cf. 1 Petru 5, 7), făgăduind că va rămâne cu toți 
cei adunați în numele Lui, doi sau trei, cu ucenicii veniţi din iubire faţă de EI 
(cf. Matei 18, 20). 


Călătorind către Ierusalim, Mântuitorul le-a spus ucenicilor ce avea să 1 se în- 
tâmple. De ce le spune ucenicilor acestea? Pentru a-i pregăti. La fel s-a îtâmplat 
şi pe Muntele Taborului, când celor trei ucenici apropiaţi le-a descoperit slava 
Lui, ca atunci când Îl vor vedea batjocorit, nedreptăţit, scuipat şi umilit, să înţe- 
leagă că din iubire făcea acestea și că iubire mai mare ca a Lui niciodată nu a 
fost întâlnită. Știind dinainte, ar fi putut să renunţe la paharul amar al morții, 
dar, mergând de bunăvoie, a arătat că Se oferă pe Sine jertfă în ascultare desă- 
vârșită. 


Și au venit la EI Iacov şi loan, fiii lui Zevedeu, zicându-I: Învăţătorule, voim 
să ne faci ceea ce vom cere de la Tine. lar EI le-a zis: Ce voiţi să vă fac? lar ei 
I-au zis: Dă-ne nouă să şedem unul de-a dreapta Ta, şi altul de-a stânga Ta, 
întru Slava Ta. Dar lisus le-a răspuns: Nu ştiţi ce cereţi! Puteţi să beţi 
paharul pe care îl beau Eu sau să vă botezați cu botezul cu care Mă botez Eu? 
Iar ei I-au zis: Putem (Marcu 10, 35-39). 


Sfântul evanghelist Matei ne spune că maica celor doi a venit la Iisus, se poate 
însă ca apostolii să o fi pus mijlocitoare pe cea care era în grupul femeilor miro- 
nosiţe, şi purtau grijă de apostoli. Au venit la EI încercând să-l spună în par- 
ticular, nu de faţă cu ceilalți. Apostolii însă nu înțelegeau cuvintele pe care 
Mântuitorul le-a subliniat de mai multe ori. Erau prea grele, iar peste ei nu se 
pogorâse Duhul Sfânt, nu aveau încă deplina cunoaștere şi înțelegere. Credeau 
că EI va împărăți, mergând la Ierusalim, pentru că de multe ori au dorit mul- 
țimile să-L rânduiască Împărat. Mântuitorul a şi spus: Mă căutaţi nu pentru că 
aţi văzut minuni, ci pentru că aţi mâncat din pâini şi v-aţi săturat (loan 6, 26), cu 


alte cuvinte, nu din iubire şi nu pentru a dori binele, ci doar pentru că au văzut 
minuni ȘI au primit hrana necesară trupului. 


Fiii lui Zevedeu au cerut să stea de-a dreapta şi de-a stânga Lui în a Sa Impă- 
răție. Nu ştiţi ce cereţi, credeţi că Impărăţia Mea este vremelnică, de aceea şi 
vremelnică dregătorie doriți! 


Sfântul 'Teofilact, arhiepiscopul Bulgariei, ne spune: crucea o numeşte pahar. 
Era un pahar greu de băut, cu băutură amară. Ştim că atunci când 1 s-a oferit oţet 
amestecat cu fiere, Mântuitorul a refuzat. Paharul morţii era de fapt crucea. 


Rânduielile ritualice ale bătrânilor respectate cu stricteţe nu îngăduiau ca cineva 
să mănânce fără să se spele pe mâini. De aceea, ucenicii au fost şi certați de fari- 
sei în mijlocul unui lan de grâu că mâncau fără să-şi spele mâinile. Despre un 
astfel de botez au înţeles unii dintre ucenici, şi anume despre o spălare ritualică. 


A şedea de-a dreapta Mea sau de-a stânga Mea nu este al Meu a da, ci celor 
pentru care s-a pregătit. Oare stăpânul nu putea să ofere această şedere? Nu este 
vorba despre o şedere, ci despre o cinste prea mare. Nu este al Meu a da, are un 
înţeles aparte, spune Sfântul Teofilact al Bulgariei. Nu este al Dreptului Jude- 
cător a oferi în dar cinstea aceasta, pentru că nu ar fi drept, ci doar celor care s- 
au nevoit şi pentru care s-a gătit cinstea. Precum un împărat drept mergând la 
oricare luptă, apoi ar fi venit la el un oarecare prieten de-al lui şi i-ar fi zis dă-ne 
nouă cununile, Împăratul le-ar fi răspuns: nu este al Meu a da, ci de se va nevoi 
cineva a birui, aceluia i s-a gătit cununa. Cel care a mers la luptă primește, cel 
care a stat de-o parte sau care a rămas acasă nu poate fi încununat doar pentru că 
Îl cunoaște pe Împărat. 


Ne aducem aminte de apostolul Iacob, întâiul episcop al Ierusalimului, căruia i-a 
fost tăiat capul în Ierusalim în anul 45 d. Hr. pentru Domnul. Şi Sfântul apostol 
loan a mucenicit, a fost umilit, chinuit, lovit şi apoi exilat în Insula Patmos, dar 
vorbea celor care îi cereau cuvânt despre iubire. Nu mai putea spune nimic, 
ajunsese la o vârstă venerabilă. Întrebat despre ce le spunea Domnul când era 
împreună cu EI, loan le vorbea doar despre iubire. Nimic mai mult decât iubire, 
nimic mai presus. 


Ucenicii ceilalți s-au mâniat asupra celor doi. Nu de la început! Fiii lui Zevedeu 
au avut cu adevărat daruri și virtuţi, dar pentru ei înșiși au cerut cinste, ceilalți 
nu se mai bucurau şi nici nu-i mai cinsteau cu bună cuviință ca până atunci. Însă 
Mântuitorul i-a chemat la Sine şi le-a spus: Ştiţi că cei ce se socotesc cârmuitori 
ai neamurilor domnesc peste ele şi cei mai mari ai lor le stăpânesc. Dar între voi 
nu trebuie să fie aşa, ci care va vrea să fie mare între voi, să fie slujitor al vostru. 
Și care va vrea să fie întâi între voi, să fie tuturor slugă. Că şi Fiul Omului n-a 


venit ca să 1 se slujească, ci ca EI să slujească şi să-Şi dea sufletul răscumpărare 
pentru mulți (Marcu 10, 42-45). 


Tema slujirii este dominantă în această Sfântă Evanghelie. Ucenicii au înţeles ce 
le-a spus Domnul. Atunci în parte, iar după Înviere şi mai ales după Pogorârea 
Duhului Sfânt în Cetatea Ierusalimului au dobândit o altfel de vedere a lucru- 
rilor. S-au străduit să fie slujitori, cum le-a poruncit Domnul. Bucuria care le-o 
făcuse Învățătorul când a luat vasul cu apă şi le-a spălat picioarele, la început, 
înfricoşându-se şi unii chiar refuzând, a fost cea mai înaltă pildă de slujire pe 
care Domnul Slavei, cel prea mărit de îngeri, după ce S-a făcut Om, a arătat-o 
model celorlalți. Slujirea a devenit preocuparea de căpătâi a apostolilor, care au 
mers până la marginile lumii. Au slujit înaintea celor mulţi, arătând prin cuvinte 
şi fapte, prin minuni (uneori şi umbra care trecea peste cei bolnavi îi vindeca), 
după trecerea timpului au înţeles cuvintele Mântuitorului. 


Slujirea nu a celor mai mari decât tine, ci a celor smeriţi, atenția arătată lor, grija 
pentru cel pe care nu-l mai slujeşte nimeni. Dacă oamenii nu-L vor sluji, Dom- 
nul Însuși va veni să-i slujească. 


Ne aducem aminte de tainica slujire a Mântuitorului faţă de un om care de 38 de 
ani aştepta tulburarea apei la Vitezda. Nu avusese privilegiul să fie vindecat, 
pentru că altul intra în scăldătoare înaintea lui. Însă Domnul a venit la el şi i-a 
slujit, făcându-l sănătos, arătând că atunci când oamenii nu sunt în preajmă, 
Dumnezeu Însuşi coboară la omul aflat în suferință. 


Evanghelia Duminicii a S-a din marele Post este deosebit de grăitoare. Ne în- 
deamnă la o luptă continuă pentru dobândirea Împărăției lui Dumnezeu. Nu 
avem nevoie de zavistia oamenilor, care oricum nu apreciază talanții primiţi de 
la Dumnezeu. De obicei ne întâlnim cu atitudini făţarnice, neprincipiale. Dom- 
nul însă va pune de-a dreapta şi de-a stânga pe cei buni la inimă şi sinceri, 
amintind că în Împărăţia Lui nu au primit întâietate fiii lui Zevedeu, deşi erau 
apropiați Mântuitorului, ci mai degrabă un tâlhar, care a avut puterea să recu- 
noască că Cel răstignit lângă el era Împărat şi a dorit să fie şi el pomenit întru 
Împărăţia Lui. 


Așadar, fiii lui Zevedeu au fost refuzați, iar tâlharul a dobândit cel dintâi Raiul. 
Astăzi vei fi cu mine în Rai (Luca 23, 43). Un tâlhar aşezat de-a dreapta Răstig- 
nirii Mântuitorului a primit ceea ce alţii au cerut, grăbindu-se şi arătând nepu- 
tinţele firii omeneşti. 


Evanghelia ne îndeamnă stăruitor la smerenie, luarea ştergarului şi slujirea 
aproapelui. Domnul a arătat prin gesturile Lui iubirea şi slujirea, care sunt de 
fapt îndemnurile acestui moment din Sfântul şi marele post al Paştilor. 


Ips Timotei - Un model de pocăință, răscolitor peste veacuri, actual și 
dătător de nădejde 


Timotei Prahoveanul, 
episcop-vicar al Arhiepiscopiei Bucureştilor 


Sfântul Sofronie, patriarhul Ierusalimului, ne-a oferit o istorisire plină de învă- 
ţături profunde pe care, după cum mărturisea, a aflat-o de la un sfințit bărbat, 
deprins din copilărie să spună şi să împlinească cele dumnezeieşti. 


Într-una dintre mănăstirile Palestinei se afla un monah plin de nevoinţe și fapte 
virtuoase, cu numele Zosima. Despre el viitorul patriarh al Ierusalimului a spus 
că avea râvnă pentru orice fel de rânduială pustnicească, nu doar că păzea rân- 
duiala celor care se nevoiseră mai înainte, ci el însuşi izvodise alte nevoințe, 
prin care se străduia să-şi supună trupul Duhului. 


Mulţi dintre monahii mănăstirilor învecinate veneau la el pentru a fi povăţuiți 
întru înfrânare şi lucrarea faptelor bune. Bătrânul a fost învrednicit de multe 
descoperiri dumnezeieşti. Avea însă un gând ascuns care îl frământa: „Se află 
oare vreun monah pe pământ care poate să mă înveţe un chip pustnicesc pe care 
să nu-l cunosc?” 


Atunci i s-a arătat cineva, spunându-i: „Te-ai nevoit cât era cu putinţă unui om, 
întrucât nu este nimeni dintre oameni care să fie desăvârșit, dar lupta ce urmea- 
ză este mai mare decât cea dusă până acum. De aceea du-te la o mănăstire care 
se află lângă râul Iordanului...” 


Bătând la poarta mănăstirii, i-a ieşit în întâmpinare un monah care l-a dus la 
stareţ, iar Zosima a făcut metania obişnuită: „De unde vii frate şi pentru care 
pricină te afli la noi, nişte călugări sărmani?” 


EI a răspuns: „Să-ţi spun de unde am venit nu mi-e de folos, dar pentru folosință 
am venit”. 


Starețul 1-a spus: „Frate, Dumnezeu este singurul care vindecă neputinţa ome- 
nească, şi pe tine, şi pe noi ne va învăţa voia Lui şi ne va îndruma să facem cele 
ce se cuvin”. 


A rămas acolo Zosima, în mănăstire, văzând pe călugări strălucind în fapte și 
contemplaţie. Cântarea lor era necontenită, privegherea tot timpul nopţii, iar în 
mâini aveau neîntrerupt lucrul, rostind psalmi şi rugându-se neîncetat. Cuvânt 
deşert nu era printre ei, nu era preocupare pentru grijile lumești, se străduiau ca 
fiecare să fie mort cu trupul, după cum au şi murit o dată şi nu mai trăiesc pen- 
tru lume. 


Zosima s-a întărit sufletește și, după ce au trecut multe zile, s-a apropiat timpul 
pregătirii pentru Sfântul și marele Post, când monahii se nevoiau pentru dumne- 
zeiasca Pătimire şi pentru cinstirea Învierii lui Hristos. Porţile mănăstirii nu erau 
deschise niciodată, pentru a nu crea monahilor tulburare. 


Locul era pustiu, iar unor monahi din vecinătate le era anevoie să ajungă acolo, 
din cauza drumului necunoscut şi greu de străbătut. 


În mănăstire era un obicei: după întâia săptămână a Postului mare, duminica, se 
săvârşea Sfânta Liturghie şi toți se împărtăşeau cu Preacuratele şi de viaţă Fă- 
cătoarele Taine, apoi se strângeau în biserică și, îmbrăţișându-se unii pe alții, 
cereau binecuvântare şi se deschideau porțile mănăstirii, iar monahii se retră- 
geau în adâncul pustiului să petreacă perioada Sfântului şi marelui Post în isihie, 
unde cântau: „Domnul este luminarea mea şi Mântuitorul meu, de cine mă voi 
teme?” Lua fiecare cele de trebuință: smochine, curmale, legume uscate, pâine, 
iar unii plecau doar cu rasa şi se hrăneau cu ierburile şi rădăcinile pustiului. 


După ce treceau Iordanul, se despărțeau unii de alţii. Pustiul, fund mare, nu se 
întâlneau şi petreceau până în zilele dinaintea sărbătorii Invierii Mântuitorului. 


Sfântul Sofronie menţionează faptul că fiecare se întorcea cu ce agonisea, având 
rod al ostenelilor conştiinţa, care arăta cum a lucrat şi ce nevoinţe a adunat, pen- 
tru a plăcea lui Dumnezeu, nu oamenilor. 


Intr-o astfel de atmosferă, Zosima a trecut lordanul, rugându-se şi făcându-şi ca- 
nonul, iar noaptea dormea întins pe pământ. 


A mers cale de vreo 20 de zile. Într-o zi, pe când privea la cer, a văzut, ca o um- 
bră, trupul unui om. Mai întâi s-a speriat, dar apoi a observat aievea o femeie cu 
trupul gol, neagră la trup, părul capului fiind alb ca lâna. 


Zosima a alergat către acea făptură, pentru a vedea cine este, dar aceasta a fugit, 
îndreptându-se spre adâncul pustiei. Cu lacrimi şi cuvinte din inimă îi spunea: 
„Pentru ce fugi de mine, un bătrân păcătos?” Oprindu-se departe de Zosima, 
într-un loc de unde putea totuşi să fie văzută, femeia i-a spus câteva cuvinte, ro- 
stindu-i numele, deşi nu-l întâlnise niciodată: „lartă-mă, dar nu pot să mă întorc, 
nu mai am haine. De aceea, aruncă-mi rasa cu care eşti îmbrăcat şi apoi am să 
mă întorc să primesc binecuvântarea ta”. Atunci, Zosima a rămas cutremurat şi 
cuprins de uimire. Ce a urmat a fost un lucru minunat: fiecare cerea bine- 
cuvântare celuilalt, iar femeia spunea: „ie ţi se cuvine să binecuvântezi”. 


Zosima a fost martorul unei experienţe ne mai întâlnite: în timp ce se ruga, fe- 
meia se înălţase la un cot (44,5 cm) de la pământ, stând în văzduh. Bătrânul se 
întreba dacă nu cumva este un duh necurat. Cunoscându-i gândul, i-a spus: 
„Pentru ce te tulbură gândurile şi te sminteşti cu privire la mine, că sunt duh şi 
că mă prefac că mă rog? Fii deplin încredinţat, omule, că femeie păcătoasă sunt 
şi am fost întărită cu Sfântul Botez. Nu sunt duh, ci pământ și ţărână şi, într-un 
cuvânt, trup care n-a gândit nimic duhovnicesc”. 


A urmat o tulburătoarea mărturisire a femeii care petrecuse în pustie aproape ju- 
mătate de veac. Dar i-a zis dintru început: „Mă rușinez să-ţi spun necuviința 
faptelor mele. lartă-mă, pentru Domnul. Dar de vreme ce ai văzut trupul meu 
gol, atunci să-ţi dezgolesc şi faptele mele, ca să cunoşti de câtă neruşinare este 
plin sufletul meu. Nu din pricina de a nu mă lăuda, după cum socoteai, n-am 
voit să-ți istorisesc faptele mele, căci cu ce am a mă lăuda eu, care am fost vas 
ales diavolului? Ştiu însă că, dacă voi începe să-mi povestesc viaţa, vei fugi de 
mine, cum fuge cineva de şarpe, şi nu vei suferi să auzi faptele nebune săvârşite 
de mine. Ţi le spun, fără să las ceva deoparte. Dar mai întâi, te jur, să nu înce- 
tezi de a te ruga pentru mine, ca să găsesc milă în ziua judecății”. 


Sfânta Maria Egipteanca, născută în Egipt (445), a părăsit la 12 ani casa părin- 
tească şi a trăit 17 ani în desfrânări. Împinsă de patimi, a plecat la Ierusalim, la 
vârsta de 29 de ani, cu o corabie, împreună cu mulți bărbaţi care mergeau la 
sărbătoarea Înălţării Sfintei Cruci. Nu avea bani de drum, nici hrană, dar se ho- 
tărâse să-şi ofere trupul, chiar pe corabia care mergea spre Ierusalim, în locul 
costurilor necesare călătoriei. 


I-a mărturisit bătrânului Zosima că nu exista chip de păcat din cele ce se pot 
spune pe care să nu-l fi făcut. Şi se minuna: „Cum de nu a înghițit marea nele- 
giuirea ei?” 


Când au ajuns la Ierusalim, de sărbătoarea Înălţării Sfintei Cruci, toţi alergau să 
intre în biserică. La fel a făcut şi ea, dar o putere dumnezeiască a împiedicat-o. 
Cu greu a înţeles că păcatele ei multe sunt cele care i-au împiedicat intrarea. A 
început să plângă, să se tânguiască, din adâncul inimii, şi să se roage cu lacrimi 
Maicii Domnului. 


A mărturisit în faţa icoanei pururea Fecioarei nevrednicia ei, cerând să-i deschi- 
dă uşa spre a se închina Sfintei Cruci, făgăduind că se va lepăda de lume şi de 
păcat şi va începe o viaţă nouă. După această rugăciune, nimeni nu a mai împie- 
dicat-o să ajungă în biserică. Fiind învrednicită să vadă Făcătoarea de viaţă 
Cruce, s-a aruncat la pământ, închinându-se în acel loc cu lacrimi şi rugăciuni 
fierbinți. 


A cerut să fie îndrumată și a auzit din depărtare un glas: „Dacă vei trece lor- 
danul, bună odihnă vei găsi”. S-a rugat Maicii Domnului spunându-i: „Stăpână, 
Stăpână, nu mă părăsi!”. A primit de la cineva milostenie trei monede şi a între- 
bat care este calea ce duce către Iordan, călătorind într-acolo. A trecut Iordanul, 
la biserica Sfântului loan Botezătorul, unde s-a împărtășit cu Sfintele Taine, 


retrăgându-se apoi în pustie pentru 47 de ani, așteptând pe Dumnezeu, care 
doreşte „ca tot omul să se mântuiască şi la cunoştinţa adevărului să vină” (| 
Timotei 2, 4). 


Timp de 17 ani, în pustiu s-a luptat cu poftele nebuneşti, ca şi cu nişte fiare săl- 
batice. Dorea băutură de vin, dar nici apă nu găsea, gânduri necuviincioase o 
urmăreau, iar ea se arunca cu faţa la pământ şi plângea, udând pământul cu la- 
crimi, cerând ajutor de la Maica Domnului şi luptându-se din toată inima. Măr- 
turisea că Maica Domnului a fost lângă ea, călăuză pe drumul pocăinţei. Îmbră- 
cămintea pe care o avea când a venit în pustiu s-a rupt. De aceea a suferit din 
pricina frigului, dar şi a căldurii, arzând ori îngheţând, tremurând de multe ori, 
căzând la pământ şi rămânând nemişcată, aproape fără suflare. Vorbea din 
Scriptură, din cărțile lui Moise, din lov şi Cartea Psalmilor, toate acestea ca dar 
al lui Dumnezeu, neîntâlnind fiare sălbatice, nici oameni, în răstimpul petrecerii 
prin pustiu. 


Zosima s-a minunat când a auzit acele cuvinte. La rugămintea Mariei de a veni 
şi în anul următor, aducând cu el Sfintele Taine, pentru a o împărtăşi, Zosima şi- 
a plecat genunchii şi a făgăduit că revine, binecuvântând pe Dumnezeu. Apoi s- 
a întors în mănăstire. Când s-a apropiat timpul întâlnirii, a luat într-un potir 
Preacuratul Trup și Cinstitul Sânge al Domnului, iar într-un paner a aşezat smo- 


chine, curmale şi linte muiată în apă, mergând pe malul Iordanului, în locul pre- 
stabilit. 


Femeia a venit însemnând cu semnul Sfintei Cruci apa Iordanului şi a păşit pe 
deasupra apelor. Bătrânul, după ce s-a rugat împreună cu ea, a împărtăşit-o cu 
Sfintele Taine şi i-a făgăduit să se reîntâlnească în acelaşi loc. 


După trecerea unui an, Zosima s-a dus din nou în pustie, căutând locul în care se 
despărțise de cuvioasa nevoitoare. Neobservând nimic, cu multe lacrimi s-a ru- 
gat spunând: „Arată-mi, Doamne, comoara pe care ai ascuns-o în pustie, arată- 
mi pe îngerul în trup de care nu este vrednică lumea”. În apropiere, într-un loc 
care părea a fi albia unui râu, a descoperit trupul mort al cuvioasei, aşezat cu 
fața spre răsărit. 


Istorisirea ne spune că Zosima a spălat cu lacrimi picioarele ei, iar apoi s-a în- 
trebat: „Se cuvine oare să îngrop trupul cuvioasei?” şi tocmai atunci a găsit o 
însemnare scrisă pe pământ: „Îngroapă în acest loc trupul smeritei Maria. Dă ţă- 
râna ţărânei şi te roagă Domnului pentru mine, ceea ce am răposat în luna lui 
Farmutie, după egipteni, în grecește Aprilie întâi, în chiar noaptea Mântui- 
toarelor Pătimiri ale lui Hristos”. 


Cu minunată lucrare și cu ajutorul unui lemn, a săpat o groapă, fiind însoțit 
chiar de un leu care se afla în apropiere. După ce i-a îngropat trupul cuvioasei, 
cu multe lacrimi, s-a întors la chinovie și a povestit monahilor, fără să ascundă 
nimic din cele văzute şi auzite, încât toţi se minunau de mărețiile lui Dumnezeu. 


Istorisirea ne spune că Zosima s-a săvârşit în acea mănăstire, la vârsta de 100 de 
ani. 


La final, patriarhul Sofronie mărturisește: „Eu ceea ce am auzit prin viu grai fac 
cunoscut prin istorisirea scrisă. Se poate întâmpla ca şi alții să fi scris viaţa 
cuvioasei, negreșit mai strălucit decât mine. Am scris-o după puterea mea. N- 
am voit să prefer altceva decât adevărul...” 


Istorisirea vieţii cuvioasei Maria Egipteanca este cutremurătoare şi arată drumul 
de la păcat la virtute, de la fapte ale întunericului la faptele luminii. Este mai 
mult decât evidentă lucrarea lui Dumnezeu în viața oamenilor, a celor de demult 
şi a celor mai aproape de noi, care au căutat milostivirea Lui şi au regăsit dru- 
mul de întoarcere către Dumnezeu, oricât de departe ar fi fost plecaţi în lumea 
păcatului. 


In Postul Sfintelor Paşti, exemplul de pocăință al cuvioasei Maria Egipteanca se 
adresează şi celor a căror viață a fost asemenea ei, sau au rămas în întunericul 
indiferenţei şi al săracelor trăiri. 


Viaţa cuvioasei Maria Egipteanca scrisă de Sfântul Sofronie, patriarhul lerusa- 
limului, se citeşte în întregime la Denia Canonului mare, din săptămâna a S-a a 
Postului Păresimilor, iar amintirea pocăinţei ei se prăznuieşte în Biserica Orto- 
doxă la 1 aprilie și în Duminica a S-a a Sfântului şi marelui Post. 


Preafericitul părinte patriarh Daniel - Predică la Duminica a V-a din 
Postul mare - De la păcatul ucigător la sfinţenia dătătoare de viaţă 


Duminica a V-a din Sfântul şi marele post al Paştilor este numită şi Duminica 
Sfintei cuvioase Maria Egipteanca, pentru că această sfântă cuvioasă, deşi este 
pomenită în ziua de 1 aprilie, este prăznuită şi în Duminica aceasta, ea fiind o 
icoană sau o pildă a pocăinţei şi a înnoirii duhovniceşti a omului prin 
smerenie şi prin post. 


Evanghelia Duminicii a V-a din Postul mare ne arată că Mântuitorul prevesteşte 
moartea şi Învierea Sa. EI iniţiază pe ucenicii Săi în taina sfintelor Sale Patimi 
sau Pătimiri, pricinuite de păcatele oamenilor. Pe de altă parte, vedem însă că 
ucenicii Săi, care erau oameni simpli, pescari, nu puteau înţelege de la început 
taina Patimilor, Morţii şi Învierii Mântuitorului, ci în mod treptat. Vedem în 
comportamentul ucenicilor Lui firea noastră omenească, cu slăbiciunile ei şi 
cu ispitele care vin asupra ei. Dar, în acelaşi timp, 


Pofta de slavă deşartă se vindecă prin smerenie 


Mântuitorul lisus Hristos a prevestit faptul că Fiul Omului, adică EI Însuşi, va 
merge la Ierusalim, iar acolo mai-marii cărturarilor şi ai fariseilor ÎL vor osândi 
la moarte şi Îl vor da în mâna autorităţilor romane ale trupelor de ocupaţie din 
Țara Sfântă, care Îl vor batjocori, ÎL vor scuipa, Îl vor biciui şi-L vor omorî. 
Apoi, Hristos Domnul adaugă: dar după trei zile EI va învia”. Deci 
Mântuitorul nu desparte suferinţele Sale şi Moartea Sa de taina Învierii Sale. Cu 
alte cuvinte, EI ne arată că 


Pe când însă vorbea El despre faptul că va merge în Ierusalim, ca să îndure 
suferinţe multe, doi dintre ucenicii Săi, lacov şi loan, fiii lui Zevedeu, aveau 
impresia că lisus vorbeşte despre o împărăție lumească în locul celei romane. 
Mântuitorul îi lasă pe cei doi ucenici să spună ceea ce doresc ei, iar apoi îi 
mustră şi îi îndreaptă pe ei şi pe ceilalți ucenici. De fapt, Iacov şi loan, fiii lui 
Zevedeu, au cerut Mântuitorului ceva pământesc, o slavă trecătoare sau o 
onoare deşartă din lumea aceasta, şi anume să stea de-a dreapta şi de-a stânga Sa 
în slavă. lar Mântuitorul le spune: “Nu ştiţi ce cereți”. Prin aceasta vedem că El 
îi corectează, deoarece ei se gândeau la o împărăție politică, o stăpânire 
lumească. Apoi, lisus îi întreabă: “Puteţi să beţi paharul pe care-l beau Eu 
Sau să vă botezați cu botezul cu care Mă botez Eu?” lar ei au răspuns: 
“Putem”, 


Dar ce este paharul despre care vorbeşte Mântuitorul în Evanghelia de astăzi 
şi ce este botezul despre care vorbeşte El? Sfinţii Părinţi ai Bisericii au tâlcuit 
cuvintele acestea astfel: botezul despre care vorbeşte lisus este botezul 
suferinţei şi sângelui din timpul Patimilor Sale, culminând cu răstignirea Sa 
pe Cruce; iar paharul pe care Mântuitorul urmează să-l bea este însăşi 
moartea Lui, după cum se vede în rugăciunea Sa din grădina Ghetsimani, când 
zice: “Părinte, dacă se poate să treacă paharul acesta de la Mine, dar nu 
precum voiesc Eu, ci precum voieşti Tu”. lisus Se referea la propria Sa moarte. 


Cei doi ucenici, lacov şi loan, poate neştiind ce spun, au răspuns: 'Da, putem. 
Atunci Mântuitorul a profeţit: 'Paharul pe care-L voi bea Eu îl veţi bea şi voi şi 
botezul cu care Mă voi boteza Eu vă veţi boteza şi voi”. Într-adevăr, aşa s-a 
întâmplat mai târziu. Sfântul Iacov, ruda Domnului, a gustat paharul morţii când 
a primit moarte mucenicească, fiind ucis cu sabia de către regele Irod, iar de 
botezul suferințelor s-a împărtăşit Sfântul loan Evanghelistul, pentru că a fost 
exilat în insula Patmos de către împăratul Domeţian în timpul persecuțiilor 
romane împotriva creştinilor, la sfârşitul secolului |. 


În continuare, Mântuitorul le-a spus celor doi ucenici ai Săi că onoarea de a sta 
cineva de-a dreapta şi de-a stânga Sa nu se obţine la cerere, nu este un drept al 
cuiva care se consideră el însuşi vrednic de această onoare, ci este un dar al lui 
Dumnezeu pentru cei pe care EI îi consideră vrednici. Deci ru simpla întâlnire 
personală cu lisus aduce cuiva Slava, ci smerenia şi vrednicia faptelor bune. 
Mântuitorul nu dăruieşte cuiva Slava cerească doar pentru că acela L-a 
cunoscut personal sau făcând parte dintre rudele Sale se consideră vrednic de 
onoare, ci Slava cerească se dăruieşte celor pe care Dumnezeu îi consideră 
vrednici întrucât au credinţă multă şi smerenie adâncă. Dumnezeu nu face 
favoruri celor ambiţioşi şi mândri, ci dăruieşte har celor smeriţi şi împlinitori 
ai voii Lui. 


Evanghelia ne mai arată că ceilalţi ucenici s-au mâniat văzând că fraţii lacov şi 
loan caută onoruri pentru a fi deasupra celorlalţi. Mânia celorlalți ucenici este o 
mânie amestecată cu invidie. Ei s-au mâniat, pentru că au devenit invidioşi. 
Vedem aici cum unii, în căutare de slavă deşartă, produc altora invidie şi 
mânie. Însă 

i-a chemat la El pe toţi ucenicii şi le-a spus că în 
gândirea lumească întâietatea este înţeleasă ca stăpânire sau dominație peste 
alții, dar ucenicii lui Hristos trebuie să înţeleagă întâietatea sau conducerea 
altora ca fiind slujire în folosul tuturor. 


Cu cât iubim mai mult pe Dumnezeu prin rugăciune smerită şi pe 
semenii noştri prin fapte bune izvorâte din iubire milostivă, ajutându-i, cu atât 
suntem mai plăcuţi lui Dumnezeu. 


Logica puterii şi logica slujirii 


Evanghelia se încheie astfel: “Căci şi Fiul Omului n-a venit ca să 1 se 
slujească, ci ca El să slujească şi să-şi dea sufletul răscumpărare pentru 
mulți” (Marcu 10, 45). Aici tâlcuitorii Sfintelor Evanghelii remarcă faptul că 
Mântuitorul nu a zis pentru toţi oamenii, deşi, desigur, El a murit pentru 
întreaga umanitate, ci a zis doar pentru mulţi, deoarece mulți, însă nu toţi, vor 
crede în numele Lui, vor împlini poruncile Lui şi se vor mântui. 

Noi contribuim la mântuirea oamenilor dacă îi 
ajutăm să iubească pe Dumnezeu şi pe semenii lor. 


Din Evanghelia de astăzi, învăţăm că şi noi, ca odinioară ucenicii Domnului, 
suntem adesea confruntaţi cu ispita slavei deşarte, cu dorinţa de întâietate, de a 
fi mai apreciaţi decât ceilalți oameni. lar această dorință pătimaşă trezeşte în 
alții alte patimi, şi anume invidie şi mânie. Astfel, slăbeşte comuniunea de 
iubire dintre oameni şi se deteriorează relaţiile adevărate de frățietate dintre ei. 
Însă Mântuitorul arată că iubirea smerită faţă de semeni şi ajutorarea sau 
slujirea lor constituie calea care duce la mântuire, la unirea omului cu 
Dumnezeu şi la bucuria armoniei din comunitatea umană. Prin urmare, orice 
onoare adevărată provine din calitatea cuiva de slujitor smerit sau ajutător 
milostiv al semenilor săi, indiferent de mărimea rangului pe care-l are în 
comunitate sau în societate. 


Evanghelia ne cheamă să respingem ispita slavei deşarte prin smerenie, prin 
pocăință şi post, prin mărturisirea păcatelor şi prin împăcare cu cei pe care i- 
am Supărat, prin milostenie şi fapte de slujire a celor neglijaţi şi neajutoraţi de 
cei din jurul lor. 


Pocăinţa, postul şi rugăciunea ajută pe cei păcătoşi să devină sfinţi 


În această zi numită şi Duminica Sfintei cuvioase Maicii noastre Maria 
Egipteanca facem pomenirea ei, pentru că ea este un model de pocăință pentru 
toți oamenii. A trăit în a doua jumătate a secolului al IV-lea şi începutul 
secolului al V-lea. A trecut la Domnul în anul 431, în timpul împăratului 
Teodosie cel Tânăr. A fost o fată frumoasă, însă frumuseţea ei i-a adus multe 
ispite, încât a căzut în multe păcate trupeşti, chiar şi în timpul călătoriei sale 
spre "Țara Sfântă. Dar când a voit ea să intre în biserica Sfântului Mormânt din 
Ierusalim, o mână nevăzută a oprit-o să intre în sfântul lăcaş. Atunci a înţeles că 
viaţa ei era prea păcătoasă ca să poată intra în biserică şi a hotărât să meargă în 
pustia Iordanului pentru a se pocăi de păcate. Acolo a petrecut 47 de ani în post 
şi rugăciune, în pocăință şi în multe nevoinţe duhovniceşti. Astfel, a ajuns la 
o mare Sfinţenie, iar când se ruga se umplea de lumină şi se ridica de la 
pământ, pentru că devenise mai mult duh decât ţărână. 


Însă, cu un an înainte de moartea sa, taina vieţii ei a fost descoperită unui 
părinte duhovnicesc, şi anume cuviosului Părinte Zosima, care, prin lucrarea lui 
Dumnezeu, a găsit-o în pustie, a spovedit-o, a aflat istoria vieţii ei, a împărtăşit- 
0, iar apoi cuvioasa Maria Egipteanca l-a rugat pe cuviosul Zosima ca în anul 
următor, la aceeaşi vreme, să vină din nou, pentru că ea va muri atunci. Aşadar, 
ea şi-a prevăzut şi prevestit ziua morții. Într-adevăr, Sfânta cuvioasă Maria 
Egipteanca a trecut la Domnul în anul următor, după cum prevestise. Acelaşi 
Cuvios Părinte Zosima a îngropat-o şi a povestit multora viaţa ei. lar mai târziu, 
în secolul al VII-lea, Sfântul Sofronie, patriarhul Ierusalimului, a scris Viața 
cuvioasei Maria Egipteanca, pe care Biserica a inclus-o în cartea Triodul. 


Sfânta cuvioasă Maria Egipteanca (pomenită la 1 aprilie) arată cât de 
minunat poate lucra harul lui Dumnezeu în omul care se pocăieşte. 
Pomenirea ei se face în Duminica a V-a din marele Post începând cu secolul al 
XI-lea, iar cultul ei este atestat deja înainte de publicarea Vieţii ei, scrisă de 
Patriarhul Sofronie al Ierusalimului. 


Cu alte 


În cântările Triodului din Duminica a V-a a Postului mare, Sfânta cuvioasă 
Maria Egipteanca, ca urmare a convertirii ei duhovniceşti prin pocăință, este 
numită “înger în trup”, deoarece şi-a răstignit patimile trupeşti şi a ajuns la 
învierea sufletului din moartea păcatului, sfinţindu-şi Sufletul şi trupul cu 
ajutorul dumnezeiescului har: “Neştiind dumnezeieştile porunci, ai întinat 
chipul cel dumnezeiesc; dar prin dumnezeiască purtare de grijă, iarăşi l-ai 
curăţit îndumnezeindu-te, cuvioasă, prin faptele tale cele de sfinţire?. 


Ca şi Duminica Sfântului loan Scărarul, Duminica cuvioasei Maria Egipteanca 
ne pregăteşte să înaintăm duhovniceşte spre Sâmbăta lui Lazăr, Duminica 
Floriilor şi Săptămâna Sfintelor Patimi ale Domnului, pentru a intra apoi în 
lumina Sfintelor Paşti, spre slava lui Dumnezeu şi bucuria tuturor. 


Amin! 


(Text publicat în volumul “Foame şi sete după Dumnezeu”, Editura 
BASILICA, Bucureşti, 2010, revizuit de autor în anul 2011.) 


„Să transformăm starea de izolare într-o lucrare folositoare, spirituală” 


Arhid. Ştefan Sfarghie 


În Duminica a 5-a din Postul mare (a Sfintei cuvioase Maria Egipteanca), Prea- 
fericitul părinte patriarh Daniel a rostit un cuvânt de învăţătură în Paraclisul 
istoric „Sfântul mare mucenic Gheorghe” din Reşedinţa Patriarhală, în care a 
vorbit atât despre înțelesurile duhovniceşti desprinse din pasajul evanghelic 
(Marcu 10, 32-45) citit în cadrul Sfintei Liturghii (a treia vestire a Pătimirilor, 
fiii lui Zevedeu), cât şi despre viaţa Sfintei cuvioase Maria Egipteanca — în- 
dreptar de pocăință sinceră pentru toţi oamenii. De asemenea, patriarhul Româ- 
niei a rostit la finalul Sfintei Liturghii rugăciunea specială pentru încetarea pan- 
demiei actuale produse de noul coronavirus. 


Preafericitul părinte patriarh Daniel a precizat că Duminica a 5-a din Postul 
Sfintelor Paşti ne arată trei mari învățături duhovniceşti. 


> „În primul rând, în Evanghelia de astăzi, Domnul lisus Hristos pre- 
vesteşte ucenicilor Săi Pătimirile, moartea şi Învierea Sa, arătând astfel 
că suferința Crucii Sale pregăteşte slava Învierii Sale. 
În al doilea rând, tot în Evanghelia de astăzi, Domnul lisus Hristos lumi- 
nează sufletele ucenicilor Săi lacov şi loan, ispitiți de mândrie, de dorin- 
ţa de întâietate, şi sufletele celor 10 ucenici ai Săi ispitiți de mânie şi 
invidie, arătând că adevărata onoare nu se obține prin stăpânire asupra 
oamenilor, ci prin Slujirea tuturor. 

> În al treilea rând, viaţa Sfintei cuvioase Maria Egipteanca ne arată că 
prin rugăciune şi prin pocăință îndelungată omul pătimaş se poate eli- 
bera de păcat şi poate dobândi sfinţenia dătătoare de viaţă. ” 


Preafericirea sa a subliniat că, atât din Evanghelia citită în cadrul Sfintei Litur- 
ghii, cât şi din viaţa Sfintei cuvioase Maria Egipteanca, noi învăţăm că suntem 
chemaţi la rugăciune, la smerenie şi la pocăință. „Sfântul ierarh Sofronie, 
patriarhul Ierusalimului, a scris viața Sfintei cuvioase Maria Egipteanca, 
această viaţă a ei plină de post, de nevoinţe, de încercări, dar şi de dobândirea 
sfințeniei, pentru că era luminată la faţă şi la trup când se ruga, ceea ce 
înseamnă că a dobândit o mare sfinţenie. Viaţa ei a fost introdusă în cartea de 
cult numită Triod, iar începând cu secolul al 11-lea, Sfânta Maria Egipteanca 
este pomenită în Duminica a S-a din postul Sfintelor Paşti. Viaţa ei este un 
îndreptar de pocăință şi un îndemn tuturor credincioşilor ca prin pocăință să se 
elibereze de păcat şi să dobândească sfinţenia. 


Ce învăţăm noi din Evanghelia de astăzi şi din viaţa Sfintei cuvioase Maria 
Egipteanca? Învăţăm că suntem chemaţi la rugăciune, la smerenie şi la po- 
căință pentru a ne transforma, pentru a ne schimba modul de a gândi, de a 
vorbi şi de a fi, modul de a făptui, de a trăi şi de a lucra. De asemenea, vedem 
că în mod neaşteptat, nu este nevoie acum Să mergem în pustie (ca Sfânta 
cuvioasă Maria Egipteanca - n.a.), pentru că aproape toate oraşele au devenit 
pustii prin faptul că în ele nu mai circulă atât de mulţi oameni, pe străzile 
oraşelor nu mai este forfotă, nu mai este mulțime de oameni, pentru că oamenii 
s-au izolat în case. Putem spune la fel ca prorocul leremia în Plângerile sale: 
cât de pustie este cetatea cea cu mult popor altădată (Plângerile lui leremia 1, 
1). Acolo era din cauza ducerii în robie a evreilor, dar aici este din cauza unei 
alte robii, şi anume teama de boală, de răspândirea acestui nou virus care 
produce multă spaimă, dar desigur şi multă suferinţă şi chiar multe decese”, a 
spus patriarhul României. 


Totodată, întâistătătorul Bisericii noastre a evidenţiat că oraşele aproape pustii 
seamănă cu pustia în care s-a retras cândva Maria Egipteanca. „Bisericile 
aproape goale, pentru că nu mai participă iubiții noştri credincioşi la slujbe, ne 
îndeamnă la smerenie şi să transformăm starea de izolare într-o lucrare 
folositoare, spirituală, să transformăm suferinţa bolii în speranţa eliberării de 
boală şi de toate neajunsurile pe care această pandemie le creează. Toate 
acestea le putem face înmulțind rugăciunea, umplând sufletele noastre de 
lumina rugăciunii smerite şi de lumina faptelor şi cuvintelor bune, de într- 
ajutorare a semenilor, cu ajutorul lui Hristos cel răstignit şi înviat, spre slava 
Preasfintei Treimi şi spre bucuria Învierii pe care o aşteptăm cu credinţă şi cu 
multă dorinţă ”, a subliniat părintele patriarh Daniel. 


„De la păcatul ucigător la sfinţenia dătătoare de viaţă” 


Arhid. Ştefan Sfarghie 
18 apr, 2021 


„Duminica a S-a din Postul mare, numită şi Duminica Sfintei cuvioase Maria 
Egipteanca, ne arată în esență cum, de la păcatul ucigător se poate ajunge la 
sfințenia dătătoare de viaţă”, a reliefat Preafericitul părinte Daniel, patriarhul 
României, în cuvântul de învăţătură rostit duminică, 18 aprilie 2021, în Para- 
clisul istoric „Sfântul mare mucenic Gheorghe” din Reşedinţa Patriarhală. Prea- 
fericitul părinte patriarh Daniel a vorbit atât despre învăţăturile duhovniceşti ce 
se desprind din pasajul evanghelic al Duminicii a S-a din postul Sfintelor Paşti, 
referitor la prevestirea Pătimirilor Domnului şi cererea fiilor lui Zevedeu 
(Marcu 10, 32-45), cât şi despre viaţa, pocăinţa şi virtuțile Sfintei cuvioase Ma- 
ria Egipteanca. 


Preafericitul părinte patriarh Daniel a subliniat că Duminica a S-a din Postul 
mare ne prezintă trei învățături duhovniceşti: 

„În primul rând, Domnul nostru lisus EHristos prevesteşte ucenicilor Săi sufe- 
rințele sau pătimirile Sale, moartea Sa, dar şi Învierea Sa, ceea ce înseamnă că 
suferinţele Crucii Sale sunt îndreptate spre Înviere. Cu alte cuvinte, Crucea este 
îndreptată spre Înviere, iar Învierea este ascunsă în smerenia Crucii. În al 
doilea rând, vedem că întâietatea sau onoarea în viaţă nu vine din stăpânirea 
asupra altora, ci din slujirea smerită şi ajutorarea milostivă faţă de semeni. În 
al treilea rând, duminica de astăzi ne învaţă că viaţa Sfintei cuvioase Maria 
Egipteanca a devenit o icoană a pocăinţei, a schimbării şi înnoirii vieţii omului, 
astfel încât se poate trece de la păcatul ucigător la sfinţenia de viaţă dătătoare 


9) 


prin pocăință, prin post, prin rugăciune şi prin multă smerenie”, a spus Prea- 
fericirea Sa. 


Întâistătătorul Bisericii noastre a precizat că Mântuitorul Iisus Hristos a răs- 
turnat logica gândirii lumeşti, arătând că onoarea sau cinstea în Biserică nu de- 
curge din ambiţie personală, ci din slujire smerită şi milostivă. „Mântuitorul 
lisus Hristos, cu înțelepciunea Lui dumnezeiască, i-a luminat pe ucenici şi i-a 
îndreptat pe cei doi fraţi dornici de onoare lumească, spunând că a sta cineva 
de-a dreapta sau de-a stânga Lui nu poate fi hotărât de EI, ci de Dumnezeu, 
pentru aceia pentru care se pregătesc aceste locuri. A sta de-a dreapta şi de-a 
stânga Mântuitorului, întru slavă, nu este un drept, ci este un dar al lui Dumne- 
Zeu, nu este un drept al celor care se consideră vrednici, ci este un dar al lui 
Dumnezeu pentru cei pe care El îi consideră vrednici să primească acest dar. 
Celorlalţi 10 ucenici le spune că cei care conduc popoarele sau cârmuitorii 
neamurilor le stăpânesc şi domnesc asupra lor, dar între ei, adică între ucenici 
nu trebuie să fie aceeaşi gândire: «ci care va vrea să fie mare între voi să fie 
slujitor al vostru. Și care va vrea să fie întâi între voi să fie tuturor slugă» 
(Marcu 10, 43-44). Astfel, Mântuitorul lisus Hristos răstoarnă logica gândirii 
lumeşti, egoiste, posesive şi arată că onoarea sau cinstea în Biserică decurge 
nu din ambiţie personală, nu din luptă şi competiţie pentru onoare, pentru a fi 
deasupra celorlalți, ci din slujire smerită şi milostivă (...). Învățăm din 
Evanghelia de astăzi că Mântuitorul îi vindecă pe cei doi fraţi de dorinţă de 
slavă deşartă, de dorinţă de întâietate, şi îi vindecă pe ceilalți ucenici de mânie 
şi de invidie, îndemnându-i pe toți la smerenie, la iubire smerită şi milostivă 


5) 


faţă de semeni ”, a explicat Preafericirea sa. 


În continuare, Preafericitul părinte patriarh Daniel a vorbit despre viaţa Sfintei 
cuvioase Maria Egipteanca. „Această femeie a fost atrasă la început de multe 
păcate. Ea a trăit în a doua parte a secolului al 5-lea şi prima parte a secolului 
al 6-lea. S-a născut în Egipt şi a fost foarte frumoasă, dar frumuseţea ei i-a 
adus şi multe ispite şi a căzut în multe păcate trupeşti, încât şi atunci când a 
dorit să meargă împreună cu alți pelerini în Ţara Sfântă să se închine lemnului 
Sfintei Cruci la Ierusalim, în corabie călătorind, ea nu a încetat să ade- 
menească bărbaţi şi să păcătuiască împreună cu ei. Când a ajuns la Biserica 
Sfântului Mormânt la Ierusalim şi a vrut să intre în ea, o mână nevăzută a 
oprit-o. Atunci, şi-a dat seama că viaţa ei păcătoasă o împiedică să intre în 
biserică. Și văzând la intrare icoana Maicii Domnului s-a rugat ei cu lacrimi 
zicând să o lase să intre în biserică pentru a săruta lemnul Sfintei Cruci, căci îşi 
va schimba viaţa şi va face după cum o va povăţui Maica Domnului. Cu 
ajutorul Fecioarei Maria a intrat în biserică, a sărutat lemnul Sfintei Cruci şi 
după aceea a mers în pustia lordanului şi a vieţuit acolo în pocăință, în post, în 
rugăciune şi nevoinţă timp de 47 de ani”, a spus patriarhul României. 


„Sfânta cuvioasă Maria Egipteanca, model de pocăință şi de încurajare” 


De asemenea, Preafericirea sa a subliniat că Sfânta cuvioasă Maria Egipteanca a 
ajuns la o înaltă stare de sfinţenie, încât atunci când se ruga, se ridica de la pă- 
mânt ca la un cot (adică o jumătate de metru), întrucât sufletul ei era mai mult 
unit cu Dumnezeu decât legat de lucrurile pământeşti. „Sfânta cuvioasă Maria 
Egipteanca a început Să fie cinstită inainte de scrierea vieţii ei de către Sfântul 
Sofronie, patriarhul lerusalimului, din evlavia populară. Însă, viaţa ei scrisă de 
patriarhul Sofronie al lerusalimului a intrat în cartea numită Triod ce este folo- 
sită în Postul Sfintelor Paşti. 


Viaţa Sfintei cuvioase Maria Egipteanca este citită începând cu secolul al 11- 
lea la denia de miercuri seara în săptămâna a 5-a din Postul mare, după ce se 
citeşte Canonul de pocăință al Sfântului Andrei Criteanul. Sfânta cuvioasă 
Maria Egipteanca a devenit model de pocăință şi de încurajare pentru toți cei 
care au fost robiţi de patimi, dar care prin pocăință şi-au refăcut viaţa şi au 
trecut de la păcat la virtute, de la patimi la sfinţenie. Ea este numită în cântările 
din această duminică înger în trup şi este chemată în rugăciune. Ea este 
ocrotitoare, ajutătoare şi luminătoare a celor care se pocăiesc mult şi doresc 
să-şi schimbe viaţa ”, a precizat părintele patriarh Daniel. 


Poezie - Maria Egipteanca 


Într-o mănăstire, în lumea mare 
Călugării făceau ascultare; 

În fiecare an în Postul mare 
Plecau din mănăstire în depărtare 


Să postească fiecare 

Cu multă râvnă şi răbdare, 
Până Paştele o veni 

Şi-n mănăstire se vor întâlni. 


Zosima, călugăr desăvârşit, 
Făcuse metanie până la pământ, 
Iertare de la fraţii şi-a luat 

Şi-n pustie a plecat. 


Râul Iordan el l-a trecut 

Cu rugăciunea mereu în gând, 

Mânca puţin pentru nevoia trupească, 
Dorea şi mai mult să se desăvârşească. 


Dormea puţin pe pământ, 

Mereu în suflet nădăjduind 

Că va întâlni un pustnic să-l povăţuiască 
În lucrarea duhovnicească. 


Şi cum stătea şi se ruga, 

Văzu o umbră de-a dreapta sa 
Cu trupul gol prin arşiţă mergea 
Și tremurând el cruce îşi făcea. 


Dorind el a o întâlni, 
Spre dânsa repede fugi 

Şi ea fugea şi se-ndepărta 
Și Zosima n-o ajungea. 


Atunci el cu lacrimi îi striga: 

Stai şi dă-mi binecuvântarea ta! 
Lângă un pârâu uscat, 

Unul pe un mal şi unul pe celălalt. 


Ceea ce-n faţă 1-a fugit, 

Avei Zosima 1-a rostit: 

Te rog, Zosima, să mă ierți 
Că sunt goală precum mă vezi 


Şi nu pot spre tine a mă-nturna 
Să-mi vezi goliciunea mea, 

Te rog să-mi dai rasa ta 

Să mă-nfăşor pe trup cu ea. 


De ea îndată a ascultat 

Şi de haină s-a dezbrăcat, 
Se întoarse cu spatele la ea 
Şi-i aruncă haina sa. 


Şi cad cu faţa la pământ, 

Unul pe altul rugând, 

Să-i dea binecuvântarea sa 

Să-l pomenească în rugăciune pururea. 


Incepând ei a se ruga, 
Maria de la pământ se înălța 
Și Domnului cu drag se ruga, 


Un cutremur pe Zosima îl apuca 


Cuprins de frică, nu-ndrăznea 
Pe dânsa a o întreba 

De era duh sau om în trup 

Ce vieţuieşte pe pământ. 


Maria gândul i l-a ştiut, 
Cruce pe chip ea şi-a făcut 
Şi l-a ridicat de la pământ 
Către dânsul vorbind: 


De ce părinte te îndoieşti 
Când pe mine mă priveşti, 
Crezând că sunt o nălucire 
ŞI te duc în ispitire? 


Atunci Zosima auzind, 

Căzuse iar la pământ 

ŞI pe dânsa o implora 

Să-i povestească viaţa sa. 

Cu lacrimi ea a povestit 

Cum a plecat din Egipt 

Și în Alexandria a fugit 

Când doisprezece ani a împlinit 


Acolo fecioria mi-am întinat, 
Dându-mă la păcat, 

Mai mult de şaptesprezece ani 
Şi n-o făceam pentru bani. 


Să nu crezi că eram bogată, 
Trăiam ca orice fată săracă; 
De multe ori flămânzeam 

În timp ce din furcă torceam. 


Toate acestea le-am vieţuit 

Până într-o zi la seceriş, 

Când am văzut oameni mergând 
Spre un vapor ce sta la mal plutind. 


Am întrebat un om de lângă mine: 
Unde se duc aceşti bărbaţi, creştine? 


La Ierusalim, el mi-a răspuns, 
La înălţarea Sfintei Cruci. 


Pe loc un gând îmi veni, 

Să plec cu ei la Ierusalim, 
Mă vor hrăni ei şi pe mine 
Le voi da trupul meu chirie. 


Eu furca am lepădat 

Şi spre vapor m-am îndreptat, 
Spunându-le cu neruşinare 
Că mă voi culca cu orişicare, 


Doar de mă vor lua, 

Să-mi potolesc şi patima mea; 
Mă întreb cum marea a suportat 
Al meu desfrâu, al meu păcat. 


În ziua de prăznuit, 
La biserică am venit 
Și vrut-am eu a intra, 
O putere mă ţinea 


Şi la cruce nu mă lăsa 

Pentru păcatele din viaţa mea 
Şi atunci în fire mi-am venit 
Și m-am apucat de plâns 


Și cum stăteam şi plângeam, 
Ochi la cer îi ridicam 

Şi văd icoana Preasfintei Fecioare 
Şi merg la ea să-i cer iertare. 


Preasfântă Născătoare de Dumnezeu, 
Ajută-mă să pot intra şi eu 

La lemnul Sfintei Cruci 

Şi din păcat să mă ridici! 


Binecuvântare mi-am luat 

Și în biserică am intrat, 

În genunchi căzând la pământ, 
M-am închinat lemnului sfânt. 
Cu frică l-am sărutat, 


Căindu-mă pentru orice păcat 
Ce în lume l-am făcut 
Până acolo am ajuns. 


Merg iar la Preasfânta Născătoare, 

O rog să-mi fie povăţuitoare 

Și-aud un glas din depărtare: 

“Tordanul de-l vei trecea, odihnă vei afla.” 


Mulţumind m-am ridicat 

Şi spre lordan m-am îndreptat, 
O bucăţică de pâine am mâncat 
Şi pe pământ m-am culcat. 


În căldură şi mult frig, 

În pustiu m-am nevoit; 
Patruzeci şi şapte de ani 

Cu putere pieptul mi-l băteam 


Până Domnul a mijlocit 
Şi sfinția ta ai venit, 

În căldură ardeam 

De frigul iernii tremuram. 


După ce viaţa şi-a povestit, 
Lui Zosima i-a poruncit: 
Să nu spui la nimeni nimic 
Din cele ce ai auzit. 


Şi la anul când vei veni, 
Pe mine mă vei împărtăşi 
Cu Preacinstitele Taine 
Şi de viaţă făcătoare. 


Aceste cuvinte i le-a rostit 

Şi îndată s-au despărțit, 

Maria în pustiu a fugit 

Și Zosima la mănăstire a venit. 


Fiecare zi cu greu trecea, 
Zosima se întrista şi se mâhnea 
Căci anul greu mai trecea 

Să vină iar la Sfânta Maria. 


Cu voia Domnului anul a trecut, 
Din nou ei s-au revăzut; 

Zosima aşa cum i-a fost cerut, 
A adus potirul sfânt 

Şi pe Maria a împărtăşit. 


Această faptă împlinind, 

Cei doi iar s-au despărțit, 
Maria Iordanul trecând, 
Mergea pe apă ca pe pământ. 


Aceeaşi rugăminte i-a făcut, 
Asemenea cu cea de anul trecut, 
Să vină iar s-o împărtăşească 
Cu Sfânta Taină Dumnezeiască. 


Încet anul a trecut 

Şi Zosima a revenit 

Pe Maria moartă o a găsit 

Cu mâinile la piept pe pământ. 


In dreptul ei era scris: 


Ingroapă, părinte Zosima, 
In acest loc 
Trupul smeritei Maria. 


Și cum stătea şi se frământa 
Cum să-i sape groapa sa, 

Din senin un leu a venit 

Şi groapă cu ghiarele i-a făcut 


O slujbă 1-a săvârşit 

Și la mănăstire a venit, 
Cu durere a povestit 
Tot ceea ce el a trăit. 


Sursa: http://www.stelique.ro/maria-egipteanca/ 


Sfinţii părinţi - Mărgăritare duhovniceşti despre pocăință şi smerenie 


Sfântul loan Gură de Aur - Ruşinează-te când păcătuieşti, nu te ruşina 
când te pocăieşti! 


“Păcatul şi pocăinţa sunt două lucruri diferite. 
» Păcatul este rană, pocăinţa, leac. 
» Păcatul aduce ruşine, pocăinţa, îndrăznire. 
» Păcatul are ruşine, păcatul are ocară şi moştenire — necinstea; pocăinţa are 


îndrăznire, pocăinţa are post, pocăinţa are dreptate. 


Satana, ştiind că păcatul e însoțit de ruşine, care e în stare să îndepărteze pe 
păcătos de păcat, iar pocăinţa este însoţită de îndrăznire, care e în stare să atragă 
pe cel care se pocăieşte, a schimbat rânduiala şi a dat pocăinţei ruşinea, iar 
păcatului, îndrăznirea.” 


Sfântul Marcu Ascetul - Nimeni nu-i mai bun şi mai milostiv 
ca Dumnezeu 


„Nimeni nu-i mai bun şi mai milostiv ca Dumnezeu... însă, El nu va ierta pe 
nimeni fără pocăință... Toate poruncile se reduc la una singură, cea a 
pocăinţei...căci nu vom fi pedepsiţi pentru mulţimea păcatelor săvârşite, ci 
pentru cele de care nu ne-am pocăit... Pentru toată lumea, pocăinţa se termină 
odată cu moartea.” 


Smerenia 
Nu lua aminte cine e cu tine sau împotriva ta ci să ai grijă mare ca Dumnezeu 


să fie cu tine în tot lucrul ce-l faci. Să ai conştiinţa bună şi Dumnezeu te va 
apăra. Căci ce poate răutatea omului împotriva aceluia pe care Dumnezeu va voi 


să-l ajute? Dacă ştii a tăcea şi a pătimi, Dumnezeu nu te va lăsa. EI ştie cum şi 
când să te scape. De aceea, smereşte-te sub mâna Lui cea tare. De la Dumnezeu 
vine ajutorul şi EI ne scapă din tot necazul. 


Când omul se smereşte pentru greşelile sale, împacă lesne şi pe alţii şi linişteşte 
fără greutate pe cei întărâtaţi asupra lui. Dumnezeu acoperă şi scapă pe smerit; 
iubeşte şi mângâie pe smerit; Se pleacă către smerit; dă dar celui smerit şi din 
umilinţă îl înalță la mărire. Smeritului îi descoperă tainele Sale; îl cheamă şi-l 
atrage cu blândeţe către Sine. Smeritul rămâne în pace în mijlocul înfruntărilor, 
căci el se reazemă pe Dumnezeu iar nu pe lume. 


Deci nu te socoti că ai sporit ceva în calea binelui până nu vei şti a te smeri 
tuturora. Ştiţi, a zis Hristos fiilor lui Zevedei care cereau înălțarea, știți că cei ce 
se socotesc cârmuitori ai neamurilor domnesc peste ele şi cei mai mari ai lor 
le stăpânesc. Dar între voi nu trebuie să fie aşa, ci care va vrea să fie mare 
între voi, să fie slujitor al vostru. Și care va vrea să fie întâi între voi, Să fie 
tuturor Slugă. (Marcu 10, 42-44) 


Gândeşte-te bine asupra cuvântului acestuia, fiule! Ce-ţi folosesc cuvântările şi 
cugetările oamenilor? Nu ei vor fi care te vor judeca. Dacă te învinovăţesc pe 
nedrept, Cel ce vede adâncul conştiinţelor ţi-a dat de mult dreptate. Dacă însă îţi 
impută greşeli pe care nu le ai, de ce nu eşti mulțumit că eşti înştiințat, de ce nu 
eşti fericit că suferi o umilire mântuitoare? Ceea ce tulbură e mândria, care nu 
poate suferi să fie mustrată. Omul umilit nu se întărâtă, nu se tulbură, chiar 
atunci când patima îl condamnă pe nedrept. 


Vroieşti ca nimic Să nu-ţi schimbe liniştea sufletului? Încrede-te lui 
Dumnezeu în toate. 


Amin. 


(din cartea “Urmarea lui Hristos”) 


Istorioară din Pateric - Prezenţa gândurilor rele 


PAIeric 


Un frate a venit la avva Pimen şi a spus: “Avva, am multe gânduri rele şi mă 
> 
pun în primejdie“. 


Bătrânul l-a scos afară din chilie şi i-a spus: “Umflă-ţi pieptul şi opreşte 
vântul!“ 


Fratele a răspuns: “Nu pot să fac asta“. 


Atunci bătrânul i-a zis: “Cum nu poţi să faci asta, nu poți împiedica nici 
gândurile rele să năvălească peste tine. Dar măcar ţine-le piept!“. 


Postul Sfintelor Paşti 


8 martie Duminica Ortodoxiei 


15 martie Duminica Sf. Grigorie Palama Duminica Sfintei 
22 martie Duminica Sfintei Cruci M aria Egiptean ca 


25 martie Buna Vestire 


29 martie —|- Duminica Sfântului loan Scărarul înger pământesc ai fost, 
5 aprilie >, Preacuvioasă Maică, iar acum 
E ești om ceresc, bucurându-te 
negrăit de Lumina Dumnezeirii, 
în care pururea te veselești, iar noi, 
cei ce ne minunăm de frumuseţea 
harului tău, te lăudăm așa: 
Bucură-te, Precuvioasă Maică 
Maria, mult folositoare! 


12 aprilie Duminica Floriilor 


Acatistul Sfintei Mania €Egipteanca 


Odoxologia.ro 


1 Aprihe 


Întru tine maică cu osârdie s-a 
mântuit cel după chip; că luând 
crucea ai urmat lui Jlristos; si 
[lucrând ai învătat să nu se uite 
[a trup, că este trecător; ci să 
poarte grijă de suflet, de lucrul 


cel nemuritor. Pentru aceasta si 


cu îngerii împreună se bucură, 


cuvioasă Marie, duhul tău. 

MARIA 
€GIPTEaNCA 


EGIPTEANA 


DY MIHICA 
SE CYv MARIA 
€GIPneAaNCaA 


Sfânta Cuvioasă Maria Egipteanca 
arată cât de minunat poate lucra 
harul lui Dumnezeu în omul 
care se pocăiește. 

Pilda vieții ei de pocăință şi sfințenie 
este o întărire spirituală 
şi o speranță pentru toţi oamenii 
care doresc să se mântuiască, 
să-și schimbe şi să-și sfințească 
viața, oricât de păcătoși ar fi ei 
la un moment dat. 


IUL DANIEL 


„Adevărata onoare sau demnitate provine 
din calitatea cuiva de slujitor smerit 
sau ajutător milostiv al semenilor săi”. 


+ PATRIARHUL DANIEL 


GÂNDURI LA 
GyBASILICA.RO EVANGHELIA DUMINICII 


Duminicile Postului Mare 

